
Евразия экономикалык бирлигинин Фармакокөзөмөлдүн талаптагыдай практикасынын эрежелерине өзгөртүүлөрдү киргизүү жөнүндө

2014-жылдын 23-декабрындагы Евразия экономикалык бирлигинин алкагында Дары-дармектерди  жүгүртүүнүн бирдиктүү принциптери жана эрежелери жөнүндө макулдашуунун 12-беренесине жана 2014-жылдын 
23-декабрындагы Жогорку Евразия экономикалык кеңешинин № 98 чечими менен бекитилген Евразия экономикалык комиссиясынын Иш регламентине карата № 1 тиркеменин 81-пунктуна ылайык, Евразия экономикалык бирлигинин Кеңеши чечти:
1. 2016-жылдын 3-ноябрындагы Евразия экономикалык комиссиясынын Кеңешинин № 87 чечими менен бекитилген Евразия экономикалык бирлигинин Фармакокөзөмөлдүн талаптагыдай практикасынын эрежелерине тиркемеге ылайык өзгөртүүлөр киргизилсин.
2. Ушул Чечим расмий жарыяланган датадан тартып 180 календардык күн өткөндөн кийин күчүнө кирет.

ТИРКЕМЕ
Евразия экономикалык комиссиясынын Кеңешинин 2022-жылдын 19-майындагы № 81 чечимине карата


Евразия экономикалык бирлигинин 
Фармакокөзөмөлдүн талаптагыдай практикасынын 
эрежелерине киргизилүүчү 
ӨЗГӨРТҮҮЛӨР


Эрежелер төмөнкүдөй редакцияда берилсин:

«БЕКИТИЛДИ
Евразия экономикалык комиссиясынын Кеңешинин 2016-жылдын 3-ноябрындагы № 87 чечими менен
(Евразия экономикалык комиссиясынын Кеңешинин 2022-жылдын 19-майындагы № 81 чечиминин редакциясында)


Евразия экономикалык бирлигинин 
Фармакокөзөмөлдүн талаптагыдай практикасынын 
ЭРЕЖЕЛЕРИ

I. Жалпы жоболор
	1. Ушул Эреже 2014-жылдын 23-декабрындагы Евразия экономикалык бирлигинин алкагында Дары-дармектерди  жүгүртүүнүн бирдиктүү принциптери жана эрежелери жөнүндө макулдашуунун 
12-беренесине ылайык иштелип чыкты жана Евразия экономикалык бирлигине мүчө мамлекеттерде (мындан ары тиешелүү түрдө – мүчө мамлекеттер, Бирлик) фармакокөзөмөлдү ишке ашыруу тартибин аныктайт.
Фармакокөзөмөлдүн максаттары болуп төмөнкүлөр саналат:
каттоо күбөлүгүнүн шарттарына ылайык же ылайык эмес катталган дары-дармектерди колдонуудан кийин же кесиптик ишке байланыштуу таасирд этүүнүн натыйжасында пайда болуучу адамдагы терс реакциялардын жагымсыз кесепеттеринин алдын алуу; 
дары каражаттарынын коопсуз жана натыйжалуу колдонулушун, атап айтканда бейтаптарга, саламаттык сактоо системасынын адистерине жана калкка дары каражаттарынын коопсуздугу тууралуу маалыматтарды өз учурунда берүү аркылуу камсыз кылуу.
2. Ушул Эрежелердин максаттары үчүн төмөнкүлөрдү билдирүүчү түшүнүктөр колдонулат:
«аудит» (audit) – аудиттин критерийлеринин канчалык деңгээлде аткарылышын аныктоо максатында фармакокөзөмөлдүн ишин мүнөздөөчү аудитордук фактыларды алуунун жана объективдүү баа берүүнүн системалуу, тартипке салынган, көз карандысыз жана документтештирилген процесси;
[bookmark: _Toc341438468][bookmark: _Toc341438510][bookmark: _Toc341438452]«идентификацияланган маанилүү тобокелдик», «потенциалдуу маанилүү тобокелдик» (important identified risk and important potential risk) – дары-дармекти колдонуунун идентификацияланган тобокелдиги же потенциалдуу тобокелдиги, алар «пайда – тобокелдик» катышына таасир этиши же коомдук саламаттык үчүн кесепеттерге ээ болушу мүмкүн. Тобокелдикти маанилүү деп аныктоо бир нече факторго, анын ичинде адамга тийгизген таасиринин деңгээлине, тобокелдиктин олуттуулугуна жана коомдук саламаттыкка (калктын саламаттыгына) тийгизген таасирине жараша болот. Каршы көрсөтмөлөр жана сактануу чаралары жөнүндө бөлүмгө киргизүүгө болжолдуу түрдө зарыл болгон ар кандай тобокелдик, эгерде каттоо күбөлүгүнүн ээси тарабынан башкасы негизделбесе, маанилүү тобокелдиктердин катарына кирет;
«сигналды валидациялоо» (signal validation) – жеткиликтүү маалымат жаңы потенциалдуу себептик-натыйжалык байланышты же белгилүү бир өз ара байланыштын жаңы аспектисин аныктоону ырастоо үчүн жетиштүү далилдерди камтыганын верификациялоо жана ырастоо максатында ал сигналда табылган маалыматтарды баалоо процесси, демек ал сигналды талдоо боюнча андан аркы иш-аракеттердин комплексин ишке ашыруу зарылдыгынын негиздемеси болуп саналат;
[bookmark: _Hlk36741752]«валидацияланган сигнал» (validated signal) – ырастоочу маалыматтарды валидациялоо жана баалоо процессинде шектүү дары-дармекти кабыл алуу менен жагымсыз кесепеттин өнүгүшүнүн ортосунда жаңы потенциалдуу себептик-натыйжалык байланыштын же белгилүү бир өз ара байланыштын жаңы аспектисинин болушун болжолдоо үчүн колдо бар документтер жетиштүү экендиги аныкталган жана сигналды баалоо боюнча андан аркы 
иш-аракеттердин комплексин ишке ашыруу зарылдыгы аныкталган сигнал;
[bookmark: _Toc341438482][bookmark: _Toc341438500][bookmark: _Toc341438506][bookmark: _Toc341438454]«иштеген ишине байланыштуу таасир этүү» (occupational exposure) – адам кесиптик ишин, ошондой эле башка ишти да аткаруунун натыйжасында кабылган дары каражатынын таасири. Бул таасир этүү дары каражатынын ингредиенттеринин бирин даяр дары каражаты катары чыгарылганга чейин өндүрүү этабында таасир этүү учурларын камтыбайт;
«сигналды аныктоо» (signal detection) – коопсуздук тууралуу маалыматтардын ар кандай булактарын пайдалануу менен сигналды издөө жана (же) идентификациялоо процесси;
«маалыматтарды жыйноо аяктаган дата» (data lock point) – эл аралык каттоо датасына негизденген коопсуздук боюнча мезгилдүү жаңыланып туруучу отчетко киргизүү үчүн маалыматтарды чогултуу аяктаган дата. Иштелип чыгуучу дары каражатынын коопсуздугу боюнча отчеттун алкагында – иштелип жаткан дары каражатын жактыруунун эл аралык датасына негизденген отчетко киргизүү үчүн маалыматтар чогултуу аяктаган дата. Маалыматтарды жыйноо аяктаган дата өзүнө күндү жана айды камтыйт;
«аякталган клиникалык изилдөө» (completed clinical trial) – клиникалык изилдөө жөнүндө корутунду отчет даярдалган изилдөө;
[bookmark: _Toc341438456]«жабык сигнал» (closed signal) – баалоосу коопсуздук боюнча мезгилдүү жаңыланып туруучу отчетту түзүүнүн отчеттук мезгилинин ичинде аяктаган сигнал;
«дары-дармекти ашкере колдонуу» (abuse of a medicinal products) –физиологиялык же психологиялык жагымсыз натыйжалар менен коштолгон дары-дармекти байыма же бир жолу атайылап өтө ашыкча колдонуу;
«идентификацияланган тобокелдик» (identified risk) – шектүү 
дары-дармек менен өз ара байланышынын бар экендигине карата жетиштүү далилдер алынган фармакотерапиянын жагымсыз кесепети;
«жагымсыз реакциялар тууралуу жеке билдирүү» (individual case safety report (ICSR) (adverse (drug) reaction report)) – белгиленген формага жана мазмунга ылайык берилүүчү, белгилүү бир убакытта айрым бир бейтапта пайда болгон дары-дармектин бир же бир нече шектүү жагымсыз реакциялары тууралуу маалымат;
«дары-дармек боюнча инцидент» (incident) – коомдун саламаттыгына (калктын саламаттыгына) олуттуу таасирин тийгизиши мүмкүн болгон, жалпыга жеткиликтүү же жеткиликтүү эместигине карабастан катталган 
дары-дармекке карата кандайдыр бир окуя болгон же жаңы маалымат келип түшкөн учурдагы кырдаал;
[bookmark: _Toc341438493]«суроо-талап боюнча жагымсыз реакциялар тууралуу жеке билдирүүлөрдү алуунун булактары» (solicited sources of individual case safety reports) – өз ичине клиникалык сыноолорду (изилдөөлөрдү), реестрлерди, дары-дармекти жекелештирип колдонуунун каттоодон кийинки программаларын, бейтаптарды колдоо жана ооруларга мониторинг жүргүзүү, бейтаптарды же дарылоочу врачтарды сурамжылоо же терапиянын натыйжалуулугу жана бейтаптардын дарылоону карманышы тууралуу маалыматтарды топтоо боюнча башка программаларды камтыган маалыматтарды жыйноо боюнча уюштурулган системалар;
«фармакокөзөмөл системасынын сапаты» (quality of a pharmacovigilance system) – ыктымалдыкты баалоого ылайык, фармакокөзөмөл системасынын максаттарына шайкеш натыйжаларга алып келген фармакокөзөмөл системасынын бардык мүнөздөмөлөрү; 
[bookmark: _Toc341438455][bookmark: _Toc341438492]«клиникалык изилдөө» (clinical trial (study)) – төмөндөгү шарттардын жок дегенде бирин канааттандырган дары-дармектин клиникалык изилдөөсү:
ушул клиникалык изилдөөгө катышуучу изилдөө борборлору клиникалык изилдөөнүн субъектисине конкреттүү терапиялык стратегияны (кийлигишүүнү) дайындоо алдын ала болуп өтсө жана мүчө мамлекетте күнүмдүк клиникалык практикасы (башкача айтканда ушул топтогу бейтаптар же ушул стандарттагы медициналык жардам көрсөтүү үчүн шаблондуу (бир типтүү) медициналык диагностикалык жана дарылоо жол-жоболору, технологиялары же иш-чаралары) болуп саналбаса;
изилденүүчү дары-дармекти дайындоо тууралуу чечим субъектини клиникалык изилдөөгө киргизүү жөнүндө чечим менен бирге кабыл алынса;
күнүмдүк клиникалык практиканын жол-жоболорунан тышкары, клиникалык изилдөөнүн субъекттерине карата кошумча диагностикалык же мониторинг жүргүзүү жол-жоболору жүргүзүлсө;
«фармакокөзөмөл системасынын сапатын контролдоо жана камсыз кылуу» (quality control and assurance) – фармакокөзөмөл системасынын түзүмдүк элементтерине жана процесстерине мониторинг жүргүзүү, баалоо, алардын натыйжалуулугун жана белгиленген талаптарга шайкеш келишин камсыз кылуу;
[bookmark: _Toc341438476]«дары каражаты» (medicinal product)» – адамдын ооруларын дарылоо, алдын алуу же фармакологиялык, иммундук же метаболикалык таасирлердин жардамы менен физиологиялык функцияларды калыбына келтирүү, түздөө же өзгөртүү же ооруларды жана адамдын ал-акыбалын диагностикалоо үчүн арналган затты же заттардын айкалышын камтыган каражат;
[bookmark: _Toc341438475]«дары-дармек» (drug, remedy) – адамдын организми менен контактта болуучу дары формасындагы дары каражаты;
«фармакокөзөмөл системасынын мастер-файлы» (pharmacovigilance system master file (PSMF)) – бир же бир нече катталган дары-дармек тууралуу маалыматтарга карата каттоо күбөлүгүнүн ээси тарабынан колдонулуучу фармакокөзөмөл системасынын толук сыпаттамасы; 
[bookmark: _Toc341438462][bookmark: _Toc341438472]«иштелип чыгуучу дары-дармекти жактыруунун эл аралык датасы» (development international birth date (DIBD)) – дүйнөнүн кайсы гана өлкөсүндө болбосун интервенциялык клиникалык изилдөөнү жүргүзүүнү алгачкы жактыруу (же авторлоштуруу) датасы;
«каттоонун эл аралык датасы» (international birth date (IBD)) – кандайдыр бир таасир этүүчү затты камтыган дары-дармекти ар кандай мамлекетте алгачкы жолу каттоо (колдонулушун жактыруу) датасы;
«тобокелдикти азайтуу чаралары» (risk minimization measure, risk minimisation activity) – дары-дармектин таасир этүүсү менен байланышкан жагымсыз реакциялардын пайда болуу ыктымалдуулугун алдын алууга же азайтууга же, эгерде алар пайда болсо, терс реакциялардын оордугун же бейтапка тийгизген таасирин төмөндөтүүгө багытталган чаралардын топтому;
«терс реакция тууралуу билдирүүдө маалыматка карата минималдуу талаптар» (minimum criteria for reporting) – күмөндүү терс реакциялардын (идентификациялануучу репортерди, идентификациялануучу бейтапты, терс реакция жана шектүү дары-дармекти кошо) табылган учурлары тууралуу фармакокөзөмөл чөйрөсүндөгү ыйгарым укуктуу органдарга берилүүчү маалыматтардын минималдуу топтому;
[bookmark: _Toc341438465]«талдоо үчүн маалыматтар топтому» – изилдөөнүн алгачкы максаттары боюнча натыйжаларды алуу үчүн зарыл болгон статистикалык талдоону жүргүзүү үчүн талап кылынган маалыматтардын минималдуу топтому;
«фармакокөзөмөлдүн талаптагыдай практикасы» (good pharmacovigilance practices (GVP)) – анын талаптары каттоо күбөлүктөрүнүн ээлерине жана фармакокөзөмөл чөйрөсүндөгү ыйгарым укуктуу органдарга карата колдонула турган мүчө мамлекеттерде фармакокөзөмөлдү жүзөгө ашыруу боюнча колдонмо;
«изилдөөнүн башталышы» – маалыматтарды топтоонун башталган датасы;
«маалыматтарды топтоонун башталышы» – документтик түрдө (маалыматтарды топтоонун электрондук базасында) изилдөөгө киргизилген биринчи бейтап тууралуу маалыматтарды каттоо датасы же маалыматтарды алуу башталган дата (маалыматтар кайра колдонулган учурда);
«валидацияланбаган сигнал» (non-validated signal) – тастыктоочу маалыматтарды валидациялоонун жана баалоонун жыйынтыгы боюнча учурдагы маалыматтар жаңы потенциалдуу себептик-натыйжалык байланыштын же белгилүү бир өз ара байланыштын жаңы аспектисинин болушун болжолдоо үчүн жетишсиз болуп саналаары аныкталып, андыктан сигналдын андан аркы талдоосу негизсиз экендиги аныкталган сигнал;
«терс реакция» (adverse reaction) – дары-дармекти колдонуу менен байланышкан жана шектүү дары-дармекти колдонуу менен өз ара байланышты болжолдоочу организмдин күтүлбөгөн терс реакциясы. Себептик-натыйжалык байланыш белгисиз же саламаттык сактоо системасынын адиси же баштапкы булак болгон керектөөчү тарабынан көрсөтүлбөгөн жагымсыз көрүнүштүн өөрчүшү жөнүндө капысынан болгон билдирүүнү алган учурда, бул жагымсыз көрүнүш терс реакция катары каралат. Саламаттык сактоо системасынын адистери же керектөөчүлөр тарабынан берилген бардык келип түшкөн капысынан болгон билдирүүлөр алардын берүүсү баштапкы булактын өз ара байланыштын болушу жөнүндө божомолду камтыгандыктан улам шектүү терс реакциялар катары каралат. Буга баштапкы булак тарабынан жагымсыз көрүнүш менен шектүү дары-дармекти колдонуунун ортосунда өз ара байланыштын жоктугу көрсөтүлгөн билдирүүлөр кирбейт. Терс реакциялар дары-дармекти колдонуунун жактырылган шарттарына ылайык колдонулганда, же аларды бузууга байланышкан учурларда же болбосо иштеген ишине байланыштуу таасир этүүнүн айынан келип чыгышы мүмкүн. Дары-дармекти колдонуунун жактырылган шарттарын бузуу менен колдонуу учурлары өзүнө дары-дармектин жалпы мүнөздөмөсүнө же медициналык колдонуу боюнча нускамага ылайык эмес колдонууну, ашыкча дозаны, кыянаттык менен пайдаланууну, туура эмес колдонууну жана колдонуудагы мүчүлүштүктөрдү камтыйт;
[bookmark: _Toc341438453]«жагымсыз көрүнүш» (adverse event) – дары-дармекти колдонуунун себептик-натыйжалык байланышына карабастан аны колдонгондон кийин бейтаптын же клиникалык изилдөөнүн субъектисинин ден соолугунда орун алган ар кандай жагымсыз өзгөрүүлөр. Жагымсыз көрүнүш ар кандай жагымсыз жана күтүлбөгөн өзгөрүүлөрдү (анын ичинде лабораториялык көрсөткүчтүн нормадан четтөөлөрүн) билдирет, алардын белгилери же оорусу, келип чыгуу убактысы дары-дармекти колдонуу менен өз ара байланыштын болушуна же болбошуна карабастан дары-дармекти колдонуу менен байланышты четке какпайт;
«эмдөөдөн кийинки жагымсыз көрүнүш» (adverse event following immunization) – вакцинаны колдонуу менен байланыштын бар же жок экендигине карабастан эмдөөдөн кийин өөрчүгөн ар кандай жагымсыз көрүнүш. Эмдөөдөн кийинки жагымсыз көрүнүш ар кандай терс жана күтүлбөгөн өзгөрүү (анын ичинде лабораториялык көрсөткүчтүн нормадан четтөөсү), симптом же оору болушу мүмкүн;
[bookmark: _Toc341438481][bookmark: _Toc341438509]«интервенциялык эмес изилдөө» (non-interventional studies) – төмөнкү шарттар аткарылган изилдөө:
дары-дармек дары-дармектин жалпы мүнөздөмөсүнө ылайык дайындалса;
бейтапка белгилүү бир дарылоону дайындоо тууралуу чечим изилдөөнүн протоколуна ылайык алдын ала эмес, күнүмдүк клиникалык практикага ылайык кабыл алынса жана дары-дармекти дайындоо бейтапты изилдөөгө киргизүү тууралуу чечимден так ажыратылган болсо;
бейтаптарга карата кандайдыр бир кошумча диагностикалык же контролдук жол-жоболор колдонулбаса, ал эми алынган маалыматтарды талдоо үчүн эпидемиологиялык методдор колдонулса;
«туура эмес колдонуу» (misuse) – дары-дармекти каттоодо белгиленген шарттарга шайкеш келбеген дары-дармекти атайылап тиешелүү эмес түрдө колдонуу;
«мыйзамсыз максатта туура эмес колдонуу» (misuse of a medicinal product for illegal purposes) – башка адамга таасир этүү максатында 
дары-дармекти талаптагыдай эмес колдонуунун кошумча жашыруун ниети менен туура эмес колдонуу. Мыйзамсыз максатта туура эмес колдонуу өзүнө рекреациялык максаттар үчүн дары-дармектерди башка адамга сатууну жана дары-дармекти кылмыш иш-аракеттерин жасоо үчүн колдонууну камтыйт;
«күтүлбөгөн терс реакция» (unexpected adverse reaction) – мүнөзү, оордугу же натыйжасы дары-дармектин аракеттеги жалпы мүнөздөмөлөрүндө камтылган маалыматка шайкеш келбеген жагымсыз реакция. Күтүлбөгөн терс реакцияларга дары-дармекти колдонуу менен түздөн-түз байланыштуу катары сыпатталбаган, дары-дармектин жалпы мүнөздөмөсүндө көрсөтүлбөгөн фармакологиялык класска тиешелүү эффекттер кирет. Мүчө мамлекеттин мыйзамдарына ылайык катталган дары-дармектер үчүн терс реакциялар тууралуу билдирүү жөнөтүлгөн мүчө мамлекеттин фармакокөзөмөл чөйрөсүндөгү ыйгарым укуктуу органы тарабынан жактырылган 
дары-дармектин жалпы мүнөздөмөсү колдонулат;
[bookmark: _Toc341438480]«жаңы аныкталган сигнал» (newly identified signal) – андан аркы аракеттер же аны баалоо үчүн негиз болуп саналган, мезгилдүү жаңыртылып туруучу коопсуздук боюнча отчеттун отчеттук мезгилинде алгачкы жолу аныкталган сигнал;
«маалыматтарды топтоонун аякташы» – талдоо жүргүзүү үчүн жарактуу маалыматтарды топтоо базасы алгачкы жолу толук жеткиликтүү болгон дата;
«уюм» – фармакокөзөмөл боюнча ишти аткарууга укуктуу жана ушул ишти аткаруу үчүн жоопкерчилик тартуучу юридикалык жак;
«коопсуздук тууралуу каттоо күбөлүгүнүн ээсинин негизги маалыматы» (company core safety information (CCSI)) – дары-дармектин каттоо күбөлүгүнүн ээсинин дары-дармек тууралуу негизги маалыматтарынын тизмегинде камтылган, ал тарабынан иштелип чыккан жана анын өтүнмөсү боюнча ушул дары-дармек рынокторунда сатылуучу мүчө мамлекеттердин фармакокөзөмөл чөйрөсүндөгү ыйгарым укуктуу органдарына берилүүчү дары-дармектин коопсуздугуна тиешелүү маалымат, буга маалыматка фармакокөзөмөл чөйрөсүндөгү ушул ыйгарым укуктуу органдардын талабы боюнча өзгөртүүлөр киргизилген учурлар кирбейт. Коопсуздук тууралуу каттоо күбөлүгүнүн ээсинин негизги маалыматы маалымдама мүнөзүндөгү маалыматты билдирет, ал дары-дармектин коопсуздугу боюнча мезгилдүү жаңыланып туруучу отчетту түзүү максатында аты аталган жана аты аталбаган терс реакциялардын статусун аныктайт, бирок терс реакциялар жөнүндө билдирүүлөрдү тез арада берүү боюнча талаптарды аткаруу үчүн күтүлүүчү жана күтүлбөгөн терс реакцияларды аныктабайт;
«дары каражаты тууралуу каттоо күбөлүгүнүн ээсинин негизги маалыматтары» (company core data sheet) – каттоо күбөлүгүнүн ээси тарабынан иштелип чыккан жана коопсуздугу, колдонууга көрсөтмөлөрү, дозалоо режими, фармакологиялык касиеттери жана дары-дармектин тиешелүү башка маалыматтарын камтыган документ;
[bookmark: _Toc341438498]«четке кагылган сигнал» (refuted signal) – андан аркы баалоонун жыйынтыгы боюнча учурдагы убакыт аралыгында себептик-натыйжалык байланыштын бар экендигин тастыктоо мүмкүн эместигинен улам жалган деп аныкталгандыгына байланыштуу жалган катары аныкталып валидацияланган сигнал;
«жок маалымат» (missing information) – клиникалык мааниге ээ болушу мүмкүн болгон бейтаптардын айрым топторунда дары-дармекти колдонуунун өзгөчөлүктөрү же коопсуздугу жөнүндө маалыматтын жетишсиздиги;
[bookmark: _Toc341438463]«иштелип чыгып жаткан дары-дармектин коопсуздугу боюнча отчет» (development safety update report (DSUR)) – иштелип чыгып жаткан 
дары-дармектин коопсуздугу боюнча мезгилдүү жаңыланып туруучу отчет;
«сигналды баалоо» (signal assessment) – жаңы тобокелдиктин таасир этүүчү зат же дары-дармек менен себептик-натыйжалык байланышынын далилин изилдөө же белгилүү бир тобокелдиктин мүнөздөмөсүнүн өзгөрүшүн аныктоо максатында бардык колдо болгон маалыматтарды пайдалануу менен валидацияланган сигналды андан ары баалоо процесси;
«дары-дармекти колдонуу катачылыгы» (medication error)» – 
дары-дармекти колдонуу процессинде бейтапка зыян келтирген же зыянга алып келиши мүмкүн болгон кокусунан болгон каталык;
«ашыкча дозалоо» (overdose) – дары-дармекти 1 жолу же 
дары-дармектинын аракеттеги жалпы мүнөздөмөсүнө ылайык сунушталуучу максималдуу дозадан ашыкча өлчөмдө кумулятивдүү түрдө колдонуу;
«коопсуздук боюнча мезгилдүү жаңыланып туруучу отчет» (periodic safety update report (PSUR)) – дары-дармектин каттоо күбөлүгүнүн ээсинин каттоодон өткөндөн кийинки этабында белгилүү бир мезгил ичинде 
дары-дармектин «пайда-тобокелдик» катышына баа берүү үчүн отчету;
«аудиттин планы» (audit plan) – пландаштырылган иш-чаралардын жана айрым бир аудитти уюштуруунун сыпаттамасы;
«тобокелдиктерди башкаруу планы» (risk management plan) – тобокелдиктерди башкаруу системасынын толук сыпаттамасы;
«сапатты пландаштыруу» (quality planning) – фармакокөзөмөл системасынын түзүмүн түзүү жана фармакокөзөмөл системасынын сапатынын системасынын интеграцияланган жана макулдашылган процесстерин пландаштыруу;
[bookmark: _Toc341438490][bookmark: _Toc341438502]«коопсуздукту каттоодон кийинки изилдөө» (post-authorisation safety study (PASS)) – катталган дары-дармекке тиешеси бар коопсуздук коркунучунун мүнөздөмөсүн аныктоо же сандык жактан баалоо, 
дары-дармектин коопсуздук профилин тастыктоо же тобокелдиктерди башкаруу боюнча чаралардын натыйжалуулугун баалоо максатында жүргүзүлгөн изилдөө. Коопсузду каттоодон кийинки изилдөө интервенциялык клиникалык изилдөө катары уюштурулат же реалдуу клиникалык практиканын маалыматтарын колдонууну кошо алганда, байкоочу интервенциялык эмес дизайнды изилдөө катары жүргүзүлөт;
«потенциалдуу тобокелдик» (potential risk) – тиешелүү түрдө ырасталбаган, дары-дармек менен өз ара байланышына шектенүү үчүн негиздери бар фармакотерапиянын жагымсыз кесепети;
[bookmark: _Toc341438460]«керектөөчү» (consumer) – бейтап, аны менен өз ара аракеттенүүчү, ошол эле учурда саламаттык сактоо системасынын адиси болуп саналбаган, бейтапка кам көргөн адам;
«сапатты кармануучулук» (quality adherence) – сапатка карата талаптарга ылайык тапшырмаларды жана милдеттерди аткаруу;
«дары-дармектин жалпы мүнөздөмөсүнө же медициналык колдонуу боюнча нускамага ылайыксыз колдонуу (off-label) – дары-дармекти медициналык максатта атайылап дары-дармектин жалпы мүнөздөмөлөрүнө же медициналык колдонуу боюнча нускама менен аныкталуучу шарттарга ылайыксыз колдонуу;
«бөтөнчө кырдаалдарга байланыштуу боорукердик максатында дайындалган дары-дармекти колдонуу» (compassionate use of a medicinal product) – өнөкөт, майып кылуучу же өмүргө коркунуч туудурган оорулары бар, ошондой эле катталган дары-дармектер менен айыктырууга мүмкүн болбогон оорулары бар бейтаптардын тобуна боорукердик максатында дары каражатын дайындоо (тиешелүү дары-дармек каттоо же клиникалык изилдөөлөр этабында болууга тийиш);
«сигналды артыкчалаштыруу» (signal proritisation) – анын максаты бейтаптардын ден соолугуна же коомдук саламаттыкка (калктын саламаттыгына) потенциалдуу түрдө маанилүү таасири бар болжолдонуучу тобокелдиктер тууралуу сигналдарды же дары-дармектин «пайда-тобокелдик» катышына олуттуу таасир тийгизе турган жана тиешелүү түрдө тез арада чара көрүүнү жана тобокелдиктерди башкаруу чараларын талап кылган сигналдарды идентификациялоо болуп саналган сигналдарды башкаруунун бардык этаптарында үзгүлтүксүз аткарылуучу процесс;
«коопсуздук боюнча проблема» (safety concern) – идентификацияланган маанилүү тобокелдик, потенциалдуу маанилүү тобокелдик же жок маалымат;
«аудиттин программасы» (audit programme) – белгилүү бир убакытка пландаштырылган жана конкреттүү максаты бар бир же андан көп аудиттерден турган ырааттуулук;
[bookmark: _Toc341438483][bookmark: _Toc341438501][bookmark: _Toc341438503]«улануучу клиникалык изилдөө» (ongoing clinical trail) – изилдөө токтотула туруп же анын талдоосу аяктап, бирок ал боюнча жыйынтыктоочу отчет жок болсо да, бейтаптарды киргизүү башталган изилдөө;
«саламаттык сактоо системасынын адистерин түздөн-түз маалымдоо» (direct healthcare professional communication) –анын жардамы менен маанилүү маалымат белгилүү бир чараларды көрүү зарылдыгы жөнүндө маалымдоо же дары-дармек тууралуу алынган жаңы маанилүү маалыматтарга байланыштуу күнүмдүк практиканы өзгөртүү максатында каттоо күбөлүгүнүн ээси же фармакокөзөмөл чөйрөсүндөгү ыйгарым укуктуу орган тарабынан саламаттык сактоо системасынын белгилүү бир адистерине түздөн-түз бериле турган маалыматтык өз ара аракеттенүү каражаты;
«каралуучу сигнал» (ongoing signal) – коопсуздук боюнча мезгилдүү жаңыланып туруучу отчет үчүн маалыматтарды топтоонун аяктоо датасына карата баалоо жол-жобосунан өткөн сигнал;
«эмдөө себеби боюнча тынчсыздануу менен шартталган реакция» (immunisation anxiety-related reaction) – эмдөө себеби боюнча тынчсыздануудан улам өөрчүгөн, эмдөөдөн кийинки жагымсыз көрүнүш;
«регистр» (registry) – белгилүү бир оорусу менен, кандайдыр бир абалдагы бейтаптардын же белгилүү бир таасир этүүгө дуушар болгон бейтаптардын популяциясында талданган натыйжалар тууралуу стандартташтырылган маалыматтарды топтоо үчүн байкоо жүргүзүү методдору колдонулган уюштурулган система;
«аудиттин жыйынтыгы» (audit findings) – аудиттин жыйынтыгы боюнча алынган фактылардын аудиттин критерийлерине шайкеш келишин баалоонун жыйынтыктары;
«аудиттин сунуштамалары» (audit recommendation) – жетекчилик аудиттин жыйынтыгы боюнча аныкталган кемчиликтерди, шайкеш келбестиктерди оңдоо жана башкаруучулук көзөмөл системасынын чабал жактарын азайтуу үчүн кабыл алууга укуктуу иш-аракеттердин жүрүшүн сыпаттоо;
«репорт берүү» – фармакокөзөмөл чөйрөсүндөгү ыйгарым укуктуу органдарга же компетенциясына фармакокөзөмөлдөө кирген эксперттик уюмдарга терс реакциялар тууралуу маалыматтарды белгиленген формада берүү процесси;
«дары-дармекти колдонуу менен байланышкан тобокелдиктер» (risks related to use of a medicinal product) – бейтаптардын же калктын саламаттыгына карата дары-дармектин сапаты, коопсуздугу же натыйжалуулугу менен байланышкан же айлана-чөйрөгө жагымсыз таасирлерге алып келүүчү тобокелдиктер;
«олуттуу терс реакция» (serious adverse reaction) – өлүмгө алып келүүчү, бейтаптын өмүрүнө коркунуч туудурган, бейтаптын ооруканага жаткырылышын же анын узартылышын талап кылган, эмгекке биротоло же убактылуу жарамсыздыкка же майыптыкка, тубаса аномалияларга же ден соолуктун бузулушуна алып келүүчү терс реакция. Дары-дармек аркылуу жугуштуу агенттин кандайдыр бир кокусунан шектүү берилиши да олуттуу терс реакция болуп эсептелет.
[bookmark: _Hlk43449474]Бул өңүттө өмүргө коркунуч туудурган абал деп реакция пайда болгон учурда бейтаптын өмүрү коркунучта болгон реакция түшүнүлөт. Бул абал оорунун өтө катуу жүрүшүндө гипотетикалык жактан өлүмгө алып келиши мүмкүн болгон реакцияга кирбейт.
Жагдайларды олуттуу терс реакциялардын катарына киргизүү боюнча чечим, мисалы, бейтаптын өмүрүнө түздөн-түз коркунуч жаратпаган, өлүмгө же ооруканага жатууга алып келбеген, бирок бейтапты тобокелге салган же аталган аныктамада келтирилген натыйжалардын бирин болтурбоо үчүн кийлигишүүнү талап кылган чечим медициналык жана илимий баа берүүнүн негизинде кабыл алынат, анын ичинде ооруканага жаткырууга алып келбеген аллергиялык бронхоспазм болгондо же тырышып калганда, ошондой эле олуттуу жагымсыз көрүнүштөр деп эсептөө керек болгон дары-дармекке көз карандылык же аны ашкере колдонуу пайда болгондо кабыл алуу бөлүмүндө же үй шартында интенсивдүү терапияны талап кылган абал үчүн да кабыл алынат.
[bookmark: _Toc341438504]«сигнал» (signal) – бир же бир нече булактан келип түшүүчү, анын ичинде байкоо жүргүзүүлөр жана эксперименттер, сигналды верификациялоо боюнча андан аркы иш-аракеттер үчүн жетиштүү катары баалануучу 
дары-дармектин таасиринин жана жагымсыз же жагымдуу көрүнүштөрдүн же өз ара байланышкан көрүнүштөрдүн жыйындысынын ортосундагы жаңы потенциалдуу себептик-натыйжалык байланыштын же белгилүү бир өз ара байланыштын жаңы аспектисинин болушун болжолдогон маалымат. Белгилүү бир өз ара байланыштын жаңы аспектилери өзүнө терс реакциянын жыштыгынын, таралышынын (мисалы, жынысы, курагы, аймагы боюнча), терс реакциянын узактыгынын, оордугунун же натыйжасынын) өзгөрүшүн камтышы мүмкүн;
[bookmark: _Toc341438495][bookmark: _Toc341438499][bookmark: _Toc341438507]«фармакокөзөмөл системасынын сапат системасы» (quality system of a pharmacovigilance system) – ресурстарды, документацияны тиешелүү түрдө башкарууну жана жөнгө салуу ченемдерине шайкеш келүүнү кошо алганда, фармакокөзөмөл системасынын уюштуруу түзүмү, милдеттери, жол-жоболору, процесстери жана ресурстары;
«тобокелдиктерди башкаруу системасы» (risk management system) – 
дары-дармектер менен байланышкан тобокелдиктерди аныктоого, мүнөздөөгө, алдын алууга же минималдаштырууга, анын ичинде бул иш-аракеттердин жана иш-чаралардын натыйжалуулугун баалоого багытталган фармакокөзөмөл боюнча иш-аракеттердин жана иш-чаралардын себили;
[bookmark: _Toc341438487][bookmark: _Toc341438497]«фармакокөзөмөл системасы» (pharmacovigilance system) – 
дары-дармектердин коопсуздугун көзөмөлдөө, дары-дармектердин 
«пайда-тобокелдик» катышын баалоодогу бардык өзгөрүүлөрдү өз учурунда аныктоо, пайда тобокелдиктен ашып кеткен учурда дары-дармектерди колдонууну камсыз кылуу боюнча иш-чараларды иштеп чыгуу жана ишке киргизүү үчүн арналган фармакокөзөмөл боюнча маселелерди жана милдеттерди аткаруу максатында дары-дармектердин каттоо күбөлүгүнүн ээлери жана фармакокөзөмөл чөйрөсүндөгү ыйгарым укуктуу органдар тарабынан уюштурулуучу система;
«саламаттык сактоо системасынын адиси» (healthcare professional) – медициналык квалификациясы бар адамдар (мисалы, врачтар, провизорлор, фармацевттер, медайымдар жана соттук-медициналык эксперттер). Бул аныктама шектүү терс реакциялар жөнүндө маалыматты берүүнүн алкагында да колдонулат;
«капилет билдирүү (капилет кабарлоо)» (spontaneous report (spontaneous notification)) – саламаттык сактоо системасынын адисинин же керектөөчүнүн фармакокөзөмөл чөйрөсүндөгү ыйгарым укуктуу органга, дары-дармектин каттоо күбөлүгүнүн ээсине же башка ыйгарым укуктуу уюмга (анын ичинде Дүйнөлүк саламаттык сактоо уюмуна, региондук фармакокөзөмөл борборлоруна, токсикологиялык борборлорго) бир же бир нече 
дары-дармекти кабыл алган бейтаптагы бир же бир нече терс реакциялардын сыпаттамасын камтыган жана клиникалык изилдөөнүн же маалыматтарды уюштуруп чогултуунун башка методун колдонуунун жүрүшүндө алынбаган маалыматтарды ыктыярдуу түрдө өткөрүп бериши;
[bookmark: _Toc341438496][bookmark: _Toc341438505][bookmark: _Toc341438508]«дары-дармектин коопсуздугу тууралуу маалымдама маалымат» (reference safety information) – каттоо күбөлүгүнүн ээсинин дары-дармек тууралуу негизги маалыматына (мисалы, каттоо күбөлүгүнүн ээсинин 
дары-дармек тууралуу негизги маалыматтар тизмегине) киргизилген жана фармакокөзөмөл чөйрөсүндөгү ыйгарым укуктуу орган маалымдама маалыматка өзгөртүүлөрдү киргизүүнү талап кылган учурлардан тышкары, дары-дармек сатылуучу бардык мамлекеттерде каттоо күбөлүгүнүн ээси коопсуздук боюнча мезгилдүү жаңыланып туруучу отчеттордо көрсөтүүгө тийиш болгон дары-дармектин коопсуздугу тууралуу маалымат;
[bookmark: _Toc341438494]«изилдөө протоколундагы олуттуу өзгөрүүлөр» – изилдөөнүн субъекттеринин коопсуздугуна, денесине же психикалык бакубаттыгына таасир этиши мүмкүн болгон же изилдөөнүн жыйынтыктарын интерпретациялоого таасир эте турган изилдөө протоколундагы өзгөрүүлөр (мисалы, алгачкы жана экинчи изилдөө максаттарынын, изилдөө популяциясынын, тандап алуу көлөмүнүн, изилдөө дизайнынын, алынуучу маалыматтар булагынын, маалыматтарды топтоо методунун, статистикалык маалыматтарды талдоо планында негизги таасирдин, натыйжалардын жана айкалыштырылган өзгөрмөлөрдүн аныктамаларынын өзгөрүүсү);
«сапатка карата талаптар» (quality requirements) – талап кылынган натыйжаларга же сапат системасынын максаттарына жетүүгө алып келиши мүмкүн болгон сапат системасынын мүнөздөмөлөрү;
«сапатты арттыруу» (quality improvement) – сапат системасын арттыруу максатында фармакокөзөмөл системасындагы сапат системасынын түзүмүнө жана процесстерине зарыл өзгөртүүлөрдү киргизүү;
«сигналды башкаруу» (signal management) – таасир этүүчү зат же 
дары-дармек менен байланышкан жаңы тобокелдиктердин болушун аныктоо же терс реакциялар активдүү мониторинг же изилдөөлөрдү жүргүзүүнүн учурдагы системаларынан, илимий медициналык адабияттан же башка маалымат булактарынан алынган жыйынды маалыматтар тууралуу жеке билдирүүлөрдү изилдеп чыгуунун жыйынтыгы боюнча белгилүү болгон тобокелдиктерди өзгөртүү, ошондой эле зарыл сунуштамаларды, чечимдерди кабыл алуу, маалымат алмашуу жана байкоо жүргүзүү максатында өткөрүлүүчү иш-чаралардын топтому;
[bookmark: _Toc341438486]«фармакокөзөмөл» (pharmacovigilance) – дары-дармектерди колдонуунун жагымсыз кесепеттерин аныктоого, баалоого, түшүнүүгө жана алдын алууга багытталган илимий жана практикалык иштин бир түрү. Фармакокөзөмөл – бейтаптардын жана калктын саламаттыгын сактоого багытталган иш;
«максаттуу популяция» (target population (treatment) (treatment population target)) – дары-дармектин колдонуудагы жалпы мүнөздөмөсүндө каралган колдонууга көрсөтмөлөргө жана каршы көрсөтмөлөргө ылайык дары-дармек дайындалуучу бейтаптар;
[bookmark: _Hlk43220203]«коопсуздук менен байланышкан ыкчам проблема» (emerging safety issue) – дары-дармектин «пайда-тобокелдик» катышына жана (же) бейтаптардын ден соолугуна же коомдук саламаттыкка (калктын саламаттыгына) потенциалдуу маанилүү таасиринен улам жана жөнгө салуучу иш-аракеттерди тез арада көрүүнүн жана бейтаптарга жана саламаттык сактоо системасынын адистерине маалымдоонун потенциалдуу зарылдыгынан улам каттоо күбөлүгүнүн ээси тарабынан фармакокөзөмөл чөйрөсүндөгү ыйгарым укуктуу органдын тез арада көңүл буруусун талап кылган катары бааланган коопсуздук менен байланышкан проблема.
«Пайда-тобокелдиктин» катышы» деген түшүнүк Евразия экономикалык комиссиясынын Кеңешинин 2016-жылдын 3-ноябрындагы 
№ 78 чечими менен бекитилген Медициналык колдонуу үчүн 
дары-дармектерди каттоо жана экспертизалоо эрежесинде (мындан ары – Каттоо жана экспертизалоо эрежеси) аныкталган мааниде колдонулат.
II. Сапат системасына талаптар
1. Сапат системасы
	3. Сапат системасы фармакокөзөмөл системасынын ажырагыс бөлүгү болуп саналат. Фармакокөзөмөл системасынын түзүмүнө жана процесстерине талаптарды аныктоочу фармакокөзөмөлдүн тиешелүү практикасына карата сапат болжолдонуучу ыктымалдыкка ылайык фармакокөзөмөлдүн максаттары менен макулдашылуучу системасынын ишинин натыйжаларына жетүүгө мүмкүндүк берүүчү фармакокөзөмөл системасынын мүнөздөмөлөрүнүн жыйындысы катары аныкталат. Системанын талап кылынган деңгээлиндеги сапатына жетүү даражасын баалоо зарылдыгы сапатка карата алдын ала аныкталуучу талаптардын болушунун зарылдыгын аныктайт. Сапатка талаптар системанын белгиленген мүнөздөмөлөрүн билдирет, аларды аткаруу белгилүү бир ыктымалдуулук менен пландаштырылган натыйжаларга, башкача айтканда, сапат системасынын максаттарына жетүүгө мүмкүндүк берет. Фармакокөзөмөл системасындагы сапат системасынын жалпы максаттары ушул Эрежелердин 6-пунктунда аныкталган. Фармакокөзөмөл системасынын айрым түзүмдөрү жана процесстери үчүн өзгөчө максаттар жана сапат боюнча талаптар ушул Эрежелердин IV – VII жана IX – XIII бөлүмдөрүндө аныкталган.
	4. Сапат системасы фармакокөзөмөл системасынын уюштуруу түзүмүн, жоопкерчилик чөйрөсүн, жол-жоболорду, процесстерди жана ресурстарды камтышы керек. Сапат системасы өзүнө төмөнкүлөрдү камтууга тийиш:
ресурстарды тиешелүү түрдө башкаруу;
Бирликтин органдарынын актыларынын жана мүчө мамлекеттердин мыйзамдарынын талаптарына шайкеш келүүнү контролдоо;
ошондой эле Документтештирүүнү башкаруу.
	5. Сапат системасы төмөнкү иш-чараларды циклдик түрдө өткөрүүнү алдын ала карайт:
а) фармакокөзөмөл боюнча иштин сапатын пландаштыруу;
б) тапшырмаларды жана милдеттерди сапатка болгон талаптарга ылайык аткаруу (сапатка умтулуу);
в) фармакокөзөмөл системасынын түзүмдөрүн жана процесстерин уюштуруунун жана ишинин натыйжалуулугуна мониторинг жүргүзүү жана баа берүү (сапатты контролдоо жана камсыз кылуу);
г) фармакокөзөмөл системасынын түзүмүн жана процесстерин түзөтүү жана жакшыртуу (сапатты арттыруу).
	6. Фармакокөзөмөл системасында сапат системасынын жалпы максаттары болуп төмөнкүлөр саналат:
а) фармакокөзөмөл боюнча талаптарды жана милдеттерди Бирликтин органдарынын актыларына жана мүчө мамлекеттердин мыйзамдарына ылайык аткаруу;
б) катталган дары-дармектерди колдонуунун жагымсыз кесепеттерин болтурбоо;
в) пайдасы тобокелдиктен ашкан учурда дары-дармектерди колдонууну камсыз кылуу;
г) бейтаптардын ден соолугун жана коомдук саламаттыкты (калктын саламаттыгын) коргоого көмөктөшүү.
2. Фармакокөзөмөлдүн тиешелүү практикасынын принциптери
	7. Ушул Эрежелердин 6-пунктунда көрсөтүлгөн максаттарды аткаруу үчүн фармакокөзөмөл системасынын түзүмдөрүн жана процесстерин иштеп чыгууда, ошондой эле бардык тапшырмаларды жана милдеттерди аткарууда төмөнкү принциптерди кармануу керек:
а) дары-дармектердин коопсуздугуна карата бейтаптардын, медициналык кызматкерлердин жана бүтүндөй коомдун керектөөлөрүн канааттандырууну камсыз кылуу;
б) сапат системасын ишке киргизүү боюнча натыйжалуу жетекчиликти камсыз кылуу жана сапат системасынын максаттарына карата персоналды мотивациялоо;
в) аларга жүктөлгөн милдеттердин деңгээлинде фармакокөзөмөл системасын колдоо процессине уюмдун (ишкананын) бардык кызматкерлерин тартуу;
г) ушул Эрежелердин 5-пунктунда көрсөтүлгөн иш-чаралардын циклдик мүнөзүнө ылайык фармакокөзөмөл системасынын сапатын арттыруунун үзгүлтүксүз процессине уюмдун (ишкананын) бардык кызматкерлерин тартуу;
д) фармакокөзөмөл боюнча активдүү, тобокелдик деңгээлине шайкеш келген, үзгүлтүксүз ишти камсыз кыла тургандай түрдө түзүмдөр жана процесстер формасында ресурстук базаны уюштуруу жана фармакокөзөмөл системасынын алдына коюлган милдеттерди чечүү;
е) «пайда-тобокелдик» катышы тууралуу колдо болгон далил маалыматтарды эсепке алуу жана баалоо. Андан аркы чечимдерди кабыл алуу үчүн бул катышка жана дары-дармекти колдонууга таасир эте турган бардык маалыматтар каралышы жана бааланышы керек;
ж) иштеп чыгуучулардын, дары-дармектердин каттоо күбөлүгүнүн ээлеринин, фармакокөзөмөл чөйрөсүндөгү ыйгарым укуктуу органдардын (мындан ары – ыйгарым укуктуу органдар), саламаттык сактоо мекемелеринин, бейтаптардын, медициналык кызматкерлердин, илимий уюмдардын жана мүчө мамлекеттердин мыйзамдарына ылайык башка кызыкдар жактардын ортосунда натыйжалуу кызматташтыкты өнүктүрүүгө көмөк көрсөтүү.
3. Сапат системасына жооптуулар
	8. Сапат системасына карата талаптарга ылайык фармакокөзөмөл системасынын ишин камсыз кылуу үчүн сапат системасын уюштуруу боюнча иштерди аткаруучу бардык адистер жоопкерчилик тартышат. Уюм тиешелүү деңгээлде фармакокөзөмөл боюнча иштердин талап кылынган көлөмүн аткаруу үчүн тиешелүү кесиптик даярдыгы бар компетенттүү жана окутулган адистердин жетиштүү санын камсыз кылууга тийиш. Алардын милдеттерине ушул Эрежелердин 5-пунктунда баяндалган иш-чараларды сактоо кириши керек.
	9. Уюмдардын жетекчилери тарабынан фармакокөзөмөл системасынын сапатын камсыз кылууга системалуу мамиле камсыз кылынууга тийиш. Уюмдардын жетекчилери системалуу мамилени камсыз кылуу боюнча функцияларды аткаруунун алкагында төмөнкүлөрдү камсыз кылууга милдеттүү:
а) ушул бөлүмдүн 9 – 11-пунктчаларынын талаптарына ылайык сапат системасын документтештирүү;
б) фармакокөзөмөл системасындагы жана фармакокөзөмөлдүн сапат системасындагы бардык өзгөрүүлөрдү тийиштүү түрдө контролдоо жана документтештирүү;
в) талаптагыдай окутуу үчүн зарыл болгон ресурстар;
г) талап кылынган ресурстар (анын ичинде зарыл болгон жайлар жана жабдуулар ж.б.);
д) шайкеш келүүнү тиешелүү деңгээлде башкаруу;
д) жазууларды туура жүргүзүү;
ж) анын натыйжалуулугун тастыктоо менен фармакокөзөмөл системасынын, анын ичинде сапаттын интеграцияланган системасынын ишине үзгүлтүксүз баалоо жүргүзүү. Зарыл болгон учурда түзөтүүчү жана алдын алуу иш-чаралары ишке ашырылууга тийиш;
з) иштелип чыгуучу жана өндүрүлүүчү дары-дармектердин коопсуздук профилинин өзгөрүшү аныкталган учурда тиешелүү чараларды ишке ашыруунун натыйжалуу механизминин болушу;
и) фармакокөзөмөл системасынын сапатына талаптар сакталбаган учурда аларды өз убагында аныктоо жана зарыл болгон учурда түзөтүүчү жана алдын алуучу чараларды көрүү;
к) системага үзгүлтүксүз аудит жүргүзүү.
4. Персоналды окутуу
	10. Фармакокөзөмөлгө байланышкан процесстерди жана алынган натыйжаларды аткаруунун талап кылынган сапатын камсыз кылуу мүмкүндүгү жетиштүү сандагы компетенттүү, квалификациялуу жана окутулган персоналдын болушуна түздөн-түз байланыштуу.
	11. Уюмда фармакокөзөмөл боюнча адистерди окутуу планы иштелип чыгышы жана аткарылышы керек, ошондой эле окутууну документтештирүү, персоналдын компетенттүүлүгүнүн деңгээлин колдоо жана өнүктүрүү боюнча жазууларды жүргүзүү камсыз кылынууга тийиш. Окутуу планы окутуунун зарылдыгын баалоого негизделиши керек. Планды иштеп чыгуу жана аткаруу контролдонууга жана мониторинг кылынууга жатат.
	12. Окутуу өз ичине киришүү окутууну жана аткарылуучу функцияларга жана коюлган тапшырмаларга ылайык иштин бүткүл мезгили бою андан ары окутууну камтууга тийиш. Окутуу тиешелүү кесиптик көндүмдөрдү жогорулатууга, илимий жетишкендиктерди практикага жана аткарылган 
жол-жоболорго киргизүүгө, бардык адистердин квалификацияга, кесиптик көндүмдөргө, билимге жана фармакокөзөмөл менен байланышкан аткарылуучу жол-жоболорду түшүнүүгө болгон талаптарга шайкеш келишин камсыз кылууга багытталууга тийиш. Бардык кызматкерлер 
дары-дармектердин коопсуздугу менен байланышкан проблема жөнүндө маалыматтарды алууда каралган жол-жоболорду аткарууга окутулушу керек.
	13. Окутууну жүргүзүү боюнча уюмдагы учурдагы процесстер фармакокөзөмөл боюнча функцияларды талап кылынган деңгээлде түшүнүүгө жана аткарууга жетишүү боюнча окутуунун натыйжаларын контролдоо элементтерин алдын ала карап, ошондой эле уюмду жана адистерди кесиптик өнүктүрүү пландарына ылайык андан ары окутуу зарылдыгын аныктоого тийиш.
	14. Уюмда иши фармакокөзөмөл системасынын көрсөткүчтөрүнө жана фармакокөзөмөл боюнча функцияларды аткарууга таасир этүүгө жөндөмдүү болгон башка бөлүмдөрдүн адистерин фармакокөзөмөлдүн белгилүү бир аспекттерине тиешелүү түрдө окутуу жүргүзүү талап кылынат. Аталган иш өзүнө клиникалык изилдөөлөрдү жүргүзүүнү, даттануулар менен иштөөнү, медициналык маалыматты даярдоону, сатып өткөрүүнү жана маркетинг жүргүзүүнү, каттоо документтерин даярдоону, укуктук маселелерди жана аудитти камтыйт.
5. Фармакокөзөмөл үчүн каражаттар жана жабдуулар
	15. Фармакокөзөмөл процесстерин ишке ашыруунун талап кылынган деңгээлине жана алынган натыйжаларга жетишүү системаны ушул процесстерде колдонулуучу зарыл каражаттар жана жабдуулар менен камсыз кылуу менен да байланыштуу.
	16. Каражаттар жана жабдуулар фармакокөзөмөлдөгү сапаттын максаттарына ылайык коюлган максаттарга шайкеш келгендей түрдө жайгаштырылышы, конструкцияланышы, көнүктүрүлүшү жана тейлениши керек. Фармакокөзөмөлдү ишке ашыруу үчүн маанилүү болгон каражаттардын, жабдуулардын жана алардын функционалдык касиеттеринин максатка шайкештигин тастыктоо үчүн тийиштүү текшерүүдөн, квалификациядан жана (же) валидациядан өтүүгө тийиш. Текшерүүнү, квалификациянын же валидациянын масштабын аныктоо үчүн тобокелдиктин документтештирилген баалоосу колдонулушу керек. Тобокелдиктерди башкаруунун бул методун бейтаптын коопсуздугуна жана маалыматтардын сапатына тийгизген таасири, ошондой эле тиешелүү каражаттардын жана жабдуулардын жана жабдуулардын татаалдыгы сыяктуу факторлорду эске алуу менен каражаттарды жана жабдууларды эксплуатациялоо мөөнөтү бою колдонулушу керек. Маалыматтык системалардын иштешин уюштуруу колдонулган терминологиянын колдонулуп жаткан маалымат системаларына өз убагында өзгөртүүлөрдү киргизүү менен, колдонулган эл аралык терминологиянын учурдагы жаңыланган версияларына шайкеш келүүсүн камсыз кылуучу процесстердин болушун алдын ала кароого тийиш.
6. Дары-дармектердин каттоо күбөлүгүнүн ээлери тарабынан Бирликтин органдарынын актыларынын жана мүчө мамлекеттердин мыйзамдарынын талаптарына шайкештигин камсыз кылуу
	17. Бирликтин органдарынын актыларынын жана мүчө мамлекеттердин мыйзамдарынын талаптарынын сакталышын камсыз кылуу максатында 
дары-дармектердин каттоо күбөлүгүнүн ээлери тарабынан системанын сапатын камсыз кылуу процесстери ишке ашырылууга тийиш, алардын максаттары болуп төмөнкүлөр саналат:
а) фармакокөзөмөл боюнча маалыматтарга үзгүлтүксүз мониторинг жүргүзүү, аларга зарылдыгын аныктоодо тобокелдиктерди азайтуу чараларын иштеп чыгуу жана ишке киргизүү, алардын алынган булагына карабастан коопсуздук жөнүндө маалыматтарды (бейтаптар, медициналык жана фармацевтика кызматкерлери тарабынан, илимий медициналык адабияттарда жарыяланган, каттоодон кийинки изилдөө учурунда аныкталган) тиешелүү түрдө баалоо;
б) дары-дармектин коопсуздук профили боюнча бүтүндөй маалыматтарды, анын ичинде бекитилген дары-дармектин жалпы мүнөздөмөсүнө же медициналык колдонуу боюнча нускамага 
(кошумча-баракчага) (мындан ары – медициналык колдонуу боюнча нускама) ылайык жана ылайык эмес колдонууда өөрчүгөн терс реакциялар жөнүндө маалыматтарды илимий баалоо;
[bookmark: _Hlk43194541]в) мүчө мамлекеттин мыйзамдарында белгиленген репорт берүү мөөнөттөрүнө ылайык ыйгарым укуктуу органга терс реакциялар жөнүндө толук, так жана ишенимдүү маалыматты жана дары-дармектердин коопсуздугу тууралуу башка маалыматтарды берүү боюнча Бирликтин органдарынын актыларынын жана мүчө мамлекеттин мыйзамдарынын талаптарын аткаруу;
г) дары-дармектердин тобокелдиктери тууралуу берилүүчү маалыматтын сапатын, бүтүндүгүн жана толуктугун, анын ичинде кайталанган маалыматты жок кылуу процесстерин жана сигналдарды тийиштүү валидациялоону камсыз кылуу;
д) ыйгарым укуктуу органдар менен натыйжалуу өз ара байланышты камсыз кылуу, анын ичинде дары-дармектердин коопсуздук профилинин өзгөрүшү жана жаңы тобокелдиктер, фармакокөзөмөл системасынын, тобокелдиктерди башкаруу системасынын мастер-файлдары, тобокелдиктерди азайтуу боюнча чаралар, мезгилдүү жаңыланып туруучу коопсуздук боюнча отчеттор, түзөтүүчү жана алдын алуу чаралары, каттоодон кийинки коопсуздук изилдөөлөрү жөнүндө маалымдоо;
е) дары-дармек тууралуу маалыматтын (дары-дармектин жалпы мүнөздөмөсү, медициналык колдонуу боюнча нускама) учурдагы илимий билимдер деңгээлине шайкеш келүүсүн камсыз кылуу;
ж) медициналык кызматкерлерди жана бейтаптарды коопсуздук тууралуу маалымат менен камсыз кылуу.
7. Ыйгарым укуктуу органдар тарабынан Бирликтин актыларынын жана мүчө мамлекеттердин мыйзамдарынын талаптарына шайкештигин камсыз кылуу
	18. Ыйгарым укуктуу органдар төмөнкү максатта процесстердин сапатын камсыз кылуунун тийиштүү системасына ээ болушу керек:
а) фармакокөзөмөл тууралуу берилген маалыматтардын сапатын баалоо;
б) Бирликтин органдарынын актыларынын жана мүчө мамлекеттердин мыйзамдарынын талаптарына ылайык фармакокөзөмөл тууралуу маалыматтарды баалоо жана иштеп чыгуу;
в) фармакокөзөмөл боюнча иш жүргүзүүдө кепилденген көз карандысыздыкты камсыз кылуу;
г) бейтаптар, медициналык адистер, каттоо күбөлүгүнүн ээлери жана бүтүндөй коом менен натыйжалуу маалыматтык өз ара байланышуу;
д) инспекциялоону, анын ичинде каттоого чейинки инспекциялоону жүргүзүү.
	19. Фармакокөзөмөл боюнча ишти аткаруунун көз карандысыздыгы бейтаптын ден соолугунун жана коомдун саламаттыгынын (калктын саламаттыгынын) кызыкчылыгында гана бардык жөнгө салуучу чечимдерди кабыл алуу менен аныкталат.
8. Документтештирүүнү башкаруу
	20. Документтештирүүнү башкаруу системасы сапат системасынын бир бөлүгү болуп саналат, фармакокөзөмөл системасынын бардык документтерине жайылтылат жана маалыматтарды издөө мүмкүнчүлүгүн жана аткарылган жол-жоболорго, анын ичинде жаңы маалыматтарды баалоо жана процесстерди аткаруунун тууралыгына, териштирүүлөрдү аткаруу убактысына жана чечимдерди кабыл алууга карата коопсуздук менен байланышкан проблемаларды териштирүү жол-жоболоруна көзөмөл жүргүзүүнү камсыз кылат.
	21. Документтештирүүнү башкаруу системасы төмөнкүлөрдү камсыз кылууга тийиш:
а) анын ичинде толуктугун, тактыгын жана бүтүндүгүн кошо фармакокөзөмөл тууралуу маалыматтардын сапатын башкаруу;
б) бардык жазууларга өз убагында жетүү;
в) маалыматтардын ички жана тышкы натыйжалуу берилиши;
г) фармакокөзөмөл системасына тиешеси бар документтерди сактоо жана колдонуудагы сактоо мөөнөттөрүнө ылайык ар бир дары-дармек боюнча фармакокөзөмөлдү ишке ашыруу.
	22. Дары-дармектин каттоо күбөлүгүнүн ээси (мындан ары – каттоо күбөлүгүнүн ээси) маалыматтарды так репорт кылуу, интерпретациялоо жана верификациялоо жол-жоболорун аткаруу максатында фармакокөзөмөл тууралуу бүтүндөй маалыматтарды тиешелүү түрдө документтештирүүнү, жүгүртүүнү жана сактоону камсыз кылышы керек. Каттоо күбөлүгүнүн ээси тарабынан терс реакцияларды көзөмөлдөө жана андан ары байкоо жүргүзүү системасы камсыздалууга тийиш.
	23. Документтештирүүнү башкаруу системасы өзүнө мүчө мамлекеттин мыйзамдарынын талаптарына ылайык бейтаптардын жеке маалыматтарын коргоо боюнча талаптарды аткаруу максатында маалыматтардын коопсуздугун жана купуялуулугун камсыздоо боюнча чаралардын себилин камтууга тийиш. Документтештирүүнү башкаруу системасы маалыматтардын коопсуздугун жана купуялуулугун камсыз кылуу менен фармакокөзөмөл тууралуу маалыматтарды сактоонун, иштеп чыгуунун жана берүүнүн ар бир этабында атайын чараларды карашы керек. Аталган чаралар өзүнө маалыматтарга жетүүнү катуу чектөөнү камтууга тийиш, ага ылайык документтерге жана маалыматтар базасына жетүү авторизацияланган адамдар тарабынан чектелиши керек.
	24. Документтештирүүнү башкаруу системасы өзүнө фармакокөзөмөл жөнүндө маалыматты жоготуудан жана бүлүндүрүүдөн коргоо процесстерин камтыйт.
	25. Документтештирүүнү башкаруу системасы документтештирүүнү башкаруу саясатында сыпатталууга тийиш.
9. Сапат системасынын документтери
	26. Сапат системасынын бардык элементтери, талаптары жана жоболору сапат боюнча план, сапат боюнча колдонмо, сапат боюнча жол-жоболор жана сапат боюнча отчеттор түрүндө тиешелүү түрдө документтештирилип жана системага салынышы керек.
	27. Сапат боюнча план сапат системасынын негизги максаттарын жана процесстерди аныктайт, алар коюлган максаттарга жетүү үчүн ишке киргизилиши керек. Сапат боюнча жол-жоболор процесстерди белгиленген тартипте аткаруунун сыпаттамаларын билдирет жана стандарттык операциялык жол-жоболор жана жумушчу нускамалар же колдонмолор түрүндө болушу мүмкүн. Сапат боюнча колдонмо сапат системасын жайылтуу чөйрөсүн, сапат системасынын процесстерин жана алардын өз ара байланышын аныктайт. Сапат боюнча отчеттор өзүнө системанын ишинин алынган натыйжаларын же аткарылган иштин тастыктоосун камтыйт.
	28. Сапатты пландаштырууда системалуу мамилени камсыз кылуу үчүн уюм төмөнкүлөрдү аныкташы керек:
а) ушул Эрежелердин 6-пунктуна ылайык фармакокөзөмөл системасынын сапат системасынын жалпы максаттарына жана өзүнчө түзүмдөр жана процесстер үчүн өзгөчө болгон ушул Эрежелердин тиешелүү бөлүмдөрүнө ылайык сапат жаатындагы максаттарга ылайык сапат жаатындагы максаттарды;
б) фармакокөзөмөл системасынын натыйжалуулугуна мониторинг жүргүзүү методдорун.
29. Сапат системасынын болушу жана иштеши төмөнкүлөрдүн жардамы менен документтештирилет:
а) уюштуруу түзүмү жана кызматкерлердин милдеттери жөнүндө документтер;
б) окутуу пландары жана жүргүзүлгөн окутуу жөнүндө жазуулар;
в) мүчө мамлекеттин мыйзамдарына ылайык башкаруу процесстерин аткаруу боюнча нускамалар;
г) токтоосуз аракеттерди талап кылган кырдаалда ишке ашырылуучу процесстерди, анын ичинде иштин үзгүлтүксүздүгүн камсыздоо 
жол-жоболорун аткаруу боюнча нускамалар;
д) фармакокөзөмөл боюнча функцияларды талаптагыдай аткарууга үзгүлтүксүз мониторинг жүргүзүү үчүн колдонулуучу процесстерди аткаруу индикаторлору;
е) аудит жана сапат системасынын андан аркы аудити боюнча отчеттор, анын ичинде алынган маалыматтар жана натыйжалар.
	30. Ошондой эле сапат системасынын документтери өзүнө төмөнкүлөрдү камтышы керек:
а) сапат системасынын натыйжалуулугуна жана атап айтканда, анын сапат системасынын максаттарына жетүү жөндөмдүүлүгүнө мониторинг жүргүзүү методдору;
б) документтештирүүнү жүргүзүү саясаты;
в) алдын ала каралган этаптардын жана иш-аракеттердин аткарылышын ырастаган фармакокөзөмөл боюнча аткарылган жол-жоболордун натыйжалары жөнүндө документтер;
г) каражаттар жана жабдуулар жөнүндө документтер жана отчеттор, анын ичинде тиешелүү талаптарда, протоколдордо жана жол-жоболордо каралган бардык стадиялардын аткарылгандыгын ырастоочу функционалдык касиеттерди, квалификация жана валидация боюнча ишти текшерүү;
д) кемчиликтерди жана белгиленген сапат системасынан четтөөлөрдү контролдоону, алдын алуучу жана оңдоочу иш-чараларды көрүүнү жана көрүлгөн чаралардын натыйжалуулугун баалоону ырастоочу документтер.
10. Каттоо күбөлүгүнүн ээсинин сапат системасы 
жөнүндө кошумча документтери
	31. Сапат системасы жөнүндө талап кылынган документтерге кошумча катары каттоо күбөлүгүнүн ээси төмөнкүлөрдү документтештириши керек:
а) адам ресурстарын башкарууну;
б) фармакокөзөмөл системасынын персоналынын милдеттерин жана функцияларын;
в) башкаруучу жана көзөмөлдөөчү персоналдын иерархиялык өз ара байланышын, ошондой эле ресурстарды башкаруу системасын аныктаган уюштуруу түзүмүн;
г) критикалык процесстерди аткаруу боюнча нускамаларды;
д) документтештирүүнү башкаруу системасын.
11. Ыйгарым укуктуу органдардын сапат системасы 
тууралуу кошумча документтер
	32. Сапат системасынын талап кылынган документтерине кошумча катары ыйгарым укуктуу орган уюштуруу түзүмүн, фармакокөзөмөл системасынын бардык персоналынын ортосунда милдеттердин жана жоопкерчиликтин бөлүштүрүлүшүн документтештирип, ошондой эле 
дары-дармектердин бейтаптардын ден соолугуна жана коомдук саламаттыкка (калктын саламаттыгына) таасирине карата ыйгарым укуктуу органдардын, каттоо күбөлүгүнүн ээлеринин жана дары-дармектердин тобокелдиктери тууралуу маалыматтарды берүүчү адамдардын ортосундагы өз ара байланышты камсыз кылуу үчүн байланышуу тараптарын аныкташы керек.
12. Фармакокөзөмөлдөгү критикалык процесстер
	33. Фармакокөзөмөлдөгү критикалык процесстерге төмөнкүлөр кирет:
а) катталган дары-дармектердин коопсуздук профилине жана 
«пайда-тобокелдик» катышына үзгүлтүксүз мониторинг жүргүзүү;
б) тобокелдиктерди башкаруу системасын ишке киргизүү, ишке ашыруу жана баалоо (анын ичинде тобокелдиктерди азайтуу чараларынын натыйжалуулугун баалоо);
в) терс реакциялар жөнүндө жеке билдирүүлөр менен иштөө (маалыматтарды топтоо, иштеп чыгуу, башкаруу, сапатын контролдоо, жетишпеген маалыматтарды алуу, номер ыйгаруу, классификациялоо, кайталанган билдирүүлөрдү аныктоо, баалоо жана өз убагында берүү);
г) сигналдарды башкаруу;
д) коопсуздук боюнча мезгилдүү жаңыртылып туруучу отчетторду иштеп чыгуу, даярдоо (анын ичинде маалыматтарды баалоо жана сапатын контролдоо), берүү жана баалоо; 
е) ыйгарым укуктуу органдардын ишенимдүү жана толук маалыматты камтыган суроо-талаптарына милдеттенмелерди аткаруу жана жоопторду берүү;
ж) фармакокөзөмөл менен дары-дармектердин сапатын контролдоо системасынын ортосундагы өз ара аракеттенүүнү камсыз кылуу;
з) ыйгарым укуктуу органдарга коопсуздукка тиешелүү бардык проблемалар (анын ичинде катталган дары-дармектердин «пайда-тобокелдик» катышын баалоодогу өзгөртүүлөр) тууралуу маалымдоо;
и) дары-дармектерди коопсуз жана натыйжалуу колдонууну камсыз кылуу максатында медицина жана фармацевтика кызматкерлерине, бейтаптарга «пайда-тобокелдик» катышын баалоонун өзгөрүшү тууралуу маалымдоо;
к) дары-дармек тууралуу маалыматтардын (анын ичинде медициналык колдонуу үчүн дары-дармектердин жалпы мүнөздөмөлөрүнүн) илимий медициналык билимдердин учурдагы деңгээлине, анын ичинде ыйгарым укуктуу органдардын баалоолору жана сунуштамалары жөнүндө корутундуларга шайкеш келүүсүн камсыз кылуу;
л) зарыл иш-аракеттерди аткаруунун мөөнөттөрүнө ылайык коопсуздукка байланыштуу себептер боюнча каттоо досьесине өзгөртүүлөрдү киргизүүнү ишке ашыруу.
	34. Процесстин үзгүлтүксүздүгүн камсыз кылуу планы тобокелдикке багытталган мамиленин негизинде иштелип чыгышы керек жана өз ичине төмөнкүлөрдү камтууга тийиш:
а) уюмдун персоналына же фармакокөзөмөлдүн түзүмдөрүнө жана процесстерине олуттуу таасир тийгизе турган окуяларды жалпысынан аныктоо;
б) уюмдун ичинде, фармакокөзөмөл боюнча функцияларды аткаруучу башка уюмдар, башка иштеп чыгуучулар, каттоо күбөлүгүнүн ээлери жана ыйгарым укуктуу органдар менен ыкчам маалымат алмашуу зарыл болгон учурдагы резервдик системалар.
13. Фармакокөзөмөл системасынын жана анын сапат системасынын 
иштешин жана натыйжалуулугун контролдоо
	35. Фармакокөзөмөл системасынын ишин жана натыйжалуулугун контролдоо методу өзүнө төмөнкүлөрдү камтышы керек:
а) системаны башкаруу үчүн жооптуу адамдар тарабынан системага баяндама жүргүзүү жана талдоо;
б) аудиттер;
в) талаптарга шайкештикти контролдоо;
г) инспекциялар;
д) тобокелдикти азайтуу чараларынын натыйжалуулугун баалоо жана дары-дармектердин коопсуз жана натыйжалуу колдонулушун камсыз кылуу.
36. Мониторинг жүргүзүү максатында уюмда алдын ала индикаторлор каралышы керек, алар боюнча сапаттын талаптары боюнча фармакокөзөмөл системасынын иштешинин натыйжалуулугун үзгүлтүксүз баалоо жүргүзүлөт.
	37. Сапат системасынын ишинин натыйжалуулугу сапат системасынын документтерине баяндама жүргүзүүчү жетекчи тарабынан үзгүлтүксүз бааланышы керек, анын жыштыгы жана интенсивдүүлүгү алдын ала пландаштыруу, негиздүү тобокелдиктер жана системанын баяндамасынын иштелип жаткан программалары менен аныкталат. Сапат системасына баяндама жүргүзүү өзүнө стандарттык операциялык жол-жоболорго жана иш нускамаларына баа берүүнү, системанын ишинин белгиленген натыйжалуулуктан четтөөлөрдү, аудит жана инспекциялоо боюнча отчетторду жана процесстин натыйжалуулугунун көрсөткүчтөрүн камтышы керек.
	38. Тобокелдикти баалоого негизделген сапат системасынын аудити сапатка белгиленген талаптардын шайкештигин ырастоо жана натыйжалуулугун аныктоо максатында убакыттын белгилүү бир аралыгы аркылуу үзгүлтүксүз жүргүзүлүшү керек. Сапат системасынын аудити өзүнө сапат системасынын интеграцияланган фармакокөзөмөл системасынын аудитин камтышы керек. Аудиттин методдору жана процесстери ушул Эрежелердин V бөлүмүндө баяндалган. Сапат системасынын ар бир аудитинин жана андан аркы аудиттердин жыйынтыктары боюнча тиешелүү аудитордук процесстерди уюштурууга жооптуу жактар тарабынан баа берүү шартында отчет түзүлүшү керек. Отчет өзүнө каттоо күбөлүгүнүн ээси тарабынан фармакокөзөмөл боюнча функциялар берилген уюмдарга жана жактарга аудиттин жыйынтыктарын камтууга тийиш, себеби алар каттоо күбөлүгүнүн ээсинин фармакокөзөмөл системасынын бир бөлүгү болуп саналат.
	39. Фармакокөзөмөл системасынын жана фармакокөзөмөл системасынын сапат системасынын мониторингинин жыйынтыктары, анын ичинде аудиттердин жыйынтыктары боюнча зарыл болгон учурда түзөтүүчү жана алдын алуучу чаралар иштелип чыгып жана ишке киргизилүүгө тийиш.
	40. Ыйгарым укуктуу органдар каттоо күбөлүгүнүн ээлери тарабынан мүчө мамлекеттердин мыйзамдарында белгиленген фармакокөзөмөл боюнча функциялардын жана милдеттердин аткарылышынын мониторингин камсыз кылууга тийиш. Мониторинг жүргүзүүнү камсыз кылуу боюнча чараларга ыйгарым укуктуу органдар тарабынан каттоо күбөлүгүнүн ээлерин текшерүү кирет.
14. Фармакокөзөмөл боюнча каттоо күбөлүгүнүн 
ээлеринин милдеттери

	41. Каттоо күбөлүгүнүн ээлери милдеттенмелерди кепилденген аткаруу жана зарыл учурда катталган дары-дармек каражаттарына карата фармакокөзөмөл боюнча талап кылынган чараларды көрүү максатында ушул Эрежелерде жана мүчө мамлекеттердин мыйзамдарында аныкталган фармакокөзөмөл боюнча тапшырмаларды жана милдеттерди аткаруу үчүн жооптуу болуп саналат. Ушул максатта каттоо күбөлүгүнүн ээлери мүчө мамлекеттердин аймактарында фармакокөзөмөл системасынын иштешин, анын ичинде фармакокөзөмөл системасынын тийиштүү жана натыйжалуу сапат системасын ишке киргизүүнү камсыз кылууга тийиш.
	42. Белгилүү бир жагдайларда каттоо күбөлүгүнүн ээлерине фармакокөзөмөлдүн бирден ашык системасын уюштурууга, мисалы, 
дары-дармектердин айрым топтору үчүн (атап айтканда, вакциналар, рецептсиз берилүүчү дары-дармек үчүн) өзүнчө фармакокөзөмөл системасын түзүү учурунда жол берилет.
	43. Фармакокөзөмөл системасынын сыпаттамасы каттоо күбөлүгүнүн ээси тарабынан фармакокөзөмөл системасынын мастер-файлы форматында түзүлөт жана бардык катталган дары-дармектерге карата каттоо күбөлүгүнүн бүтүндөй жарактуулук мөөнөтү бою сакталат. Каттоо күбөлүгүнүн ээси ошондой эле ар бир катталган дары-дармек үчүн ылайыкташтырылган тобокелдиктерди башкаруу системасын иштеп чыгуу, аткаруу жана колдоо үчүн жоопкерчилик тартат.
	44. Каттоо күбөлүгүнүн ээсинин фармакокөзөмөл системасынын түзүмдөрүнө жана процесстерине болгон талаптар ушул Эрежелердин тиешелүү бөлүмдөрүндө аныкталган.
15. Фармакокөзөмөл боюнча ыйгарым укуктуу адам
[bookmark: _Hlk43197514]	45. Каттоо күбөлүгүнүн ээси мүчө мамлекеттерде зарыл квалификациясы бар фармакокөзөмөл боюнча ыйгарым укуктуу адамды дайындап жана карамагында туруктуу кармоого тийиш. Каттоо күбөлүгүнүн ээси мүчө мамлекеттердин ыйгарым укуктуу органдарына фармакокөзөмөл боюнча ыйгарым укуктуу адамдын аты-жөнүн жана байланыш маалыматтарын билдирет. Бул маалымат өзгөртүлгөндө каттоо күбөлүгүнүн ээси 30 календардык күндүн ичинде бул тууралуу мүчө мамлекеттердин ыйгарым укуктуу органдарына дароо кабарлашы керек.
[bookmark: _Hlk43197493]	46. Фармакокөзөмөл боюнча ыйгарым укуктуу адамдын милдеттери кызматтык нускама менен аныкталышы керек. Фармакокөзөмөл боюнча ыйгарым укуктуу адамдын жайгашкан жери жана анын башка адамдар менен өз ара аракеттенүүсү каттоо күбөлүгүнүн ээсинин башкаруучу персоналынын деңгээлинде уюштуруу түзүмүндө аныкталууга тийиш.
	47. Фармакокөзөмөл боюнча ыйгарым укуктуу адам тууралуу маалымат каттоо күбөлүгүнүн ээсинин фармакокөзөмөл системасынын мастер-файлына киргизилүүгө тийиш.
[bookmark: _Hlk43197467]	48. Фармакокөзөмөлдүн ар бир системасында фармакокөзөмөл боюнча бир гана ыйгарым укуктуу адамга уруксат берилет. Фармакокөзөмөл боюнча ыйгарым укуктуу адамдын кызмат көрсөтүүлөрүн фармакокөзөмөлдүн жалпы же өзүнчө системаларында бирден ашык каттоо күбөлүгүнүн ээси пайдаланууга укуктуу же мындай адам фармакокөзөмөл боюнча ыйгарым укуктуу адам өзүнүн бардык милдеттерин аткара ала турган шартта бир каттоо күбөлүгүнүн ээсинин фармакокөзөмөлдүн бирден ашык системасы үчүн фармакокөзөмөл боюнча ыйгарым укуктуу адамдын функцияларын аткарууга укуктуу. Фармакокөзөмөл боюнча ыйгарым укуктуу адамды дайындоого кошумча катары ыйгарым укуктуу органдар фармакокөзөмөл боюнча ыйгарым укуктуу адамга отчет берүүчү фармакокөзөмөл боюнча байланыш адамын дайындоону талап кылууга укуктуу. Бул учурда отчеттуулук фармакокөзөмөл боюнча тапшырмаларга жана милдеттерге таандык жана сөзсүз түрдө 
түздөн-түз баш ийүүнү билдирбейт. Байланыш адамы фармакокөзөмөл боюнча ыйгарым укуктуу адамдын функцияларын аткарууга укуктуу. Мүчө мамлекеттин аймагында каттоо күбөлүгүнүн ээсинин фармакокөзөмөлүнүн системасын уюштуруу Бирликтин органдарынын актыларынын жана мүчө мамлекеттердин фармакокөзөмөл чөйрөсүндөгү мыйзамдарынын талаптарын аткарууну, ыйгарым укуктуу орган менен натыйжалуу өз ара аракеттенүүнү жана мүчө мамлекеттин аймагында аныкталган терс реакциялар жөнүндө маалыматтарды топтоодо жана берүүдө тоскоолдуктардын болбошун камсыз кылышы керек.
	49. Каттоо күбөлүгүнүн ээси фармакокөзөмөл боюнча ыйгарым укуктуу адамга фармакокөзөмөл боюнча ишти жана сапат системасын башкаруу боюнча жетиштүү ыйгарым укуктарды берет. Каттоо күбөлүгүнүн ээси фармакокөзөмөл боюнча ыйгарым укуктуу адамга фармакокөзөмөл системасынын мастер-файлына жетүүнү, ошондой эле тиешелүү ыйгарым укуктарды берет жана фармакокөзөмөл системасынын мастер-файлындагы ар кандай өзгөрүүлөр жөнүндө маалыматты алууну камсыз кылат. Фармакокөзөмөл системасына жана фармакокөзөмөл системасынын 
мастер-файлына тиешелүү ыйгарым укуктар фармакокөзөмөл боюнча ыйгарым укуктуу адамга системага, тобокелдиктерди башкаруу пландарына, ошондой эле коопсуздук менен байланышкан ыкчам проблемаларды аныктоого жооп катары жөнгө салуучу иш-аракеттерди даярдоого өзгөртүүлөрдү киргизүүгө мүмкүнчүлүк бериши керек.
	50. Каттоо күбөлүгүнүн ээси фармакокөзөмөл боюнча ыйгарым укуктуу адамга ага жүктөлгөн милдеттерди аткарууга мүмкүндүк берүүчү бардык системалардын жана процесстердин болушун камсыз кылат. Бул максатта каттоо күбөлүгүнүн ээси фармакокөзөмөл боюнча ыйгарым укуктуу адам ага керек болгон бардык маалыматтарга жетүү жана бардык зарыл болгон маалыматтарды алуу механизмдерин иштеп чыгат, мисалы:
а) коопсуздук профилинин өзгөрүшү менен байланышкан коопсуздук боюнча ыкчам проблемалар жөнүндө маалымат жана фармакокөзөмөл системасы жайылтылуучу дары-дармектердин «пайда-тобокелдик» катышын баалоого тиешелүү башка маалыматтар;
б) жүргүзүлүп жаткан жана аяктаган клиникалык изилдөөлөр жана башка изилдөөлөр жөнүндө каттоо күбөлүгүнүн ээси билген жана 
дары-дармектердин коопсуздугуна тиешелүү болушу мүмкүн болгон маалыматтар;
в) каттоо күбөлүгүнүн ээсинин булактарынан башка булактардан алынган маалымат (мисалы, каттоо күбөлүгүнүн ээси менен контракттык келишими бар булактардан);
г) уюмдун чегинде макулдашкандыкты камсыз кылуу жана талаптарды сактоо максатында ар бир деңгээлде каттоо күбөлүгүнүн ээси иштеп чыгуучу фармакокөзөмөл үчүн мааниге ээ болгон жол-жоболор жөнүндө маалымат.
	51. Фармакокөзөмөл боюнча ыйгарым укуктуу адам жетектөөчү персоналдан сапат системасынын туруктуу баяндамаларынын жыйынтыктары жана көрүлгөн чаралар, талаптарга шайкештик, фармакокөзөмөл системасынын пландалган аудиттери жөнүндө маалыматтарды алат. Фармакокөзөмөл боюнча ыйгарым укуктуу адам зарыл болгон учурда аудит жүргүзүүнү демилге кылууга ыйгарым укуктуу.
	52. Жетектөөчү персонал фармакокөзөмөл боюнча ыйгарым укуктуу адамга ар бир аудиттен кийин фармакокөзөмөл системасы үчүн мааниге ээ болгон түзөтүүчү жана алдын алуучу иш-чаралар планынын көчүрмөсүн берет, бул фармакокөзөмөл боюнча ыйгарым укуктуу адам тиешелүү түзөтүүчү чаралар көрүлгөндүгүнө ынануу үчүн керек.
	53. Каттоо күбөлүгүнүн ээси, эгерде ыйгарым укуктуу органдын ыкчам суроо-талабына токтоосуз жооп берүү зарыл болсо, фармакокөзөмөл боюнча ыйгарым укуктуу адам каалаган убакта анын карамагындагы терс реакциялардын маалыматтар базасынан маалымат ала тургандыгын камсыздайт. Каттоо күбөлүгүнүн ээси фармакокөзөмөл боюнча ыйгарым укуктуу адамга терс реакциялардын маалыматтар базасына, анын ичинде жумуштан тышкаркы убакта кирүүгө мүмкүндүк берүүчү тиешелүү уюштуруу иш-чараларын өткөрүшү керек.
	54. Каттоо күбөлүгүнүн ээси фармакокөзөмөл боюнча ыйгарым укуктуу адамга каттоо күбөлүгүнүн башка ээсинин башка компаниясын же болбосо айрым дары-дармектерди сатып алуу аркылуу колдонуудагы тизмекке кошумча дары-дармектерди киргизүү боюнча ниети жөнүндө маалымдоону камсыз кылат. Фармакокөзөмөл боюнча ыйгарым укуктуу адам жаңы 
дары-дармектерди киргизүүнүн учурдагы фармакокөзөмөл системасына мүмкүн болуучу таасирине баа берет, фармакокөзөмөл системасынын зарыл ыңгайлашуусун камсыздайт, ошондой эле каттоо күбөлүгүнүн мурдагы ээси тарабынан берилүүгө тийиш болгон фармакокөзөмөл жөнүндө маалыматтарды жана аны берүү мөөнөттөрүн аныктайт. Каттоо күбөлүгүнүн ээси фармакокөзөмөл боюнча ыйгарым укуктуу адамга фармакокөзөмөл жана коопсуздук тууралуу маалыматтар менен алмашуу боюнча иш-аракеттер бөлүгүндө тараптардын келишимдик милдеттенмелери жөнүндө маалымдоону камсыз кылат, ошондой эле ага келишимдик милдеттенмелердин ушул бөлүгүнө өзгөртүүлөрдү киргизүү укугун берет. Фармакокөзөмөл боюнча ыйгарым укуктуу адам, эгерде бул дары-дармектерге карата фармакокөзөмөл боюнча милдеттенмелерди талаптагыдай аткарууну камсыз кылуу максатында кошумча шарттарды ишке ашыруу зарыл болсо каттоо күбөлүгүнүн ээсине маалымдайт, фармакокөзөмөл боюнча ушул милдеттенмелерди аткаруу мүмкүндүгү чечим кабыл алууда жана тараптардын келишимдик милдеттенмелерин аныктоодо эске алынууга тийиш.
	55. Каттоо күбөлүгүнүн ээси фармакокөзөмөл боюнча ыйгарым укуктуу адамга фармакокөзөмөл системасына тикелей же кыйыр түрдө таасир тийгизе турган каттоо күбөлүгүнүн башка ээси, уюм же жеке жак менен кызматташууну түзүү ниети бар экендиги жөнүндө маалымдоону камсыз кылат, бул фармакокөзөмөл боюнча ыйгарым укуктуу адамдын ушул кызматташуунун фармакокөзөмөл системасына мүмкүн болгон таасир этүүсүн баалоо үчүн жетиштүү мөөнөттө контракттык келишимдерди түзгөнгө чейин болот. Каттоо күбөлүгүнүн ээси фармакокөзөмөл боюнча ыйгарым укуктуу адамга фармакокөзөмөл системасына тиешеси бар келишимдик милдеттенмелер бөлүгүндө сунуштарды жана өзгөртүүлөрдү киргизүү укугун берет.
16. Фармакокөзөмөл боюнча ыйгарым укуктуу 
адамдын квалификациясы
	56. Фармакокөзөмөл боюнча ыйгарым укуктуу адам фармакокөзөмөл боюнча ыйгарым укуктуу адамдын кызматтык нускамасында каттоо күбөлүгүнүн ээси тарабынан даярдык деңгээли аныкталуучу фармакокөзөмөл боюнча ишти жүргүзүү чөйрөсүндө теориялык билимге жана практикалык тажрыйбага ээ болууга тийиш. Фармакокөзөмөл боюнча ыйгарым укуктуу адам фармакокөзөмөл системасын башкаруу, ошондой эле экспертиза жүргүзүү көндүмдөрүнө ээ болушу керек же медицина, фармацевтика илимдери, ошондой эле эпидемиология жана биостатистика сыяктуу чөйрөлөрдө экспертизага жетүү мүмкүнчүлүгүнө ээ болушу керек.
	57. Каттоо күбөлүгүнүн ээси фармакокөзөмөл боюнча ыйгарым укуктуу адам ыйгарым укуктуу адамдын кызмат ордуна келгенге чейин фармакокөзөмөл системасы чөйрөсүндө фармакокөзөмөл боюнча ыйгарым укуктуу адамды окутуудан өткөрөт. Окутуу жана анын натыйжалары тийиштүү түрдө документтештирилиши керек.
17. Фармакокөзөмөл боюнча ыйгарым укуктуу адамдын функциялары
	58. Фармакокөзөмөл боюнча ыйгарым укуктуу адам жеке жак болуп саналат.
	59. Фармакокөзөмөл боюнча ыйгарым укуктуу адам ушул Эрежелердин 56 жана 57-пункттарына ылайык квалификацияларга ээ болууга жана каттоо күбөлүгүнүн ээсинин туруктуу карамагында болууга тийиш. Мүчө мамлекеттердин аймактарында фармакокөзөмөл боюнча ыйгарым укуктуу адамдын функцияларын аткарууга ыйгарым укуктуу адам мүчө мамлекеттердин биринде жашашы жана иштеши керек. Каттоо күбөлүгүнүн ээси фармакокөзөмөл боюнча ыйгарым укуктуу адам жок болгон учурда фармакокөзөмөл боюнча ыйгарым укуктуу адамдын милдеттерин аткаруучу адамды аныктоо менен, ушундай адамдын убактылуу болбогон учуруна резервдик жол-жоболордун болушун камсыз кылышы керек. Каттоо күбөлүгүнүн ээси тарабынан фармакокөзөмөл боюнча ыйгарым укуктуу адамды алмаштыруучу адамдын фармакокөзөмөл милдеттерин аткаруу мүмкүнчүлүгү камсыз кылынууга тийиш. Бул учурда алмаштыруучу адам фармакокөзөмөл боюнча ыйгарым укуктуу адамдын байланыш маалыматтарын колдонууда жеткиликтүү болушу керек.
	60. Фармакокөзөмөл боюнча ыйгарым укуктуу адам каттоо күбөлүгүнүн ээсинин фармакокөзөмөл системасын түзүү жана иштетүү үчүн жоопкерчилик тартат, демек фармакокөзөмөл ишти жүзөгө ашырууга жана фармакокөзөмөл системасынын сапат системасына таасир этүүгө, көмөк көрсөтүүгө, сактоого жана Бирликтин органдарынын актыларынын жана мүчө мамлекеттердин мыйзамдарынын талаптарын сактоо деңгээлин жогорулатууга жетиштүү ыйгарым укуктарга ээ. Фармакокөзөмөл боюнча ыйгарым укуктуу адам Бирликтин органдарынын актыларынын жана мүчө мамлекеттердин мыйзамдарынын талаптарын сактоонун деңгээлин камсыз кылуу жана жогорулатуу үчүн фармакокөзөмөл системасынын мастер-файлына карата ыйгарым укуктарга жана жоопкерчиликке ээ болууга тийиш.
	61. Каттоо күбөлүгүнүн ээсинин фармакокөзөмөл системасы жайылтылуучу дары-дармектерге карата фармакокөзөмөл боюнча ыйгарым укуктуу адам төмөнкүлөргө милдеттүү:
а) дары-дармектердин коопсуздугунун профилдерин жана коопсуздук менен байланыштуу аныкталган проблемаларды карап чыгууга;
б) каттоо күбөлүктөрүн берүүдө жана дары-дармектердин коопсуздугуна же коопсуз пайдаланууга тиешеси бар башка жагдайларда белгиленген шарттар жана милдеттенмелер тууралуу толук көлөмдө маалыматка ээ болууга;
в) тобокелдиктерди азайтуу чаралары жөнүндө толук көлөмдө маалыматка ээ болууга;
г) каттоодон кийинки коопсуздук изилдөөлөрүнүн протоколдорун баалоого жана бекитүүгө катышууга;
д) каттоодон кийинки коопсуздук боюнча изилдөөлөрдү жүргүзүү ыйгарым укуктуу орган тарабынан дайындалган ушундай изилдөөлөр, анын ичинде мындай изилдөөлөрдүн натыйжалары тууралуу толук маалыматка ээ болууга;
е) тобокелдиктерди башкаруу пландарынын мазмуну тууралуу маалыматка ээ болууга жана тобокелдиктерди башкаруу пландарына өзгөртүүлөрдү киргизүү үчүн жетиштүү ыйгарым укуктарга ээ болууга;
ж) Бирликтин органдарынын актыларынын жана мүчө мамлекеттердин мыйзамдарынын талаптарына ылайык фармакокөзөмөл боюнча функцияларды аткарууну жана фармакокөзөмөлгө тиешеси бар бардык документтерди берүүнү камсыз кылууга;
з) ыйгарым укуктуу органдарга берилүүчү фармакокөзөмөл тууралуу маалыматтардын талап кылынган сапатын (анын ичинде тактыгын жана толуктугун) камсыз кылууга;
и) дары-дармектердин пайдасына жана тобокелдигине баа берүү үчүн зарыл болгон кошумча маалыматтарды берүү жөнүндө ыйгарым укуктуу органдардын суроо-талаптарына толук көлөмдө жана өз убагында жоопторду берүүнү камсыз кылууга;
к) ыйгарым укуктуу органдарга «пайда-тобокелдик» катышын баалоого тиешеси бар ар кандай маалыматтарды берүүгө;
л) коопсуздук менен байланышкан проблемалар аныкталганда жөнгө салуучу чараларды даярдоого жардам көрсөтүүгө (мисалы, медициналык колдонуу боюнча сунуштамалардагы өзгөрүүлөр, тез арада чектөөлөр жана бейтаптарга жана медициналык кызматкерлерге маалымат жеткирүү);
м) мүчө мамлекеттердин ыйгарым укуктуу органдары үчүн фармакокөзөмөл боюнча бирдиктүү байланыш адамы болуу менен, ошондой эле ыйгарым укуктуу органдын фармакокөзөмөл боюнча ыйгарым укуктуу адамга күнү-түнү (24 саат бою) жеткиликтүүлүгүн камсыз кылуу менен фармакокөзөмөл чөйрөсүндөгү текшерүүлөр үчүн байланыш адамы катары иштөөгө. Фармакокөзөмөл боюнча ыйгарым укуктуу адам фармакокөзөмөл системасынын бардык аспектилеринин, анын ичинде анын сапат системасынын иштешин контролдойт (мисалы, стандарттык операциялык жол-жоболор, контракттык келишимдер, маалыматтар базасы менен операциялар, сапат системасынын талаптарынын сакталышы, толуктугу жана өз убагында болушу бөлүгүндө репорт берүүгө карата талаптардын сакталышы, коопсуздук боюнча мезгилдүү жаңыланып туруучу отчетторду берүү, фармакокөзөмөл чөйрөсүндө персоналды окутуу жана аудит тууралуу отчеттор). Фармакокөзөмөл боюнча ыйгарым укуктуу адам дары-дармектерге терс реакциялардын маалыматтар базасынын валидациялык статусу жөнүндө маалыматка (анын ичинде валидация учурунда аныкталган бардык кемчиликтер жана көрүлгөн түзөтүүчү иш-аракеттер), ошондой эле маалыматтар базасына киргизилген бардык олуттуу өзгөртүүлөр жөнүндө маалыматка (мисалы, фармакокөзөмөл боюнча ишке таасир этиши мүмкүн болгон өзгөртүүлөр) ээ болууга тийиш.
	62. Фармакокөзөмөл боюнча ыйгарым укуктуу адам өзүнүн байкоосу астында өзгөчө тапшырмаларды тиешелүү квалификациясы жана даярдыгы бар адамдарга (мисалы, белгилүү бир дары-дармектердин коопсуздугу боюнча эксперттер катары иш жүргүзүү) берүүгө укуктуу, мында фармакокөзөмөл боюнча ыйгарым укуктуу адам бүтүндөй системанын жана бардык 
дары-дармектердин коопсуздук профилдеринин иштешин контролдоону ишке ашыруу шарты коюлат. Аткарыла турган функцияларды мындай берүү тиешелүү түрдө документтештирилиши керек.
18. Каттоо күбөлүгүнүн ээлериндеги 
сапат системасынын өзгөчө процесстери
	63. Каттоо күбөлүгүнүн ээси төмөнкү максаттарда сапат системасынын кошумча өзгөчө процесстерин иштеп чыгат:
а) мүчө мамлекеттердин маалыматтар базасына жана 
дары-дармектердин натыйжасыздыгы жөнүндө билдирүүлөрдү камтыган дары каражаттарына аныкталган терс реакциялар (иш-аракеттер) боюнча бирдиктүү маалыматтык базага Бирликтин органдарынын актыларында жана мүчө мамлекеттердин мыйзамдарында белгиленген мөөнөттөрдө терс реакциялар жөнүндө маалыматтарды берүү;
б) системалуу же үзгүлтүксүз негизде аткарылуучу колдонулган терминологияга мониторинг жүргүзүү;
в) фармакокөзөмөл системасынын мастер-файлында сыпатталган система иштеп турган мезгилге чейин жана анын колдонулушу токтотулгандан кийин кеминде 5 жыл бою фармакокөзөмөл системасынын мастер-файлынын документтерин сактоо;
г) фармакокөзөмөл тууралуу маалыматтарды жана катталган 
дары-дармектерге тиешеси бар документтерди мамлекеттик каттоо жөнүндө күбөлүктөрдүн күчү токтотулгандан кийин 10 жылдан кем эмес сактоо;
д) акыркы илимий билимдерге (анын ичинде коопсуздук профилине баа берүү жана «пайда-тобокелдик» катышы), ошондой эле «Интернет» маалыматтык-телекоммуникациялык тармактагы (мындан ары – Интернет) ыйгарым укуктуу органдардын сайттарына жайгаштырылган сунуштамаларга ылайык дары-дармек тууралуу маалыматты жаңылоо. Бул максатта каттоо күбөлүгүнүн ээси мүчө мамлекеттердин ыйгарым укуктуу органдарынын сайттарынын коопсуздук профилин жана «пайда-тобокелдик» катышын баалоодогу тиешелүү өзгөрүүлөрдү, анын ичинде медициналык колдонуу боюнча сунуштамалардагы өзгөрүүлөрдү жана башка жөнгө салуучу мүнөздөгү чараларды дайыма текшерип турат.
	64. документтерди сактоонун бардык мөөнөтү бою каттоо күбөлүгүнүн ээлери документтердин калыбына келтирилишин камсыздайт.
	65. Документтер электрондук системанын тиешелүү валидациясы жана системаны коргоо, маалыматтарга жетүү жана аларды резервдик көчүрүү боюнча келишимдер ишке ашырылган шартта электрондук форматта сакталышы мүмкүн. Документтер кагаз форматынан электрондук которуу процессине которулган учурда бардык маалыматтардын түп нуска форматында сакталышын жана сактоо үчүн колдонулган каражаттардын жардамы менен сактоонун бүткүл мезгили бою окулгудай болушун камсыз кылышына кепилдик бериши керек.
	66. Башка уюм тарабынан каттоо күбөлүгүнүн ээсинин ишкердиги өтүп кеткен учурда бардык документтер толугу менен өткөрүлүп берилүүгө жана сакталууга тийиш.
19. Каттоо күбөлүгүнүн ээси тарабынан фармакокөзөмөл боюнча аткарылуучу тапшырмаларды өткөрүп берүүдө сапат системасына талаптар
	67. Каттоо күбөлүгүнүн ээси өзүнүн фармакокөзөмөл боюнча милдеттеринин бардыгын же бир бөлүгүн (анын ичинде фармакокөзөмөл боюнча ыйгарым укуктуу адамдын функцияларын) башка уюмга же адамга берүүгө (эгерде мындай адамга уюмга карата коюлган талаптар колдонулушу мүмкүн болсо) укуктуу. Мында фармакокөзөмөл боюнча тапшырмаларды жана милдеттерди аткаруу, фармакокөзөмөл системасынын сапатын жана бүтүндүгүн камсыз кылуу үчүн жоопкерчиликти каттоо күбөлүгүнүн ээси тартат.
	68. Фармакокөзөмөл боюнча белгилүү бир милдеттер башка уюмга берилген учурда каттоо күбөлүгүнүн ээси бул милдеттердин аткарылышынын сапатынын натыйжалуу системасын колдонуу үчүн жоопкерчилик тартат. Фармакокөзөмөлдүн тиешелүү практикасы менен аныкталуучу фармакокөзөмөл системасына талаптар да ушул уюмга карата колдонулат.
	69. Башка уюмга милдеттерди өткөрүп берүүдө каттоо күбөлүгүнүн ээси өткөрүлүп берилген милдеттер жана ар бир тараптын жоопкерчилиги тууралуу келишимдерди сыпаттоо менен аны менен башка уюмдун ортосундагы контракттык келишимдердин толук, так жана дайыма жаңыланып туруучу документалдык тариздөөнү камсыз кылат. Өткөрүлгөн милдеттердин сыпаттамасы фармакокөзөмөл системасынын мастер-файлына киргизилиши керек (мастер-файлдын тиркемесинде контракттык уюмдарды көрсөтүү менен). Башка уюм ыйгарым укуктуу органдын кароосу боюнча ушул Эрежелердин талаптарына ылайык фармакокөзөмөл боюнча аткарылуучу иштин шайкештигине текшерүүдөн өтүүгө тийиш.
	70. Фармакокөзөмөл чөйрөсүндөгү милдеттерди өткөрүп берүү жөнүндө контракттык келишимдер тараптардын Бирликтин органдарынын актыларынын жана мүчө мамлекеттердин фармакокөзөмөл чөйрөсүндөгү мыйзамдарынын талаптарын сактоосун камсыз кылууга тийиш. Каттоо күбөлүгүнүн ээси тарабынан келишимге өткөрүлүп берилүүчү милдеттердин толук сыпатталышын, өз ара аракеттенүү жана маалымат алмашуу ыкмасын, убактылуу милдеттенмелерди, колдонулган терминологияны, маалыматтар базасын колдоону, жүргүзүлүп жаткан иш-аракеттерге мониторинг жүргүзүүнү жана өткөрүлүп берилүүчү милдеттерди талаптагыдай аткаруу үчүн зарыл болгон башка аспекттерди киргизүү камсыз кылынышы керек. Контракттык келишимдин аткарылышын контролдоо максатында каттоо күбөлүгүнүн ээси фармакокөзөмөл боюнча милдеттер өткөрүлүп берилген уюмдарга үзгүлтүксүз аудит жүргүзүүгө тийиш.
20. Бирликтин органдарынын актыларынын алкагында 
фармакокөзөмөл боюнча жалпы милдеттер
	71. Ыйгарым укуктуу органдар Бирликтин органдарынын актылары жана мүчө мамлекеттин мыйзамдары менен аларга жүктөлгөн фармакокөзөмөл милдеттерин аткаруу үчүн жоопкерчилик тартышат. Бул максатта ар бир ыйгарым укуктуу орган фармакокөзөмөл системасынын иштешин камсыздайт, фармакокөзөмөл боюнча жүргүзүлүп жаткан иштин тиешелүү түрдөгү натыйжалуу системасын түзөт жана колдонот.
	72. Мүчө мамлекеттер фармакокөзөмөл системасын үзгүлтүксүз өркүндөтүү жана коомдук саламаттыкты (калктын саламаттыгын) жогорку стандартта коргоого жетишүү, анын ичинде Бирликтин алкагында колдо болгон ресурстарды пайдаланууну оптималдаштыруу үчүн бириктирилген ресурстарды пайдалануу максатында кызматташат.
	73. Мүчө мамлекеттер ыйгарым укуктуу органдардын, каттоо күбөлүгүнүн ээлеринин жана фармакокөзөмөл тууралуу маалыматтарды берүүчү адамдардын өз ара аракеттенүүлөрүн жеңилдетүү максатында байланыш чекиттерин аныктайт.
21. Ыйгарым укуктуу органдардын функциялары
	74. Ар бир мүчө мамлекет фармакокөзөмөлдү ишке ашыруу үчүн жооптуу ыйгарым укуктуу органды дайындашы керек.
	75. Ар бир ыйгарым укуктуу орган өзүнө жүктөлгөн милдеттерди аткарууда жана Бирликтин алкагында фармакокөзөмөл боюнча иш-аракеттерге катышууда фармакокөзөмөл системасын ишке киргизип жана анын натыйжалуу иштешин камсыз кылууга тийиш. Бул өңүттө ыйгарым укуктуу орган дары-дармектин каттоо жол-жобосуна карабастан ар бир катталган дары-дармектин коопсуздугун контролдоо үчүн жоопкерчилик тартат.
	76. Фармакокөзөмөл боюнча органдардын тапшырмалары жана милдеттери өзүнө тиешелүү чечимдерди кабыл алууда сигналдарды аныктоодо жана тобокелдиктерди азайтуу чараларын колдонууда кызматташууну камтыйт. Өз ара таануу жол-жоболоруна ылайык катталган дары-дармекке карата коомдук саламаттыкты (калктын саламаттыгын) коргоону камсыз кылуу үчүн кечиктирилгис чараларды көрүү зарыл болгон учурда таануучу мамлекеттин ыйгарым укуктуу органы зарыл чараларды, анын ичинде рыноктон чакыртып алуу же өзүнүн мамлекетинин аймагында колдонулушун токтотуу чараларын көрөт.
	77. Ыйгарым укуктуу органдар өздөрүнүн мамлекетинин аймагында дары-дармектерге карата каттоо күбөлүгүнүн ээлеринин фармакокөзөмөл боюнча милдеттенмелеринин аткарылышын контролдоо, анын ичинде мүчө мамлекеттердин аймактарында дары-дармектерди каттоо жол-жоболоруна карабастан каттоо күбөлүгүнүн ээлеринин фармакокөзөмөл системаларын текшерүү үчүн жоопкерчилик тартышат. Бир мүчө мамлекеттин ыйгарым укуктуу органы Бирликтин органдарынын актыларына жана мүчө мамлекеттердин мыйзамдарына ылайык фармакокөзөмөл тууралуу маалыматтарды башка мүчө мамлекеттердин ыйгарым укуктуу органдарына берүүнү камсыздайт.
22. Коомдук саламаттык сактоо чөйрөсүндө чукул кырдаалдар келип чыккан учурда фармакокөзөмөлдүн даярдыгын пландаштыруу
	78. Каттоо күбөлүгүнүн ээлеринин жана ыйгарым укуктуу органдардын фармакокөзөмөл системалары коомдук саламаттык сактоо чөйрөсүндөгү чукул кырдаалдарга, анын ичинде өзгөчө кырдаалдарга даярдык планын иштеп чыгууга ылайыкташтырылышы керек.
	79. Коомдук саламаттык сактоо чөйрөсүндөгү өзгөчө кырдаал Дүйнөлүк саламаттыкты сактоо уюму же ыйгарым укуктуу органдар тарабынан таанылган коомдук саламаттыкка (калктын саламаттыгына) коркунучту билдирет.
	80. Коомдук саламаттык сактоо чөйрөсүндө чукул кырдаалдар келип чыккан учурда фармакокөзөмөл системасына талаптар ар бир учурда ыйгарым укуктуу органдар тарабынан аныкталат жана каттоо күбөлүгүнүн ээлерине жана коомчулукка маалымат берилет. Ыйгарым укуктуу органдар чукул кырдаалдар жөнүндө билдирүүлөрдү Интернет тармагындагы өздөрүнүн расмий сайттарында жарыялашат.
III. Фармакокөзөмөлдүн мастер-файлдары
1. Фармакокөзөмөл системасынын мастер-файлынын түзүмү
	81. Фармакокөзөмөл системасынын мастер-файлы фармакокөзөмөл системасын сыпаттоо жана анын Бирликтин органдарынын актыларынын жана мүчө мамлекеттердин мыйзамдарынын талаптарына шайкеш келүүсүн сыпаттоо үчүн арналган. Фармакокөзөмөл системасынын мастер-файлы каттоо күбөлүгүнүн ээси тарабынан фармакокөзөмөл системасынын аудиттерин тиешелүү түрдө пландаштырууну жана жүргүзүүнү, ошондой эле ыйгарым укуктуу органдардын текшерүүлөрүн ишке ашырууга мүмкүндүк берет. Фармакокөзөмөл системасынын мастер-файлы өзүнө каттоо күбөлүгүнүн ээсинин фармакокөзөмөл системасынын баяндамасын камтыйт, ал каттоо жана каттоодон кийинки этаптарда ыйгарым укуктуу органдар тарабынан ага жалпы баа берүүгө мүмкүндүк берет.
	82. Фармакокөзөмөл системасынын мастер-файлын түзүү жана анда камтылган маалыматтарды актуалдаштыруу каттоо күбөлүгүнүн ээсине жана фармакокөзөмөл боюнча ыйгарым укуктуу адамга төмөнкүдөй мүмкүндүктөрдү берет:
а) фармакокөзөмөл системасы Бирликтин органдарынын актыларынын жана мүчө мамлекеттердин мыйзамдарынын талаптарына ылайык ишке киргизилгендигине ишенүүгө;
б) системанын учурдагы талаптарга шайкештигин тастыктоого;
в) системанын кемчиликтери жөнүндө маалымат алууга же талаптарды сактабагандыгын аныктоого;
г) фармакокөзөмөл боюнча иштин белгилүү бир багыттарын ишке ашыруунун тобокелдиктери же аны аткаруунун натыйжасыздыктары жөнүндө маалымат алууга.
	83. Фармакокөзөмөл системасынын мастер-файлын колдонуу системаны туура башкаруу процессин оптималдаштырууга, ошондой эле фармакокөзөмөл системасын өркүндөтүүгө өбөлгө түзөт. Каттоо күбөлүгүнүн ээсинин фармакокөзөмөл системасынын кыскача сыпаттамасын берүүгө, фармакокөзөмөл системасынын мастер-файлын берүүгө талаптар, ошондой эле өзгөртүүлөрдү киргизүүнүн хронологиясы (ырааттуулугу) тобокелдиктерди баалоо методуна негизделген мүчө мамлекеттердин пландаштыруусун жана аны натыйжалуу жүргүзүүнү жеңилдетет.
2. Фармакокөзөмөл системасынын мастер-файлын каттоо 
жана аны актуалдуу абалда кармоо
Каттоо күбөлүгүнүн ээсинин фармакокөзөмөл системасынын кыскача мүнөздөмөсү
	84. Каттоо жана экспертиза жүргүзүү эрежелеринин талаптарына ылайык, каттоо досьесин буга чейинки берүүдө каттоо күбөлүгүнүн ээси тарабынан ыйгарым укуктуу органга каттоо күбөлүгүнүн ээсинин фармакокөзөмөл системасынын мастер-файлы берилген учурда, каттоо күбөлүгүнүн ээсинин фармакокөзөмөл системасынын кыскача мүнөздөмөсү дары-дармектин каттоо досьесинин 1-модулунун 1.10-бөлүмүндө берилет. Фармакокөзөмөл системасынын кыскача мүнөздөмөсү өзүнө төмөнкү элементтерди камтууга тийиш:
а) фармакокөзөмөл боюнча ыйгарым укуктуу адамдын бар экендигинин фактысын каттоо күбөлүгүнүн ээсинин жазуу жүзүндөгү ырастоосу;
б) фармакокөзөмөл боюнча ыйгарым укуктуу адам жашаган жана анын функцияларын аткарган мамлекеттин аталышы;
в) ыйгарым укуктуу адамдын жана фармакокөзөмөл боюнча байланыш адамынын байланыш маалыматтары (болсо);
г) ушул Эрежелерде аныкталган маселелерди жана милдеттерди аткарууга милдеттенгендиги жөнүндө каттоо күбөлүгүнүн ээси кол койгон өтүнмө (декларация);
д) фармакокөзөмөл системасынын мастер-файлынын жайгашкан жери (сактоо дареги).
Фармакокөзөмөл системасынын мастер-файлынын
жайгашкан жерине талаптар
	85. Фармакокөзөмөл системасынын мастер-файлы мүчө мамлекеттин аймагында же каттоо күбөлүгүнүн ээси иш жүзүндө фармакокөзөмөл боюнча негизги иш жүргүзгөн жерде же болбосо ушул мастер-файлдын форматына (кагаз жүзүндө же электрондук түрдө) карабастан фармакокөзөмөл боюнча ыйгарым укуктуу адамдын өзүнүн ишин жүргүзгөн негизги жердин дареги боюнча сакталууга тийиш. Мүчө мамлекеттин ыйгарым укуктуу органына фармакокөзөмөл системасынын мастер-файлы сакталган жер жөнүндө маалымдалат, ошондой эле аны сактоо жери өзгөргөндүгү жөнүндө 
30 календардык күндөн кечиктирбестен токтоосуз кабарланууга тийиш. Мастер-файлдын жайгашкан жери жөнүндө талап кылынган маалымат өзүнө макулдашууга ылайык каттоо күбөлүгүнүн ээсинин же үчүнчү тараптын жайгашкан жерин (дарегин) камтыйт.  Бул жайгашкан жер (дарек) өтүнмө ээсинин же каттоо күбөлүгүнүн ээсинин жайгашкан жеринен (дарегинен) айырмаланышы мүмкүн, мисалы, эгерде каттоо күбөлүгүнүн ээсинин башка кеңсесинин жайгашкан жери (дареги) көрсөтүлсө же болбосо макулдашууга ылайык негизги ишти үчүнчү тарап аткарган учурда. Фармакокөзөмөл боюнча ишти жүргүзүүнүн негизги жерин аныктоодо каттоо күбөлүгүнүн ээси фармакокөзөмөл системасынын иштешин камсыз кылуу үчүн жалпысынан фармакокөзөмөл системасы үчүн жайгашкан жерди аныктоого тийиш. Каттоо күбөлүгүнүн ээси мастер-файлдын жайгашкан жери боюнча чечим кабыл алуу үчүн тиешелүү негиздемеге ээ болушу керек. Негизги иш үчүнчү өлкөлөрдө жүзөгө ашырылган же негизги жайгашкан жерди аныктоо мүмкүн болбогон кырдаалда мастер-файлды сактоо жери болуп фармакокөзөмөл боюнча ыйгарым укуктуу адамдын иши жүргүзүлгөн жер саналат.
Фармакокөзөмөл системасынын мастер-файлын жүргүзүү боюнча милдеттерди өткөрүп берүү
	86. Фармакокөзөмөл системасынын мастер-файлын жүргүзүү боюнча милдеттерди өткөрүп берүүнү каттоо күбөлүгүнүн ээсинин өз милдеттерин аткарышын тастыктоо максатында документ түрүндө тариздөө жана контролдоо зарыл. Фармакокөзөмөл боюнча ыйгарым укуктуу адам фармакокөзөмөл системасынын мастер-файлына киргизилүүчү өзгөртүүлөр, анын ичинде төмөнкүдөй өзгөртүүлөр жөнүндө дароо маалымдашы керек :
а) фармакокөзөмөл системасынын мастер-файлына киргизилүүчү өзгөртүүлөр же анын жайгашкан жеринин өзгөрүшү, алар жөнүндө маалыматтар мүчө мамлекеттердин ыйгарым укуктуу органдарына билдирилет;
б) фармакокөзөмөл системасынын мастер-файлына түзөтүүчү жана (же) алдын алуу чаралары жөнүндө маалыматтарды кошуу (мисалы, аудиттердин жана текшерүүлөрдүн жыйынтыктары боюнча). Фармакокөзөмөл боюнча ыйгарым укуктуу адам фармакокөзөмөл системасынын сапатты башкаруу системасында аныкталган процесстерден четтөөлөр жөнүндө маалыматка ээ болууга тийиш;
в) мастер-файлда камтылган маалыматка фармакокөзөмөл системасын тиешелүү контролдоо критерийлерине жооп берген өзгөртүүлөр (системанын мүмкүнчүлүктөрүнүн, иштешинин жана талаптарды сакташынын алкагында);
г) ыйгарым укуктуу органдарга фармакокөзөмөл системасынын 
мастер-файлын берүү жөнүндө белгиленген келишимге өзгөртүүлөр;
д) фармакокөзөмөл боюнча маанилүү функцияны аткарууну үчүнчү тарапка өткөрүп берүү (мисалы, фармакокөзөмөл тууралуу документтерди иштеп чыгуу);
е) фармакокөзөмөл боюнча ыйгарым укуктуу адам жооптуу болгон дары-дармектерди фармакокөзөмөл системасына киргизүү;
ж) фармакокөзөмөл системасына киргизилген дары-дармектерге карата өзгөрүүлөр, алар фармакокөзөмөл боюнча иштин аткарылуучу көлөмүн көбөйтүүнү талап кылышы мүмкүн (мисалы, көрсөткүчтөрдү кеңейтүү, изилдөөлөрдү жүргүзүү, кошумча өлкөлөрдү киргизүү).
	87. Фармакокөзөмөл боюнча ыйгарым укуктуу адам фармакокөзөмөл системасынын мастер-файлын жүргүзүү боюнча милдеттерди алгандыгын жазуу жүзүндө ырасташы керек.
3. Фармакокөзөмөл системасынын сыпаттамасы
	88. Фармакокөзөмөл системасынын мастер-файлында каттоо күбөлүгүнүн ээсинин бир же андан көп дары-дармектеринин фармакокөзөмөл системасы сыпатталышы керек. Каттоо күбөлүгүнүн ээси дары-дармектердин ар түрдүү категорияларына фармакокөзөмөлдүн ар кандай системаларын колдонууга укуктуу. Ар бир мындай система фармакокөзөмөл системасынын өзүнчө мастер-файлында сыпатталышы керек. Фармакокөзөмөл системасынын бул мастер-файлдары биргелешип мамлекеттик каттоо жөнүндө күбөлүк берилген каттоо күбөлүгүнүн ээсинин бардык дары-дармектерин камтууга тийиш.
	89. Каттоо күбөлүгүнүн ээсинде 1ден ашык фармакокөзөмөл системасы иштеген учурда, мисалы, дары-дармектердин белгилүү бир түрлөрү үчүн (вакциналар, санитардык-гигиеналык продукция ж.б.) фармакокөзөмөлдүн өзгөчө системалары же фармакокөзөмөл системасы каттоо күбөлүгүнүн 1ден ашык ээсинин дары-дармектерин камтыса, ар бир системаны сыпаттаган фармакокөзөмөл системасынын өзүнчө мастер-файлы түзүлөт.
	90. Каттоо күбөлүгүнүн ээси тарабынан фармакокөзөмөл системасынын мастер-файлында сыпатталган фармакокөзөмөл системасын түзүүгө жана жүргүзүүгө жооптуу фармакокөзөмөл боюнча ыйгарым укуктуу адам дайындалышы керек.
	91. Эгерде фармакокөзөмөлдүн бир системасын каттоо күбөлүгүнүн бир нече ээси колдонсо, алардын ар бири алар чыгаруучу продукциянын фармакокөзөмөл системасында сыпатталган фармакокөзөмөл системасынын мастер-файлынын болушу үчүн жоопкерчилик тартат. Каттоо күбөлүгүнүн ээси келишим түзүү жолу менен (мисалы, лицензия боюнча өнөктөшкө же кошо аткаруучуга) фармакокөзөмөл боюнча милдеттердин бир бөлүгүн же бардык милдеттерди өткөрүп берүүгө укуктуу, алардын тиешелүү түрдө аткарылбагандыгы үчүн каттоо күбөлүгүнүн ээси жоопкерчилик тартат. Бул учурда каттоо күбөлүгүнүн ээсинин фармакокөзөмөл системасынын 
мастер-файлында каттоо күбөлүгүнүн ээси жана мүчө мамлекеттердин ыйгарым укуктуу органдары тарабынан ушул маалыматка жетүү тууралуу келишимдин негизинде милдеттер өткөрүлүп берилген тараптын системасы менен башкарылуучу фармакокөзөмөл системасынын мастер-файлына же мастер-файлынын бир бөлүгүнө кайчылаш шилтеме болушу мүмкүн. Каттоо күбөлүгүнүн ээси дары-дармекке карата колдонулуучу фармакокөзөмөл системасындагы шилтеме файлдардын мазмунунун шайкеш келишин камсыз кылууга тийиш.
	92. Тиешелүү учурларда тиркемеде каттоо күбөлүгүнүн бир ээси тарабынан колдоого алынган фармакокөзөмөл системасынын 
мастер-файлдарынын тизмеги көрсөтүлөт. Тиркелген маалымат 
мастер-файлдардын жайгашкан жери, фармакокөзөмөл боюнча ыйгарым укуктуу адам жана тиешелүү дары-дармек тууралуу маалыматтарды камтыйт.
	93. Мүчө мамлекеттердин ыйгарым укуктуу органдарына берилүүчү кыскача маалыматта фармакокөзөмөл системасынын бир мастер-файлын сактоонун бир нече жерин көрсөтүүгө жол берилбейт.
	94. Фармакокөзөмөл боюнча ыйгарым укуктуу адам жөнүндө маалыматтар фармакокөзөмөл системасын башкаруу функцияларын контракттык негизде аткарууга каттоо күбөлүгүнүн ээси тарабынан ыйгарым укук берилген жана каттоо күбөлүгүнүн ээсинин түздөн-түз кызматкери болуп саналбаган адамдын маалыматтары болушу мүмкүн.
	95. Фармакокөзөмөл боюнча милдеттерди өткөрүп берүүдө каттоо күбөлүгүнүн ээси фармакокөзөмөл системасы, фармакокөзөмөл системасынын мастер-файлынын жайгашкан жери жөнүндө маалыматты берүү, фармакокөзөмөл системасынын мастер-файлын жүргүзүү жана аны мүчө мамлекеттердин ыйгарым укуктуу органдарына суроо-талап боюнча берүү үчүн жоопкерчилик тартат. Фармакокөзөмөл системасынын мастер-файлын жүргүзүү, аны берүү, ошондой эле мүчө мамлекеттин мыйзамдарынын талаптарына ылайык фармакокөзөмөлдү ишке ашыруу боюнча функцияларды жана милдеттерди баяндаган макулдашуулар болушу керек.
	96. Фармакокөзөмөл системасын каттоо күбөлүгүнүн бир нече ээлери колдонууда өнөктөштөр системадагы өздөрүнүн мастер-файлдарынын алкагында тиешелүү бөлүмдөрдү биргелешип жүргүзүүнү макулдашуусу сунуш кылынат. Каттоо күбөлүгүнүн ээлери үчүн фармакокөзөмөл системасынын мастер-файлынын жеткиликтүүлүгү жана аны мүчө мамлекеттердин ыйгарым укуктуу органдарына берүү келишимдерде көрсөтүлүүгө тийиш. Каттоо күбөлүгүнүн ээси анын продукциясына жайылтылуучу фармакокөзөмөл системасы зарыл талаптарга жооп берээрине ынанышы маанилүү.
4. Фармакокөзөмөл системасынын мастер-файлындагы 
милдеттүү маалыматтар
	97. Фармакокөзөмөл системасынын мастер-файлы өзүнө фармакокөзөмөл системасын сыпаттаган документтерди камтууга тийиш. Фармакокөзөмөл системасынын мастер-файлынын мазмуну мүчө мамлекеттерде катталган дары-дармектердин коопсуздугу тууралуу маалыматтын жеткиликтүүлүгүн чагылдырышы керек. Документтин ичинен багыт алуу мүмкүнчүлүгүн камсыз кылуу максатында мастер-файлдын мазмуну болууга тийиш. Мастер-файлдын мазмунунун түзүмүн түзүүнүн негизги принциби болуп каттоо күбөлүгүнүн ээсинин фармакокөзөмөл системасын сыпаттоо үчүн негиз салуучу мааниге ээ болгон маалыматтарды негизги бөлүмдөргө киргизүү саналат. Системанын толук сыпаттамасы үчүн зарыл болгон деталдуу маалымат тез-тез өзгөрүп тургандыктан аны фармакокөзөмөл системасынын мастер-файлынын тиркемелерине киргизүүгө жол берилет.
Фармакокөзөмөл боюнча ыйгарым укуктуу адам 
тууралуу мастер-файлдын бөлүмү
	98. Фармакокөзөмөл системасынын мастер-файлында фармакокөзөмөл боюнча ыйгарым укуктуу адам жөнүндө маалыматтар төмөнкүлөрдү камтууга тийиш:
а) талаптарга шайкештиктин деңгээлин камсыз кылуу, көмөктөшүү жана жогорулатуу максатында фармакокөзөмөл боюнча ыйгарым укуктуу адамдын фармакокөзөмөл системасына тиешеси бар ыйгарым укуктарынын болушуна кепилдик берүүчү милдеттердин сыпаттамасы;
б) фармакокөзөмөл боюнча ыйгарым укуктуу адамдын ролу жөнүндө негизги маалыматтарды камтыган кыскача резюме, фармакокөзөмөл боюнча ишке тиешеси бар анын квалификациясынын жана тажрыйбасынын сыпаттамасы;
в) фармакокөзөмөл боюнча ыйгарым укуктуу адам жөнүндө байланыш маалыматтары (фамилиясы, аты, атасынын аты (болсо), телефон номерлери, факс номерлери, электрондук почта дареги жана почталык индексин көрсөтүү менен иштеген жеринин жайгашкан жери (дареги));
г) фармакокөзөмөл боюнча ыйгарым укуктуу адам жок учурда макулдашууларды колдонуу тууралуу маалымат. Фармакокөзөмөл боюнча ыйгарым укуктуу адамдын белгилүү бир милдеттерин башка адамга өткөрүп берген учурда өткөрүп берилген милдеттердин тизмеги тиркемелерге киргизилүүгө тийиш (милдеттерди жана алар өткөрүлүп берилген адамдарды көрсөтүү менен);
д) фармакокөзөмөл боюнча байланыш адамынын жоопкерчилик чөйрөсүнүн сыпаттамасы (болсо).
Каттоо күбөлүгүнүн ээсинин уюштуруу түзүмү жөнүндө 
фармакокөзөмөл системасынын мастер-файлынын бөлүмү
	99. Каттоо күбөлүгүнүн ээсинин тиешелүү фармакокөзөмөл системасынын уюштуруу түзүмүнүн сыпаттамасы берилүүгө тийиш. Сыпаттамада фармакокөзөмөлгө тартылган уюмдар, негизги түзүмдүк бөлүмдөр, фармакокөзөмөл боюнча иштерди аткарууга тиешеси бар уюмдар менен түзүмдүк бөлүмдөрдүн ортосундагы өз ара мамилелер жөнүндө так түшүнүк берилиши керек. Фармакокөзөмөл системасынын мастер-файлы төмөнкү маалыматтарды камтууга тийиш:
а) каттоо күбөлүгүнүн ээсинин уюштуруу түзүмү, анын ичинде уюмдагы фармакокөзөмөл боюнча ыйгарым укуктуу адамдын кызмат орду;
б) фармакокөзөмөл боюнча иш жүзөгө ашырылуучу жайгашкан жери (дареги), анын ичинде терс реакциялар жөнүндө жеке билдирүүлөрдү топтоо жана баалоо, билдирүүлөрдү коопсуздук жөнүндө маалыматтар базасына киргизүү, коопсуздук боюнча мезгилдүү жаңыланып туруучу отчетту даярдоо, сигналдарды аныктоо жана талдоо, тобокелдиктерди башкаруу пландарын киргизүү, каттоого чейинки жана каттоодон кийинки изилдөөлөрдү жүргүзүүнү башкаруу жана дары-дармектин коопсуздугу жөнүндө маалыматка киргизилүүчү өзгөртүүлөрдү башкаруу.
Фармакокөзөмөл боюнча өткөрүлүп берилүүчү иш жөнүндө
фармакокөзөмөл системасынын мастер-файлынын бөлүмү
	100. Фармакокөзөмөл системасынын мастер-файлында каттоо күбөлүгүнүн ээси тарабынан өткөрүлүп берилүүчү фармакокөзөмөл боюнча милдеттердин сыпаттамасы камтылууга тийиш. 
	101. Бөлүмдөгү маалыматтар башка уюмдар менен болгон өз ара байланыштарды (мисалы, дары-дармекке биргелешип маркетинг жүргүзүү тууралуу макулдашуу, кошо аткаруучулардын фармакокөзөмөл боюнча ишти аткаруусу жөнүндө макулдашуу, ошондой эле башка макулдашуулар) сыпатташы керек. Фармакокөзөмөл боюнча өткөрүлүп берилүүчү милдеттер жөнүндө колдонуудагы макулдашуулардын системасынын жайгашкан жерин көрсөтүү жана аны сыпаттоо зарыл. Макулдашуулардын сыпаттамасын тизмек же таблица түрүндө түзүүгө жол берилет. Таблица түрүндөгү макулдашууларды сыпаттоодо катышуучу тараптар, кабыл алынган милдеттенмелер, фармакокөзөмөл жүргүзүлүүчү дары-дармек жана фармакокөзөмөл ишке ашырылып жаткан мүчө мамлекеттердин аймактары жөнүндө маалымат берилет. Тизмек түрүндөгү макулдашууларды сыпаттоодо ал колдонулган кызмат көрсөтүүлөрдүн түрлөрү (мисалы, медициналык маалымат берүү, аудитордук кызмат көрсөтүүлөр, бейтаптарды колдоо программаларын камсыз кылуу, изилдөө жөнүндө маалыматтарды иштеп чыгуу), коммерциялык макулдашуулардын түрлөрү (дары-дармектерди дистрибьюциялоо жөнүндө макулдашуу, биргелешкен маркетинг жөнүндө макулдашуу, каттоо күбөлүгүнө биргелешкен укуктар жөнүндө макулдашуу ж.б.) жана фармакокөзөмөл боюнча ишти техникалык жактан камсыз кылуунун түрлөрү (провайдердин серверлеринде компьютерлештирилген системаларды жайгаштыруу, фармакокөзөмөл системасынын маалыматтарын архивдөө жана сактоо ж.б.) боюнча түзүмдөштүрүлөт. Өзүнчө макулдашуулардын көчүрмөлөрү ыйгарым укуктуу органдардын 
суроо-талабы боюнча же инспекциянын жана аудиттин жүрүшүндө берилет, алардын тизмеги мастер-файлдын тиркемелеринде келтирилет.
Коопсуздук тууралуу маалыматтарды алуу булактары 
жөнүндө мастер-файлдын бөлүмү
	102. Терс реакциялар жөнүндө жеке билдирүүлөрдү топтоо менен иштеген фармакокөзөмөл системасынын негизги бөлүмдөрүнүн сыпаттамасы суроо-талап боюнча алынуучу билдирүүлөрдү жана мүчө мамлекеттердин аймактарында катталган дары-дармектерге терс реакциялар жөнүндө капысынан болгон билдирүүлөрдү топтоо үчүн жооптуу бардык тараптар жөнүндө маалыматтарды өзүнө камтууга тийиш. Сыпаттамага медициналык маалымат бөлүмдөрүнүн, ошондой эле уюмдун туунду офистеринин жайгашкан жерлери камтылышы керек. Бул маалыматты мамлекетти, иштин жана дары-дармектердин мүнөзүн көрсөтүү менен тизме түрүндө түзүүгө жол берилет (эгерде бул иш дары-дармектин түрүнө жараша болсо). Үчүнчү тараптар (лицензия боюнча өнөктөштөр, жергиликтүү дистрибьютордук же маркетингдик макулдашуулар боюнча өнөктөштөр) жөнүндө маалымат да макулдашуулар сыпатталган бөлүмгө киргизилет. Терс реакциялар, убактылуу алкактар жана катышуучу тараптар жөнүндө маалыматтарды топтоонун жана берүүнүн негизги этаптарын берүү үчүн схемалар колдонулушу мүмкүн. Терс реакциялар жөнүндө жеке билдирүүлөргө тиешелүү процесстин сыпаттамасы топтоодон тартып ыйгарым укуктуу органга бергенге чейинки жол-жобого катышкан бөлүмдөр жана (же) үчүнчү тараптар тууралуу маалыматтарды камтууга тийиш.
	103. Коопсуздук тууралуу маалымат булактары да учурдагы изилдөөлөрдүн, регистрлердин, колдоо программаларынын же каттоо күбөлүгүнүн ээси тарабынан каржыланган байкоолордун тизмесин өзүнө камтууга тийиш, алардын жүрүшүндө терс реакциялар жөнүндө жеке билдирүүлөр берилиши мүмкүн. Каттоо күбөлүгүнүн ээлери бул тизмелерди суроо-талап боюнча фармакокөзөмөл системасына инспекция, аудит жүргүзүүдө же фармакокөзөмөл боюнча ыйгарым укуктуу адам жүргүзүүчү системаны баалоодо бере алгыдай болушу керек. Тизмеде ар бир изилдөөнүн же программанын статусу (аны бүткүл дүйнө жүзүндө өткөрүүнү эске алуу менен), тиешелүү өлкө, дары-дармек жана негизги максаттар сыпатталууга тийиш. Интервенциялык жана интервенциялык эмес изилдөөлөр 
дары-дармектердин таасир этүүчү затына ылайык өз-өзүнчө көрсөтүлүшү керек. Тизме бардык изилдөөлөрдү (программаларды), жүргүзүлүп жаткан изилдөөлөрдү (программаларды), ошондой эле акыркы 2 жылдын ичинде аяктаган изилдөөлөрдү (программаларды) камтууга тийиш жана фармакокөзөмөл системасынын мастер-файлынын тиркемесине киргизилиши же суроо-талап боюнча берилиши мүмкүн.
Интервенциялык эмес изилдөөлөр илимий максаттар менен эмес, колдонулуучу методологиялык мамиле менен аныктала тургандыгын эске алуу керек. Интервенциялык эмес изилдөөлөргө маалыматтар базасын изилдөө же каралып жаткан бардык көрүнүштөр сыпатталган медициналык карталарды кайра карап чыгуу (атап айтканда, «учур – контроль» изилдөөлөрү, кайчылаш жана когорттук изилдөөлөр), ошондой эле аталган шарттарды аткарууда баштапкы маалыматтарды топтоону билдирүүчү изилдөөлөр кирет (атап айтканда, проспективдүү интервенциялык эмес изилдөөлөр, күнүмдүк дарылоо процесстеринен алынган маалыматтар белгиленүүчү реестрлерге негизделген изилдөөлөр. Интервенциялык эмес изилдөөлөрдүн алкагында маектешүүлөр, сурамжылоолор жүргүзүлөт жана адаттагы клиникалык практиканын алкагында кандын сынамдары алынат.
Компьютерлештирилген системалар жана маалыматтар базалары 
жөнүндө мастер-файлдын бөлүмү
	104. Фармакокөзөмөл системасынын мастер-файлында коопсуздук тууралуу маалымат алуу, верификациялоо, берүү жана алардын коюлган милдеттерге шайкештигин баалоо үчүн колдонулуучу компьютерлештирилген системалардын жана маалыматтар базаларынын жайгашкан жери, функционалдык мүмкүнчүлүктөрү жана аларды эксплуатациялоо үчүн жоопкерчилик сыпатталышы керек.
	105. Бир нече компьютерлештирилген система же маалыматтар базалары колдонулган учурда алардын фармакокөзөмөл боюнча ишке колдонулушу фармакокөзөмөл системасынын алкагында компьютерлештирүү көлөмү (маалыматтык технологияларды ишке киргизүү даражасы) түшүнүлө тургандай сыпатталышы керек. Мындан тышкары, компьютерлештирилген системанын функционалдык мүмкүнчүлүктөрүнүн негизги аспекттерин валидациялоо статусу, ошондой эле өзгөртүүлөрдү контролдоо, сыноолордун түзүмү, резервдик жол-жоболор жана фармакокөзөмөлдүн талаптарын сактоо үчүн зарыл болгон электрондук маалыматтар архивдери жана колдо болгон документтер сыпатталышы керек. Кагаз жүзүндөгү системалар үчүн (электрондук система терс реакциялар жөнүндө жеке билдирүүлөрдү шашылыш түрдө берүү үчүн гана колдонулган учурда) маалыматтарды башкаруу, бүтүндүктү камсыз кылуу үчүн колдонулган механизмдер, маалыматтарга жетүү жана терс реакциялар жөнүндө маалыматтарды сигналды аныктоо жол-жобосуна киргизүү сыпатталышы керек.

Процесстер жөнүндө мастер-файлдын бөлүмү

	106. Фармакокөзөмөл системасынын маанилүү компоненти болуп фармакокөзөмөл боюнча ишти жүзөгө ашыруу жеринде жазуу жүзүндөгү стандарттык жол-жоболордун болушу саналат. Ушул Эрежелердин 
II бөлүмүндө фармакокөзөмөлдүн мындай жол-жоболорунун минималдуу топтому сыпатталган.
	107. Фармакокөзөмөл системасынын мастер-файлында жазуу жүзүндөгү стандарттык жол-жоболор боюнча колдо болгон документация (конкреттүү стандарттык операциялык жол-жоболорго шилтемелер, колдонмолор ж.б.), маалыматтардын типтери (мисалы, терс реакциялардын жеке учурлары тууралуу маалыматтардын тиби) жана жазууларды жүргүзүү ыкмасы (мисалы, коопсуздук жөнүндө маалыматтар базасы, кагаз жүзүндөгү документтер) сыпатталууга тийиш.
	108. Фармакокөзөмөл системасынын мастер-файлында фармакокөзөмөл боюнча иштерди аткарууда процесстердин, маалыматтарды иштеп чыгуу жана каттоо жол-жоболорунун сыпаттамалары камтылууга тийиш, алар өзүнө төмөнкү аспектилерди камтыйт:
а) дары-дармектин «пайда-тобокелдик» катышына үзгүлтүксүз мониторинг жүргүзүү, баа берүүнүн жыйынтыгы жана тиешелүү чаралар тууралуу чечим кабыл алуу процессин, сигналдарды аныктоо, валидациялоо жана баалоо процессин, коопсуздук жөнүндө чыгуу маалыматтарын алуу, коопсуздук тууралуу маалыматтарды медициналык жана илимий баалоого катышуучу бөлүмдөр менен маалымат алмашуу ж.б.;
б) тобокелдиктерди башкаруу системаларынын сыпаттамасы жана тобокелдиктерди азайтуу чараларын ишке киргизүүнүн жыйынтыктарына мониторинг жүргүзүү. Эгерде бул процесске бир нече бөлүм тартылса, алардын өз ара аракеттенүү тартиби жазуу жүзүндө документтештирилген жол-жоболор же макулдашуулар менен аныкталат;
в) андан аркы маалыматтарды топтоо, верификациялоо жана алуу, терс реакциялардын жеке учурлары жөнүндө маалыматтарды баалоо жана берүү. Бул бөлүм боюнча жол-жоболорду сыпаттоодо жергиликтүү жана эл аралык иш-чаралардын ортосунда так айырма болушу керек;
г) коопсуздук боюнча мезгилдүү жаңыртылып туруучу отчетторду пландаштыруу, түзүү жана берүү;
д) керектөөчүлөргө, саламаттык сактоо системасынын кызматкерлерине жана ыйгарым укуктуу органдарга коопсуздук менен байланышкан проблемалар жөнүндө маалыматтарды берүү;
е) дары-дармектин жалпы мүнөздөмөлөрүнө жана медициналык колдонуу боюнча нускамаларга коопсуздукка байланыштуу өзгөртүүлөрдү киргизүү. Жол-жоболордун сыпаттамасы фармакокөзөмөл системасынын ички жана тышкы маалыматтарын алмашууну өзүнө камтууга тийиш.
	109. Иштин ар бир багыты боюнча каттоо күбөлүгүнүн ээси өз убагында чечимдерди кабыл алуу жана иш-аракеттерди жүргүзүү үчүн анын системасынын иштешинин далилин бере алышы керек.
	110. Фармакокөзөмөл системасында сапатты камсыз кылуунун тиешелүү системасынын бар экендигин ырастоочу башка багыттагы иштер тууралуу маалыматтар берилиши керек. Мындай маалыматтарга, атап айтканда, фармакокөзөмөл боюнча ыйгарым укуктуу адамдын функциялары жана милдеттери, ыйгарым укуктуу органдардын маалымат алуу, илимий медициналык адабияттардагы басылмаларды талдоо боюнча 
суроо-талаптарына жооп берүү, коопсуздук жөнүндө маалыматтар базаларындагы өзгөрүүлөрдү контролдоо, коопсуздук боюнча маалыматтарды алмашуу тууралуу макулдашуулар, коопсуздук боюнча маалыматтарды архивдөө, фармакокөзөмөл аудити, сапат системасын контролдоо жана окутуу тууралуу маалыматтар кирет. Фармакокөзөмөл системасынын 
мастер-файлынын тиркемелерине киргизилиши мүмкүн болгон 
жол-жоболордун тизмеги документтин номерин, аталышын, күчүнө кирген датасын жана тибин камтууга тийиш (бардык стандарттык иш жол-жоболору, иш нускамалары, колдонмолор ж.б. үчүн). Аткарылышы үчүнчү жактарга өткөрүлүп берилген жол-жоболор тиешелүү идентификациялоого ээ болушу керек. Өзгөчө жергиликтүү жол-жоболорго тиешелүү документтер 
жол-жоболор тууралуу документтердин жалпы тизмегине киргизилбеши мүмкүн, бирок ыйгарым укуктуу органдын суроо-талабы боюнча (аймактарында ушул жол-жоболор колдонулган мамлекеттерди көрсөтүү менен) берилүүгө тийиш.
Фармакокөзөмөл системасынын иштеши жөнүндө 
мастер-файлдын бөлүмү
	111. Фармакокөзөмөл системасынын мастер-файлы фармакокөзөмөл системасынын иштешине үзгүлтүксүз мониторинг жүргүзүүнү тастыктоону, анын ичинде негизги жыйынтыктарды контролдоону, ошондой эле мониторингдин методдорунун сыпаттамасын жана жок дегенде төмөнкүлөрдү өзүнө камтууга тийиш:
мүчө мамлекеттердин мыйзамдарынын талаптарына ылайык маалыматтардын өз убагында берилгендигин ырастоочу сүрөттөрдү (графиктерди) кошо алганда, терс реакциялар тууралуу жеке билдирүүлөрдү берүүнүн тууралыгын баалоо жол-жобосунун сыпаттамасы;
берилген маалыматтын сапатын жана фармакокөзөмөл боюнча ишти контролдоо үчүн колдонулган контролдук көрсөткүчтөрдүн сыпаттамасы. Мындай көрсөткүчтөргө ыйгарым укуктуу органдардан алынган терс реакциялар жөнүндө билдирүүлөрдү, коопсуздук боюнча мезгилдүү жаңыланып туруучу отчетту берүү сапаты жана башка берилүүчү маалымдар жөнүндө маалыматтар кирет;
мүчө мамлекеттердин ыйгарым укуктуу органдарына мезгилдүү жаңыланып туруучу коопсуздук боюнча отчеттун өз убагында берилишине талдоо жүргүзүү (мастер-файлга тиркемеде мүчө мамлекеттин мыйзамдарынын талаптарынын сакталышын баалоо үчүн каттоо күбөлүгүнүн ээси тарабынан колдонулган акыркы маалыматтарды чагылдыруу керек);
ыйгарым укуктуу органдар тарабынан белгиленген мөөнөттөрдү эске алуу менен коопсуздукка тиешелүү өзгөртүүлөрдүн өз убагында киргизилишин баалоо үчүн колдонулган методдорго, анын ичинде аныкталган, бирок ал жөнүндө маалыматтар ыйгарым укуктуу органга бериле элек зарыл өзгөртүүлөрдү киргизүүнү контролдоо методуна талдоо жүргүзүү;
тиешелүү учурларда – тобокелдиктерди башкаруу планына ылайык милдеттенмелердин же болбосо каттоодо белгиленген жана фармакокөзөмөлгө тиешеси бар башка милдеттенмелердин же талаптардын аткарылышына талдоо жүргүзүү.
Фармакокөзөмөл системасынын натыйжалуу иштешинин максаттарын сыпаттоо жана түшүндүрүп кетүү зарыл. Тиешелүү учурларда фармакокөзөмөл боюнча иштин натыйжалуулугунун көрсөткүчтөрүнүн тизмеги фармакокөзөмөл системасынын мастер-файлына тиркелиши керек.
Сапат системасы жөнүндө мастер-файлдын бөлүмү
	112. Бөлүмдө уюмдун түзүмүнүн жана фармакокөзөмөлдөгү сапат системасын колдонуунун алкагында сапатты башкаруу системасынын сыпаттамасы берилет.
Документацияны жана жазууларды контролдоо
	113. Документацияны жана жазууларды контролдоо бөлүгүндө фармакокөзөмөл системасынын мастер-файлынын электрондук жана (же) кагаз версияларын архивдөө механизмдеринин сыпаттамасы, ошондой эле сапат системасынын жана фармакокөзөмөл системасынын башка жазууларына жана документтерине карата колдонулуучу жол-жоболордун баяндамасы берилиши керек.
Жол-жоболор жөнүндө документтер
	114. Жол-жобо жөнүндө документациянын сыпаттамасы өзүнө төмөнкүлөрдү камтууга тийиш:
а) фармакокөзөмөл системасында колдонулуучу документтердин типтеринин жалпы сыпаттамасы (стандарттар, иш жол-жоболору, иш нускамалары ж.б.), уюмда фармакокөзөмөл системасынын глобалдуу, региондук же жергиликтүү деңгээлинде иштешинде ар кандай документтердин колдонулушун көрсөтүү; ошондой эле жол-жоболор жөнүндө документацияга жетүүгө, ишке киргизүүгө жана колдоого карата колдонулуучу документацияны контролдоо элементтери;
б) үчүнчү жактар тарабынан контролдонуучу жол-жоболук документтерге колдонулуучу документтештирүү системасы тууралуу маалыматтар.
Персоналды окутуу
	115. Фармакокөзөмөл боюнча ишмердүүлүктү ишке ашыруунун жүрүшүндө ресурстарды башкаруунун сыпаттамасын берүү зарыл, ал өзүнө төмөнкүлөрдү камтышы керек:
уюштуруу түзүмүн сыпаттоочу өзүнчө бөлүмдө берилиши мүмкүн болгон фармакокөзөмөл боюнча ишке катышуучу адамдардын санын көрсөтүү менен уюштуруу түзүмү (штаттык бирдиктерде);
фармакокөзөмөл боюнча белгилүү түрдөгү иштерди уюштуруучу жана аткаруучу персоналдын жайгашкан жери (фармакокөзөмөл системасынын мастер-файлында жана анын тиркемелеринде келтирилет), коопсуздук тууралуу маалыматтарды берүүчү байланыш адамдарынын жайгашкан жери жөнүндө маалыматтар.
Персоналдын жайгашкан жери жөнүндө маалымат окутууну уюштуруу системасын негиздөө үчүн фармакокөзөмөл боюнча иш чөйрөсүн жана иш жүргүзүү жерлерин көрсөтүүнү камтууга тийиш;
окуунун контекстинин кыскача сыпаттамасы, анын ичинде окутуу жөнүндө документтердин сакталган жерине шилтеме келтирүү.
Персонал фармакокөзөмөл боюнча ишмердүүлүктү ишке ашырууга тиешелүү түрдө окутулушу керек. Бул фармакокөзөмөл бөлүмдөрүнүн кызматкерлерине гана эмес, ошондой эле коопсуздук тууралуу билдирүүлөрдү ала турган жактарга да тиешелүү.
Аудит
	116. Фармакокөзөмөл системасында сапатты камсыз кылуу системасынын аудити жөнүндө маалымат фармакокөзөмөл системасынын мастер-файлына киргизилиши керек. Тиркемеге фармакокөзөмөл системасынын аудитин пландаштыруу методунун, отчеттуулук механизмдеринин сыпаттамасынын, ошондой эле фармакокөзөмөл системасынын пландаштырылган жана аяктаган аудиттеринин тизмегин киргизүү керек. Бул тизмек аудиттерди жүргүзүү жана аудиттердин жыйынтыгы боюнча отчетторду берүү датасын, кызмат көрсөтүүлөрдүн аудиторлор тарабынан аткарылышын жана алардын абалын, фармакокөзөмөл боюнча иштин айрым түрлөрүн же фармакокөзөмөл боюнча функцияларды аткаруу жерлерин баалоо чөйрөсүн, ошондой эле милдеттенмелерди аткарууга тиешеси бар ушул бөлүмдөрдүн же түзүмдөрдүн өз ара аракеттенүү чөйрөлөрүн камтууга тийиш. Тизмек 5 жыл ичиндеги маалыматтарды камтыйт. Каттоо күбөлүгүнүн ээсинин фармакокөзөмөл системасы 5 жылдан кем иштеген учурда тизмекте тиешелүү мезгил ичиндеги маалыматтар көрсөтүлүшү мүмкүн.
	117. Фармакокөзөмөл системасынын мастер-файлында олуттуу натыйжалар алынган аудиттер жөнүндө комментарийлер да камтылууга тийиш. Бул жүргүзүлгөн аудиттердин тизмегинде олуттуу же критикалык шайкеш келбестиктер катары бааланган жыйынтыктар, ошондой эле аткаруу мөөнөттөрүн көрсөтүү менен ушул шайкеш келбестиктерге карата түзөтүүчү же алдын алуучу чаралардын планынын кыскача баяндамасы көрсөтүлүшү керектигин билдирет. Жүргүзүлгөн аудит жөнүндө толук отчетко шилтеме келтирилип, түзөтүүчү жана алдын алуучу чаралар планы менен документтер тиркелүүгө тийиш. Тизмекти даярдоо датасына карата белгилүү бир аудит же шайкеш келбестик боюнча түзөтүүчү жана алдын алуучу чаралар планы макулдашылбаган учурда тиешелүү комментарий көрсөтүлүшү керек («түзөтүүчү жана алдын алуучу чаралар планы (пландары) макулдашылышы керек»). Тиркемеде жүргүзүлгөн аудиттердин тизмегинде макулдашуу боюнча аякталбаган иштин аудити көрсөтүлүшү керек. Комментарийлер жана аны менен байланышкан түзөтүүчү жана алдын алуучу чаралар тууралуу маалыматтар түзөтүүчү жана (же) алдын алуучу иш-аракеттер толук аткарылмайынча фармакокөзөмөл системасынын мастер-файлына киргизилүүгө тийиш, башкача айтканда түзөтүүчү иш-аракеттерди ишке ашыруунун жыйынтыктары көрсөтүлүп жана (же) системанын кыйла жакшыргандыгын ырастоо (анын ичинде көз карандысыз тараптан) берилгенден кийин гана комментарийлер алып салынат. Комментарийлерди кошуу, өзгөртүү же алып салуу тиешелүү каттоо журналында жазылууга тийиш.
	118. Фармакокөзөмөл системасын башкаруунун жана аудитти же инспекцияны жүргүзүү үчүн негизди камсыз кылуунун каражаты катары фармакокөзөмөл системасынын мастер-файлы сапатты башкаруу системасында аныкталган четтөөлөрдү каттоо, иштеп чыгуу жана жоюу процесстеринин сыпаттамасын да камтууга тийиш. Мастер-файлга ошондой эле фармакокөзөмөл боюнча аткарылуучу жол-жоболордун аныкталган четтөөлөрү, четтөөлөрдүн таасирине жана аларды толугу менен жойгонго чейин четтөөлөрдү башкарууга баа берүүнүн жыйынтыктары тууралуу маалыматтар киргизилет. Четтөөлөр менен иштөө жөнүндө маалыматты отчеттун номерлерин, четтөөлөрдү, даталарды жана аткарылган тиешелүү жол-жоболордун сыпаттамасын көрсөтүү менен тизмек түрүндө киргизүүгө жол берилет.
Фармакокөзөмөл системасынын мастер-файлына тиркеме
	119. Фармакокөзөмөл системасынын мастер-файлына тиркеме төмөнкүдөй документтерди камтууга тийиш:
а) дары-дармектердин соода аталыштарын, таасир этүүчү заттардын эл аралык патенттелген эмес аталыштарын жана каттоо күбөлүгү колдонулуучу мамлекеттин аталышын кошо алганда, фармакокөзөмөл системасынын мастер-файлы жайылтылуучу үчүнчү өлкөлөрдө жана мүчө мамлекеттерде каттоо күбөлүгүнүн ээси тарабынан катталган дары-дармектердин тизмеги.
Мүчө мамлекеттерде уруксат берилген дары-дармектердин тизмеги каттоо күбөлүгүнүн номерин, ошондой эле ар бир күбөлүк боюнча төмөнкү маалыматтарды камтууга тийиш:
каттоо жол-жобосунун тиби (мисалы, өз ара таануу жол-жобосу же борбордон ажыратылган жол-жобо аркылуу мүчө мамлекеттин мыйзамдарына ылайык дары-дармектерди каттоо);
референттик мүчө мамлекет;
мүчө мамлекеттердин рынокторунда болушу;
аймактарында дары-дармек катталган же рынокторунда жүгүртүүдөгү үчүнчү мамлекеттер.
Тизмек таасир этүүчү заттар боюнча түзүлүшү керек жана тиешелүү учурларда дары-дармектин коопсуздугун контролдоо боюнча өзгөчө талаптардын бар экендигинин көрсөткүчүн камтыйт (мисалы, тобокелдиктерди башкаруу планында сыпатталган же дары-дармекти каттоо шарты катары белгиленген тобокелдиктерди азайтуу чараларын киргизүү, коопсуздук боюнча мезгилдүү жаңыланып туруучу отчетту берүүнүн мезгилдүүлүгүнүн өзгөрүшү, кошумча мониторинг жүргүзүүгө тийиш болгон дары-дармектердин тизмегине киргизүү).
Каттоо күбөлүгүнүн ээсинде фармакокөзөмөлдүн бирден ашык системасы же ушул каттоо күбөлүгү үчүн фармакокөзөмөл боюнча милдеттерди өткөрүп берүү жөнүндө үчүнчү тарап менен макулдашуу болгон учурда фармакокөзөмөлдүн башка системасына киргизилген каттоо күбөлүктөрүнө карата фармакокөзөмөл системасынын мастер-файлына каттоо күбөлүгүнүн ээсинин бардык дары-дармектери боюнча мастер-файлдар жөнүндө толук маалымат берүү максатында тиркемелерде өзүнчө тизмек түрүндө фармакокөзөмөл системасынын кошумча мастер-файлына шилтеме камтылууга тийиш.
Биргелешкен фармакокөзөмөл системалары колдонулган учурда фармакокөзөмөл системасынын мастер-файлында сыпатталган, фармакокөзөмөл системасы жайылтылуучу бардык дары каражаттары 
дары-дармектердин тизмегине киргизилиши керек. Бул маалыматты берүү үчүн ар бир дары-дармек үчүн каттоо күбөлүгүнүн ээсинин (ээлеринин) аталышын көрсөтүү менен бир тизмекти же болбосо альтернатива катары ар бир каттоо күбөлүгүнүн ээсинин дары-дармектерин сыпаттоо менен өзүнчө тизмектерди колдонууга болот;
б) фармакокөзөмөл системасынын сапат системасынын стандарттарынын жана жол-жоболорунун тизмеги;
в) тиешелүү дары-дармектерди жана аймактарды кошо алганда, фармакокөзөмөл боюнча ишти өткөрүп берүүгө тиешелүү келишимдердин тизмеги;
г) фармакокөзөмөл боюнча ыйгарым укуктуу адам тарабынан берилген милдеттердин тизмеги;
д) 5 жылдык мөөнөт ичинде аяктаган аудиттердин жана пландаштырылган аудиттердин тизмеги. Каттоо күбөлүгүнүн ээсинин фармакокөзөмөл системасы 5 жылдан кем иштеген учурларда тизмекте тиешелүү мезгил үчүн маалыматтар көрсөтүлүшү мүмкүн;
е) фармакокөзөмөл боюнча ишти баалоо көрсөткүчтөрүнүн тизмеги (эгерде колдонулса);
ж) каттоо күбөлүгүнүн ээсинин карамагында турган фармакокөзөмөл системасынын башка мастер-файлдарынын тизмеги (эгер колдонулса).
Тизмек фармакокөзөмөл системасынын мастер-файлынын номерин жана ушул фармакокөзөмөл системасына жооптуу ыйгарым укуктуу адам тууралуу маалыматтарды өзүнө камтууга тийиш. Эгерде ушул фармакокөзөмөл системасын каттоо күбөлүгүнүн ээси болуп саналбаган башка тарап башкарса, анда фармакокөзөмөл боюнча кызмат көрсөтүүлөрдүн ушул жеткирип берүүчүсү жөнүндө маалымат көрсөтүлөт;
з) ушул Эрежелердин 99-пунктунун үчүнчү – алтынчы абзацтарында көрсөтүлгөн маалыматтарды кошпогондо, акыркы 5 жыл ичинде фармакокөзөмөл системасынын мастер-файлына киргизилген бардык өзгөрүүлөрдү жана фармакокөзөмөл системасынын мастер-файлынын тиркемелерине киргизилүүчү маалыматтарды каттоо журналы. Өзгөртүү жөнүндө маалымат өзгөртүүнүн датасын, өзгөртүүгө жооптуу адам жөнүндө маалыматтарды жана киргизилген өзгөртүүнүн сыпаттамасын камтууга тийиш.
5. Өзгөрүүлөрдү контролдоо, версиялар жана архивдөө
	120. Каттоо күбөлүктөрүнүн ээлери фармакокөзөмөл системасынын мастер-файлында өзгөртүүлөрдү башкаруу системасын колдонууну жана тиешелүү өзгөртүүлөр тууралуу маалыматты өз убагында алууну, андан ары мастер-файлды талаптагыдай актуалдаштыруу үчүн ишенимдүү процесстерди колдонууну камсыз кылууга тийиш. Ыйгарым укуктуу органдар фармакокөзөмөл системасындагы маанилүү өзгөртүүлөр жөнүндө маалыматты сурай алат, алар өзүнө төмөнкүдөй өзгөртүүлөрдү камтышы мүмкүн:
фармакокөзөмөл системасынын коопсуздук тууралуу маалыматтар базасындагы (базаларында) өзгөртүүлөр, алар маалымат базасынын өзүн же өз ара байланышкан маалыматтар базаларын өзгөртүүнү камтышы мүмкүн, маалыматтар базасын валидациялоо статусун өзгөртүү, ошондой эле өткөрүлүп берилген же ташылып берилген дайындар жөнүндө маалыматты өзгөртүү;
коопсуздук жөнүндө маалыматтарды берүү боюнча маанилүү контракттык келишимдер жөнүндө сөз болуп жатса, фармакокөзөмөл боюнча маанилүү кызмат көрсөтүүлөрдөгү өзгөртүүлөр;
бир компанияны башкасына өткөрүп алуу, биригүү, фармакокөзөмөл боюнча иш жүргүзүү жерин өзгөртүү же фармакокөзөмөл системасынын мастер-файлын башкарууну өткөрүп берүү (өткөрүү) сыяктуу уюштуруучулук өзгөрүүлөр.
Каттоо күбөлүгүнүн ээси мастер-файлдагы (каттоо журналындагы) өзгөртүүлөрдү документтештирүүдөн тышкары, фармакокөзөмөл боюнча ыйгарым укуктуу адамга бул өзгөртүүлөр жөнүндө маалымдоону камсыз кылышы керек.
	121. Фармакокөзөмөл системасынын мастер-файлындагы өзгөртүүлөр өзгөртүүлөрдү каттоо журналында өзгөртүүлөрдүн таржымалын (өзгөртүүнүн датасын жана сыпаттамасын көрсөтүп) чагылдыруу менен документтештирилиши керек. Өзгөртүүлөрдү каттоо журналына ушул Эрежелердин 99-пунктунун үчүнчү – алтынчы абзацтарында көрсөтүлгөн маалыматтарды кошпогондо, фармакокөзөмөл системасынын мастер-файлына киргизилген бардык өзгөртүүлөр жөнүндө маалыматтар жана фармакокөзөмөл системасынын мастер-файлынын тиркемелерине киргизилүүчү маалыматтар камтылат.
	122. Фармакокөзөмөл системасынын мастер-файлынын тиркемелеринде камтылган маалыматтардын өзгөрүү таржымалы суроо-талап боюнча берилиши мүмкүн жана бул учурда өзгөртүүлөрдү каттоо журналына тиркемелердин мазмунунун өзгөрүү таржымалын актуалдаштыруу менен тиркеменин өзгөрүү жана (же) жаңыруу датасы киргизилет. Үзгүлтүксүз жаңыланып туруучу тиркемелердеги маалыматтын (дары-дармектердин, стандарттык иш жол-жоболорунун же шайкештик көрсөткүчтөрүнүн тизмеги сыяктуу) контролдонуучу системалардан алынган жыйынтыктарды (мисалы, электрондук документ жүгүртүү системалары же ыйгарым укуктуу органдардын маалымат базалары) өзүнө камтышына жол берилиши мүмкүн. Тиркемелердин буга чейинки версиялары өзгөрүүлөрдүн таржымалы сакталып жана суроо-талап боюнча ыйгарым укуктуу органдар үчүн жеткиликтүү болгон шартта мастер-файлдын өзүнөн тышкары башкарылышы мүмкүн. Эгерде мастер-файл ыйгарым укуктуу орган тарабынан суралбаса же ага белгилүү бир мезгил бою өзгөртүүлөр киргизилбесе (мисалы, тиркемелердин өзгөрүүсү мастер-файлдан өзүнчө башкарылса), 
мастер-файлда маалыматтын актуалдуулугунун шайкештигине мезгилдүү сереп жүргүзүү керек. Каттоо күбөлүктөрүнүн ээлери фармакокөзөмөл системасынын мастер-файлын өз убагында берүү боюнча милдеттенмелерин аткарууну камсыз кылышы керек. Ошондой эле фармакокөзөмөл боюнча ыйгарым укуктуу адам фармакокөзөмөл системасы тууралуу актуалдаштырылган жана ишенимдүү маалыматка жетүү мүмкүнчүлүгүнө ээ болушу керек, ошондуктан каттоо күбөлүгүнүн ээсинин фармакокөзөмөл системасынын мастер-файлына, анын ичинде тиркемелерде камтылган маалыматка (же фармакокөзөмөл системасынын мастер-файлынын өзүнүн жардамы менен же тиркемелерди түзүү үчүн колдонулган системаларга жетүү аркылуу) дайыма жетиши камсыз кылынууга тийиш.
	123. Каттоо күбөлүктөрүнүн ээлери фармакокөзөмөл системасынын мастер-файлын колдоо процессин талаптагыдай башкаруу үчүн тандалган методду негиздеши жана документацияны контролдоонун жол-жоболорун иштеп чыгышы керек. Аудиттердин жана инспекцияларды жүргүзүү үчүн негиз катары фармакокөзөмөл системасынын мастер-файлы учурдагы мезгилде фармакокөзөмөл системасынын сыпаттамаларын камтып, бирок айрым учурларда туура түшүнүү үчүн буга чейинки этаптарда фармакокөзөмөл системасынын иштешине жана багытына кошумча баа берүү талап кылынгандыгында негизги принцип камтылган.
	124. Фармакокөзөмөл системасынын мастер-файлына өзгөртүүлөрдү киргизүүдө фармакокөзөмөлдүн биргелешкен системаларын жана фармакокөзөмөл боюнча берилген тапшырмаларды эске алуу зарыл. Өзгөрүүлөрдү тиешелүү түрдө контролдоо ыйгарым укуктуу органдар, фармакокөзөмөл боюнча ыйгарым укуктуу адамдар жана үчүнчү тараптар жактан киргизилүүчү өзгөртүүлөр тууралуу билдирүүлөрдүн датасын жана контекстин каттоону карайт.
	125. Фармакокөзөмөл системасынын мастер-файлын анын ыңгайлуу окулушун жана жеткиликтүүлүгүн камсыз кыла тургандай сактоо керек.
6. Фармакокөзөмөл системасынын мастер-файлын берүү
	126. Фармакокөзөмөл боюнча ыйгарым укуктуу адам фармакокөзөмөл системасынын мастер-файлына туруктуу жетүү мүмкүнчүлүгүнө ээ болушу керек. Ыйгарым укуктуу органдар суроо-талап боюнча фармакокөзөмөл системасынын мастер-файлына жетүү менен камсыз кылынышы керек. Фармакокөзөмөл системасынын мастер-файлындагы маалымат толук, туура жана ошол учурдагы фармакокөзөмөлдүн колдонуудагы системасын чагылдырууга тийиш, бул мастер-файлдагы маалыматтын милдеттүү түрдө жаңыланышын жана зарыл болгон учурда алынган тажрыйбаны, техникалык жана илимий прогрессти, жөнгө салуу ченемдеринин өзгөрүүлөрүн эске алуу менен анын мазмунун кайра карап чыгууну билдирет. Каттоо күбөлүгүнүн ээси тарабынан ыйгарым укуктуу органдардан тиешелүү суроо-талапты алгандан кийин 7 жумушчу күндүн ичинде фармакокөзөмөл системасынын мастер-файлына жетүү камсыз кылынышы керек. Каттоо күбөлүктөрүнүн ээлери тарабынан ыйгарым укуктуу органдардын фармакокөзөмөл системасынын мастер-файлына фармакокөзөмөл системасынын 
мастер-файлынын көрсөтүлгөн жайгашкан жеринде же фармакокөзөмөл боюнча ыйгарым укуктуу адамдын иш жүргүзгөн жеринде түздөн-түз жетүү мүмкүнчүлүгү камсыз кылынууга тийиш.
7. Фармакокөзөмөл системасынын мастер-файлынын форматы
	127. Ыйгарым укуктуу органдардын суроо-талабы боюнча так түзүмдөштүрүлгөн кагаз көчүрмөсүн берүү мүмкүн болгон шартта фармакокөзөмөл системасынын мастер-файлынын электрондук түрдө болушуна жол берилет. Каалаган форматта фармакокөзөмөл системасынын мастер-файлы бардык документтерди баалоого жана өзгөртүүлөрдү байкоого мүмкүндүк берүүчү окула турган, толук жана жеткиликтүү формада болушу зарыл. Кээ бир учурларда анын мазмунун тиешелүү түрдө контролдоо жана аны башкаруу боюнча милдеттерди бөлүштүрүү максатында (өзгөртүүлөрдү контролдоо жана архивдөө өңүтүндө) фармакокөзөмөл системасынын 
мастер-файлына жетүү мүмкүнчүлүгүн чектөө зарыл болушу мүмкүн. Документтин электрондук маркалоосун жана издөө мүмкүнчүлүгү менен текстти колдонуу керек. Кол коюлган өтүнмөлөрдүн же макулдашуулардын көчүрмөлөрү сыяктуу документтер тиркемелерге киргизилип жана электрондук документтин көрсөткүчүндө сыпатталышы керек. Документтер жана мастер-файлдын маалыматтары төмөнкү рубрикаларда берилиши керек жана эгерде алар басылган форматта болсо, көрсөтүлгөн тартипте берилүүгө тийиш:
титулдук баракчада фармакокөзөмөл системасынын мастер-файлынын номери (болсо), каттоо күбөлүгүнүн ээсинин аталышы, фармакокөзөмөлдүн сыпатталган системасы үчүн жооптуу фармакокөзөмөл боюнча ыйгарым укуктуу адам, башка каттоо күбөлүктөрүнүн ээлеринин аталышы (ушул фармакокөзөмөл системасын колдонуучу), каттоо күбөлүктөрүнүн ээлери үчүн мастер-файлдардын тизмеги (башка фармакокөзөмөл системасына киргизилген дары-дармектер үчүн), фармакокөзөмөл системасынын 
мастер-файлы даярдалган же акыркы жолу жаңыртылган дата көрсөтүлүшү керек.
Ушул Эрежелердин III бөлүмүнүн 4-пунктчасында колдонулган аталыштарды мастер-файлдын мазмунунун негизги бөлүмдөрүн белгилөө үчүн колдонуу керек. Мастер-файлдын тиркемелеринин минималдуу талап кылынган мазмуну ушул Эрежелердин 120-пунктунда баяндалган, кошумча маалымат негизги бөлүмдөрдүн мазмунуна талаптар аткарылган шартта мастер-файлдын тиркемелерине киргизилиши мүмкүн. Тиркемелер төмөнкү маалыматтарды камтыйт:
фармакокөзөмөл боюнча ыйгарым укуктуу адам тууралуу маалымат 
(А тиркемеси);
фармакокөзөмөл боюнча ыйгарым укуктуу адам тарабынан берилген милдеттердин тизмеги же тиешелүү жол-жоболук документ;
фармакокөзөмөл боюнча ыйгарым укуктуу адамдын өмүр баянындагы маалыматтар жана бул маалыматтарды тастыктоочу документтер;
кошумча байланыш маалыматтары (зарыл болсо);
каттоо күбөлүгүнүн ээсинин уюштуруу түзүмү (Б тиркемеси);
келишимдердин жана макулдашуулардын тизмектери;
коопсуздук маалымат булактары (В тиркемеси);
коопсуздук маалымат булактарын сыпаттоо менен тизмектер (мисалы, каттоо күбөлүгүнүн ээсинин филиалдары жана үчүнчү тараптардын байланыш маалыматтары);
компьютерлештирилген системалар жана маалымат базалары 
(Г тиркемеси);
жазуу жүзүндөгү процесстер жана жол-жоболор (Д тиркемеси);
жол-жоболук документтердин тизмеги;
фармакокөзөмөл системасынын натыйжалуулугу (Е тиркемеси);
натыйжалуулук индикаторлорунун тизмектери;
колдонулган индикаторлор боюнча натыйжалуулукту баалоонун учурдагы жыйынтыктары;
сапат системасы (Ж тиркемеси);
аудиттер планы;
жүргүзүлгөн жана аяктаган аудиттердин тизмеги;
дары-дармектер (З тиркемеси);
ушул фармакокөзөмөл системасына киргизилген дары-дармектердин тизмеги;
дары-дармектердие каттоо күбөлүктөрүнүн ээлерине карата комментарийлер;
жазууларды жана документацияны контролдоо (И тиркемеси):
өзгөртүүлөрдү каттоо журналы;
эгерде өзгөрүүлөрдүн таржымалы боюнча мындай документация тиешелүү тиркеменин өзүндө каралбаса, электрондук индекстерди камтыган (А – И тиркемелерине жана алардын мазмунуна ылайык) тиркемелердин мазмунунун өзгөрүшүнүн таржымалы боюнча документация.
Зарыл болгон учурда документке фармакокөзөмөл системасынын мастер-файлына тиешелүү билдирүүлөрдү жана колтамгаларды ырастоо үчүн документтер тиркелет. Көрсөтүлгөн тиркемелердин кайсы бири жок болгон учурда бош мазмундагы барактарды берүү зарыл эмес, бирок берилүүчү тиркемелер көрсөтүлгөн форматка ылайык аталышы керек. Мисалы, компьютерлештирилген системаларга жана маалымат базаларына тиешеси бар тиркеме колдонулбаган учурда Д тиркемесинин аталышын Г тиркемеси кылып өзгөртүүнүн кажети жок, – Г тиркемесинин мазмуну жок экендигин белгилөө үчүн мазмунда «колдонулбаган» деп атоо керек.
8. Фармакокөзөмөл системасынын катышуучуларынын милдеттери
Каттоо күбөлүктөрүнүн ээлери
	128. Каттоо күбөлүктөрүнүн ээлери бир же бир нече дары-дармектерге мониторинг жүргүзүү жана контролдоо үчүн фармакокөзөмөл системасын иштеп чыгууга жана ишке киргизүүгө тийиш. Алар ошондой эле катталган дары-дармектердин фармакокөзөмөл системасын сыпаттаган фармакокөзөмөл системасынын мастер-файлын түзүү жана жүргүзүү үчүн жооптуу. Каттоо күбөлүгүнүн ээси фармакокөзөмөл системасынын мастер-файлында сыпатталган фармакокөзөмөл системасын түзүү жана иштетүү үчүн жооптуу фармакокөзөмөл боюнча ыйгарым укуктуу адамды дайындоого тийиш.
	129. Дары-дармекти каттоого өтүнмө берүүдө өтүнмө берүүчүнүн карамагында Бирликтин аймагында же айрым мүчө мамлекеттердин аймактарында иштей турган фармакокөзөмөл системасынын сыпаттамасы болууга тийиш. Каттоого өтүнмөнү баалоонун жүрүшүндө өтүнмө берүүчүдөн фармакокөзөмөл системасынын мастер-файлынын көчүрмөсү менен таанышып чыгуу максатында аны берүү талап кылынышы мүмкүн.
	130. Мүчө мамлекеттердин аймагында жайылтылган фармакокөзөмөл системасынын мастер-файлын түзүү жана дары-дармекти каттоого өтүнмө берүүдө фармакокөзөмөл системасынын мастер-файлынын жайгашкан жерин мүчө мамлекеттердин ыйгарым укуктуу органдарында каттоодон өткөрүү үчүн каттоо күбөлүгүнүн ээси жооп берет. Фармакокөзөмөл системасынын 
мастер-файлында ошол учурдагы фармакокөзөмөлдүн колдонуудагы системасын чагылдыруу керек. Ага келечекте ишке киргизиле турган системанын компоненттери тууралуу маалыматты киргизүүгө болот, алар ишке киргизилген же колдонуудагы катары эмес, пландаштырылган катары көрсөтүлүшү керек.
	131. Фармакокөзөмөл системасынын мастер-файлын түзүү, жүргүзүү жана ыйгарым укуктуу органдарга берүү иши үчүнчү тарапка тапшырылышы мүмкүн, бирок каттоо күбөлүгүнүн ээси Бирликтин органдарынын актыларынын жана мүчө мамлекеттердин мыйзамдарынын талаптарынын сакталышына жоопкерчилик тартат. Фармакокөзөмөл системасынын 
мастер-файлын жарактуу жана жеткиликтүү абалда кармоо (аудит жана инспекция үчүн туруктуу жетүү) өткөрүлүп берилиши мүмкүн, бирок бул функциянын Бирликтин органдарынын актыларынын жана мүчө мамлекеттердин мыйзамдарынын талаптарына шайкеш келген деңгээлде аткарылышын камсыз кылуу үчүн каттоо күбөлүгүнүн ээси туруктуу негизде жоопкерчилик тартат.
	132. Фармакокөзөмөл боюнча ыйгарым укуктуу адам же ал жөнүндө байланыш маалыматтары, ошондой эле фармакокөзөмөл системасынын мастер-файлынын жайгашкан жери өзгөргөндө каттоо күбөлүгүнүн ээси мүчө мамлекеттердин ыйгарым укуктуу органдарына тиешелүү өзгөртүүлөрдү киргизүү жөнүндө өтүнмө берет. Каттоо күбөлүктөрүнүн ээлери фармакокөзөмөл боюнча ыйгарым укуктуу адам жана фармакокөзөмөл системасынын мастер-файлынын жайгашкан жеринин дареги тууралуу маалыматты жаңыртуу үчүн жоопкерчилик тартышат.
Мүчө мамлекеттердин ыйгарым укуктуу органдары
	133. Ыйгарым укуктуу органдар каттоо күбөлүктөрүнүн ээлеринин фармакокөзөмөл системаларын контролдоо үчүн жооп беришет. Бул милдеттенменин алкагында ыйгарым укуктуу органдар каттоо күбөлүгүн алууга өтүнмө берүүдө каттоо досьесинде камтылган фармакокөзөмөл системасы жөнүндө кыскача маалыматка баа беришет. Фармакокөзөмөл системасынын толук мастер-файлы каалаган убакта суратылышы мүмкүн (мисалы, фармакокөзөмөл системасы же дары-дармектин коопсуздук профили боюнча суроолор келип чыкканда же болбосо инспекцияга даярдык көрүүдө). Фармакокөзөмөл системасы боюнча кыскача маалыматта же фармакокөзөмөл системасынын мастер-файлынын мазмунунда өзгөртүүлөр жөнүндө маалымат да инспекцияны пландаштырууда жана жүргүзүүдө колдонулат.
	134. Ыйгарым укуктуу органдар фармакокөзөмөл системалары боюнча, анын ичинде тобокелдиктерди талдоонун негизинде иштелип чыккан мүчө мамлекеттердин текшерүү программаларына маалыматтарды өткөрүп берүү максатында маалымат алмашат. Ыйгарым укуктуу органдардын инспекторлору милдеттүү талаптардын, анын ичинде фармакокөзөмөл системасынын мастер-файлы жана фармакокөзөмөл системасы боюнча талаптардын сакталбагандыгы жөнүндө билдирип турушат.
9. Фармакокөзөмөл системасынын мастер-файлынын жеткиликтүүлүгү
	135. Фармакокөзөмөл системасынын мастер-файлы фармакокөзөмөл боюнча ыйгарым укуктуу адам үчүн жарактуу жана жеткиликтүү абалда сакталышы керек. Ал ошондой эле алдын ала тиешелүү билдирүү берилген же берилбегендигине карабастан ар дайым текшерүү үчүн жеткиликтүү болушу керек.
	136. Каттоо күбөлүктөрүнүн ээси мүчө мамлекеттин ыйгарым укуктуу органынын талабы боюнча фармакокөзөмөл системасынын мастер-файлынын көчүрмөсүн колдойт жана берет. Каттоо күбөлүгүнүн ээси мастер-файлдын көчүрмөсүн тиешелүү суроо-талапты алгандан кийин 7 жумушчу күндүн ичинде берет. Фармакокөзөмөл системасынын мастер-файлы электрондук форматта же кагаз жүзүндө окула турган түрдө берилет.
	137. Эгерде фармакокөзөмөл системасынын бир эле мастер-файлы каттоо күбөлүгүнүн бирден ашык ээси тарабынан колдонулса (фармакокөзөмөлдүн жалпы системасы колдонулган учурда), ал каттоо күбөлүктөрүнүн ээлеринин ар бири тиешелүү суроо-талапты алгандан кийин 7 жумушчу күндүн ичинде мастер-файлды мүчө мамлекеттин ыйгарым укуктуу органына берүү мүмкүнчүлүгүнө ээ боло алгандай түрдө алардын ар бири үчүн жеткиликтүү болууга тийиш. 
	138. Фармакокөзөмөл системасынын мастер-файлы, эгерде башкасы негизделбесе, дары-дармекти каттоого жаңы өтүнмөлөрдү баалоодо 
(б.а. дары-дармекти каттоого чейин) суратылбайт, бирок өзгөчө учурларда, атап айтканда, фармакокөзөмөлдүн жаңы системасын ишке киргизүүдө же дары-дармектин коопсуздук проблемаларын же Бирликтин органдарынын актыларынын жана мүчө мамлекеттин фармакокөзөмөл чөйрөсүндөгү мыйзамдарынын талаптарына шайкеш келиши боюнча маселелерди аныктаган учурда суратылышы мүмкүн.
IV. Фармакокөзөмөл системасын инспекциялоо
1. Жалпы жоболор
	139. Каттоо күбөлүктөрүнүн ээлеринин фармакокөзөмөл боюнча милдеттенмелерин аткаргандыгын тастыктоо максатында ыйгарым укуктуу органдар каттоо күбөлүктөрүнүн ээлерин же фармакокөзөмөл боюнча милдеттенмелерди аткаруу үчүн каттоо күбөлүктөрүнүн ээлери тарабынан тартылган башка уюмдарды фармакокөзөмөл боюнча инспекция жүргүзүүгө милдеттүү. Фармакокөзөмөл боюнча инспекцияларды жайларды текшерүүнү жүргүзүүгө, каттоо күбөлүгүнүн ээсинде же фармакокөзөмөл боюнча милдеттенмелерди аткаруу үчүн каттоо күбөлүктөрүнүн ээлери тарабынан тартылган башка уюмдарда болгон материалдар, документтер жана фармакокөзөмөл системасынын мастер-файлы менен таанышууга ыйгарым укук берилген, мүчө мамлекеттердин органдары тарабынан дайындалган инспекторлор тарабынан жүргүзүлөт. Каттоо күбөлүгүнүн ээси мүчө мамлекеттин ыйгарым укуктуу органынын талабы боюнча инспекцияларды жүргүзүүдө маалымат булагы катары пайдаланыла турган фармакокөзөмөл системасынын мастер-файлын берүүгө милдеттүү.
	140. Фармакокөзөмөл боюнча инспекциянын максаттары болуп төмөнкүлөр саналат:
а) каттоо күбөлүгүнүн ээсинде фармакокөзөмөл боюнча милдеттенмелерди аткаруу үчүн зарыл болгон персонал, системалар, ошондой эле жайлар, каражаттар жана жабдуулар бар экендигин тастыктоо;
б) калктын саламаттыгына коркунуч келтириши мүмкүн болгон шайкеш келбестиктерди аныктоо, баалоо жана каттоо жана бул тууралуу инспекциялануучу тарапка маалымдоо;
в) инспекциялардын жыйынтыктарын каттоо күбөлүгүнүн ээси үчүн милдеттүү болгон иш-аракеттер үчүн негиз катары пайдалануу (зарыл болгон учурда).
	141. Мүчө мамлекеттин ыйгарым укуктуу органы дары-дармектерди каттоонун алдында каттоо күбөлүгүнүн ээсинин колдонуудагы фармакокөзөмөл системасынын мүчө мамлекеттин мыйзамдарынын жана ушул Эрежелердин талаптарына шайкеш келишин текшерүү үчүн фармакокөзөмөл боюнча инспекция жүргүзүүгө укуктуу. Ыйгарым укуктуу органдар пландаштырылган инспекциялар жана буга чейин жүргүзүлгөн инспекциялардын жыйынтыктары бөлүгүндө маалымат алмашуу боюнча өз ара аракеттенүүнү жүзөгө ашырышат. Борбордон ажыратылган каттоо 
жол-жобосуна же өз ара таануу жол-жобосуна ылайык катталган 
дары-дармектердин каттоо күбөлүктөрүнүн ээлерине карата дары-дармекти каттоо этабында, анын ичинде ушул Эрежелердин 157 – 159-пункттарына ылайык каттоого чейинки инспекция жүргүзүүнүн максатка ылайыктуулугунун критерийлерине ылайык каттоо күбөлүгүнүн ээсинин фармакокөзөмөл системасына каттоого чейинки инспекция жүргүзүү аркылуу референттик мамлекеттин ыйгарым укуктуу органы каттоо күбөлүгүнүн ээсинин фармакокөзөмөл системасынын ушул Эрежелердин талаптарына шайкештигин баалоо үчүн жооптуу болуп саналат.
	142. Фармакокөзөмөл боюнча инспекциянын программалары тобокелдикке негизделген ыкмага ылайык пландуу инспекцияларды, ошондой эле белгилүү бир дары-дармекке карата фармакокөзөмөл боюнча функцияларды аткарууга таасир этиши мүмкүн болгон болжолдонгон шайкеш келбестиктерди же потенциалдуу тобокелдиктерди баалоо үчүн жүргүзүлүүчү пландан тышкаркы инспекцияларды камтыйт.
[bookmark: _Hlk38971034]	143. Ыйгарым укуктуу органдар аткарылган иштердин кайталанышын минималдаштыруу жана колдо болгон ресурстарды пайдаланууну оптималдаштыруу максатында инспекцияларды пландаштыруу жана жүргүзүү этабында өз ара аракеттенүүнү камсыз кылуу менен каттоо күбөлүктөрүнүн ээлерин инспекциялоо боюнча ишти уюштурат.
	144. Инспекциянын жыйынтыгы инспекциялануучу субъектиге берилүүгө тийиш, ага мүчө мамлекеттин мыйзамдарынын жана ушул Эрежелердин талаптарына шайкеш келбестик аныкталган учурда өзүнүн комментарийлерин берүүгө мүмкүнчүлүк берилет. Каттоо күбөлүгүнүн ээси түзөтүүчү жана алдын алуучу иш-чаралар планын иштеп чыгып жана ишке киргизип, аныкталган шайкеш келбестиктерди өз убагында жоюуга милдеттүү.
	145. Инспекциянын жыйынтыгында каттоо күбөлүгүнүн ээси тарабынан фармакокөзөмөл боюнча милдеттердин аткарылбагандыгы аныкталган учурда ыйгарым укуктуу орган башка мүчө мамлекеттердин ыйгарым укуктуу органдарына аныкталган эреже бузуулар жөнүндө билдирүүгө милдеттүү. Зарыл болгон учурда мүчө мамлекеттин ыйгарым укуктуу органы каттоо күбөлүгүнүн ээсине карата натыйжалуу, туура келген жана бөгөт коюучу таасир этүү чараларынын колдонулушун камсыз кылат. Фармакокөзөмөлдүн алкагында инспекцияларды жүргүзүү жана алардын жыйынтыктары, ошондой эле андан ары контролдоо жана кесепеттерге баа берүү тууралуу маалымат мүчө мамлекеттер тарабынан тиешелүү ыйгарым укуктуу органдардын Интернет тармагындагы расмий сайттарына Интернетте жайгаштырылат.
[bookmark: _Toc371096563][bookmark: _Toc371096564][bookmark: _Hlk43202754]2. Инспекциялардын типтери
Жалпысынан жана айрым дары-дармектер боюнча фармакокөзөмөл системасын инспекциялоо
	146. Фармакокөзөмөл системасынын алкагында инспекциялар колдо бар жол-жоболорду, системаларды, персоналды, жайларды жана жабдууларды баалоого жана талдоого, ошондой эле алардын мүчө мамлекеттердин мыйзамдарында жана ушул Эрежелерде белгиленген фармакокөзөмөл боюнча милдеттенмелерге шайкеш келишин аныктоого багытталган. Бул талдоо жүргүзүүнүн жүрүшүндө фармакокөзөмөл системасынын иштешин көрсөтүү жана текшерүү үчүн дары-дармектердин конкреттүү мисалдары колдонулушу мүмкүн.
	147. Белгилүү бир дары-дармекке карата фармакокөзөмөл боюнча функциялардын аткарылышын баалоого багытталган инспекциялар аталган дары-дармек менен байланышкан иш-чараларды жана документацияны баалоону жана талдоону өзүнө камтыйт. Инспекциялануучу дары-дармекке карата функцияларды аткарууда колдонулуучу жалпы фармакокөзөмөл системасынын белгилүү бир бөлүмдөрү да фармакокөзөмөл боюнча ушул инспекциянын алкагында бааланууга тийиш.
Фармакокөзөмөл системасынын пландуу жана пландан тышкаркы инспекциялары
	148. Фармакокөзөмөл системасын пландуу инспекциялары алдын ала түзүлгөн инспекциялоо планына ылайык жүргүзүлөт. Фармакокөзөмөл системасынын иштешин контролдоо боюнча иш-чараларды пландаштырууну оптималдаштыруу максатында тиешелүү милдеттенмелерди аткарбай коюунун потенциалдуу тобокелдиктерин баалоого негизделген мамиле колдонулат. Пландуу текшерүүлөр системалуу инспекцияларды билдирет, мында фармакокөзөмөл системасынын иштешин текшерүү жана анын натыйжалуу иштешинин жана Бирликтин органдарынын актыларынын жана мүчө мамлекеттин мыйзамдарынын талаптарына шайкеш келишинин практикалык далилин алуу үчүн мисал катары бир же бир нече белгилүү бир дары-дармектерди тандап алууга мүмкүндүк болот. Стандарттык инспекция программасына, мисалы, эксперттер тарабынан аныкталган конкреттүү проблемалар боюнча системанын абалына баа берүүнү киргизүүгө болот.
	149. Фармакокөзөмөл системасынын пландан тышкаркы инспекциялары демилгелүү фактор (системалык проблема) аныкталган учурда жүргүзүлөт, мында инспекция аныкталган проблеманы изилдөөнүн жана баалоонун кыйла оптималдуу ыкмасы катары каралат. Пландан тышкаркы инспекциялар фармакокөзөмөлдүн конкреттүү процесстерине баа берүүгө багытталган же өзүнө аныкталган проблеманы (маселелерди) жана анын белгилүү бир 
дары-дармекке тийгизген таасирин изилдөөнү камтыйт. Белгилүү бир учурларда аныкталган демилгелүү проблемага жараша фармакокөзөмөл системасын толук баалоо менен инспекциялар жүргүзүлүшү мүмкүн. Пландан тышкаркы инспекциялар ушул Эрежелердин 150 – 155-пункттарында көрсөтүлгөн бир же бир нече демилгелүү факторлор аныкталган учурда жүргүзүлөт.
	150. Дары-дармектин «пайда-тобокелдик» катышы бөлүгүндөгү төмөнкү факторлор пландан тышкаркы инспекцияны жүргүзүү үчүн негиз болуп саналат:
«пайда-тобокелдик» катышын өзгөртүү, эгерде системаны инспекция жүргүзүү аркылуу андан ары баалоо зарыл деп табылса;
тобокелдикти аныктоо жол-жобосун аткарууну кечиктирүү же талаптагыдай аткарбоо же «пайда-тобокелдик» катышынын өзгөрүшү жөнүндө маалымат берүү же бул жол-жобону аткарбоо;
ыйгарым укуктуу органдарга алдын ала же бир эле убакта кабарлабастан жалпыга маалымдоо каражаттарына фармакокөзөмөл проблемалары боюнча маалыматтарды берүү;
ыйгарым укуктуу органдар тарабынан фармакокөзөмөл боюнча ишке мониторинг жүргүзүүнүн жүрүшүндө аныкталган Бирликтин органдарынын актыларынын жана мүчө мамлекеттин мыйзамдарынын талаптарын же 
дары-дармектердин коопсуздугун камсыз кылуу боюнча милдеттерди аткарбоо;
мүчө мамлекеттердин ыйгарым укуктуу органдарына алдын ала кабарлабастан дары-дармектин жүгүртүлүшүн токтото туруу же аны рыноктон алып коюу.
	151. Маалымат берүү боюнча милдеттенмелер бөлүгүндө (шашылыш жана мезгилдүү) төмөнкү факторлор пландан тышкаркы инспекцияны жүргүзүү үчүн негиз болуп саналат:
Бирликтин органдарынын актыларынын жана мүчө мамлекеттин мыйзамдарынын талаптарына ылайык коопсуздук проблемалары тууралуу маалыматтарды берүү боюнча милдеттенмелерди кечиктирүү же аткарбоо;
берилүүчү маалыматтын сапатынын төмөндүгү (анын ичинде так эместик, байкоого алынбастык, бүтүндүгүнүн жоктугу) же толук эместиги; 
берилген маалымат менен башка маалымат булактарынын ортосундагы шайкеш келбестик.
	152. Ыйгарым укуктуу органдардын суроо-талаптары боюнча төмөнкү факторлор пландан тышкаркы инспекцияны жүргүзүү үчүн негиз болуп саналат:
ыйгарым укуктуу органдар тарабынан көрсөтүлгөн мөөнөттө суратылган маалыматтарды берүүдөн баш тартуу;
берилген маалыматтардын сапатсыздыгы же маалымат берүү тууралуу ыйгарым укуктуу органдардын суроо-талаптары боюнча аларды туура эмес берүү.
	153. Белгиленген милдеттенмелерди аткаруу бөлүгүндө төмөнкү факторлор пландан тышкаркы инспекцияны жүргүзүү үчүн негиз болуп саналат:
тобокелдиктерди башкаруу планынын алкагында милдеттенмелердин абалы же аткарылышы жөнүндө кооптонуу (каттоо күбөлүгүнүн ээсинин карамагында фармакокөзөмөл системасынын уюштуруу түзүмүнүн, ресурстук базасынын же сапатын камсыз кылуу системасынын жоктугу тууралуу негиздүү пикир);
дары-дармектин каттоо досьесин экспертизалоо жол-жобосу учурунда аныкталган продукциянын коопсуздугуна мониторинг жүргүзүүгө тиешелүү конкреттүү милдеттерди кечиктирүү же аткарбоо;
белгиленген милдеттенмелерди аткаруу тууралуу суроо-талапка жооп катары берилген отчеттордун сапатынын төмөндүгү.
	154. Буга чейинки инспекциялар менен байланышкан төмөнкү факторлор пландан тышкаркы текшерүү жүргүзүү үчүн негиз болуп саналат:
түзөтүүчү жана алдын алуучу иш-аракеттерди ишке киргизүүнүн кечиктирилиши же туура эмес аткарылышы;
талаптагыдай фармацевтикалык практиканын талаптарынын сакталышына башка инспекцияларды жүргүзүүдө мүчө мамлекеттин ыйгарым укуктуу органы тарабынан белгиленген дары-дармек каражаттарын жүгүртүү чөйрөсүндөгү милдеттенмелерди эске алуу менен Бирликтин органдарынын актыларынын жана мүчө мамлекеттин мыйзамдарынын талаптарынын сакталбагандыгы жөнүндө маалыматтарды алуу;
мүчө мамлекеттердин башка ыйгарым укуктуу органдарынан алынган фармакокөзөмөл системасындагы шайкеш келбестиктерди аныктоого мүмкүн болгон маалыматтарды текшерүү.
	155. Ушул Эрежелердин 150 – 154-пункттарында көрсөтүлгөн факторлордон тышкары, ошондой эле төмөнкү факторлор пландан тышкаркы инспекцияны жүргүзүү үчүн негиз болуп саналат:
фармакокөзөмөл системасынын мастер-файлын кароодо аныкталган проблемалар;
каттоо күбөлүгүнүн ээсинин фармакокөзөмөл системасы же анын сапатын камсыз кылуу системасы жок экендигин көрсөткөн башка маалыматтар же келип түшкөн даттануулар (доолор).
[bookmark: _Toc371096566]Каттоого чейинки инспекциялар
	156. Фармакокөзөмөл системасын каттоого чейинки инспекциялар өтүнмө берүүчүгө каттоо күбөлүгү берилгенге чейин жүргүзүлөт. Мындай инспекциялардын максаты болуп өтүнмө берүүчү тарабынан берилген системанын сыпаттамасына ылайык иштеп жаткан же пландаштырылган фармакокөзөмөл системасын изилдөө саналат. Фармакокөзөмөл системасын каттоого чейинки инспекциялар милдеттүү эмес, бирок аларды жүргүзүү белгилүү бир жагдайларда зарыл болушу мүмкүн. Каттоого чейинки инспекцияны жүргүзүү тууралуу суроо-талаптын принциптери ушул Эрежелердин 157-пунктунда көрсөтүлгөн каттоого чейинки инспекцияларды дайындоо критерийлерин эске алуу менен ыйгарым укуктуу орган (эксперттик уюм) тарабынан негизделүүгө жана каттоо күбөлүктөрүн берүүнү кечеңдетиши мүмкүн болгон негизсиз инспекциялоого себеп болбоого тийиш.
	157. Каттоого чейинки инспекциялардын максатка ылайыктуулугун жана негиздүүлүгүн кароодо төмөнкү критерийлер эске алынууга тийиш:
өтүнмө берүүчү буга чейин мүчө мамлекеттердин аймактарында учурдагы фармакокөзөмөл системасы менен иштебесе же фармакокөзөмөлдүн жаңы системасын түзүү стадиясында турса;
каттоо күбөлүгүнүн ээсинин фармакокөзөмөл системасына болгон талаптарды аткаруу боюнча жемеси уккандыгы тууралуу маалымат (мисалы, буга чейинки инспекциялардын таржымалы же мүчө мамлекеттердин башка ыйгарым укуктуу органдарынын шайкеш келбегендиги жөнүндө билдирүүсү (маалыматы) алынса. Эгерде каттоо күбөлүгүнүн ээсинде фармакокөзөмөл системасынын учурдагы талаптарга олуттуу жана (же) туруктуу шайкеш келбегендигинин таржымалы болсо, анда фармакокөзөмөл системасын каттоого чейинки инспекция системанын тиешелүү түрдө оңдолгондугун же өркүндөтүлгөндүгүн тастыктоочу механизмдердин бири болушу мүмкүн;
белгилүү бир дары-дармектердин коопсуздугуна тиешелүү проблемалардын болушу, мында каттоо күбөлүгүнүн ээсинин төмөнкүлөр боюнча мүмкүнчүлүгүн баалоо зарыл деп табылышы мүмкүн:
конкреттүү дары-дармек менен байланышкан тобокелдиктерди минималдаштыруу боюнча иш-чараларды ишке ашыруу;
белгилениши мүмкүн болгон дары-дармектерди колдонуунун коопсуздугун камсыз кылуу боюнча өзгөчө талаптарды тиешелүү түрдө аткаруу;
коопсуздук профили тынчсыздандырган дары-дармекке карата фармакокөзөмөл боюнча күнүмдүк иш-чаралардын алкагында жол-жоболорду талаптагыдай аткаруу.
Каттоого чейинки инспекцияны жүргүзүү боюнча чечимди кабыл алуу өзүнө белгилүү бир дары-дармектерге жана системага тиешелүү маселелерди комплекстүү баалоо менен тобокелдикке баа берүүнү камтыйт.
	158. Эгерде фармакокөзөмөл системасын каттоого чейинки инспекциянын жыйынтыгында мүчө мамлекеттин мыйзамдарында жана ушул Эрежелерде белгиленген фармакокөзөмөл системасына карата талаптарды каттоо күбөлүгүнүн ээсинин сактоо мүмкүнчүлүгүнө тынчсыздануу келип чыкса, мүчө мамлекеттин ыйгарым укуктуу органы төмөнкү чараларды көрө алат:
а) каттоодон, каттоону (кайра каттоону) ырастоодон же каттоо менен байланышкан башка жол-жоболордон баш тартуу;
б) критикалык шайкеш келбестиктердин жоюлгандыгын жана сунуштамалардын аткарылгандыгын ырастоо максатында каттоо күбөлүгү берилгенге чейин экинчи ирет инспекция жүргүзүү;
в) каттоодон кийинки эрте этапта фармакокөзөмөл системасына инспекция жүргүзүү сунуштамасы менен каттоо күбөлүгүн берүү. Пландуу инспекцияларды жүргүзүү планына экинчи ирет инспекция жүргүзүү киргизилгенде мындай инспекцияны жүргүзүү мезгилинин чектелиши шайкеш келбестиктерди жана алардын каттоо күбөлүгүнүн ээсинин фармакокөзөмөл боюнча милдеттенмелерди аткарышына таасир этишин баалоонун негизинде аныкталат;
г) каттоо күбөлүгүн берүүдө дары-дармектин коопсуздугун камсыз кылуу боюнча шарттарды аныктоо.

	159. Фармакокөзөмөл системасын каттоодон кийинки инспекциялар мамлекеттик каттоо тууралуу күбөлүк берилгенден кийин жүргүзүлөт жана каттоо күбөлүгүнүн ээсинин фармакокөзөмөл боюнча милдеттенмелерин аткарышын баалоого арналган. Каттоодон кийинки инспекциялар ушул Эрежелердин 146 – 149-пункттарына ылайык ар кандай типте болушу мүмкүн.

	160. Фармакокөзөмөл системасынын көпчүлүк инспекциялары жарыяланды деп эсептелинет, бул инспекция жүргүзүлүп жаткан тарапка инспекция жүргүзүү учурунда тиешелүү адамдардын инспекция жүргүзүү жеринде болушун камсыз кылуу зарылдыгы тууралуу билдирүүнү болжолдойт. Бир катар учурларда күтүүсүз инспекцияларды жүргүзүү же инспекция жүргүзүлүп жаткан тарапка инспекция жүргүзүүнүн алдында билдирүү (мисалы, эгерде алдын ала жарыялоо инспекциянын максаттарына коркунуч келтириши мүмкүн же инспекция коопсуздук коркунучуна байланыштуу себептерден улам кыска мөөнөттө токтоосуз жүргүзүлсө) максатка ылайыктуу болот.
[bookmark: _Toc371096569]Экинчи ирет жүргүзүлүүчү инспекциялар
	161. Экинчи ирет инспекциялар фармакокөзөмөл системаларын инспекциялоо планынын алкагында үзгүлтүксүз негизде жүргүзүлөт. Экинчи ирет жүргүзүлүүчү инспекциялардын артыкчылыгын аныктоо максатында тобокелдик факторлорун баалоо керек. Эгерде олуттуу сандагы шайкеш келбестиктер аныкталса жана сын-пикирлерди четтетүүгө багытталган 
иш-аракеттердин жана иш-чаралардын талаптагыдай аткарылышын тастыктоо жана милдеттенмелердин дайыма аткарылышын жана фармакокөзөмөл системасына талаптардын сакталышын баалоо, анын ичинде фармакокөзөмөл системасындагы өзгөрүүлөрдү баалоо талап кылынса, экинчи ирет инспекция эрте этапта жүргүзүлүшү мүмкүн. Инспекциялануучу тараптын кыйла мурдагы инспекциянын жазма буйруктары боюнча түзөтүүчү жана алдын алуучу чараларды аткарбагандыгы тууралуу маалымат болгон учурда эрте этапта болуучу экинчи ирет инспекцияны мурдагы инспекция жүргүзүлгөндөн кийин дароо жүргүзүү максатка ылайыктуу.
[bookmark: _Toc371096570]Аралыктан жүргүзүлүүчү инспекциялар
	162. Фармакокөзөмөл системасын аралыктан инспекциялоо инспекторлор тарабынан каттоо күбөлүгүнүн ээсине же фармакокөзөмөл боюнча функцияларды аткаруу тапшырылган уюмга барбастан жүргүзүлөт. Аталган инспекциялар Интернет же телефон байланышы сыяктуу байланыш каражаттарын колдонуу менен жүргүзүлөт. Инспекциянын ушундай тиби өзгөчө жагдайларда жеринде инспекция жүргүзүүдө жана тиешелүү персонал менен маектешүүнү жана документацияны баалоону, анын ичинде аралыктан жетүү аркылуу коопсуздук боюнча маалыматтар базасын, алгачкы документацияны жана фармакокөзөмөл системасынын мастер-файлын баалоону уюштуруу мүмкүнчүлүгү болсо логистикалык оорчулуктар келип чыккан учурда (мисалы, пандемия же транспорттук чектөөлөр орун алса) колдонулушу мүмкүн. Аралыктан инспекция жүргүзүү тууралуу чечим инспекторлордун кароосу боюнча инспекция жүргүзүүгө тапшырма берүүчү мүчө мамлекеттин ыйгарым укуктуу органы менен макулдашылууга тийиш. Аралыктан жүргүзүлгөн инспекциянын логистикалык аспекттерин каттоо күбөлүгүнүн ээси менен макулдашуу керек. Аралыктан инспекция жүргүзүүнүн жүрүшүндө фармакокөзөмөл системасына түздөн-түз жеринде баа берүүнү талап кылган маселелер аныкталса, инспекциялоо жерине баруу менен инспекция жүргүзүү тууралуу чечим кабыл алынат.
[bookmark: _Toc371096571]3. Инспекцияларды пландаштыруу
	163. Фармакокөзөмөл системасынын инспекцияларын пландаштыруу калктын саламаттыгын жогорку деңгээлде сактоону контролдоо жана камсыз кылуу боюнча жүргүзүлүүчү иштин алкагында ресурстарды оптималдуу пайдалануу максатында тобокелдиктерди баалоого негизделген системалуу мамилеге негизделиши керек. Тобокелдиктерге негизделген инспекцияларды пландаштырууга мамиле инспекциялоонун жыштыгын, багытын жана көлөмүн аныктоого мүмкүндүк берет.
	164. Фармакокөзөмөл системаларын инспекциялоо пландары мүчө мамлекеттердин ыйгарым укуктуу органдары тарабынан төмөнкү факторлорду эске алуу менен түзүлөт:
а) инспекциялоо менен байланышкан факторлор:
фармакокөзөмөлдүн буга чейинки инспекцияларынын же башка типтеги инспекциялардын (талаптагыдай фармацевтикалык практикага ылайык) жыйынтыгы боюнча шайкеш келбестиктерди аныктоо таржымалы;
буга чейинки инспекциянын жыйынтыгында инспекторлор же эксперттер тарабынан сунушталган экинчи ирет инспекциянын датасы;
б) дары-дармектер менен байланышкан факторлор:
фармакокөзөмөл боюнча кошумча иш-чаралар же тобокелдиктерди минималдаштырууга багытталган кошумча иш-чаралар дайындалган 
дары-дармекке жарактуу каттоо күбөлүгүнүн болушу;
коопсуздук боюнча каттоодон кийинки изилдөөлөрдү жүргүзүү же кошумча мониторинг дайындалган дары-дармекти каттоо;
чоң көлөмдө сатуу, башкача айтканда бейтаптардын көп катмарына потенциалдуу олуттуу таасир этүүчү дары-дармекти каттоо жана жеткирүү;
мүчө мамлекеттин рыногунда альтернативасы жок дары-дармекти каттоо;
в) каттоо күбөлүгүнүн ээси менен байланышкан факторлор:
каттоо күбөлүгүнүн ээси фармакокөзөмөл системасынын инспекциясына эч качан кабылган эмес;
каттоо күбөлүгүнүн ээсинде мүчө мамлекеттердин рынокторунда жүгүртүүдөгү олуттуу сандагы дары-дармектердин болушу;
каттоо күбөлүгүнүн ээсинин мурда мүчө мамлекеттердин аймактарында мамлекеттик каттоо тууралуу күбөлүктөрү жок болсо;
мүчө мамлекеттердин жана фармакокөзөмөлдү жүзөгө ашыруучу башка мамлекеттердин ыйгарым укуктуу органдарынан, ошондой эле 
дары-дармектердин жүгүртүлүшүн жөнгө салуунун башка чөйрөлөрүндөгү ыйгарым укуктуу органдардан алынган (башкача айтканда талаптагыдай фармацевтикалык практикада) милдеттүү талаптардын аткарылышы жана (же) дары-дармектердин коопсуздугунун проблемалары келип чыгышы тууралуу терс маалыматтардын болушу;
каттоо күбөлүгүнүн ээсинин уюштуруу түзүмүндө биригүү жана өткөрүп алуу сыяктуу өзгөрүүлөрдүн келип чыгышы;
г) фармакокөзөмөл системасы менен байланышкан факторлор:
каттоо күбөлүгүнүн ээси тарабынан фармакокөзөмөл ишин жүзөгө ашыруу боюнча кошо аткаруучу уюмду (фармакокөзөмөл боюнча ыйгарым укуктуу адамдын функциялары, коопсуздук боюнча маалыматтарды берүү ж.б. бөлүгүндө) жана (же) фармакокөзөмөл боюнча иш жүргүзүү үчүн уюмдарды тартуу;
акыркы инспекциядан тартып фармакокөзөмөл боюнча ыйгарым укуктуу адамды алмаштыруу;
дары-дармектердин коопсуздугу боюнча маалымат базасындагы (базаларындагы) өзгөртүүлөр, алар өзүнө маалымат базасынын өзүнө же өз ара байланышкан маалыматтар базасына өзгөртүүлөрдү, маалыматтар базасын валидациялоо статусун, ошондой эле өткөрүлүп берилген же которулган маалыматтарды камтышы мүмкүн;
фармакокөзөмөл боюнча кызмат көрсөтүүчүлөр менен келишимдик мамилелердин же фармакокөзөмөл боюнча функцияларды аткаруу жерлеринин өзгөрүшү;
фармакокөзөмөл системасынын мастер-файлын башкарууну өкүлдөө же өткөрүп берүү.
	165. Мүчө мамлекеттердин ыйгарым укуктуу органдары тарабынан инспекциялоо планын аткаруу мезгили келгенге чейин 45 календардык күн калгандан кечиктирбестен келээрки календардык жылга мүчө мамлекеттердин ыйгарым укуктуу органдарынын расмий веб-порталдарында каттоо күбөлүктөрүнүн ээлерин инспекциялоо планын жайгаштыруу камсыз кылынат.
	166. Мүчө мамлекеттердин ыйгарым укуктуу органдары тобокелдиктерди баалоо боюнча мамиленин негизинде инспекцияларды пландаштыруу максатында каттоо күбөлүктөрүнүн ээлеринен зарыл маалыматтарды суроого укуктуу, бул пландаштыруу учурунда мындай маалымат жеткиликсиз болгон учурда орун алат.
[bookmark: _Toc371096572]4. Инспекциялануучу объектилер
	167. Каттоо күбөлүгүнүн ээсинин атынан же аны менен биргеликте фармакокөзөмөл боюнча иш-чараларды толугу менен же жарым-жартылай ишке ашыруучу ар кандай тарап каттоо күбөлүгүнүн ээсинин милдеттерди талаптагыдай аткаруу жана фармакокөзөмөл боюнча милдеттүү талаптарды сактоо жөндөмдүүлүгүн тастыктоо үчүн инспекцияга алынышы мүмкүн. Инспекциялоо объектилери мүчө мамлекеттердин аймактарында же үчүнчү өлкөлөрдүн аймактарында жайгашышы мүмкүн. Үчүнчү өлкөлөрдүн аймактарында объектилерди инспекциялоо фармакокөзөмөлдүн башкы борбору, маалыматтар базасын түзүүнүн башкы борбору жана (же) фармакокөзөмөл боюнча иш үчүнчү өлкөлөрдүн аймактарында жайгашкан (аткарылган) учурда жүргүзүлүшү мүмкүн. Инспекциялануучу объектилердин тиби жана саны инспекциянын эң негизги максаттарына жетүүгө кепилдик бере алгыдай түрдө тандалышы керек.
[bookmark: _Toc371096573]5. Инспекциянын көлөмү
	168. Инспекциянын көлөмү анын максаттарына, мүчө мамлекеттердин ыйгарым укуктуу органдарына жүргүзүлгөн буга чейинки инспекциялардын камтуусуна, ошондой эле инспекциянын тибине жараша болот. Инспекциянын көлөмүн пландаштырууда төмөнкүлөрдү эске алуу зарыл:
а) фармакокөзөмөл системасынын мастер-файлында берилген маалыматтар;
б) фармакокөзөмөл системасынын иштеши тууралуу маалымат (мисалы, мүчө мамлекеттин ыйгарым укуктуу органында болгон фармакокөзөмөл системасынын шайкеш келүүсү жөнүндө маалыматтар);
в) ушул Эрежелердин 150 – 155-пункттарына ылайык инспекцияны демилгелөөнүн конкреттүү факторлору.
[bookmark: _Toc371096574]Фармакокөзөмөлдүн пландуу инспекцияларындагы инспекциянын көлөмү
169. Фармакокөзөмөл системасына пландуу инспекцияларды жүргүзүү процессинде Бирликтин органдарынын актыларынын жана мүчө мамлекеттин фармакокөзөмөл чөйрөсүндөгү мыйзамдарынын талаптарынын сакталышы текшерилет. Инспекциянын тибине жараша инспекциялоо өзүнө системанын төмөнкү элементтерине баа берүүнү камтышы керек:
а) дары-дармекке терс реакциялар тууралуу жеке билдирүүлөр менен иштөө жол-жоболору:
фармакокөзөмөл системасынын алкагында бардык булактардан, анын ичинде объектилерден жана уюмдардан, ошондой эле контракттык негизде каттоо күбөлүгүнүн ээси үчүн фармакокөзөмөл боюнча милдеттенмелерди аткарган уюмдардан, ошондой эле фармакокөзөмөл системасына тиешеси жок уюмдардын башка бөлүмдөрүнөн алынган билдирүүлөрдү топтоо жана мындай билдирүүлөр менен алмашуу;
билдирүүлөрдү баалоо, анын ичинде билдирүүлөрдү берген адамдарга баа берүүнү алуу механизмдери жана каттоо жол-жобосу, колдонулуучу терминология, олуттуулукту, алдын ала билүүнү жана себеп-натыйжалык байланышты баалоо;
маалыматтарды жана жыйынтыктарды андан ары топтоо натыйжаларын каттоо (мисалы, кош бойлуулук учурунда түйүлдүккө дары-дармектин таасир этүү учурундагы натыйжа жана бейтаптардан алынган билдирүүлөрдү медициналык тастыктоо);
дары-дармекке терс реакциялар жөнүндө ар кандай типтеги жеке билдирүүлөрдү мүчө мамлекеттердин тиешелүү ыйгарым укуктуу органдарына берүү боюнча Бирликтин органдарынын актыларынын жана мүчө мамлекеттердин мыйзамдарынын талаптарын сактоо;
документацияны жүргүзүү жана дары-дармекке терс реакциялар жөнүндө жеке билдирүүлөрдү архивдөө;
б) коопсуздук боюнча мезгилдүү жаңыланып туруучу отчеттор (эгерде колдонулса):
камтылган маалыматтардын толуктугу жана аныктыгы, киргизилбеген маалыматтарга тиешелүү чечимдердин негиздүүлүгү;
коопсуздук боюнча маалыматты берүүнүн жана баалоонун, коопсуздук профилиндеги өзгөрүүлөрдү аныктоонун тууралыгы, тиешелүү талдоолордун жана чаралардын жыйынтыктарын берүү;
белгиленген талаптарга ылайык коопсуздук боюнча мезгилдүү жаңыланып туруучу отчетто маалыматтарды тариздөө жана берүү;
отчеттордун өз убагында берилиши;
в) коопсуздук профилин үзгүлтүксүз баалоо:
сигналдарды аныктоо үчүн бардык маалымат булактарын пайдалануу;
маалыматты талдоо методологиясын туура колдонуу;
териштирүү жол-жоболорунун жана андан аркы иш-аракеттердин шайкештиги (мисалы, маалыматтарга талдоо жүргүзүүдөн кийин сунуштамаларды ишке киргизүү);
тобокелдиктерди башкаруу планын же башка милдеттенмелерди ишке ашыруу;
толук жана так маалыматтарды өз убагында аныктоо жана мүчө мамлекеттердин компетенттүү органдарына берүү, атап айтканда, маалыматтар боюнча конкреттүү суроо-талаптарга жооп берүү;
коопсуздукка тиешелүү колдонулуудагы маалыматтык билдирүүлөргө жана дары-дармек тууралуу маалыматтарга бекитилген өзгөртүүлөрдү киргизүү, анын ичинде саламаттык сактоо системасынын адистерине жана бейтаптарга ички маалымдоо жана аларга кайрылуулар;
г) интервенциялык (зарыл болсо) жана интервенциялык эмес клиникалык изилдөөлөр:
ушул Эрежелердин, Евразия экономикалык комиссиясынын Кеңешинин 2016-жылдын 3-ноябрындагы № 79 чечими менен бекитилген Евразия экономикалык бирлигинин Талптагыдай клиникалык практика эрежелеринин жана мүчө мамлекеттердин мыйзамдарынын талаптарына ылайык шектүү олуттуу күтүлбөгөн терс реакциялар жөнүндө билдирүүлөрдү берүү;
интервенциялык жана интервенциялык эмес клиникалык изилдөөлөрдүн жүрүшүндө аныкталган терс реакциялардын учурларын алуу, каттоо жана баалоо;
ушул Эрежелердин, Евразия экономикалык бирлигинин Талаптагыдай клиникалык практика эрежелеринин жана мүчө мамлекеттердин мыйзамдарынын талаптарына ылайык отчеттор түрүндө дары-дармектердин коопсуздугу боюнча изилдөөлөрдүн жыйынтыктарын жана тиешелүү маалыматтарды берүү;
коопсуздук боюнча маалымдама маалыматын тиешелүү түрдө тандоо, изилдөөчүнүн брошюраларындагы маалыматты же бейтап үчүн коопсуздук боюнча маалыматты актуалдуу деңгээлде кармоо;
изилдөөнүн маалыматтарын дары-дармектин коопсуздук профилинин учурдагы баалоосуна киргизүү;
д) фармакокөзөмөл системасынын жол-жоболору:
фармакокөзөмөл боюнча ыйгарым укуктуу адамдын ролу жана милдеттери, мисалы, фармакокөзөмөлдүн сапат системасына, фармакокөзөмөл системасынын мастер-файлына, фармакокөзөмөл системасынын натыйжалуулугунун көрсөткүчтөрүнө жана индикаторлоруна, фармакокөзөмөл системасына тиешеси бар аудит жана инспекциялар боюнча отчетторго жетүү, ошондой эле фармакокөзөмөл системасынын Бирликтин органдарынын актыларынын жана мүчө мамлекеттердин мыйзамдарынын талаптарына шайкештигин жакшыртуу боюнча чараларды көрүүдө алардын жөндөмдүүлүгү;
фармакокөзөмөл системасына карата каттоо күбөлүгүнүн ээсинин ролу жана милдеттери;
фармакокөзөмөл системасынын мастер-файлындагы маалыматтардын тактыгы, толуктугу жана аларды актуалдуу деңгээлде кармоо;
персоналды даярдоонун, квалификациясынын жана тажрыйбасынын сапаты жана деңгээлинин шайкештиги;
фармакокөзөмөл системасына карата сапат системасынын камтылышы жана шайкештиги, анын ичинде сапатты контролдоо жана сапатты камсыздоо процесстерин ишке ашыруу;
конкреттүү функцияларды аткаруу үчүн колдонулуучу компьютерлештирилген системалардын жарактуулугу;
фармакокөзөмөлдү ишке ашыруу боюнча милдеттерди жана 
иш-чараларды тиешелүү түрдө чагылдырган бардык кызыкдар тараптар менен макулдашуулар, ошондой эле аларды талаптагыдай аткаруу;
е) каттоо шарттарынын аткарылышы жана ишке ашырылып жаткан тобокелдиктерди азайтуу чараларынын белгиленген талаптарга шайкеш келиши (зарыл болгон учурда).


Фармакокөзөмөл пландан тышкары инспекциялоо
 учурунда инспекциялоонун көлөмү

	170 .Пландан тышкары инспекциялоонун көлөмү аны дайындоонун себептерине жараша болот. Системанын бааланган аспектилеринин санына ушул Эрежелердин 169-пунктунда көрсөтүлгөн аспектилер, ошондой эле төмөнкү аспектилер кириши мүмкүн:
а) конкреттүү дары-дармек каражатына байланыштуу маселелер боюнча фармакокөзөмөл боюнча ыйгарым укуктуу адамдын тартылышы жана маалымдалышы;
б) инспекциянын жана (же) дары-дармек каражатынын конкреттүү факторуна байланыштуу демилгеленген чечим кабыл алуу процесстерин, жол-жоболорун, маалымдоонун аткарылышын жана чаралардын ишке ашырылышын терең изилдөө

Фармакокөзөмөл пландан тышкары инспекциялоонун 
учурунда инспекциянын көлөмү
	171. Кайталап инспекция жүргүзүү боюнча иштердин көлөмүн аныктоодо төмөнкү аспектилерди эске алуу зарыл:
а) системанын абалын жана (же) фармакокөзөмөлдүн мурдагы инспекциялоосунун жыйынтыктары боюнча иштелип чыккан түзөтүүчү жана алдын алуучу иш-чаралардын планын талдоону; 
б) фармакокөзөмөлдүн акыркы инспекциялоосунан кийин фармакокөзөмөл системасына киргизилген олуттуу өзгөртүүлөрдү талдоону (мисалы, фармакокөзөмөлдүн дайындар базасынын өзгөрүшү, компаниянын кошулуусу же жоюлушу, келишимдик ишмердиктин түрлөрүндөгү олуттуу өзгөрүүлөр, фармакокөзөмөл боюнча ыйгарым укуктуу адамдын алмашуусу); 
в) катталган күбөлүк ээси тарабынан берилген же мурдагы инспекциялоо менен учурдагы инспекциялоонун көлөмүнө киргизилбеген маалыматты баалоонун натыйжасында табылган конкреттүү дары-дармек каражатына карата процесстерди жана (же) маселелерди талдоону.
Кайталап инспекциялоонун көлөмү мурдагы инспекциялоонун жыйынтыктары менен аныкталат жана бир катар факторлорду (мисалы, мурдагы инспекциялоо өткөрүлгөн датасынан берки өткөн убакытты, мурдагы инспекциялоонун көлөмүн) эске алуу менен кеңейтилиши мүмкүн.

6. Инспекциялоо процесси
	172.Фармакокөзөмөл боюнча инспекциялар пландаштырылууга, координацияланууга, жүргүзүлүүгө, алар тууралуу отчетторду берилүүгө, эскертүүлөрдүн аткарылышы көзөмөлдөөнүүгө жана  инспекция жүргүзүлгөн мүчө мамлекеттердин аймактарынын   жол-жоболоруна ылайык документтештирилүүгө тийиш. Макулдашылган процесстер жана жол-жоболор, биргелешкен текшерүүлөр, тажрыйба алмашуулар жана мүчө мамлекеттердин ыйгарым укуктуу органдарынын инспекторлорун окутуу инспекцияларды өткөрүүнү өркүндөтүүгө жана шайкештөөгө көмөктөшөт.
	173. Фармакокөзөмөл системаларынын жол-жоболору төмөнкү негизги процесстерди камтышы зарыл (зарыл болгон учурда жаңы жол-жоболор иштелип чыгышы мүмкүн):
а) маалымат алмашуу;
б) инспекциялоону пландаштыруу;
в) каттоого чейинки инспекциялар;
г) мүчө мамлекеттерде фармакокөзөмөл системаларын инспекциялоону координациялоо;
д) Бирликтин мүчөлөрү болуп саналбаган мамлекеттерде жүргүзүлүүчү инспекциялоону координациялоо (анын ичинде подрядчыларды инспекциялоо);
е) фармакокөзөмөл системаларын инспекциялоону даярдоо;
ж) фармакокөзөмөл системаларын инспекциялоону жүргүзүү;
з) фармакокөзөмөл системаларын инспекциялоо боюнча отчеттуулук жана андан кийинки көзөмөл;
и) маалымдоо жана фармакокөзөмөлдүн инспекциялоосунун жана алынган жыйынтыктардын  артыкчылыктуулугу; 
к) фармакокөзөмөл системаларынын инспекциясынын натыйжасында алынган  документтерди эсепке алуу жана архив жүргүзүү; 
л) күтүүсүз инспекциялоо;
м) мүчө мамлекеттердин мыйзамдарынын жана ушул Эрежелердин талаптары олуттуу сакталбаган учурдагы санкциялар жана жөнгө салуучу же мажбурлоочу чаралар;
н) фармакокөзөмөл системаларын инспекциялоону аткаруучу инспекторлорду даярдоо жана иш тажрыйба алмашуу боюнча көрсөтмөлөр.

7. Инспекциянын  сын-пикирлеринин аткарылышын көзөмөлдөө
174.Инспекциялоонун жүрүшүндө фармакокөзөмөл боюнча милдеттенмелердин сакталбагандыгы табылса, түзөтүүчү жана алдын алуучу иш-чараларынын планы толугу менен аткарылганга чейин көзөмөл жүргүзүү талап кылынат. Көзөмөлдөөнүн төмөнкү ыкмаларын эске алуу зарыл:
а) катталган күбөлүк ээси түзөтүүчү жана алдын алуучу иш-чаралардын планын талдоого алгандыгын;
б) түзөтүүчү жана алдын алуучу иш-чаралар планын ишке ашыруу боюнча иштерди аткаруунун жүрүшү жөнүндө  мезгилдүү отчетторду талдоосун (зарыл болгон учурда);
в) түзөтүүчү жана алдын алуучу аракеттердин планынын талаптагыдай аткарылышын баалоо үчүн кайталап инспекциялоону;
г) мурда берилбеген дайындарды, өзгөртүүлөрдү (мисалы, дары-дармек каражаты жөнүндө маалыматты), таасирдин талдоосун (мисалы, сигналды табуу жол-жобосун аткаруу учурунда дайындардын талдоосуна мурда киргизилбеген талдоонун натыйжасын) берүү жөнүндө суроо-талапты;
д) талаптагыдай маалымдоо, анын ичинде маркетингдик ишмердиктин жана (же) жарнамалык маалыматтын алкагында бериле турган маалыматка өзгөртүүлөрдү киргизүү жөнүндө суроо-талапты;
е) табылган кемчиликтерди (келишпестиктерди) жана алардын оңдоп-түзөө жана алдын алуу чараларынын планына тийгизген таасирин талкуулоо максатында катталган күбөлүк ээси менен жолугушуу жөнүндө суроо-талапты;
ж) инспекциялоонун жыйынтыктарын мүчө мамлекеттердин башка ыйгарым укуктуу органдарына берүүнү;
з) кемчиликтердин (келишпестиктердин) таасирине жана кийинки аракеттердин жыйынтыктарына жараша дары-дармек каражаты менен байланышкан башка аракеттерди (ага каттоо күбөлүктөрүн же клиникалык изилдөөлөрдү жүргүзүүгө уруксаттарды берүү менен байланышкан пикирлер же аракеттер кириши мүмкүн).

8. Мүчө мамлекеттердин ыйгарым укуктуу 
органдарынын аракеттери жана санкциялары 
175. Ыйгарым укуктуу органдар мүчө мамлекеттердин мыйзамдарына жана ушул Эрежелерге ылайык фармакокөзөмөл боюнча катталган күбөлүк ээлери тарабынан милдеттенмелердин аткарылышын көзөмөлдөөнү камсыз кылат. Фармакокөзөмөл боюнча милдеттенмелердин аткарылбаганы же талаптардын сакталбаганы байкалган учурда аларды жасоо керек болгон аракеттер ар бир конкреттүү учурда өзүнчө аныкталууга тийиш. Керектүү аракеттерди тандоо коомдун саламаттыгына (калктын ден-соолугуна) келишпестиктердин (сактабагандыктын) потенциалдуу терс таасирине жараша болот, бирок ар бир келишпестиктердин (сактабагандыктын) бардык учурунда мажбурлоо чараларын колдонуу учурунда эске алынышы мүмкүн. Зарыл болгон учурда ыйгарым укуктуу орган катталган күбөлүк ээсине карата натыйжалуу, өлчөмдөш жана чектөөчү таасир бере турган чараларды колдонууну камсыз кылууга тийиш.
176. Ушул Эрежелерге жана мүчө мамлекеттердин мыйзамдарында белгиленген эрежелерге ылайык (зарыл болгон учурда), эгерде катталган күбөлүк ээси тарабынан фармакокөзөмөл боюнча милдеттенмелер сакталбаса, төмөнкү иш-чаралар көрүлүшү ыктымал:
а) окутуу жана көмөк көрсөтүү: мүчө мамлекеттердин ыйгарым укуктуу органдары табылган келишпестиктерди жалпылоо, мүчө мамлекеттин ыйгарым укуктуу органынын белгиленген талаптарын жана күтүүлөрүн түшүндүрүү, ошондой эле катталган күбөлүк ээси тарабынан сунушталган түзөтүүчү жана алдын алуучу аракеттерин карап чыгуу үчүн катталган күбөлүк ээлеринин өкүлдөрү менен өз ара аракеттенүүнү (мисалы, жыйында) ишке ашырат.
б) жашыруундуулукту камсыздоо боюнча келишимдердин алкагында мүчө мамлекеттердин башка ыйгарым укуктуу органдарына маалыматтарды берүү;
в) милдеттенмелерди сактабаган же талаптарды аткарбаган катталган күбөлүк ээлерин инспекциялоо Бирликтин органдарынын актыларынын жана мүчө мамлекеттин мыйзамдарынын сакталбагандыгынын (аткарбагандыгынын) деңгээлин аныктоо максатында жана кийинчерээк алардын сакталгандыгын (аткарылгандыгын) тастыктоо макстатында жүргүзүлүшү мүмкүн.
г) катталган күбөлүк ээлеринин эсине салуу үчүн фармакокөзөмөл боюнча милдеттенмелерди сактабагандыгы (аткарбагандыгы) жөнүндө арызды же алардын фармакокөзөмөл боюнча милдеттенмелери же алар кабыл алууга тийиш болгон чаралар жөнүндө эскертме каттарды, ошондой эле шайкеш эместиктерди же бузууларды четтетүү үчүн белгиленген мөөнөттөрү бузулган ченемдик укуктук актыны көрсөтүү менен фармакокөзөмөл боюнча милдеттенмелердин бузулушу жөнүндө ыйгарым укуктуу орган тарабынан берилген билдирүүнү жөнөтүү;
д) Бирликтин органдарынын актыларынын талаптарын жана мүчө мамлекеттердин мыйзамдарын олуттуу же туруктуу түрдө бузган катталган күбөлүк ээлеринин тизмесин жарыялоо жөнүндө маселени мүчө мамлекеттердин ыйгарым укуктуу органдары тарабынан кароосу;
е) каттоо күбөлүгүнө жана дары-дармек каражатын каттоо боюнча арызга карата аракеттер, мисалы:
дары-дармек каражатынын коопсуздук профили менен байланышкан чектөөлөрдү шашылыш киргизүү;
дары-дармек каражатынын каттоо досьесинин документтерине өзгөртүүлөрдү киргизүү;
дары-дармек каражатынын каттоо күбөлүгүн берүүнү токтото туруу же жокко чыгаруу;
түзөтүүчү жана алдын алуу иш-чаралары жүргүзүлгөнгө чейин мамлекеттик каттоо жөнүндө күбөлүктөрдү алууга карата жаңы арыздарды кароону токтото туруу;
фармакокөзөмөл системасын каттоого чейинки инспекциялоону дайындоо;
ж) дары-дармек каражатын рыноктон алып коюу (мисалы, эгерде дары-дармек каражаты жөнүндө маалыматта коопсуздук боюнча маанилүү эскертүүлөр киргизилбесе);
з) маркетингдик же жарнамалык маалымат менен байланышкан аракеттер;
и) конкреттүү дары-дармек каражатынын коопсуздук профилинин өзгөрүшү табылган учурда протоколдорго түзөтүүлөрдү киргизүү же клиникалык изилдөөлөрдү токтото туруу;
к) мүчө мамлекеттердин мыйзамдарына ылайык административдик  айыптар.

9. Инспекторлордун квалификациясы жана окутуу
	177.Фармакокөзөмөл системаларын инспекциялоого катышкан инспекторлор мүчө мамлекеттердин ыйгарым укуктуу органдарынын адистери же мүчө мамлекеттин мыйзамдарынын талаптарына ылайык дайындалган адамдар болууга тийиш, ошондой эле мүчө мамлекеттин ыйгарым укуктуу органынын инспекторатынын сапат боюнча колдонмосунун жоболорун сактоого тийиш. Инспекторлорду алардын тажрыйбасынын жана ыйгарым укуктуу орган тарабынан аныкталган талаптардын негизинде дайындоо зарыл. Инспекторлор инспекциялоону даярдоо жана жүргүзүү, ошондой эле жүргүзүлгөн инспекциялоо жөнүндө отчетту даярдоо үчүн талап кылына турган жааттарда алардын компетенттүүлүгүн камсыз кылуу үчүн зарыл болгон көлөмдөгү окуудан өтүүгө тийиш. Алар ошондой эле тиешелүү тажрыйбасы жок болгон учурда фармакокөзөмөл системасынын ар кандай аспектилерин баалоого жөндөмдүү болуп, фармакокөзөмөл процесстери жана талаптары боюнча окутуудан өтүүгө тийиш.

10. Фармакокөзөмөлдү инспекциялоо 
процессинин сапатын башкаруу 
	178.Фармакокөзөмөл системасын инспекциялоо процессинин сапаты ыйгарым укуктуу органдар тарабынан жөнгө салынат, мүчө мамлекеттин ыйгарым укуктуу органынын фармакокөзөмөл системасынын сапат системасына жайылтылган маселелердин катарына кирет жана аудит жүргүзүлүүгө жатат.
Мүчө мамлекеттердин ыйгарым укуктуу органдары инспекциялоонун сапатын, макулдашылгандыгын жана алардын катталган күбөлүк ээлеринин фармакокөзөмөл системаларын инспекциялоонун жыйынтыктарын өз ара таануу максатында инспекциялоонун шайкеш келтирилген жол-жоболорун түзүшөт.

11. Бирликтин алкагында кызматташуу.
Маалыматты жамааттык колдонуу.
	179.Ыйгарым укуктуу органдар фармакокөзөмөл системасын инспекциялоо жөнүндө маалымат менен алмашууну жеңилдетүү үчүн кызматташууга милдеттүү, атап айтканда:
а) Бирликте керексиз кайталанган жана кайталанган иштерди жоюу максатында, ошондой эле инспекциялоо ресурстарын пайдаланууну оптималдаштыруу үчүн алар пландаштырылган жана жүргүзүлгөн инспекциялоо жөнүндө маалымат менен;
б) кийинки инспекциялоону пландаштыруу максатында инспекциялоонун көлөмү жөнүндө маалымат менен;
в) инспекциялоонун жыйынтыктары жөнүндө маалымат менен, атап айтканда инспекциялоонун жыйынтыгында катталган күбөлүк ээси тарабынан мүчө мамлекеттердин мыйзамдарынын жана ушул Эрежелердин талаптарын аткарбагандыгынын фактысы табылган учурлардагы  маалымат менен.
	180. Мүчө мамлекеттердин ыйгарым укуктуу органдары аныкталган олуттуу жана орчундуу кемчиликтер, ошондой эле түзөтүүчү жана алдын алуучу аракеттердин кыскача баяндамасы менен жана аларды андан ары көзөмөлдөө жөнүндө маалымат менен алмашышат.

12. Мүчө мамлекеттердин ыйгарым укуктуу органдарынын ролу
	181. Ыйгарым укуктуу органдар фармакокөзөмөл системаларын инспекциялоо боюнча функцияларды аткаруу үчүн юридикалык жана уюштуруучулук базасын түзүүнү, анын ичинде фармакокөзөмөл боюнча ишмердиги жүргүзүлгөн жерин инспекциялоону жана фармакокөзөмөл боюнча дайындарды баалоого карата инспекторлордун укуктарын аныктоону камсыздайт.
182. Мүчө мамлекеттердин талаптарына жана ушул Регламентке ылайык фармакокөзөмөл боюнча милдеттенмелерин катталган күбөлүк ээлери тарабынан аткаруусун баалоо жол-жобосун натыйжалуу ишке ашырууну камсыз кылуу максатында мүчө мамлекеттер тарабынан жетиштүү ресурстар бөлүнүүгө жана квалификациялуу инспекторлор аныкталууга тийиш. Зарыл болгон учурда инспекциялоо жүргүзүүгө фармакокөзөмөл боюнча ишмердиктин кыйла тар чөйрөсүндө иштеген эксперттер тартылышы мүмкүн. Ыйгарым укуктуу органдар зарыл учурда инспекциялоо жүргүзүүчү жайга жана фармакокөзөмөл системасынын баалануучу дайындарына жетүүнү тийиштүү түрдө камсыздоо менен инспекциялоо жүргүзүүгө көмөк көрсөтүү жөнүндө суроо-талапты башка ыйгарым укуктуу органга жөнөтө алышат.
	183. Ушул Эрежелердин IV бөлүмүнүн 2-бөлүкчөсүнө ылайык катталган күбөлүк ээлеринин фармакокөзөмөл системаларын инспекциялоону пландаштыруу жана жүргүзүү мүчө мамлекеттердин ыйгарым укуктуу органдары тарабынан камсыздалууга тийиш. 
	184. Мүчө мамлекеттин ыйгарым укуктуу органы инспекциялоонун планын иштеп чыгуу учурунда аларды башка мүчө мамлекеттердин ыйгарым укуктуу органдарынан инспекциялоонун планына киргизүү үчүн болжолдонгон катталган күбөлүк ээлерин инспекциялоо боюнча инспекциялоо статусун жана пландарын сурайт жана аткарылуучу иштердин негизсиз кайталанышын азайтуу жана колдо болгон ресурстарды пайдаланууну оптималдаштыруу максатында мүчө мамлекеттин башка ыйгарым укуктуу органдарын инспекциялоо боюнча пландарын эске алуу менен пландаштырууну камсыздайт.
	185. Эгерде мүчө мамлекеттин башка ыйгарым укуктуу органы тарабынан жүргүзүлгөн инспекциялоосу өткөн катталган күбөлүк ээсин мүчө мамлекеттин ыйгарым укуктуу органы тарабынан инспекциялоо пландаштырылса, анда инспекциялоо жүргүзүүнү пландоо, көлөмүн жана өткөрүү убакытын аныктоо учурунда колдо болгон дайындарды эсепке алуу максатында аткарылган инспекциялоонун көлөмү жана жыйынтыктары бөлүгүндөгү маалымат менен алмашуу камсыздалууга тийиш.
	186. Мүчө мамлекеттердин ыйгарым укуктуу органдарынын ага жетүүсүн камсыз кылуу менен катталган күбөлүк ээлеринин фармакокөзөмөл системаларын инспекциялоонун жыйынтыктарын камтыган бирдиктүү маалыматтык ресурсун түзүү зарыл.

13. Катталган күбөлүк ээлеринин ролу
	187. Мүчө мамлекеттердин аймактарында катталган дары-дармек каражаттары бар катталган күбөлүк ээлеринин фармакокөзөмөл системасы текшерилүүгө жатат. Катталган күбөлүк ээлери төмөнкүлөргө милдеттүү:
а) инспекциялоого ар дайым даяр болуу зарыл, анткени инспекциялоонун күтүүсүздөн жүргүзүлушү мүмкүн;
б) инспекторлордун талабы боюнча тиешелүү суроо-талапты алгандан кийин 7 жумушчу күндөн кечиктирбестен фармакокөзөмөл системасынын мастер-файлын жүргүзүүгө жана берүүгө;
в) катталган күбөлүк ээси менен макулдашуу боюнча аларга фармакокөзөмөл боюнча функцияларын аткарган уюмдар да кириши мүмкүн болгон инспекциялоо жүргүзүү үчүн тандалган объекттерден инспекциялоо жүргүзүүгө карата макулдукту инспекциялоо башталганга чейин алууну кепилдөөгө;
г) инспекциялоогө даярдык көрүү үчүн зарыл болгон ар кандай маалыматтарды жана (же) документтерди белгиленген мөөнөттө же инспекциялоонун жүрүшүндө инспекторлорго берүүгө;
д) фармакокөзөмөл же өз ара байланышкан ишмердиги боюнча ишмердигине катышкан тиешелүү кызматкерлер инспекциялоонун жүрүшүндө катыша турганына жана пайда болгон суроолор боюнча түшүндүрмөлөрдү бере турганына кепилдик берүүгө;
е) инспекциялоо учурунда аныкталган кемчиликтерди (дал келишпестиктерди) четтетүү үчүн орчундуу жана олуттуу кемчиликтер (дал келишпестиктер) боюнча артыкчылыктарды белгилөө менен түзөтүүчү жана алдын алуучу иш-чаралардын пландарын талаптагыдай жана өз убагында аткарылышына кепилдик берүүгө.

14. Инспекциялык жыйымдар
188. Инспекциялоо жүргүзүү үчүн жыйымдар мүчө мамлекеттердин мыйзамдарына ылайык алынат.

V. Фармакокөзөмөл системасынын аудити
1. Фармакокөзөмөл системасынын аудити жана анын максаттары 
189. Фармакокөзөмөл системасынын аудитинин максаты объективдүү фактыларды, анын ичинде фармакокөзөмөл системасынын сапат системасын талдоо жана баалоо жолу менен фармакокөзөмөл системасын ишке киргизүүнүн жана иштешинин шайкештигин жана натыйжалуулугун тастыктоо болуп саналат. 
190. Аудит тобокелдиктерди башкаруу, көзөмөлдөө жана процесстерди башкаруу процесстерин жакшыртууга өбөлгө болуучу, аудиттин критерийлеринин аткарылган деңгээлин аныктоо максатында фармакокөзөмөл системасынын ишин мүнөздөгөн фактыларды алуунун жана объективдүү баалоонун системалуу, иреттештирилген, көз карандысыз жана документтештирилген процессти билдирет. Аудитордук фактылар аудиттин критерийлерине анын катышы бар жана текшерилүүгө мүмкүн болгон жазуулардан, документалдуу тастыктоолордон же башка маалыматтардан турат. Аудиттин критерийлери аларга карата текшерилүүчү тарапты жана анын ишин баалоо аткарылган ишмердиктин жана аны көзөмөлдөөнүн стандарттарын чагылдырат. Фармакокөзөмөл системасына карата колдонууга боло турган аудиттин критерийлери мүчө мамлекеттердин мыйзамдарынын жана ушул Эрежелердин талаптары менен аныкталуучу фармакокөзөмөл системасына, анын ичинде фармакокөзөмөл боюнча аткарылуучу жол-жоболорунун сапат системасына карата талаптарын чагылдырууга тийиш.

2. Фармакокөзөмөл системасынын аудитине 
тобокелдикке негизделген ыкма
	191.Тобокелдик жаатын аныктоо ыкмалары колдонулган мамиле тобокелдикке негизделген мамиле болуп саналат. Тобокелдик деп анын кесепеттеринин оордугун жана (же) башка ыкмалар менен аныкталбай калуу ыктымалдуулугун эске алуу менен коюлган максаттарга жетишүүгө ал таасир этүүчү окуянын болушунун мүмкүндүгү түшүнүлөт. Аудитке тобокелдикке негизделген ыкма уюмдун фармакокөзөмөл системасы, анын ичинде фармакокөзөмөл системасынын сапат системасы үчүн эң чоң коркунучу бар болгон жаатына багытталган.  Эң негизгиси – калктын ден-соолугуна зыян келтирүү тобокелдиги. Тобокелдик төмөнкү этаптарда бааланат:
жогорку жетекчилик тарабынан бекитилчү, жыйынтыгы аудиттин стратегиясы (узак мөөнөттүү ыкма) болуп саналган аудитти стратегиялык деңгээлде пландаштыруу;
аудиттин программасын, аудиттин максаттарын белгилөө, ошондой эле аудитти жайылтуу жааты анын жыйынтыгы болуп саналган аудитти тактикалык деңгээлде пландаштыруу;
жыйынтыгы өзүнчө аудитордук милдеттер үчүн аудит планы болуп саналган тобокелдиктерди баалоонун негизинде аудиттик милдеттердин артыкчылыктарын аныктоо, тобокелдикке негизденген тандалган изилдөөлөр жана тестирлөө ыкмаларын колдонуу, тобокелдиктин салыштырмалуу деңгээлине, ошондой эле аудиттин көрсөтмөлөрүнө ылайык аудиттин жыйынтыктары боюнча отчеттуулук үчүн операциялык деңгээлде аудитти пландаштыруу. 
Уюмдагы фармакокөзөмөл системасынын аудитордук ишмердигин стратегиялык, тактикалык жана оперативдүү пландаштыруу үчүн тобокелдикти баалоо документалдуу түрдө ырасталууга тийиш. 

Аудитти стратегиялык деңгээлде пландаштыруу
192. Аудиттин стратегиясы, бул 1 жылдан ашык мөөнөткө (эреже боюнча 2 жылдан 5 жылга чейинки мөөнөткө, эгерде катталган күбөлүк ээси тарабынан башкасы негизделбесе,) аларды өткөрүү пландаштырылган аудитордук иш-чараларды пландаштыруунун жогорку деңгээлдеги аныктамасын билдирет. Аудиттин стратегиясы аудитордук инспекциялоонун тизмесин камтыйт, алардын аткарылышы жетиштүү болушу мүмкүн. Аудиттин стратегиясы аудит жүргүзүү, аудиттин темасын, ошондой эле аудит программасы  негизденген ыкмаларды жана божомолдорду (анын ичинде мисалы, тобокелдикти баалоо) кошо алганда белгиленген жаатты аныктоо үчүн колдонулат. 
193. Аудиттин стратегиясы процессти башкарууну уюштурууну, тобокелдиктерди башкарууну жана фармакокөзөмөл системасынын бардык түзүүчүлөрүн ички көзөмөлдөө каражаттарын, анын ичинде төмөнкүлөрдү камтууга тийиш:
а) фармакокөзөмөл системасынын бардык процесстерин жана милдеттерин;
б) фармакокөзөмөл системасындагы иштердин сапат системасын;
в) башка бөлүмдөр менен өз ара аракеттенүүнү жана байланыштыруучу звенолорду (зарыл учурда);
г) баш ийген уюмдар тарабынан жүргүзүлүүчү же башка уюмга (мисалы, маалымат берүүчү региондук борборлорго, катталган күбөлүк ээсинин филиалдарына, подряддык уюмдарга жана башка катталган күбөлүк ээлери сыяктуу үчүнчү жактарга) ыйгарылып берилген фармакокөзөмөл боюнча иш-чаралары.
	194. Тобокелдикти баалоо жол-жобосун аткарууда эске алуу керек болгон тобокелдик факторлору төмөнкүлөрдү камтыйт:
а) мүчө мамлекеттердин мыйзамдарындагы же ушул Эрежелердеги фармакокөзөмөл маселелери боюнча өзгөртүүлөрдү;
б) фармакокөзөмөл системасынын ири кайра уюштуруусун же башка кайра түзүүлөрүн, биригүүсүн, сатып алууларын;
в) негизги башкаруучулук функцияларынын өзгөрүшүн;
г) фармакокөзөмөл боюнча талаптагыдай түрдө даярдалган жана тажрыйбалуу кызматкерлердин жетишсиздик тобокелдиги (мисалы, кызматкерлердин олуттуу алмашып туруусунан, окутуу процесстериндеги кемчиликтерден, иштин көлөмүнүн көбөйүшүнөн улам);
д) фармакокөзөмөл системасындагы мурдагы аудиттен кийинки олуттуу өзгөрүүлөр (мисалы, фармакокөзөмөлдүн иши боюнча жаңы маалымат базасын киргизүү же колдонуудагы маалымат базасын олуттуу жаңылоо, мүчө мамлекеттердин мыйзамдарынын жаңы талаптарын эске алуу менен процесстерге жана иш-чараларга өзгөртүүлөрдү киргизүү);
е) катталган күбөлүк ээлери үчүн дары-дармек каражаты рынокто биринчи болуп саналса;
ж) рыноктогу дары-дармек каражатына карата тобокелдиктерди азайтуу боюнча кошумча чаралар киргизилген же дары-дармек каражаттарынын коопсуздук профилине байланыштуу жүгүртүүнүн башка шарттары (мисалы, кошумча мониторинг белгиленген);
з) процесстин олуттуулугунун деңгээли, атап айтканда:
мүчө мамлекеттердин ыйгарым укуктуу органдары үчүн – мүчө мамлекеттердин фармакокөзөмөл системасынын талаптагыдай иштешине жана саламаттык сактоо системасынын жалпы максатына карата жааты же процесси канчалык олуттуу экендигине жараша;
катталган күбөлүк ээлери үчүн – бул фармакокөзөмөл системасынын талаптагыдай иштешине карата жааты же процесси канчалык олуттуу экендигине жараша. Кайсы бир филиалдын же үчүнчү жактын аудитин өткөрүү жөнүндө чечим кабыл алууда  алар катталган күбөлүк  ээсинин атынан филиал же үчүнчү жак тарабынан, башка көрсөтүлгөн факторлордон тышкары, учурда жүргүзүлүп жаткан фармакокөзөмөл ишмердигинин мүнөзүн жана олуттуулугун эске алууга тийиш;
и) мурдагы аудиттердин жыйынтыктары (кайсы бир мезгилде бул жааттын же процесстин аудиттери жүргүзүлгөнбү, мурдагы аудиттин жыйынтыктары). Эгерде мурдагы аудиттердин жыйынтыктары болсо, алар кийинки аудиттердин убакытын жана жаатын аныктоо учурунда эске алынат;
к) ишмердиктин же процесстердин конкреттүү жааттарына тиешелүү аныкталган жол-жоболук кемчиликтер (келишпестиктер);
л) фармакокөзөмөл боюнча мыйзамдардын талаптарына ылайык милдеттенмелерди аткарууга карата тиешелүү башка маалымат:
мүчө мамлекеттердин ыйгарым укуктуу органдары үчүн – тышкы уюмдар тарабынан жүргүзүлгөн баалоого же аудитке ылайык фармакокөзөмөл боюнча мыйзамдардын талаптарына шайкештиги боюнча маалымат;
катталган күбөлүк ээлери үчүн – тышкы уюмдар тарабынан жүргүзүлгөн инспекциялоонун, баалоонун же аудиттердин отчетторуна ылайык талаптарга шайкештиги боюнча, фармакокөзөмөл боюнча милдеттенмелер бөлүгүндөгү даттануулар же эскертүүлөр боюнча маалымат;
м) ишмердик жаатында же процесстерде алар терс чагылдырылышы мүмкүн болгон башка уюштуруучулук өзгөрүүлөр (мисалы, маалыматтык технологиялык колдоо сыяктуу көмөк көрсөтүүчү функциясы өзгөрсө).

Аудитти тактикалык деңгээлде пландаштыруу
195. Аудиттин планы – белгилүү бир мезгилге (мисалы, 1 жылга) пландаштырылган бир же бир нече аудиттерден турган аудиттердин тизмеси. Аудиттин планын даярдоо аудиттин узак мөөнөттүү стратегиясына ылайык жүргүзүлүүгө тийиш. Аудиттин планы оперативдүү жана башкаруу түзүмү үчүн жалпы жоопкерчилик менен жогорку жетекчилик тарабынан жактырылууга тийиш. 
196. Аудиттердин планы тобокелдиктерди талаптагыдай баалоого негизденет жана төмөнкү аспектилерди баалоого багыттылууга  тийиш:
а) фармакокөзөмөл системасынын сапат системасын;
б) фармакокөзөмөл системасындагы олуттуу процесстерди;
в)фармакокөзөмөл системасынын иш-чараларына таянган фармакокөзөмөл системасынын иштеши үчүн көзөмөлдөөнүн негизги ыкмаларын;
г) көзөмөлдөө жол-жоболору ишке киргизилгенден жана тобокелдиктерди азайтуу боюнча чаралар кабыл алынгандан кийинки тобокелдик жогору болгон чөйрөлөрүн.
197. Тобокелдикке негизделген аудиттин планы ишмердик чөйрөлөрүнүн, тобокелдик жогору болгон багыттарынын жетишсиз камтылган бөлүгүндө, ошондой эле жетекчиликтин жана (же)  фармакокөзөмөл системасы үчүн жоопкерчилик тартуучу жооптуу адамдардын түз көрсөтмөсү боюнча мурдагы аудиттердин жыйынтыктары эске алынууга тийиш.
198. Аудитордук пландоо боюнча документтер өткөрүлө турган ар бир аудиттин планынын кыскача сыпаттамасын, анын ичинде аудиттин көлөмүн жана максаттарын камтууга тийиш. Аудит планынын бөлүгү болуп саналган өзүнчө аудиттердин мөөнөттөрүн, мезгилдүүлүгүн жана көлөмүн негиздөө тобокелдиктердин документалдуу түрдө таризделген баалоосуна негизделүүгө тийиш. Фармакокөзөмөл системасынын тобокелдиктерин баалоого негизделген аудиттер Бирликтин органдарынын актыларынын талаптарына жана мүчө мамлекеттердин мыйзамдарына ылайык туруктуу жүргүзүлүүгө тийиш. Аудиттин планына негизделген өзгөртүүлөрдүн киргизилиши тийиштүү түрдө документтештирилүүгө тийиш. 

Аудит боюнча ыкчам деңгээлдеги пландаштыруу жана отчеттуулук
199. Уюм жазуу жүзүндөгү документтер түрүндө кабыл алынган жеке аудиттерди пландаштыруу жана өткөрүү боюнча жол-жоболорду ишке киргизүүгө тийиш. Өзүнчө аудитти жүргүзүү үчүн зарыл болгон бардык чараларды ишке ашыруу мөөнөтү аудит жүргүзүү менен байланышкан тиешелүү жол-жоболор менен белгиленүүгө тийиш. Уюм ушул бөлүмгө ылайык ушул жол-жоболор боюнча аудиттерди жүргүзүүнү камсыз кылууга тийиш. 
200.Фармакокөзөмөл системасынын айрым аудиттери ушул Эрежелердин 196 жана 197-пункттарына ылайык тобокелдикке негизделген аудиттин бекитилген программасына ылайык жүргүзүлүүгө тийиш. Өзүнчө аудитти пландаштырууда аудитор эң ылайыктуу тандалма ыкмаларды жана тестирлөө ыкмаларын колдонуу менен каралып жаткан чөйрөгө байланышкан тобокелдиктерди аныктайт жана баалайт. Аудит жүргүзүүнүн ыкмасы аудитти өткөрүү планында талаптагыдай кылып документтештирилет.
           201. Аудиторлордун жыйынтыктары аудитордук корутундуда чагылдырылат жана өз убагында жетекчиликке билдирилет. Аудит процесси Бирликтин органдарынын актыларынын, мүчө мамлекеттердин мыйзамдарынын талаптарына жана фармакокөзөмөл системалары боюнча көрсөтмөлөргө ылайык аудит жүргүзүлө турган тарапка жыйынтыктарды берүү, кайтарым байланышты алуу жана аудитордук отчетторду жетекчиликке жана кызыкдар тараптарга, анын ичинде фармакокөзөмөл системасы үчүн жооптуу адамдарга берүү механизмдерин камтууга тийиш. Аудиттин жыйынтыктары тобокелдиктин салыштырмалуу деңгээлине ылайык берилүүгө жана фармакокөзөмөл системасына, процесстерине жана процесстеринин компоненттерине таасир этүүчү тобокелдиктерге карата алардын олуттуулугун көрсөтүү максатында классификацияланууга тийиш. 
202. Классификациялоо системасы фармакокөзөмөлдүн сапат системасынын сыпатталышында аныкталууга жана андан аркы отчеттуулукта колдонулууга тийиш болгон төмөнкү чектүү маанилерди эске алууга тийиш:
олуттуу – фармакокөзөмөлдүн бүткүл системасына жана (же) бейтаптардын укуктарына, коопсуздугуна жана бакубаттыгына терс таасирин тийгизүүчү жана (же) калктын ден-соолугуна потенциалдуу коркунуч жараткан жана (же) бир же бир нече процесстердин же жол-жоболордун принципиалдуу кемчилиги (келишпестиги) жана (же) Бирликтин органдарынын актыларынын жана мүчө мамлекеттердин мыйзамдарынын талаптарынын олуттуу бузулушу болуп саналат;
фармакокөзөмөл системасынын бир же бир нече процесстеринин же жол-жоболорунун олуттуу кемчилиги (келишпестиги) же фармакокөзөмөлдүн бир же бир нече процессинин же жол-жоболорунун кандайдыр бир бөлүгүнүн принципиалдуу кемчилиги орчундуу болуп саналат, бул бүтүндөй процесске терс таасирин тийгизет жана (же) бейтаптардын укуктарына, коопсуздугуна жана бакубаттыгына терс таасирин тийгизет жана (же) калктын ден-соолугуна потенциалдуу коркунуч жаратышы мүмкүн жана (же) Бирликтин органдарынын актыларынын жана мүчө мамлекеттердин мыйзамдарынын талаптарынын бузулганын билдирет, ал олуттуу болуп эсептелбейт;
анча маанилүү эмес – алар күтүлгөндөй бүткүл фармакокөзөмөл системасына же процессине жана (же) бейтаптардын укуктарына, коопсуздугуна жана бакубаттыгына терс таасирин тийгизе албай турган, фармакокөзөмөл системасынын бир же бир нече процесстеринин же жол-жоболорунун кандайдыр бир компонентинин кемчилиги (шайкеш келбегендиги) болуп саналат.
Тез арада чечүүнү талап кылган маселелер боюнча аудит жүргүзүлүп жаткан объектинин жетекчилигине жана катталган күбөлүк ээсинин жогорку жетекчилигине токтоосуз маалымат берилүүгө тийиш.
3. Инспекциялоонун жыйынтыктарына негизделген иш-аракеттер жана аудитти андан ары көзөмөлдөө
203. Ушул бөлүмдө көрсөтүлгөн токтоосуз иш-аракеттер, ыкчам аракеттер, акылга сыярлык мөөнөттөгү аракеттер, ошондой эле шашылыш чечим кабыл алууну талап кылган маселелер же ушул бөлүмдө көрсөтүлгөн шашылыш маалымдоо, фармакокөзөмөл системасы үчүн алар талаптагыдай, жөндүү жана салыштырмалуу тобокелдикке шайкеш болгон мөөнөттөрдө аткаруу үчүн дайындалат. Аныкталган олуттуу жана орчундуу кемчиликтерди (шайкеш келбестиктерди) четтетүү үчүн түзөтүүчү жана алдын алуучу иш-аракеттерге артыкчылык берүү зарыл. Аныкталган олуттуу кемчиликтер (шайкеш келбестиктер) менен байланышкан иш-аракеттердин так мөөнөттөрү жыйынтыктардын мүнөзүнө жана пландаштырылган иш-аракетке жараша өзгөрүшү мүмкүн.
204.Аудитке дуушар болгон уюмдун жетекчилиги фармакокөзөмөл системасынын аудитинин жыйынтыктары менен байланышкан маселелерди талаптагыдай чечүүгө мүмкүндүк берүүчү механизмдин уюмда болушун камсыздайт. Иш-чаралардын комплекси аныкталган кемчиликтин түпкү себебинин талдоосун, аудиттин аныкталган жыйынтыктарынын таасирин, ошондой эле түзөтүү жана алдын алуу иш-чараларынын планын даярдоону камтууга тийиш.
205. Уюмдун жогорку жетекчилиги жана жетектөөчү ыйгарым укуктар берилген адамдар аудиттин жүрүшүндө аныкталган кемчиликтерди четтетүү боюнча бардык зарыл болгон натыйжалуу чараларды көрүүнү камсыз кылууга тийиш. Макулдашылган иш-аракеттердин аткарылышы системалуу түрдө көзөмөлдө болууга тийиш. Түзөтүүчү жана алдын алуучу иш-чараларды ишке ашыруунун жүрүшү жөнүндө маалымат пландаштырылган иш-аракеттерге ылайык мезгил-мезгили менен жогорку жетекчиликке билдирилүүгө тийиш. Түзөтүүчү жана алдын алуучу иш-чаралардын комплексинин аяктаганын ырастаган фактылар тийиштүү түрдө документтештирилүүгө  тийиш. Аудиттин программасы макулдашылган иш-аракеттердин аяктаганын ырастоо максатында зарылчылыгына жараша жүргүзүлө турган көзөмөлдөөчү аудиттерди жүргүзүүнүн потенциалдуу мүмкүнчүлүгүн кароого тийиш. 

4. Сапат системасы жана документтештирүү

Аудиттик ишмердиктин сапатын башкаруу
Аудиттин жана аудиторлордун ишинин  көз карандысыздыгы жана объективдүүлүгү
206. Аудит жүргүзүүчү уюмда фармакокөзөмөл чөйрөсүндө аудит боюнча ишмердик бөлүгүндө конкреттүү милдеттерди аткаруу каралууга тийиш. Фармакокөзөмөл системасынын аудиттерин аткаруу боюнча иш көз карандысыз болууга тийиш. Аудит жүргүзүп жаткан уюмдун жетекчилиги аудиторлордун көз карандысыздыгын жана объективдүүлүгүн камсыз кылууга жана аудитти документтештирүүгө тийиш.
	207. Аудиторлор аудиттин көлөмүн аныктоодо, фармакокөзөмөл системасынын аудитин жүргүзүүдө жана аудиттин жыйынтыктары жөнүндө маалымат берүүдө текшерилүүчү тараптын кийлигишүүсүнөн тышкары (эркин) болууга тийиш. Негизги отчеттуулук аткаруучу жана башкаруу түзүмү үчүн толук жоопкерчиликте болгон аудит жүргүзүлө турган уюмдун жогорку жетекчилигине жөнөтүлүүгө тийиш, бул аудитордун өз милдеттерин аткаруусуна, көз карандысыз жана объективдүү аудитордук корутунду берүүсүнө мүмкүндүк берет. Аудиторлор фармакокөзөмөл боюнча процесстерге катышкан эксперттерден, кызматкерлерден, ошондой эле калыс мамиле сакталган учурда жана аткарыла турган иштердин объективдүүлүгүнө жана сапатына тийгизе турган таасири жок учурда, фармакокөзөмөл боюнча ыйгарым укуктуу адамдан консультация ала алышат. Объективдүүлүктү камсыз кылуу максатында аудитор аудитордук фактыларды баалоо учурунда тартылган эксперттердин көз карашын артыкчылык катары кабыл албоого тийиш.

Аудиторлордун квалификациясы, кесипкөйлүгү, тажрыйбасы жана
квалификациясын тынымсыз жогорулатуусу 
	208. Аудиторлор талап кылынган квалификацияга ээ болууга тийиш жана фармакокөзөмөл системасына карата аудитордук иш-чараларды натыйжалуу жүргүзүүсү үчүн керектүү билимди, көндүмдөрдү жана жөндөмдү өркүндөтүп турууга тийиш. Аудиторлор көндүмдөрдүн, жөндөмдөрдүн жана билимдин төмөнкү багыттарына ээ болууга  тийиш: 
а) аудиттин принциптерине, жол-жоболору жана ыкмаларына;
б) колдонуудагы ченемдик укуктук актыларды, колдонмолорду жана фармакокөзөмөл системасына тиешелүү башка талаптарды;
в) фармакокөзөмөлдүн иш-чараларына, процесстерине жана жол-жоболоруна;
г) башкаруу системаларына;
д) уюштуруу системаларына.

Аудитордук иштин сапатын баалоо
	209. Аудитордук иштин сапатын баалоо бүткүл аудитордук иш-аракетти учурунда жана мезгил-мезгили менен баалоо, текшерилүүчү тараптын ой-пикири жана аудитордук ишмердиктин өзүн өзү баалоо (мисалы, аудитордук ишмердиктин сапатын көзөмөлдөө, жүрүм-турум кодексин сактоо, аудит программалары жана аудитордук жол-жоболор) аркылуу жүргүзүлүшү мүмкүн.

5. Тышкы аудит кызмат көрсөтүүчүлөр тарабынан
 жүргүзүлгөн аудиттер
210. Фармакокөзөмөл системасынын иштеши жана натыйжалуулугу үчүн негизги жоопкерчилик катталган күбөлүк ээсинде болот. Эгерде уюм ушул Эрежелердин тиешелүү талаптарынын негизинде фармакокөзөмөл системасынын аудити боюнча талаптарын аткаруу үчүн тышкы аудит кызмат көрсөтүүчүлөрүн колдонуу чечимин кабыл алса, анда төмөнкү талаптар сакталышы зарыл:
а) аудит жүргүзүүнун талаптары жана аудитордук тобокелдикти баалоону даярдоо, аудиттин стратегиясы, аудиттин жана жеке аудиттик тапшырмалардын программасы катталган күбөлүк ээси тарабынан тышкы аудит кызмат көрсөтүүчүлөргө жазуу жүзүндө жеткирилүүгө тийиш; 
б) иштин көлөмү, милдеттери жана аудит жүргүзүүнүн жол-жоболук талаптары катталган күбөлүк ээси тарабынан тышкы аудит кызмат көрсөтүүчүлөргө маалымат үчүн жазуу жүзүндө жеткирилүүгө тийиш;
в) уюм тышкы аудит кызматын көрсөтүүчүлөрдүн көз карандысыздыгынын жана объективдүүлүгүнүн документалдуу ырастоолорун алууга тийиш;
г) тышкы аудит кызматын көрсөтүүчүлөр дагы ушул Эрежелерде каралган тиешелүү талаптарды сактоого тийиш.

6. Аудиттер жөнүндө отчетторду сактоо
	211. Аудиттер жөнүндө отчеттор жана инспекциялоонун жыйынтыктары боюнча иш-аракеттердин аяктагандыгын ырастоочу маалымдар ушул Эрежелердин II бөлүмүндө көрсөтүлгөн талаптарга ылайык сакталууга тийиш.

7. Аудит жүргүзүүгө карата талаптар.
 Катталган күбөлүк ээлери.
	212. Катталган күбөлүк ээлери коюлган талаптарга колдонуудагы сапат системасынын шайкештигин камсыз кылуу максатында тобокелдикке негизделген өздөрүнүн фармакокөзөмөл системасынын аудитордук инспекциялоонун, анын ичинде фармакокөзөмөл системасынын сапат системасынын аудитин үзгүлтүксүз жүргүзүп турууга милдеттүү. Аудиттердин жүргүзүлгөн датасы жана жүргүзүлгөн аудиттин жыйынтыктары, ошондой эле көзөмөлдүк аудиттер тийиштүү түрдө документтештирилүүгө тийиш.

Мүчө мамлекеттерде фармакокөзөмөл боюнча ыйгарым укуктуу адам
	
213. Мүчө мамлекеттерде фармакокөзөмөл боюнча ыйгарым укуктуу адамдын аудитордук иш-чараларга карата милдеттери ушул Эреженин II бөлүмүндө аныкталды. Мүчө мамлекеттерде фармакокөзөмөл боюнча ыйгарым укуктуу адам фармакокөзөмөл системасынын аудитинин жыйынтыктары жөнүндө отчетторду алууга, ошондой эле тобокелдиктерди баалоого карата катышы бар аудиторлорго маалыматтарды, анын ичинде түзөтүүчү жана алдын алуучу иш-чараларынын аткарылышынын абалы жөнүндө маалымдарды берүүгө тийиш. Мүчө мамлекеттерде фармакокөзөмөл боюнча ыйгарым укуктуу адам аудит кайсы жерде жүргүзүлүп жатканына карабастан, мүчө мамлекеттердеги фармакокөзөмөл системасына тиешеси бар ар кандай аудиттин жыйынтыктары жөнүндө маалыматты алууга тийиш.

Мүчө мамлекеттердин ыйгарым укуктуу органдары
	214. Мүчө мамлекеттин ыйгарым укуктуу органы мүчө мамлекеттин фармакокөзөмөл системасынын милдеттерине көз карандысыз инспекциялоону, өзүнүн фармакокөзөмөл системасынын үзгүлтүксүз аудитин жана сапат системасынын коюлган талаптарга шайкеш келишин камсыз кылуу максатында тобокелдикке негизделген сапат системасынын аудиттерин үзгүлтүксүз жүргүзүп турууга тийиш. Жүргүзүлгөн аудиттердин, ошондой эле көзөмөлдөө аудиттеринин датасы жана жыйынтыктары тийиштүү түрдө документтештирилүүгө тийиш.

8. Кабыл алынган методология
	215. Макулдашылган жана шайкеш келтирилген аудиттерди пландаштырууну жана ишке ашырууну жана алардын отчетторун даярдоону камсыз кылуу максатында мүчө мамлекеттердин ыйгарым укуктуу органдарында жүргүзүлүүчү аудиттер ушул Эрежелерде кабыл алынган терминологияга жана методологияга негизденүүгө тийиш.

9. Аудитордук отчеттуулукка карата талаптар 
Катталган күбөлүк ээсинин отчету 
	216. Катталган күбөлүк ээси фармакокөзөмөл системасынын мастер-файлына фармакокөзөмөл системасынын аудитинин олуттуу жана орчундуу жыйынтыктары боюнча түшүндүрмө катты кошууга тийиш. Аудиттин жыйынтыктары негизденип, катталган күбөлүк ээси анда түзөтүүчү жана алдын алуучу иш-чаралар толук көрсөтүлгөн тийиштүү пландын даярдалышын жана аткарылышын камсыз кылууга тийиш. Түзөтүүчү жана алдын алуучу иш-чаралар толук көлөмдө аткарылгандан кийин мастер-файлдагы жазуу жок кылынышы мүмкүн. Фармакокөзөмөл системасынын мастер-файлынан аудитке тиешелүү кандайдыр бир маалымдарды алып салуу үчүн объективдүү ырастоочу дайындар талап кылынат.
	217. Катталган күбөлүк ээси бардык пландаштырылган жана жүргүзүлгөн аудиттердин тизмесинин фармакокөзөмөл системасынын мастер-файлынын тиркемесине киргизилишин, ошондой эле мүчө мамлекеттердин мыйзамдарында, ушул Эрежелерде жана отчеттуулукка карата колдонулуучу ички эрежелерде каралган отчеттуулук боюнча милдеттенмелерди сактоо менен бардык пландаштырылган аудиттердин аткарылышын камсыз кылууга тийиш. Жүргүзүлгөн аудиттердин, ошондой эле көзөмөлдөө аудиттеринин датасы жана  жыйынтыктары тийиштүү түрдө документтештирилүүгө тийиш.

Мүчө мамлекеттердин ыйгарым укуктуу органдарынын отчеттуулугу
	218. Мүчө мамлекеттердин ыйгарым укуктуу органдары ушул Эрежелерге, Бирликтин органдарынын актыларына жана мүчө мамлекеттердин мыйзамдарына, ошондой эле отчеттуулукка карата колдонулуучу ички эрежелерге ылайык жүргүзүлгөн аудиттер боюнча отчеттуулукту берүү боюнча милдеттенмелердин сакталышын камсыз кыла турганына кепилдик берүүгө тийиш.

10. Купуялуулук
	219. Ички аудитор тарабынан чогултулган документтер жана маалыматтар менен иштөө мүчө мамлекеттин мыйзамдарынын, анын ичинде жеке дайындарды жана купуя маалыматтарды коргоо чөйрөсүндөгү талаптарга ылайык жүргүзүлүшү зарыл.

VI. Тобокелдиктерди башкаруу системасы
1. Жалпы жоболор

	220. Тобокелдиктерди башкаруу процесси төмөнкүдөй өз ара байланышкан жана кайталануучу стадиялардан турат:
	а) маанилүү идентификацияланган, маанилүү потенциалдуу тобокелдиктерди жана жетишпеген маалыматтарды аныктоо, ошондой эле башкаруу же андан ары изилдөө боюнча активдүү иш-чараларды талап кылган коопсуздук профилинин аспектилерин (коопсуздуктун өзгөчөлүктөрүн) аныктоо менен дары-дармек каражатынын коопсуздук профилинин мүнөздөмөсүн түзүү;
	б) тобокелдиктерди мүнөздөө жана жаңы тобокелдиктерди аныктоо, ошондой эле дары-дармек каражатынын коопсуздук профили жөнүндө билимдин жалпы деңгээлин жогорулатуу боюнча фармакокөзөмөл боюнча ишти пландаштыруу (фармакокөзөмөл планы);
в) тобокелдиктердин кесепеттерин минималдаштыруу боюнча ишти пландаштыруу жана жүргүзүү, ошондой эле ушул иштин натыйжалуулугун баалоо (тобокелдиктерди минималдаштыруу боюнча чаралардын планы).
	221. Каттоодон кийинки мезгилде дары-дармек каражатынын коопсуздук профили боюнча билимдин артышы менен коопсуздук боюнча дайындар топтолгондуктан, тобокелдиктерди башкаруу планына тиешелүү өзгөртүүлөр киргизилет.
	222. Дары-дармек каражатын каттоо этабында, ошондой эле дары-дармек каражатынын колдонулуу циклинин башка этаптарында коопсуздуктун же натыйжалуулуктун аспектилерин изилдөө боюнча зарыл болгон кошумча иш-чаралар же алар тобокелдиктерди башкаруу планына киргизилиши керек болгон жана катталган күбөлүк ээси тарабынан аткарылышы керек болгон тобокелдиктерден пайда ашкан учурда дары-дармек каражатын колдонууну камсыз кылуу үчүн тобокелдиктерди минималдаштыруу боюнча кошумча чаралар аныкталышы мүмкүн.
	223. Тобокелдиктерди башкаруу планында дайындарды берүү форматына карата талаптар алардын бирдейлигин жана берилген маалыматтын ушул Эрежелердин талаптарына шайкештигин камсыз кылууну эске алуу менен аныкталат.

2. Тобокелдиктерди башкаруунун принциптери
	224. Тобокелдиктерди башкаруу процессинин негизги максаты ар бир пациент үчүн жана бүтүндөй максаттуу популяциялар үчүн дары-дармек каражатын колдонуунун пайдасы мүмкүн болуучу тобокелдиктерден максималдуу ашкан учурда дары-дармек каражатын пайдаланууну камсыз кылуу болуп саналат. Тобокелдиктерди башкаруу системасын талаптагыдай пландаштыруу дары-дармек каражатынын бүткүл колдонулуу циклинин мезгилинде камсыздалууга тийиш. Тобокелдиктерди башкаруу системасы дары-дармек каражатын колдонуунун аныкталган жана потенциалдуу тобокелдиктерине, ошондой эле каттоодон кийинки этапта коопсуздук жөнүндө дайындарды алуу зарылдыгына пропорционалдуу болууга  тийиш.
	225. Тобокелдиктерди башкаруу планында катталган дары-дармек каражатын колдонуу менен байланышкан тобокелдиктерди башкаруу боюнча иш-чараларга катышы бар тобокелдиктерге өзгөчө басым жасалууга тийиш.
Идентификацияланган тобокелдиктерге төмөнкүлөр кирет:
клиникалык изилдөөлөргө чейинки ишенимдүү түрдө көрсөтүлгөн жана клиникалык изилдөөлөрдүн дайындары менен тастыкталган терс реакциялар, жакшы пландаштырылган клиникалык же эпидемиологиялык изилдөөлөрдө аныкталган терс реакциялар, анда топтордун ортосундагы бааланып жаткан параметр боюнча айырмачылыктын деңгээли себеп-натыйжа байланышынын бар экендигин болжолдоп турат, мында себеп-натыйжа байланышы убактылуу өз ара байланыш жана өнүгүүнүн биологиялык же фармакокөзөмөл механизми менен ишенимдүү түрдө ырасталган, талаптагыдай деңгээлде документтештирүү менен бир нече шашылыш билдирүүлөрдүн дайындарынын негизинде болжолдонгон терс реакциялар;
анда алар фармакокөзөмөл класс үчүн мүнөздүү жыйынтыктар болуп саналган жана дары-дармек каражатынын жалпы мүнөздөмөсүндө көрсөтүлгөн, бирок  ошол дары-дармек каражаты үчүн түздөн-түз сыпатталбаган учурдан (бул учурда мындай тобокелдик потенциалдуу тобокелдик болуп саналат) тышкары, дары-дармек каражатынын жалпы мүнөздөмөлөрүнүн 4.8-бөлүмүнө киргизилген терс реакциялар,
Дары-дармек каражатын колдонуу менен байланышкан идентификацияланган тобокелдиктердин ичинен тобокелдиктерди башкаруу планында терс клиникалык жыйынтыктар менен байланышкан жана алар үчүн дары-дармек каражатын колдонуу менен өз ара байланыштын жетиштүү сандагы илимий далилдери болгон тобокелдиктер каралууга тийиш. Терс реакциялар жөнүндө билдирүүлөр клиникалык дайындар менен тастыкталган клиникалык изилдөөлөргө чейинки (клиникалык эмес) дайындар, клиникалык жана эпидемиологиялык изилдөөлөрдүн дайындары жана шашылыш билдирүүлөрдүн булактары, анын ичинде илимий медициналык адабияттарда жарыяланган дайындар сыяктуу көптөгөн булактардан алынышы мүмкүн. Идентификацияланган тобокелдиктер, анын ичинде дары-дармек каражатын колдонуунун жалпы мүнөздөмөсүнө же анын медициналык колдонуу боюнча нускамаларына ылайык келбеген дары-дармек каражатын колдонуу, ошондой эле дары-дармек каражатын колдонуудагы каталар же ошол дары-дармектин өз ара дарылык аракеттенүүсү сыяктуу нерселер менен катар башка кырдаалдар менен да байланыштуу болушу мүмкүн. Бардык билдирилген терс реакциялар, белгилүү бир клиникалык контекстте сөзсүз эле дары-дармекти колдонуу менен байланышкан коркунуч катары баалана бербейт.
Дары-дармек каражатын колдонуу менен байланышкан потенциалдуу тобокелдиктердин ичинен жагымсыз клиникалык жыйынтыктар менен байланышкан жана дары-дармек каражатын колдонуу менен аларга карата потенциалдуу тобокелдиктин себеп-натыйжа байланышынын болуу ыктымалдыгына шектенүүгө мүмкүндүк берүүчү илимий дайындар бар, бирок аларга карата азыркы учурда себеп-натыйжа байланышынын бар экендигин тастыктоосу жөнүндө корутунду үчүн далилдери жетишсиз болгон тобокелдиктер гана каралууга тийиш.
226. Тобокелдиктерди башкаруу планы дары-дармек каражатынын «пайда – тобокелдик» катышына алар таасирин тийгизиши мүмкүн болгон маанилүү идентификацияланган тобокелдиктерге багытталууга тийиш. Тобокелдиктерди башкаруу планына киргилиши үчүн маанилүү идентификацияланган тобокелдикке эреже катары төмөнкүлөр талап кылынат: 
1) фармакокөзөмөл боюнча пландын алкагында тобокелдиктерди андан ары баалоону жүргүзүү (мисалы, дары-дармек каражатын күнүмдүк практикада колдонууда, ошондой эле тобокелдикке көбүрөөк дуушар болгондор үчүн ушул тобокелдиктин жыштыгын, оордугунун деңгээлин, олуттуулугун жана жыйынтыктарын изилдөө үчүн);

б) тобокелдиктерди азайтуу боюнча ишти жүзөгө ашыруу: тобокелдикти минималдаштыруу үчүн же тобокелдикти минималдаштыруунун кошумча чараларын аткаруу үчүн алар кабыл алынышы керек болгон айрым клиникалык иш-чараларга карата сунуштарды дары-дармек каражаты жөнүндө маалыматка киргизүү.
227. Тобокелдиктерди кийин мүнөздөө жана тастыктоо учурунда дары-дармек каражатынын «пайда – тобокелдик» катышына таасирин тийгизиши мүмкүн тобокелдиктер тобокелдиктерди башкаруу планына киргизилиши керек болгон маанилүү потенциалдуу тобокелдиктер болуп саналат. Жагымсыз клиникалык натыйжа дары-дармек каражатынын жалпы мүнөздөмөсүнө же медициналык колдонуу боюнча нускамаларга ылайык эмес колдонуу менен клиникалык изилдөөлөрдө изилденбеген, популяцияларда колдонуу менен байланыштырылышы мүмкүн деген илимий негиздеме болгон учурларда, же узакка созулган дарылануунун натыйжасында дары-дармек каражатын мөөнөттүү колдонууда, терс реакция потенциалдуу тобокелдик катары каралышы зарыл, ал эми эгерде ал маанилүү деп бааланса, анда аны маанилүү потенциалдуу тобокелдик катары коопсуздук боюнча көйгөйлөрдүн тизмесине киргизүү зарыл. Тобокелдиктерди башкаруу планына ал киргизилген маанилүү потенциалдуу тобокелдик, эреже катары фармакокөзөмөл боюнча пландын алкагында кийинки баалоону талап кылат.
Потенциалдуу тобокелдиктердин мисалдары төмөнкүлөрдү камтыйт: 
клиникага чейинки токсикологиялык изилдөөлөрдүн жыйынтыктары боюнча белгиленген тобокелдиктерди, алар байкоого алынбаган же клиникалык изилдөөлөрдүн жыйынтыктары боюнча четке кагылган тобокелдиктерди;
аларда тобокелдикти мүнөздөөчү периметр боюнча айырмалоо деңгээли (плацебо же колдонуудагы зат тобу же таасирге дуушар болбогон топ) салыштыруу тобу менен салыштыруу боюнча себептик-иликтөө байланышынын бар экендигин болжолдойт, бирок себептик-иликтөө байланышын тастыктоо үчүн жетишсиз болгон клиникалык же эпидемиологиялык изилдөөлөрдө байкалган терс көрүнүштөр;
терс реакциялар жөнүндө шашылыш билдирүүлөрдү чогултуу системасынан алынган сигнал;
башка колдонуудагы заттар менен анын байланышы бар экендиги белгилүү болгон бир класстын чегинде же дары-дармек каражатынын касиеттеринин негизинде анын өнүгүүсү болжолдонгон тобокелдик.
Тобокелдиктерди башкарууну пландаштырууга катышы бар жетишпеген маалымат айрым бир болжолдуу колдонуу үчүн дары-дармек каражатынын коопсуздугу жөнүндө жетишпеген билимдер чөйрөсүнө (мисалы, узак мөөнөттүү пайдалануу) жараша же бейтаптын белгилүү чөйрөлөрүндө колдонуу үчүн аныкталат, алар үчүн коопсуздук профили дары-дармек каражатынын учурда мүнөздөлгөн коопсуздук профилинен айырмаланабы же жокпу, ошону аныктоо үчүн аларда билим жетишсиз. Дайындарда анын өзүнүн жоктугу (мисалы, клиникалык изилдөөлөрдөн популяцияны алып коюу) аны сөзсүз эле коопсуздук боюнча көйгөйлөргө киргизүү керек дегенди билдирбейт. Жетишпеген маалымат бөлүгүндө тобокелдиктерди башкарууну пландаштырууда, аларга карата дары-дармек каражатынын коопсуздугунун белгилүү профилинен мүмкүн болуучу айырма болжолдонгон дары-дармек каражатын колдонуунун аспектилерине көңүл бурулууга тийиш. Дары-дармек каражатын колдонуунун белгилүү бир чөйрөсүн же аспекттерин жетишпеген маалымат катары тобокелдиктерди башкаруу планына киргизүү үчүн илимий негиздеме зарыл.
228. Тобокелдиктерди башкаруу планы динамикалуу түрдө өзгөрүүчү документ болуп саналат, ал дары-дармек каражатынын бүткүл колдонулуу циклинде жаңыланып турууга тийиш. Тобокелдиктерди башкаруу планынын жаңыланышы тобокелдиктерди башкаруу системасына коопсуздуктун жаңы аныкталган көйгөйлөрүн киргизүүнү, ошондой эле (коопсуздук профилинин изилденишине жараша) коопсуздук боюнча көйгөйлөрүнүн классификациясынан алып коюуну же өзгөртүүнү камтыйт.
229. Тобокелдиктерге классификацияны ыйгарууну аныктоодо дары-дармек каражатынын бүткүл колдонулуу циклиндеги мезгилдин ичинде коопсуздук боюнча көйгөйлөрүнүн тизмесин дайыма карап чыгууга жана кыскартууга багытталган төмөнкүдөй көрсөтмөлөрдү колдонуу зарыл:
а) маанилүү потенциалдуу тобокелдиктер тобокелдиктерди башкаруу планынын коопсуздук боюнча спецификациясынан алып коюлушу мүмкүн (мисалы, топтолгон илимий жана клиникалык дайындар адамга карата болгон таасиринин алгачкы божомолун жана потенциалдуу тобокелдик маанилүү катары бааланбаган учурларда колдоого алынбайт);
б) фармакокөзөмөл боюнча кандай болбосун ишмердик тобокелдиктин мүнөздөмөлөрү боюнча болгон дайындарды андан ары толуктай алат деп ойлоого негиз жок учурларда, же алардын классификациясын маанилүү идентификацияланган тобокелдиктерге киргизүү менен өзгөртүлүшү мүмкүн (мисалы, илимий жана клиникалык дайындар тобокелдик жана дары-дармек каражаттарын колдонуунун ортосундагы өз ара байланышты ырастоо боюнча далилдер базасын бекемдейт);
в) тобокелдик толук мүнөздөлсө жана тийиштүү түрдө башкарылса (мисалы, узак убакыт бою колдонулган дары-дармек каражаттары үчүн) белгилүү бир жагдайларда тобокелдиктерди башкаруу планынын коопсуздук спецификациясынан аныкталган маанилүү тобокелдиктер алып коюлушу мүмкүн же учурдагы этапта фармакокөзөмөлдүн кошумча чаралары колдонулбайт жана (же) тобокелдиктерди минималдаштыруу боюнча сунушталган чаралар стандарттуу клиникалык практикага толук интеграцияланса (мисалы, алар дарылоо протоколдоруна же клиникалык сунуштарга киргизилген);
г) каттоого чейинки этапта дары-дармек каражаттарын изилдөө программасына киргизилбеген белгилүү бир чөйрөлөр үчүн «пайда - тобокелдик»  катышына карата көбүрөөк маалымат алуу – акыркы жалпы максатты эске алуу менен – коопсуздук көйгөйлөрүнүн тизмесинде жетишпеген маалыматтардын тиешелүү аспектилери, каттоого чейинки этапта коопсуздук боюнча дайындардын алынышына жараша же фармакокөзөмөл боюнча учурдагы же келечектеги жеткиликтүү ишмердиги жетишпеген маалымат жааттарына карата тобокелдиктин мүнөздөмөсү боюнча болгон дайындарды толуктай алат деп болжолдоого негиз жок болгон учурда коопсуздук боюнча спецификациясы бөлүгүнөн алып коюлушу мүмкүн.
230. Фармакокөзөмөл боюнча кошумча иш-чаралар алардын аткарылышына жараша, айрым бейтаптардын регистрлерин кошпогондо, тобокелдиктерди башкаруу планынан алып коюлушу мүмкүн.
231. Тобокелдиктерди минималдаштыруу боюнча кошумча чараларды ишке ашырууну улантуунун зарылдыгы талап кылынган өзгөртүүлөрдү аныктоо менен үзгүлтүксүз бааланууга жатат. Тобокелдиктерди азайтуу боюнча кошумча чаралар күнүмдүк практиканын бир бөлүгү болуп калган учурда (мисалы, конкреттүү клиникалык тобокелдиктерди азайтуу же тобокелдиктерди алдын алуу боюнча сунуштар стандарттуу дарылоо протоколдоруна киргизилгенде), тобокелдиктерди азайтуу боюнча кошумча чаралар алардын натыйжалуулугу тастыкталган учурда күнүмдүк абалга өткөрүлүшү мүмкүн. Тобокелдиктерди азайтуу боюнча чаралар натыйжасыз деп табылган учурда тобокелдиктерди азайтуу боюнча кыйла натыйжалуу кошумча чараларды киргизүү зарылдыгы жөнүндө чечим кабыл алынышы мүмкүн. Тобокелдиктерди минималдаштыруу боюнча чаралардын айрым түрлөрүн ишке ашыруу дары-дармек каражатынын бүткүл колдонулуу циклинде (мисалы, кош бойлуулуктун алдын алуу программалары) талап кылынышы мүмкүн. 

3. Уюмдун алкагында тобокелдиктерди башкаруу үчүн жоопкерчилик
232. Катталган күбөлүк ээлери жана дары-дармек каражаттарын жүгүртүү процессин жөнгө салуу үчүн жооптуу мүчө мамлекеттердин ыйгарым укуктуу органдары дары-дармек каражаттарын колдонууга байланышкан тобокелдиктерди башкарууну пландаштырууга түздөн-түз тартылган процесстин негизги катышуучулары болуп саналат.

Катталган күбөлүк ээлери
233.Тобокелдиктерди башкаруу процессине карата катталган күбөлүк ээси төмөнкүлөр үчүн жоопкерчилик тартат:
а) мүчө мамлекеттердин мыйзамдарынын талаптарына ылайык мүчө мамлекеттердин аймагында тобокелдиктерди башкаруунун талаптагыдай системасынын иштешин камсыз кылуу;
б) дары-дармек каражатын колдонууда алынган коопсуздук профили боюнча бардык дайындардын үзгүлтүксүз олуттуу баалоосун аткарууну камсыз кылуу. Катталган күбөлүк ээси жаңы тобокелдиктерди аныктоо, Эрежелердин ушул бөлүгүнө ылайык тобокелдиктерди башкаруу системасын жана тобокелдиктерди башкаруу планын талаптагыдай жаңылоо менен дары-дармек каражаттарынын «пайда - тобокелдик» катышына карата тобокелдик жана өзгөртүү жөнүндө болгон маалыматты өзгөртүү максатында фармакокөзөмөл боюнча дайындардын үзгүлтүксүз мониторингин жүргүзүүнү камсыздоого тийиш. Дары-дармек каражатынын коопсуздук профилин сын көз менен баалоо үзгүлтүксүз жүргүзүлүүгө тийиш жана тобокелдиктерди башкаруу планын берүү боюнча милдеттенмелерине карабастан коопсуздук боюнча мезгил-мезгили менен жаңыланып турган отчетунда берилген дайындарда чагылдырылууга тийиш. Көрсөтүлгөн шарттардан тышкары, коопсуздук боюнча спецификациясына, фармакокөзөмөл боюнча пландаштырылган жана учурдагы иш-чараларына жана тобокелдиктерди минималдаштыруу чараларына өзгөртүүлөрдү киргизүү зарылчылыгын чагылдыруу менен толук досье биринчи жолу берилгенден кийин каттоо күбөлүгүн алууга карата өтүнмөгө ылайык жактырылган дары-дармек каражаттарына карата тобокелдиктерди башкаруу планын кайра карап чыгууну эки этапта аткаруу зарыл:
катталгандан кийин 5 жыл өткөндөн кийин каттоосун (кайра каттоосун) тастыктоо учурунда;
кайра каттоо жол-жобосунан өткөндөн кийин коопсуздук боюнча биринчи мезгил-мезгили менен жаңыланган отчетту берүү мезгилинде. 
Көрсөтүлгөн коопсуздук боюнча мезгил-мезгили менен жаңыланган отчетту берүү, берүүнүн белгиленген графигине ылайык кайра каттоону тастыктоо жол-жобосунан өткөндөн кийин (болжол менен каттоо күбөлүгүн алгандан кийин 8-9 жылдан кийин), тиешелүү активдүү заттын чыгарылган каражаттарын каттоого карата өтүнмөлөрү карала баштаган мезгилде аткарылат деп болжолдонот. Ошентип, көрсөтүлгөн мезгилге карата, дары-дармек каражатынын коопсуздук профили көпчүлүк учурларда олуттуу баа берүүнү жана коопсуздук боюнча көйгөйлөрдүн тизмесин жаңыртууну камсыз кылуу үчүн жетиштүү түрдө жакшы мүнөздөлгөн болот.

Мүчө мамлекеттердин ыйгарым укуктуу органдары

234. Тобокелдиктерди башкаруу процессине карата мүчө мамлекеттердин ыйгарым укуктуу органдарынын милдеттери төмөнкүлөр:
а) катталган күбөлүк ээлери, медициналык жана фармацевтика кызматкерлери, бейтаптар тарабынан берилген жана башка маалымат булактарынан (зарыл учурда) алынган аныкталган терс реакциялар жөнүндө билдирүүлөрдү кошкондо дары-дармек каражаттарын колдонуунун пайдасына жана тобокелдиктерине үзгүлтүксүз мониторинг жүргүзүү; 
б) дары-дармек каражаттарын колдонууга байланыштуу тобокелдиктерди минималдаштыруунун тиешелүү жөнгө салуучу чараларын кабыл алуу жана дары-дармек каражаттарын колдонуудан мүмкүн болушунча максималдуу пайда алууну камсыз кылуу;
в) тобокелдиктерди минималдаштыруу боюнча иш-чараларды жүргүзүүнү камсыздоо;
г) жаңы жеткиликтүү маалымат болсо, кызыкдар тараптар менен натыйжалуу дайындар менен алмашуу. Мындай алмашуу пациенттерге, медициналык жана фармацевтикалык кызматкерлерге, пациенттердин топторуна, илимий коомчулуктарга ж.б. тиешелүү форматтагы маалыматтарды берүүнү камтыйт;
д) оригиналдуу, өндүрүлгөн , ошондой эле биологиялык жактан окшош дары-дармек каражаттарына карата бардык катталган күбөлүк ээлери тарабынан тобокелдиктерди минималдаштыруу боюнча тийиштүү чараларды (алар киргизилгенде) кабыл алууну камсыз кылуу;
е) дары-дармек каражатына карата коопсуздукту камсыздоо боюнча бардык ишмердик тууралуу билдирүүнү, анын ичинде оригиналдуу дары-дармек каражаты жөнүндө маалыматтагы өзгөрүүлөр тууралуу мүчө мамлекеттердин башка ыйгарым укуктуу органдарына билдирүүнү берүү.

4. Тобокелдиктерди башкаруу планынын милдеттери
          235. Тобокелдиктерди башкаруу планы төмөнкү талаптарга жооп берүүгө тийиш болгон маалыматты камтыйт:
	а) дары-дармек каражатынын коопсуздук профилин аныктоону жана мүнөздөөнү;
	б) дары-дармек каражатынын коопсуздук профилинин андан аркы мүнөздөмөсүн кандайча толуктоого мүмкүн боло турганын көрсөтүүнү;
	в) дары-дармек каражатын колдонууга байланыштуу тобокелдиктердин алдын алуу же минималдаштыруу, анын ичинде ушул чаралардын натыйжалуулугун баалоо боюнча кабыл алынган чаралардын документалдуу түрдөгү тастыктоосун;
г) дары-дармек каражатын каттоодо белгиленген колдонуу коопсуздугун камсыз кылуу боюнча каттоодон кийинки милдеттенмелердин аткарылышынын документалдуу түрдөгү тастыктоосун.
236. Тобокелдиктерди башкаруу планына дары-дармек каражатынын натыйжалуулугу клиникалык изилдөөлөрдөгүдөй эле боло тургандыгына ишеним даражасынын көрсөткүчтөрү киргизилүүгө тийиш. 


5. Тобокелдиктерди башкаруу планынын форматына 
жана мазмунуна сереп салуу 
             237. Тобокелдиктерди башкаруу планы 7 бөлүктөн турат. Тобокелдиктерди башкаруунун берилген планы тобокелдиктерди башкаруу планынын баалоосун аткарууга мүмкүндүк берүүчү бирдиктүү калыпка ээ болууга тийиш.
Тобокелдиктерди башкаруу планынын II бөлүгү «Коопсуздук боюнча спецификациясы» бир нече модулдарга бөлүнөт, бул дары-дармек каражатынын өзгөчөлүктөрүнө карата бөлүктүн мазмунун ылайыкташтырууга мүмкүндүк берет. Модулдук түзүм тобокелдиктерди башкаруу планын жаңыртууну жеңилдетүү, айрым модулдардын мазмунуна жөнөкөйлөштүрүлгөн талаптарды колдонууга мүмкүндүк берүүгө багытталган, бирок план, анын ичинде Эрежелердин ушул бөлүгүнүн тиешелүү талаптарына ылайык бардык модулдарды жана тиркемелерди камтуу менен бирдиктүү документ түрүндө берилүүгө тийиш.
Тобокелдиктерди башкаруу планы төмөнкү бөлүктөрдү жана модулдарды камтыйт:
I бөлүк «Дары-дармек каражаты боюнча жалпы маалымат»;
II бөлүк «Коопсуздук боюнча спецификациясы»;
CI модулу «Максаттуу чөйрө боюнча көрсөткүчтөрдүн эпидемиологиясы»; 
CII модулу «Клиникага чейинки бөлүгү»;
CIII модулу «Клиникалык изилдөөлөрдөгү дары-дармектердин таасири»;
CIV модулу «Клиникалык изилдөөлөрдүн жүрүшүндө изилденбеген чөйрөлөр»;
CV модулу «Каттоодон кийинки колдонуу тажрыйбасы»; 
CVI модулу «Коопсуздук спецификацияларына кошумча талаптар»;
CVII модулу «Идентификацияланган жана потенциалдуу тобокелдиктер»; 
CVIII модулу «Коопсуздук көйгөйлөрү боюнча жалпыланган маалымат»;
III бөлүк «Фармакокөзөмөл боюнча план»;
IV бөлүк «Дары-дармек каражатынын натыйжалуулугун каттоодон кийинки изилдөөлөрдүн планы»;
V бөлүк «Тобокелдиктерди азайтуу боюнча чаралар (анын ичинде тобокелдиктерди азайтуу чараларынын натыйжалуулугун баалоо)»;
VI бөлүк «Тобокелдиктерди башкаруу планынын кыскача мазмуну»;
VII бөлүк «Тиркемелер».
          69. Маалыматтын көлөмү, өзгөчө тобокелдиктерди башкаруу планынын II бөлүгүндө аныкталган жана потенциалдуу тобокелдиктерге пропорционалдуу болууга тийиш, ошондой эле дары-дармек каражатынын тибине, аны колдонуу менен байланышкан тобокелдиктерге жана дары-дармек каражатынын колдонулуу циклинин этабына жараша болот.
           238. Жогорку технологиялык дары-дармек каражаттарынын тобокелдиктерин башкаруу планы алардын өзгөчөлүктөрүн эске алуу менен каттоодон өткөндөн кийинки этапта колдоо боюнча  дары-дармек каражаттарынын ушул тобуна карата атайын талаптарды эске алууга тийиш. Жогорку технологиялык дары-дармек каражаттарына карата тобокелдиктерди башкаруу планына карата конкреттүү талаптар илимий консультация жол-жобосунун алкагында каттоого арыз берилгенге чейин мүчө мамлекеттин ыйгарым укуктуу органы менен макулдашуу зарыл. Жогорку технологиялык дары-дармек каражаттарынын тобокелдиктерин башкаруу планын иштеп чыгууда тобокелдиктерди башкаруу системасына, Бирлик органдарынын актылары менен аныкталуучу ушул топтун дары-дармек каражаттарынын натыйжалуулугуна жана коопсуздугуна каттоодон кийинки жүргүзүлгөн мониторингге карата кошумча талаптар эске алынууга тийиш.
           239. Эгерде катталган күбөлүк ээсинде ага окшош таасир берүүчү затты (заттарды) камтыган бирден ашык дары-дармек каражаты болсо, бардык тиешелүү дары-дармек каражаттар тобокелдиктерди башкаруу планына киргизилиши зарыл (ошондуктан тобокелдиктерди башкаруу планы колдонуудагы затка карата иштелип чыгат).
            240. Тобокелдиктерди башкаруу планындагы маалымат жетиштүү түрдө толук берилүүгө тийиш, бирок документтеги маалыматка түздөн-түз тиешеси жок жана дары каражатты колдонууга байланыштуу тобокелдиктерди башкаруу планын түзүү үчүн аларды эске алуу керек болгон берилип жаткан маалыматтын негизги аспектилеринен алаксыткан текстти киргизүүгө жол берилбейт. 
	241.Тобокелдиктерди башкаруу планы дары-дармек каражаттарын каттоо досьесинин башка модулдарында берилген клиникага чейинки, клиникалык жана катталгандан кийинки дайындардын баалоосунун жыйынтыктары боюнча алар табылган же күтүлгөн эң маанилүү тобокелдиктерге басым жасоо менен каражатты колдонууга байланыштуу тобокелдиктердин комплекстүү серебин, баалоосун жана талкуулоосун камтууга тийиш. Тобокелдиктерди башкаруу планына киргизилген бардык дайындар дары-дармек каражатынын катталган досьесинин башка бөлүктөрүндө берилген маалыматтарга шайкеш келүүгө тийиш. Тобокелдиктерди башкаруу планына катталган досьесинде берилген клиникага чейинки жана клиникалык серептердин тиешелүү бөлүктөрүнө карата кайруу шилтемелери же шилтемелер киргизилүүгө тийиш.
              242. Катталган досьеде берилген маалыматтар менен тобокелдиктерди башкаруу планынын ортосунда макулдашылгандыкты камсыз кылуу максатында ушул план дары-дармек каражатынын катталган досьесинин курамында берилсе, анда тобокелдиктерди башкаруу планынын бөлүктөрүндө жана 1-таблицага ылайык дары-дармек каражатынын катталган досьесинин модулдарында келтирилген маалыматтардын ортосундагы өз ара байланышты эске алуу зарыл. 

Тобокелдиктерди башкаруу планынын бөлүктөрү менен дары-дармек каражатынын катталган досьесинин модулдарынын ортосундагы шайкештик

	2.7 модулу

	
	«Клиникалык дайындардын резюмеси»

	
	5 модулу

	II бөлүк СШ модулу
	«Клиникалык изилдөөлөр жөнүндө отчеттор»

	«Клиникалык изилдөөлөрдө дары-д дармек каражатынын экспозициясы»
	2.5 модулу

	
	«Клиникалык дайындардын сереби»

	
	2.5 модулу

	II бөлүк OV модулу
	«Клиникалык дайындардын сереби»

	«Клиникалык изилдөөлөрдүн жүрүшүндө изилденбеген чөйрөлөр»
	2.5 модулу

	
	«Клиникалык дайындардын сереби (анын ичинде катыштын баалоосу жөнүндө корутунду»

	II бөлүк СV модулу
	

	«Каттоодон кийинки колдонуу ттажрыйбасы»
	2.7 модулу 

	
	«Клиникалык дайындардын резюмеси

	II бөлүк СVII модулу
	(дары-дармек каражатынын жалпы мүнөздөмөсү)

	«Идентификацияланган жана
	2.5 модулу

	потенциалдуу тобокелдиктер»
	«Клиникалык дайындардын сереби»;

	
	2.7 модулу 
«Клиникалык дайындардын резюмеси»

	II бөлүк СVIII модулу
	2.5 модулу 
«Клиникалык дайындардын сереби»

	«Коопсуздук көйгөйлөрү боюнча жалпыланган маалымат»
	2.7 модулу 

	III бөлүк «Фармакокөзөмөл боюнча планы»
	2.5 модулу 
«Клиникалык дайындардын сереби»

	IV бөлүк «Каттоодон кийинки ннатыйжалуулук планы»
	2.7 модулу 
«Клиникалык дайындардын резюмеси»

	III бөлүк «Фармакокөзөмөл боюнча пплан»
	2.5 модулу 
«Клиникалык дайындардын сереби»

	IV бөлүк ««Каттоодон кийинки иизилдөөлөрдүн натыйжалуулук планы»
	2.7 модулу 
«Клиникалык дайындардын резюмеси»

	V бөлүк «Дары-дармек каражатын кколдонуу тобокелдиктеринин чаралары)» 
	2.5 модулу 
«Клиникалык дайындардын сереби»



	243.Катталган досьенин модулдарынан маалымдарын пайдалануу документтердин санына тобокелдиктерди башкаруу планы (мисалы, каттоого арыз берүү же олуттуу өзгөртүүлөрдү киргизүү) кирген дары-дармек каражатынын катталган досьесин каттоого берүү учурларына кирет же досьеде мурда берилген дайындарга кирет.
244. Ушул Эрежелердин 246-347-пункттарына ылайык тобокелдиктерди башкаруу планынын бөлүктөрүнүн жана модулдарынын мазмунунун сыпаттамасы документте берилүүгө тийиш болгон негизги дайындар боюнча сунуштарды берет. Бериле турган дайындардын айрым аспектилери, эгерде алар белгилүү бир дары-дармек каражатына тиешеси жок болсо, кыскартылышы мүмкүн экенин жана тескерисинче, ушул Эрежелерде алар айтылбаган кошумча аспектилерди чагылдыруу талап кылынышы мүмкүн экенин эске алуу зарыл. Тобокелдиктерди башкаруу планында берилген бардык маалыматтар илимий жактан негизделген болууга тийиш, жарнамалык мүнөздөгү маалыматтын элементтерин киргизүүгө жол берилбейт.
245. Тобокелдиктерди башкаруу планынын негизги документинин алдындагы бөлүмү төмөнкү административдик маалыматтарды камтууга тийиш:
а) учурдагы тобокелдиктерди башкаруу планынын маалыматтарын чогултуунун аяктоо датасын; 
б) тобокелдиктерди башкаруу планынын кол коюлган датасын жана версиясынын номерин;
в) бөлүктөрдүн жана модулдардын тизмегин. Тобокелдиктерди башкаруу планын жаңыртуу үчүн тобокелдиктерди башкаруу планынын көрсөтүлгөн бөлүмүндө модулдардын версиясынын номери жана катталган күбөлүк ээси бекиткен датасы көрсөтүлүүгө тийиш. Тобокелдиктерди башкаруу планынын жаңыланган версиясы берилсе, тобокелдиктерди башкаруу планын жаңылоонун негиздемесинин кыскача сыпаттамасы жана тобокелдиктерди башкаруу планынын бөлүмдөрүнө олуттуу өзгөртүүлөрдүн кыскача сыпаттамасы менен түшүндүрмө берилет;
г) Фармакокөзөмөл боюнча ыйгарым укуктуу адам тарабынан тобокелдиктерди башкаруу планынын каралышы жана бекитилиши ушул жактын иш жүзүндө коюлган колу менен же фармакокөзөмөл боюнча ыйгарым укуктуу адам тарабынан тобокелдиктерди башкаруу планынын берилген вариантын бекиткендигинин башка далили түрүндө ырастоосу. Эгерде тобокелдиктерди башкаруу планы дары-дармек каражатынын каттоо досьесинин бөлүгү катары фармакокөзөмөл боюнча ыйгарым укуктуу адам тарабынан көзөмөлдү тастыктоо катары берилсе, катталган күбөлүктүн жана документтин ээсинин фармакокөзөмөлү электрондук кол тамга менен күбөлөндүрүлгөн тобокелдиктерди башкаруу планы ыйгарым укуктуу адам тарабынан каралып, бекитилгендиги жөнүндө арыз берилиши мүмкүн.

6. Тобокелдиктерди башкаруу планынын ар бир 
бөлүгүнүн толук сыпаттамасы
I бөлүк «Дары-дармек каражаты боюнча жалпы маалымат»
246. Ушул бөлүк тобокелдиктерди башкаруу планы жөнүндө административдик маалыматты, ошондой эле тобокелдиктерди башкаруу планы түзүлүп жаткан дары-дармек каражатына (дары-дармек каражаттарына) карата сереп маалыматты камтууга  тийиш. Берилген маалымат дары-дармек каражатын каттоого учурдагы арызга карата актуалдуу жана так болууга тийиш, анткени ал каттоо күбөлүгүндө чагылдырылат.
Көрсөтүлгөн бөлүк төмөнкү маалыматтарды камтууга тийиш: активдүү зат жөнүндө маалымат;
дары-дармек каражатынын (дары-дармек каражаттарынын) колдонуудагы фармацевтикалык заттарын (таасир берүүчү заттары);
фармакотерапиялык топ (АТЧ коду (АТС));
пландалган катталган күбөлүк  ээсинин аты-жөнү;
ал үчүн тобокелдиктерди башкаруунун ушул планы иштелип чыккан дары-дармек каражатынын аталышы жана чыгарылган формасы;
каттоонун жол-жобосу жөнүндө маалымат (өз ара таануу, борборлоштуруудан ажыратылган, мүчө мамлекеттин мыйзамдарына ылайык);
мүчө мамлекеттерде соодалык аталышы; дары-дармек каражатынын кыскача сыпаттамасы (өзүнө анын курамына кирген химиялык кошулмалардын классы, аракет механизминин кыскача баяндамасы, анын курамы жөнүндө маанилүү маалымат (мисалы, вакциналар үчүн тиешелүү адъюванттардын биологиялык дары-дармек каражаттарынын активдүү затынын келип чыгышы));
дары-дармек каражаты жөнүндө маалымат камтылган катталган досьесинин бөлүмүнө шилтеме (эгерде колдонууга болсо);
көрсөткүчтөр (жактырылган жана сунушталган) (эгерде колдонууга болсо); 
дозалоо режими (дары-дармек каражатынын жалпы мүнөздөмөсүнүн 4.2-бөлүмүн кайталоосуз негизги максаттуу чөйрө боюнча кыскача маалымат);
дары-дармек формалары жана дозалары жөнүндө маалымат; 
дары-дармек каражатынын мониторингин жүргүзүүгө жаткан (каттоо жөнүндө чечим кабыл алууда же тобокелдиктерди башкаруу планын жаңыртуу этаптарында) статусу бар же жок экендиги жөнүндө көрсөтмө.

II бөлүк «Коопсуздук боюнча спецификациясы»

247. Ушул бөлүктө алар тобокелдиктерди башкаруу боюнча андан аркы аракеттерди талап кылган коопсуздук аспектилерин баса белгилөө менен дары-дармек каражатынын коопсуздук профилинин кыскача сереби берилүүгө тийиш. Коопсуздук боюнча спецификация дары-дармек каражатынын маанилүү аныкталган тобокелдиктеринин резюмесин, маанилүү потенциалдуу тобокелдиктерди жана жетишпеген маалыматтардын кыскача баяндамасын көрсөтүүгө тийиш. Коопсуздук боюнча спецификациясы тобокелдик тобун потенциалдуу түрдө билдирип турган чөйрө топторунун сыпаттамасын (дары-дармек каражатын дары-дармек каражатынын жалпы мүнөздөмөсүнө ылайык жана ага ылайык эмес колдонууда), ошондой эле дары-дармек каражатынын «пайда - тобокелдик» катышын туура баалоосун тактоо жана түзүү максатында каттоодон кийинки этапта андан аркы изилдөөнү талап кылган коопсуздук профилинин бардык жетишсиз изилденген аспектилерин да көрсөтүүгө тийиш. Тобокелдиктерди башкаруу планындагы коопсуздук боюнча спецификациясы фармакокөзөмөл планынын жана тобокелдиктерди минималдаштыруу планынын негизин түзөт.
Коопсуздук боюнча спецификациясы тобокелдиктерди башкаруу планында ушул Эрежелердин 237-пунктуна ылайык 8 модулду камтыйт.
          248. Катталган күбөлүк ээлерине коопсуздук боюнча спецификациясынын көрсөтүлгөн түзүмүн колдонуу сунушталат. Коопсуздук боюнча спецификация дары-дармек каражатынын касиеттерине, аны иштеп чыгуу жана изилдөө программасына жараша кошумча элементтерди, анын ичинде сапат аспектилери жана алардын дары-дармек каражатынын коопсуздук жана натыйжалуулук профилине тийгизген таасири, чыгаруу формасы менен байланышкан тобокелдик жана коопсуздук профилин өзгөрткөн башка аспектилерди камтышы мүмкүн.

Өндүрүлгөн жана жогорку технологиялуу дары-дармек
каражаттарына карата жалпы көрсөтмөлөр
Өндүрүлгөн дары-дармек каражаттары
           249. Өндүрүлгөн дары-дармек каражаттарына карата коопсуздук спецификациясы референттик дары-дармек каражаттарынын же башка өндүрүлгөн дары-дармек каражаттарынын коопсуздук боюнча спецификациясына ылайык келет деп болжолдонот, алар үчүн коопсуздук боюнча жактырылган колдонуудагы спецификациясы бар. Окшош дары-дармек каражаттары үчүн тобокелдиктерди башкаруунун жактырылган пландарынын ортосунда карама-каршылыктар болгон учурда катталган күбөлүк ээси тарабынан коопсуздук боюнча спецификациясынын ушул өндүрүлгөн дары-дармек каражатына анын шайкештиги сунушталууга жана негизделүүгө тийиш. Өзгөчө учурларда жаңы өндүрүлгөн дары-дармек каражатына карата тийиштүү негиздер болсо, референттик дары-дармек каражатынын коопсуздук профили менен салыштырмалуу коопсуздук боюнча көйгөйлөр бөлүгүндөгү айырмачылыктары менен (мисалы, отчеттук мезгилдин ичинде алынган маалыматтардын негизинде референттик дары-дармек каражатына салыштырмалуу, айрым каражаттарда гана көмөкчү заттын бар болушуна байланыштуу тобокелдик болгон учурда, өндүрүлгөн дары-дармек каражатынын мүнөздөмөлөрүндө айырмачылыктар болгон учурларда) коопсуздук боюнча спецификациясы берилиши мүмкүн;

Жогорку технологиялуу дары-дармек каражаттары
           250. Бирлик органдарынын актыларына ылайык жогорку технологиялуу дары-дармек каражаттары генотерапиялык дары-дармек каражаттарын, соматикалык клеткалардын негизиндеги дары-дармек каражаттарын жана ткань инженериясынын дары каражаттарын камтыйт.
            251. Өзгөчөлүү табиятына жараша жогорку технологиялуу дары-дармек каражаттары эреже катары башка дары-дармек каражаттарына мүнөздүү эмес болгон өзгөчө тобокелдиктер менен мүнөздөлөт. Ушул өзгөчө тобокелдиктер тирүү донорлор үчүн клеткалык линиянын трансформациялоо жана векторлорду которуу тобокелдиктерин камтыйт. Көрсөтүлгөн спецификалык тобокелдиктерди жогорку технологиялуу дары-дармек каражаттарынын коопсуздук боюнча спецификациясын иштеп чыгуу учурунда эске алынууга тийиш.

CI модулу «Максаттуу чөйрөлөр боюнча көрсөткүчтөрдүн эпидемиологиясы»
            252. Көрсөткүчтөрдүн эпидемиологиясы ушул модулда сыпаттоо жана баалоо предмети болуп саналат. Сыпаттама ооруга чалдыгуунун, таралышынын, өлүмүнүн, максаттуу чөйрөдөгү дарыланбаган натыйжалардын жана максаттуу чөйрөнүн жалпы коштолгон оорулары жөнүндө маалыматты камтууга тийиш. Сыпаттама, эгерде мүнөздөмөнүн көрсөтүлгөн чөйрөнүн аспектилери коопсуздукту баалоо жана тобокелдиктерди башкаруу үчүн маанилүү болсо, жашы, жынысы жана расалык жана/же этникалык теги боюнча стратификациясы менен берилүүгө  тийиш.
             253. Түрдүү региондордогу көрсөткүчтөрдүн эпидемиологиясындагы айырмачылыктар (эгерде эпидемиология үчүн региондук айырмачылыктар мүнөздөлсө) да бааланууга жана сыпатталууга тийиш. Мүчө мамлекеттерде көрсөткүчтөрдүн эпидемиологиясынын мүнөздөмөлөрүндө айырмачылыктар болгон учурда, ушул айырмачылыктардын сыпаттамасы ушул Эрежелердин 344-пунктунда көрсөтүлгөн тобокелдиктерди башкаруу планынын 9-тиркемесинин бөлүгүндө ушундай дайындардын форматына жана түзүмүнө ылайык берилиши мүмкүн.
              254. Ошондой эле оорунун тобокелдик факторлору жана дарылоонун негизги колдонулуп жаткан ыкмалары жөнүндө маалымат берилүүгө тийиш. Модулга максаттуу чөйрөдө күтүлүп жаткан (дарылануу жок учурунда) олуттуу (тиешелүү) жагымсыз көрүнүштөр, анын ичинде жагымсыз көрүнүштөрдүн жыштыгы жана мүнөздөмөлөрү жөнүндө маалымат киргизилет. Модулда берилген маалыматтар потенциалдуу сигналдарды болжолдоого жана чечмелөөгө, ошондой эле тобокелдиктерди минималдаштыруу багыттарын аныктоого көмөктөшүүгө тийиш. Маалымат кыска, ишенимдүү болуп,  жарнамалык мүнөздөгү элементтерди камтыбоого тийиш.

C II модулу «Клиникага чейинки бөлүгү»
	255. Ушул модулда коопсуздуктун клиникага чейинки изилдөөлөрүн өткөрүүнүн натыйжасында алынган маанилүү дайындардын кыскача резюмеси камтылууга тийиш, мисалы:
а) уулуу (токсичность) экендигине карата изилдөөнүн натыйжалары (изилдөөлөрдүн жүрүшүндө алынган уулуу экендиги жөнүндө негизги маалыматтар, мисалы, бир жолу жана көп жолу (кайталап) колдонуудагы уулуулугу, репродуктивдүү уулуулугу, эмбриондуулугу, тератогендүүлүгү, нефроуулуулугу, гепатоуулуулугу, геноуулуулугу, канцерогендүүлүгү);
б) фармакокөзөмөл коопсуздукту изилдөөлөр жөнүндө дайындар (мисалы, жүрөк-кан тамыр системасына, анын ичинде QT аралыгын узартууга, нерв системасына ж.б. таасири);
в) дарылардын өз ара реакциялары жөнүндө маалыматтар;
г) уулуулугу жөнүндө башка маалыматтар. 
           256. Модуль олуттуу уулуу касиеттери жана адамдарга колдонуу учурунда алынган жыйынтыктардын актуалдуулугу жөнүндө маалыматты камтууга тийиш. Маалыматтардын маанилүүлүгү дары-дармек каражатынын касиеттерине, максаттуу популяциянын өзгөчөлүктөрүнө жана ошол эле топтогу дары-дармектерди колдонууда окшош кошулмалар же дарылоо ыкмалары менен жүргүзүлгөн тажрыйбага жараша болот. Уулуу таасирлердин белгиленген олуттуу багыттарын (максаттуу системалар жана органдар боюнча) чагылдыруу жана адамдар үчүн уулуулугу боюнча алынган маалыматтардын негизделген баалоосун чагылдыруу зарыл. Мындан тышкары сапат аспектилери, эгерде алар дары-дармек каражатынын коопсуздук профилине олуттуу таасир этиши мүмкүн болсо (атап айтканда активдүү зат же анын аралашмалары, мисалы, геноуулуу аралашмалар жөнүндө маанилүү маалымат), талкууланууга тийиш. Эгерде дары-дармек каражаты төрөт курагындагы аялдардын колдонуусуна арналса, документте репродуктивдүү уулуулугу жана түйүлдүктүн өнүгүүсүнө тийгизген таасири, ошондой эле пациенттердин бул тобунда дары-дармекти колдонуунун кесепеттери жөнүндө маалыматтар камтылууга тийиш.
257.Эгерде клиникага чейинки (клиникалык эмес) коопсуздук маалыматтары максаттуу чөйрө үчүн маанилүү потенциалдуу коркунучу бар экендигин көрсөтсө, тиешелүү тобокелдик тобокелдиктерди башкаруу планынын коопсуздук боюнча спецификациясынын CVIII модулуна коопсуздук боюнча көйгөй катары киргизилүүгө тийиш.
          258. Клиникага чейинки (клиникалык эмес) изилдөөлөрдүн жүрүшүндө аныкталган, адамдарда колдонулганда эч кандай мааниси жок деп бааланган уулуу таасирлердин аспектилерине карата баалоонун натыйжалары үчүн тиешелүү негиздеме келтирилүүгө тийиш жана CVII жана CVIII модулдарына коопсуздук боюнча көйгөй катары киргизүү талап кылынбайт.
259. Эгерде клиникага чейинки (клиникалык эмес) же клиникалык изилдөөлөрдүн жыйынтыктары ушул изилдөөлөрдү фармакокөзөмөл планына киргизүү менен кошумча клиникага чейинки (клиникалык эмес) изилдөөлөрдү жүргүзүү зарылдыгын аныктаса, модулда мындай муктаждыктын негиздемеси жана пландаштырылган иш-чаралардын көрсөтмөсү менен кыскача маалымат камтылат.
260. Ушул бөлүм боюнча корутунду жыйынтыктары CVII модулунун мазмуну менен макулдашылууга тийиш жана аныкталган бардык коопсуздук маселелери CVIII модулунда чагылдырылууга  тийиш.
261. Ушул модулдун мазмуну дары-дармек каражатына анын бүткүл колдонулуу циклине карата жаңыланган билим деңгээлине шайкеш келүү жагынан бааланууга тийиш. Каттоодон кийинки этапта ушул бөлүм клиникага чейинки (клиникалык эмес) изилдөөлөрдөн алынган жаңы маалыматтардын негизинде коопсуздук көйгөйлөрүнүн тизмегине өзгөртүүлөрдү киргизүү талап кылынган учурда жаңыртылууга тийиш. Клиникага чейинки (клиникалык эмес) изилдөөлөрдүн маалыматтарынын негизинде аныкталган, убакыттын өтүшү менен актуалдуу деп бааланбаган же каттоодон кийинки этапта колдонуунун жетиштүү жана тиешелүү тажрыйбасын колдонуунун натыйжалары боюнча тастыкталбаган коопсуздук көйгөйлөрү же түзүлгөн далилдик базанын негизинде коопсуздук боюнча көйгөйлөрдүн тизмесинен чыгарылып салынышы мүмкүн.

CIII модулу «Клиникалык изилдөөлөрдүн жүрүшүндө дары-дармек каражаттарынын таасири»
262. Модулда адамдардын катышуусундагы изилдөөлөрдөн алынган коопсуздук боюнча дайындардын чектөөлөрүн баалоосун аткаруу максатында алар клиникалык изилдөөлөргө киргизилген бейтаптар жөнүндө дайындар (дары пациенттердин кайсы топтору боюнча изилденгени) көрсөтүлүүгө тийиш. Дайындар талдоо үчүн оңой болгон форматта (мисалы, таблицалар же графиктер формасында) берилүүгө тийиш. Клиникалык изилдөөлөрдөн алынган дайындар тобокелдиктерди башкаруу планын алгачкы берүүгө чейин же клиникалык изилдөөлөрдүн жүрүшүндө (мисалы, жаңы көрсөткүчтөр боюнча) таасирин баалоо боюнча маалыматтардын жаңыртылышына байланыштуу модулда олуттуу өзгөрүүлөр болгондо берилет. Ушул модулдун мазмуну дары-дармек каражатынын бүткүл колдонулуу циклинин тиешелүү маалыматтарына шайкештиги жагынан бааланууга тийиш, клиникалык изилдөөлөрдүн жүрүшүндө дары-дармек каражатынын таасири жөнүндө жаңы олуттуу маалыматтар жок болгон учурда, бул модулду жаңылоо талап кылынбайт.
263. Изилденүүчү чөйрөнүн өлчөмү бейтаптардын саны жана мезгили («бейтап-жашы», «бейтап-айлар» формасында), анын ичинде бейтаптар дары-дармек каражатын кабыл алганда (колдонууга болсо) дары-дармек каражатынын таасирине дуушар болгондугу жөнүндө дайындарды көрсөтүү менен толук түрдө сыпатталууга тийиш. Клиникалык изилдөөлөргө киргизилген чөйрөлөр үчүн маалыматтар да анын стратификациясын эске алуу менен берилүүгө тийиш. Чөйрө топторунун стратификациясы мындай учурларда эреже катары төмөнкүлөрдү камтыйт:
а) жашы жана жынысы;
б) көрсөткүчтөрдү;
в) дозировкасын;
г) башка критерийлер боюнча стратификация тобокелдиктерин башкаруу системасын пландаштыруу учурунда (мисалы, расалык теги) маанилүү болгон учурда келтирилиши мүмкүн.
264. Жаш курагы жөнүндө маалыматтарды көрсөтүүдө алар максаттуу чөйрөлөргө катышы бар категориялар тандалып алынууга тийиш. Педиатриялык бейтаптар жана улгайган пациенттер үчүн маалыматтар кабыл алынган жаш категориялары (мисалы, 65-74 жаш, 75-84 жаш жана улгайган пациенттер үчүн 85 жаштан жогору) боюнча бөлүнүүгө тийиш.
265. Зарыл болгон учурлардан башка учурларда, клиникалык изилдөөлөрдүн маалыматтары өзүнчө клиникалык изилдөөлөр боюнча эмес, графалар жана бөлүмдөр боюнча көрсөткүчтөрдүн кошулган суммасы (ал негизделген болсо) менен жалпыланган түрдө берилүүгө тийиш. Бир эле бейтаптар тобунун бир нече изилдөөгө киризилген (мисалы, клиникалык изилдөө аяктагандан кийин ачык байкоо жүргүзүүнү улантуу) учурунда, ал таблицага жашы, жынысы жана расасы боюнча маалымат бир жолу киргизилет. Эгерде таблицалардын ортосунда бейтаптардын саны боюнча айырмачылыктар жаралса, тиешелүү түшүндүрмөлөр берилүүгө тийиш.
266.Эгерде тобокелдиктерди башкаруу планы дары-дармек каражатын, жаңы фармацевтикалык форманы же киргизүү ыкмасын колдонууга карата жаңы көрсөткүчтү киргизүүгө карата арызы менен бирге берилсе, ушул модулдун башында жана жыйынтык таблицаларда, киргизиле турган өзгөртүүнүн маалыматтары өзүнчө көрсөтүлүүгө тийиш.

CIV модулу «Клиникалык изилдөөлөрдө изилденбеген популяциялар»
	267. Тобокелдиктерди башкаруу планынын коопсуздук боюнча спецификациясынын ушул модулу жетишпеген маалыматтын контекстинде карала турган чөйрөлөрдү сыпаттоого арналган. Ушул модулда клиникалык изилдөөлөргө киргизилген бейтаптардын чөйрөсүнүн (мисалы, кош бойлуу аялдар, эмчек эмизген аялдар, педиатриялык чөйрө, улгайган бейтаптардын (бөйрөк жетишсиздиги, боор функциясынын бузулушу же жүрөк-кан тамыр активдүүлүгүнүн бузулушу, тиешелүү генетикалык полиморфизми бар чөйрөлөр, иммуносупрессиясы бар бейтаптар жана ар кандай этникалык чөйрөлөр, оорунун оордугу клиникалык изилдөөлөрдөн айырмаланган бейтаптар) ичиндеги максаттуу чөйрөдөгү бейтаптардын кайсы спецификалык тобунун бөлүктөрү изилденбеген же чектелген өлчөмдө гана изилденгендиги жөнүндө маалымат камтылууга тийиш. Эгерде анын колдонулушу мүмкүн болгон учурда, чөйрөнүн кичи тобунун бөйрөк, боор же жүрөк-кан тамыр функциясынын бузулушунун оордугунун баскычы, ошондой эле клиникалык изилдөөлөрдө изилдөөнүн чектелүү аймагын түзгөн генетикалык полиморфизмдин түрү көрсөтүлүүгө тийиш. Клиникалык изилдөөлөрдүн чектөөлөрү, ошондой эле максаттуу чөйрөлөргө киргизүү жана киргизбөө критерийлеринин ылайыктуулугуна жараша, ошондой эле изилдөөнүн параметрлерине жараша алар пайда болушу мүмкүн болгон айырмачылыктар (мисалы, стационардык жана амбулатордук практика) жагынан көрсөтүлүүгө тийиш.
268. Максаттуу чөйрөлөр үчүн коопсуздукту болжолдоо мүмкүнчүлүгү жөнүндө жыйынтыктар клиникалык изилдөөлөрдүн жеткиликтүү маалыматтарынын болгон чектөөлөрүн так жана деталдуу баалоого, же кандайдыр бир топтордун бөлүктөрү үчүн алардын жоктугуна негизделүүгө тийиш.
Эгерде клиникалык изилдөөлөрдүн жүрүшүндө алар изилденбеген чөйрөлөрдө дары-дармек каражатын каттоодон кийин колдонуу күтүлсө жана илимий жактан негизделген дайындардан негизделген маалыматтарга жараша чөйрөлөрдүн ушул топторундагы коопсуздук профилинин максаттуу чөйрөдөн айырмасы бар экендиги божомолдосо, ушул дары-дармекти колдонуу коопсуздук маселеси болуп саналабы же жокпу аны аныктоо үчүн маалымат жетишсиз болсо, ушул изилденбеген чөйрөлөрдө каражатты колдонууда жетишпеген маалымат катары тобокелдиктерди башкаруу планына киргизилүүгө тийиш. Эгерде дары-дармек каражаты ушул топтордогу бейтаптарга колдонуу үчүн бекитилген жана сунушталган көрсөтмөлөргө ылайык дайындалса жана мындай чөйрөлөрдө дары-дармек каражатын колдонуу клиникалык жактан маанилүү тобокелдиктерге байланыштуу болсо, клиникалык өнүктүрүү программасынан алынып салынган чөйрөлөрдүн көрсөтүүсү жетишпеген маалыматтарга киргизилүүгө тийиш. Алар клиникалык изилдөөгө киргизилген максаттуу чөйрөлөрдүн жана чөйрөлөрдүн ортосундагы айырмачылыктарды аныктоо учурунда, белгилүү бир айырмачылыктарды изилдөөнүн жайгашкан жериндеги (мисалы, стационардык же амбулатордук практика) айырмачылыктарга байланыштуу, бирок киргизүүлөрдүн же киргизбөөлөрдүн белгилүү бир критерийлери менен байланыштуу эмес жаралышы мүмкүн экени белгиленүүгө тийиш. Чөйрө жөнүндө дайындарды жетишпеген маалыматтарга киргизүү сунушталса, анда тиешелүү субпопуляция боюнча негизи тобокелдиктерди башкаруу планынын CIV модулуна киргизилүүгө тийиш.
269. Эгерде алар клиникалык изилдөөлөргө киргизилбеген чөйрөлөрдө дары-дармек каражатын колдонуу учурунда терс клиникалык жыйынтыктардын тобокелдигинин болушун тастыктоочу маалыматтар болсо, бул тобокелдик маанилүү (потенциалдуу) тобокелдиктердин санына киргизилүүгө тийиш.

CV модулу «Колдонуунун каттоодон кийинки тажрыйбасы»
	270.Бул модулда бул дары-дармек каражаты катталган өлкөлөрдүн аймактарында каттоодон өткөндөн кийинки колдонуунун жыйынтыктары боюнча жеткиликтүү дайындар берилет. Модулдагы маалымат каттоодон өтүү этабында колдонуудан кийинки тажрыйбага сереп жасоо формасында берилүүгө тийиш, ал башкарууну пландаштыруу максаттары үчүн пайдалуу болушу мүмкүн. Бөлүмдө келтирилген маалыматтар коопсуздук боюнча мезгил-мезгили менен жаңыланып турган отчеттогу маалыматты толугу менен кайталабоого тийиш.
	271. Модулда дары-дармек каражатын практикада колдонуунун баалоосуна жана анын ичинде CVII модулунда тобокелдиктерди аныктоо зарыл болгон учурда, ошондой эле CIV модулунда аныкталган белгилүү бир чөйрөлөрдө колдонуунун баалоосу дары-дармек каражатынын жалпы мүнөздөмөсүнө ылайык жана ылайык эмес пайдалануу аспектилерин чагылдырган маалымат камтылууга тийиш.
	272. Модулда колдонууга карата мүчө мамлекеттерде жактырылбаган көрсөткүчтөр боюнча дары-дармек каражатын үчүнчү өлкөлөрдүн аймактарында колдонуу жөнүндө кумулятивдүү дайындар берилүүгө тийиш (эгерде колдонулса жана CVII модулунун контекстинде актуалдуу болсо), ошондой эле мүчө мамлекеттердин аймактарында дары-дармек каражатын колдонууга карата ушул аспектилердин тийгизген таасирин баалоо зарыл.

CVI модулу «Коопсуздук спецификацияларына кошумча талаптар»
	273.Модулда дары-дармек каражатын мыйзамсыз максаттарда кыянаттык менен пайдалануунун тобокелдигинин потенциалынын баалоосу берилүүгө тийиш жана тобокелдикти минималдаштыруу, мисалы, таңгактын көлөмүн азайтуу, көзөмөлдөнүүчү жеткиликтүүлүк программасын киргизүү, дары-дармек каражатынын көчүрмөсүнө карата өзгөчө талаптар (эгерде колдонууга болсо) боюнча чаралар сунушталууга тийиш. 
СVII модулу «Идентификацияланган жана потенциалдуу тобокелдиктер»
274.Тобокелдиктерди башкаруу планынын ушул модулу маанилүү идентификацияланган жана потенциалдуу тобокелдиктер жана жетишпеген маалыматтар жөнүндө маалыматты (коопсуздук боюнча көйгөйлөр жөнүндө маалыматты) камтыйт. 
	275. Коопсуздук профилинин төмөнкү аспектилерине карата, эгерде мындай аспектилер дары-дармек каражатын колдонууда тобокелдиктерге алып келсе, модулда бул баалоону көрсөтүү менен, дары-дармек каражатынын тобокелдиктерин аныктоого карата атайын баалоо талап кылынат:
а) атайылап да, кокусунан да, ашыкча дозаланган потенциалдуу тобокелдиги да, мисалы, дары-дармек каражаты азыраак терапевттик интервалы менен же дозадан көз каранды айкын уулануу реакцияларды жаратышы мүмкүн болгон жана (же) максаттуу чөйрөдө (мисалы, депрессия учурунда) атайылап ашыкча дозаланган жогорку тобокелдиги менен мүнөздөлгөн учурлардагы потенциалдуу тобокелдик. Эгерде клиникалык изилдөөлөрдүн жүрүшүндө бейтап үчүн терс кесепеттери менен ашыкча дозаланган учурлары аныкталса, анда тобокелдиктин сыпатталышында тиешелүү көрсөтмө көрсөтүлүүгө тийиш жана тобокелдиктерди башкаруу планынын V бөлүгүндө (зарыл болсо) тобокелдиктерди азайтуу боюнча тиешелүү чараларды сунуштоо менен ашыкча дозалангандын кесептинен болгон маанилүү тобокелдиктердин коопсуздук боюнча спецификациясы CVIII модулуна коопсуздук көйгөйлөрү катары киргизилүүгө тийиш;
б) дары-дармекти колдонуудагы каталардын натыйжасында келип чыккан потенциалдуу тобокелдиктер бейтапка зыян келтирген же зыян келтириши мүмкүн болгон дары-дармек менен терапиялык дарылоо процессинде атайыланган эмес ката катары аныкталат. Клиникалык изилдөөлөрдүн жүрүшүндө дары-дармек каражаттарын иштеп чыгуу этабында маанилүү тобокелдиктерге алып келген колдонуу каталары аныкталган учурда модулда бул колдонуу каталары, анын ичинде алардын потенциалдуу себептери жана четтетүүнүн мүмкүн болуучу чаралары боюнча маалымат берилет. Эгерде колдонууга болсо, анда бул маалыматтар даяр продукцияны акыркы иштеп чыгуу учурунда кандайча эске алынганын көрсөтүү зарыл. Тобокелдиктерди башкаруу планында колдонуудагы каталар менен ишти баалоо, көрсөтүү жана андан кийинки уюштуруу тобокелдиктерди минималдаштырууга жана дары-дармек каражатын колдонууда каталарды болтурбоо үчүн тиешелүү ыкмаларга негизделүүгө тийиш. Эгерде каттоодон кийинки этапта дары-дармекти колдонуудагы каталар менен байланышкан маанилүү тобокелдиктер аныкталса, тобокелдиктерди башкаруу планын жаңылоодо тобокелдиктин баалоосу жана колдонуудагы каталардын тобокелдигин минималдаштыруу боюнча чаралары сунушталууга тийиш;
в) өндүрүш процессинин же колдонулган материалдардын мүнөзүнө байланыштуу инфекциялык агенттердин жуктуруусунун потенциалдуу тобокелдиги. Тирүү аттенуацияланган вакциналарга карата тирүү мутацияланган вакцина вирусун жугузуунун ар кандай потенциалдуу тобокелдиги, ошондой эле ал маанилүү потенциалдуу тобокелдиги катары бааланышы мүмкүн болгон иммунитети начар пациенттерди вакцина алгандыгына байланыштуу инфекция жуктурган потенциалдуу тобокелдиги деп кароо зарыл;
г) максаттуу чөйрө жана дары-дармек каражатынын жалпы мүнөздөмөсүнө ылайык келбеген дары-дармек каражаты ага дайындалган чөйрөнүн ортосунда коопсуздук көйгөйлөрү болжолдонгон учурларда дары-дармек каражатынын жалпы мүнөздөмөсүнө ылайык келбеген колдонуунун потенциалдуу тобокелдиги. Дары-дармек каражатынын жалпы мүнөздөмөсүнө ылайык келбеген дары-дармек каражатын колдонууда жаралган потенциалдуу тобокелдиктер коопсуздук боюнча спецификациясына киргизүү үчүн каралууга тийиш;
д) фармакокөзөмөл класстын таасирлери болуп саналган маанилүү идентификацияланган же потенциалдуу тобокелдиктерге карата, эгерде ушул тобокелдиктер тиешелүү дары-дармек каражаты үчүн маанилүү катары бааланбаса, анда аткарылган баалоонун жана корутундунун негиздүүлүгүнүн далилдерин берүү зарыл;
е) идентификацияланган жана потенциалдуу фармакокинетикалык жана фармакодинамикалык дары-дармек каражаттарынын өз ара аракеттенүүлөрү менен байланышкан маанилүү тобокелдиктер бекитилген көрсөткүчтөрдү дарылоонун белгиленген ыкмаларын, ошондой эле максаттуу чөйрөдө кеңири колдонулган дары-дармек каражаттарын эске алуу менен каралууга тийиш. Дары-дармектердин өз ара аракеттенүүсүн жана дарылардын өз ара аракеттенүүсүнүн мүмкүн болгон механизмин, ар кандай көрсөткүчтөрдө жана ар кандай чөйрөлөрдө колдонууда бейтаптын ден-соолугуна таасир тийгизиши мүмкүн болгон тобокелдиктерди, ошондой эле сыпатталган тобокелдиктерди андан ары мүнөздөө жана минималдаштыруу пландарын колдоочу кумулятивдүү маалыматтарды берүү зарыл. Дарылардын өз ара аракеттенүүсүнөн келип чыккан маанилүү тобокелдиктер коопсуздук көйгөйлөрүнө киргизилүүгө  тийиш;
ж) кош бойлуу жана бала эмизген аялдар үчүн тобокелдиктер (мисалы, тератогендик тобокелдик – түздөн-түз же уруктун таасири аркылуу): контрацепция боюнча кеңештер тобокелдиктерди азайтуу чаралары катары каралышы мүмкүн;
з) фертилдүүлүккө таасир этүү тобокелдиги – тобокелдиктерди минималдаштыруу боюнча тийиштүү чаралар, мисалы, тобокелдиктер жөнүндө күнүмдүк байланыш жана (же) фертилдүүлүктү сактоого багытталган кошумча чараларды эске алуу керек: эркектерде эрендикти криоконсервациялоо жана аялдарда эмбриондорду жана ооциттерди криоконсервациялоо;
и) колдонулган препаратты утилдештирүү менен байланышкан тобокелдиктер (мисалы, активдүү заттын калдыктары менен трансдермалдык пластырлар же диагностиканын радиоактивдүү каражаттарынын калдыктарынын саны);
к) дары-дармек каражатын куюу жол-жобосу менен байланышкан тобокелдиктер (мисалы, куюлган дозага таасирин тийгизген бузулуштар сыяктуу медициналык багытта дайындалган каражатты колдонуу менен байланышкан тобокелдиктер);
л) алар педиатриялык чөйрө үчүн коопсуздук боюнча көйгөй катары каралган коопсуздуктун педиатриялык аспектилери.
276. Эгерде катталган күбөлүк ээси тарабынан жогоруда аталган тобокелдиктердин баалоосу берилбесе жана бул тобокелдиктерди маанилүү идентификацияланган же маанилүү потенциалдуу тобокелдиктердин ичинен ушул  тобокелдикти алып салуунун негиздүүлүгүнө карата комментарийлер берилбесе, ыйгарым укуктуу орган ушул тобокелдиктердин баалоосу менен модулду толуктоо жөнүндө суроо-талап жасоого укуктуу.
277. Заманбап терапиясындагы дары-дармек каражаттарына карата тобокелдиктерди башкаруу планында коопсуздук боюнча спецификациясын иштеп чыгуу учурунда дары-дармек каражаттарынын ушул тобуна мүнөздүү болгон спецификалык тобокелдиктер эске алынууга тийиш.


CVII модулу «Идентификацияланган жана потенциалдуу тобокелдиктер».  «Тобокелдиктерди башкаруу планы биринчи жолу берилгенде
алар дары-дармек каражаты үчүн белгиленген коопсуздук боюнча көйгөйлөр» бөлүгү
278. Ушул модул каттоо күбөлүгүн алууга карата тобокелдиктерди башкаруу планын биринчи берүүнүн этабына же каттоодон кийинки этапта (мурда тобокелдиктерди башкаруунун макулдашылган планы жок катталган дары-дармек каражаттары үчүн) алар дары-дармек каражаты үчүн белгиленген коопсуздук көйгөйлөрүнүн тизмегин камтууга тийиш. Ушул модул тобокелдиктерди башкаруу планынын жактырылган биринчи версиясына ылайык түзүлөт жана кийин өзгөртүүлөргө жол берилбейт.

CVII модулу «Идентификацияланган жана потенциалдуу тобокелдиктер».
«Коопсуздук боюнча көйгөйлөрдүн тизмегине киргизүү үчүн маанилүү катары баалана турган тобокелдиктер» жана «Коопсуздук боюнча көйгөйлөрдүн тизмегине киргизүү үчүн маанилүү катары бааланбай турган тобокелдиктер» бөлүктөрү
279. Ушул модулда олуттуулук, жыштык жана дары-дармек каражатынын «пайда - тобокелдик» катышына карата таасири бөлүгүндөгү тобокелдиктерди мүнөздөгөн маалымат берилүүгө тийиш. 
280. Коопсуздук боюнча көйгөйлөргө кирбеген тобокелдиктер бөлүгүндө маалымат аларга ылайык ушул тобокелдиктер коопсуздук боюнча көйгөйлөргө киргизилбеген негиздерге ылайык бириктирилиши мүмкүн. 
СVII модулу «Идентификацияланган жана потенциалдуу тобокелдиктер».
«Коопсуздук боюнча жаңы көйгөйлөр жана тобокелдиктерди башкаруу планынын жаңыланган версиясындагы коопсуздук боюнча көйгөйлөр киргизилген классификацияга өзгөртүүлөр» бөлүгү
281. Каттоодон кийинки этапта алынган коопсуздук боюнча маалыматтарга ылайык жаңы идентификацияланган жана потенциалдуу тобокелдиктер жөнүндө маалымат, ошол тобокелдиктерди маанилүүлөрдүн санына киргизүү жана тобокелдиктерди башкаруу планынын коопсуздук боюнча спецификациясына киргизүү үчүн баалоолорду (мисалы, сигналды баалоону, дары-дармек каражатынын «пайда - тобокелдик» катышын мезгил-мезгили менен баалоону же коопсуздук боюнча маалымдарга өзгөртүүлөрдү киргизүү жол-жоболорун) бир эле убакта аткаруу менен коопсуздук боюнча досьесинин документтерине жана бөлүктөрүнө киргизилет. Ушул учурда тобокелдиктерди башкаруу планында берилген дайындардын кайталануусу талап кылынбайт. Бардык жаңы маанилүү идентификацияланган жана потенциалдуу тобокелдиктер боюнча толук маалымат ушул Эрежелердин 
283-285-пункттарында көрсөтүлгөн тобокелдиктерди башкаруу планынын коопсуздук боюнча спецификациясынын CVII модулунун «Маанилүү идентификацияланган жана маанилүү потенциалдуу тобокелдиктер жана маанилүү жетишпеген маалыматтар жөнүндө толук маалымат» бөлүгүндө чагылдырылууга тийиш.
282. Ушул модулда маанилүү идентификацияланган жана маанилүү потенциалдуу тобокелдиктерди классификациялоого киргизүү өзгөргөн учурда жана коопсуздук боюнча көйгөйлөрдүн тизмегинен чыгаруу учурунда коопсуздук боюнча дайындарга карата тиешелүү шилтемеси менен ушул өзгөртүүнүн негиздемеси көрсөтүлүүгө тийиш. Ушул бөлүктөгү маалымат анын жүрүшүндө ушундай суроо-талап түзүлгөн жол-жоболорго шилтеме жасоо менен ыйгарым укуктуу органдардын мындан мурдагы суроо-талабынын сыпаттамасы түрүндө берилиши мүмкүн.

СVII модулу «Идентификацияланган жана потенциалдуу тобокелдиктер».
«Маанилүү идентификацияланган жана маанилүү потенциалдуу тобокелдиктер жана маанилүү жетишпеген маалыматтар жөнүндө толук маалымат» бөлүгү
283. Дары-дармек каражаттарынын комбинациясы үчүн иштелип чыккан тобокелдиктерди башкаруу планында олуттуу айырмачылыктар болгон учурда (мисалы, белгиленген дозалардагы айырмачылыктар) комбинациядагы ар бир дары-дармек каражатына кайсы коопсуздук көйгөйлөрү тиешелүү экендигин так көрсөтүү зарыл.
284. Тобокелдиктерди башкаруу планынын ушул бөлүгү дары-дармек каражатынын колдонулуу циклинин бардык этаптарына карата колдонулат. Маанилүү идентификацияланган жана маанилүү потенциалдуу тобокелдиктер жөнүндө дайындарды берүү төмөнкү маалыматтарды камтууга тийиш:
а) тобокелдиктин аталышын (дарыларды колдонуудан келип чыккан терс реакциялардын эл аралык сөздүгүнүн (MedDRA) терминологиясын колдонуу менен (эгер колдонууга болсо);
б) потенциалдуу механизмин;
в) далилдер базасынын булагын жана далилдердин баскычын (байланышты сунуш кылуу үчүн илимий негиз);
г) тобокелдиктин мүнөздөмөсүн (жыштык, абсолюттук тобокелдик, салыштырмалуу тобокелдик, маанилүүлүгү, оордук баскычы, кайтарымдуулук, узартылган натыйжалар, жашоо сапатына таасири);
д) тобокелдик факторлорун жана тобокелдик топторун (анын ичинде пациентке тиешелүү факторлор, доза, тобокелдик мезгили, кошумча же синергизмикалык факторлор);
е) алдын алуу (тобокелдикти алдын ала билүү, тобокелдикти азайтуу боюнча пландуу же кошумча чаралардын жардамы менен азайтууга мүмкүн болгон белгиленген тобокелдик факторлорунун болушу, мындан тышкары дары-дармек каражатынын жалпы мүнөздөмөлөрүнө же нускамаларга маалыматты киргизүү жолу менен тобокелдиктер жөнүндө жалпы маалымдуулукту калыптандыруу) медициналык колдонуу үчүн, ошондой эле ишке ашыруунун баштапкы этабында терс реакциянын оорчулугун төмөндөтүү мүмкүн болгон тобокелдикти аныктоо мүмкүнчүлүгү;
ж) дары-дармек каражатынын «пайда - тобокелдик» катышына таасири;
з) коомдун саламаттыгына (калктын ден-соолугуна) таасири (мисалы, калктын максаттуу санынын өлчөмүнө карата абсолюттук тобокелдик жана ошого жараша жапа чеккен адамдардын иш жүзүндөгү саны же жалпы калктын деңгээлинде таасир этүүнүн жалпы натыйжасы).
285. Жетишпеген маалыматтар жөнүндө маалымат өзүнө төмөнкү дайындарды камтыйт:
а) жетишпеген маалыматтын аталышын (MedDRA терминологиясын колдонуу (эгерде колдонууга болсо);
б) жалпы максаттуу чөйрө үчүн мүнөздүү коопсуздук профилинин жетишпеген маалымат бөлүгүндө коопсуздук профилинин айырмалануусу жөнүндө негизделген божомолдор;
в) коопсуздук профилинин жалпы максаттуу чөйрө үчүн мүнөздүү айырмасы менен кошумча маалыматтар талап кылынган чөйрөнүн сыпаттамасы же тиешелүүлүгүнө жараша чөйрөнүн изилденбеген бөлүгүндө күтүлгөн тобокелдиктин сыпаттамасы.

CVIII модулу «Коопсуздук көйгөйлөрү жөнүндө жалпыланган маалымат»
286. Тобокелдиктерди башкаруу планынын CVIII модулунда алар төмөнкү категорияларда классификацияланган коопсуздук боюнча аныкталган көйгөйлөр жөнүндө кыскача мазмуну берилет:
а) маанилүү идентификацияланган тобокелдик;
б) маанилүү потенциалдуу тобокелдик;
в) жетишпеген маалымат.

III бөлүк «Фармакокөзөмөл боюнча план»
287. Фармакокөзөмөл боюнча пландын максаты коопсуздуктун спецификациясына киргизилген коопсуздук көйгөйлөрүн андан ары мүнөздөөгө катталган күбөлүк ээсинин пландаштырып жаткан иш-аракеттерине серебин жана негиздөөсүн берүү болуп саналат. Фармакокөзөмөл боюнча план төмөнкү максаттарда иштелип чыккан түзүмдөштүрүлгөн планды билдирет:
а) идентификацияланган же коопсуздук боюнча көйгөйлөрүнүн тизмегинен чыгарылган катары тобокелдикти тастыктоо үчүн потенциалдуу тобокелдикти изилдөө;
б) коопсуздук боюнча көйгөйлөрүн андан ары мүнөздөөсүн (анын ичинде оордугунун, жыштыгын жана тобокелдик факторлорун);
в) жетишпеген маалыматтарды алуу ыкмаларын аныктоо;
г) тобокелдиктерди азайтуу боюнча чаралардын натыйжалуулугун баалоо.
288. Фармакокөзөмөл планы тобокелдиктерди азайтуу, алдын алуу же башкарууга багытталган иш-чараларды камтыбоого тийиш. Ушул иш-чаралар тобокелдиктерди башкаруу планынын V бөлүгүндө көрсөтүлүүгө тийиш.
289. Фармакокөзөмөл планы тобокелдиктерди башкаруу планынын коопсуздук спецификациясынын CVIII модулунда жалпыланган коопсуздук көйгөйлөрүнө багытталууга тийиш жана дары-дармек каражатынын пайдасына жана тобокелдигине бирдей өлчөнгөн болууга тийиш. Эгерде күмөндүүлүк жаралса, катталган күбөлүк ээлери мүчө мамлекеттин ыйгарым укуктуу органы менен илимий консультациялардын жол-жобосунун алкагында фармакокөзөмөл боюнча кошумча чаралардын зарылдыгы, алардын негизги этаптары жана мөөнөттөрү боюнча алдын ала консультацияларды өткөрүүгө тийиш.
290. Фармакокөзөмөл боюнча ишмердик фармакокөзөмөл боюнча күнүмдүк иш-чаралар жана фармакокөзөмөл боюнча кошумча иш-чаралар болуп бөлүнөт.

Фармакокөзөмөл боюнча күнүмдүк иш-чаралар
291. Фармакокөзөмөл боюнча күнүмдүк иш-чаралар  – мүчө мамлекеттердин фармакокөзөмөл жаатындагы мыйзамдардын талаптарынын сакталышын камсыз кылуу максатында бардык дары-дармек каражаттарына катталган күбөлүк ээси тарабынан үзгүлтүксүз жүргүзүлүүгө тийиш болгон негизги иш-чаралардын жыйындысы. Фармакокөзөмөл боюнча күнүмдүк иш-чаралар бөлүгү катары сигналдарды идентификациялоонун бардык дары-дармек каражаттары үчүн жаңы тобокелдиктерди аныктоонун маанилүү элементи болуп саналат. Фармакокөзөмөл системасынын мастер-файлында катталган күбөлүк ээлеринин фармакокөзөмөл боюнча күнүмдүк иш-чаралары жөнүндө толук маалыматы камтылган, ошондуктан бул маалыматты тобокелдиктерди башкаруу планында кайталоонун кереги жок.
292. Мүчө мамлекеттин ыйгарым укуктуу органы катталган күбөлүк ээсине шашылыш билдирүүнун алкагында ишке ашырылган терс реакциялар жөнүндө маалыматтарды чогултуунун, инспекциялоонун, баалоонун жана отчеттуулуктун колдонуудагы жол-жоболорун толуктоону сунуштоого укуктуу. Күнүмдүк клиникалык практиканын бөлүгү катары аткарылган терс реакциялар пайда болгон бейтаптын абалын баалоонун жыйынтыктары боюнча түзүмдөштүрүлгөн кошумча маалыматтарды чогултууну чектөө сунушталса, бул иш күнүмдүк болуп эсептелет. Мында тобокелдиктерди башкаруу планынын ушул бөлүмүндө катталган күбөлүк ээси мүчө мамлекеттин ыйгарым укуктуу органынын сунуштарына ылайык жүзөгө ашырылуучу пландуу фармакокөзөмөл иш-чараларына киргизилген өзгөртүүлөр боюнча түшүндүрмө берет.
293. Эгерде ыйгарым укуктуу орган ткандардын же кандын үлгүлөрүн күнүмдүк клиникалык практиканын алкагында жүргүзүлбөгөн кошумча көрсөткүчтөрдү (мисалы, антителолорду аныктоо) баалоо үчүн конкреттүү клиникалык лабораторияга берүүнү сунуштаса, ушул иш-аракет кошумча фармакокөзөмөл иш катары каралууга тийиш. 
294. Тобокелдиктерди башкаруу планынын ушул бөлүгүндө терс реакциялар жана сигналдарды аныктоо жөнүндө билдирүүлөр менен күрөшүү боюнча жүргүзүлүп жаткан иш-чаралардан тышкары турган күнүмдүк фармакокөзөмөл иш-чараларынын бир бөлүгүнүн сыпаттамасы камтылууга тийиш.

Терс реакциялар жөнүндө маалыматты кийинки чогултуу боюнча
атайын сурамжылоо жыйнактары
295. Эгерде фармакокөзөмөл боюнча күнүмдүк иш-чараларды жүргүзүү үчүн катталган күбөлүк ээсинен өзгөчө кызыкчылык туудурган аныкталган шектүү терс реакциялар жөнүндө түзүмдүк маалыматты алуу үчүн атайын сурамжылоо жыйнактарын түзүү талап кылынса (же пландаштырып жатса), анда фармакокөзөмөл боюнча күнүмдүк иш-чаралардын алкагында көрсөтүлгөн материалдарды колдонуунун сыпаттоосу керек жана тобокелдиктерди башкаруу планынын 
№ 4 тиркемесинде ушул суроо жыйнактарынын долбоорлорун берүүгө тийиш. Терс реакциялар жөнүндө маалыматты кийинки чогултуу үчүн атайын сурамжылоо жыйнактарын колдонуу фармакокөзөмөл боюнча күнүмдүк иш-аракети болуп саналат.
296. Бир эле терс көрүнүш (окуя) үчүн ар кандай катталган күбөлүк ээлери тарабынан колдонула турган сурамжылоо жыйнагынын түп нускалык форматын бузбастан, саламаттык сактоо системасынын адистеринин жүгүн бир эле убакта төмөндөтүү менен баалоону аткаруу жана жөнгө салуучу чечимдерди кабыл алуу үчүн макулдашылган дайындарды түзүүнү камсыздоо үчүн мүмкүн болушунча салыштырууга боло тургандай болуп түзүлүүгө тийиш. Ушуга жараша катталган күбөлүк ээлери суроо-талап боюнча таанышуу жана колдонуу үчүн жеткиликтүү атайын сурамжылоо жыйнактарын катталган күбөлүктүн башка ээлерине берүүгө тийиш. 

Фармакокөзөмөл боюнча күнүмдүк иштердин башка түрлөрү

297. Тобокелдиктерди башкаруу планынын ушул бөлүгү фармакокөзөмөл боюнча күнүмдүк иштердин башка түрлөрүнүн сыпаттамасын (мисалы, пассивдүү мониторингдин күчөтүлгөн программасы, байкоодогу дайындардын күтүлгөн, өзгөчө кызыкчылык туудурган терс окуяларынын кумулятивдүү сереби менен салыштырмалуу талдоосун) камтууга тийиш.

Фармакокөзөмөл боюнча кошумча иш-чаралар
298. Тобокелдиктерди башкаруу планынын ушул бөлүгүндө катталган күбөлүктүн ээси фармакокөзөмөл боюнча пландалган кошумча ишмердигин баяндайт, мында «пайда - тобокелдик» катышын андан ары кийинки так баалоо максатында кандай маалыматтарды чогултуу керектигин толук көрсөтүү менен фармакокөзөмөл боюнча пландалган кошумча ишмердигин сыпаттайт. Катталган күбөлүк ээси тобокелдиктерди туура баалоо жана фармакокөзөмөл боюнча күнүмдүк ыкмалардын жардамы менен тобокелдиктерди талаптагыдай баалоо жана изилдөө боюнча максатына жетүү мүмкүн эместигинин себеби боюнча аларда фармакокөзөмөл боюнча кошумча чараларды кабыл алуу талап кылынган кырдаалдарды баалоого тийиш.
299. Фармакокөзөмөл боюнча кошумча иш-чараларына күнүмдүк эмес болуп саналган фармакокөзөмөл боюнча ишмердиги кирет. Бул ишмердик клиникага чейинки изилдөөлөрдү, клиникалык изилдөөлөрдү жана интервенциялык эмес изилдөөлөрдү, анын ичинде клиникалык изилдөөгө катышкан пациенттерди узак мөөнөттүү байкоону же узак мөөнөттүү колдонууда дары-дармек каражатынын коопсуздугун баалоо үчүн когорттук изилдөөнү камтыйт. Кошумча фармакокөзөмөл боюнча ишмердигин жүргүзүүнүн зарылчылыгына карата кандайдыр бир күмөндүүлүк пайда болгон учурда, катталган күбөлүк ээси илимий консультация берүү жол-жобосунун алкагында мүчө мамлекеттин ыйгарым укуктуу органынан ушул маселе боюнча консультация сурай алат.
300. Фармакокөзөмөл боюнча планындагы изилдөөлөр тобокелдиктерди аныктоого жана мүнөздөөгө, жетишпеген маалыматтын аспектилери боюнча кошумча маалыматтарды чогултууга же тобокелдиктерди минималдаштыруу боюнча кошумча чаралардын натыйжалуулугун баалоого багытталууга тийиш.
301. Изилдөө протоколдору тобокелдиктерди башкаруу планын жаңыртууга ушул изилдөөлөр фармакокөзөмөл боюнча планына киргизилген жана ыйгарым укуктуу орган сураган учурларда гана киргизилиши мүмкүн. фармакокөзөмөл боюнча планына киргизилген изилдөөлөрдүн жалпы сыпаттамасы жана бекитилген протоколдору ушул Эрежелердин 334 жана 335-пункттарында көрсөтүлгөн тобокелдиктерди башкаруу планынын № 3 тиркемесинин В бөлүгүндө берилүүгө тийиш (электрондук шилтемелер же башка электрондук каттоо досьесинин бөлүгүнө киргизилген протоколго карата шилтемелер аркылуу). Маалымат үчүн гана берилген ушул Эрежелердин 304-пунктунда көрсөтүлгөн 3-категориядагы башка изилдөө протоколдору да ушул Эрежелердин 336 жана 337-пункттарында көрсөтүлгөн тобокелдиктерди башкаруу планынын №3 тиркемесинин В бөлүгүнө киргизилиши мүмкүн. Баалоо үчүн жыйынтык отчету ыйгарым укуктуу органга берилгенден кийин аяктаган изилдөөлөрдүн протоколдору тобокелдиктерди башкаруу планынын № 3 тиркемесинен алып коюуга жатат жана изилдөөлөр фармакокөзөмөл боюнча планынан алып коюлат.
302. Катталган күбөлүк ээлери илимий консультация алуу үчүн мүчө мамлекеттердин ыйгарым укуктуу органдарына коопсуздук боюнча каттоодон кийинки изилдөөлөрүнүн протколдорун бере алышат.

Фармакокөзөмөл боюнча кошумча 
иш-чаралардын жыйынтык таблицасы
303. Тобокелдиктерди башкаруу планынын ушул бөлүгүндө дары-дармек каражатын колдонуу менен байланышкан тобокелдиктерди аныктоого жана мүнөздөөгө багытталган фармакокөзөмөл иш-чаралары сыпатталат. Ушул иш-чаралардын айрым түрлөрү каттоонун милдеттүү шарты болушу мүмкүн, анткени алар дары-дармек каражатынын «пайда-тобокелдик» катышы үчүн өзөктүү болуп саналат (фармакокөзөмөл боюнча планында 1-категориядагы изилдөөлөр катары белгиленген) же өзгөчө шарттарда шарттуу каттоонун контекстинде (фармакокөзөмөл боюнча планында 2-категориядагы изилдөөлөр катары белгиленген) конкреттүү милдеттенмелер катары саналат. Эгерде белгиленген шарт же милдеттенме коопсуздук боюнча интервенциялык эмес изилдөөнү билдирсе, анда бул изилдөөнү аткаруу ыйгарым укуктуу орган тарабынан көзөмөлдөнүүгө тийиш жана ал эми изилдөө катталган күбөлүк ээси тарабынан пландаштырылса жана жүргүзүлсө, ушул Эрежелердин 
X бөлүгүндө көрсөтүлгөн талаптардын аткарылышын камсыздоого тийиш.
304. Тобокелдиктерди башкаруу планында коопсуздук маселесин иликтөө же тобокелдиктерди азайтуу чараларынын натыйжалуулугун баалоо үчүн башка изилдөөлөр талап кылынышы мүмкүн. Фармакокөзөмөл планына киргизилген мындай изилдөөлөрдүн да (фармакокөзөмөл планында 3-категориядагы изилдөөлөр деп аталган) мыйзамдуу негиздери бар. Фармакокөзөмөл боюнча кошумча иш-чаралар боюнча жыйынды таблица ушул Эрежелердин 303-пунктуна жана ушул пунктка ылайык фармакокөзөмөл боюнча планындагы иш-аракет (каттоо шарты, белгилүү бир милдеттенме же тобокелдиктерди минималдаштыруу боюнча натыйжалуулукту баалоо үчүн же коопсуздук көйгөйлөрүн андан ары изилдөө үчүн керектүү изилдөө) кайсы категорияга кире турганы, статусу (милдеттүү же юридикалык жактан негизделген), изилдөөнүн тиби  (интервенциялык жана интервенциялык эмес) фармакокөзөмөл боюнча планындагы иш-чарага карата бардык кызыкдар тараптар үчүн түшүнүктүүлүгүн камсыздоого тийиш. Интервенциялык изилдөөлөрдү жүргүзүү учурунда талаптагыдай клиникалык практиканын эрежелеринин талаптарын жетекчиликке алууга тийиш. 
305. Өндүрүлгөн дары-дармек каражаттарынын тобокелдиктерин башкаруу планы, эгерде каттоо учурундагы абалы боюнча мындай зарылчылык болсо, фармакокөзөмөл боюнча изилдөөлөрдү жүргүзүүнүн зарылдыгын чагылдырууга тийиш. Айрым учурларда өндүрүлгөн дары-дармек каражаты үчүн каттоодон кийинки же пландаштырылган (мисалы, бул изилдөөгө пациенттердин көбүрөөк санын киргизүүгө же аларга референттик же өндүрүлгөн дары-дармек менен дарылоо дайындалган бардык бейтаптарга бардык дарылоо дайындалган бейтаптарды киргизүү зарыл болгондо) маалымдама же коопсуздук боюнча изилдөөлөр талап кылынышы мүмкүн. Аны колдонууга мүмкүн болсо, коопсуздук боюнча каттоодон кийинки (мисалы, регистрди жүргүзүү учурунда же колдонуудагы белгилүү бир заты бар жана белгилүү бир көрсөткүч боюнча колдонула турган бардык катталган дары-дармек каражаттары үчүн ушул изилдөөнү жүргүзүү боюнча талабын аныктоо учурунда) биргелешкен изилдөөлөрдү жүргүзүү колдоого алынат.

«Каттоодон кийинки изилдөөлөрдүн натыйжалуулугунун планы»
Тобокелдиктерди башкаруу планынын IV бөлүгү

306. Тобокелдиктерди башкаруу планынын ушул бөлүгү, алар каттоо учурунда өзгөчө милдеттенмелер же шарт болуп саналса, каттоодон кийинки натыйжалуулукту изилдөөлөрдүн тизмегин камтууга тийиш. Эгерде каттоодон өткөрүүдө катталган күбөлүк ээсинин өзгөчө милдеттенмелери жок болсо, каттоо учурунда тобокелдиктерди башкаруу планынын IV бөлүгү толтурулбай калышы мүмкүн.

V бөлүк «Тобокелдиктерди минималдаштыруу (анын ичинде тобокелдиктерди минималдаштыруу боюнча чаралардын натыйжалуулугун баалоо) чаралары»
307. Коопсуздук боюнча спецификациясына ылайык катталган күбөлүк ээси тобокелдиктерди минималдаштыруу боюнча кандай чаралар керек экендигине карата коопсуздук боюнча ар бир көйгөй боюнча баа берүүгө тийиш. Тобокелдиктерди минималдаштыруу планы алар коопсуздук боюнча белгиленген ар бир көйгөйлөр менен байланышкан тобокелдиктерди минималдаштыруу боюнча иш-чаралары толук маалыматын камтууга тийиш. 
308. Колдонуу көрсөткүчтөрү же максаттуу чөйрөлөр үчүн ар кандай дары-дармек каражаттарында камтылган колдонуудагы окшош заттар үчүн ар бир каражат үчүн тобокелдиктерди минималдаштыруу боюнча жеке пландарды иштеп чыгуу максатка ылайыктуу. Башкача айтканда, медицинанын ар кандай жааттарында аларды колдонууга карата кирген көрсөткүчтөр жана ар кандай коопсуздук көйгөйлөрү менен байланышкан дары-дармек каражаттары үчүн же аларды колдонуунун натыйжасында тобокелдиктер максаттуу чөйрөсүнө жараша айырмаланышат же тобокелдиктерди минималдаштыруунун жеке пландарын иштеп чыгуу чыгаруу үчүн ар кандай укуктук статусу менен дары-дармек каражаттары үчүн негизделген болуп саналат.
309. Тобокелдиктерди минималдаштыруу чаралары тобокелдиктерди минималдаштыруу боюнча күнүмдүк чаралардан жана тобокелдиктерди минималдаштыруу боюнча кошумча чаралардан турушу мүмкүн. Тобокелдиктерди минималдаштыруу боюнча бардык чараларынын так белгиленген максаты болууга тийиш.
310. Катталган күбөлүк ээлери тобокелдиктерди минималдаштыруу боюнча белгиленген чараларды ишке ашырууну улантуу зарылчылыгын мезгил-мезгили менен баалоону, ошондой эле алардын натыйжалуулугун баалоону жүргүзүүгө тийиш. Тобокелдиктерди минималдаштыруу боюнча кошумча чаралар жана тобокелдиктерди минималдаштыруу боюнча чаралардын натыйжалуулугун баалоо ушул Эрежелердин XII бөлүгүндө кеңири сыпатталды.

Тобокелдиктерди минималдаштыруу боюнча күнүмдүк чаралар
311. Тобокелдиктерди минималдаштыруу боюнча күнүмдүк чаралар ар бир дары-дармек каражатына карата жүргүзүлүүчү иш-чараларды (иш-аракеттерди) камтыйт. Кадимки чаралар төмөнкүлөргө карата жайылтылат:
дары-дармек каражатынын жалпы мүнөздөмөсүнө жана медициналык колдонуу боюнча нускамага;
дары-дармек каражатын маркировкалоого;
кутунун (таңгактын) өлчөмдөрүнө;
дары-дармек каражатын чыгаруу категориясына.
Дары-дармек каражатын чыгаруу формасы дары-дармек каражатынын тобокелдиктерин минималдаштырууда маанилүү роль ойной турганын эске алуу зарыл.

Дары-дармектин каражатынын жалпы мүнөздөмөсү жана медициналык колдонуу боюнча нускамасы
312. Дары-дармек каражатынын жалпы мүнөздөмөсү жана медициналык колдонуу боюнча нускамасы тобокелдиктерди минималдаштыруунун маанилүү инструменти болуп саналат, анткени алар медициналык жана фармацевтика кызматкерлерине, ошондой эле бейтаптарды дары-дармек каражаты жөнүндө маалымдоо үчүн көзөмөлдөнүүчү жана стандартташтырылган формат болуп саналат.
313. Дары-дармек каражатынын жалпы мүнөздөмөсү жана медициналык колдонуу боюнча нускамасы тобокелдиктерди минималдаштыруу боюнча пландуу чаралар боюнча сунуштар жөнүндө маалымат берет, бул маалымат сунуштамалардын 2 тибин камтыйт:
тобокелдик жөнүндө күндөлүк маалымдоо дары-дармек каражатынын жалпы мүнөздөмөсүнүн 4-бөлүгүнүн 4.8-пунктчасында киргизилген маалыматка жана медициналык колдонуу боюнча нускамаларга негизделген, коопсуздук профили боюнча дайындарды эске алуу менен дарылоого карата чечим кабыл алуу мүмкүндүгүн камсыздоо максатында дары-дармек каражатынын терс таасирлери жөнүндө саламаттык сактоо кызматкерлерине жана бейтаптарга маалымдоого багытталган;
тобокелдиктерди минималдаштыруу боюнча күнүмдүк чаралар тобокелдиктин алдын алууга же азайтууга багытталган айрым клиникалык чараларды камтыйт жана негизинен дары-дармек каражатынын жалпы мүнөздөмөлөрүнүн 4-бөлүгүнүн 4.2 жана 4.4-пунктчаларында чагылдырылат, бирок дары-дармек каражатынын жалпы мүнөздөмөлөрүнүн 4-бөлүгүнүн, ошондой эле медициналык колдонуу боюнча нускаманын 2 жана 3-бөлүктөрү 4.1, 4.3, 4.5 - 4.7 жана 4.9-пунктчаларына да таасирин тийгизиши мүмкүн. Дары-дармек каражатынын жалпы мүнөздөмөлөрүндө тобокелдикти минималдаштырууга багытталган атайын көрсөтмөлөр жана сактык чаралары төмөнкүлөрдү камтыйт, бирок алар менен чектелбейт:
дарылоону баштоо алдында белгилүү бир изилдөөлөрдү жүргүзүү;
дарылоо учурунда лабораториялык параметрлерге мониторинг жүргүзүү; тобокелдиктин көрүнүшүнө мүнөздүү айрым симптомдорго жана параметрлерге мониторинг жүргүзүү;
терс көрүнүштөр пайда болгондо же лабораториялык көрсөткүчтөр өзгөргөндө дозаны тууралоо же дарылоону токтотуу;
дарылоону үзгүлтүккө учураткандан кийин дары-дармектердин элиминациясынын жол-жоболорун жүргүзүү;
 контрацепция боюнча сунуштар;
башка дары-дармек каражаттарын бир эле учурда колдонууга тыюу салуу;
дары-дармек каражаттарын колдонууда терс реакцияга алып келиши мүмкүн болгон тобокелдик факторлорунун таасири; 
кийнкиге калтырылган терс реакциялардын эрте стадияларында аныктоо үчүн кийинки узак мөөнөттүү клиникалык байкоо жүргүзүү боюнча сунуштар. 

Кутунун (таңгактын) өлчөмү
314. Бир кутудагы (таңгактагы) дары-дармек каражатынын дозалык бирдиктеринин жеткиликтүү санын чектөө үчүн кутунун (таңгактын) өлчөмүн пландаштыруу тобокелдиктерди минималдаштыруу боюнча күнүмдүк чаралардын бири болуп саналат. Белгиленген дары бирдигинин санын чектеген учурда пациент дарылоочу дарыгерге кыска аралыкта кайрылууга аргасыз болот, бул анын абалына мониторинг жүргүзүү ыктымалдыгын жогорулатат жана анын тийиштүү көзөмөлсүз калуу убактысын кыскартат. Аз сандагы дозаланган бирдиктери үчүн кутуну (таңгакты) чыгаруу (өзгөчө учурларда, бир дозаланган бирдикке), эгерде негизги тобокелдиктердин бири ашыкча дозаланган учур болуп саналса, пайдалуу болушу мүмкүн.

Дары-дармек каражаттарын чыгаруу категориясы
315. Дары-дармек каражатын элге берүү шарттарына көзөмөлдү киргизген чыгаруу категориясы мындай дары-дармек каражатын колдонууга же аны туура эмес колдонууга байланышкан тобокелдиктерди азайтууга жардам бере алат. Бул дары-дармекти колдонууга мүмкүн болгон шарттарды же бейтап дары-дармекти ала турган шарттарды жөнгө салуу аркылуу жетишилет.
316. Каттоо күбөлүгү дары-дармек каражатын бөлүштүрүүнүн же колдонуунун ар кандай шарттары, чектөөлөрү, анын ичинде дары-дармек каражаты бейтаптар үчүн жеткиликтүү болуп калышы мүмкүн болгон шарттар (дары-дармек каражатынын диспансердик категориясы) жөнүндө толук маалыматты камтууга тийиш. Бул статуска дары-дармек каражаты рецепт боюнча же рецептсиз бериле тургандыгы жөнүндө маалыматты камтыйт. Ал ошондой эле дары-дармектин таралган жерин (мисалы, чектөө жол-жоболорун) чектеши мүмкүн. Рецепт боюнча гана берилүүчү дары-дармектер үчүн кошумча шарттарды киргизүү зарыл, тактап айтканда, атайын рецепт менен гана сатып алынуучу дарыларды аныктоо зарыл. 

Тобокелдиктерди минималдаштыруу боюнча кошумча чаралар
317. Дары-дармек каражатын коопсуз жана натыйжалуу пайдаланууну камсыз кылуу үчүн мындай чараларды киргизүү зарыл болгондо тобокелдиктерди минималдаштыруу боюнча кошумча чаралар сунушталууга тийиш. Кошумча чараларды ишке ашыруунун зарылдыгы мезгил-мезгили менен каралып турууга тийиш.
318. Тобокелдиктерди минималдаштыруу боюнча кошумча чаралар мүчө мамлекеттердин ыйгарым укуктуу органы менен макулдашылгандан кийин каттоо күбөлүгүн алуу же каттоо статусун сактоо үчүн шарт болуп калат. Тиешелүү учурларда тобокелдиктерди азайтуу боюнча кошумча чаралар жөнүндө толук маалымат тобокелдиктерди башкаруу планынын 
№ 6 тиркемесинде берилүүгө тийиш. 

Тобокелдиктерди минималдаштыруу боюнча чаралардын натыйжалуулугун баалоо
319. Тобокелдиктерди башкаруу планын тактоо этаптарында тобокелдиктерди минималдаштыруу планы бул иш-чаралардын натыйжалуулугун аныктоочу негизги параметрлерге ишке ашырылып жаткан тобокелдиктерди минималдаштыруу боюнча кошумча чаралардын таасирин баалоо жөнүндө маалыматты камтууга тийиш. Мүмкүн болгон учурда бул маалымат ар бир мүчө мамлекет үчүн берилүүгө тийиш.
320. Колдонууга мүмкүн болсо, бул бөлүк тобокелдиктерди азайтуу боюнча аткарылган чараларга кандайдыр бир атайын баалоосунун натыйжаларынын талкуулоосун камтууга тийиш. Эгерде тобокелдикти азайтуунун конкреттүү стратегиясы натыйжасыз деп табылса, же колдонулган стратегияны ишке ашыруу бейтаптарга же саламаттык сактоо системасына ашыкча жүк келтире тургандыгы аныкталса, катталган күбөлүк ээси тобокелдиктерди азайтуу чараларынын альтернативалуу түрлөрүн кароого тийиш. Катталган күбөлүк ээси тобокелдикти башкаруу планында ар бир коопсуздук маселеси боюнча тобокелдикти азайтуу боюнча кошумча же башка чараларды киргизүү керекпи же баа берүүнүн негизинде тобокелдикти азайтуу чаралары (кошумча) пландан чыгарылып салынышы мүмкүнбү же жокпу (мисалы, тобокелдиктерди азайтуу чаралары стандарттуу клиникалык практиканын бир бөлүгү болуп калса) баалоого жана комментарий берүүгө тийиш. Айрым  учурларда стратегияны баалоо тобокелдиктерин азайтуу боюнча чаралар дары-дармек каражатын колдонууну камсыз кылуу үчүн зарыл болгон баскычта тобокелдиктерди көзөмөлдөй албайт деген тыянакка алып келиши мүмкүн, эгерде пайда тобокелдиктен ашса, бул дары-дармекти рыноктон алып коюу зарылчылыгын билдирет же пайда тобокелдиктен жогору турган бейтаптардын чакан тобуна гана колдонууну чектөө зарыл. 
321. Эгерде ыйгарым укуктуу орган тарабынан тобокелдиктерди азайтуу боюнча чаралардын натыйжалуулугунун баалоосу талап же шарт болуп саналса, бул чаралар фармакокөзөмөл боюнча планына киргизилет.
322. Тобокелдиктерди азайтуу боюнча чаралардын натыйжалуулугуна мониторинг жүргүзүү ушул Эрежелердин XII бөлүгүндө сыпатталды.

Тобокелдиктерди минималдаштыруу планы
323. Ушул бөлүктө коопсуздук боюнча спецификациясына киргизилген ар бир коопсуздук көйгөйү боюнча тобокелдиктерди минималдаштыруу чаралары боюнча төмөнкүдөй маалыматтар берилүүгө тийиш:
а) тобокелдиктерди минималдаштыруу боюнча күнүмдүк иш-чаралар же тобокелдиктерди минималдаштыруу боюнча башка күнүмдүк чаралар пландаштырылганы болжолдонгондугу же боюнча дары-дармек каражатынын жалпы мүнөздөмөлөрүнө жана медициналык колдонуу боюнча нускамаларга тиешелүү сунуштарды жана маалыматтарды киргизүү үчүн гана арналгандыгы камтылган толук маалымат;
б) тобокелдиктерди минималдаштыруу боюнча кошумча чаралар (зарыл болгон учурда), анын ичинде ар бир кошумча иш боюнча тапшырмалар, зарылчылыктын негиздемеси жана тобокелдиктерди минималдаштыруу боюнча кошумча чаралардын натыйжалуулугун баалоо ыкмасы.

Тобокелдиктерди минималдаштыруу 
планынын резюмеси
324. Ушул бөлүктө коопсуздук боюнча спецификациясында аныкталган коопсуздук көйгөйлөрүнө (мисалы, тобокелдикти күнүмдүк минималдаштырууну караган дары-дармек каражатынын жалпы мүнөздөмөлөрүнүн бөлүмдөрүнүн номери, анда каралган тобокелдиктерди азайтуу боюнча чараларга) ылайык тобокелдиктерди азайтуу боюнча күнүмдүк жана кошумча чараларды келтирүү менен таблица берилүүгө тийиш. 

VI бөлүк «Тобокелдиктерди башкаруу планынын резюмеси»
325. Ар бир дары-дармек каражаты боюнча тобокелдиктерди башкаруу планынын резюмеси коомчулукка жеткиликтүү болууга тийиш. Корутунду тобокелдиктерди азайтуу чараларына өзгөчө басым жасоо менен тобокелдиктерди башкаруу планынын негизги элементтерин камтууга тийиш. Ыйгарым укуктуу органдар тобокелдиктерди башкаруу боюнча бекитилген пландардын резюмесин Интернет тармагындагы ыйгарым укуктуу органдын сайтында жарыялоону камсыз кылууга тийиш.
326. Тобокелдиктерди башкаруу планынын резюмеси планга маанилүү өзгөртүүлөр киргизилгендигине жараша өз убагында жаңыртылып турууга тийиш.  Эгерде алар төмөнкүлөргө таасир этсе, тобокелдиктерди башкаруу планына өзгөртүүлөр маанилүү болуп эсептелет:
а) жаңы маанилүү идентификацияланган же потенциалдуу тобокелдиктер же коопсуздук көйгөйлөрүнүн тизмегине маанилүү өзгөртүүлөр же алардан маалымдарды алып коюлар;
б) тобокелдиктерди башкаруу боюнча атайын клиникалык чараларды ишке ашырууну камтыган тобокелдиктерди минималдаштыруу боюнча кошумча чараларды же тобокелдиктерди минималдаштыруу боюнча күнүмдүк иш-чараларды киргизүү же алып коюу;
в) фармакокөзөмөл планына олуттуу өзгөртүүлөрдү киргизүү (мисалы, планга жаңы изилдөөлөрдү кошуу же жүргүзүлүп жаткан изилдөөлөрдү аяктоо).
327. Тобокелдиктерди башкаруу планынын кыскача мазмуну жалпы аудиторияга арналгандыктан бул бөлүктөгү маалымат түшүнүктүү тилде берилүүгө тийиш. Бирок, бул адистештирилген терминдерден качуу керек дегенди билдирбейт. Документ анын максатын жана анын башка маалыматтарга, атап айтканда, дары-дармек каражаты жөнүндө маалыматка кандай тиешеси бар экенин (башкача айтканда, дары-дармек каражатынын жалпы мүнөздөмөсү, медициналык колдонуу боюнча нускамасы жана маркировкасы) так түшүндүрүүгө тийиш. 
328. Тобокелдиктерди башкаруу планынын резюмеси II бөлүктүн CVII, CVIII модулдарында жана тобокелдиктерди так түшүндүрүүгө тийиш, тобокелдиктерди башкаруу планынын III-V бөлүктөрүндө берилген маалыматтарга ылайык келиши керек жана төмөнкү маалыматтарды камтууга тийиш:
а) дары-дармек каражатынын аталышы жана алар үчүн колдонуу жактырылган максаттары;
б) коопсуздук көйгөйлөрүн жана жетишпеген маалыматтардын кыскача сыпаттамасын;
в) тобокелдиктерди минималдаштыруу боюнча күнүмдүк жана кошумча чараларды;
г) фармакокөзөмөл боюнча кошумча иш-чараларды.

VII бөлүк «Тобокелдиктерди башкаруу планына тиркемелер»
329. Эгерде тобокелдиктерди башкаруу планы эки же андан көп дары-дармек каражаттарына карата колдонулса, тиркемелер бардык дары-дармек каражаттарына тиешелүү болот деп болжолдонот. Тобокелдиктерди башкаруу боюнча бардык дары-дармек каражаттарына колдонулбаган өзгөчө аспектилерге басым жасоо зарыл (мисалы, тобокелдиктерди башкаруу планынын № 4 тиркемесинде кошумча реакциялар жөнүндө маалыматты кийин чогултуу формасы дары-дармек каражаттарына гана колдонулушу мүмкүн (реакция менен байланышкан себептүү таасир этүүчү активдүү затты камтыган). Тобокелдиктерди башкаруу планы төмөндөгү тиркемелерди (эгерде колдонууга болсо) камтууга тийиш.

№ 1 тиркеме «Тобокелдиктерди башкаруу планынын электрондук түрү»
330. Тобокелдиктерди башкаруу планынын № 1 тиркемеси – бул дары-дармек каражатын каттоо досьесинин бөлүгү катары берүү талап кылынбаган тобокелдиктерди башкаруу планынын түзүмдүк электрондук файлын билдирет. № 1 тиркеме электрондук файл түрүндөгү Евразия экономикалык комиссиясынын Коллегиясынын 2017-жылдын 30-июнундагы № 79 чечими менен бекитилген медициналык колдонуу үчүн дары-дармек каражаттарын каттоодо жана экспертизадан өткөрүүдө берилген каттоо досьесинин арыздарынын жана документтеринин электрондук формасына карата талаптарга ылайык келген форматта берилүүгө тийиш. Ушул тиркеме толтурулбай бош болуп калышы да мүмкүн.

№ 2 тиркеме «Фармакокөзөмөл боюнча пландын пландаштырылган, аткарылып жаткан жана аяктаган изилдөөлөр боюнча
таблица түрүндөгү жалпыланган дайындары» 
331. Ушул тиркеме фармакокөзөмөл планына киргизилген изилдөөлөр үчүн таблица түрүндө төмөнкү маалыматтарды камтууга тийиш (тобокелдиктерди башкаруу планынын учурдагы же мурдагы вариантына, 
1, 2 жана 3-категориядагы изилдөөлөргө ылайык):
а) пландалган жана аткарылып жаткан изилдөөлөр, анын ичинде максаттар, коопсуздук көйгөйлөрү жана аралык жана акыркы жыйынтыктарды берүү үчүн пландаштырылган даталар;
б) аяктаган изилдөөлөр, анын ичинде максаттар, коопсуздук маселелери жана жыйынтыктар ыйгарым укуктуу органдарга берүү датасы (аяктаган, пландаштырылган тапшыруу же натыйжаларды билдирбөөнүн себебин көрсөтүү менен).

№ 3 тиркеме «Фармакокөзөмөл боюнча пландын сунушталган, аткарылып жаткан жана аяктаган изилдөөлөрүнүн протоколдору»
332. Тобокелдиктерди башкаруу планынын № 3 тиркемеси мүчө мамлекеттин ыйгарым укуктуу органы тарабынан дайындалбаган жана фармакокөзөмөл планына киргизилбеген изилдөө протоколдорун киргизүү талап кылынбайт. Эгерде бул протоколдор жана тобокелдиктерди башкаруу планы электрондук жалпы техникалык документ менен бир убакта берилсе, бул тиркеме электрондук каттоо досьесинин башка досьенин модулдарына электрондук шилтемени камтышы мүмкүн. Эгерде тобокелдиктерди башкаруу планы электрондук каттоо досьесинин бөлүгү катары берилбесе, анда бул тиркемеге фармакокөзөмөл планына киргизилген изилдөөлөрдүн протоколдору киргизилүүгө тийиш.

№ 3 тиркеменин А бөлүгү «Тобокелдиктерди башкаруу планынын версиясын жаңылоо учурунда ыйгарым укуктуу органды баалоо үчүн сунушталган фармакокөзөмөл планынын изилдөөлөрүнүн сурала турган протоколдору»
333. Суралган протоколдор ыйгарым укуктуу органдын кароосуна берилүүгө тийиш болгон учурда жана катталган күбөлүк ээси тобокелдиктерди башкаруу планын берүү жол-жобосунун алкагында изилдөө протоколун ыйгарым укуктуу органга баалоого берүүнү пландаштырган учурда, № 3 тиркеменин А бөлүгү мындай протоколду камтууга тийиш. Же болбосо, изилдөө протоколу өзүнчө жол-жобонун бир бөлүгү катары каралышы мүмкүн жана макулдашылгандан кийин ушул тиркеменин В бөлүгүнө киргизилүүгө тийиш. Изилдөөнүн протоколун берүүнүн тартиби ыйгарым укуктуу орган менен макулдашылууга тийиш.

№ 3 тиркеменин Б бөлүгү «Тобокелдиктерди башкаруу планынын версиясын жаңылоо учурунда ыйгарым укуктуу органды баалоо үчүн сунушталган жана суралган фармакокөзөмөл планынын изилдөөлөрүнүн мурда жактырылган протоколдорунун өзгөрүүлөрү»
334. Эгерде ыйгарым укуктуу орган тарабынан изилдөө протоколунун өзгөртүүлөрүн кароо үчүн суралса жана катталган күбөлүк ээси тобокелдиктерди башкаруу планын берүү жол-жобосунун алкагында изилдөө протоколуна өзгөртүүлөрдү берүүнү пландаштырса, анда № 3 тиркеменин В бөлүгү жаңыртылган протоколду камтууга тийиш. Же болбосо протоколго түзөтүү өзүнчө жол-жобо боюнча берилиши мүмкүн жана макулдашылгандан кийин бул тиркеменин В бөлүгүнө киргизилүүгө тийиш. Изилдөөнүн протоколун берүүнүн тартиби ыйгарым укуктуу орган менен макулдашылууга тийиш.
335. Ыйгарым укуктуу орган тарабынан бекитилгенден кийин А же В бөлүктөрүндөгү изилдөө протоколдору текшерилгенден кийин тобокелдиктерди башкаруу планын милдеттүү түрдө жаңыртылышы менен ушул тиркеменин С бөлүгүнө көчүрүү зарыл.

№ 3 тиркеменин В бөлүгү «Фармакокөзөмөл планынын аткарыла турган изилдөөлөрүнүн жактырылган протоколдору жана ыйгарым укуктуу органды баалоо үчүн берилбеген изилдөөлөрдүн акыркы протоколдору»
336. Тобокелдиктерди башкаруу планынын № 3 тиркемесинин В бөлүгүндө төмөнкү протоколдор камтылууга тийиш:
а) ыйгарым укуктуу орган тарабынан мурда бааланган жана макулдашылган (б.а. протоколду кайталап берүү суралбаган) толук протоколдор. Протоколго анын алкагында протокол бекитилген жол-жобонун аталышын жана түзүлгөн датасын көрсөтүү менен документ тиркелүүгө тийиш. Жол-жобонун аталышын көрсөтүү электрондук жөнөтүүнү же эгерде протоколдор анын курамында мурда берилген болсо, дары-дармек каражатынын каттоо досьесинин башка модулдарына шилтемелерди камтышы мүмкүн;
б) 3-категориядагы башка изилдөөлөрдүн акыркы протоколдору: ыйгарым укуктуу орган тарабынан кароо үчүн суралбаган жана катталган күбөлүк ээси тарабынан маалымат үчүн гана берилген протоколдор.
337. Изилдөөнүн жыйынтыктары боюнча акыркы отчеттор ыйгарым укуктуу органга баалоо үчүн берилгенден кийин аяктаган изилдөөлөрдүн протоколдору ушул тиркемеден алып коюлууга тийиш.

№ 4 Тиркеме «Терс реакциялар жөнүндө маалыматтарды кийин чогултуу үчүн атайын формалар»
338. Ушул тиркеме катталган күбөлүк ээси тарабынан коопсуздуктун белгилүү көйгөйлөрү боюнча кошумча дайындарды чогултуу үчүн катталган күбөлүк ээси тарабынан колдонула турган терс реакциялар жөнүндө кийинки маалыматты чогултуунун бардык формаларын камтууга тийиш. Ушул тиркемеде камтылган маалыматтарды чогултуунун кийинки формаларын колдонуу фармакокөзөмөлдүн планында күнүмдүк иш-чаралардын компоненти катары тобокелдиктерди башкаруу планында толук сыпатталууга тийиш.
339. Ушул тиркемеде камтылууга тийиш болгон маалыматтарды чогултуунун кийинки формалары кошумча реакциялар жөнүндө маалыматтарды чогултуу формасы, терс реакциялар жөнүндө маалыматтарды чогултуу формасы же кошумча реакциялар боюнча маалыматтарды чогултуу формасы катары да аталышы мүмкүн.

№ 5 тиркеме «Тобокелдиктерди башкаруу планынын IV бөлүгүндө камтылган сунушталган жана аткарылып жаткан изилдөөлөрдүн протоколдору»
340. Эгерде натыйжалуулукту изилдөөнүн протоколу электрондук жалпы техникалык документке же тобокелдиктерди башкаруу планынын IV бөлүгүнө киргизилген натыйжалуулукту изилдөөнүн протоколуна киргизилсе, бул тиркеме электрондук каттоо досьесинин башка бөлүктөрүнө шилтемелерди же кайра шилтемелерди камтууга тийиш.

№ 6 тиркеме «Тобокелдиктерди минималдаштыруунун тиркеле турган кошумча чаралары жөнүндө толук маалымат»
341. Эгерде колдонууга болсо, тобокелдиктерди минималдаштыруу боюнча кошумча чараларды түзгөн негизги маалыматтар менен сунушталган жана макулдашылган (эгерде колдонууга болсо) долбоорлор ушул тиркемеге киргизилүүгө тийиш.

№ 7 тиркеме «Башка көмөктөшүүчү маалыматтар (анын ичинде шилтеме материалдар)»
342. Эгерде колдонууга болсо, шилтеме катары берилген материалдардын кайталанышына жол бербөө үчүн, мүмкүн болсо, бул тиркеме электрондук каттоо досьесине шилтемелерди же каттоо досьесинин башка модулдарына киргизилген башка документтерге шилтемелерди камтууга тийиш.

№ 8 тиркеме «Тобокелдиктерди башкаруу планына киргизилген өзгөртүүлөрдүн сереби»
343. Ушул тиркемеде тобокелдиктерди башкаруу планына киргизилген бардык олуттуу өзгөртүүлөр хронологиялык тартипте көрсөтүлүүгө тийиш. Маалыматта төмөнкү өзгөрүүлөрдүн бардыгы үчүн тобокелдиктерди башкаруу планынын өзгөртүүлөрүнүн кыскача сыпаттамасы, датасы жана версиясынын номери камтылууга тийиш:
а) коопсуздук боюнча көйгөйлөрүн киргизүү классификациясына кошуу, жок кылуу же өзгөртүү;
б) фармакокөзөмөл планына изилдөөлөрдү кошуу же жок кылуу;
в) тобокелдиктерди башкаруу боюнча белгилүү бир клиникалык чараларды сунуштаган иш-чараларга карата тобокелдиктерди минималдаштыруу планындагы иш-чараларды өзгөртүү же тобокелдиктерди минималдаштыруу боюнча кошумча чаралар.

№ 9 тиркеме «Мүчө мамлекеттерде тобокелдиктерди башкаруу пландары менен тобокелдиктерди башкаруу планынын учурдагы версиясынын ортосундагы айырмачылыктар жөнүндө маалымат»
344. Ушул тиркеме мүчө мамлекеттерде тобокелдиктерди башкаруу планындагы маалыматтарда тобокелдиктерди башкаруу планынын учурдагы версиясынын тиешелүү бөлүмдөрүндөгү маалыматтардан айырмачылыктар болгондо берилет. Ушул айырмачылыктардын сыпаттамасы маалыматтардын форматына жана түзүмүнө коюлган талаптарга ылайык берилди.

7. Тобокелдиктерди башкаруу планы менен коопсуздук боюнча мезгил-мезгили менен жаңылана турган отчеттун ортосундагы өз ара байланыш
345. Тобокелдиктерди башкаруу планы жана коопсуздук боюнча мезгил-мезгили менен жаңылана турган отчету каттоодон кийинки фармакокөзөмөлдүн негизги документтери болуп саналат. Тобокелдикти жана пайданы ретроспективдик интеграцияланган каттоодон кийинки баалоо коопсуздук боюнча мезгил-мезгили менен жаңылана турган отчеттун башкы максаты болуп саналат, ал эми каттоого чейинки жана каттоодон кийинки тобокелдикти жана пайданы башкаруу жана пландаштыруу тобокелдиктерди башкаруу планынын максаттары болуп саналат. Ошентип, бул документтер өз ара толуктоочу болуп саналат.
346. Эгерде коопсуздук боюнча мезгил-мезгили менен жаңыртуу жана тобокелдиктерди башкаруу планы бир убакта берилсе, планда коопсуздуктун профили жана натыйжалуулугу боюнча корутунду коопсуздук боюнча мезгил-мезгили менен жаңыртыла турган отчетто чагылдырылууга тийиш. Мисалы, коопсуздук боюнча мезгил-мезгили менен жаңыртылган отчет жаңы сигнал аныкталган жана маанилүү аныкталган же олуттуу потенциалдуу тобокелдик катары классификацияланган деген тыянакка келсе, ал мезгил-мезгили менен жаңыланып турган коопсуздук отчету менен бир эле убакта бериле турган олуттуу тобокелдикти коопсуздук көйгөй катары камтууга тийиш. Фармакокөзөмөл планы жана тобокелдиктерди минималдаштыруу планы андан кийин коопсуздук көйгөйүн жана тобокелдиктерди азайтуу боюнча тиешелүү чараларды көрүү боюнча катталган күбөлүк ээсинин сунуштарын чагылдыруу менен тиешелүү түрдө жаңыртылууга тийиш.
347. Маалымат макулдашылууга тийиш, бирок коопсуздук боюнча мезгил-мезгили менен жаңыланып турган отчеттун жана тобокелдиктерди башкаруу планынын төмөнкү бөлүмдөрүндө форматы боюнча айырмаланышы мүмкүн:
а) тобокелдиктерди башкаруу планынын II бөлүгүндөгү CIII «Клиникалык таасирди изилдөө» модулу жана мезгил-мезгили менен жаңыланып туруучу коопсуздук отчетунун 5.1 «Клиникалык изилдөөлөрдөгү дары-дармек каражаттарынын таасирине кабылган бейтаптардын жалпы саны» пунктчасы;
б) тобокелдиктерди башкаруу планынын II бөлүгүнүн резюмесинин «Каттоодон кийинки этап» модулу жана мезгил-мезгили менен жаңыланып туруучу коопсуздук отчетунун 5.2 «Дары-дармек каражатынын рынокто колдонулушуна жараша кабыл алынган бейтаптардын жалпы саны» пунктчасы;
в) тобокелдиктерди башкаруу планынын II бөлүгүнүн «Идентификацияланган жана потенциалдуу тобокелдиктер» CVII модулу жана коопсуздук боюнча мезгил-мезгили менен жаңыланып туруучу отчетунун 16.1 «Коопсуздук көйгөйлөрү боюнча кыскача баяндама», тобокелдиктерди башкаруу планынын II бөлүгүндөгү CVIII «Коопсуздук маселелери боюнча кыскача баяндама» жана коопсуздук боюнча мезгил-мезгили менен жаңыртылып туруучу отчетунун 16.4 «Тобокелдиктин мүнөздөмөсү» бөлүмчөсү;
г) тобокелдиктерди башкаруу планынын V бөлүгүнүн «Тобокелдиктерди азайтуу боюнча чаралардын натыйжалуулугун баалоо» бөлүмү жана мезгил-мезгили менен жаңыланып туруучу коопсуздук отчетунун 16.5 «Тобокелдиктерди азайтуу боюнча чаралардын натыйжалуулугу» бөлүмчөсү.
8. Сапат системалары жана жазууларды башкаруу
348.Тобокелдиктерди башкаруу планын жазуу процессине көптөгөн эксперттер тартылышы мүмкүн болсо да, анын сапаты, тактыгы жана илимий бүтүндүгү үчүн бардык жоопкерчилик катталган күбөлүк ээсине жүктөлөт. Ал ошондой эле жаңы маалыматтар пайда болгондо тобокелдиктерди башкаруу планын жаңыртуу үчүн жооп берет жана ушул Эрежелердин II бөлүгүндө баяндалган сапатты камсыздоо принциптерин колдонууга тийиш. Катталган күбөлүк ээси тобокелдиктерди тескөө планынын ар бир вариантына берилген даталарды жана киргизилген олуттуу өзгөртүүлөрдү көрсөтүү менен ыйгарым укуктуу органга тобокелдиктерди башкаруу планын берүү жол-жобосуна көзөмөл жүргүзүүнү жана документтештирүүнү камсыз кылууга тийиш. Ушул жазуулар, тобокелдиктерди башкаруу планы жана аталган пландын ичиндеги маалыматтарга тиешелүү бардык документтер фармакокөзөмөл инспекторлору тарабынан аудитке жана инспекциялоогө алынышы мүмкүн.

9. Тобокелдиктерди башкаруу планын берүүгө карата талаптар
Дары-дармек каражатын каттоого арыз бергенде жана Бирликтин талаптарына шайкеш келтирүүгө карата катталган күбөлүк ээлери үчүн тобокелдиктерди башкаруу планын берүүгө карата талаптар
349. Дары-дармек каражатын каттоого арыз берүүдө жана дары-дармек каражатынын каттоо досьесин Бирликтин талаптарына ылайык келтирүүдө тобокелдиктерди башкаруу системасынын сыпаттамасы жана ушул Эрежелердин 350-пунктунда көрсөтүлгөн учурлардан башка учурда, пландын резюмеси менен тобокелдиктерди башкаруу планы бардык дары-дармек каражаттары үчүн берилет.
Дары-дармек каражатынын каттоо досьесинин бөлүгү катары тобокелдиктерди башкаруу планын берүү формасы жана тили каттоо жана экспертиза жүргүзүү Эрежелеринин талаптарына ылайык келүүгө тийиш.
350. Дары-дармек каражатынын каттоо досьесин Бирликтин талаптарына ылайык келтирүү жөнүндө арызды берүүдө тобокелдиктерди башкаруу системасынын сыпаттамасы менен тобокелдиктерди башкаруу планын жана төмөндөгүлөр үчүн пландын резюмесин берүү талап кылынбайт:
а) медициналык колдонуунун жүрүшүндө анын колдонуудагы заты жакшы изилденген дары-дармек каражаты, ошол эле учурда анын натыйжалуулугу жана коопсуздуктун алгылыктуу баскычы таанылган жана биринчи системалуу жана документтештирилген Бирликтин талаптарына каттоо досьесин шайкеш келтирүү учурунда тобокелдиктерди башкаруу планы жок мүчө мамлекетте бул дары-дармек каражатынын биринчи системаланган жана документтелген колдонуудагы затынын (колдонуудагы заттарынын) колдонуу күнүнөн бери өтүнмөгө баалоо жүргүзүлгөн датасынан кеминде 10 жыл өткөн дары-дармек каражаты;
б) жөнөкөйлөтүлгөн досье берүүнүн критерийлерине туура келген өсүмдүк дары-дармек каражаты;
в) жөнөкөйлөтүлгөн досье берүүнүн критерийлерине туура келген гомеопатиялык дары-дармек каражаты.
351. Ушул Эрежелердин 350-пунктунда көрсөтүлгөн алып коюлар колдонулбайт жана көрсөтүлгөн дары-дармек каражаттарынын топтору үчүн тобокелдиктерди башкаруу планы төмөнкү учурларда берилүүгө тийиш:
а) дары-дармек каражатынын жалпы мүнөздөмөсүндө жана медициналык колдонуу боюнча нускамасына колдонууга жаңы көрсөтмөлөрдү киргизүү;
б) «пайда - тобокелдик» катышына таасир этүүчү коопсуздук көйгөйлөрүнүн жаралышы;
в) эгерде пайда тобокелдиктен ашкан учур болсо, дары-дармек каражатын колдонууну камсыздоо фармакокөзөмөл боюнча кошумча иш-чараларын же тобокелдиктерди минималдаштыруу боюнча кошумча чараларды киргизүүнү талап кылса.
352. Каттоодон кийинки этапта тобокелдиктерди башкаруу планын же жаңы тобокелдиктерди башкаруу планын жаңыртып берүү дары-дармек каражатынын колдонулуу циклинин бардык мезгилинде төмөнкү учурларда талап кылынышы мүмкүн:
а) «пайда - тобокелдик» катышына таасир этүүчү коопсуздук көйгөйү келип чыккан учурда ыйгарым укуктуу органдын суроо-талабы боюнча;
б) коопсуздук боюнча көйгөйлөрүнүн тизмегинин өзгөрүшү же жаңы кошумча фармакокөзөмөл чараларынын пайда болушу, же тобокелдиктерди минималдаштыруу боюнча иш-чараларына өзгөртүүлөрдү киргизүү зарылчылыгынын пайда болушу менен коштолгон каттоо досьеге өзгөртүүлөрдү киргизүү учурунда. Тобокелдиктерди башкаруу боюнча жаңыланган планды берүү колдонууга карата көрсөтмөлөргө өзгөртүүлөр киргизилгенде, жаңы дозаланган формасын, киргизүүнүн жаңы ыкмасын киргизүүдө, биотехнологиялык дары-дармек каражаттар өндүрүштүк процессине өзгөртүүлөр киргизилгенде талап кылынышы мүмкүн.

353. Каттоо досьесинин 1 - 5 модулдарынын толук мазмуну менен дары-дармек каражатын каттоого арыз берүүдө тобокелдиктерди башкаруу планынын бардык бөлүктөрүн берүү зарыл. Дары-дармек каражатын каттоого арыз берүүнүн бардык башка учурларында, тобокелдиктерди башкаруу планынын мазмунуна талаптар дары-дармек каражатынын идентификацияланган жана потенциалдуу тобокелдигинин ортосундагы пропорционалдык принцибине жараша аныкталат, ошондой эле каттоодон кийинки этапта коопсуздук жөнүндө дайындарды алуу, ага байланыштуу мүчө мамлекеттин ыйгарым укуктуу органы башка талаптарды койбосо, айрым бөлүктөр же модулдар алынып коюлушу мүмкүн. Тобокелдиктерди башкаруу планынын бөлүктөрү боюнча маалымат берүүгө карата минималдуу талаптар 2-таблицада келтирилди.
2-таблица
Дары-дармек каражаттарынын ар кандай түрлөрү үчүн дары-дармек каражатын каттоого карата азыр берүү учурунда тобокелдиктерди башкаруу планынын бөлүктөрүнүн тизмеги 
	Дары-дармек каражатынын ттүрү 
	Тобокелдиктерди башкаруу планы 

Эскертүүлөр.
1. «+» белгиси ушул бөлүм боюнча маалымат талаптардын толук көлөмүндө берилет дегенди билдирет. 
2. «$» символу ушул бөлүм боюнча маалымат, эгерде референттик дары-дармек каражатында тобокелдиктерди башкаруунун бекитилген планы жок болсо жана тобокелдиктерди башкаруу планынын резюмеси Интернет тармагындагы ыйгарым укуктуу органдын веб-сайтында жарыяланбаса, ушул бөлүм боюнча маалымат бериле турганын билдирет.
3. «*» символу, эгерде референттик дары-дармек каражатына натыйжалуулугун баалоо үчүн каттоодон кийинки изилдөөлөр дайындалса, бул бөлүм боюнча маалымат берилет дегенди билдирет.
4. «#» белгиси бул бөлүмдө дары-дармек каражатынын жалпы мүнөздөмөсүндө жана медициналык колдонуу боюнча нускамада коопсуздук боюнча маалыматынын шайкештигинин көрсөткүчү камтылышы мүмкүн экендигин билдирет.
5. «|» символу бул бөлүм боюнча маалыматка карата талаптар алынган коопсуздук жөнүндө жаңы дайындарды, ошондой эле референттик каражат менен мүмкүн болгон айырмачылыктарды эске алуу менен тобокелдиктерге байланышкан пропорционалдык принцибине негизделет дегенди билдирет.
6. «§» символу бул бөлүктөгү маалымат жаңы колдонуудагы заттын жаңы колдонуудагы затка карата кеңири сыпаттамасы жана баалоосу  берилүүгө тийиш экендигин билдирет.

Өндүрүлгөн дары-дармек каражатын каттоого арыз берүү
354. Өндүрүлгөн дары-дармек каражатын каттоого арыз берүүдө тобокелдиктерди башкаруу планындагы маалыматтар төмөнкү талаптарга жооп берүүгө тийиш:
а) тобокелдиктерди башкаруу планынын I бөлүгүндө маалыматтык талаптар каттоо досьесинин 1-5 модулдарынын толук мазмуну менен дары-дармек каражатын каттоого арыз берүү үчүн талаптарга шайкеш келет;
б) тобокелдиктерди башкаруу планынын II бөлүгүндө маалымат төмөнкү мүмкүн болгон шарттарды эске алуу менен берилүүгө тийиш:
референттик дары-дармек каражаты тобокелдиктерди башкаруу планына ээ. Мындай учурда тобокелдиктерди башкаруу планынын 
CI - CVII модулдары берилбеши мүмкүн. CVIII модулу референттик продуктунун коопсуздук көйгөйлөрү жөнүндө жалпыланган маалыматка ылайык түзүлгөн коопсуздук көйгөйлөрү жөнүндө жалпыланган маалыматты камтууга тийиш. Эгерде катталган кубөлүк ээсинин пикири боюнча референттик продукт үчүн тобокелдиктерди башкаруу планында камтылган коопсуздук көйгөйлөрүнүн тизмегинен чыгаруу же өзгөртүү үчүн жетиштүү далилдер болсо, анда CVIII модулуна мындай өзгөртүүлөрдү киргизүү үчүн болгон негиздердин толук негиздемесин камтууга тийиш. Ушул сыяктуу эле, эгерде катталган күбөлүк ээси өндүрүлгөн дары-дармек каражатына байланыштуу жаңы коопсуздук көйгөйлөрүн аныктаса (мисалы, жаңы көмөкчү зат менен байланышкан тобокелдиктер же алынган клиникалык маалыматтардан келип чыккан жаңы коопсуздук маселеси), CVII модулу бул айырмачылык үчүн коопсуздуктун жаңы көйгөйүнүн толук сыпатталышы менен берилген толук маалыматты жана негиздемени камтууга тийиш;
референттик дары-дармек каражатында тобокелдиктерди башкаруу планы жок, бирок дары-дармек каражатынын колдонуудагы затынын (колдонуудагы заттарынын) коопсуздук көйгөйлөрү боюнча актуалдаштырылган тизмеги Интернет тармагында ыйгарым укуктуу органдын сайтында жарыяланган. Мында коопсуздуктун спецификациясын түзүүдө жогоруда аталган пункттун тобокелдигин башкаруу планы бар дары-дармек каражаттарына коюлган талаптарга окшош талаптар аткарылат. Эгерде Интернет тармагында ыйгарым укуктуу органдын веб-сайтында ушул колдонуудагы затка (колдонуудагы заттарга) коопсуздук көйгөйлөрүнүн бирден ашык тизмеги жарыяланса, катталган күбөлүк ээси CVIII модулунда жасаган тандоосун негиздөөгө тийиш;
референттик дары-дармек каражатынын тобокелдиктерди башкаруу планы жок болсо, ал эми дары-дармек каражатынын колдонуудагы затынын (колдонуудагы заттарынын) коопсуздук көйгөйлөрүнүн тизмеги Интернет тармагында ыйгарым укуктуу органдын сайтында жарыяланбаса. Бул учурда коопсуздук спецификациясында CVII жана CVIII модулдары боюнча толук маалымат берилет. CVII модулунда дары-дармек каражатын колдонууга байланыштуу тобокелдиктер боюнча колдо болгон маалыматка сын баа берилүүгө тийиш (мисалы, клиникага чейинки жана клиникалык изилдөөлөрдүн маалыматтары, илимий медициналык адабияттар, референттик дары-дармек каражатын иштеп чыгуучунун маалыматы) жана маанилүү идентификацияланган жана потенциалдуу тобокелдиктердин, ошондой эле жетишпеген маалыматтардын тизмеги сунушталууга  тийиш; 
в) тобокелдиктерди башкаруу планынын III бөлүгүндө маалымат ушул Эрежелердин 287-305-пункттарында белгиленген талаптарга ылайык фармакокөзөмөл боюнча ишинин сыпаттамасын камтууга тийиш.
Өндүрүлгөн дары-дармек каражатынын катталган күбөлүк ээси белгиленген мөөнөттө же келечектеги чогултулган маалыматтарды чогултууну камсыз кылуу маанилүү деп эсептеген учурларда бир изилдөөнүн алкагында референттик дары-дармек каражатынын каттоо күбөлүк ээси тарабынан жүргүзүлүп жаткан пландуу же уланып жаткан изилдөөлөргө катышуусу зарыл. Мисалы, колдонуудагы заттын коопсуздук профилин андан ары мүнөздөөгө зарыл болгон жаңы дары-дармек каражатынын коопсуздугунун айрым аспектилери жөнүндө маалыматтарды алуу үчүн бейтаптарды бирдей же окшош максаттары бар өзүнчө изилдөөлөргө каттоо зарыл болушу мүмкүн (мисалы, кош бойлуу аялдардын регистрлери, айрым оорулары бар пациенттердин регистрлери, бардык каттоодон кийинки коопсуздук боюнча изилдөөлөр), бул пациенттерге, дарыгерлерге жана изилдөчүлөргө негизделбеген оорчулук жаратат жана биргелешкен изилдөөлөр аркылуу оптималдаштырылууга тийиш. 
Ыйгарым укуктуу орган, эгерде ал колдонууга болсо, өндүрүштүк дары-дармек каражатына карата алар жүргүзүлө турган изилдөөлөрдү дайындоо жөнүндө маселени да карай алат;
г) эгерде өндүрүштүк дары-дармек каражаты үчүн изилдөөнүн каттоодон кийинки натыйжалуулугу дайындалбаса, тобокелдиктерди башкаруу планынын IV бөлүгүн толтурбаса да болот;
д) тобокелдиктерди башкаруу планынын V бөлүгүндө, эгерде референттик дары-дармек каражатына карата тобокелдиктерди азайтуу боюнча кошумча чаралар көрүлбөсө, анда өндүрүлгөн дары-дармек каражатынын жалпы мүнөздөмөсүнө жана медициналык колдонуу боюнча нускамада өндүрүлгөн дары-дармек каражатынын жалпы мүнөздөмөлөрүндөгү коопсуздук маалыматына жана референттик дары-дармек каражатынын медициналык колдонуу боюнча нускамасына ылайык келе турган коопсуздук жөнүндө маалымат камтылгандыгын көрсөтүү жетиштүү болуп саналат. Эгерде өндүрүлгөн дары-дармек каражатын колдонууга байланыштуу жаңы (башка) тобокелдиктер аныкталса, дары-дармек каражатын каттоо үчүн кайрылуу учурунда катталган досьенин маалымат каттоо досьесинин ушул бөлүгүндө (V бөлүк) 1-5- модулдарынын толук мазмуну менен дары-дармек каражатын каттоого арыз берүүдө белгиленген талаптарга ылайык коопсуздуктун тиешелүү маселелери боюнча тобокелдиктерди минималдаштыруу боюнча чаралар сунушталууга тийиш. 
Референттик дары-дармек каражатына карата тобокелдиктерди азайтуу боюнча кошумча чаралар көрүлгөн учурда ушул Эрежелердин 
307 - 324-пункттарында белгиленген талаптарга ылайык өндүрүлгөн дары-дармек каражаты үчүн ушул бөлүм боюнча толук маалымат талап кылынат;
е) тобокелдиктерди башкаруу планынын VI бөлүгүндөгү маалымат каттоо досьесинин 1-5- модулдарынын толук мазмуну менен дары-дармек каражатын каттоого арыз берүүдө белгиленген талаптарга жана Эрежелердин 325 - 328-пункттарына ылайык өндүрүлгөн дары-дармек каражатына тобокелдиктерди башкаруу планынын бөлүмдөрүнө жогоруда көрсөтүлгөн талаптар менен аныкталган маалыматтар ылайык келүүгө тийиш;
ж) тобокелдиктерди башкаруу планынын VII бөлүгүндөгү маалымат каттоо досьесинин 1-5 модулдарынын толук мазмуну менен дары-дармек каражатын каттоого арыз берүүдө белгиленген талаптарга ылайык келүүгө тийиш. Катталган күбөлүк ээси тобокелдиктерди башкаруу планынын 
№ 4 жана 5-тиркемелеринин алкагында өндүрүлгөн дары-дармек каражатынын мазмуну референттик дары-дармек каражатынын окшош материалдарына шайкеш келтирилген материалдарды колдонууга тийиш.

Гибриддик дары-дармек каражатын каттоого арыз берүү
355. Гибриддик дары-дармек каражатына тобокелдиктерди башкаруу планындагы маалыматтык талаптар ушул Эрежелердин 354-пунктундагы өндүрүлгөн дары-дармек каражатына карата белгиленген талаптарына шайкеш келет. Тобокелдиктерди башкаруу планынын II бөлүгүнүн C VII модулундагы референттик продуктунун жана гибриддик дары-дармек каражатынын ортосундагы айырмачылыктарга катталган күбөлүк ээсинин деталдуу баалоосун:  (мисалы, колдонуудагы заттан, колдонууга карата көрсөткүчтөрдөн, дозасынан, фармацевтикалык формасынан же киргизүү жолунан) коопсуздук көйгөйлөрүн кошумча киргизүү же алып коюу, же референттик дары-дармек каражатынын коопсуздук көйгөйлөрүнүн тизмегин колдонуу мүмкүнчүлүгүн, же ушул айырмачылыктардын кесепетинен өзгөртүүлөрдү киргизүү мүмкүнчүлүгүн (колдонуудагы тизмеден коопсуздук боюнча көйгөйлөрүн кошумча киргизүү же алып коюу) негиздөө менен референттик каражаттан айырмаланган гибриддик дары-дармек каражатында болгон деталдуу баалоосун берүүгө тийиш. Каттого карата өтүнмө берүү үчүн негиз болуп саналган клиникалык изилдөө дайындары тобокелдиктерди башкаруу планынын II бөлүгүнүн CI жана CIII модулдарына киргизилүүгө тийиш. Тобокелдиктерди башкаруу планынын башка бөлүктөрү да (мисалы, тобокелдиктерди башкаруу планынын V жана VI бөлүктөрү) бул маалыматка шайкеш келтирилүүгө тийиш.

Катталган комбинациясы менен дары-дармек каражатын 
каттоого арыз берүү
356. Катталган комбинациясы менен дары-дармек каражатын каттоого арыз берүү учурунда тобокелдиктерди башкаруу планындагы маалыматка карата талаптар төмөнкү шарттарга жараша аныкталат:
жаңы колдонуудагы затты камтыган белгиленген комбинациядагы дары-дармек каражаты үчүн маалымат ушул Эрежелердин 353-пунктуна ылайык каттоо досьесинин 1-5 модулдарынын толук мазмуну менен дары-дармек каражатын каттоого арыз берүү үчүн белгиленген талаптарга шайкеш келүүгө тийиш. Тобокелдиктерди башкаруу планынын II бөлүгүнүн CI - CVI модулдарындагы маалымат жаңы колдонуудагы заттарга басым жасоо менен берилүүгө тийиш;
жаңы колдонуудагы затты камтыбаган белгиленген комбинациялуу дары-дармек каражаты үчүн маалымат өндүрүлгөн дары-дармек каражатына карата белгиленген талаптарга ылайык келүүгө тийиш. Тобокелдиктерди башкаруу планынын II бөлүгүнүн талаптарына карата референттик продукт катары ушул белгиленген комбинацияга кирген окшош колдонуудагы заттарды камтыган бардык же бардык катталган дары-дармек каражаттары деп түшүнүү зарыл. 
Катталган комбинацияны изилдөө учурунда алынган жаңы маалымат тобокелдиктерди башкаруу планынын II бөлүгүнүн CII жана CIII модулдарында берилүүгө тийиш.

Медициналык колдонуу менен жакшы изилденген дары-дармек каражатын каттоого арыз берүү
357. Медициналык колдонуу менен жакшы изилденген дары-дармек каражатын каттоого арыз берүү учурунда тобокелдиктерди башкаруу планындагы маалымат төмөнкү талаптарга жооп берүүгө тийиш:
а) тобокелдиктерди башкаруу планынын I бөлүгүндө маалыматка карата талаптар каттоо досьесинин 1-5 модулдарынын толук мазмуну менен дары-дармек каражатын каттоого арыз берүү учурунда коюлган талаптарга ылайык келет;
б) тобокелдиктерди башкаруу планынын II бөлүгүндө маалымат CVII жана CVIII модулдарында берилет. Катталган күбөлүк ээси илимий медициналык адабияттарда жарыяланган дайындарга жараша коопсуздук боюнча көйгөйлөрүнүн сунуш кылынган тизмегине негиздеме берүүгө тийиш;
в) тобокелдиктерди башкаруу планынын III жана IV бөлүктөрүндө маалыматка карата талаптар каттоо досьесинин 1-5 модулдарынын толук мазмуну менен дары-дармек каражатын каттоого арыз берүү учурунда коюлган талаптарга шайкеш келет.

Биологиялык дары каражатын каттоого арыз берүү
358. Биологиялык дары каражатын каттоого арыз берүү учурунда тобокелдиктерди башкаруу планы төмөнкү талаптарды эске алуу менен иштелип чыгууга тийиш:
а) мүмкүн болуучу клиникалык кесепеттер жана инфекциялык агенттердин жуктуруу тобокелдигинин иммуногендүүлүктүн өзгөчө тобокелдигинин баалоосун чагылдыруу;
б) терс реакцияларды аныктоо жана колдонуу учурунда биологиялык дары-дармек каражатынын аталышына жана сериясына байкоо жүргүзүүгө жана кошумча реакцияларды аныктоого, өзгөчө кызыкчылык туудурган терс реакциялардын баштапкы жыштыгына баа берүүгө жана үзгүлтүксүз мониторинг жүргүзүүгө багытталган фармакокөзөмөл планында күнүмдүк жана кошумча иш-чаралардын аткарылышын камсыз кылуу, күтүлгөн жыштыктан ашып кетүүсүн аныктоо максатында каттоодон кийинки колдонуу стадиясында өзгөчө кызыкчылык туудурган шектүү терс реакциялардын жыштыгы, ошондой эле каттоодон кийинки этапта спецификалык тобокелдиктерди (мисалы, иммуногендүүлүк) изилдөө боюнча чараларды камсыз кылуу;
в) терс реакцияларды колдонуу жана аныктоо учурунда биологиялык дары-дармек каражатынын аталышына жана сериясына байкоо жүргүзүү мүмкүнчүлүгүнө карата багытталган иш-чаралардын тобокелдиктерди азайтуу чараларына киргизүүнү камсыз кылуу.

Гомеопатиялык дары-дармек каражатын жана жөнөкөйлөтүлгөн
каттоо досьесин берүү критерийлерине жооп бербеген
дары-дармек жана чөп-дары каражаттарын каттоого арыз берүү
359. Жөнөкөйлөштүрүлгөн каттоо досьесин берүүнүн критерийлерине жооп бербеген гомеопатиялык дары-дармек каражатын жана чөп-дары каражатын каттоого арыз берүүдө маалыматка карата талаптар каттоого өтүнмөнүн түрүнө жараша аныкталат. 

Дары-дармек каражатын каттоодон өткөндөн кийин
тобокелдиктерди башкаруу планын биринчи жолу берүүгө карата талаптар

Коопсуздук боюнча табылган көйгөйлөргө байланыштуу мүчө мамлекеттердин ыйгарым укуктуу органынын суроо-талабы боюнча тобокелдиктерди башкаруунун жаңы пландарын берүү

360. Ыйгарым укуктуу органдын суроо-талабы боюнча аныкталган коопсуздук көйгөйүнө байланыштуу тобокелдиктерди башкаруу планындагы берилген маалыматтарга карата талаптар референттик дары-дармек каражаты үчүн тобокелдиктерди башкаруу планы жок болгон учурда өндүрүлгөн дары-дармек каражаттарына карата белгиленген талаптарга шайкеш келет.
361. Мүчө мамлекеттин ыйгарым укуктуу органы катталган күбөлүк ээсине CVII бөлүгүндө коопсуздук боюнча спецификациясында аныкталган коопсуздук көйгөйүнө карата маалымат же дары-дармек каражатынын коопсуздук көйгөйлөрү жөнүндө толук маалыматты берүү талабын аныкташы мүмкүн. Түзүлгөн кырдаалдарда оптималдуу вариантын аныктоо менен ыйгарым укуктуу орган тарабынан ушул чечим кабыл алынат. 

Дары-дармек каражатын каттоодон өткөндөн кийин
тобокелдиктерди башкаруунун жаңы пландарын ыктыярдуу берүү
362. Дары-дармек каражатын каттоодон өткөндөн кийин катталган күбөлүк ээси тобокелдиктерди башкаруу планын ыктыярдуу түрдө берүү учурунда дары-дармек каражаты (мисалы, 1 - 5 модулдардын толук мазмунун көрсөтүү менен дары-дармек каражатын каттоо, каттоо досьеси, генерикалык дары-дармек каражатын каттоо ж.б.) жана ушул Эрежелердин 353-пунктунда белгиленген талаптарга ылайык тобокелдиктерди башкаруу планындагы маалыматтарга карата талаптар дары-дармек каражатын каттоого баштапкы өтүнмөнүн жүрүшүндө дары-дармек каражатын каттоонун түрүнө ылайык аныкталат.
Тобокелдиктерди башкаруу планын мүчө мамлекеттердин ыйгарым укуктуу органына берүү
363. Тобокелдиктерди башкаруу планын каттоого арыз берүү учурунда тобокелдикти башкаруу планы дары-дармек каражатынын каттоо досьесинин бөлүгү катары берилүүгө тийиш. Электрондук каттоо досьесинин курамында тобокелдиктерди башкаруу планын берүү учурунда каттоо жол-жобосуна ылайык документ PDF-файлдар түрүндө же ыйгарым укуктуу органдын дары-дармек каражаттарын каттоо досьесине документтердин электрондук форматына карата талаптары менен аныкталган башка электрондук форматта түзүлөт. Тобокелдиктерди башкаруу планы каттоо жана экспертиза жүргүзүү Эрежелеринин талаптарында белгиленген тилде мүчө мамлекеттин ыйгарым укуктуу органына берилет.

10. Тобокелдиктерди башкаруу планынын жаңыртылышы
364. Эгерде башкасы белгиленбесе, тобокелдиктерди башкаруу планы катталган кубөлүк ээси тарабынан колдонуудагы зат үчүн дары-дармек каражатын каттоо жол-жобосунда мурда берилген болсо, сүйлөшүлгөн башка талаптардан тышкары ар кандай кийинки билдирүүлөр жаңылоо катары берилүүгө тийиш. Ар бир тобокелдикти башкаруу планынын берилген версиясынын номери жана датасы болууга тийиш. Бул тобокелдиктерди башкаруу планына толугу менен берүүгө же анын бир бөлүгүнө же модулга тиешелүү. 
365. Тобокелдиктерди башкаруу планынын жаңылоосу коопсуздук көйгөйлөрүнүн тизмегине өзгөртүүлөр киргизилгенде, планга киргизилген фармакокөзөмөлдүн кошумча чараларына же тобокелдиктерди минималдаштыруу боюнча кошумча чараларга жаңы же олуттуу өзгөртүүлөр киргизилгенде берилет. Бекитилген фармакокөзөмөлдүн кошумча иш-аракетине олуттуу өзгөртүүлөр, мисалы, изилдөөнүн максаттарынын, максаттуу чөйрөсүнүн же изилдөөнүн жыйынтыктарын билдирүүнүн макулдашылган даталарынын өзгөрүшү менен байланыштуу болушу мүмкүн. Тобокелдиктерди минималдаштыруу боюнча кошумча чаралардын олуттуу өзгөрүшү, мисалы, жаңы коопсуздук маселеси менен окуу материалдарын кошуу менен байланыштырылышы мүмкүн, бул дагы тобокелдиктерди башкаруу планынын башка тиешелүү бөлүмдөрүндө чагылдырылат. Фармакокөзөмөл боюнча кошумча иш-чараларга же тобокелдиктерди минималдаштыруу боюнча кошумча чараларга олуттуу өзгөртүүлөр, анын ичинде тобокелдиктерди башкаруу планынын кошумча иш-чараларынын ушул дайындарын тобокелдиктерди башкаруу планынан алып коюну камтыйт.
366. Тобокелдиктерди башкаруу планын жаңыртуу, терс реакцияларды жана сигналды башкарууга карата ишмердигинен тышкары, ага байланыштуу иш-чараларга кошумча алынган маалыматтарды баалоонун жыйынтыктары боюнча жүргүзүлүп жаткан күнүмдүк фармакокөзөмөл иш-чараларын күнүмдүк иштердин башка түрлөрү менен толуктоо зарыл экендиги аныкталган учурларда талап кылынышы мүмкүн.
Тобокелдиктерди азайтуу боюнча күнүмдүк иш-чаралардын өзгөрүшүнө байланыштуу сунуштарды тобокелдиктерди башкаруу планы боюнча айрым атайын клиникалык чаралар менен толуктоодо (мисалы, тобокелдиктерди башкаруу планын жаңылоодо олуттуу өзгөрүүлөр болгондо да негиздүү болушу мүмкүн), коопсуздуктун кеңейтилген жылдык мониторингинин планына (күнүмдүк фармакокөзөмөл иш-чаралары) же дары-дармек каражатынын жыйынтык мүнөздөмөлөрүнүн 
4-бөлүгүнүн 4.4-пунктчасына сунуш катары күнүмдүк мониторингинин кошумча компонентин (мисалы, бөйрөктүн иштешине үзгүлтүксүз мониторинг жүргүзүү) киргизүү жолу менен тобокелдиктерди башкаруу планын жаңылоо талап кылынышы мүмкүн. Тобокелдиктерди минималдаштыруу боюнча иш-чаралардын натыйжалуулугун баалоо планын жаңылоо зарылчылыгы тобокелдиктерди башкаруу планын жаңылоодо да эске алынууга тийиш. 
367. Тобокелдиктерди башкаруу планын жаңылоодо өзгөчө коопсуздук маселесине баа берүү аяктагандан кийин жана коопсуздуктун олуттуу жаңы көйгөйү аныкталган же потенциалдуу тобокелдик катары тастыкталгандан кийин талап кылынышы мүмкүн, бул коопсуздук көйгөйлөрүнүн тизмегине өзгөртүүлөрдү киргизүүнү талап кылат.
368. Эгерде талаптарда башкасы каралбаса, тобокелдиктерди башкаруу планынын акыркы жаңыртуусунда таблица түрүндө («болгон - болду») киргизилген өзгөртүүлөр чагылдырылган документ, ошондой эле учурдагы өзгөртүүлөр бекитилген вариантка салыштырмалуу берилген тобокелдиктерди башкаруу планынын ар бир жаңылоосу камтылууга тийиш.
369. Дары-дармек каражатынын тобокелдиктерди башкаруу планынын учурдагы бир гана жактырылган варианты болушу мүмкүн. Мүчө мамлекеттерде тобокелдиктерди башкаруу планында маалыматтарда айырмачылыктар болсо (мисалы, эпидемиология, тобокелдиктерди азайтуу боюнча кошумча чараларды ишке ашыруу баскычы, тобокелдиктерди азайтуу боюнча иш-чаралардын натыйжалуулугун баалоо боюнча), бул айырмачылыктар сыпатталышы мүмкүн. Тобокелдиктерди башкаруу планында берилген маалыматтардын форматына жана түзүмүнө карата талаптарга ылайык тобокелдиктерди башкаруу планынын № 9 тиркемесинде көрсөтүлүшү мүмкүн. Эгерде процесстин жүрүшүндө тобокелдиктерди башкаруу планына бир нече жаңыртуулар берилсе, берилген акыркы версия кийинки жаңыртуулар жана өзгөрүүлөргө көз салуу максаттары үчүн учурда бекитилген тобокелдиктерди башкаруу планы катары каралат.
370. Эгерде тобокелдиктерди башкаруу планынын жаңылоосу жол-жоболорду аткаруунун алкагында берилсе, эгерде бардык киргизилген өзгөртүүлөр колдонууга болот деп бааланса, тобокелдиктерди башкаруу планы жол-жобонун аягында бекитилген болуп эсептелет.
371. Каттоодон кийинки этапта тобокелдиктерди башкаруунун жаңы же жаңыланган планын берүү тартибин жүргүзүү учурунда жана каттоо жана экспертиза жүргүзүү Эрежелерине карата № 19 жана 20-тиркемелерде белгиленген дары-дармек каражатынын каттоо досьесине өзгөртүүлөрдү киргизүү тартибине ылайык, ыйгарым укуктуу орган тарабынан жүктөлгөн башка милдеттерди аткаруунун алкагында тобокелдиктердин жаңы же такталган башкаруу планы берилген учурлардан башка учурларда жүргүзүлөт.

11. Параллелдүү жол-жоболорду аткаруу учурунда
тобокелдиктерди башкаруу планын башкаруу
372. Эгерде дары-дармек каражаты үчүн бир эле учурда эки же андан көп жол-жоболор аткарылса, алар тобокелдиктерди башкаруу планын берүүнү талап кылса, ушул пландын II бөлүгүнүн CIII модулундагы маалыматтарды тиешелүү түрдө бөлүштүрүү менен тобокелдиктерди башкаруунун бирдиктүү курама планы берилүүгө тийиш. Тобокелдиктерди башкаруу планынын мазмунуна таасир этиши мүмкүн болгон бир нече жөнгө салуучу жол-жоболор аткарылган учурда тобокелдиктерди башкаруу планына жаңылоону берүүнүн оптималдуу варианты документти бергенге чейин ыйгарым укуктуу орган менен талкууланууга тийиш.

12. Коопсуздук боюнча мезгил-мезгили менен жаңыланып турган отчетун даярдоо учурунда тобокелдиктерди башкаруу планын жаңылоо
373. Эгерде коопсуздук боюнча мезгил-мезгили менен жаңырланып туруучу отчет даярдоодо коопсуздук боюнча жаңы көйгөйлөрүн же коопсуздук боюнча мезгил-мезгили менен жаңыртылып туруучу коопсуздук отчетунда келтирилген башка маалыматтарды аныктоонун натыйжасында тобокелдиктерди башкаруу планына өзгөртүүлөрдү киргизүү зарылчылыгы келип чыкса, анда коопсуздук боюнча мезгил-мезгили менен жаңыртылып туруучу отчетто келтирилген коопсуздуктун жаңы көйгөйлөрүн аныктоонун натыйжасында тобокелдиктерди башкаруу планына өзгөртүүлөрдү киргизүү зарылчылыгы жаралса, отчетту бир убакта берүү менен тобокелдиктерди башкаруу планына өзгөртүүлөрдү киргизүү зарыл. Мында өзүнчө жол-жобо боюнча тобокелдиктерди башкаруу планына жаңылоону берүү талап кылынбайт. Эгерде эки документти берүү убактысы дал келип калса, бирок киргизилген өзгөртүүлөр бири-бирине тиешеси жок болсо, тобокелдиктерди башкаруу планын берүү өз алдынча көз карандысыз өзгөртүүлөрдү жана ыйгарым укуктуу органга документтин жаңыланган редакциясын берүү катары каралууга тийиш.

12. Ыйгарым укуктуу органдар тарабынан
тобокелдиктерди башкаруу планын баалоо
374. Мүчө мамлекеттердин мыйзамдарына ылайык каттоодон өткөн дары-дармек каражаттарына карата ыйгарым укуктуу органдар тобокелдиктерди башкаруу планын баалоо үчүн жоопкерчиликте болушат жана бирдиктүү негизде тобокелдиктерди башкаруу планын баалоо боюнча эксперттик иштерди уюштурушат.
375. Ыйгарым укуктуу органы «пайда - тобокелдик» катышына таасир этүүчү тобокелдиктер жөнүндө кооптонуу пайда болгон учурда ар бир дары-дармек каражаты боюнча тобокелдиктерди башкаруу системасына көзөмөл жүргүзүүгө катталган күбөлүк ээсин милдеттендириши мүмкүн, ошондой эле тийиштүү дары-дармек каражаты боюнча ишке ашырууну пландаштырууда катталган күбөлүк ээси тарабынан тобокелдиктерди башкаруу системасынын деталдуу сыпаттамасын бериши мүмкүн.
376. Борборлоштуруудан ажыратылган же таануу жол-жобосу боюнча катталган дары-дармек каражаттары үчүн тобокелдиктерди минималдаштыруу планы референттик мамлекеттин ыйгарым укуктуу органы тарабынан сунушталган жана кийин таануучу мамлекеттин ыйгарым укуктуу органы менен макулдашылган тобокелдиктерди минималдаштыруу чараларын камтыйт. Тобокелдиктерди минималдаштыруу боюнча кошумча чаралар, ошондой эле пайда тобокелдиктен ашкан учурда дары-дармек каражатын колдонууну камсыз кылууга багытталган башка шарттар же чектөөлөр каттоо күбөлүгүн  алуунун шарттары болуп саналат.
377. Референттик дары-дармек каражатынын тобокелдигин минималдаштыруу планына карата өзгөртүүлөр болгон учурда же бул колдонуудагы зат (заттар) үчүн тобокелдиктерди минималдаштыруу чараларына өзгөртүүлөрдү киргизүү жөнүндө чечим кабыл алынган учурда, мүчө мамлекеттин ыйгарым укуктуу органы ага окшош колдонуудагы заттарды камтыган дары-дармек каражаттарынын тобокелдиктерди минималдаштыруу чараларындагы өзгөртүүлөрдү өз убагында киргизүүнү катталган күбөлүк ээси камсыздоого тийиш.

14. Тобокелдиктерди башкаруу пландарын баалоонун ачык-айкындуулугу
378. Ыйгарым укуктуу органдар Бирликтин интеграцияланган маалыматтык системасы аркылуу берилген тобокелдиктерди башкаруу пландарын жана тобокелдиктерди башкаруу пландарынын резюмелерин баалоонун жыйынтыктары боюнча отчеттордун өз ара жеткиликтүүлүгүн камсыздайт.
379. Ыйгарым укуктуу орган өзүнүн Интернет ресурсундагы тобокелдиктерди башкаруу боюнча бекитилген пландардын кыскача мазмунуна коомчулуктун жетүүсүн камсыз кылууга тийиш. Ушул максаттар үчүн катталган күбөлүк ээси ыйгарым укуктуу органга тобокелдиктерди башкаруу планынын резюмесин электрондук түрдө өзүнчө документ түрүндө кошумча берет.

VII. Терс реакциялар жөнүндө маалымат менен ишти уюштуруу
380. Ушул бөлүк мүчө мамлекеттерде катталган дары-дармек каражаттарын колдонуу менен байланышкан шектүү кошумча реакциялар жөнүндө маалыматтарды чогултуу жана башкаруу, жеке отчетторду берүү жол-жоболорун жүргүзүүнүн негизги принциптерин аныктайт.
381. Ушул бөлүктө терс реакциялардын өнүгүшүнө алып келбеген (мисалы, ашыкча дозаланган, туура эмес же колдонуудагы ката, терс таасирлердин өнүгүшү менен коштолбогон учурлар) окуяларды же клиникалык симптомдору дары-дармек каражаттарын колдонуу аспектилерин жекече отчеттуулукка карата талаптарды аныктабайт. Ушул маалымат коопсуздук жана катыштын баалоосу жөнүндө болгон дайындарды интерпретациялоо максатында коопсуздук боюнча мезгил-мезгили менен жаңыртылган коопсуздук отчетунда чогултулууга, талданууга жана берилүүгө тийиш. 

1. Терс реакциялар жөнүндө билдирүүлөрдүн жыйнагы
382. Ыйгарым укуктуу органдары жана катталган күбөлүк ээлери ар кандай булактардан алдын ала суроо-талапсыз алынган жана суроо-талап боюнча алынган шектүү терс реакциялар жөнүндө отчетторду чогултууга жана уюштурууга тийиш.
383. Терс реакциялар жөнүндө отчеттордун жетиштүү санын чогултууну жана аларга кийин илимий жактан негизделген баа берүүнү камсыз кылуу максатында фармакокөзөмөл системасын иштеп чыгуу зарыл.
384. Фармакокөзөмөл системасы терс реакциялар жөнүндө чогултулган билдирүүлөрдүн (аныктыгы, түшүнүктүүлүгү, тактыгы, ырааттуулугу боюнча) сапатына, аларды клиникалык баалоо үчүн маалыматтардын максималдуу толуктугуна тийиштүү баалоону жана жана инспекциялоонү аткаруу мүмкүнчүлүгүн камсыз кыла тургандай болуп иштелип чыгууга тийиш.
385. Терс реакциялар жөнүндө билдирүүлөрдө камтылган маалыматтар менен иштөө мүчө мамлекеттин жеке маалыматтарды коргоо жаатындагы мыйзамдарын эске алуу менен уюштурулууга тийиш.
386. Фармакокөзөмөл системасы шектүү терс реакциялар жөнүндө билдирүүлөрдү өз убагында валидациялоого жана мүчө мамлекеттердин мыйзамдарында белгиленген мөөнөттөрдө ыйгарым укуктуу органдар жана катталган күбөлүк ээлери менен алмашууга мүмкүндүк бере тургандай түзүлүүгө тийиш.
387. Каттоодон кийинки колдонуу этабында чогултулган дары-дармек каражатынын коопсуздугу жөнүндө маалымат менен билдирүүлөрдү эки түргө: суроо-талапсыз алынган билдирүүлөр жана талап боюнча алынган билдирүүлөр деп бөлүүгө болот.

Суроо-талапсыз алынган терс реакциялар жөнүндө билдирүүлөр
Шашылыш билдирүүлөр
388. Саламаттык сактоо системасынын адиси, бейтап же керектөөчү ыйгарым укуктуу органдын, катталган күбөлүк ээсининин же башка уюмдун дарегине (мисалы, аймактык фармакокөзөмөл борборуна, токсикологиялык борборго) алдын ала суроо-талапсыз эле шашылыш билдирүү жөнөтөт. Шашылыш билдирүүдө ага дары-дармек каражаты дайындалган бейтаптагы бир же бир нече шектүү терс реакциялар сыпатталат.
389. Шашылыш билдирүүлөргө изилдөөлөрдүн жүрүшүндө алынган билдирүүлөр же уюшулган дайындарды чогултуунун башка түрлөрү кирбейт. Шашылыш билдирүүгө шектүү терс реакциялар жөнүндө төмөнкү билдирүүлөр кирет:
а) стимулдаштыруу чараларына жооп катары медициналык кызматкерлерге тике маалымат түрүндө берилген билдирүүлөр, басма сөздөгү материалдар, медициналык кызматкерлердин изилдөөлөрү, катталган күбөлүк ээлеринин, бейтап уюмдарынын өкүлдөрү тарабынан алардын катышуучуларына же дары-дармек каражаттарынын бир классына карата соттук доо арыздарды маалымдоо;
б) кийинки медициналык тастыктоосуна карабастан, алдын ала суроо-талабысыз керектөөчүлөр тарабынан жөнөтүлгөн билдирүүлөр;
в) уюшулган дайындарды уюштуруп чогултуунун бардык ыкмалары менен байланышпаган жана алар дары-дармек каражаты жөнүндө маалыматты берүү системасы аркылуу алынган же дары-дармек каражаты же билим-окуу материалдары жөнүндө маалыматты таратуунун натыйжасы болуп саналган билдирүүлөр;
г) Интернет тармагында же санариптик каражаттарда табылган билдирүүлөр;
д) алдын ала суроо-талапсыз алынган аз дегенде бир билдирүү менен бир нече кабарчылардан алынган жеке билдирүүлөр;
е) изилдөөнүн протоколу менен аларга карата дайындарды системалуу чогултууну аткарууда аныкталбаган каттоодон кийинки интервенциялык эмес изилдөө жүргүзүүдө алынган билдирүүлөр;
ж) боорукердик боюнча болгон өзгөчө жагдайларга байланыштуу дайындалган катталбаган дары-дармек каражаттарын пайдалануунун натыйжасында алынган билдирүүлөр же эгерде ушул программалар менен терс реакциялар жөнүндө дайындарды системалуу чогултуу аныкталбаган дары-дармек каражаттарын пайдалануу боюнча жекелештирилген программалардын алкагында катталбаган дары-дармек каражаттарын колдонуунун натыйжасында кабыл алынган билдирүүлөр.
390. Күмөндүү терс реакциянын биринчи булагы болуп терс реакциясынын өнүккөн учурлары жөнүндө билдирген адам саналат. Бир эле терс реакция бир нече баштапкы булактардан, анын ичинде саламаттык сактоо адисинен, бейтаптан же керектөөчүдөн билдирилген учурда, бардык баштапкы булактардан алынган маалыматтар терс реакциялар жөнүндө билдирүүнүн формасы «Негизги булак» бөлүгүнө киргизилүүгө тийиш.
391. Керектөөчү тарабынан берилген терс реакция жөнүндө билдирүү пациенттеги ушул терс реакциянын өнүгүшү саламаттык сактоо системасынын адиси тарабынан тастыкталган учурда медициналык тастыктоосу бар деп эсептелет. Керектөөчү тарабынан берилген терс реакция жөнүндө билдирүүнүн медициналык тастыктоосу пациенттин медициналык документтеринин дайындарынын (мисалы, лабораториялык же башка изилдөөлөрдүн дайындары) болушун жана алар пациенттеги терс реакциянын өнүгүшүн жана ал оорулуунун дары-дармекти кабыл алуусу менен терс реакциянын өнүгүшүнүн ортосундагы өз ара байланышты болжолдогон идентификацияланган медициналык кызматкердин болушу тууралуу билдирүүнү тастыктоону камтыйт. Терс реакция жөнүндө билдирүү медициналык билими бар керектөөчү тарабынан жөнөтүлгөн учурда ушул билдирүү да медициналык тастыктоо катары бааланат.
392. Себеп-натыйжа байланышынын бар экендигине көрсөтмө жок болгон жагымсыз көрүнүштүн өнүгүшү жөнүндө капилет билдирүү алган учурда терс көрүнүш терс реакция катары каралат. Ошентип саламаттык сактоо тармагынын адистери, бейтаптар же керектөөчүлөр тарабынан  бардык келип түшкөн капилет билдирүүлөр, алардын берилиши жагымсыз көрүнүш менен шектелген каражаттарды колдонуунун ортосунда өз ара байланыш бар экендиги жөнүндө билдирүүнүн баштапкы булагынын божомолун камтыганына жараша шектүү терс реакциялар болуп эсептелет. Кабарчы мындай өз ара байланыш жоктугун көрсөткөн билдирүүлөр алардын катарына кирбейт. 

Илимий медициналык адабияттарда жарыяланган терс реакциялар жөнүндө билдирүүлөр
393. Илимий медициналык адабият дары-дармек каражаттарынын коопсуздук профилине жана пайда-тобокелдик катышына мониторинг жүргүзүү үчүн өзгөчө коопсуздукка байланыштуу жаңы сигналдардын ачылышына же учурдагы коопсуздук маселелерине байланыштуу маалыматтын маанилүү булагы болуп саналат.
394. Катталган күбөлүк ээлери жумасына бир жолудан кем эмес илимий-медициналык адабияттары кеңири колдонулган маалымдама базаларында (анын ичинде медицина илимдериндеги макалалардын библиографиялык маалыматтар базасында (Medline) же катталган дары-дармек каражатына карата ченемдик талаптарга ылайык маалымат менеджерлерин жана фармакоөзөмөлдү колдоого арналган адабияттар (Embase) жарыяланган илимий-медициналык жана фармакоөзөмөлдүк библиографиялык маалыматтар базасында) системалуу түрдө карап чыгууга тийиш. Катталган күбөлүк ээси илимий медициналык адабияттарды карап чыгууда мониторингдеги дары-дармек каражатына тиешелүү макалаларга карата шилтемелердин максималдуу санын камтыган маалымат базаларын карап чыгуу камтылганын камсыз кылууга тийиш. Мындан тышкары жергиликтүү медициналык журналдардагы басылмалардан маалымдар менен катталган күбөлүк ээсинин бардык кеңселери кабардар болууга тийиш жана тиешелүү түрдө катталган күбөлүк ээсинин коопсуздук бөлүмүнө кабарланышы каралууга тийиш. 
395. Катталган күбөлүк ээлери интервенциялык изилдөөлөрдүн жүрүшүндө аныкталган чаржайыт билдирүүлөр же  билдирүү катары каттоо үчүн илимий медициналык адабияттарда, анын ичинде конференциянын материалдарында же монографиялардын долбоорлорунда жарыяланган шектүү терс реакциялар жөнүндө билдирүүлөрдү карап чыгууга тийиш. 
396. Эгерде басылмада бир нече дары-дармек каражаттары айтылса, анда тиешелүү катталган күбөлүк ээси басылманын авторлору тарабынан аныкталган шектүү кошумча реакциялар менен жок дегенде мүмкүн болуучу себептик байланышы бар дары-дармек каражаттарын карап чыгууга тийиш.
397. Жарактуу деп бааланган билдирүүлөр ушул Эрежелердин талаптарына ылайык мүчө мамлекеттердин ыйгарым укуктуу органдарына берилет. Терс реакциялар жөнүндө билдирүү берүүнүн убакыты шашылыш таратуу үчүн минималдуу талап кылынган маалыматка карата талаптарга жооп берген терс реакциянын учуру жөнүндө маалымат катталган күбөлүк ээсинин карамагында болгон учурдан тартып башталат. Ар бир идентификацияланган бейтап үчүн бир терс реакция билдирилиши зарыл жана билдирүүнү баалоо үчүн тиешелүү медициналык маалыматты камтууга тийиш. Билдирүүнүн биринчи автору терс реакциялар жөнүндө билдирүүнүн негизги булагы болуп эсептелет, билдирүүнү алгач жарыялагандын авторлошторуна баштапкы маалымат булактарына  тийиштүү бөлүгү боюнча  документтештирүү талап кылынбайт.

Башка булактардан келген терс реакциялар жөнүндө билдирүүлөр
398. Эгерде катталган күбөлүк ээси шектүү терс реакция жөнүндө билдирүүнү медициналык эмес булактан, мисалы, тармактык эмес басылмалардан же башка маалымат каражаттарынан алса, ал капилет билдирүүлөр үчүн сунушталган ыкмаларга ылайык иштелип чыгууга тийиш. Терс реакциялар жөнүндө зарыл билдирүүнү түзгөн минималдуу талап кылынган маалыматты алуу үчүн ушул окуя иштелип чыгууга тийиш. Мындай типтеги билдирүүнү берүү убактысы бардык капилет билдирүүлөр менен бирдей.

Интернет тармагынан жана санариптик маалымат каражаттарынан алынган шектүү терс реакциялар жөнүндө маалымат
399. Катталган күбөлүк ээлери Интернетте жана өздөрүнүн көзөмөлүндө же жоопкерчилигинде болгон санариптик маалымат каражаттарында (мисалы, веб-сайттар, веб-баракчалар, блогдор, видеоблогдор, социалдык тармактар, онлайн форумдар, видео чаттар, ден-соолукка байланыштуу порталдар) шектүү терс реакциялар тууралуу потенциалдуу билдирүүлөрдүн чыгышын үзгүлтүксүз түрдө карап турууга тийиш. Ушул контекстте санариптик маалымат каражаттары, эгерде катталган күбөлүк ээси аларга ээлик кылса, төлөсө же көзөмөлдөсө (бирок дары-дармек өндүрүүчүсү же санариптик маалымат каражаттары тарабынан телекоммуникация уюмуна же веб-сайтка кайрымдуулук (финансылык же башка жол менен)  аркылуу анын менчиги болуп саналбаса, дары каражатын өндүрүүчүсү же катталган күбөлүк ээси сайтка кандай   маалымат жайгаштыруусун көзөмөлдөй албайт) катталган күбөлүк ээси тарабынан каржыланат деп эсептелет. Маалымат жайгаштырылган күндөн тартып мүчө мамлекеттердин ыйгарым укуктуу органдарына терс реакциялар жөнүндө потенциалдуу валиддүү билдирүүлөрдү берүү убактысы боюнча талап аткарылышы үчүн аталган булактарды карап чыгуунун мезгилдүүлүгү камсыз кылынууга тийиш. Катталган күбөлүк ээлери шектүү терс реакциялар жөнүндө маалыматты чогултууну оптималдаштыруу үчүн өздөрүнүн веб-сайттарын колдонууга тийиш. 
400.  Интернетте же санариптик маалымат каражаттарында сыпатталган  шектүү терс реакциялар тууралуу суроо-талапсыз алынган билдирүүлөр чаржайыт билдирүүлөр катары каралышы  зарыл жана  аларга карата бардык капилет билдирүүлөрдү берүү убактысынын талаптары колдонулууга тийиш.
401.  Интернет тармагында же санариптик маалымат каражаттарында сыпатталган терс реакцияларга карата билдирүүнүн түзүүчүсүнүн өзү экендигин идентификациялоодо реалдуу адамдын бар экендигин, башкача айтканда отчетту түзүүчүнүн байланыш маалыматтарынын тууралыгын инспекциялоо мүмкүнчүлүгүн (мисалы, жарактуу электрондук почта дареги берилген) билдирет. Байланыш маалыматтары фармакокөзөмөл максатында гана колдонулушу зарыл. Эгерде баштапкы булак болгон өлкө жөнүндө маалымат жок болсо, анда маалымат алынган же мониторинг жүргүзүлүп жаткан өлкөнү ошол өлкө  катары кароо зарыл.
402. Эгерде катталган күбөлүк ээси санариптик алып жүрүүчүдө сыпатталган шектүү терс реакциялар тууралуу билдирүү жөнүндө кабардар болсо, анда катталган күбөлүк ээси анын демөөрчүсү катары болуп саналбаса, ал билдирүү  тез берүү  талаптарына ылайык келерин аныктоо үчүн билдирүүнү баалоо зарыл.

Суроо-талап боюнча алынган шектүү терс реакциялар жөнүндө билдирүүлөр
403. Суроо-талап боюнча алынган шектүү терс реакциялар тууралуу билдирүүлөр клиникалык изилдөөлөрдү, интервенциялык эмес изилдөөлөрдү, реестрлерди, катталбаган дары-дармек каражаттарын колдонуу боюнча жекелештирилген программаларды, каттоодон өтпөгөн дары-дармек каражаттарын колдонуунун башка программаларын, боорукердик менен байланышкан өзгөчө кырдаалдар (дары-дармекти айыккыс же дарылоого мүмкүн болбогон оорулар үчүн колдонуу ж.б.у.с.) жана ооруларга мониторинг жүргүзүү, бейтаптар же медициналык кызматкерлер менен маектешүү, же дары-дармектин натыйжалуулугу, же бейтаптын сактануусу тууралуу дайындарды чогултуунун уюшкан системаларынан алынат.
404. Төмөнкү учурлардан башка жагдайларда ушул дайындарды чогултуу системаларынын кайсы биринен алынган шектүү терс реакциялар жөнүндө билдирүүлөр капилет билдирүүлөр катары каралбашы зарыл:
а) алар үчүн изилдөө протоколунда системалуу дайындарды чогултуу көрсөтүлбөгөн интервенциялык каттоодон кийинки изилдөөлөрдү жүргүзүү учурунда алынган шектүү терс реакциялар тууралуу билдирүүлөр;
б) эгерде терс реакциялар жөнүндө дайындарды системалуу чогултуу жүргүзүлбөсө, боорукердик боюнча өзгөчө кырдаалдарда же катталбаган дары-дармек каражаттарын колдонуу боюнча дайындар жекелештирилген программалардын алкагында жазылган катталбаган дары-дармек каражаттарын колдонууда ушул программалар менен аныкталган шектүү терс реакциялар жөнүндө билдирүүлөр.
405. Суроо-талап боюнча алынган шектүү терс реакциялар жөнүндө билдирүүлөрдү репорт берүү жол-жобосунун алкагында изилдөөлөрдүн жүрүшүндө алынган шектүү терс реакциялар жөнүндө билдирүүлөрдү изилдөө билдирүүлөрү катары классификациялоо зарыл жана алар шашылыш репорт берүүнүн шарттарына шайкеш келээрин аныктоо үчүн аларды валидациясын аткаруу жана  себеп-натыйжа байланышына  баа берүү зарыл.
406. Суроо-талап боюнча алынган терс реакциялар жөнүндө билдирүүлөр менен ишти уюштурууга карата талаптар ушул Эрежелердин 466-пунктунда белгиленген.

2. Билдирүүлөрдүн валидациясы
407. Валидациянын оң натыйжаларына ээ болгон терс реакциялар жөнүндө жеке билдирүүлөр гана шашылыш билдирүүгө жатат. Бул талапты аткаруу үчүн терс реакциялар жөнүндө бардык билдирүүлөр мүчө мамлекеттердин ыйгарым укуктуу органдарына берилгенге чейин валидациядан өткөрүлүп, минималдуу талап кылынган маалымат бар экендиги тастыкталууга тийиш. Минималдуу талап кылынган маалымат төмөнкүлөрдү камтыйт:
а) квалификациясы (мисалы, врач, фармацевт, фармацевт, башка медициналык адис, ошондой эле бейтап, керектөөчү же башка адам сыяктуу параметрлер боюнча идентификацияланышы мүмкүн болгон медициналык билими бар, аты-жөнү, инициалдары же жайгашкан жерин (дареги) (мисалы, кабарчынын уюмунун аталышы, көчө, шаар, облус, почта индекси, өлкө, электрондук почта, телефон номери) көрсөтүү менен бир же бир нече идентификациялана турган репортер тууралуу маалымдар. Репортердун жеке дайындары менен иштөөдө мүчө мамлекеттердин жеке маалыматтарды коргоо жаатындагы тиешелүү мыйзамдары сакталууга тийиш.
Эгерде терс реакция жөнүндө билдирүүнү жөнөткөн уюм жеткиликтүү болгон маалыматтын негизинде терс реакциянын болгон учуру жөнүндө кабарлаган жактын бар экендигин ырастаган ишенимдүү дайындары бар болсо, идентификациялана турган репортер болуп эсептелет. Терс реакциялар жөнүндө маалыматтарды, анын ичинде суроо-талап боюнча кошумча маалыматтарды берген бардык тараптардын идентификациясын камсыз кылуу зарыл. Терс реакциялар жөнүндө маалыматты кийинчерээк чогултууга мүмкүнчүлүк берүү, репортердун байланыш маалыматтарын алуу үчүн колдо болгон мүмкүнчүлүктөр пайдаланылышы зарыл. Эгерде репортер байланыш маалыматтарын бергиси келбесе, эгерде терс реакция жөнүндө кабарланган уюм аны репортер менен түздөн-түз ырастоого жөндөмдүү болсо, терс реакциялар жөнүндө маалымат анык болуп эсептелет.
Терс реакциялардын жекече отчету, эгерде анда жок дегенде бир репортердун  квалификациясын идентификациялоо үчүн дайындар тууралуу, жашаган өлкөсү же башка маалыматтарды камтыбаса, индивидуалдуу  билдирүү ыйгарым укуктуу  органга берүү үчүн жарактуу болуп эсептелбейт. Репортердун квалификациясынын маалыматтары жок болгон учурда билдирүү керектөөчү тарабынан берилген катары эсептелет. Терс реакциялар жөнүндө кайталанган билдирүүлөрдү кийинки көзөмөлдөө үчүн жеке терс реакциялар жөнүндө билдирүүлөрдүн бардык репортерлорун (баштапкы булакты эле эмес) идентификациялоо (эгер мүмкүн болсо) талап кылынат. Бейтап менен түздөн-түз байланышта болбогон үчүнчү жактан алынган терс реакция жөнүндө маалымат, эгерде алб бейтап, бейтапты дарылоочу дарыгер же бейтап менен түздөн-түз байланышта болгон репортер тарабынан түздөн-түз тастыкталбаса, жарактуу терс реакция жөнүндө билдирүү болуп эсептелбейт;
б) идентификациялана турган бейтап жөнүндө маалымдар. Бейтапты идентификациялоо үчүн төмөндөгү мүнөздөмөлөрдүн жок дегенде биринин болушуна жол берилет: бейтаптын аты-жөнү, медициналык китепчесинин номери (амбулатордук, стационардык документтер, кароонун жыйынтыгы жазылган карточкалар), туулган датасы, жаш курагы же курактык тобу, кош бойлуулук мөөнөтүн көрсөтүү талап кылынат. 
Бирок, эгерде колдо болгон дайындардын негизинде бейтаптын бар экендигин тастыктоо мүмкүн болсо, бейтап идентификациялануучу болуп эсептелет. Демек, бейтаптын идентификациялык маалыматтары мүчө мамлекеттин жеке дайындарын коргоо жаатындагы мыйзамдарын эске алуу менен мүмкүн болушунча толук болууга тийиш. Эгерде бейтаптын көрсөтүлгөн мүнөздөмөлөрүнүн жок дегенде бири бар болсо, билдирүү ыйгарым укуктуу органга кийин берүү үчүн жарактуу деп эсептелиши мүмкүн. Эгерде терс реакциялар тууралуу валиддүү жекече билдирүүнү түзүү үчүн бейтаптын көрсөтүлгөн жеке мүнөздөмөлөрүнүн куру дегенде бири жок болсо, бир нече  бейтапты көрсөтүү менен берилген билдирүү валиддүү деп эсептелбейт;
в) бир же бир нече шектүү дары-дармек каражаты же колдонуудагы зат жөнүндө маалымдар. Өз ара аракеттенүүчү дары-дармектер шектүү дары-дармек каражатына кирет;
г) бир же бир нече шектүү терс реакциялар жөнүндө маалымдар. Эгерде баштапкы булак тарабынан дары-дармек каражатынын рецепти менен терс реакциянын ортосунда себеп-натыйжа байланышы жок экендиги жөнүндө ачык билдирүү жасаса жана алуучу (ыйгарым укуктуу орган же катталган күбөлүк ээси) ага макул болсо, жеке терс реакциялар жөнүндө билдирүү валиддүү эмес деп таанылат, анткени бул шектүү терс реакцияны билдирбейт.
Ошондой эле, эгерде бейтап терс реакцияны башынан өткөрдү деп билдирилсе, бирок терс реакциянын түрү көрсөтүлбөсө, же башынан өткөргөн терс реакциянын сыпаттамасы көрсөтүлбөсө, билдирүү валиддүү эмес жеке билдирүү катары аныкталат. Ушул сыяктуу эле,  эгерде билдирүү жыйынтыгы тууралуу гана маалыматты камтыса, кийинки маалыматтарды чогултуу учурунда иштелип чыккан жыйынтыктын себеби катары терс реакциянын клиникалык жүйөсүн алуу мүмкүн болбосо, же негизги булак дары каражатын  пайдаландыгы менен байланышы бар экенин көрсөтпөсө, терс реакциялар жөнүндө жеке билдирүү жараксыз деп аныкталат. Мисалы, стационарда дарыланып жаткан бейтаптын капысынан каза болгондугу жөнүндө маалымат келип түшкөндө бул абалды терс реакциянын натыйжасы катары аныктоо же аны оорунун кесепеттери катары классификациялоо үчүн негиздеме менен медициналык баа берүү зарыл. Дары-дармек терапиясын алган бейтаптын күтүлбөгөн жерден каза табышын баалоодо  ушул жыйынтыкты дарылоо менен байланыштуу  деген божомол жасоо зарыл. Эгерде ал жарактуу деп эсептелсе, терс реакциялар жөнүндө жеке билдирүүлөр токтоосуз түрдө репорт берилүүгө тийиш.
408. Интернет же санариптик маалымат каражаттары аркылуу шектүү терс реакциялар жөнүндө билдирүүлөрдү чогултууда «идентификациялана турган» деген түшүнүк репортердун (отчет түзүүчү) жана бейтаптын бар экендигин инспекциялоо мүмкүнчүлүгүн билдирет.
409. Ушул Эрежелердин 407-пунктунда көрсөтүлгөн маалыматтардын бири эле жок болсо, иш толук эмес болуп эсептелет жана терс реакция жөнүндө шашылыш билдирүү жол-жобосуна жатпайт. Ыйгарым укуктуу органдар жана катталган күбөлүк ээлери билдирүүлөрдө жетишпеген маалыматтарды чогултууда өзгөчө этият болууга тийиш, терс реакциялар жөнүндө билдирүүлөрдө кийинки дайындарды чогултуу документтештирилүүгө тийиш. Бирок, ага карабастан, минималдуу маалымат толук болбогон терс реакциялар жөнүндө билдирүүлөр коопсуздукту баалоо боюнча жүргүзүлүп жаткан иш-чараларда колдонуу үчүн фармакокөзөмөл системасында жазылууга тийиш.
Терс реакциялар жөнүндө билдирүүлөрдө жок болгон минималдуу маалыматтар алынгандан кийин (анын ичинде терс реакциянын дары-дармек каражатын кабыл алуу менен байланышын карап чыгуу) ушул Эрежелердин талаптарына ылайык терс реакциялар жөнүндө жеке билдирүү жарактуу деп бааланат.
410. Эгерде бир тарапка (ыйгарым укуктуу органга же катталган күбөлүк ээсине) репортер дагы башка кызыкдар тарапка шектүү терс реакция жөнүндө кабарлашы мүмкүн экендиги белгилүү болсо, терс реакциялар жөнүндө жеке билдирүүлөрдү берүү тартибинде мындай билдирүү дагы эле жарактуу терс реакция жөнүндө билдирүү катары каралууга тийиш. Жеке терс реакциялар жөнүндө отчет кайталанма билдирүүнү аныктоо үчүн зарыл болгон бардык маалыматты камтууга тийиш.
411. Катталган күбөлүктүн интервенциялык эмес изилдөөлөрүндө шектүү дары-дармек каражатын киргизүү менен терс реакциянын өнүгүшүнүн ортосундагы себеп-натыйжа байланышын баалоодо изилдөөчү менен катталган күбөлүк ээсинин же изилдөөнүн демөөрчүсүнүн ортосунда пикир келишпестиктер болсо, терс реакция учурун өз ара байланыштардын ишенимдүүлүк баскычы боюнча төмөнкү ишеним деңгээлине түшүрбөш керек. Жеке терс реакциялар жөнүндө билдирүүлөрдө изилдөөчүнүн жана катталган күбөлүк ээсинин же изилдөөнүн демөөрчүсүнүн пикири камтылышы зарыл.
412. Эгерде кийинки маалыматты алуу үчүн  керектөөчү тарабынан көрсөтүлгөн медициналык кызматкер тарабынан өз ара байланыш ырасталбаса, керектөөчү тарабынан берилген терс реакциялар жөнүндө валиддүү билдирүүнү дары каражатын пайдаланууга байланыштуу категорияга  өткөрүүгө болбойт. Терс реакциялар жөнүндө жеке билдирүүдө керектөөчү менен медициналык кызматкердин түрдүү  баштапкы булактарынын байланышын баалоодо өз ара байланыштын бар экендиги тууралуу көз карашы чагылдырылууга тийиш. 
413. Эгерде терс реакциянын олуттуу экендигин баалоодо репортер менен катталган күбөлүк ээсинин же ыйгарым укуктуу органдын ортосунда пикир келишпестиктер болсо, терс реакцияны баалоону олуттуулугу боюнча кыйла  төмөнкү баскычка түшүрүүгө болбойт.

3. Терс реакциялар жөнүндө билдирүүлөр менен кийинки иштер
414. Эгерде болжолдуу терс реакциялар жөнүндө маалымат баштапкы билдирүүдө толук болбосо, ушул терс реакциялардын болгон учурларын илимий баалоо үчүн минималдуу талап кылынган маалыматты алуу боюнча кийинки иштер жүргүзүлүшү керек болгон кошумча терс реакциялар жөнүндө маалыматты алуу үчүн ушул терс реакциялардын учурларын илимий баалоо маанилүү болуп саналат. Ушул иш өзгөчө кызыкчылыкты жараткан мониторинг жүргүзүүдөн алынган көрүнүштөр, кош бойлуулук учурунда дары-дармектердин таасири, бейтаптардын өлүмү, жаңы тобокелдикти аныктоону камтыган учурлар же белгилүү тобокелдиктин мүнөздөмөлөрүнүн жаңы аспектилери үчүн маанилүү. Терс реакциялар жөнүндө билдирүүлөрдө маалыматтарды чогултуу боюнча кийинки иш-чаралар жана алынган маалыматтар документтештирилүүгө тийиш.
415. Терс реакциялар жөнүндө билдирүүдө бейтаптын жашы жөнүндө маалымат жок болгон учурда, бул маалыматтын өзгөчө жаш курактык топтордогу, анын ичинде педиатриялык жана улгайган бейтаптар үчүн коопсуздукту баалоонун өзгөчө маанилүүлүгүнө байланыштуу, бул маалыматты же курактык топ боюнча маалыматтарды алуу боюнча чаралар көрүлүүгө тийиш.
416. Терс реакциялар жөнүндө маалыматтарды колдонууну оптималдаштырууга багытталган кийинчерээк чогултуу үчүн колдонулган ыкмалардагы жетишпеген маалыматтарды чогултуу зарыл. Мүмкүн болгон учурда оозеки маалыматтын жазуу жүзүндөгү тастыктоосу алынышы зарыл. Фармакокөзөмөлдүн ушул стандарттык иш-аракети биринчи булакты (репортерду) билдирип жаткан коопсуздук маселесин илимий баалоо үчүн маанилүү болгон жаңы маалыматты берүүгө түрткү берүүчү чаралар менен ишке ашыруу зарыл. Терс реакциялар жөнүндө кошумча маанилүү маалыматты чогултуу үчүн максаттуу сурамжылоо жыйнагын колдонуу баштапкы булакка мурда билдирилген маалыматтарды кайталоо зарылдыгынан алыс болууга мүмкүндүк берет, толтурууну жеңилдетет жана баалоо үчүн маанилүү маалыматтарды чогултууну оптималдаштырат. Максаттуу сурамжылоолор жыйнагы толтурууну мүмкүн болушунча жеңилдеткен формада иштелип чыгышы зарыл (мисалы, алдын ала толтурулган сурамжылоо анкетасын колдонуу менен) жана сурамжылоо жыйнагы мүчө мамлекеттердин тилдерине которулушун камсыз кылуу зарыл. 
417. Эгерде бейтаптан же керектөөчүдөн түздөн-түз алынган терс реакция жөнүндө маалымат толук эмес болсо, кошумча маалымат берүү үчүн медициналык кызматкерден макулдук алууга аракет жасоо зарыл, аларга  терс реакция жөнүндө кошумча маалымат берилиши ыктымал. Эгерде медициналык кызматкер кабарлаган терс реакцияны (толугу менен же жарым-жартылай) тастыктаса, бул маалымат терс реакциялар жөнүндө жекече билдирүүдө так чагылдырылууга тийиш. Медициналык кызматкер терс реакцияны кийинчерээк толук же жарым-жартылай тастыктаган учурда, терс реакциянын жеке билдирүүсүндө ушул учурдун медициналык тастыктоосу жөнүндө белги коюлат.
418. Өндүрүлгөн биологиялык дары-дармек каражатын колдонууга байланыштуу шектүү терс реакцияларга карата тиешелүү дары-дармек каражатын өндүрүүчү жөнүндө так маалымат өзгөчө мааниге ээ. Ошондуктан биологиялык дары-дармек каражатынын фирмалык аталышын жана лоттун номерин так көрсөтүү үчүн бардык тийиштүү чаралар көрүлүүгө тийиш. Эгерде шек туудурган биологиялык дары-дармек каражатынын партиясын так идентификациялоо мүмкүн болбосо, анда суралган суроо-талаптын тиешелүү көрсөткүчү алгачкы жеке билдирүүдө терс реакциялар болгон учурдун сыпаттамасына киргизилүүгө тийиш. Репортердун шектүү биологиялык продуктусунун сериясын идентификациялоо боюнча суроо-талабын аткаруу милдеттүү болуп саналат.
419. Айрым учурларда мүчө мамлекеттердин жеке маалыматтарды коргоо жаатындагы мыйзамдарына ылайык, репортердун анонимдүүлүгүнө байланыштуу терс реакция жөнүндө маалыматты кийинки чогултууну жүргүзүү мүмкүн болбосо (мисалы, оорулуунун өмүрүнө же ден-соолугуна зыян келтирген медициналык ката жөнүндө билдирүүдө жана  репортердун жеке дайындарын ачыкка чыгарууну каалабаган учурда), эгерде репортердун уюму билдирүүнү түздөн-түз репортер менен тастыктай алса жана минималдуу маалыматтын болушу тууралуу  билдирүүнүн валиддүүлүгүнүн калган критерийлери  сакталса,  билдирүү берүү үчүн валиддүү деп эсептелет. 

4. Маалыматтарды башкаруу
420. Шектүү терс реакциялар жөнүндө билдирүүлөр жеке маалыматтарды коргоо жаатындагы мүчө мамлекеттердин мыйзамдардын талаптарына ылайык кагазда, электрондук түрдө сакталууга жана башка медициналык документтердегидей тартипте (анын ичинде бейтаптарды жана репортерлорду аныктоого карата купуялуулук талаптарын сактоо) жүргүзүлүүгө тийиш. Отчетторду түзгөн саламаттык сактоо системасынын адистери (репортерлор) тууралуу  идентификацияланган жеке маалыматтардын  купуя сакталууга   жана уруксатсыз кирүүдөн корголууга тийиш. Катталган күбөлүк ээлери менен ыйгарым укуктуу органдардын ортосунда бейтаптардын жана репортерлордун жеке маалыматтары боюнча маалымат алмашуусу мүчө мамлекеттердин жеке маалыматтарды коргоо чөйрөсүндөгү мыйзамдарынын талаптарын эске алуу менен уюштурулууга тийиш.
421. Фармакокөзөмөлдүн дайындарынын коопсуздугун жана купуялуулугун камсыз кылуу үчүн документтерге жана дайындар базаларына жетүү катуу көзөмөлгө алынууга тийиш жана фармакокөзөмөл системасынын ыйгарым укуктуу кызматкерлерине гана уруксат берүү зарыл. Дайындар коопсуздугун камсыз кылуу боюнча бул талап дайындардын  өтүшү жана жүгүртүлүшү боюнча  бардык этаптарына тиешелүү. Ушуга байланыштуу дайындарды берүү учурунда дайындардын коопсуздугун жана бүтүндүгүн камсыз кылуу үчүн жол-жоболорду иштеп чыгуу зарыл.
422. Эгерде фармакокөзөмөлдүн дайындарын берүү уюмдун ичинде же уюмдардын ортосунда жүргүзүлсө, анда бардык билдирмелер алынгандыгын тастыктоочу механизм колдонуу зарыл. Бул жагдайда маалыматты тастыктоо жана (же) салыштыруу процессин камсыз кылуу зарыл.
423. Фармакокөзөмөл боюнча ыйгарым укуктуу адамдар реалдуу убакыт режиминде электрондук түрдө сакталган дайындарга жетүү укугуна ээ болууга тийиш.
424. Конкреттүү терминологияны колдонуу менен дайындарды киргизүү жол-жобосу системалуу түрдө же мезгил-мезгили менен тандап алуу ыкмасын колдонуп, сапаттын кепилдик аудитин жүргүзүү жолу менен мониторинг жүргүзүүлүүгө жана валидацияланууга тийиш. Кызматкерлерге  атайын терминологияны колдонуу менен дайындарды киргизүү жол-жобосу тууралуу нускама өткөрүлүп, кызматкерлердин квалификациясы мезгил-мезгили менен тастыкталышы тийиш. Биринчи булактан (репортердон) алынган терс реакциялар жөнүндө билдирүүлөр маалыматты өзгөртпөстөн, калыс каралууга тийиш, дайындарды киргизүүдө же электрондук дайындарды берүү учурунда маалыматты кошуудан же өчүрүүдөн алыс болуу зарыл. Билдирүүлөр  биринчи булакта колдонулган сөзмө-сөз текстти же анын так котормосун камтууга тийиш. Баштапкы текст тиешелүү терминологияны колдонуу менен баяндалышы зарыл. Маалыматтын бүтүндүгүн камсыз кылуу үчүн билдирүүнүн текстин коддоодо мүчө мамлекеттин тилиндеги терминологиясы же англис тилиндеги так котормосу колдонулушу зарыл.
425. Дайындарды электрондук түрдө сактоодо бардык киргизилген же өзгөртүлгөн дайындардын, анын ичинде алынган маалымдардын даталары жана булактары, ошондой эле ушул дайындар өткөрүлүп берилген даталары жана жерлери жөнүндө маалымдарга көз салуу («аудитордук из») камсыз болууга тийиш. 
426. Дайындарды киргизүүдө жана жыйынтык билдирүүлөрдү түзүүдө терс реакциялар жөнүндө кайталанган билдирүүлөрдү табуу жана иштеп чыгуу үчүн дайындар базасын текшерип туруу зарыл.
5. Сапатты башкаруу
427. Ыйгарым укуктуу органдар жана катталган күбөлүктөрдүн кармоочулары терс реакциялар жөнүндө билдирүүлөр менен иштөөнүн ар бир этабында фармакокөзөмөл системасынын сапаттын зарыл стандарттарына ылайык келишин кепилдөө үчүн сапатты башкаруу системасын иштеп чыгышы жана ишке киргизиши зарыл (мисалы, маалыматтарды чогултуу, маалыматтарды берүү, маалыматтарды башкаруу, маалыматтарды коддоо жана архивдөө, ишти валидациялоо, ишти баалоо, кийинки маалыматты алуу, терс реакциялар жөнүндө жеке билдирүүлөрдү кайра берүү жана ишти архивдөө баскычтарында).
          428.Маалыматты киргизүүнүн тууралыгы, анын ичинде колдонулган терминологиянын шайкештиги сапатты системалуу негизде же эркин тандоону үзгүлтүксүз баалоо принцибин колдонуу менен көзөмөлдөнүүгө тийиш. Сакталган маалыматтардын баштапкы билдирүүлөргө жана кийинки баалоо маалыматтарын камтыган билдирүүлөргө шайкештигин сапатты көзөмөлдөө жол-жоболорунун жардамы менен инспекциялоо зарыл, бул баштапкы маалыматтарга же алардын сыпаттамаларына дал келүү аркылуу сакталган маалыматтарды валидациялоого мүмкүндүк берет. Ушуга байланыштуу баштапкы булактын маалыматтарына (мисалы, каттар, электрондук почта аркылуу алынган (берилген) билдирүүлөр, терс реакциянын таржымалын камтыган телефон сүйлөшүүлөрүнүн жазуулары) же графикалык файлдар түрүндөгү булактын маалыматтарын сыпаттоого туруктуу мүмкүнчүлүк болушу зарыл.
429. Жазуу жүзүндөгү стандарттуу операциялык жол-жоболору ролдордун жана милдеттердин так бөлүштүрүлүшүн, терс реакциялар тууралуу маалымат менен иштөөгө катышкан бардык тараптар үчүн берилген милдеттердин айкындыгын камсыз кылышы зарыл. Сапатты талаптагыдай көзөмөлдөө тууралуу жана зарыл болгон учурда фармакокөзөмөл системасынын сапат системасын өзгөртүү жөнүндө жобо иштелип чыгышы жана ишке киргизилиши зарыл. Бул талап үчүнчү жактар менен келишим боюнча жүзөгө ашырылуучу жазуу жүзүндөгү стандарттуу операциялык жол-жоболор мындай жол-жоболорго шайкеш экендигин жана Эрежелердин колдонулуп жаткан талаптарына жооп берээрин тастыктоо үчүн текшерилиши керек болгон ишмердүүлүккө жайылтылат. 
430. Фармакокөзөмөл боюнча ишти түздөн-түз жүзөгө ашыруучу кызматкерлерди, ошондой эле терс реакциялар (кубулуштар) тууралуу маалыматтарды топтоо жана берүү жол-жоболорун катталган күбөлүк ээсинин ички саясатына жана фармакокөзөмөл системасынын сапат системасынын жол-жоболоруна ылайык фармакокөзөмөл бөлүмүнө коопсуздук жөнүндө билдирүүлөрдү алуу же иштеп чыгуу менен алектенген кызматкерлерди (мисалы, клиникалык иштеп чыгуу, сатуу, медициналык маалымат, юридикалык иш, сапатты көзөмөлдөө боюнча бөлүмдөрүнүн кызматкерлерин) тиешелүү түрдө окутуу зарыл. Окутуу Бирликтин укуктарынын тиешелүү бөлүмдөрү, мүчө мамлекеттердин фармакокөзөмөл чөйрөсүндөгү мыйзамдар жана ушул чөйрөдөгү методикалык документтер боюнча жүргүзүлүшү зарыл, ошондой эле коопсуздук тууралуу билдирүүлөрдү иштеп чыгуу боюнча атайын окутууну камтышы зарыл. Милдеттерине маалыматтарды киргизүү кирген кызматкерлер тиешелүү стандарттар жана терминологиялар боюнча окутулушу зарыл. 
6. Өзгөчө кырдаалдар
Кош бойлуулук же бала эмизүү учурунда
дары-дармектерди колдонуу
Кош бойлуулук
431. Кош бойлуулуктун натыйжасы жана дары-дармектин баланын өнүгүүсүнө мүмкүн болгон таасири тууралуу маалымат чогултуш үчүн эмбрион же түйүлдүк дары-дармектерге дуушар болушу мүмкүн болгон учурларда (дары-дармектин энеге тийгизген таасири же атага таасирин тийгизгенден кийин эрендик менен дары-дармектердин берилиши аркылуу) кийинки байкоо жүргүзүүнү камсыз кылуу зарыл. Эгерде таасир этүүчү заттын (же анын метаболиттеринин бирөөсүнүн) жарым-жартылай бөлүнүп чыгуу мезгили узак болсо, эгерде дары-дармек бойго бүткөнгө чейин кабыл алынган учурда дары-дармектин эмбрионго же түйүлдүккө энеси же атасы аркылуу таасир этүү мүмкүнчүлүгүн баалоодо муну эске алуу зарыл.
432. Себеп-натыйжа байланышын баалоо максатында кош бойлуулук учурунда эненин жана түйүлдүктүн организмине 
дары-дармектердин тийгизген таасири жөнүндө билдирүүлөрдө максималдуу толук маалыматтардын болушун камсыз кылуу зарыл. Мындай билдирүүлөрдү баалоо үчүн стандарттык сурамжылоолор иштелип чыгышы жана колдонулушу мүмкүн.
433. Кош бойлуулук учурунда дары-дармектин таасири менен байланышкан терс натыйжасы бар айрым учурлар ушул Эрежелердин талаптарына ылайык шашылыш репорт берүүгө тийиш болгон олуттуу терс реакциялар катары классификацияланат. Мындай репорт берүүгө төмөнкүлөр тууралуу билдирүүлөр камтылууга тийиш:
а) түйүлдүктүн же баланын тубаса аномалиялары же өнүгүүсүнүн артта калуусу;
б) түйүлдүктүн өлүмү жана өз алдынча бойдон алдыруу;
в) жаңы төрөлгөн ымыркайлардагы олуттуу деп классификациялануучу шектүү терс реакциялар. 
434. Тубаса өөрчүү кемтигинин бар же жок экендиги жөнүндө маалыматты, дары-дармектин кош бойлуулуктун жүрүшүнө тийгизген таасири жөнүндө билдирүүнү же нормалдуу натыйжа жөнүндө маалыматты камтыган билдирүүнү көрсөтпөстөн, кош бойлуулукту токтотуу учурлары жөнүндө билдирүү шашылыш репорт берүүгө жатпайт, анткени аларда шектүү терс реакциянын бар экендиги тууралуу так көрсөтмө жок. Бирок, бул билдирүү башка терс реакциялар жөнүндө билдирүүлөр сыяктуу эле коопсуздук боюнча мезгилдүү жаңыланып турган отчетто баа берүү менен иштелип чыгууга тийиш.
435. Айрым учурларда кош бойлуулук маалында эненин жана түйүлдүктүн организмине дары-дармектин таасири тууралуу бардык билдирүүлөр шашылыш репорттолушу мүмкүн. Бул талап дары-дармекти каттоо шарты болушу мүмкүн же тобокелдиктерди башкаруу планына киргизилиши мүмкүн жана эреже катары, кош бойлуулук учурунда 
дары-дармекти колдонуу боюнча каршы көрсөтмөлөрдүн шарттуу болушу же анын көрүнүп турган тератогендүүлүгү жана коопсуздукту милдеттүү түрдө кылдат мониторингдөөнүн зарылдыгы (мисалы, талидомид, изотретиноин жана алар сыяктууларга байланыштуу) менен шартталат.
436. Тератогендик таасирдин болушу мүмкүн экендиги тууралуу белгинин (мисалы, кош бойлуулуктун окшош аномалдуу натыйжаларынын тобу тууралуу белгинин) аныкталгандыгы жөнүндө мүчө мамлекеттердин ыйгарым укуктуу органдарына токтоосуз кабарлоо зарыл.
Эмчек эмизүү
437. Ымыркайлардын организмине эне сүтү аркылуу дары-дармектин таасири тийгенден кийин пайда болгон шектүү терс реакциялар жөнүндө билдирүү зарыл.
Педиатрияда жана улгайган адамдарда дары-дармектерди колдонуу
438. Калктын белгилүү бир жаш курактык тобуна мүнөздүү болгон коопсуздук боюнча потенциалдуу белгилерин орнотуу мүмкүнчүлүгүнө ээ болуу үчүн бейтаптардын жашын же жаш курактык тобун аныктоо жана көрсөтүү үчүн (эгерде терс таасирлер жөнүндө саламаттык сактоо системасынын адиси, бейтап же бейтап эмес керектөөчү билдирсе) бардык мүмкүн болгон чараларды көрүү зарыл.
439. Эгерде дары-дармек-дармекти колдонуу дары-дармектин жактырылган жалпы мүнөздөмөсүнө киргизилбеген бейтаптардын топторунун арасында жайылтылса, ыйгарым укуктуу органдар жана катталган күбөлүк ээлери коопсуздук тууралуу кийинки ар кандай көйгөйлөргө мониторинг жүргүзүп, бул көйгөйлөр тууралуу белгилер менен иштөө боюнча тиешелүү чараларды көрүшү маанилүү. Катталган күбөлүк ээлери жана ыйгарым укуктуу органдар саламаттык сактоо системасынын адистерин, эгерде бул реакциялар дары-дармектин жалпы мүнөздөмөсүнө ылайык дары-дармекти колдонуунун жактырылган чөйрөсүнө киргизилбеген калктын топторунун арасында орун алса дагы, бардык шектүү терс реакциялар жөнүндө билдирүүлөрдү түзүүгө жана берүүгө үндөшү зарыл.
Дары-дармекти дозадан ашыра колдонуу, кыянаттык менен пайдалануу жана туура эмес колдонуу, ошондой эле дары-дармекти колдонуунун каталары же кесиптик иш менен байланышкан таасири жөнүндө билдирүүлөр
440.  Эгерде ашыкча колдонуу, кыянаттык менен пайдалануу, туура эмес колдонуу, медициналык ката же кесиптик иш менен байланышкан 
дары-дармектин таасири терс реакциянын өнүгүшүнө алып келбесе, алар жөнүндө маалымдар шашылыш репорт берүүгө жатпайт. Бул дайындар тиешелүү мезгилдүү жаңыланып туруучу коопсуздук боюнча отчетко жана тобокелдиктерди башкаруу планына (эгерде колдонууга болсо) киргизилиши зарыл. Эгерде мындай билдирүүлөр дары-дармектин «пайда – тобокелдик» катышына таасир этүүчү коопсуздук жөнүндө маалыматтарды камтыса, алар жөнүндө бул Эрежелердин талаптарына ылайык мүчө мамлекеттердин ыйгарым укуктуу органдарына кабарлоо зарыл. Белгилерге, шектүү дары-дармектердин аталыштарына, натыйжаларына, шайкеш келбөөнүн тибине (мисалы, жазуу, дайындоо, өргүү, дозалоо, колдонууга жактырылбаган көрсөтмөлөр жана башка каталарга) карата толук маалымдарды алуу максатында кошумча дайындарды милдеттүү түрдө чогултуу зарыл.
Терапевттик натыйжалуулуктун жоктугу
441.       Терапевттик натыйжалуулуктун жоктугу жөнүндө билдирүүлөр катталган учурда толук маалымат алуу үчүн андан кийинки жумуштарды аткаруу зарыл. Ушул билдирүүлөр, эреже катары, шашылыш репорт берүүгө жатпайт жана коопсуздук боюнча мезгилдүү жаңыланып туруучу отчет боюнча маалыматтарды баалоого киргизилет. Айрым учурларда 
15 календардык күндүн ичинде терапевттик натыйжалуулуктун жоктугу жөнүндө билдирүүлөрдү берүү талап кылынышы мүмкүн. Мындай учурларга өмүргө коркунуч туудурган (сезгич микроорганизмдерден улам өмүргө коркунуч туудурган жугуштуу ооруларды кошкондо же мурда туруштук бере албаган деп эсептелген микроорганизмдин туруктуу жаңы штаммынын пайда болушу менен коштолгон) ооруларды дарылоо үчүн шектүү дары-дармекти колдонууда терапевттик натыйжалуулуктун жоктугу, ошондой эле шектүү дары-дармектер вакциналар жана контрацептивдер болсо кирет. Бул талаптын өзгөчө учуру, репортер тарабынан бейтаптагы натыйжа оорунун өөрчүшү менен шартталган жана дары-дармектин терапевттик натыйжалуулугунун жетишсиздиги менен байланышпаган учурлар болот. Изилдөөнүн ушул түрүнүн негизги акыркы чекиттерин түзүүчү катары натыйжалуулукту изилдөөдө интервенциялык гана эмес кийинки каттоону жүргүзүүнүн алкагында аныкталган терапевттик натыйжасыздык учурлары да репорт берүүгө жатпайт.
442. Антибиотик терапиясын жүргүзүүдө дары-дармектин терапевттик натыйжасыздыгы аныкталганда козгогучтун таасир этүү спектрин жана сезимталдыгын эске албастан антибиотиктерди колдонуу менен шартталган учурлар жөнүндө билдирүү талап кылынбайт. Мурда сезгич микроорганизм деп эсептелген жаңы резистенттүү штаммдардын пайда болушу менен шартталган өмүргө коркунуч келтирүүчү абалдардын антибиотиктик терапиясын жүргүзүүдө терапевттик натыйжасыздык учурлары токтоосуз репорт берүүгө жатат.
443. Эмделген чакан топто иммуногендүүлүктүн төмөндөшү, иммунитеттин төмөндөшү же штаммдын ордун алмаштыруу жөнүндө потенциалдуу сигналдарды бөлүп көрсөтүү үчүн вакциналардын натыйжалуулугу жок болгон учурлар жөнүндө кабарлоо зарыл. Мындай сигналдар ыкчам аракеттерди жана андан ары каттоодон кийинки коопсуздук изилдөөлөрүн талап кылышы мүмкүн.
7.Терс реакциялар жөнүндө жеке билдирүүлөрдү 
шашылыш түрдө берүү
444. Терс реакциялар жөнүндө валиддүү билдирүүлөр гана ыйгарым укуктуу органдарга көрсөтүлүүгө тийиш. Билдирүүлөрдү шашылыш репорт берүү жол-жобосун аткаруу үчүн убакытты эсептөө ушул Эрежелердин 407-пунктуна ылайык билдирүүнү берүү үчүн талап кылынган минималдуу маалымат катталган күбөлүк ээсине (медициналык өкүлдөрдү жана аткаруучуларды кошкондо) жеткиликтүү болгон учурдан башталат. Бул дата эсептөөнүн башталган датасы («нөлдүк күн») жана ыйгарым укуктуу орган же катталган күбөлүк ээси терс реакциялар жөнүндө валиддүү жеке билдирүү жөнүндө, анын ичинде дем алыш же майрам күндөрүн кошо маалыматты алган биринчи күн болуп эсептелет. 
445. Эгерде катталган күбөлүк ээси фармакокөзөмөл боюнча иштин бир бөлүгүн аутсорсингге берсе, талап кылынган мөөнөттө терс реакциялар жөнүндө валиддик билдирүүлөрдү берүү боюнча милдеттенмелерди аткаруу үчүн жазуу жүзүндөгү документ формасында кабыл алынган так жол-жоболордун же аутсорсинг уюму (жак) менен катталган күбөлүк ээсинин ортосунда фармакокөзөмөл жаатындагы милдеттерди бөлүштүрүү жөнүндө толук макулдашуулардын болушун камсыз кылуу зарыл. Бул жол-жоболор, атап айтканда, дары-дармектин коопсуздугу жөнүндө маалымат алмашуу процесстерин, анын ичинде маалымат берүүнүн убакыт аралыгын жана мүчө мамлекеттердин ыйгарым укуктуу органдарына терс реакциялар жөнүндө билдирүүлөрдү берүү милдетин аныктоого тийиш. Мүчө мамлекеттердин ыйгарым укуктуу органдарына билдирүүлөрдү кайталоодон качуу зарыл.
446. Илимий медициналык адабияттарда баяндалган терс реакциялар жөнүндө жеке билдирүүлөргө карата убакытты эсептөө («нөлдүк күн») ушул Эрежелердин 407-пунктуна ылайык минималдуу талап кылынган маалыматты камтыган жарыялоо жөнүндө кабарланган күндөн башталат. Эгерде аутсорсингдик жак же уюм менен адабий булактар боюнча изилдөө жүргүзүү жана (же) терс реакциялар жөнүндө билдирүүлөрдү түзүү боюнча келишимдик мамилелер түзүлсө, катталган күбөлүк ээси ушул репорт берүү жөнүндө Эрежелердин талаптарынын аткарылышын камсыз кылган милдеттерди бөлүштүрүү жөнүндө жазуу жүзүндө толук макулдашуулар түзүлүшү зарыл.
447. Эгерде терс реакция жөнүндө кошумча маанилүү маалымат алынса, анда берилген реакцияга байланыштуу кийинки билдирүүнү түзүүгө карата убакыт кайрадан башталат (башкача айтканда, кийинки билдирүүнү берүү мөөнөтү кошумча маанилүү маалыматты алган күндөн баштап эсептелет). Иштин бааланышына же башкарылышына таасир этиши же олуттуулук критерийлери боюнча анын баасын өзгөртүшү мүмкүн болгон шектүү терс реакция жөнүндө жаңы медициналык же административдик маалымат маанилүү кошумча маалымат деп эсептелет. Анчалык маанилүү эмес кошумча маалымат аткарылган ишти баалоого же мурдагы иштин билдирүүсүндөгү грамматикалык каталарды же пунктуациялык каталарды оңдоого байланыштуу жаңыртылган комментарийлерди камтыйт.
8. Терс реакциялар жөнүндө билдирүүлөрдү 
шашылыш берүүгө коюлган талаптар
448. Катталган күбөлүк ээси же анын ыйгарым укуктуу өкүлү талап кылынган минималдуу маалыматты алган күндөн тартып 15 календардык күндүн ичинде ушул Эрежелердин 
407-пунктуна ылайык мүчө мамлекеттин ыйгарым укуктуу органына төмөндөгүлөрдү берет:
мүчө мамлекеттин аймагында аныкталган олуттуу терс реакция жөнүндө билдирүүнү;
башка мамлекеттердин аймактарында аныкталган олуттуу күтүлбөгөн терс реакция жөнүндө билдирүүнү.
Репорт берүүнүн белгиленген мөөнөтү терс реакция жөнүндө баштапкы жана кошумча маалыматтарга жайылтылат.
9. Терс реакция жөнүндө жекече билдирүүнү 
жокко чыгаруу
449. Терс реакция жөнүндө жекече билдирүүнү жокко чыгаруу жол-жобосу мурда берилген билдирүүнүн жараксыздыгын (мисалы, бардык ишти туура эмес деп таанууда) көрсөтүү үчүн колдонулушу зарыл. Терс реакция жөнүндө жекече билдирүүлөрдү жокко чыгаруу тартиби ушул Эрежелердин 535 – 537-пункттарында аныкталган. 
10. Терс реакция жөнүндө жекече билдирүүгө
өзгөртүүлөрдү киргизүү
450. Ушул Эрежелердин 447-пунктунда көрсөтүлгөн маанилүү кошумча маалымат жөнүндө билдирүүнү берүү критерийлерине ылайык келбеген (мисалы, ички же эксперттик баалоодон кийин) мурда берилген жекече билдирүүгө терс реакция жөнүндө (мисалы, терминология, олуттуулук критерийлери, себеп-натыйжа өз ара байланышын баалоо, илимий медициналык адабияттардан котормо же макала берүү бөлүгүндө) өзгөртүүлөрдү киргизүү зарыл болгон учурда, мындай өзгөртүүлөр ушул Эрежелердин 533 жана 534-пункттарында аныкталган тартипте киргизилиши мүмкүн.
11. Терс реакциялар жөнүндө билдирүүлөрдү берүүнүн 
ыкмасы жана форматы
451. Терс реакциялар жөнүндө жеке билдирүүлөр катталган күбөлүк ээлери тарабынан мүчө мамлекеттин ыйгарым укуктуу органына электрондук түрдө берилет. Терс реакциялар жөнүндө жеке билдирүүлөрдүн форматы медициналык колдонуу үчүн дары-дармектерге техникалык талаптарды шайкеш келтирүү боюнча эл аралык конференциянын колдонмосунда аныкталган «Клиникалык коопсуздук боюнча маалыматтарды башкаруу. Терс реакциялардын жекече учурлары тууралуу билдирүүлөрдү берүү үчүн маалыматтардын элементтери» (мындан ары – E2B электрондук маалыматтар форматы) 
(R2 версиясынын E2B электрондук маалыматтар форматынан 
R3 версиясындагы E2B электрондук маалыматтар форматына өтүүнү эске алуу менен) форматына ылайык келиши зарыл. Жеке билдирүүдө MedDRA терминологиясы колдонулат, бул учурда билдирүүдө төмөнкү деңгээлдин терминдери (LLT) колдонулушу зарыл. Катталган күбөлүк ээлери тарабынан колдонулган MedDRA терминологиянын жаңы версияларына өз убагында өтүү үчүн колдоочу сервистик уюмдун сунуштамаларынын аткарылышы камсыз кылынууга тийиш.
452. Терс реакциялар жөнүндө жеке билдирүүлөрдү электрондук түрдө берүү тартиби мүчө мамлекеттердин ыйгарым укуктуу органдарынын тиешелүү жетекчилиги тарабынан аныкталат.

12. Терс реакциялар жөнүндө билдирүүлөрдү топтоо
Мүчө мамлекеттердин ыйгарым укуктуу органдарынын милдеттери
453. Ар бир мүчө мамлекеттин ыйгарым укуктуу органдары мүчө мамлекеттердин аймактарындагы жүгүртүүдөгү дары-дармектерди колдонуу менен байланышкан шектүү терс реакциялар жөнүндө бардык билдирүүлөрдү топтоо жана башкаруу системасына ээ болууга тийиш.
454. Ар бир мүчө мамлекеттин ыйгарым укуктуу органдары өз мүчө мамлекетинин саламаттык сактоо системасынын адистерин шектүү терс реакциялар жөнүндө билдирүүлөрдү берүүгө үндөөгө укуктуу. Мындан тышкары, мүчө мамлекеттин ыйгарым укуктуу органдары шектүү терс реакциялар жөнүндө билдирүүлөрдү берүү боюнча саламаттык сактоо системасынын адистерине атайын милдеттенмелерди коюуга укуктуу.
455. Терс реакциялар жөнүндө маалымат берүү жол-жобосун оптималдаштыруу максатында бланктардын стандарттык формалары аларды түздөн-түз толтуруу мүмкүнчүлүгү менен Интернет тармактарындагы ыйгарым укуктуу органдардын (ыйгарым укуктуу уюмдардын) сайттарында шектүү терс реакциялар жөнүндө маалыматтарды берүүнүн ар кандай ыкмалары жөнүндө маалымат менен бирге эркин жеткиликтүү болууга тийиш. Мүчө мамлекеттердин ыйгарым укуктуу органдары мүчө мамлекеттердин аймактарында аныкталган, мүчө мамлекеттин тиешелүү ыйгарым укуктуу органына берилген жана валиддүү катары бааланган олуттуу терс реакциялар жөнүндө бардык билдирүүлөрдү мүчө мамлекеттердин терс реакцияларынын бирдиктүү маалымат базасына киргизүүнү камсыз кылууга тийиш.
456. Мүчө мамлекеттердин ыйгарым укуктуу органдары терс реакциялар жөнүндө билдирүүлөрдү берүү, анын ичинде журналисттерге алардын терс реакциялар жөнүндө билдирүүлөрүн андан ары кароонун натыйжалары жөнүндө маалымат берүү боюнча иши үчүн «ыраазычылык билдирүүнү» камсыз кылышы зарыл.
457. Катталган күбөлүк ээлери тарабынан терс реакциялар жөнүндө билдирүүлөрдү берүүдө шектүү терс реакция болгон аймактарда мүчө мамлекеттердин ыйгарым укуктуу органдары бейтаптарды жана катталган күбөлүк ээлерин ушул билдирүүлөр боюнча андан кийинки ишке тартууга укуктуу. Катталган күбөлүк ээлери төмөнкүдөй учурларда терс реакциялар жөнүндө алынган билдирүүлөр боюнча андан кийинки ишке тартылышы мүмкүн:
а) терс реакцияны туура баалоо үчүн маанилүү кошумча маалыматтарды алуу зарылдыгы болгондо;
б) терс реакция жөнүндө билдирүүдө берилген карама-каршы маалыматтарды тактоо зарылдыгы болгондо;
в) белгини валидациялоо жол-жобосун аткаруунун алкагында кошумча маалымат алуу, коопсуздук профилинин аспектилерин баалоо, коопсуздук боюнча мезгилдүү жаңыланып туруучу отчетту баалоо же тобокелдиктерди башкаруу планында коопсуздук жөнүндө көйгөйлөрдү тастыктоо зарылдыгы болгондо.
458. Ар бир мүчө мамлекет төмөнкүлөрдү камсыз кылууга тийиш:
дары-дармектерди жүгүртүүнү көзөмөлдөө үчүн жооптуу ыйгарым укуктуу органга ар кандай шектүү терс реакциялар жөнүндө маалыматтар жеткиликтүү болуп калган бейтаптардын коопсуздугу үчүн жооптуу ар кандай ыйгарым укуктуу органга, ведомствого, уюмга же мекемеге маалымдоону;
бул мүчө мамлекеттин маалыматтар базасына ар кандай шектүү терс реакциялар жөнүндө билдирүүлөрдү берүүнү.
Эгерде шектүү терс реакциялар жөнүндө билдирүүлөр ошол мүчө мамлекеттеги мамлекеттик башкаруунун башка органдарына, ведомстволоруна, уюмдарына же мекемелерине жөнөтүлсө, иш чөйрөсүнө фармакокөзөмөл жүргүзүү кирген мүчө мамлекеттин ыйгарым укуктуу органы алар менен маалымат алмашуу жөнүндө макулдашууларды түзүшү зарыл, ошондо бул билдирүүлөр мүчө мамлекеттин ушул ыйгарым укуктуу органына жөнөтүлөт. Мындай учурларда терс реакциялар жөнүндө маалыматтар мүчө мамлекеттин ыйгарым укуктуу органына электрондук түрдө берилиши зарыл. Аталган талап медициналык каталардан келип чыккан терс реакциялардын өнүгүү учурларына да жайылтылат.
459. Катталган дары-дармектерге карата фармакокөзөмөл боюнча маалыматтар жана документтер каттоо күбөлүгүнүн колдонуу мөөнөтү аяктагандан кийин ыйгарым укуктуу органда 10 жылдан кем эмес сакталууга тийиш. Мүчө мамлекеттердин мыйзамдары менен сактоонун узак мөөнөтү аныкталышы мүмкүн. 
460. Эгерде бул фармакокөзөмөл боюнча иштин жыйынтыктары боюнча алынган жетиштүү негиздерге ээ болбосо, мүчө мамлекеттер терс реакциялар жөнүндө билдирүүлөрдү берүү боюнча катталган күбөлүк ээлери үчүн кошумча милдеттенмелерди белгилешпейт.

Катталган күбөлүк ээлеринин милдеттери

461. Катталган күбөлүктүн ар бир ээси саламаттык сактоо системасынын адистери, бейтаптар же керектөөчүлөр тарабынан өзүнөн-өзү отчет берүүнүн алкагында, ошондой эле каттоодон кийинки изилдөөлөрдү жүргүзүүнүн жүрүшүндө анын карамагына келип түшкөн шектүү терс реакциялар жөнүндө бардык билдирүүлөрдү топтоо жана каттоо системасын орнотууга жана колдоого тийиш. Катталган күбөлүк ээлери тарабынан терс реакциялар жөнүндө билдирүүлөрдү андан ары илимий баалоо үчүн так жана текшерилүүчү маалыматтарды алууну камсыз кылуучу жол-жоболор иштелип чыгышы жана киргизилиши зарыл. Катталган күбөлүк ээси бул маалыматты алган учурда терс реакциялар жөнүндө билдирүүлөр менен иштөө боюнча талап кылынган жол-жоболорду четке кагууга жана аткарбоого укугу жок. Катталган күбөлүк ээлери билдирүүлөрдү көзөмөлдөө, андан кийин терс реакциялар жөнүндө билдирүүлөр менен иштөө жана ыйгарым укуктуу органга терс реакциялар жөнүндө жаңыланган маалыматтарды берүү мүмкүнчүлүгүн камсыз кылуучу механизмдерди түзүүгө тийиш.
462. Катталган дары-дармектерге карата фармакокөзөмөл боюнча маалыматтар жана документтер каттоо күбөлүгүнүн колдонуу мөөнөтү аяктагандан кийин катталган күбөлүк ээси тарабынан 
10 жылдан кем эмес сакталууга тийиш. Мүчө мамлекеттердин мыйзамдары менен сактоонун узак мөөнөтү аныкталышы мүмкүн.
463. катталган күбөлүк ээлери тарабынан шектүү терс реакциялар жөнүндө маалыматтарды топтоо боюнча милдет шектүү терс реакция жөнүндө билдирүүдө көрсөтүлгөн төмөнкү критерийлердин биринин: дары-дармектин соодалык аталышынын, таасир этүүчү заттын аталышынын, чыгаруу формасынын, сериясынын же киргизүү ыкмасынын негизинде ошол катталган күбөлүк ээсине таандык экендигин жокко чыгарууга мүмкүн болбогон дары-дармектерге карата билдирүүлөргө да жайылтылат. Эгерде катталган күбөлүк ээси шектүү дары-дармек ушул мүчө мамлекеттин рыногуна эч качан жеткирилбегендигин жана бул 
дары-дармек ушул мүчө мамлекеттин аймагына саякатка керектүү каражат (мисалы, безгекти дарылоочу дары-дармектер) катары алып келиниши мүмкүн болгон дары-дармек болуп эсептелбегендигин ырастаса, анда бул катталган күбөлүк ээсине таандык экендигин жокко чыгаруу колдонулушу мүмкүн. 
464. Катталган күбөлүк ээси өзүнө таандык болгон бардык компанияларга катталган күбөлүк ээси болуп саналган дары-дармекти колдонуу менен байланышкан терс реакциялар жөнүндө анын дарегине келип түшкөн бардык билдирүүлөр жөнүндө маалымдоону камсыз кылууга тийиш. Бул талап катталган күбөлүк ээси дары-дармектин бирине коммерциялык макулдашуу түзүлгөн учурда да аткарылышы зарыл. Маалымдоо ээси тарабынан дайындар базасына келип түшкөн терс реакциялар жөнүндө маалыматты каттоо күбөлүгүнө киргизүү жана дайындар базасынын андан ары иштеши коопсуздук боюнча маалыматтарга жетүүнүн бирдиктүү түйүнү катары камсыз кылынат.

Капилет билдирүүлөр
465. Катталган күбөлүк ээси мүчө мамлекеттердин аймактарында же анын чегинен тышкары жерлерде пайда болгон терс реакциялар жөнүндө бардык капилет билдирүүлөрдү каттоого тийиш. Талап электрондук түрдө же башка жолдор менен алынган шектүү терс реакциялар жөнүндө билдирүүлөргө дагы таркатылат. Катталган күбөлүк ээлери өз веб-сайттарын шектүү терс реакциялар жөнүндө маалыматтарды топтоого көмөктөшүү үчүн, аларга терс реакциялар жөнүндө билдирүүлөрдү толтуруу үчүн формаларды же түздөн-түз байланышуу үчүн тиешелүү байланыш маалыматтарын жайгаштыра алышат.
Суроо-талап боюнча алынган шектүү терс реакциялар жөнүндө билдирүүлөр
466. Катталган күбөлүк ээлери мүчө мамлекеттердин аймактарында же алардын чегинен тышкары жерлерде пайда болгон жана каттоодон кийинки изилдөөлөрдүн жүрүшүндө аныкталган шектүү терс реакциялар жөнүндө бардык билдирүүлөрдү каттоого тийиш. Суроо-талап боюнча алынган бул билдирүүлөргө катталган күбөлүк ээлери демилгелеген, башкарган же каржылаган маалыматтарды топтоонун жыйынтыгы боюнча алынган билдирүүлөр кирет. Бул билдирүүлөр ошондой эле интервенциялык эмес каттоодон кийинки изилдөөлөрдү аткаруунун жүрүшүндө, өзгөчө кырдаалдарга байланыштуу дайындалган дары-дармекти колдонуу программаларында же катталбаган дары-дармекти колдонуунун жекелештирилген программаларынын алкагында, бейтаптарды колдоо жана оорулардын мониторингинин башка программаларында, бейтаптарды колдоо программаларында жана бейтаптарды дарылоонун натыйжалуулугу же берилгендиги жөнүндө маалыматтарды топтоодо, ошондой эле реестрлерди жүргүзүүдө келип түшкөн маалыматтарды камтыйт. Интервенциялык эмес каттоодон кийинки изилдөөлөргө карата бул талап баштапкы маалыматтарды чогултууга негизделген изилдөөлөргө жайылтылат, маалыматтарды чогултуу тартиби ушул Эрежелердин 468 – 473-пункттарында келтирилген.
Интервенциялык эмес изилдөөлөрдү жүргүзүү учурунда 
алынган билдирүүлөр
467. Катталган күбөлүк ээлери мындай реакциялар жөнүндө капилет билдирүүлөрдү алуунун натыйжасы боюнча шектүү терс реакция жөнүндө билдирүүнү алгачкы түзүүдө изилдөөгө (же жеткирүүгө) дары-дармекке карата билдирүүгө тиешелүү баа берүү мүмкүнчүлүгүн камсыз кылуу жана мүчө мамлекеттердин ыйгарым укуктуу органына (эгерде мүмкүн болсо) шашылыш репорт берүү боюнча талаптарды аткаруу максатында шектүү терс реакциянын учурлары жөнүндө толук жана ар тараптуу маалыматтарды топтоо механизмдерин киргизүүгө жана пайдаланууга тийиш. Катталган күбөлүк ээлери билдирүүлөрдүн байкоосун, терс реакциялар жөнүндө билдирүүлөр менен андан ары иштөө мүмкүнчүлүгүн жана изилденүүчү (берилген) дары-дармек менен терс көрүнүштөрдүн ортосундагы өз ара байланышка карата баштапкы булакты баалоонун натыйжаларын алууну камсыз кылуучу системаны түзүүгө тийиш. Өз ара байланыштын бар экендиги жөнүндө баштапкы булактын пикири боюнча маалымат жок болгон учурда катталган күбөлүк ээси колдо болгон маалыматтын негизинде билдирүүнүн аныктыгын жана репорт берүү критерийлерине шайкештигин аныктоо менен өз ара байланышты баалоо жүргүзүлүшү зарыл. Бул талап дизайны медициналык маалыматтарды кайрадан колдонууну болжолдогон изилдөөлөргө жайылтылбайт. Маалыматтарды кайрадан пайдалануу менен изилдөөдө аныкталган терс реакциялар ыйгарым укуктуу органга берилбейт. Уюштурулган маалыматтарды чогултуудан алынган терс реакциялар жөнүндө маалыматтар мезгилдүү жаңыланып турган коопсуздук отчетунда чагылдырылат. 
468. Эгерде шектүү терс реакция жөнүндө маалыматтар интервенциялык эмес изилдөөлөрдүн жүрүшүндө алынган болсо, анда баштапкы маалыматтарды түздөн-түз бейтаптардан жана саламаттыкты сактоо системасынын адистеринен топтоо менен изилдөө маалыматтарын жана маалыматтарды кайрадан колдонууга негизделген (мисалы, медициналык карталарды же электрондук саламаттык сактоо документтерин кайра карап чыгууга, системалуу кайра карап чыгууга же мета-анализге негизделген изилдөөлөр) өзүнчө талдоо зарыл.
469. Эгерде репортер же катталган күбөлүк ээси шектүү дары-дармек менен жок дегенде мүмкүн болгон себеп-натыйжа байланышы бар деп эсептесе билдирүү түзүлөт. Себеп-натыйжа байланышы шектүү деп бааланган жагымсыз кубулуштар жөнүндө отчеттор изилдөөнүн акыркы отчетуна киргизилиши зарыл.
470. Маалыматтарды алгачкы чогултуу менен интервенциялык эмес изилдөөлөргө карата түздөн-түз бейтаптардан жана саламаттык сактоо системасынын адистеринен терс реакциялар жөнүндө кабарлоолор берилүүгө тийиш, аларга карата репортер же катталган күбөлүк ээси шектүү дары-дармек менен эң аз дегенде себеп-натыйжа байланышы бар деп шектенишет. Изилденүүчү дары-дармектин катарына кирбеген жана изилденүүчү дары-дармектер менен өз ара аракеттенүү аныкталбаган дары-дармектер менен байланыштуу деп шектелген терс реакциялар жөнүндө башка билдирүүлөрдү изилдөөчүлөр мүчө мамлекеттердин ыйгарым укуктуу органдарына жөнөтүшү зарыл (эгерде мүмкүн болсо).
471. Маалыматтарды экинчи жолу колдонуунун негизинде интервенциялык эмес изилдөө жүргүзүүдө аныкталган терс реакциялар жөнүндө билдирүүлөрдү берүү талап кылынбайт. Аныкталган терс реакциялар жөнүндө бардык маалыматтар изилдөөнүн акыркы отчетунда жалпыланат.
472. Катталган күбөлүк ээси мүчө мамлекеттин тиешелүү ыйгарым укуктуу органдарында терс реакциялар жөнүндө жеке билдирүүлөрдү берүү боюнча талаптарды тактоого укуктуу.
473. Катталган күбөлүк ээси мүчө мамлекеттердин көз карандысыз этикалык комитеттерине жана изилдөөчүлөргө терс реакциялар болгон деп шектелген учурлар жөнүндө билдирүүлөрдү берүүгө карата колдонулган мүчө мамлекеттин мыйзамдарын сакташы зарыл.

Боорукердик көз карашында өзгөчө кырдаалдарга байланыштуу дайындалган дары-дармекти колдонуу программасы, катталбаган 
дары-дармекти колдонуунун жекелештирилген программасы

474. Эгерде катталган күбөлүк ээси же саламаттык сактоо системасынын адиси шектүү терс реакциянын фактысы жөнүндө кабарланса же өзгөчө кырдаалдарга байланыштуу дайындалган 
дары-дармекти колдонуу программасын же катталбаган дары-дармекти колдонуунун жекелештирилген программасын жүргүзүүнүн алкагында шектүү терс реакцияны аныктаса, терс реакциялар жөнүндө билдирүү төмөнкүдөй түрдө берилет:
а) эгерде терс реакция маалыматтарды уюшкандыкта топтоо процессинде аныкталса, анда шектүү дары-дармекти колдонуу менен себеп-натыйжалык байланышы билдирүүнүн баштапкы булагы (репортеру) же каттоо күбөлүгүн кармоочу тарабынан мүмкүн болгон (эң аз дегенде) катары аныкталган терс реакциялар жөнүндө гана билдирүү берүү зарыл. Бул билдирүүлөр суроо-талап боюнча алынган терс реакциялар жөнүндө билдирүүлөр катары каралышы зарыл;
б) эгерде терс реакция маалыматтарды уюшкандыкта топтоо жолу менен аныкталбаса, дары-дармекке бардык терс жана байкоосуз реакциялар суроо-талап боюнча эмес алынган шектүү терс реакциялар жөнүндө билдирүү катары каралышы жана тиешелүү билдирүү катары берилиши зарыл.
Бейтаптарды колдоо программасы
475. Бейтаптарды колдоо программасы маалыматтарды топтоонун уюштурулган системасынын бир түрү болуп саналат, мында Катталган күбөлүк ээси бейтаптардын топтору тарабынан дары-дармекти колдонууга тиешелүү маалыматтарды чогултат. Бейтаптарды колдоо боюнча каттоодон кийинки программалардын мисалдары болуп ооруларды көзөмөлдөө, бейтаптарды мониторингдөө, компенсациялоо (ордун толтуруу) системаларынын алкагында бейтаптарды мониторингдөөгө милдеттендирүү жөнүндө маалымат топтоо саналат.
476. Маалыматтарды топтоонун ар кандай түрлөрүн аткаруунун жүрүшүндө терс реакциялар жөнүндө маалыматты активдүү топтоого жол берилет, мындай учурда бул терс реакциялар жөнүндө билдирүүлөрдү суроо-талап боюнча алынган катары эске алуу зарыл. Катталган күбөлүк ээлери аткарылуучу программага ылайык коопсуздук жөнүндө маалыматтарды уюшкандыкта жана системалаштырып топтоо механизминин болушун камсыз кылууга жана терс реакциялар жөнүндө маалыматтын шашылыш репорт берүү критерийлерине шайкештиги аныкталган учурда ушул Эрежелердин 448-пунктунун талаптарына ылайык ыйгарым укуктуу органга терс реакциялар жөнүндө жеке билдирүүлөрдү берүүнү камсыз кылууга тийиш.
477. Эгерде маалыматтарды топтоонун уюштурулган системасынын алкагында коопсуздук жөнүндө маалыматтарды уюшкандыкта жана системалаштырып топтоо процессинде терс реакция аныкталбаса, катталган күбөлүк ээсине медициналык кызматкер же бейтап тарабынан билдирилген дары-дармекке карата бардык терс жана байкоосуз реакциялар суроо-талап боюнча алынбаган шектүү терс реакциялар жөнүндө билдирүү катары каралышы зарыл жана тиешелүү түрдө билдирүү берилиши зарыл.

Илимий медициналык адабияттарда жарыяланган билдирүүлөр

478. Катталган күбөлүк ээлери ушул Эрежелердин 
393 – 397-пункттарына ылайык тиешелүү дары-дармектерди колдонууга уруксат берилген бардык мамлекеттерде илимий медициналык адабияттардагы жарыялоолорго мониторинг жүргүзүп, терс реакциялар жөнүндө табылган билдирүүлөрдү ушул Эрежелердин талаптарына ылайык мүчө мамлекеттердин ыйгарым укуктуу органдарына бериши зарыл.
479. Илимий медициналык адабияттардагы жарыялоолорго мониторинг жүргүзүүдө табылган терс реакциялар жөнүндө билдирүүлөр төмөнкү учурларда шашылыш репорт берүүгө жатпайт:
а) эгерде дары-дармектин катталган күбөлүк ээсине таандык экендигин билдирүүдө көрсөтүлгөн дары-дармектин соода аталышынын, таасир этүүчү заттын аталышынын, чыгаруу формасынын, серияны киргизүү ыкмасынын жана номеринин негизинде алып салууга болсо;
б) эгерде дары-дармектин катталган күбөлүк ээсине таандык экендигин биринчи булактын өлкөсүнүн же эгерде дары-дармек катталган күбөлүк ээси тарабынан ушул аймакка берилбесе шектүү терс реакция чыккан өлкөнүн билдирүүсүнүн негизинде алып коюуга болсо;
в) эгерде жарыялоо ыйгарым укуктуу орган тарабынан терс реакциялар жөнүндө маалыматтар базасын талдоонун натыйжасы болуп саналса; (четтетүү башка ыйгарым укуктуу органдардын маалымат базаларын талдоонун натыйжалары боюнча түзүлгөн жарыялоолорго жайылтылбайт);
г) эгерде жарыялоодо жалпыга жеткиликтүү дайындар базаларынан маалыматтар камтылса, андай учурлар таблицалар же саптык саноолор түрүндө берилсе. Четтетүү терс реакция жөнүндө ырасталган жеке билдирүүнү түзүүгө мүмкүндүк берген басылмаларга жайылтылбайт;
д) эгерде жарыялоодо каттоодон кийинки изилдөөлөрдүн, 
мета-анализдердин же илимий баяндамалардын жыйынтыктары сунушталса;
е) эгерде жарыялоодо белгилүү бир дары-дармекти колдонуу менен өз ара байланыштагы бейтаптардын тобундагы терс реакциялар боюнча маалымат берилсе жана терс реакция жөнүндө валиддүү жеке билдирүүнү түзүүгө мүмкүндүк берген бейтаптар боюнча жеке маалыматтар жок болсо.
480. Мындай илимий басылмаларда берилген коопсуздук жөнүндө маалыматтарды коопсуздук боюнча мезгилдүү жаңыланып туруучу отчеттун тиешелүү бөлүмдөрүндө карап чыгуу жана бул маалыматтардын дары-дармектин «пайда – тобокелдик» катышына тийгизген таасирин талдоодо эске алуу зарыл. Дары-дармектин «пайда – тобокелдик» катышына таасир этиши мүмкүн болгон коопсуздук жөнүндө ар кандай жаңы маалымат жөнүндө дары-дармек катталган мүчө мамлекеттин ыйгарым укуктуу органына токтоосуз кабарлоо зарыл.

Сапаттын кемтиги же жасалма дары-дармектер менен байланышкан шектүү терс реакциялар

481. Эгерде шектүү терс реакция жөнүндө билдирүү жасалмаланышы шектүү же аныкталбаган дары-дармекти же сапаты начар дары-дармекти колдонуу менен байланыштуу болсо, анда бул билдирүү (ал валиддик билдирүүгө киргизилген учурда) репорт берилүүгө тийиш.
482. Мындай учурларда коомдук саламаттык сактоо максатында дары-дармектин бир кемтик сериясын же андан көп сериясын рыноктон чакырып алуу сыяктуу шашылыш чараларды көрүү талап кылынышы мүмкүн. Катталган күбөлүк ээлери жасалма дары-дармектин же 
дары-дармектин сапатынын кемтиги менен байланышкан шектүү терс реакция жөнүндө алынган билдирүүнү токтоосуз баалоону жана иликтөөнү камсыз кылуучу системаны колдонушу зарыл. Сапат кемтиги бар экендиги ырасталган учурда дары-дармекти түздөн-түз чыгаруучуга жана мүчө мамлекеттердин ыйгарым укуктуу органдарына катталган күбөлүк ээси тарабынан токтоосуз кабарлоо талап кылынат. 
Инфекциялык агенттин шектүү дары-дармек 
аркылуу жугушу
483. Инфекциялык агент патогендик жана патогендик эмес ар кандай микроорганизм, вирус же инфекциялык бөлүмчө (мисалы, прион, трансмиссивдик губка энцефалопатиясын өткөрүүчү белок) болуп эсептелет.
484. Дары-дармекти колдонууда инфекциялык агенттердин шектүү берилиши катталган күбөлүк ээси же анын ыйгарым укуктуу өкүлү ушул Эрежелердин 407-пунктуна ылайык терс реакция жөнүндө минималдуу талап кылынган маалыматты алган датадан тартып 15 календардык күндүн ичинде шашылыш репорттолуучу олуттуу терс реакция катары каралат. Бул талап вакциналарга да тийиштүү.
485. Адамдын канынан же плазмасынан алынган дары-дармектерди катталган күбөлүк ээлери дары-дармекти чыгаруучуга, кандын препараттарын жүгүртүүнү көзөмөлдөөнүн тиешелүү ыйгарым укуктуу органдарына жана мүчө мамлекеттердин ыйгарым укуктуу органдарына токтоосуз кабарлоону камсыз кылуучу инфекциялык агенттин берилишине шектенүү пайда болгон учурда системага ээ болууга тийиш.
486. Инфекциянын козгогучунун жугушу клиникалык белгилердин же симптомдордун, ошондой эле дары-дармектердин таасирине дуушар болгон бейтаптарда инфекциянын бар экендигин көрсөткөн лабораториялык изилдөөлөрдүн негизинде шектелиши мүмкүн. Дары-дармекти колдонуу менен жугушу мүмкүн экендиги жөнүндө маалыматы бар инфекцияларды же инфекциялык агенттерди табууга өзгөчө көңүл буруу зарыл, бирок белгисиз козгогучтардын пайда болуу коркунучу дагы эске алынышы зарыл.
487. Дары-дармекти колдонууда инфекциялык агенттин шектүү берилишин баалоо өтө этияттык менен жүргүзүлүшү зарыл жана мүмкүн болушунча инфекциянын жолун (мисалы, инъекция же кабыл алуу), инфекциянын булагын (мисалы, дары-дармектин контаминациясы) жана болжолдуу инфекция учурунда бейтаптын клиникалык абалын (иммуносупрессивдик абал же мурдагы эмдөө) чектөө зарыл.
488. Шектүү дары-дармектин контаминациясын ырастоо (анын ичинде активдүү заттар катары инфекцияны козгогучтардын вируленттүүлүгүн (басаңдашын) шайкеш келбеген инактивациялоо же алсыратуу) инфекцияны козгогучтун берилишинин далилдүүлүк даражасын жана дары-дармектин сапатынын кемтигинин болушуна шектенүүнү жогорулатат.
13. Коопсуздук боюнча шашылыш көйгөйлөр
489. Дары-дармектерди колдонууда бейтаптын же коомдук саламаттыгына (калктын ден-соолугуна), дары-дармектин «пайда – тобокелдик» катышына олуттуу таасир көрсөтүүгө жөндөмдүү окуялар же байкоолордун натыйжалары аныкталышы мүмкүн, бул ыйгарым укуктуу орган тарабынан токтоосуз баалоону талап кылат жана тез арада жөнгө салуу чараларын көрүүнү, ошондой эле саламаттык сактоо системасынын адистери менен бейтаптарга маалымдоону талап кылышы мүмкүн. Коопсуздук боюнча аныкталган шашылыш көйгөйлөр жөнүндө маалыматты берүү ушул Эрежелердин 756 жана 757-пункттарында белгиленген талаптарга ылайык аткарылат. Эгерде коопсуздук боюнча шашылыш көйгөйдү аныктоо үчүн негиз болуп шектүү терс реакциялардын айрым учурлары келип чыкса, анда терс реакциялар жөнүндө жеке билдирүүлөрдү берүү боюнча талаптар аткарылышы зарыл.
14. Дары-дармекти каттоого өтүнмө берүү менен аны каттоо жөнүндө күбөлүк алуунун ортосундагы мезгилде терс реакциялар жөнүндө билдирүүлөрдү берүү
490. Дары-дармекти каттоого өтүнмө берүү менен ал жөнүндө күбөлүк алуунун ортосундагы мезгилде болжолдуу катталган күбөлүк ээсинде дары-дармектин «пайда – тобокелдик» катышын өзгөртүүчү маалымат (сапаты, клиникалык же клиникага чейинки маалыматтар боюнча) пайда болушу мүмкүн. Ушул Эрежелердин 756 жана 757-пункттарынын талаптарына ылайык дары-дармекке экспертиза жана каттоо жүргүзүүчү мүчө мамлекеттин ыйгарым укуктуу органына бул маалыматты токтоосуз берүүнү камсыз кылуу катталган күбөлүк ээсинин милдеттерине кирет.
491. Катталган күбөлүк ээси башка өлкөлөрдүн аймагында 
дары-дармекти колдонууда табылган терс реакциялар жөнүндө маалыматтарды алган учурда суроо-талап боюнча жана суроо-талапсыз алынган билдирүүлөрдүн негизинде түзүлгөн терс реакциялар жөнүндө валиддүү жеке билдирүүлөр ушул Эрежелердин 448-пунктуна ылайык ыйгарым укуктуу органга берилүүгө тийиш.
15. Дары-дармектин каттоо күбөлүгүнүн колдонулушун токтото тургандан же чакыртып алгандан кийинки мезгилде терс реакциялар жөнүндө билдирүүлөрдү берүү
492. Катталган күбөлүк ээси ушул Эрежелердин 
431 – 448-пункттарына ылайык шашылыш таратуу критерийлерин канааттандырган учурларда таратууну аткаруу менен анын каттоо күбөлүгүнүн колдонулушу токтотулгандан кийин каралып жаткан 
дары-дармекке байланыштуу шектүү терс реакциялар жөнүндө маалыматтарды топтоону улантууга тийиш.
493. Каттоо күбөлүгүн кайтарып алган учурда ыйгарым укуктуу органдар катталган күбөлүк ээсине дары-дармекке шектүү терс реакциялар жөнүндө маалыматтарды андан ары топтоо жөнүндө талаптарды коюуга тийиш (мисалы, кийинкиге калтырылган терс реакциялар өнүккөн учурда баалоону аткарууну жеңилдетүү же терс реакциялар жөнүндө ретроспективдүү билдирүүлөрдү алуу үчүн).
16. Эл аралык мааниге ээ коомдук саламаттык сактоо жаатында
өзгөчө кырдаалдар мезгилиндеги терс реакциялар 
жөнүндө билдирүүлөрдү берүү
494. Дүйнөлүк саламаттык сактоо уюму тарабынан белгиленген эл аралык мааниге ээ болгон коомдук саламаттык сактоо жаатында өзгөчө кырдаал пайда болгон учурда ыйгарым укуктуу органдар шектүү терс реакциялар жөнүндө билдирүүлөрдү үзгүлтүксүз берүү талаптарына өзгөртүүлөрдү киргизүүгө укуктуу. Мындай өзгөртүүлөр өзгөчө кырдаалдын ар бир учуру үчүн өзүнчө кабыл алынат жана алар жөнүндө билдирүүлөр мүчө мамлекеттердин ыйгарым укуктуу органдарынын Интернет тармагындагы расмий сайттарына жайгаштырылат.

17. Дары-дармектерди колдонуу менен келтирилген зыян боюнча соттук доолорго негизделген билдирүүлөрдү берүү

495. Дары-дармектерди колдонууга байланыштуу соттук доолорго негизделген билдирүүлөр менен суроо-талапсыз алынган билдирүүлөр сыяктуу иштөө зарыл. Анда репортер же катталган күбөлүк ээси тарабынан шектүү дары-дармек менен терс таасирдин мүмкүн болгон себеп-натыйжа байланышы бар экендиги болжолдонгон терс реакциялар жөнүндө гана валиддик билдирүүлөрдү берүү зарыл. Мындай учурларда шашылыш репорт берүү критерийлерине шайкештигин аныктоодо терс реакциялар жөнүндө валиддик жеке билдирүүлөр ушул Эрежелердин 
431 – 448-пункттарына ылайык мүчө мамлекеттердин ыйгарым укуктуу органына берилүүгө тийиш.
496. Олуттуу терс реакциялар жөнүндө көп сандагы потенциалдуу билдирүүлөрдү алууда катталган күбөлүк ээси өзгөчө учур катары жеке билдирүүлөрдү берүү мөөнөтүн 30 календардык күнгө чейин узартууну ыйгарым укуктуу орган менен макулдаша алат.

18. Дары-дармекти колдонуу учурлары жөнүндө билдирүүнү 
дары-дармектин жалпы мүнөздөмөсүнө же медициналык колдонуу 
боюнча нускамага ылайык эмес берүү
497. Дары-дармектин жалпы мүнөздөмөсүнө же медициналык колдонуу боюнча нускамага ылайык эмес колдонуу ар кандай себептер менен шартталышы мүмкүн. Мисалы, дары-дармектин жактырылган учурдагы маалыматында (дары-дармектин жалпы мүнөздөмөсүндө же медициналык колдонуу боюнча көрсөтмөлөрдө) аныкталган шарттарды атайылап сактабаган дары-дармектерди колдонуунун төмөндөгүдөй учурлары кирет:
а) дары-дармекти колдонууга бекитилген көрсөткүчтөргө ылайык эмес колдонуу;
б) дары-дармекти колдонуу сунушталбаган бейтаптардын тобунда колдонуу;
в) киргизүү жолунун же киргизүү ыкмасынын айырмасы;
г) дозалоо режиминин айырмасы.
498. Дары-дармекти колдонуу учурлары жөнүндө билдирүүнү 
дары-дармектин жалпы мүнөздөмөсүнө же медициналык колдонуу боюнча нускамага ылайык эмес берүү зарылдыгы бейтаптын ден-соолугуна же өмүрүнө зыян келтирүүгө карата колдонуунун натыйжасына ылайык төмөнкү шарттарга жараша аныкталат:
а) шектүү терс реакцияны өнүктүрүүнүн натыйжасында бейтапка зыян келтирүү менен дары-дармектин жалпы мүнөздөмөсүнө же медициналык колдонуу боюнча нускамага ылайык эмес дары-дармекти колдонуу;
б) дары-дармекти бейтапка зыян келтирбестен жана шектүү терс реакциясыз дары-дармектин жалпы мүнөздөмөсүнө же медициналык колдонуу боюнча нускамага ылайык эмес колдонуу.
499. Терс реакцияны өнүктүрүү жөнүндө маалыматты катталган күбөлүк ээси алган учурда билдирүүлөрдүн ар бири жөнүндө мүмкүн болушунча толук дайындарды камсыз кылуу максатында терс реакция жөнүндө маалыматты андан ары топтоону аткаруу боюнча чаралар көрүлөт. Дары-дармекти колдонуунун натыйжасында пайда болгон терс реакциялар жөнүндө валиддик жеке билдирүүлөрдү 
дары-дармектин жалпы мүнөздөмөсүнө же медициналык колдонуу боюнча нускамага ылайык эмес берүү ушул Эрежелердин 431 – 448-пункттарына ылайык шашылыш репорт  берүү  критерийлерине ылайык аныкталган учурда аткарылат.
500. Бул колдонуга жарактуу болсо, коопсуздук боюнча мезгилдүү жаңыланып туруучу отчетто дары-дармектин «пайда – тобокелдик» катышын баалоо дары-дармекти колдонуу боюнча жактырылган маалыматка ылайык эмес дары-дармекти колдонуунун клиникалык маанилүү тобокелдиктерин камтууга тийиш.
501. Ушул Эрежелердин VI бөлүгүнө ылайык, эгерде клиникалык терс натыйжалардын өнүгүшү менен дары-дармектин жалпы мүнөздөмөсүнө же медициналык колдонуу боюнча нускамага ылайык келбеген дары-дармекти колдонуунун ортосундагы байланышты тастыктоо үчүн илимий жактан негизделген негиздер болсо, терс реакция потенциалдуу тобокелдик катары бааланышы мүмкүн, же эгерде маанилүү коопсуздук маселелери үчүн критерийлер болсо, коопсуздуктун спецификациясына тобокелдиктерди башкаруу планын киргизүү менен маанилүү потенциалдуу тобокелдик катары бааланышы мүмкүн. Мындай мамиле коопсуздук профилинин аныкталган аспектиси негизги чөйрө менен дары-дармекти колдонуу боюнча бекитилген маалыматка ылайык колдонулбаган чөйрөнүн ортосундагы олуттуу айырмачылыктар менен мүнөздөлгөн учурларда өзгөчө маанилүү. Коопсуздук боюнча көйгөйдү тобокелдиктерди башкаруу планынын маанилүү потенциалдуу тобокелдиктеринин тизмегине киргизүү андан ары фармакокөзөмөл боюнча пландын бөлүгү катары ушул маанилүү тобокелдикти баалоо боюнча иш-чаралардын катталган күбөлүк ээсинин аткаруусун талап кылат.
502. Катталган күбөлүк ээси тарабынан дары-дармектин жалпы мүнөздөмөсүнө же дары-дармектин «пайда – тобокелдик» катышындагы бардык өзгөрүүлөр боюнча ыйгарым укуктуу органга үзгүлтүксүз баалоо жана маалымдоо боюнча милдеттенмелерди аткаруу максатында медициналык колдонуу боюнча нускамага ылайык эмес дары-дармекти колдонуу жөнүндө маалыматты чогултуу жана баалоо камсыз кылынууга тийиш.
503. Тобокелдиктерди башкаруу планы күндөлүк клиникалык практика шарттарында дары-дармектерди колдонуу аспектилерине баа берүүнү камтыйт жана андан ары мониторинг жүргүзүү жана изилдөө боюнча белгиленген тобокелдиктерге пропорционалдуу мамилени аныктайт. 
Дары-дармектин коопсуздук маселеси катары дары-дармектин жалпы мүнөздөмөсүнө же медициналык колдонуу боюнча нускамага ылайык эмес колдонулушу аныкталган учурда, башкача айтканда дары-дармекти колдонуунун жактырылган шарттарына ылайык келбөө менен маанилүү потенциалдуу тобокелдиктин ортосундагы өз ара байланыш аныкталган учурда тобокелдиктерди башкаруу планында фармакокөзөмөл боюнча төмөнкү иш-чараларды аткаруу зарылдыгына баа берилет:
дары-дармектин жалпы мүнөздөмөсүнө же медициналык колдонуу боюнча нускамага ылайык эмес дары-дармекти колдонуунун натыйжасында пайда болгон терс реакциялар жөнүндө кийинки маалыматтарды топтоо боюнча максаттуу анкеталарды иштеп чыгуу;
дары-дармекти колдонуу учурлары жөнүндө жеке билдирүүлөрдү максаттуу чогултуу формасында дары-дармектин жалпы мүнөздөмөсүнө же терс реакциялардын өнүгүшү менен коштолбогон медициналык колдонуу боюнча нускамага ылайык эмес фармакокөзөмөл боюнча күндөлүк иш-чаралардын башка милдеттүү формаларын колдонуу;
атайын изилдөөлөрдү жүргүзүү (мисалы, тиркемелерди изилдөө, маалыматтар базаларын баалоо).
504. Терс реакциялардын өнүгүшү менен коштолбогон 
дары-дармектин жалпы мүнөздөмөсүнө же медициналык колдонуу боюнча нускамага ылайык эмес колдонуу учурлары жөнүндө жеке билдирүүлөр ыйгарым укуктуу органга берилүүгө тийиш эмес, анткени валиддик билдирүүлөргө шайкештиктин минималдуу критерийлерине ылайык келбейт.
505. Тобокелдиктерди башкаруунун иштелип чыккан жана бекитилген планы жок дары-дармектер катталган күбөлүк ээси жана ыйгарым укуктуу орган тарабынан дары-дармектин жалпы мүнөздөмөсүнө же медициналык колдонуу боюнча нускамага ылайык эмес колдонуу менен шартталган коопсуздук боюнча мүмкүн болгон көйгөйлөрдүн болушуна карата бааланууга тийиш. Коопсуздуктун мындай көйгөйү аныкталган учурда тобокелдиктерди башкаруу планын иштеп чыгуу же коопсуздук боюнча каттоодон кийинки изилдөө жүргүзүү зарылдыгы аныкталат.

19. Терс реакциялар жөнүндө жеке билдирүүлөрдү даярдоо
Терс реакциялар жөнүндө жеке билдирүүлөрдү 
даярдоонун жалпы принциптери

506. Терс реакциялар жөнүндө жеке билдирүүлөр боюнча бардык тараптардын ортосунда маалымат алмашуу MedDRA терминологиясын колдонуу менен электрондук түрдө жана E2B электрондук маалыматтардын колдонулуучу форматына ылайык жүзөгө ашырылат. Терс реакцияга баа берүү үчүн берилген жеке билдирүүдөгү маалымат мүмкүн болушунча толук болушу зарыл. Сигналдарды аныктоо жол-жобосунда андан кийинки медициналык баалоо жана 24 саат бою колдонуу максатында жеке иш боюнча жеткиликтүү болгон толук маалымат репортер тарабынан берилбегени анык болгон учурда, алуучу терс реакциялар жөнүндө жеке билдирүүнү толук маалымат менен кайра тапшырууну талап кыла алат.
507. Эгерде жеке билдирүү формасында берилген шектүү терс реакция дары-дармектин «пайда – тобокелдик» катышына олуттуу таасир тийгизиши мүмкүн болсо, бул маалымат коопсуздук боюнча шашылыш көйгөй катары бааланат жана ушул Эрежелердин 756 жана 757-пункттарына ылайык жеке билдирүү жана коопсуздук боюнча шашылыш көйгөй катары ыйгарым укуктуу органга берилүүгө тийиш. Мындай учурда бул билдирүүнүн маалыматын коопсуздук боюнча шашылыш көйгөйгө киргизүү үчүн негиздер жана сунуш кылынган чаралар «Жөнөтүүчүнүн комментарийлери» бөлүмүнө терс реакциялар жөнүндө жеке билдирүүлөрдүн E2B электрондук маалыматтарынын форматына ылайык киргизилет.
Шашылыш коопсуздук маселесинин мисалдары төмөнкүлөрдү камтыйт:
жүргүзүлүп жаткан же аяктаган изилдөөлөрдүн натыйжасында коопсуздукка байланыштуу олуттуу көйгөйлөр (мисалы, өлүмгө алып келүүчү же өмүргө коркунуч туудурган терс көрүнүштөрдүн көбөйүшү);
дары-дармекти колдонуунун каршы көрсөткүчтөрүн, чектөөлөрүн кеңейтүү же аны рыноктон чакыртып алуу зарылдыгы үчүн негиз болушу мүмкүн болгон, илимий медициналык адабияттарда жарыяланган капилет билдирүүлөрдүн же маалыматтардын негизинде аныкталган коопсуздукка байланыштуу олуттуу көйгөйлөр;
үчүнчү өлкөлөрдө коопсуздукка байланыштуу олуттуу көйгөйлөргө карата жөнгө салуу чаралары (мисалы, дары каражатын колдонууну чектөө же каттоо күбөлүгүнүн колдонулушун убактылуу токтотуу).

Шектүү, өз ара аракеттенүүчү жана коштоочу дары-дармектер 
жөнүндө маалымат

508. Терс реакция жөнүндө билдирүүдө шектүү, өз ара аракеттенүүчү жана (же) коштоочу дары-дармектердин аталыштары, алардын дозалоо режимдери жана терапиянын башталган жана аяктаган даталары көрсөтүлүшү зарыл. Дары-дармектерди шектүү, өз ара аракеттенүүчү же коштоочу деп киргизүү баштапкы таратуучунун терс реакцияны баалоосуна негизделет. Ыйгарым укуктуу орган же катталган күбөлүк ээси терс реакция жөнүндө билдирүүнүн баштапкы булагы жасаган дары-дармектин ролунун мүнөздөмөсү менен макул болбогон учурда, мындай айырмачылык репорт берүүчүнүн алгачкы баалоосун сактоо менен терс реакция жөнүндө жеке билдирүүнүн E2B электрондук маалыматтарынын форматына ылайык «Жөнөтүүчүнүн комментарийлери» бөлүмүндө чагылдырылат.
509. Бирден ашык таасир этүүчү затты камтыган айкалышкан 
дары-дармектер үчүн ар бир активдүү затты өзүнчө көрсөтүү зарыл. Шектүү же өз ара аракеттенүүчү дары-дармектин соодалык аталышы жөнүндө маалымат болгон учурда соода аталышы жана таасир этүүчү заттын (таасир этүүчү заттардын) аталышы көрсөтүлөт. Шектүү же өз ара аракеттенүүчү 
дары-дармек жөнүндө тиешелүү маалыматтар болгон учурда бейтап ошол дары-дармекти алган мамлекет, каттоо күбөлүгүнүн номери, дары-дармек катталган мамлекет жана (же) сериянын номери көрсөтүлөт.

Дары-дармектердин терапиялык классы менен өз ара 
мамилесине шектенүү

510. Эгерде шектүү дары-дармектин соодалык же эл аралык аталышы көрсөтүлбөсө (мисалы, терс реакция жөнүндө билдирүүнүн биринчи булагы терапиялык классты гана көрсөтсө) же дайындалуучу терапияны түзүмдөштүрүүгө мүмкүн болбосо, мындай маалыматтардын жоктугу иштин сыпаттамасы бөлүмүндө көрсөтүлөт жана дары-дармектин же таасир этүүчү заттардын аталыштарынын түзүмдөлгөн элементтерине киргизилбейт. Ушундай эле принцип дары-дармектин тамак-аш азыктары (мисалы, грейпфрут ширеси) менен өз ара аракеттенүү реакциясын сыпаттаган учурда колдонулат. Эгерде билдирүүдө терс реакциянын баяндалып жаткан учуру дары-дармектин терапиялык классы менен байланышкан деп көрсөтүлсө, мындай билдирүү толук эмес деп эсептелет жана ыйгарым укуктуу органдарга токтоосуз берүү критерийлерине жооп бербейт. Мындай учурда мүчө мамлекеттердин ыйгарым укуктуу органдарына билдирүү берүүгө жооптуу адам шектүү дары-дармек жөнүндө жетишпеген маалыматтарды топтоо боюнча зарыл чараларды көрүүгө тийиш.
Өз ара аракеттенүү реакциясына шектенүү

511. Дары каражаттарынын дары-дармек менен өз ара аракеттенүүсүн камтышы мүмкүн болгон өз ара аракеттенүү реакцияларын сыпаттоодо, ошондой эле дары-дармектин тамак-аш азыктары, медициналык багыттагы буюмдар жана алкоголь менен өз ара аракеттенүүсүндө шектүү өз ара аракеттенүүнү коддоо жана өз ара аракеттенүү реакциясына байланыштуу терс реакциялар жөнүндө маалыматтарды киргизүү сунуш кылынган MedDRA терминологиясына жана E2B электрондук маалымат форматынын төмөнкү бөлүмдөрүнө ылайык аткарылат:
а) дары каражаттарынын өз ара аракеттенүүсүн сыпаттоо үчүн 
«Дары-дармектинн ролунун мүнөздөмөсү» бөлүмүндө бардык өз ара аракеттенүүчү заттар үчүн «Өз ара аракеттенүүчү дары каражатынын» мүнөздөмөсү тандалат;
б) дары-дармектин тамак-аш азыктары же башка суюк эмес агенттер менен өз ара аракеттенүүсүн сыпаттоо үчүн өз ара аракеттенүүчү 
дары-дармек жөнүндө маалымат «Дары каражаты жөнүндө маалымат» бөлүмүнө киргизилет, өз ара аракеттенүүчү суюк эмес агент боюнча маалымат иштин сыпаттамасына киргизилет.

Дары-дармектин көмөкчү заты менен болгон 
мамилесине шектенүү

512. Эгерде терс реакция жөнүндө билдирүүнүн баштапкы булагы терс реакциянын өнүгүшүндө көмөкчү заттардын биринин (мисалы, боёк, консервант, стабилизатор, даам берүүчү жана башкалар) мүмкүн болгон ролуна шектенсе, шектүү көмөкчү зат жөнүндө маалымат «Дары каражаты жөнүндө маалымат» бөлүмүндө өзүнчө келтирилет, иштин сыпаттамасында чагылдырылат (бар болсо) жана «Бейтапты тестирлөөнүн жана изилдөөнүн натыйжалары» бөлүмүндө терс реакциянын өз ара байланышы жана дары-дармектин көмөкчү заттарынын бири бар экендигин болжолдогон изилдөөлөрдүн натыйжаларынын (оң же терс) маалыматтары келтирилет.

Дары-дармек жөнүндө маанилүү кошумча маалымат

513. Маалыматтарга талдоо жүргүзүү жана терс реакциянын учуруна баа берүү үчүн маанилүү болушу мүмкүн болгон дары-дармек жөнүндө кошумча маалымат бөлүмчөнү тиешелүү тандоо жана MedDRA терминологиялык классификациясына ылайык кошумча мүнөздөмөнү коддоо менен «Дары каражаты жөнүндө кошумча маалымат» бөлүмүндөгү билдирүүгө киргизилиши зарыл:
жасалма дары-дармек;
ашыкча доза;
дары бейтаптын атасы тарабынан кабыл алынган;
дары жарактуулук мөөнөтү аяктагандан кийин кабыл алынган;
спецификациянын талаптарына шайкештиги тастыкталган 
дары-дармектин партиясын сыноонун натыйжалары;
дары-дармектин партиясын сыноонун натыйжалары спецификациянын талаптарынан четтөөлөрдү көрсөткөн;
медициналык колдонуунун катасы;
туура эмес колдонуу;
көз карандылыктын болушу;
аткарылган кесиптик иш-аракетинин натыйжасына таасир этүү;
дары-дармектин жалпы мүнөздөмөсүнө же медициналык колдонуу боюнча нускамаларга ылайык эмес колдонуу.
Дары-дармектердин жалпы мүнөздөмөсүнө же медициналык колдонуу көрсөтмөсүнө ылайык эмес колдонуунун мисалдары колдонуунун башка көрсөткүчү боюнча бейтаптардын башка тобу (мисалы, башка курактык топ), колдонуунун башка ыкмасы же башка дозада атайылап колдонууну камтыйт. Дары-дармекти колдонуунун «Нускамадан тышкары» колдонуу критерийлерине шайкештигин аныктоо үчүн дары-дармектин жалпы мүнөздөмөсү же дары-дармекти ушул пайдалануу орун алган өлкөдө жактырылган медициналык колдонуу боюнча нускама колдонулат.
514. «Жөнөтүүчүнүн диагнозу» бөлүмүндө белгилүү бир диагнозду тастыктаган белгилердин жана симптомдордун сыпаттамасы камтылышы мүмкүн, ошондой эле «Жөнөтүүчүнүн комментарийлери» бөлүмүндө шектүү дары-дармектин ролу мүнөздөлүшү мүмкүн. Эгерде терс реакция жөнүндө билдирүүнүн баштапкы булагы дары-дармектин кошумча мүнөздөмөсү жөнүндө атайын көрсөтмөлөрдү бербесе, бирок бул билдирүүнүн клиникалык контекстинен көрүнүп турса, жөнөтүүчү 
дары-дармектин мүнөздөмөсү жөнүндө кошумча маалыматты өз каалоосу боюнча аталган бөлүмгө киргизе алат. Бул учурда кошумча маалымат алуу үчүн кийинки чараларды көрүү зарыл. «Дары-дармек жөнүндө кошумча маалымат» бөлүмүнүн эркин текст үчүн арналган бөлүгү ушул бөлүмдөгү ар кандай кошумча маалыматты (мисалы, дары-дармектин көрсөтүлгөн сериясы үчүн жарактуулук мөөнөтүнүн аяктагандыгы жөнүндө маалыматтарды) көрсөтүү үчүн колдонулушу мүмкүн.
Шектүү терс реакция

515. Шектүү терс реакция жөнүндө билдирүүдө ал жөнүндө болгон бардык маалыматтар көрсөтүлүшү зарыл. Керектүү маалыматтар төмөнкүлөрдү камтыйт:
терс реакциянын башталыш жана аяктоо даталары (же узактыгы);
терс реакциянын оордугу;
акыркы байкоо жүргүзүү күнүнө карата терс реакциянын натыйжасы; шектүү дары-дармекти колдонуунун башталышы менен терс реакциянын башталышынын ортосундагы убакыт аралыгы;
билдирүүнүн баштапкы булагы тарабынан терс реакциянын сыпатталышы; 
терс реакция аныкталган мамлекет.
516. Диагнозду, алдын ала диагнозду же терс реакциянын симптомдорун жана белгилерин коддоо MedDRA терминологиялык классификаторунун учурдагы версиясын колдонуу менен жана төмөнкү деңгээлдеги терминдерге ылайык жүргүзүлөт. Эгерде билдирүүдө бейтаптагы терс реакциянын өнүгүшүн мүнөздөөчү диагноз жана ушул абалдын мүнөздүү белгилери көрсөтүлсө, MedDRAнын төмөнкү деңгээлдеги терминине ылайык түздөн-түз диагнозду коддоо артыкчылыктуу болуп саналат. Диагноз көрсөтүлбөсө, билдирүүгө киргизилген бардык белгилер жана четтөөлөр тиешелүү MedDRA терминин колдонуу менен чагылдырылышы зарыл. Эгерде бул белгилер белгилүү бир диагноздун типтүү клиникалык көрүнүшү болуп саналса, ал диагноздун же жөнөтүүчүнүн комментарийинин бөлүгү катары ыйгарым укуктуу орган же катталган күбөлүк ээси MedDRA терминологиялык классификациясына ылайык терс реакциялар жөнүндө бөлүмгө кошумча киргизилиши мүмкүн.
517. Баштапкы булактын диагнозунун типтүү клиникалык көрүнүшү болуп саналбаган анын симптомдорунун терс реакциясынын сыпаттамасында терс реакция жөнүндө билдирүүнүн баштапкы булагы көрсөтүлгөндө жана бул белгилер терс реакциялар деп шектелгенде, бул белгилер аларды баштапкы MedDRA терминологиясына ылайык тиешелүү абалдарга бөлүү менен билдирүүдө чагылдырылышы зарыл.
518. Ыйгарым укуктуу орган же катталган күбөлүк ээси терс реакция жөнүндө билдирүүнүн баштапкы булагы билдирген диагноз менен макул болбогон учурда альтернативдик диагноз жөнөтүүчүнүн комментарий бөлүгүндө баштапкы репортер менен пикир келишпестиктин негиздерин келтирүү менен жөнөтүүчүнүн диагноз бөлүмүнө киргизилиши мүмкүн.
519. Бейтап каза болгон учурда билдирүүгө өлүмдүн датасы жана себеби жөнүндө маалымат, анын ичинде аутопсиянын маалыматтары камтылышы зарыл (бар болсо). Эгерде бул маалыматтан бейтаптын өлүмү терс реакцияга байланыштуу эмес жана башка себептерден улам келип чыкса (мисалы, оорунун өөрчүшү), өлүмгө алып келүү терс реакциянын катаалдыгынын критерийи катары колдонулбашы зарыл.

Терс реакциянын сыпатталышы жана себеп-натыйжа байланышын баалоо

520. Ар бир өзүнчө билдирүү үчүн терс реакция жөнүндө билдирүүнүн баштапкы булагынан алынган билдирүүдө зарыл маалыматтар болгон учурда иштелип чыккан терс реакциянын сыпаттамасы берилет. Сыпаттама олуттуу терс реакциялар үчүн милдеттүү болуп саналат. Терс реакциянын өнүгүшү жөнүндө маалымат логикалык жана убактылуу ырааттуулукта, бейтаптын абалынын өзгөрүү хронологиясына ылайык, анын ичинде клиникалык курс, терапиялык чаралар, натыйжалар жана алынган кийинки маалыматтар баяндалышы зарыл.
521. Сыпаттама комплекстүү жана бардык белгилүү маанилүү клиникалык маалыматтарды жана ага байланыштуу маалыматтарды (лабораториялык, диагностикалык жана башка маалымдарды), анын ичинде бейтаптын мүнөздөмөлөрүн, дарылоонун маалым-даректерин, оорунун тарыхын, көрүнүштөрдүн клиникалык жүрүшүн, диагнозун, терс реакциялар жана алардын натыйжалары, маанилүү лабораториялык маалыматтар жана шектүү терс реакцияларды тастыктаган же жокко чыгарган ар кандай башка маалыматтарды камтыган өз алдынча медициналык отчет болууга тийиш. Бейтап каза болгон учурда негизги экспертизанын натыйжалары же өлгөндөн кийинки инспекциялоонун натыйжалары жалпыланууга тийиш (эгер мүмкүн болсо). Иштин сыпаттамасы боюнча маалым E2B терс реакция жөнүндө жеке билдирүү электрондук маалымат форматынын «Иштин кыскача баяндамасы» бөлүмүнө киргизилет. 
522. Диагноздун же себеп-натыйжалык өз ара байланышты баалоонун бөлүгүндөгү терс реакция жөнүндө билдирүүнүн баштапкы булагынын комментарийлери маалыматтардын электрондук форматынын «Репортердин комментарийлери» бөлүмүндө келтирилет.
523. Ыйгарым укуктуу органдар жана катталган күбөлүк ээлери шектүү дары-дармек менен терс реакциянын ортосундагы себеп-натыйжа байланышына диагноз коюуга же баалоого карата билдирүүнүн баштапкы булагы (репортеру) менен пикир келишпестик келип чыккан учурда комментарий берүүгө же альтернативдүү вариантты сунуштоого укуктуу. Бул учурда комментарийлер «Жөнөтүүчүнүн комментарийлери» бөлүмүндө берилет.
524. Дары-дармектердин ар биринин билдирилген ар бир терс реакциясы менен болжолдуу себеп-натыйжалык байланышынын аныктыгынын даражасын баалоо билдирүүдө түзүмдөштүрүлгөн түрдө берилет. Билдирүү себеп-натыйжа өз ара байланышын баалоонун ар кандай ыкмаларын колдонуу менен ар кандай булактардан (баштапкы репортер, катталган күбөлүк ээси, ыйгарым укуктуу орган) жасалган баалоону камтышы мүмкүн. E2B(R3) электрондук маалыматтар форматында себеп-натыйжа байланышын баалоо жөнүндө маалымат 
«Дары-дармек – терс реакция (кубулуш)» бөлүмүндө чагылдырылат.

Анализдин жана инструменталдык изилдөөлөрдүн 
натыйжалары

525. Терс реакциянын сыпаттамасында реакцияны (терс көрүнүштү) диагностикалоо же тастыктоо максатында жүргүзүлгөн анализдердин жана жол-жоболордун натыйжалары (анын ичинде 
дары-дармек менен байланышпаган себептерди изилдөө үчүн жүргүзүлгөн анализдер (мисалы, дары-дармек менен шартталган гепатитке шектенгенде инфекциялык гепатитке серологиялык анализдер) жазылышы зарыл. Анализдердин жана инструменталдык изилдөөлөрдүн оң жана терс натыйжалары жөнүндө отчет берүү зарыл.
526. Анализдердин жана инструменталдык изилдөөлөрдүн натыйжалары жөнүндө маалымат MedDRA терминологиясынын колдонуудагы версиясына ылайык «Бейтапты изилдөөдө алынган тесттердин жана жол-жоболордун натыйжалары» бөлүмүндө изилдөөлөрдүн түрлөрүн, алынган жыйынтыктарды, текшерилүүчү көрсөткүчтөр боюнча нормалдуу маанилердин интервалын (эгер бул мүмкүн болсо) жана алынган натыйжаларга карата репортердин комментарийин көрсөтүү менен 
E2B электрондук маалымат форматынын «Бейтапты изилдөөдө алынган тесттердин жана жол-жоболордун натыйжалары» бөлүмүндө түзүмдөштүрүлгөн түрдө берилиши зарыл. Маалыматты түзүмдөштүрүлгөн түрдө берүү мүмкүн болбогон учурда маалыматтар эркин текстти киргизүү үчүн арналган «Тесттердин жана жол-жоболордун натыйжалары» бөлүмүнүн бөлүгүндө тексттик түрдө берилиши мүмкүн.

Кошумча документтер жана маалыматтар

527. Терс реакция жөнүндө билдирүүдөгү маалыматтарды тастыктоо үчүн берилген кошумча документтерден алынган негизги маалыматтар жеке терс реакция билдирүүсүнүн тиешелүү бөлүмдөрүнө киргизилиши зарыл. E2B электрондук маалыматтар форматынын «Кошумча жеткиликтүү документтер» бөлүмүндө терс реакция жөнүндө жеке билдирүүдөн тышкары кошумча документтердин тиркемеси же «Тиркелген документтер» бөлүмчөсүндө жөнөтүлүүчү билдирүүгө түздөн-түз документтерди кошуу менен маалымат берилет. 
Эгерде жөнөтүүчү тарабынан кошумча документтер же маалыматтар жөнөтүлсө, «Жөнөтүүчүнүн карамагында турган документтер» бөлүмчөсүндө бул документтердин түрүнүн сыпаттамасы келтирилет (мисалы, медициналык документтердин маалыматтары, ачуунун жыйынтыгы боюнча корутунду). Берилген кошумча документтерди жана маалыматтарды иштеп чыгуу мүчө мамлекеттин аймагында жеке маалыматтарды коргоо жаатындагы колдонуудагы мыйзамдарды эске алуу менен аткарылышы зарыл.

20. Андан кийинки маалымат
528. Ар кандай этаптарда ар кандай алуучуларга терс реакция жөнүндө жеке билдирүүнү берүүнү эске алуу менен мындай билдирүүнүн баштапкы же андан кийинки берилишине карата статусу алуучунун деңгээлинде аныкталат. Бул максатта билдирүүнү алган датасы, жеке билдирүүнүн уникалдуу идентификациялык номери жана алуучу тарабынан берилген номер жөнүндө маалыматтар колдонулат. Билдирүүнү алуу даталарынын так болушу билдирүүнүн абалын аныктоо үчүн милдеттүү.
Маалыматтын жаңылануусун жана билдирүүнүн статусун тийиштүү түрдө көзөмөлдү камсыз кылуу максатында жеке билдирүүнүн уникалдуу идентификациялык номери жана бул билдирүүнүн биринчи алынган күнү ыйгарым укуктуу органдардын жана катталган күбөлүк ээлеринин деңгээлинде өзгөртүүсүз сакталып, E2B электрондук маалымат форматынын «Эл аралык уникалдуу идентификациялык номер» жана «Билдирүүнү биринчи алган күн» бөлүмдөрүндө чагылдырылууга тийиш.
Жөнөтүүчү тарабынан ыйгарылуучу идентификациялык номер «Терс реакция жөнүндө билдирүүнү жөнөтүүчүнүн уникалдуу идентификациялык номери» бөлүмүнө киргизилет. Катталган күбөлүк ээси же ыйгарым укуктуу орган тарабынан андан кийинки маалыматты алууда ар бир жолу E2B электрондук маалыматтардын форматынын «Терс реакция жөнүндө билдирүү тууралуу акыркы маалыматты алуу датасы» бөлүмүндө терс реакция жөнүндө жеке билдирүү тууралуу электрондук билдирүүнүн маанилүүлүгүнө карабастан акыркы жолу жаңыланып турат. Иштин кыскача сыпаттамасы бөлүмүндөгү жаңы кийинки маалыматтар E2B электрондук маалыматтар форматынын «Иштин кыскача сыпатталышы, клиникалык сыпаттама, терапиялык чаралар, натыйжа жана иштин кошумча маалыматтары» бөлүмүнө маалыматтардын жаңыланган бөлүгүн аныктоо мүмкүнчүлүгү менен жана мүмкүн болсо түзүмдөлгөн түрдө берилиши зарыл.
Маанилүү андан кийинки маалымат

529. Терс реакция жөнүндө билдирүүнү жөнөтүүчү, эгерде жаңы маанилүү медициналык маалымат алынган болсо, терс реакция боюнча кийинки маалыматты токтоосуз жөнөтүшү зарыл. Мындай маалымат деп жаңы шектүү терс реакциялар, себеп-натыйжа байланышын баалоодогу өзгөрүүлөр жана эгерде алар терс реакцияны медициналык чечмелөөгө таасир этсе, баштапкы (мурдагы) маалыматтын өзгөрүшү жөнүндө ар кандай жаңы маалыматтар (маалымдар) түшүнүлөт. Терс реакция жөнүндө жаңы маалыматтарды маанилүү жаңы маалыматка бөлүү жогоруда көрсөтүлгөн критерийлерге ылайыктуулугун медициналык баалоого негизделет.
530. Терс реакциялар жөнүндө маалыматта олуттуу өзгөрүүлөр катары терс реакциялардын айрым учурлары боюнча олуттуу терс реакциянын аныктамасына жана (же) себеп-натыйжа байланышын баалоого ылайык, катаалдыктын критерийлеринин төмөндөшү пайда болгон ар кандай кырдаалдар эске алынышы зарыл (мисалы, кийинки маалымат олуттуу терс реакциядан олуттуу терс реакцияга же себеп-натыйжа байланышына баа берүү кандайдыр бир деңгээлде өз ара байланыштын бар экендиги менен шектүү мамилеге өзгөрөт) жана мындай учурлар жөнүндө терс реакциялар тууралуу маалыматты шашылыш берүү талаптарына ылайык билдирилүүгө тийиш.
531. Иштин башкаруу жол-жобосуна таасир этиши мүмкүн болгон иштин административдик маалыматын алууда жеке терс реакциянын жаңы версиясын сунуштоо талап кылынышы мүмкүн. Мисалы, кайталанган билдирүүлөрдү көзөмөлдөө жол-жобосун аткарууда билдирүүлөрдү идентификациялоонун параметрлери жөнүндө маалыматтарды алуу «Мурда маалыматтарды берүүдөгү иштин башка идентификаторлору» бөлүмүндө чагылдырылууга тийиш. Эгерде жөнөтүүчү тарабынан мурда аткарылган медициналык баалоонун өзгөргөндүгүн тастыктоо үчүн кошумча документтер берилсе, жаңы документтер E2B электрондук маалыматтар форматындагы «Кошумча жеткиликтүү документтер» бөлүмүнө киргизилет.

Андан кийинки маанилүү маалыматтын критерийлерине жооп бербеген кийинки маалымат

532. Эгерде кийинки маалымат баштапкы маалыматтарга анча-мынча өзгөртүүлөрдү киргизсе жана терс реакцияны бааласа, анда ал токтоосуз берилүүгө тийиш эмес. Терс реакцияны сыпаттоо жана баалоо процессинде айрым хронологиялык даталардын өзгөрүшү ишти баалоого же өткөрүп берүүгө таасир этпестен, иштин мурдагы версиясындагы каталарды оңдоо же мурда берилген билдирүүдөгү басылмалык каталарды оңдоо анча-мынча өзгөрүүлөр катары каралат. Ошого карабастан андан кийинки маалыматтын маанилүүлүгү боюнча медициналык эксперттик пикир алуу зарыл, анткени формалдуу баалоо жетишсиз болуп саналат (мисалы, терс реакция жөнүндө билдирүүдөгү бейтаптын туулган датасынын өзгөрүшү, эгерде дары-дармектин башка курактык тобуна терс таасири жөнүндө маалыматтын которулушуна алып келсе бейтаптын жашы жөнүндө маалыматтын олуттуу өзгөрүүсүн билдирет). MedDRA терминологиялык классификаторунун версиясынын жаңылануусуна байланыштуу колдонулган терминдин бөлүгүнө өзгөртүүлөрдү киргизүү, эгерде бул өзгөртүү терс реакциянын учуруна медициналык баа берүүгө таасир этпесе, маанилүү өзгөрүүлөргө тиешеси жок катары бааланышы мүмкүн.

21. Терс реакция жөнүндө жеке билдирүүлөргө өзгөртүүлөрдү киргизүү тартиби
533. Ыйгарым укуктуу органга берилген терс реакция жөнүндө жеке билдирүүгө өзгөртүүлөрдү киргизүүнүн жалпы тартиби ушул Эрежелердин 450-пункту менен аныкталат. Өзгөртүүлөрдү киргизүү мурда берилген билдирүүгө ички же эксперттик баалоонун натыйжалары боюнча оңдоо киргизилген учурда аткарылат, ал терс реакция жөнүндө андан кийинки билдирүүнү берүүнү талап кылган жаңы маалыматты алууга негизделбейт. Эгерде киргизилген өзгөртүү иштин медициналык баалоосуна таасир этсе, терс реакция жөнүндө жеке билдирүү иштин сыпаттамасы бөлүгүндө киргизилген өзгөртүү жөнүндө маалыматты кошуу менен кайрадан берилиши зарыл. Мисалы, терс реакциянын учурун мурда аткарылган медициналык интерпретациялоону кайра карап чыгууга байланыштуу MedDRA терминологиялык кодун өзгөртүү олуттуу өзгөрүү катары каралышы мүмкүн жана өзгөртүүлөрдү киргизүү форматында терс реакция жөнүндө жеке билдирүүнү кайталап берүүнү талап кылат (маанилүү критерийлерге жооп берген жана жооп бербеген маалыматтардын мисалдары ушул Эрежелердин 529 – 532-пункттарында келтирилет).
Терс реакция жөнүндө жеке билдирүүгө өзгөртүүлөрдү киргизүүдө «Эл аралык уникалдуу идентификациялык номер», «Биринчи булактан билдирүүнү биринчи алган күн», «Терс реакция жөнүндө билдирүүнү жөнөтүүчүнүн уникалдуу идентификациялык номери», «Терс реакция жөнүндө билдирүү жөнүндө акыркы маалыматты алган күн», «Жөнөтүүчүнүн уюму» бөлүмдөрүндөгү маалыматтар өзгөртүүсүз сакталат, «Билдирүүнү жокко чыгаруу же өзгөртүүлөрдү киргизүү» бөлүмүндөгү «Жокко чыгаруу же өзгөртүүлөрдү киргизүү үчүн негиздер» бөлүмүндө тиешелүү негиздерди көрсөтүү менен терс реакция жөнүндө мурда берилген жеке билдирүүгө өзгөртүүлөрдү киргизүү варианты тандалат.
534. Ыйгарым укуктуу органдын суроо-талабы боюнча берилген кошумча документтер, мисалы, терс реакция жөнүндө жеке билдирүүнүн орус тилине котормосу, мындай билдирүү боюнча тастыктоочу документтер же билдирүүдө шилтеме берилген басылмалар E2B электрондук маалыматтар форматынын «Тиркелген документтер» бөлүмүндө документтерди кошуу менен баштапкы билдирүүнү өзгөртүү формасында берилет.

22. Терс реакция жөнүндө жеке билдирүүнү жокко чыгаруу тартиби
535. Терс реакция жөнүндө жеке билдирүүнү жокко чыгаруу жол-жобосу мурда берилген билдирүүнүн жараксыздыгын көрсөтүү үчүн колдонулушу зарыл, мисалы, бардык учур туура эмес деп табылган учурда же кайталанган билдирүүлөр табылган учурда.
536. Мурда берилген терс реакциялар жөнүндө жеке билдирүүлөрдү жокко чыгаруу төмөнкү принциптерди сактоо менен жүргүзүлөт:
а) жокко чыгаруу үчүн негиздер мурда берилген кошумча реакциянын жекече билдирүү эмне үчүн анык деп эсептелбей жаткандыгынын себебин так жана ачык көрсөтүүгө тийиш. Мисалы, «билдирүү мындан ары отчеттуулуктун критерийлерине жооп бербейт» же «билдирүү жаңылыштык менен берилген» деп түзүлгөн жокко чыгаруу үчүн негиздер жокко чыгаруу жол-жобосун жүргүзүү үчүн жетиштүү негиз болуп саналбайт;
б) терс реакция жөнүндө жеке билдирүү ошол билдирүүнү алгач берген уюм тарабынан гана жокко чыгарылышы мүмкүн;
в) жокко чыгарылган учурда терс реакция жөнүндө жеке билдирүү андан ары жарактуу катары калыбына келтирилүүгө тийиш эмес;
г) алгач берилген жекече билдирүүгө терс реакция жөнүндө айрым кийинки билдирүүлөр жокко чыгарылууга тийиш эмес. Андан кийинки билдирүүлөр түзүлгөн терс реакция тууралуу толук жеке билдирүү гана жокко чыгарылышы мүмкүн;
д) терс реакция жөнүндө жокко чыгарылган жеке билдирүүлөр кийин коопсуздук жөнүндө маалыматтар аткарылуучу илимий баалоого киргизилбейт, анткени ал жарактуу деп эсептелбейт. Бирок, мындай билдирүүлөр кийинки аудит максатында жөнөтүүчүнүн жана алуучунун фармакокөзөмөлүнүн маалыматтар базасында сакталышы зарыл. 
537. Терс реакция жөнүндө жеке билдирүүнү жокко чыгаруу жол-жобосун аткарууда «Эл аралык уникалдуу идентификациялык номер», «Биринчи булактан билдирүүнү биринчи алган күн», «Терс реакция жөнүндө билдирүүнү жөнөтүүчүнүн уникалдуу идентификациялык номери», «Терс реакция жөнүндө билдирүү жөнүндө акыркы маалыматты алган күн», «Жөнөтүүчүнүн уюму» бөлүмдөрүндөгү маалыматтар өзгөртүүсүз сакталат, «Билдирүүнү жокко чыгаруу же өзгөртүүлөрдү киргизүү» бөлүмүндөгү «Жокко чыгаруу же өзгөртүүлөрдү киргизүү үчүн негиздер» бөлүмүндө тиешелүү негиздерди көрсөтүү менен терс реакция жөнүндө мурда берилген жеке билдирүүнү жокко чыгаруу варианты тандалат. Мурда жокко чыгарылган жеке билдирүүнү андан ары терс реакция жөнүндө берүү зарыл болгон учурда билдирүүгө «Эл аралык уникалдуу идентификациялык номер» жана «Терс реакция жөнүндө билдирүүнү жөнөтүүчүнүн уникалдуу идентификациялык номери» бөлүмдөрүндө жаңы идентификациялык номерлер ыйгарылат. 
23. Жеке маалыматтарды коргоо жаатындагы мыйзамдар

538. Бейтаптардын жеке маалыматтарын же терс реакциялар жөнүндө билдирүүлөрдүн баштапкы булактарын иштетүүнү камтыган терс реакциялар жөнүндө билдирүүлөрдүн маалыматтары менен иштөө бөлүгүндө фармакокөзөмөл боюнча милдеттерди аткарууда мүчө мамлекеттердин жеке маалыматтарды коргоо жаатындагы мыйзамдарынын талаптарын аткаруу камсыз кылынууга тийиш. Эгерде мүчө мамлекеттин мыйзамдары менен терс реакциялар жөнүндө маалымат базасына катталган күбөлүк ээлери же мүчө мамлекеттердин ыйгарым укуктуу органдары тарабынан жеке маалыматтарды берүүгө жол берилбесе, жеке маалыматтарды иштеп чыгууда саламаттык сактоодо санариптик жеке маалыматтардын жүгүртүлүшүн жөнгө салуу жаатындагы көрсөтмөлөргө ылайык жеке маалыматтарды псевдонимдерге же коддорго өзгөртүү менен кодировкалоону (инсансыз кылууну) колдонуу камсыз кылынышы зарыл. Же болбосо, терс реакциялар жөнүндө билдирүүлөрдү E2B электрондук маалыматтар форматында алмашууда жеке маалыматтарды коргоо максатында маалыматтарды жашыруунун атайын системасы (null Flavours) колдонулушу мүмкүн, анын жардамы менен коопсуздукту камсыз кылуу максатында жеке маалыматтар алуучу үчүн жеткиликсиз болуп калат, бирок ошол эле учурда жок маалымат катары жазылбайт.
539. Жеке маалыматтарды коргоо ыкмаларын колдонуу катталган күбөлүк ээлери же ыйгарым укуктуу органдар тарабынан коопсуздук жөнүндө маалыматтарды натыйжалуу жана өз убагында алмашуу жана баалоо үчүн тоскоолдуктар түзүлбөгөндөй уюштурулушу зарыл. Бейтаптардын жаш курагы же курактык тобу жана жынысы сыяктуу жеке маалыматтардын маанилүүлүгүнүн жогорку деңгээлин эске алуу менен жеке маалыматтардын бул бөлүгүн көрүнөө жана түзөтүлбөй турган форматта сактоо талап кылынат.
24. Терс реакциялар жөнүндө жеке билдирүүлөрдү берүүдө 
тилди тандоо
540. Фармакокөзөмөл системасындагы терс реакциялар жөнүндө жеке билдирүүлөрдү берүү маалыматты түзүмдөштүрүлгөн жана коддолгон электрондук форматта берүүгө негизделген, бул маалыматтарды иштеп чыгууга, жалпылоого жана сигналдарды аныктоого мүмкүндүк берет. Терс реакциялардын учурларын илимий баалоо жана сигналды баалоо билдирүүлөрдөгү терс реакциялардын кыскача медициналык мүнөздөмөсүн талап кылат.
541. Катталган күбөлүк ээлери терс реакциялар жөнүндө жеке билдирүүлөрдү берген учурда, билдирүүнүн баштапкы булагы тарабынан терс реакциянын алгачкы сыпаттамасы жана терс реакциянын кыскача сыпаттамасы:
а) мүчө мамлекеттердин аймагында терс реакциялар аныкталганда орус тилинде (же орус тилине котормосун кошуу менен);
б) башка мамлекеттердин аймагында терс реакциялар аныкталганда англис тилинде берилет.
542. Терс реакция жөнүндө жеке билдирүүнү түзүүдө «Реакция (кубулуш) мамлекеттик тилдеги билдирүүнүн баштапкы булагынын сыпаттамасына ылайык» бөлүмүндө биринчи булак тарабынан шектүү терс реакциянын сыпаттамасы менен баштапкы текст сакталат, «Билдирүүнүн баштапкы булагынын сыпаттамасына ылайык реакция (кубулуш) котормосу менен» бөлүмүндө ушул Эрежелердин 541-пунктунда каралган учурларда биринчи булак тарабынан шектүү терс реакциянын сыпаттамасы менен баштапкы тексттин котормосу берилет. E2B электрондук маалыматтар форматынын «Иштин клиникалык сыпаттамасын, терапиялык чараларды, натыйжаны жана иш жөнүндө кошумча маалыматты кошо алганда кыскача баяндоо» бөлүгүндө ушул Эрежелердин 540 жана 541-пункттарына ылайык шектүү терс реакциянын кыскача баяндамасы орус же англис тилдеринде берилет.
543. Жөнөтүүчү терс реакция жөнүндө жеке билдирүү менен кошо мүчө мамлекеттин кайсы мамлекетинин тилинде болбосун кошумча документтерди жөнөткөндө, эгерде мүчө мамлекеттин ыйгарым укуктуу органы тарабынан сурам жасалса, орус тилине котормосу катталган күбөлүк ээси тарабынан берилет. 
25. Өзгөчө жагдайлар
Дары-дармектерди кош бойлуулук жана эмчек эмизүү 
мезгилинде колдонуу

544. Кош бойлуулук жана эмчек эмизүү мезгилинде дары-дармектерди колдонуу жөнүндө билдирүүлөр менен иштөөнү уюштурууда ушул Эрежелердин 431 - 437-пункттарынын жоболорун сактоо талап кылынат.
545. Кош бойлуулук же эмчек эмизүү мезгилинде дары-дармектерди колдонуунун натыйжасында пайда болгон терс реакциялар жөнүндө жеке билдирүүлөрдү даярдоодо ушул Эрежелердин 546 – 549-пункттарынын жоболорун аткарууну камсыз кылуу зарыл.
Кош бойлуулуктун башталышында өзүнөн-өзү бойдон түшүү же түйүлдүктүн өлүмү учурларын кошпогондо, балада (түйүлдүктө) шектүү терс реакциянын өнүгүшү
546. Ата-энеси тарабынан колдонуунун натыйжасында бир же бир нече дары-дармектерге дуушар болгон түйүлдүктө же балада бир же бир нече шектүү терс реакциялар пайда болгон учурда кош бойлуулуктун алгачкы этаптарында өзүнөн-өзү бойдон алдыруу же түйүлдүктүн жатын ичинде каза болушу учурларын кошпогондо, бир жеке билдирүүдө ата-эне жана бала (түйүлдүк) жөнүндө маалымат берилиши зарыл. Ушул учурда билдирүү ата-энеси – бала (түйүлдүк) жөнүндө билдирүү болуп саналат. Бейтаптын маалыматтар бөлүмүндө «Бейтаптын мүнөздөмөсү» бала (түйүлдүк) жөнүндө маалымат берилет.
Шектүү дары-дармектин балага (түйүлдүккө) таасир этүүсүнүн булагы болгон эне же ата жөнүндө маалыматтар түзүмдүү формада E2B электрондук маалыматтар форматынын «Ата-эне жана бала (түйүлдүк) жөнүндө кабарланган учурлар үчүн ата-эне жөнүндө маалымат» бөлүмүндө берилүүгө тийиш. Эгерде ата-энелердин экөө тең балага (түйүлдүккө) таасир этүүнүн булагы болуп саналса, түзүмдөштүрүлгөн түрдө энеси боюнча маалымат берилет; ата жөнүндө маалымат иштин кыскача медициналык сыпаттамасы боюнча башка маалыматтар менен бирге кыскача сыпаттамада E2B электрондук маалыматтар форматынын «Иштин клиникалык сыпаттамасын, терапиялык чараларды, натыйжаны жана окуя жөнүндө кошумча маалыматты кошо алганда кыскача баяндоо» бөлүгүндө берилет. 

Ата-энеде жана балада (түйүлдүктө) шектүү терс 
реакциянын өнүгүшү

547. Шектүү терс реакциялар пайда болгондо (кош бойлуулуктун алгачкы этаптарында өзүнөн-өзү бойдон алдыруу же түйүлдүктүн жатын ичинде каза болуу учурларын кошпогондо) ата-энеси тарабынан колдонуунун натыйжасында бир же бир нече дары-дармектерге дуушар болгон ата-энеде жана балада (түйүлдүктө) терс реакциянын өнүгүшү жөнүндө өзүнчө эки билдирүү түзүлөт. Билдирүүлөрдүн ортосундагы өз ара байланышты аныктоо максатында жекече билдирүүлөргө андан ары биргелешип баа берүү үчүн E2B электрондук маалымат форматынын «Бул билдирүү менен өз ара байланышкан жеке билдирүүнүн идентификациялык номери» деген бөлүгүн пайдалануу менен өз ара байланышкан идентификациялык номерлер берилүүгө тийиш.

Балада (түйүлдүктө) терс реакциянын жоктугу

548. Ата-энеси тарабынан колдонуунун натыйжасында бир же бир нече дары-дармектерге дуушар болгон балада (түйүлдүктө) терс реакция болбогон учурда ата-эне – бала (түйүлдүк) жөнүндө билдирүү колдонулбайт. Бир же бир нече дары-дармектерди кабыл алуунун натыйжасына карабастан ата-эне дары-дармектин балага жатын ичиндеги таасирин сыпаттоо менен бейтап катары ата-энеси боюнча жеке билдирүү түзөт. «Бейтаптын мүнөздөмөсү» бөлүмүнө баланын (түйүлдүктүн) энеси же атасы жөнүндө маалыматтар кирет. Эгерде ата-энеде бир же бир нече дары-дармектерди колдонуунун натыйжасында терс реакция пайда болбосо жеке билдирүү берилбейт.

Кош бойлуулуктун башталышында өзүнөн-өзү бойдон алдыруу же бойдон түшүү жөнүндө билдирүү

549. Кош бойлуулуктун башталышында өзүнөн-өзү бойдон алдыруу же бойдон түшүү жөнүндө билдирүү келгенде эне жөнүндө маалыматтарды «Бейтаптын мүнөздөмөсү» бөлүмүнө киргизген бейтап катары ата-эне жөнүндө жеке билдирүү пайда болот. Шектүү дары-дармекти атасы кабыл алган учурда түзүмдөштүрүлгөн маалыматтардын тиешелүү элементи пайда болгон билдирүүгө кошуу үчүн E2B электрондук маалыматтардын форматында «Дары-дармек жөнүндө кошумча маалымат» бөлүмүндөгү терс реакция жөнүндө жеке билдирүү тандалып алынат.

Илимий медициналык адабияттарда жарыяланган терс реакциялар жөнүндө билдирүүлөр

550. Электрондук түрдө тапшыруу үчүн илимий медициналык адабияттарда жарыяланган терс реакция жөнүндө жеке билдирүүнү түзүүдө төмөндөгүдөй бир катар талаптарды эске алуу зарыл:
а) E2B электрондук маалыматтар форматынын «Адабият булагы» бөлүмү терс реакция жөнүндө маалымат булагы болуп калган илимий медициналык адабияттарда жарыялануучу объектинин санариптик (дискреттик) идентификаторун көрсөтүү менен толтурулушу зарыл;
б) терс реакциянын учурун толук баяндоо «Иштин клиникалык сыпаттамасын, терапиялык чараларды, натыйжаны жана окуя жөнүндө кошумча маалыматты кошо алганда кыскача баяндоо» бөлүмүнө киргизилиши зарыл;
в) ыйгарым укуктуу органдын суроо-талабы боюнча катталган күбөлүк ээси тарабынан коопсуздук жөнүндө маалыматка сереп салууну аткаруу зарыл болгон учурда тиешелүү жарыялоонун көчүрмөсү (автордук укуктарды коргоо жаатындагы мыйзамдарды эске алуу менен) берилет. Басылманын көчүрмөсү жана басылманын котормосу, эгер мүмкүн болсо, «Тиркелген документтер» бөлүмүндөгү жеке терс реакция билдирүүсүнө киргизилет. Эгерде жарыялоонун көчүрмөсү мурда жөнөтүлгөн жеке билдирүүдөн өзүнчө берилсе, анда алгач берилген кошумча документ менен жеке билдирүү терс реакция жөнүндө жеке билдирүүгө өзгөртүүлөрдү киргизүү жол-жобосунун алкагында кайрадан берилет.
551. Эгерде илимий медициналык адабияттарда жарыялоо бир нече бейтаптардагы терс реакциялардын өнүгүшүн сыпаттоону камтыса, анда терс реакциялар жөнүндө жеке билдирүүлөрдүн тиешелүү саны түзүлөт.

Ашыкча дозалоо, көз карандылыкты өнүгүшү, дары-дармектин жалпы мүнөздөмөсүнө ылайык эмес колдонуу, туура эмес колдонуу, колдонуунун катасы же кесиптик иштин натыйжасында таасир этүү менен шартталган терс реакциялар жөнүндө билдирүүлөр

552. Ашыкча дозалоо, көз карандылыкты өнүгүшү, дары-дармектин жалпы мүнөздөмөсүнө ылайык эмес колдонуу, туура эмес колдонуу, колдонуунун катасы же кесиптик иштин натыйжасында таасир этүү менен шартталган терс реакциялар жөнүндө билдирүүлөрдү түзүүдө 
дары-дармектин таасиринин мүнөзүн туура чагылдыруу үчүн MedDRA классификаторунун тиешелүү терминдери колдонулууга тийиш. 
553. E2B электрондук маалымат форматында дары-дармекти колдонуу өзгөчөлүктөрүн чагылдыруунун жалпы принциптери төмөнкү өзгөчөлүктөрдү камтыйт: 
а) шектүү дары-дармек жөнүндө маалымат «Дары-дармектин соодалык аталышы» жана «Таасир этүүчү заттын аталышы» бөлүмдөрүнө киргизилүү менен терс реакция жөнүндө билдирүүнүн баштапкы булагы берген маалыматтын негизинде киргизилет;
б) «Дары-дармек жөнүндө кошумча маалымат» бөлүмүндө 
дары-дармектин таасиринин тиешелүү себептерин мүнөздөөчү маалыматтардын түзүмдөлгөн элементтери тандалат (мисалы, ашыкча дозалоо, колдонуунун катасы, туура эмес колдонуу, көз карандылыктын өнүгүшү, кесиптик иштин натыйжасында таасир берүү, дары-дармектин жалпы мүнөздөмөсүнө ылайык эмес колдонуу). Эгерде бул терс реакция жөнүндө билдирүүнүн баштапкы булагы тарабынан көрсөтүлсө, бул бөлүмдө дары-дармектин таасиринин мүнөзүнө карата көрсөтмө жасалат. Эгерде баштапкы булак тарабынан ашыкча дозага, колдонуунун катасына, туура эмес колдонууга, көз карандылыктын өнүгүшүнө, кесиптик иштин натыйжасында таасир этүүгө, дары-дармектин жалпы мүнөздөмөсүнө ылайык эмес колдонууга карата түздөн-түз көрсөтмө берилбесе, анда ал MedDRA классификаторунун тиешелүү терминине өтүшү мүмкүн, бирок бул терс реакциянын клиникалык сыпаттамасынын контекстинен келип чыгат, жөнөтүүчү, анын пикири боюнча, андан ары маалымат топтоону жана терс реакциянын баштапкы булагынан баалоону тактоону камсыз кылуу менен дары-дармектин тиешелүү таасирин мүнөздөөчү маалыматтардын түзүмдөштүрүлгөн элементин тандап алат;
в) «Терс реакция (кубулуш) MedDRA терминологиясына ылайык» бөлүмүндө дары-дармектин таасиринин мүнөзүн жана ушул таасирдин натыйжасында иштелип чыккан терс реакцияны (терс реакциялардын жыйындысын) чагылдыруу үчүн төмөнкү деңгээлдеги тиешелүү терминдер колдонулууга тийиш. Эгер бул колдонула турган болсо, билдирүүнү баалоонун натыйжалары боюнча жөнөтүүчү тарабынан «Жөнөтүүчүнүн пикири боюнча диагноз (синдром), реакциянын (кубулуштун) классификациясынын өзгөрүшү» бөлүмү толтурулуп, «Жөнөтүүчүнүн комментарийлери» бөлүмүндө тиешелүү негиздемелерди камтыйт;
г) бейтаптын дары-дармекти туура эмес алышы (берүү, колдонуу) менен байланышкан колдонуу катасы жөнүндө билдирүү үчүн 
«Дары-дармектин ролунун мүнөздөмөсү» бөлүмүндөгү «Дары-дармек дайындалган эмес» маалыматтар элементи тандалат, ал эми 
«Дары-дармектер жөнүндө маалымат» бөлүмүндө дары жазылбагандыгын (дайындалгандыгын) жана туура эмес колдонулган дары-дармек жөнүндө маалыматтарды көрсөтүү менен жазылган (дайындалган) дары-дармек жөнүндө маалыматтар келтирилет.

Дары-дармектердин терапиялык натыйжалуулугу жетишсиз экендиги жөнүндө билдирүүлөр

554. Жетишсиз терапевттик натыйжалуулук жөнүндө билдирүүлөрдү түзүүдө «MedDRA терминологиясына ылайык терс реакция (кубулуш)» бөлүмүндө суралбаган реакция жөнүндө билдирүүнүн баштапкы булагы тарабынан берилген, жетишсиз терапевттик натыйжалуулукка шектелген сыпаттаманы эң так чагылдырган MedDRA терминдеринин төмөнкү деңгээлин колдонуу зарыл. Эгерде дары бейтаптын абалынын начарлоосу байкалган көрсөткүч боюнча дайындалса, шектүү дары-дармек «Терс реакция (кубулуш)» бөлүмүнө киргизилет. Терапиялык натыйжалуулугу жок учурлар жөнүндө шашылыш репорт берүүгө (15 календардык күндүн ичинде) талаптар шектүү терс реакция жөнүндө билдирилбеген учурларда (мисалы, өмүргө коркунуч туудурган абалды, вакциналарды, контрацепция каражаттарын, дарылоо үчүн колдонулуучу дары-дармектер үчүн) жана репортер тарабынан бейтапка өнүккөн абалдын олуттуу терс реакциянын критерийлерине шайкештиги көрсөтүлбөгөн учурларда да жайылтылат.

Дары-дармектин сапатынын кемтиги же жасалма дары-дармектерди колдонуу менен байланышкан терс реакциялар жөнүндө билдирүүлөр
Дары-дармектердин сапатынын кемтиги менен байланышкан терс реакциялар жөнүндө билдирүүлөр

555. Шектүү дары-дармектин сапатынын кемтиги менен байланышкан терс реакциялар жөнүндө билдирүүлөрдү түзүүдө «MedDRA терминологиясына ылайык терс реакция (кубулуш)» бөлүмүндө суралбаган реакция жөнүндө билдирүүнүн баштапкы булагы тарабынан берилген сапат кемтигинин сыпаттамасын эң так чагылдырган MedDRA термининин төмөнкү деңгээлин колдонуу зарыл.
556. Терс реакция жөнүндө маалыматтардын E2B электрондук маалыматтар форматында чагылдыруунун жалпы принциптери төмөнкү өзгөчөлүктөрдү камтыйт:
а) толтуруу үчүн милдеттүү болгон « Биринчи булактын маалыматына ылайык дары-дармектин аталышы» бөлүмүнө кошумча 
«Дары-дармектер жөнүндө маалымат» бөлүмү биринчи булак берген маалыматка ылайык жана шектүү, өз ара аракеттенүүгө жана бир эле учурда дайындалуучу дары-дармектерге карата маалыматтарды түзүү боюнча көрсөтмөлөргө ылайык толтурулат; 
б) «Дары-дармек жөнүндө кошумча маалымат» бөлүмүндө баштапкы булактын билдирүүсүндө тиешелүү бир маанилүү көрсөтмө болгон учурда: «Дары-дармектин жарактуулук мөөнөтү бүткөндөн кийин», «Дары-дармектин сериясынын жана партиясынын сапатын көзөмөлдөө спецификациянын талаптарына шайкештигин тастыктады», «Дары-дармектин сериясынын жана партиясынын сапатын көзөмөлдөө спецификациянын талаптарына ылайык келбегендигин тастыктады» түзүмдөштүрүлгөн маалыматтардын элементи тандалат;
в) «MedDRA терминологиясына ылайык терс реакция (кубулуш)» бөлүмүндө шектүү сапат кемтиги бар дары-дармекти колдонуунун натыйжасында дары-дармектин мүнөздөмөсүн жана терс реакцияны (терс реакциялардын жыйындысын) чагылдыруу үчүн төмөнкү деңгээлдеги тиешелүү терминдер колдонулууга тийиш. Эгер бул билдирүү жөнөтүүчү тарабынан баалоонун натыйжалары боюнча колдонулса, билдирүүнүн формасынын «Диагноз (синдром) жөнөтүүчүнүн пикири боюнча, реакциянын (кубулуштун) классификациялык таандыктыгынын өзгөрүшү» бөлүмү толтурулуп, «Жөнөтүүчүнүн комментарийлери» бөлүмүнө тиешелүү негиздемелерди камтыйт;
г) дары-дармектерге карата кошумча комментарийлер тексттик формада «Дары-дармек жөнүндө кошумча маалымат» бөлүмүнө киргизилет.

Жасалма дары-дармекти колдонууга байланыштуу терс реакциялар жөнүндө билдирүүлөр

557. Дары-дармекти колдонуу менен байланышкан терс реакциялар жөнүндө билдирүүлөрдү түзүүдө ал үчүн таасир этүүчү, көмөкчү заттарды же бүтүндөй дары-дармекти жасалмалоо фактысы шектелгенде же ырасталганда «MedDRA терминологиясына ылайык терс реакция (кубулуш)» бөлүмүндө билдирүүнүн баштапкы булагы тарабынан берилген жасалма дары-дармек жөнүндө маалыматты эң так чагылдырган MedDRA терминдеринин төмөнкү деңгээлин колдонуу зарыл.
558. Терс реакция жөнүндө маалыматтардын E2B электрондук маалыматтар форматында чагылдыруунун жалпы принциптери төмөнкү өзгөчөлүктөрдү камтыйт:
а) толтуруу үчүн милдеттүү болгон «Дары-дармектин аталышы биринчи булактын маалыматына ылайык» бөлүмүнө кошумча билдирүүнүн баштапкы булагы берген маалыматка ылайык жана шектүү, өз ара аракеттенүүгө жана бир эле учурда дайындалуучу дары-дармектерге карата маалыматтарды түзүү боюнча көрсөтмөлөргө ылайык «Дары-дармектер жөнүндө маалымат» бөлүмү толтурулат;
б) «Дары-дармек жөнүндө кошумча маалымат» бөлүмүндө жасалма дары-дармекти колдонуу фактысы шектелген же тастыкталган учурда «Фальсификат» маалыматтарынын түзүмдүк элементи тандалат;
в) «MedDRA терминологиясына ылайык терс реакция (кубулуш)» бөлүмүндө жасалмалоо фактысы шектелген же ырасталган дары-дармекти колдонуунун натыйжасында дары-дармектин мүнөздөмөсүн жана терс реакцияны (терс реакциялардын жыйындысын) чагылдыруу үчүн төмөнкү деңгээлдеги тиешелүү терминдер колдонулууга тийиш. Эгер бул колдонула турган болсо, билдирүүнү баалоонун натыйжалары боюнча жөнөтүүчү тарабынан «Жөнөтүүчүнүн пикири боюнча диагноз (синдром), реакциянын (кубулуштун) классификациясынын өзгөрүшү» бөлүмү толтурулуп, «Жөнөтүүчүнүн комментарийлери» бөлүмүндө тиешелүү негиздемелерди камтыйт;
г) дары-дармектерге карата кошумча комментарийлер тексттик формада «Дары-дармек жөнүндө кошумча маалымат» бөлүмүнө киргизилет.
Дары-дармекти колдонуу аркылуу инфекциялык агенттин берилишине шектенүү жөнүндө билдирүүлөр

559. Дары-дармек колдонуу аркылуу инфекциялык агенттин берилишине шектенүүгө байланыштуу терс реакциялар жөнүндө билдирүүлөрдү түзүүдө «MedDRA терминологиясына ылайык терс реакция (кубулуш)» бөлүмүндө инфекциялык агентке карата билдирүүнүн баштапкы булагынын маалыматын эң так чагылдырган MedDRA термининин төмөнкү деңгээлин колдонуу зарыл.

Маалыматтарды топтоо системаларынын ишинин натыйжалары боюнча шектүү терс реакциялар жөнүндө билдирүүлөр

560. Каттоодон кийинки изилдөөлөрдү (интервенциялык клиникалык изилдөөлөрдү жана интервенциялык эмес изилдөөлөрдү) жүргүзүүнүн жүрүшүндө алынган терс реакциялар жөнүндө жеке билдирүүлөрдүн маалыматтарын башкаруу боюнча Жалпы жоболор ушул Эрежелердин 
468 – 473-пункттарында аныкталган. Изилдөө маалыматтарын өткөрүүдө аныкталган терс реакциялар жөнүндө жеке билдирүүлөрдү 
E2B электрондук маалыматтар форматында түзүүдө «Изилдөөнү идентификациялоо» бөлүмүнө изилдөөнүн түрү, изилдөөнүн аталышы, демөөрчү тарабынан ыйгарылган изилдөө номери жана изилдөөнүн каттоо номери жөнүндө маалыматты киргизүү зарыл.
561. Бейтаптарды колдоо программаларын же маркетингдик изилдөө программаларын жүргүзүүдө алынган терс реакциялар жөнүндө жеке билдирүүлөрдү башкаруу боюнча жоболор ушул Эрежелердин 
475-пунктунда аныкталган
562. Уюштурулган маалыматтарды топтоо программаларын аткарууда алынган терс реакциялар жөнүндө жеке билдирүүлөрдү түзүүдө бир катар сунуштарды эске алуу зарыл: 
а) терс реакциялар жөнүндө билдирүүлөрдү түзүү учурунда аларга карата интервенциядан кийинки изилдөөнүн протоколу менен тутумдаштырылган маалыматтарды топтоо аныкталган, же эгерде боорукердик же жеке колдонуу себептеринен улам өзгөчө кырдаалдарга байланыштуу дайындалган дары-дармекти колдонуу программасы менен коопсуздук жөнүндө маалыматтарды активдүү топтоо каралган болсо, же бейтаптарды колдоо программаларын же маркетингдик изилдөөлөрдү аткаруунун натыйжасында билдирүүлөрдү алган учурда терс реакциялар жөнүндө билдирүүлөр суроо-талап боюнча алынган деп эсептелет жана эгерде изилденүүчү дары-дармек менен терс реакциянын ортосунда өз ара байланыш бар деп шектелсе «Билдирүүнүн тиби» бөлүмүндөгү «Изилдөө жүргүзүүдө алынган билдирүү» маалыматтар элементи тандалат. «Терс реакция аныкталган изилдөөнүн тиби» бөлүмүндөгү маалыматтардын тиешелүү элементи «Башка изилдөөлөр» же «Бейтаптын жеке колдонуусу» тандалат. Эгерде изилдөө объектиси болуп саналбаган жана терс реакциянын себеби катары изилденүүчү дары-дармек менен өз ара аракеттенүү реакциясынын ролу капилет дары-дармек менен терс реакциянын өз ара байланышы бар экендиги болжолдонсо, «Билдирүүнүн тиби» бөлүмүндөгү «Шашылыш билдирүү» маалыматтар элементи тандалат;
б) интервенциядан кийинки изилдөөнүн протоколу менен маалыматтарды тутумдаштырылган жыйноону аткаруу аныкталбаган терс реакциялар жөнүндө билдирүүлөр түзүлгөн учурда же боорукердик себептеринен улам өзгөчө кырдаалдарга байланыштуу дайындалган дары-дармекн колдонуу программасы же коопсуздук жөнүндө маалыматтарды активдүү чогултуу каралбаган жекелештирилген колдонуу программасы болгон учурда, терс реакциялар жөнүндө билдирүүлөр капилет билдирүүлөр деп эсептелет жана эгерде изилденүүчү дары-дармек менен терс реакциянын ортосунда байланыш бар деп шектелсе, «Билдирүүнүн түрү» бөлүмүндөгү «Спонтандуу билдирүү» маалыматтар элементи тандалып алынат;
в) интервенциялык клиникалык изилдөөлөрдү жүргүзүүдө алынган терс реакция жөнүндө билдирүү түзүлгөн учурда ал үчүн изилденгенден башка дары-дармек менен өз ара байланыш болушу болжолдонот, ошондой эле терс реакциянын себеби катары изилденүүчү дары-дармек менен өз ара аракеттенүү реакциясынын ролу болжолдонбойт, терс реакция жөнүндө билдирүү капилет билдирүү деп эсептелет жана «Билдирүүнүн түрү» бөлүмүндөгү « Капилет билдирүү» маалыматтар элементи тандалат.
26. Минималдуу жетишпеген маалыматты алуу
563. Терс реакция жөнүндө мурда валиддик эмес жеке билдирүүгө карата минималдуу жетишпеген маалыматты алууда маалыматтарды киргизүү боюнча бир катар көрсөтмөлөрдү сактоо зарыл:
а) «Репортердон баштапкы билдирүүнү алган күн» маалыматтар бөлүмүндөгү дата, терс реакция жөнүндө баштапкы валиддик эмес жеке билдирүүнү алган күндү чагылдырышы зарыл;
б) «Билдирүү жөнүндө акыркы маалыматты алган күн» маалыматтар бөлүмүндө терс реакциялар жөнүндө жеке билдирүүлөрдүн жарактуулугунун критерийлерине шайкештигин камсыз кылуу үчүн жетишпеген минималдуу маалыматты алган күндү чагылдырууга тийиш; 
в) «Кыскача сыпаттоо, анын ичинде иштин клиникалык сыпаттоосу, терапиялык чаралар, натыйжа жана иштин кошумча маалыматтары» бөлүмүнө баштапкы билдирүүдө минималдуу терс реакция маалыматынын төрт элементинин кайсынысы жок экендигин көрсөтүү зарыл;
г) кошумча маалымат алган ар бир күнү шайкештикти баалоо аткарылышы зарыл.

27. Электрондук түрдө берилген жеке терс реакция билдирүүсүндөгү маалыматтардын сапаты жана терс реакциялар жөнүндө кайталанган билдирүүлөрдү башкаруу

564. Мүчө мамлекеттердин терс реакциялар жөнүндө маалыматтар базалары ушул Эрежелердин талаптарына ылайык репорт берүүгө жаткан шектүү терс реакциялардын бардык учурларын камтууга тийиш. Мүчө мамлекеттердин мындай маалыматтар базаларына терс реакциялар жөнүндө жеке билдирүүлөрдү берүүдө маалыматтардын электрондук форматына, маалыматты түзүмдөштүрүүгө жана коддоого карата ушул Эрежелердин талаптарынын аткарылышы камсыз кылынууга тийиш. Мүчө мамлекеттердин ыйгарым укуктуу органдары жана катталган күбөлүк ээлери төмөнкүлөр үчүн жоопкерчилик тартышат:
а) мүчө мамлекеттердин терс реакциялар жөнүндө маалыматтар базасына берилүүчү терс реакциялар жөнүндө маалыматтардын сапатынын жана бүтүндүгүнүн жогорку деңгээлин камсыз кылуу боюнча жол-жоболордун комплексин аткаруу үчүн;
б) маалыматтар базасындагы терс реакциялар жөнүндө маалыматтарды системалуу баалоо же эркин тандап алуу менен үзгүлтүксүз баалоо жолу аркылуу колдонулган терминологияны колдонуу талаптарына шайкеш келишине тиешелүү мониторингди камсыз кылуу үчүн;
в) мүчө мамлекеттердин ыйгарым укуктуу органдарынын маалыматтардын сапаты, аныктыгы жана терс реакциялар жөнүндө билдирүүлөрдү берүү убактысы боюнча талаптарды сактоо үчүн;
г) терс реакциялар жөнүндө билдирүүлөрдүн сапаты, бүтүндүгү, толуктугу боюнча алардын түзүмүнө, форматына жана мазмунуна коюлган талаптарга ылайык талаптарды сактоо үчүн;
д) терс реакциялар жөнүндө кайталанма билдирүүлөрдү башкаруу боюнча жол-жоболорду аткаруу үчүн.
565. Фармакокөзөмөл системасынын сапат системасынын кайталанма билдирүүлөр менен ишин уюштурууга, анын ичинде кайталоочу билдирүүлөрдү табууга жана аларды башкарууга, токтоосуз таратуу талаптарын аткарууга карата талаптарга шайкештигин тастыктоо максатында катталган күбөлүк ээлери жана мүчө мамлекеттердин ыйгарым укуктуу органдары сапат системасынын аудиттеринин үзгүлтүксүз жана тобокелдиктерге баа берүүгө негизделген аткарылышын камсыз кылууга тийиш. Сапат системасы белгиленген талаптарга ылайык келбегендиги аныкталганда кийинки аудиттерди жүргүзүүнү кошо алганда, түзөтүүчү 
иш-чаралар аткарылууга тийиш. Бардык аудиттердин даталары жана натыйжалары ушул Эрежелердин V бөлүмүнүн жоболоруна ылайык документтештирилүүгө тийиш.
566. Фармакокөзөмөл системасынын сапат системасын колдоо жана өркүндөтүү боюнча талаптарга ылайык катталган күбөлүк ээлери жана ыйгарым укуктуу органдар тарабынан фармакокөзөмөл боюнча ишти аткаруу үчүн жетиштүү квалификациялуу жана окутулган кызматкерлер менен камсыз кылынууга тийиш. Фармакокөзөмөл боюнча ишти аткарууга тартылган адистер аткарылуучу функцияларга жана милдеттерге ылайык баштапкы жана мезгилдүү андан кийинки окутуудан өтүүгө тийиш. Кызматкерлердин компетенттүүлүгүн документтештирүү, сактоо жана өнүктүрүү максатында фармакокөзөмөл системасын инспекциялоо же инспекциялоо учурунда баалоо үчүн жеткиликтүү окутуу планын жана отчетторун түзүү талап кылынат.
567. Мүчө мамлекеттердин ыйгарым укуктуу органдары катталган күбөлүк ээлери тарабынан берилген терс реакциялар жөнүндө жеке билдирүүлөрдүн сапатына жана толуктугуна, ошондой эле терс реакциялар жөнүндө билдирүүлөрдү берүү мөөнөттөрү боюнча талаптардын аткарылышына баа берүүнү үзгүлтүксүз аткарат. Аткарылган баалоонун жыйынтыгы боюнча катталган күбөлүк ээлерине туура келбегендиги аныкталган учурда оңдоп-түзөтүүчү иш-чаралар жана аларды аткаруу мөөнөттөрү боюнча сунуштарды камтыган отчеттор жөнөтүлүшү мүмкүн. Түзөтүүчү иш-чараларды аткаруу ыкмасы жана сунуш кылынган аткаруу мөөнөттөрү сапат системасынын аныкталган дал келбестигине жараша болот (мисалы, жеке билдирүүдө колдонулган MedDRAнын терминологиялык кодун оңдоо мурда берилген билдирүүгө өзгөртүүлөрдү киргизүү жолу менен жүргүзүлүшү мүмкүн).
568. Катталган күбөлүк ээлери жана ыйгарым укуктуу органдар терс реакциялар жөнүндө потенциалдуу кайталоочу билдирүүлөрдү табууга, баалоого, тастыктоого жана иштеп чыгууга кепилдик бере тургандай кылып кайталанма билдирүүлөрдү башкаруу боюнча биргелешип иш жүргүзүүгө тийиш.


28. Бир нече жөнөтүүчүлөр менен алуучулардын ортосунда терс реакциялар жөнүндө маалыматтарды электрондук түрдө алмашуу

569. Бир нече жөнөтүүчүлөрдүн же алуучулардын ортосунда терс реакциялар жөнүндө маалыматтарды электрондук түрдө алмашуу зарылдыгы катталган күбөлүк ээлеринин контракттык милдеттенмелери же терс реакциялар жөнүндө маалыматтарды топтоо процесстерин уюштуруунун башка өзгөчөлүктөрү менен байланыштуу болушу мүмкүн.
570. Терс реакциялар жөнүндө маалыматтарды алмашуу 
жол-жоболору, жеке билдирүүнү берүүгө катышкан тарапка тиешелүү терс реакция жөнүндө жаңы маалыматтар жеткиликтүү болгондон башка учурларда терс реакция жөнүндө маалыматтар алмашуу процессинде жоголуп же өзгөртүлбөй тургандай кылып уюштурулушу жана аткарылышы зарыл.
571. Жөнөтүүлүүчү билдирүүдөгү каталар же дал келбестиктер аныкталган учурда терс реакциялар жөнүндө берилген билдирүүлөрдүн сапатын жакшыртуу максатында жөнөтүүчү баштапкы билдирүүгө тиешелүү түзөтүүлөрдү киргизүүнү камсыз кылуу үчүн билдирүүнүн баштапкы булагына кайрылышы зарыл. Терс реакциялар жөнүндө билдирүүлөрдү берүүгө карата талаптар менен белгиленген мөөнөттө баштапкы билдирүүгө оңдоолорду аткаруу мүмкүн болбогон учурда жөнөтүүчү маалыматтардын туура эмес түзүмүн оңдоо бөлүгүндө өз алдынча өзгөртүүлөрдү киргизе алат.
572. Терс реакциялар жөнүндө электрондук түрдө маалыматтарды бөлүшүүнүн бардык этаптарында терс реакциялар жөнүндө кийинки маалыматты көрсөтүү бөлүгүндө E2B электрондук маалыматтар форматына карата талап аткарылышы зарыл. Бул талаптарды аткарбоо терс реакциялар жөнүндө электрондук маалыматтарды башкаруу системасын бузуу коркунучун жаратат жана алуучунун терс реакциялардын маалыматтар базасында кайталанган билдирүүлөрдүн пайда болушуна өбөлгө түзөт. 

29. Дүйнөлүк саламаттык сактоо уюму менен кызматташуу

573. Ыйгарым укуктуу органдар өз аймактарында аныкталган жана дары-дармектерге шектүү терс реакциялар жөнүндө жеке билдирүүлөрдү Дүйнөлүк саламаттык сактоо уюмунун терс реакциялар жөнүндө маалыматтар базасына киргизүү максатында Дүйнөлүк саламаттык сактоо уюмунун кызматташуу борборуна үзгүлтүксүз берип турууну камсыз кылышат.

VIII. Коопсуздук боюнча мезгилдүү жаңыланып 
туруучу отчет
574. Коопсуздук боюнча мезгилдүү жаңыланып туруучу отчет фармакокөзөмөл боюнча документ болуп саналат, ал катталган күбөлүк ээсине каттоодон кийинки мезгилдин белгилүү этаптарында 
дары-дармектин «пайда – тобокелдик» катышына баа берүүгө мүмкүндүк берет.
575. Мүчө мамлекеттердин ыйгарым укуктуу органдары тарабынан мүмкүн болуучу жаңы аныкталган тобокелдиктерди жана алардын 
дары-дармектин «пайда – тобокелдик» катышын баалоого тийгизген таасирин аныктоо менен коопсуздук боюнча мезгилдүү жаңыланып туруучу отчетту баалоо аткарылууга тийиш. Коопсуздук боюнча мезгилдүү отчетту баалоонун натыйжалары боюнча мүчө мамлекеттин ыйгарым укуктуу органы дары-дармектин коопсуздугуна же натыйжалуулугуна андан аркы изилдөөлөрдү жүргүзүү, дары-дармектин каттоо статусуна карата тигил же бул аракеттерди колдонуу же пайда тобокелдиктен ашып кеткен учурда аны колдонууну камсыз кылуу максатында дары-дармектин жалпы мүнөздөмөсүнө өзгөртүүлөрдү киргизүү зарылдыгын аныктайт.

1. Коопсуздук боюнча мезгилдүү жаңыланып туруучу отчеттун максаттары
576. Коопсуздук боюнча мезгилдүү жаңыланып туруучу отчеттун негизги максаты дары-дармектин коопсуздугу жана бул маалыматтардын коопсуздук профилине же натыйжалуулугуна кумулятивдик таасири жөнүндө бардык жаңы маалыматтарды эске алуу менен дары-дармектин «пайда – тобокелдик» катышына толук жана сын көз менен талдоо болуп саналат. Коопсуздук боюнча мезгилдүү жаңыланып туруучу отчет 
дары-дармектин жашоо циклинин белгилүү бир этаптарында анын 
«пайда – тобокелдик» катышын каттоодон кийинки баалоонун куралы болуп саналат.
577. Коопсуздук боюнча мезгилдүү жаңыланып туруучу отчет коопсуздук же натыйжалуулук жөнүндө маанилүү маалыматты токтоосуз берүү үчүн иштелип чыккан эмес, ошондой эле жаңы коопсуздук маалыматын аныктоо куралы болуп саналбайт. Коопсуздук боюнча мезгилдүү жаңыланып туруучу отчетто коопсуздук жана натыйжалуулук жөнүндө маалыматтарды кумулятивдик баалоону аткаруу дары-дармектин коопсуздук профилинин же натыйжалуулугунун жаңы аспектилерин идентификациялоого алып келиши мүмкүн.
578. Катталган күбөлүк ээси жаңы маалыматтардын 
«пайда – тобокелдик» катышына тийгизген таасирин баалоону жана талдоону дайыма аткарууга, бул көрсөткүчтү кайра баалоону жүргүзүүгө, ошондой эле дары-дармекти каттоодон кийинки колдонуу процессинде анын коопсуздугу жөнүндө жаңы маалыматты табууда тобокелдиктерди башкаруу жана аларды минималдаштыруу боюнча натыйжалуу чараларды киргизүү жолу менен «пайда – тобокелдик» катышын оптималдаштыруу зарылдыгын аныктоого тийиш.
2. Коопсуздук боюнча мезгилдүү жаңыланып туруучу отчетто 
«пайда – тобокелдик» катышын баалоо принциптери

579. «Пайда – тобокелдик» катышын баалоо калктын ден-соолугун коргоону камсыз кылуу жана тобокелдикти минималдаштыруунун натыйжалуу чараларын ишке ашыруу аркылуу бейтаптардын коопсуздук деңгээлин жогорулатуу максатында дары-дармектин бүткүл жашоо цикли бою үзгүлтүксүз мүнөзгө ээ болушу зарыл. Отчеттук мезгилдерди түзгөн тиешелүү убакыт аралыгында топтолгон дары-дармектин коопсуздугу жана натыйжалуулугу жөнүндө маалымат мындай баалоо жана талдоо үчүн негиз болуп саналат.
580. Тобокелдикти баалоо дары-дармекти колдонуунун бардык аспектилери, анын ичинде дары-дармекти узак убакытка колдонуу, реалдуу медициналык практикада колдонуу өзгөчөлүктөрү, дары-дармектин жалпы мүнөздөмөсүнө же медициналык колдонуу боюнча нускамага ылайык эмес колдонуу, өзгөчө популяцияларда колдонуу жөнүндө маалыматка негизделет. Дары-дармектин жалпы мүнөздөмөсүнө же медициналык колдонуу боюнча нускамага ылайык эмес колдонуунун натыйжалары жөнүндө маалымат булактарына реалдуу медициналык практика шартында дары-дармекти колдонуу тууралуу дайындар, капилет репорт берүүнүн дайындары жана илимий медициналык адабияттардагы жарыялоолор кирет. Пайданы баалоо клиникалык изилдөөлөрдүн жүрүшүндө алынган натыйжаларга жана колдонууга бекитилген көрсөткүчтөр боюнча реалдуу медициналык практикада колдонуунун натыйжаларына негизделет. 
«Пайда – тобокелдик» катышынын интеграцияланган баалоосу колдонууга жактырылган көрсөткүчтөрдүн ар бири боюнча аткарылышы зарыл жана дары-дармектин жалпы мүнөздөмөсүнө же медициналык колдонуу боюнча нускамага ылайык эмес дары-дармекти колдонуу менен байланышкан тобокелдиктерди эске алышы зарыл.
581. Баалоо төмөнкү этаптарды камтыйт:
а) жаңы идентификацияланган же потенциалдуу тобокелдиктер жөнүндө күбөлөндүргөн мүмкүн болгон жаңы сигналдарды аныктоо менен же мурда идентификацияланган тобокелдиктер боюнча болгон билимдерин толуктоо менен отчеттук мезгилде алынган коопсуздук жөнүндө бардык маалыматтарды сын көз менен талдоо;
б) отчеттук мезгилде дары-дармектин коопсуздугу жана натыйжалуулугу жөнүндө бардык алынган маалыматтарды (клиникалык изилдөөлөрдүн алкагында, ошондой эле дары-дармекти медициналык практикада колдонууда) сын көз менен жалпылоо жана бул маалыматтын 
дары-дармектин «пайда – тобокелдик» катышына тийгизген таасирин баалоо;
в) дары-дармек биринчи катталган күндөн же кайсы бир мамлекетте интервенциялык клиникалык изилдөө жүргүзүүгө биринчи уруксат берилген күндөн тартып бардык кумулятивдик маалыматтардын негизинде 
«пайда – тобокелдик» катышына интегралдык талдоо жүргүзүү. Эгерде интервенциялык клиникалык изилдөөнү жүргүзүүгө биринчи уруксаттын датасы жеткиликсиз болсо же катталган күбөлүк ээси дары-дармекти клиникалык иштеп чыгуу жөнүндө маалыматтарга жете албаса, 
дары-дармекти колдонууну баштоонун эң эрте жеткиликтүү мезгили кумулятивдик маалыматтарды андан ары киргизүү жана баалоо үчүн баштапкы этап катары колдонулушу мүмкүн;
г) отчеттук мезгил ичинде аткарылган тобокелдикти минималдаштыруу чаралары жана пландаштырылган тобокелдикти минималдаштыруу чаралары жөнүндө маалыматтарды жалпылоо;
д) фармакокөзөмөл боюнча кошумча чаралар боюнча сигналдарды, тобокелдиктерди жана (же) сунуштарды баалоо планын аныктоо.

3. Мезгилдүү жаңыланып туруучу коопсуздук отчетун даярдоо принциби
582. Катталган күбөлүк ээси ошол дары-дармектер үчүн бардык жактырылган көрсөткүчтөр, аларды киргизүү ыкмалары, чыгаруу формалары жана дозалоо режимдери боюнча бир эле таасир этүүчү затты же таасир этүүчү заттардын бир эле айкалышын камтыган бардык өндүрүлгөн дары-дармектер үчүн коопсуздук боюнча мезгилдүү жаңыланып туруучу бирдиктүү отчетту даярдоого тийиш. Айрым учурларда коопсуздук профилинин аспектилерин тиешелүү сыпаттоо жана талдоо менен жана өзүнчө мезгилдүү жаңыланып туруучу коопсуздук отчетунун өзүнчө бөлүмү катары өзүнчө көрсөткүчтөр, чыгарылыш формалары, киргизүү ыкмалары же дозалоо режимдери жөнүндө маалыматтарды берүү талап кылынышы мүмкүн. Коопсуздук боюнча өзүнчө мезгилдүү жаңыланып туруучу отчетту даярдоо өзгөчө учурларда (мисалы, ушул дары-дармекти чыгаруунун башка формаларынан медициналык колдонууга карата толугу менен айырмаланган көрсөткүчтөр менен чыгаруу формасы болгондо) ыйгарым укуктуу орган менен макулдашуу боюнча негизделиши мүмкүн.
3. Маалымдамалык маалымат

583. Катталган күбөлүк ээси тарабынан дары-дармек жөнүндө маалымдамалык маалымат катары референттик маалыматтын төмөнкү булактары пайдаланылышы мүмкүн:
катталган күбөлүк ээсинин коопсуздук жөнүндө маалыматты, колдонууга көрсөтмөлөрдү, дозалоо режимин, фармаконадзордук касиеттерин жана дары-дармекке карата башка маалыматтарды камтыган дары-дармек жөнүндө негизги маалыматтардын тизмеги. Дары-дармектер жөнүндө негизги маалыматтардын тизмегине киргизилген коопсуздук маалыматы катталган күбөлүк ээсинин коопсуздугу жөнүндө негизги маалымат катары аныкталат. Коопсуздук боюнча мезгилдүү жаңыланып туруучу отчетту даярдоодо коопсуздук жөнүндө маалымдамалык маалымат жана дары-дармектин тобокелдигине жана пайдасына баа берүүнү аткарууда колдонууга негизги жактырылган көрсөткүчтөр катары дары-дармек жөнүндө негизги маалыматтардын тизмегинин колдонуудагы версиясы пайдаланылышы мүмкүн, ал документтин отчеттук мезгилинин аягына жакыныраак болот. Эгерде дары-дармек жөнүндө негизги маалыматтардын тизмеги колдонууга жактырылган көрсөткүчтөр жөнүндө маалыматты камтыбаса, катталган күбөлүк ээси тарабынан маалымдаманын ушул бөлүмү боюнча пайдаланылган башка документ аныкталышы жана көрсөтүлүшү мүмкүн;
катталган күбөлүк ээсинде дары-дармек жөнүндө негизги маалыматтардын тизмеги же дары-дармек үчүн коопсуздук жөнүндө негизги маалыматтар жок болгон учурда (мисалы, эгерде дары-дармек бир мамлекеттин же региондун аймагында гана катталса же кайра чыгарылган же жакшы изилденген дары-дармек көп жылдар бою колдонулса), коопсуздук боюнча мезгилдүү жаңыланып туруучу отчетту даярдоодо маалымдамалык маалымат катары колдонулган башка документ катталган күбөлүк ээси тарабынан аныкталышы жана көрсөтүлүшү мүмкүн. Бул учурда маалымдамалык маалымат катары мүчө мамлекеттин ыйгарым укуктуу органы тарабынан жактырылган дары-дармектин жалпы мүнөздөмөсү пайдаланылышы мүмкүн. Колдонууга жактырылган көрсөтмөлөр бөлүгүндөгү маалымдамалык маалымат коопсуздук маалыматынан өзүнчө документ болгон учурда, бул документтин отчеттук мезгилдин аягына жакыныраак жарактуу версиясы тиркеме катары мезгилдүү жаңыланып туруучу коопсуздук отчетуна киргизилиши зарыл.
584. Катталган күбөлүк ээси тарабынан отчеттук мезгилде болуп өткөн жана «Дары-дармектин коопсуздугу жөнүндө маалымдамага киргизилген өзгөртүүлөр» деген 4-бөлүмдө жана эгер мүмкүн болсо, коопсуздук боюнча мезгилдүү жаңыланып туруучу отчеттун «Сигналдарды жана тобокелдикти баалоо» деген 16-бөлүмүндө баяндалган, коопсуздук боюнча жаңы маалыматты алууга байланыштуу дары-дармек жөнүндө маалымдаманы жана (же) коопсуздук боюнча маалымдамалык маалыматты кайра карап чыгуу зарылчылыгына баа берүү дайыма аткарылууга тийиш. Берилген олуттуу өзгөрүүлөр төмөнкүлөрдү камтышы мүмкүн:
а) «Каршы көрсөтмөлөр», «Колдонууда атайын көрсөтмөлөр жана сактык чаралары» бөлүмдөрүнө өзгөртүүлөр;
б) «Терс реакциялар», «Башка дары-дармектер менен өз ара аракеттенүү жана өз ара аракеттенүүнүн башка түрлөрү» бөлүмдөрүнө толуктоолор;
в) «Ашыкча дозалоо» бөлүмүн маанилүү жаңы маалыматтар менен толуктоо;
г) дары-дармекти колдонуунун анын коопсуздугу же жетишсиз терапевттик натыйжалуулугу жөнүндө маалыматтардын негизинде киргизилген көрсөткүчтөрүн алып салуу же башка чектөөлөр.
585. Катталган күбөлүк ээси отчеттук мезгилдин акырына карата колдонулуучу дары-дармектин маалымдамасынын бардык версияларынын көчүрмөлөрүн (мисалы, коопсуздук боюнча бир мезгилдүү жаңылануучу отчетко киргизилген дары-дармекти чыгаруунун ар кандай формалары үчүн) коопсуздук боюнча мезгилдүү жаңыланып туруучу отчеттун тиркемеси катары берүүгө тийиш. Дары-дармектин маалымдамасынын версиясы күчүнө кирген күнү болушу зарыл жана катталган күбөлүк ээси тарабынан көзөмөлгө алынууга тийиш.
586. Дары-дармектин колдонуудагы маалымдамасына өзгөртүүлөрдү киргизүүнү талап кылган коопсуздук жөнүндө маанилүү маалымат алынган учурда, маалыматтарды топтоо аяктаган күндөн тартып коопсуздук боюнча мезгилдүү жаңыланып туруучу отчет мүчө мамлекеттин ыйгарым укуктуу органына берилгенге чейин бул маалымат, эгерде мүмкүн болсо, «Коопсуздук боюнча мезгилдүү жаңыланып туруучу отчетту даярдоо аяктагандан кийин алынган маанилүү маалымат» деген 14-бөлүмгө киргизилиши зарыл.
5. Мезгилдүү жаңыланып туруучу коопсуздук отчетунун мазмуну
587. Коопсуздук боюнча мезгилдүү жаңыланып туруучу отчет 
дары-дармек биринчи катталган күндөн тартып кумулятивдик маалыматтарды камтууга жана отчеттук мезгилде алынган жаңы маалыматтарды бөлүп берүүгө тийиш. Кумулятивдик маалымат дары-дармектин коопсуздугуна жалпы баа берүүдө жана анын «пайда – тобокелдик» катышына интеграцияланган баа берүүдө каралат.
588. Дары-дармекти клиникалык иштеп чыгуу каттоодон кийинки этапта улантылышы мүмкүн болгондуктан, мезгилдүү жаңыланып туруучу коопсуздук отчетуна жактырылбаган көрсөткүчтөр же жактырылбаган чөйрөлөр боюнча каттоодон кийинки же клиникалык изилдөөлөрдүн маалыматтары киргизилиши зарыл. Дары-дармектин жалпы мүнөздөмөсүнө же медициналык колдонуу боюнча нускамага ылайык эмес колдонуунун натыйжалары боюнча алынган дары-дармектин коопсуздугу жөнүндө маалыматтар, эгерде ал колдонулса жана негиздүү болсо, коопсуздук боюнча мезгилдүү жаңыланып туруучу отчетто тиешелүү тобокелдиктерди баалоого киргизилиши зарыл.
589. Коопсуздук боюнча мезгилдүү жаңыланып туруучу отчет 
дары-дармектин коопсуздугу жана натыйжалуулугу жөнүндө маанилүү маалыматтарды алуунун бардык булактары жөнүндө жалпылоочу маалыматты камтууга тийиш, алар катталган күбөлүк ээси жеткиликтүү болгон «пайда – тобокелдик» катышын кезектеги баалоону аткарууда эске алынууга тийиш. Коопсуздук боюнча мезгилдүү жаңыланып туруучу отчетту даярдоодо колдонула турган дары-дармектин коопсуздугу жана натыйжалуулугу жөнүндө маалыматтар булактары төмөнкүлөрдү камтыйт:
а) клиникага чейинки изилдөөлөр (токсикологиялык жана in vitro изилдөө);
б) капилет репорт берүү;
в) активдүү мониторинг ыкмалары (мисалы, ички же тышкы маалыматтар базаларын талдоо); 
г) дары-дармектердин сапатын изилдөө;
д) дары-дармектерди колдонууну баалоо боюнча изилдөө;
е) клиникалык изилдөөлөр, анын ичинде жактырылбаган көрсөткүчтөр боюнча изилдөө;
ж) регистрлерди кошо, обсервациялык изилдөө;
з) бейтаптарды колдоо программалары;
и) системалык сын-пикирлердин жана мета-анализдердин маалыматтары;
к) катталган күбөлүк ээсинин Интернет тармагындагы сайттары;
л) илимий медициналык адабияттардын жарыяланган маалыматтары же макалалардын кыскача баяндамасы, анын ичинде илимий конференцияларда жана жолугушууларда берилген маалыматтар;
м) жарыяланбаган колжазмалар;
н) лицензиялоо боюнча өнөктөштөрдүн, башка демөөрчүлөрдүн же илимий-изилдөө мекемелеринин маалыматтары;
о) ыйгарым укуктуу органдардын (дүйнөнүн бардык мамлекеттеринин) маалыматтары.
590. Маалыматтар булактарынын тизмеги аягына чыкпаган болуп эсептелет, маалыматтардын кошумча булактары катталган күбөлүк ээси тарабынан коопсуздук боюнча мезгилдүү жаңыланып туруучу отчетто коопсуздук жана натыйжалуулук жөнүндө маалымат берүү, 
«пайда – тобокелдик» катышын тийиштүү баалоо жана отчеттук мезгилде белгилүү болгон жана аныкталган дары-дармектин коопсуздук профилинин жана натыйжалуулугунун маанилүү аспектилерин туура чагылдыруу максатында колдонулушу мүмкүн. Маалыматтардын коопсуздугу боюнча мезгилдүү жаңыланып туруучу отчетту даярдоодо пайдаланылган булактардын тизмеси катталган күбөлүк ээси тарабынан документтин тиркемесинде берилүүгө тийиш.
591. Коопсуздук боюнча мезгилдүү жаңыланып туруучу отчет ушул Эрежелердин 590-пункту менен аныкталган бөлүмдөрдөн турган документ формасында иштелип чыгууга тийиш. Бөлүмдүн талаптары бардык катталган күбөлүк ээлерине тийиштүү. Маалыматтарды берүүнүн көлөмү бөлүмдөр боюнча катталган күбөлүк ээлеринин коопсуздук боюнча мезгилдүү жаңыланып туруучу отчетко киргизилүүчү маалымат булактарына жеткиликтүүлүгүнүн ар кандай деңгээлине жараша ар кандай болушу мүмкүн. Мисалы, клиникалык изилдөөнүн демөөрчүсү болгон катталган күбөлүк ээси бейтаптардын деңгээлиндеги маалыматтардын толук көлөмүнө ээ, ал эми ушул клиникалык изилдөөнүн демөөрчүсү болбогон башка катталган күбөлүк ээси үчүн жарыяланган маалыматтарга гана жетүүгө болот.
592. Коопсуздук боюнча мезгилдүү жаңыланып туруучу отчеттун айрым бөлүмдөрүндө берилген маалыматтардын деталдаштыруу деңгээли отчеттук мезгилде белгилүү жана аныкталган дары-дармектин пайдасынын жана тобокелдигинин катышын баалоонун негизги компоненттерин түзгөн коопсуздук жана натыйжалуулук профилинин маанилүү аспекттерине жараша аныкталууга тийиш.
593. Коопсуздук боюнча мезгилдүү жаңыланып туруучу отчет төмөнкү түзүмгө ээ болушу зарыл:
I бөлүк. Титулдук баракча, анын ичинде коопсуздук боюнча мезгилдүү жаңыланып туруучу отчетту даярдоо үчүн жооптуу адамдын колу 
II бөлүк. Кыскача баяндама (резюме)
III бөлүк. Коопсуздук боюнча мезгилдүү жаңыланып туруучу отчеттун мазмуну
1-бөлүм. Киришүү
2-бөлүм. Дүйнөдөгү дары-дармектин каттоо статусу
3-бөлүм. Дары-дармектин коопсуздугу жөнүндө келип түшкөн маалыматтарга байланыштуу отчеттук мезгилде кабыл алынган чаралар
4-бөлүм. Дары-дармектин коопсуздугу жөнүндө маалымдамага киргизилген өзгөртүүлөр
5-бөлүм. Дары-дармектин таасирине дуушар болгон бейтаптардын санын жана медициналык практикада колдонуу өзгөчөлүктөрүн баалоо
5.1-бөлүмчө. Клиникалык изилдөөлөрдө дары-дармектердин таасирине дуушар болгон бейтаптардын жалпы саны
5.2-бөлүмчө. Дары-дармектин таасирине дуушар болгон бейтаптардын жалпы саны, аны рынокто колдонуу маалыматтары боюнча
6-бөлүм. Жалпыланган таблицалык маалыматтар 
6.1-бөлүмчө. Негизги маалымат
6.2-бөлүмчө. Клиникалык изилдөөлөрдүн жүрүшүндө аныкталган олуттуу жагымсыз кубулуштар боюнча жалпыланган маалымат
6.3-бөлүмчө. Дары-дармекти каттоодон кийинки колдонуунун маалыматтары боюнча жалпыланган маалымат
7-бөлүм. Отчеттук мезгил ичинде клиникалык изилдөөлөрдүн жүрүшүндө алынган маанилүү маалыматтардын кыскача баяндамасы
7.1-бөлүмчө. Аяктаган клиникалык изилдөөлөр 
7.2-бөлүмчө. Уланып жаткан клиникалык изилдөөлөр 
7.3-бөлүмчө. Узак мөөнөттүү кийинки бейтаптардын мониторинги
7.4-бөлүмчө. Дары-дармекти башка терапиялык колдонуу
7.5-бөлүмчө. Белгиленген дозанын айкалыштарында дары-дармекти колдонууда коопсуздуктун жаңы маалыматтары 
8-бөлүм. Интервенциялык эмес изилдөө маалыматтары 
9-бөлүм. Башка клиникалык изилдөөлөрдүн маалыматтары жана башка булактардан алынган маалыматтар
9.1-бөлүмчө. Башка клиникалык изилдөөлөрдүн маалыматтары 
9.2-бөлүмчө. Дары-дармекти колдонуунун каталары 
10-бөлүм. Клиникага чейинки (клиникалык эмес) изилдөөлөрдүн маалыматтары 
11-бөлүм. Илимий медициналык адабияттардын маалыматтары 
12-бөлүм. Башка мезгилдүү жаңыланып туруучу коопсуздук отчеттору
13-бөлүм. Көзөмөлдөнүүчү клиникалык изилдөөлөрдө белгиленген дары-дармектердин жетишсиз терапиялык натыйжалуулугу 
14-бөлүм. Мезгилдүү жаңыланып туруучу коопсуздук отчетун даярдоо аяктагандан кийин алынган маанилүү маалыматтар
15-бөлүм. Сигналдарга сереп (жаңы, каралып жаткан жана жабык) 
16-бөлүм. Сигналдарды жана тобокелдикти баалоо
16.1-бөлүмчө. Коопсуздук маселелери боюнча жалпыланган маалымат
16.2-бөлүмчө. Сигналдарды баалоо 
16.3-бөлүмчө. Тобокелдиктерди жана жаңы маалыматтарды баалоо
16.4-бөлүмчө. Тобокелдиктердин мүнөздөмөсү
16.5-бөлүмчө. Тобокелдикти минималдаштыруу иш-чараларынын натыйжалуулугу (эгерде алар колдонулса)
17-бөлүм. Пайданы баалоо
17.1-бөлүмчө. Дары-дармектердин натыйжалуулугу жөнүндө маанилүү маалымат
17.2-бөлүмчө. Жаңы аныкталган натыйжалуулук маалыматы 
17.3-бөлүмчө. Пайданын мүнөздөмөсү
18-бөлүм. Бекитилген көрсөткүчтөр боюнча «пайда – тобокелдик» катышынын интеграцияланган талдоосу
18.1-бөлүмчө. «Пайда – тобокелдик» катышынын контекстинде интегралдык талдоо (медициналык муктаждыкты жана маанилүү альтернативаларды кошо алганда)
18.2-бөлүмчө. «Пайда – тобокелдик» катышын талдоо жол-жобосун баалоо 
19-бөлүм. Коопсуздук боюнча мезгилдүү жаңыланып туруучу отчеттун корутундусу жана сунушталган кийинки аракеттер
20-бөлүм. Коопсуздук боюнча мезгилдүү жаңыланып туруучу отчетко тиркемелер
I бөлүк. Титулдук барак
594. Титулдук баракта төмөнкү маалыматтар камтылууга тийиш:
дары-дармектин жана таасир этүүчү заттын аталышы:
дары-дармекти каттоонун эл аралык датасы; 
отчеттук мезгил;
отчет түзүлгөн дата;
катталган күбөлүк ээсинин дайындары;
коопсуздук боюнча мезгилдүү жаңыланып туруучу отчетко киргизилген маалыматтын купуялуулугун көрсөтүү.
Коопсуздук боюнча мезгилдүү жаңыланып туруучу отчеттун титулдук барагы фармакокөзөмөл боюнча ыйгарым укуктуу адамдын же коопсуздук боюнча мезгилдүү жаңыланып туруучу отчетту жактыруу функциясы берилген адамдын колу менен күбөлөндүрүлүүгө тийиш.
Эгерде катталган күбөлүк ээсинде каттоонун иш жүзүндөгү эл аралык датасы жөнүндө маалымат жок болсо, анда жарыяланган эл аралык каттоо даталарынын тизмелерине кайрылуу зарыл. Эгерде дары-дармек кандайдыр бир тизмеге киргизилбесе, катталган күбөлүк ээси ыйгарым укуктуу орган менен аракеттеги затка каттоо күбөлүгүн алган биринчи белгилүү датаны эл аралык каттоо датасы катары пайдалануу мүмкүнчүлүгүн макулдашуусу зарыл.
II бөлүк. Кыскача баяндама (резюме)
595. Коопсуздук боюнча мезгилдүү жаңыланып туруучу отчеттун түзүмдүк элементинин максаты ушул отчеттун  мазмунун жана эң маанилүү маалыматтарды жалпылаштырып, кыскача тааныштыруу болуп  эсептелет. Кыскача баяндамада төмөнкү маалыматтар камтылышы зарыл:
а) киришүү, отчеттук мезгилди көрсөтүү;
б) дары-дармектин аталышы, фармакотерапевттик классы, таасир этүү механизми, колдонуу көрсөтмөлөрү, чыгаруу формасы (формалары), дозасы (дозалары), киргизүү ыкмасы (ыкмалары);
в) клиникалык изилдөөлөрдүн жүрүшүндө кумулятивдик таасирди баалоо;
г) ушул каттоодон кийинки мезгил үчүн каттоодон кийинки колдонуунун жана кумулятивдик таасирдин интервалын баалоо;
д) аймагында дары-дармекти колдонууга уруксат берилген мамлекеттердин саны; 
е) «пайда – тобокелдик» катышын баалоо жөнүндө жалпыланган маалымат;
ж) клиникалык изилдөө этабында изилдөөчүнүн брошюрасына жана каттоодон кийинки этапта дары-дармектин жалпы мүнөздөмөсүнө киргизилген олуттуу өзгөртүүлөрдү же тобокелдикти минималдаштыруунун башка чараларын кошо алганда коопсуздук профилинин аспектилерине байланыштуу кабыл алынган жана сунуш кылынган аракеттер;
з) корутунду.
6. Коопсуздук боюнча мезгилдүү жаңыланып туруучу отчеттун ар бир бөлүмүнүн мазмунуна карата талаптар
III бөлүк. Коопсуздук боюнча мезгилдүү жаңыланып туруучу 
отчеттун мазмуну
596. Кыскача баяндама (резюме) мезгилдүү жаңыланып туруучу коопсуздук отчетунун мазмунунун таблицасы менен коштолууга тийиш.
1-бөлүм. Киришүү
597. Киришүүдө төмөнкү маалыматтар камтылышы зарыл:
а) эл аралык каттоо датасы жана отчеттук мезгили;
б) дары-дармектин аталышы, фармакотерапевттик классы, таасир этүү механизми, колдонууга жактырылган көрсөткүчтөрү, чыгаруунун формасы (формалары), дозасы (дозалары), киргизүү ыкмасы (ыкмалары);
в) дары-дармекти дайындоо менен дарыланып жаткан жана клиникалык изилдөөлөргө киргизилген чөйрөнүн кыскача баяндамасы.
2-бөлүм. Дүйнөдөгү дары-дармектин каттоо статусу
598. Бул бөлүмдө төмөнкү кыскача серептик маалымат берилиши зарыл:
а) дүйнөнүн кайсы мамлекетинде болбосун биринчи катталган даталары;
б) колдонууга бекитилген көрсөткүчтөр;
в) чыгаруунун катталган формалары жана дозалары;
г) дары-дармек катталган мамлекеттердин көрсөтмөсү.
3-бөлүм. Дары-дармектин коопсуздугу жөнүндө маалыматтарга байланыштуу отчеттук мезгилде кабыл алынган чаралар
599. Бул бөлүмдө ыйгарым укуктуу органдар, катталган күбөлүк ээси, клиникалык изилдөөлөрдүн демөөрчүсү, маалыматтарды мониторингдөө жана баалоо боюнча комитет, этика боюнча комитет тарабынан жүргүзүлүп жаткан клиникалык изилдөөлөргө, ошондой эле каттоодон кийинки колдонууга карата отчеттук мезгилдеги коопсуздук жөнүндө маалыматтардын негизинде кабыл алынган олуттуу чаралардын сыпаттамасы берилет. Бул чараларга:
катталган дары-дармектин «пайда – тобокелдик» катышына олуттуу таасир тийгизген;
конкреттүү клиникалык изилдөөлөрдү жүргүзүүгө же жалпысынан дары-дармектерди клиникалык иштеп чыгуу программасына таасир эткен чаралар кирет.
Бөлүмдө бул чараларды көрүү үчүн негиздер жана кошумча маалыматтар (болсо) көрсөтүлүшү зарыл. Бул бөлүмдө, ошондой эле, мурда көрүлгөн чаралардын статусун жаңыртуу жөнүндө кыскача маалымат берилет.
600. Изилденүүчү дары-дармекке карата кабыл алынган олуттуу чаралар төмөнкүлөрдү камтышы мүмкүн:
а) коопсуздук аспектилери же этикалык маселелер боюнча клиникалык изилдөөлөрдү жүргүзүүгө уруксат берүүдөн баш тартуу;
б) клиникалык изилдөөлөрдү жарым-жартылай же толук токтото туруу же коопсуздук же терапевттик натыйжалуулуктун жетишсиздиги жөнүндө табылган маалыматтардын себеби боюнча мурда пландаштырылган мөөнөттө клиникалык изилдөөлөрдү толук токтотуу;
в) изилденүүчү дары-дармекти же салыштыруу препаратын чакыртып алуу;
г) клиникалык изилдөөнүн жүрүшүндө изилденүүчү көрсөтмө боюнча колдонууга уруксат берүүдөн баш тартуу, ошондой эле каттоого өтүнмө берүүдөн ыктыярдуу баш тартуу;
д) тобокелдикти минималдаштыруу чаралары, анын ичинде:
изилдөө протоколуна киргизилүүчү жана дары-дармектин коопсуздугу же натыйжалуулугу жөнүндө маалыматтар менен шартталган өзгөртүүлөр (мисалы, дозалоо режимин өзгөртүү, клиникалык изилдөөлөргө киргизүү же киргизбөө критерийлерин өзгөртүү, изилдөө субъекттерине мониторинг жүргүзүү боюнча кошумча чараларды киргизүү, изилдөөнүн узактыгын чектөө); 
изилденип жаткандардын санын же колдонуу көрсөткүчтөрүн чектөөлөр:
коопсуздук профилинин аспектилерине байланыштуу маалымдалган макулдашуунун өзгөрүүлөрү;
дары-дармектин курамынын өзгөрүшү;
дары-дармектин коопсуздугу жөнүндө маалымат берүүнүн өзгөчө тартиби боюнча мүчө мамлекеттердин ыйгарым укуктуу органдарынын кошумча талабы;
изилдөөчү дарыгерлерге же медицина кызматкерлерине атайын маалымат берүү;
коопсуздук профилинин аспектилерин баалоо боюнча жаңы изилдөөлөрдү жүргүзүүнү пландаштыруу.
601. Катталган дары-дармекке карата кабыл алынган олуттуу чаралар өзүнө төмөнкүлөрдү камтыйт:
а) каттоо күбөлүгүнүн колдонулушун узартуудан баш тартуу;
б) каттоо күбөлүгүн токтото туруу же кайра алуу;
в) сапаттын кемтиги же дары-дармектин сапатына байланыштуу башка себептер табылганына байланыштуу кабыл алынган чаралар;
г) тобокелдикти минималдаштыруу боюнча планды киргизүү: 
жайылтуудагы олуттуу чектөөлөр же башка тобокелдикти минималдаштыруу чаралары;
дары-дармектин жалпы мүнөздөмөсүнүн олуттуу өзгөрүүлөрү, анын ичинде дары-дармек дайындалган бейтаптардын тобунун же дайындоонун көрсөткүчтөрүн чектөө;
медициналык кызматкерлерге атайын маалымдоо;
каттоодон кийинки изилдөөлөрдү жүргүзүү боюнча ыйгарым укуктуу органдардын талабы.
4-бөлүм. Дары-дармектин коопсуздугу жөнүндө маалымдамалык маалыматка киргизилген өзгөртүүлөр
602. Ушул бөлүмдө отчеттук мезгил ичинде дары-дармектин коопсуздугу жөнүндө маалымдамалык маалыматка киргизилген бардык олуттуу өзгөрүүлөр жөнүндө маалымдар көрсөтүлөт. Берилген олуттуу өзгөрүүлөр төмөнкүлөрдү камтыйт:
каршы көрсөтмөлөр, эскертүүлөр, өзгөчө көрсөтмөлөр бөлүмдөрүндөгү өзгөртүүлөр;
олуттуу терс реакциялар, өзгөчө кызыгууну жана өз ара аракеттеги реакцияларды жараткан терс реакциялар жөнүндө маалымат;
жүргүзүлүп жаткан жана аяктаган клиникалык изилдөөлөрдүн маанилүү маалыматтары;
клиникага чейинки (клиникалык эмес) изилдөөлөрдүн маанилүү маалыматтары (мисалы, канцерогендүүлүктү изилдөө).
Өзгөртүүлөр жөнүндө маалымат коопсуздук боюнча мезгилдүү жаңыланып туруучу отчеттун тиешелүү бөлүмдөрүндө берилүүгө тийиш. Коопсуздук боюнча мезгилдүү жаңыланып туруучу отчеттун тиркемесинде тиешелүү өзгөртүүлөр менен дары-дармектин коопсуздугу жөнүндө маалымдамалык маалыматтын версиясы камтылууга тийиш. 
5-бөлүм. Дары-дармектин таасирине дуушар болгон бейтаптардын санын жана медициналык практикада колдонуунун өзгөчөлүктөрүн баалоо
603. Коопсуздук боюнча мезгилдүү жаңыланып туруучу отчет 
дары-дармектин таасирине дуушар болгон бейтаптардын санын, анын ичинде аны сатуунун көлөмү жана дайындоолордун саны жөнүндө бардык маалыматтарды так баалоону камтууга тийиш. Бул баалоо катталган күбөлүк ээси жеткиликтүү болгон бардык маалыматтарга жана дары-дармекти пайдаланууну баалоо боюнча байкоочу изилдөөлөрдүн натыйжаларына жараша жактырылган колдонуудан кандайча айырмаланышы мүмкүн экендигин көрсөтүү менен реалдуу медициналык практикада дары-дармекти колдонуунун сапаттык жана сандык талдоосу менен коштолууга тийиш. 
604. Бул бөлүмдө дары-дармектин таасирине дуушар болгон чөйрөнүн көлөмүн жана мүнөздөмөсүн баалоо (анын ичинде ыкманы баалоо үчүн колдонулган ыкманын кыскача сыпаттамасын жана колдонулган ыкманын чектөөлөрүн көрсөтүү менен) көрсөтүлүшү зарыл.
605. Субъектиге же бейтапка тийгизген таасирин баалоо боюнча макулдашылган ыкмалар бир дары-дармек үчүн коопсуздук боюнча мезгилдүү жаңыланып туруучу отчеттун бардык бөлүмдөрүндө колдонулушу зарыл. Эгерде колдонулган баалоо ыкмасын алмаштыруу ылайыктуу болсо, анда колдонулган ыкма жана жаңы ыкма, ошондой эле алар боюнча эсептөөлөр мезгилдүү жаңыланып туруучу коопсуздук отчетунда алмаштырылышынын түшүндүрмөсү менен берилиши зарыл.
5.1-бөлүмчө. Клиникалык изилдөөлөрдө дары-дармектердин таасирине дуушар болгон бейтаптардын жалпы саны
606. Коопсуздук боюнча мезгилдүү жаңыланып туруучу отчеттун бул бөлүмчөсү демөөрчүсү катталган күбөлүк ээси болгон дары-дармекти клиникалык изилдөөгө киргизилген бейтаптар жөнүндө төмөнкү маалыматтарды камтууга тийиш (таблицалык форматты колдонуу зарыл):
а) улантылып жаткан жана аяктаган клиникалык изилдөөлөргө киргизилген жана изилденүүчү дары-дармекке, плацебого жана (же) иштелип жаткан дары-дармектин эл аралык жактыруу датасынан салыштыруунун активдүү препаратына дуушар болгон изилдөө субъекттеринин кумулятивдик саны. Жүгүртүүдөгү дары-дармектер үчүн көрсөтүлгөн деталдуу маалымат жеткиликсиз болушу мүмкүн;
б) дары-дармектин таасирине дуушар болгон изилдөө субъекттери жөнүндө кыйла деталдуу кумулятивдик маалымат (болсо) (мисалы, иштеп чыгуунун бүткүл программасы боюнча курагы, жынысы, расасы боюнча топтоштурулган кумулятивдик маалымат);
в) берилген дозаларга, дары-дармектерди башкаруу жолдоруна, бейтаптардын чакан топторуна карата изилдөөлөрдүн ортосундагы маанилүү айырмачылыктар;
г) эгерде клиникалык изилдөөлөр бейтаптардын өзгөчө топторуна жүргүзүлсө (мисалы, кош бойлуу аялдар, бөйрөк, боор, жүрөк-кан тамыр системасы менен ооруган бейтаптар, клиникалык маанилүү генетикалык полиморфизм менен ооругандар) таасири жөнүндө маалыматтар;
д) субъект – убакыттын көрсөткүчтөрү түрүндө туюнтулган таасирди баалоо (бейтап-күндөр, айлар же жылдар) (изилденүүчү дары-дармекти же салыштыруу препаратын алууга рандомизацияланган субъекттердин ортосунда дары-дармектин таасир этүү убактысы боюнча олуттуу айырмачылыктар болгондо же клиникалык изилдөөлөрдүн ортосунда таасир этүү узактыгы боюнча дал келбестиктер болгондо);
е) изилденүүчү препараттын байкалган терс реакциялардын түрүнө жараша жалпысынан дары-дармектин коопсуздук профилин баалоо үчүн анча мааниге ээ болбогон дени сак ыктыярчыларга тийгизген таасири жөнүндө маалыматтар, айрыкча бейтаптар бир дозага дуушар болсо (өзүнчө жана зарыл болгон учурда түшүндүрмөлөр менен берилиши зарыл);
ж) дары-дармектин бейтапка тийгизген таасирин баалоо боюнча көрсөтмө (эгерде клиникалык изилдөөлөрдүн жүрүшүндө аныкталган терс реакциялар жөнүндө жалпыланган маалыматта олуттуу терс реакциялар көрсөтүлсө);
з) айрым өзгөчө маанилүү клиникалык изилдөөлөр үчүн бейтаптардын демографиялык мүнөздөмөсү (ушул пункттун «а» – «ж» пунктчаларында көрсөтүлгөн маалыматтардан өзүнчө берилет).
5.2-бөлүмчө. Рынокто колдонуу маалыматтары боюнча 
дары-дармектин таасирине дуушар болгон бейтаптардын жалпы саны
607. Бул бөлүмчөдө мүмкүн болушунча кумулятивдик таасирге (эл аралык каттоо датасынан баштап) жана дары-дармектин белгилүү бир интервалдагы таасирине (коопсуздук боюнча мезгилдүү жаңыланып туруучу отчет жөнүндө маалыматтарды чогултуу аяктаган күндөн тартып) өзүнчө баа берилүүгө тийиш. Бөлүмчөдө дары-дармектин таасирине дуушар болгон бейтаптардын санын баалоо жана аныктоо жана баалоо жүргүзүлгөн ыкма көрсөтүлүүгө тийиш. Эгерде дары-дармектин таасирине дуушар болгон бейтаптардын санын эсептөө мүмкүн болбосо, негиздеме берилүүгө тийиш. Эгерде бейтаптардын санын баалоо мүмкүн болбосо, аларды аткаруу ыкмасы көрсөтүлгөн альтернативдүү баалоо жолдору көрсөтүлүүгө тийиш. 
Дары-дармектин таасирин баалоонун альтернативдүү көрсөткүчтөрү болуп бейтаптын күндөрүнүн көрсөткүчү жана дайындоолордун (жазып берүүлөрдүн) саны эсептелет. Берилген көрсөткүчтөр жок болгон учурларда гана салмак бирдиктеринде же дозаларда көрсөтүлгөн сатуунун көлөмүн баалоо колдонулушу мүмкүн. Дары-дармектин бейтаптарга тийгизген таасири жөнүндө маалыматтарды алуу үчүн белгиленген суткалык дозанын концепциясы (Defined Daily Dose, DDD) колдонулушу мүмкүн.
608. Дары-дармектин таасири жөнүндө маалыматтар аны пайдалануунун төмөнкү категориялары боюнча келтирилүүгө тийиш:
а) каттоодон кийинки колдонуу (клиникалык изилдөөлөрдөн тышкары). Бул учурда, эгерде мүмкүн болсо, жынысы, курагы, көрсөткүчтөрү, дозалары, чыгаруу формалары жана аймактары боюнча бөлүштүрүлгөн маалыматтар менен жалпы баа берилүүгө тийиш. 
Дары-дармектин таасирине жараша башка өзгөрүлмөлөр (мисалы, аткарылган эмдөөлөрдүн саны, дарылоонун ыкмасы жана узактыгы) маанилүү катары келтирилиши мүмкүн. Эгерде сигналдын болушун болжолдогон терс реакциялар жөнүндө билдирүүлөрдүн сериясы аныкталса, мүмкүн болушунча бейтаптардын тиешелүү топчосуна дары-дармектин таасири жөнүндө маалыматтар берилүүгө тийиш;
б) өзгөчө чөйрө топторунда каттоодон кийинки колдонуу. Эгерде каттоодон кийинки этапта дары-дармек өзгөчө чөйрө топторунда колдонулса, дары-дармектин таасирине дуушар болгон бейтаптардын кумулятивдик саны жана эсептөө ыкмасы жөнүндө жеткиликтүү маалымат берилүүгө тийиш. Бул маалыматтардын булактары бейтаптардын каттоолорун кошо алганда, чөйрөнүн атайын чакан топтору жөнүндө маалыматтарды алуу үчүн түздөн-түз иштелип чыккан интервенциялык эмес изилдөөлөрдү камтышы мүмкүн. Башка маалымат булактары эркин отчет берүү тутумун колдонуп, клиникалык изилдөөлөрдүн чегинен тышкары терс реакциялар жөнүндө маалыматтарды чогултууну камтышы мүмкүн (мисалы, бөлүмдө кош бойлуулук мезгилиндеги терс реакциянын өнүгүшү менен коштолбогон таасирлер жөнүндө маалымат берилиши мүмкүн). Бул бөлүмчө боюнча баалоого киргизилген чөйрөлөр төмөнкү түрлөрдү камтыйт, бирок алар менен чектелбейт:
педиатриялык чөйрө; 
улгайган курактагы чөйрө; 
кош бойлуулук жана эмчек эмизүү мезгилиндеги аялдар; 
боор жана (же) бөйрөк функциясы бузулган бейтаптар; 
башка маанилүү коштоочу патологиясы бар бейтаптар; 
клиникалык изилдөөлөрдө изилденгенден оорунун оордугу айырмаланган бейтаптар;
генетикалык полиморфизмди (полиморфизмдерди)алып жүрүүчү субпопуляциялар;
расалык же этностук өзгөчөлүктөрү башкача (клиникалык изилдөөлөрдө изилденбеген) бейтаптар;
в) дары-дармекти колдонуу өзгөчөлүктөрү.
609. Эгерде катталган күбөлүк ээсине дары-дармекти колдонуунун белгилүү бир өзгөчөлүктөрү жөнүндө маалымат белгилүү болсо, бул өзгөчөлүктөрдүн сыпаттамасы келтирилип, коопсуздук жөнүндө маалыматтарга тиешелүү баа берүү жана чечмелөө жүргүзүлүүгө тийиш. Мындай өзгөчөлүктөрдүн катарына, атап айтканда, жактырылгандардын катарына киргизилбеген көрсөткүчтөр боюнча дары-дармекти ашыкча дозалоо, көз карандылыктын өнүгүшү, туура эмес колдонуу, медициналык практикада колдонуу (мисалы, нейропатиялык ооруну токтотуу же мигренде баш ооруну алдын алуу максатында эпилепсияга каршы 
дары-дармекти колдонуу) кирет.
610. Эгерде терс реакциялардын өнүгүшү менен коштолбогон дары-дармекти колдонуунун өзгөчөлүктөрү жөнүндө маалымат 
дары-дармектин «пайда – тобокелдик» катышын баалоо үчүн зарыл болуп саналса, ал бөлүмдүн ушул бөлүмчөсүндө жалпыланган түрдө келтирилиши мүмкүн. Бул маалыматтын булактары болуп капилет билдирүүлөр, медициналык маалыматтарды алуу жөнүндө суроо-талаптар, керектөөчүлөрдүн даттануулары, санариптик маалымат каражаттарын баалоо жана катталган күбөлүк ээсине жеткиликтүү болгон башка булактар эсептелет.
611. Ушул бөлүмдө дары-дармекти медициналык практикада колдонуу өзгөчөлүктөрүнө сандык баа берүүгө мүмкүндүк берген маалыматтар келтирилет (болсо). Эгерде тиешелүү маалыматтар бар болсо, катталган күбөлүк ээси бул колдонуу клиникалык протоколдор, клиникалык изилдөөлөрдүн далилдүү базасы тарабынан канчалык колдоого алынгандыгы же жалпысынан катталган альтернативалардын жоктугу менен шартталгандыгы жөнүндө комментарий бере алат.
612. Маалымдамалык маалыматка ылайык келбеген дары-дармекти колдонуу аспектилерин аныктоодо катталган күбөлүк ээси тарабынан аталган отчеттун отчеттук мезгилинин аягындагы абал боюнча колдонуудагы маалымдамалык маалыматтын тиешелүү бөлүмүнүн редакциясы пайдаланылууга тийиш (мисалы, жактырылган көрсөтмөлөр, киргизүү ыкмасы, каршы көрсөтмөлөр).
6-бөлүм. Жалпыланган таблицалык маалыматтар
613. Ушул бөлүмдүн максаты клиникалык изилдөөлөрдүн жүрүшүндө, ошондой эле каттоодон кийинки колдонуу этабында жалпыланган таблицалык маалыматтар түрүндө аныкталган олуттуу терс реакциялар жана жагымсыз кубулуштар жөнүндө маалыматтарды берүү болуп саналат. Каттоодон кийинки колдонуунун маалыматтарын, терс реакциялар жөнүндө капилет билдирүүлөрдү (саламаттык сактоо системасынын адистеринин, керектөөчүлөрдүн билдирүүлөрүн кошо алганда), илимий медициналык адабияттардагы жарыялоолорду, дүйнө мамлекеттеринин фармакокөзөмөл боюнча ыйгарым укуктуу органдарынын маалыматтарын, ошондой эле интервенциялык эмес изилдөөлөрдү жана маалыматтарды топтоонун башка программаларын жүргүзүүдө алынган маалыматтарды камтышы мүмкүн. Катталган күбөлүк ээси кабылдоону жана түшүнүүнү жеңилдетүү максатында маалыматтардын айрым аспектилерин графикалык түрдө келтириши мүмкүн.
614. Терс реакциялар жөнүндө маалыматтар жалпыланган таблица түрүндө MedDRA терминологиясын колдонуп, артыкчылыктуу терминдердин жана системалык-орган класстарынын деңгээлинде берилет.
615. Терс реакцияларды жалпыланган таблицалык маалыматтардагы олуттуу терс реакциялардын катарына киргизүү ушул Эрежелердин терминологиясы тарабынан белгиленген олуттуулук критерийлерине ылайык келүүгө тийиш. Эгерде терс реакция жөнүндө жеке билдирүү олуттуу жана олуттуу эмес терс реакцияларды камтыса, жалпыланган таблицалык маалыматтарда катаалдыкты көрсөтүү ар бир реакция боюнча өзүнчө жүргүзүлөт. Мезгилдүү жаңыланып туруучу коопсуздук отчетуна киргизүү үчүн маалыматтарды даярдоодо олуттуулукту баалоо өзгөрүлбөөгө тийиш.
6.1-бөлүмчө. Маалымдамалык маалымат
616. Ушул бөлүмчөдө жагымсыз кубулуштарды жана терс реакцияларды көрсөтүү үчүн колдонулган терминологиялык классификатордун версиясы көрсөтүлөт.
6.2-бөлүмчө. Клиникалык изилдөөлөрдө аныкталган олуттуу жагымсыз окуялар жөнүндө жалпыланган маалымат
617. Ушул бөлүмчөдө мезгилдүү жаңыланып туруучу отчетто берилген тиркеменин негиздемеси келтирилүүгө тийиш, ал иштелип жаткан 
дары-дармекти эл аралык жактыруу датасынан тартып коопсуздук боюнча учурдагы мезгилдүү жаңыланып туруучу отчет жөнүндө маалыматтарды топтоо аяктаганга чейин катталган күбөлүк ээси уюштурган клиникалык изилдөөлөрдүн жүрүшүндө аныкталган олуттуу жагымсыз кубулуштар жөнүндө кумулятивдик жалпыланган таблицалык маалыматтарды камтыйт. Катталган күбөлүк ээси алынып салынган бардык маалыматтар боюнча түшүндүрмө берүүгө тийиш (мисалы, клиникалык изилдөөнүн жыйынтыктарынын маалыматтары бир нече жыл бою жеткиликсиз болушу мүмкүн). Таблицалык формадагы маалыматтар изилденүүчү дары-дармек үчүн системалык-орган класстары боюнча MedDRA терминологиялык классификаторуна ылайык, ошондой эле салыштыруу препараттары (активдүү жана плацебо) үчүн терс реакциялардын классификациясына ылайык топтоштурулууга тийиш. Ылайыгына жараша, маалыматтарды клиникалык изилдөөлөр, көрсөткүчтөр, башкаруу жолдору жана башка өзгөрмөлөр боюнча топтоштурууга болот.
618. Аталган бөлүмчөдө берилген маалыматтардын айрым түрлөрү менен иштөөдө төмөнкүлөрдү эске алуу зарыл:
а) себеп-натыйжа байланышынын маалыматын берүү сейрек кездешүүчү терс реакцияларды баалоодо маанилүү. Терс реакциялардын жеке учурлары үчүн себеп-натыйжа байланышынын маалыматтары, салыштыруу топторунун ортосунда өнүгүү жыштыгын салыштырууга мүмкүндүк берген жалпыланган дайындарды баалоодо анча маанилүү эмес. Ушундан улам жалпыланган маалыматта изилденип жаткан дары-дармек үчүн жана салыштыруу препараттары үчүн (активдүү жана плацебо) бардык олуттуу жана башка жагымсыз кубулуштар жана реакциялар жөнүндө дайындар берилиши зарыл, анын ичинде жыштыкка байланыштуу. Берилген дозанын байланышын жана терс реакциялардын жыштыгын чагылдырган дайындарды берүү максатка ылайыктуу; 
б) клиникалык изилдөө жүргүзүүдө аныкталган олуттуу жагымсыз кубулуштар жөнүндө жалпыланган таблицалык дайындарга олуттуу жагымсыз кубулуштардын критерийлерине дал келиши аныкталган терминдер дагы кирет. Олуттуу критерийлерге жооп бербеген жагымсыз кубулуштар жөнүндө маалымат клиникалык изилдөө отчетуна киргизилет;
в) жалпыланган таблицалык дайындар клиникалык изилдөөлөрдө олуттуу жагымсыз кубулуштар жөнүндө көмүскөдө калган жана ошондой эле көмүскөдөн ачыкка чыгарылган маалыматтарды камтууга тийиш. Көмүскөдөн ачыкка чыгарылган маалыматтар аяктаган клиникалык изилдөөлөрдүн натыйжалары жана белгилүү бир себептер боюнча (мисалы, коопсуздук аспектилери боюнча же кечиктирбей таратуу талаптарын аткаруу үчүн) жиберилген айрым жеке учурлар боюнча берилиши мүмкүн. Клиникалык изилдөөнүн демөөрчүлөрү жана катталган күбөлүк ээлери түздөн-түз мезгилдүү жаңыланып туруучу коопсуздук отчетун даярдоого байланыштуу көмүскөдөн ачыкка чыгарууну аткарышпайт;
г) айрым терс реакциялар жалпылоочу маалыматтан четтетилиши мүмкүн, бирок ушул сыяктуу өзгөчө шарттардын бардыгы мезгилдүү жаңыланып турган коопсуздук отчетунда негизделүүгө тийиш. Мисалы, протоколдо атайын топтоо жана токтоосуз таратуу жол-жобосунан четтетилген жана максаттуу чөйрөгө мүнөздүү же акыркы чекиттерге дал келгендиктен жалпы маалыматтар базасына киргизилген терс реакциялар жалпыланган маалыматынан четтетилиши мүмкүн.
6.3-бөлүмчө. Дары-дармекти каттоодон кийинки колдонуунун маалыматтары боюнча жалпыланган маалымат
619. Ушул бөлүмдө дары-дармекти эл аралык каттоо датасынан тартып маалыматтарды чогултуу аяктаганга чейинки бардык мезгил жана отчеттук мезгил үчүн кумулятивдик түрдө терс реакциялар жөнүндө жалпыланган дайындарды жана интервенциялык эмес изилдөөлөрдүн жана тез арада репорт берүүнүн жүрүшүндө алынган терс реакциялар жөнүндө дайындарды, анын ичинде медициналык жана фармацевттик кызматкерлерден, керектөөчүлөрдөн, бейтаптардан, мүчө мамлекеттердин ыйгарым укуктуу органдарынан алынган дайындарды жана илимий медициналык адабияттарда жарыяланган дайындарды камтыган тиркеме боюнча негиздеме берилет. Капилет репорт берүүнүн натыйжасында пайда болгон олуттуу жана олуттуу эмес терс реакциялар, ошондой эле интервенциялык эмес изилдөөлөрдүн жана башка интервенциялык эмес дайындарды чогултуу программаларынын дайындары боюнча олуттуу терс реакциялар бир таблицада көрсөтүлүүгө тийиш. Таблицада маалыматтар MedDRA терминологиялык классификаторунун системалык-орган класстары боюнча классификациясына ылайык бөлүштүрүлүүгө тийиш. Коопсуздук профилинин өзгөчө маанилүү аспектилери боюнча окуулар, киргизүү ыкмасы жана башка параметрлер жөнүндө дайындарды топтоо менен терс реакциялардын өзүнчө таблицалары берилиши мүмкүн.
7-бөлүм. Отчеттук мезгил ичиндеги клиникалык изилдөөлөрдүн жүрүшүндө алынган маанилүү дайындардын кыскача баяндамасы
620. Ушул бөлүмдө отчеттук мезгилде катталган күбөлүк ээси тарабынан клиникалык изилдөөлөрдү жүргүзүүдө аныкталган 
дары-дармектин натыйжалуулугу жана коопсуздугу жөнүндө клиникалык маанилүү дайындарга жалпыланган баалоо берүү зарыл. Мүмкүн болсо, дайындарды жынысы жана жаш курагы боюнча (айрыкча, бойго жеткен жана балдардын популяциясы), көрсөткүчтөрү, дозалоо режими жана аймактары боюнча категорияларга бөлүү зарыл.
621. Клиникалык изилдөөлөрдө аныкталган сигналдар мезгилдүү жаңыланып туруучу коопсуздук отчетунун «Сигналдарга сереп: жаңы, каралып жаткан же жабык» деген 15-бөлүмүндө таблица түрүндө берилүүгө тийиш. Отчеттук мезгилде бүткөн сигналдарды баалоонун жол-жобосун жана натыйжаларын баяндоо аларды андан ары четке кагылган сигналдарга же болбосо потенциалдуу же идентификацияланган тобокелдиктерге таандык кылууну негиздөө менен коопсуздук боюнча мезгилдүү жаңыланып туруучу отчеттун «Сигналдарды баалоо» деген 16.2-бөлүмчөсүнө киргизилет. Жаңы аныкталган сигнал катары бааланбаган мурда белгилүү болгон потенциалдуу же аныкталган тобокелдиктер жөнүндө жаңы маалымат коопсуздук боюнча мезгилдүү жаңыланып туруучу отчеттун 16.3 «Тобокелдиктерди жана жаңы маалыматтарды баалоо» жана «Тобокелдиктердин мүнөздөмөсү» 
16.4-бөлүмчөлөрүндө чагылдырылат.
622. Катталган күбөлүк ээси демөөрчү болбогон клиникалык изилдөөлөрдү жүргүзүүдө алынган коопсуздук жана натыйжалуулук жөнүндө дайындар мезгилдүү жаңыланып туруучу коопсуздук боюнча отчеттун башка тиешелүү бөлүмдөрүндө берилет. Бул бөлүмдө өмүргө коркунуч келтирбеген ооруларды дарылоо үчүн жактырылган көрсөткүчтөр боюнча дайындоодо дары-дармектин терапиялык натыйжалуулугу жетишсиз экендиги жөнүндө жалпыланган, клиникалык изилдөөлөрдү жүргүзүүдө алынган маалыматтар берилет. Клиникалык изилдөөлөрдүн натыйжалары боюнча аныкталган олуттуу же өмүргө коркунуч келтирүүчү ооруларды дарылоодо же алдын алууда натыйжалуулуктун жетишсиздиги жөнүндө дайындар мезгилдүү жаңыланып туруучу коопсуздук отчетунун «Көзөмөлдөнүүчү клиникалык изилдөөлөрдө терапиялык натыйжалуулуктун жетишсиздиги» деген 13-бөлүмүндө берилүүгө тийиш.
623. Ушул бөлүмдүн тиркемесинде катталган күбөлүк ээси тобокелдиктин деңгээлин идентификациялоо, мүнөздөө жана сандык баалоо же дары-дармектин коопсуздук профилин тастыктоо мүмкүнчүлүгү максатында отчеттук мезгилде аяктаган же аткарууну уланткан интервенциялык клиникалык изилдөөлөрдү ар бир изилдөө жөнүндө төмөнкү маалыматтарды көрсөтүү менен тизмектөөгө тийиш:
а) клиникалык изилдөөнүн идентификациялык номери (мисалы, изилдөө протоколунун номери же башка идентификатор);
б) изилдөөнүн аталышы (мүмкүн болсо кыскартылган аталышы);
в) изилдөөнүн түрү (мисалы, рандомизацияланган клиникалык изилдөө, когорттук изилдөө, «окуя – көзөмөл» изилдөөсү);
г) изилденип жаткан чөйрө, анын ичинде мамлекет жана калктын башка мүнөздөмөлөрү (мисалы, педиатриялык калк же бөйрөк функциясы бузулган бейтаптар);
д) изилдөө статусу: аткарылган (изилдөө башталган жана уланып жаткан) же аяктаган (клиникалык изилдөө жөнүндө отчет аяктаган).
7.1-бөлүмчө. Аяктаган клиникалык изилдөөлөр
624. Бул бөлүмчөдө отчеттук мезгил ичинде аяктаган клиникалык изилдөөлөрдүн жыйынтыгында алынган натыйжалуулугу жана коопсуздугу боюнча клиникалык маанилүү дайындар жөнүндө кыскача маалымат берилиши зарыл. Бул маалымат кыскача же конспект түрүндө берилиши зарыл. Бөлүмчөгө мурда аныкталган коопсуздук сигналдарын тастыктаган же жокко чыгарган, ошондой эле жаңы аныкталган коопсуздук сигналдарынын далилдери камтылган маалыматтар кириши мүмкүн.
7.2-бөлүмчө. Уланып жаткан клиникалык изилдөөлөр
625. Эгерде катталган күбөлүк ээсине жүргүзүлүп жаткан клиникалык изилдөөлөрдүн жүрүшүндө алынган кандайдыр бир клиникалык маанилүү маалымат белгилүү болсо (мисалы, коопсуздуктун орто аралык талдоосунда аныкталган же олуттуу жагымсыз кубулуштарды көмүскөдөн ачыкка чыгаруунун натыйжасында аныкталган), анда ал маалымат ушул бөлүмчөдө кыскача баяндалууга тийиш. Бул бөлүмчө ошондой эле мурда тастыкталган коопсуздук сигналдарын ырастаган же жокко чыгарган маалыматты, ошондой эле жаңы аныкталган коопсуздук сигналдарынын далилдерин камтышы мүмкүн. 
7.3-бөлүмчө. Бейтаптардын абалына андан ары узак убакытка 
байкоо жүргүзүү
626. Эгерде клиникалык изилдөөлөргө киргизилген бейтаптарды андан ары узак убакытка байкоо жүргүзүү жөнүндө дайындар болсо, бөлүмчөдө коопсуздук профили жагынан маанилүү болгон мындай байкоонун натыйжасында алынган маалыматтар келтирилет.
7.4-бөлүмчө. Дары-дармекти башка терапиялык колдонуу
627. Ушул бөлүмчө коопсуздук жөнүндө маалыматтарды тутумдаштырып топтоону караган атайын протоколдор боюнча катталган күбөлүк ээси жүргүзгөн башка программалардын натыйжасында алынган коопсуздук жөнүндө клиникалык маанилүү маалыматты (мисалы, кеңейтилген жеткиликтүүлүк программалары, боорукердик себептеринен улам өзгөчө кырдаалдарга байланыштуу дайындалган 
дары-дармекти колдонуу программалары, жеке жеткиликтүүлүк программасы ж.б.) камтууга тийиш.
7.5-бөлүмчө. Белгиленген дозанын айкалыштарында дары-дармекти колдонуудагы коопсуздук жөнүндө жаңы дайындар
628. Эгерде мүчө мамлекеттердин ыйгарым укуктуу органдары тарабынан башкача аныкталбаса, айкалыштырылган терапияга карата төмөнкүдөй маалыматтар берилүүгө тийиш:
а) эгерде дары-дармек белгиленген дары-дармек терапиясынын компоненти же дары-дармек терапиясынын көп компоненттүү режими катары дайындоо үчүн жактырылса, бөлүмчөдө айкалыштырылган терапияны колдонуунун коопсуздугу жөнүндө маанилүү дайындар жалпыланууга тийиш;
б) эгерде дары-дармек айкалышкан дары-дармек болсо, бул бөлүмчө ар бир жеке компонент боюнча коопсуздук жөнүндө маанилүү маалыматты жалпылоого тийиш.
8-бөлүм. Интервенциялык эмес изилдөөлөрдүн маалыматтары
629. Бул бөлүмдө коопсуздук жөнүндө маалымат же катталган күбөлүк ээси уюштурган отчеттук мезгилде жеткиликтүү болуп калган жана дары-дармектин «пайда – тобокелдик» катышын баалоого таасир этиши мүмкүн болгон интервенциялык эмес клиникалык изилдөөлөрдүн (мисалы, обсервациялык изилдөөлөр, эпидемиологиялык изилдөөлөр, бейтаптардын каттоолору, активдүү мониторинг программалары) натыйжалары боюнча алынган маалыматтар жалпыланат. Бөлүм коопсуздук профилинин аспектилерине тиешелүү жана дары-дармекти колдонууну баалоо боюнча изилдөөлөрдүн натыйжалары боюнча алынган дайындарды камтууга тийиш.
630. Катталган күбөлүк ээси коопсуздук боюнча мезгилдүү жаңыланып туруучу отчеттун тиркемесине катталган күбөлүк ээси уюштурган жана коопсуздук профилинин коркунучтуу жактарын аныктоо, мүнөздөө жана сандык баалоо, дары-дармектин коопсуздук профилин тастыктоо же отчеттук мезгилде аткарылган тобокелдикти минималдаштыруу чараларынын натыйжалуулугун баалоо максатында аткарылган (мисалы, коопсуздукту каттоодон кийинки изилдөөлөр), ушул Эрежелердин 623-пунктуна ылайык изилдөөлөрдүн ар бири жөнүндө маалыматты көрсөтүү менен бардык интервенциялык эмес изилдөөлөрдүн тизмегин камтууга тийиш.
631. Отчеттук мезгил аралыгында даярдалган жыйынтыктоочу отчеттор коопсуздук боюнча мезгилдүү жаңыланып туруучу отчеттун тиркемесине киргизилүүгө тийиш.
632. Эгерде коопсуздук боюнча мезгилдүү жаңыланып туруучу отчеттун башка бөлүмдөрүнө киргизилбесе, бөлүмгө бейтаптарды колдоо программаларын аткаруунун натыйжалары боюнча алынган маалыматтарды баалоо жөнүндө жалпыланган маалымат киргизилиши мүмкүн. Ушул программаларды аткарууда катталган күбөлүк ээси аныктаган сигналдарды же тобокелдиктерди баяндоо жана баалоо коопсуздук боюнча мезгилдүү жаңыланып туруучу отчеттун 16-бөлүмүнө киргизилет.
9-бөлүм. Башка клиникалык изилдөөлөрдүн дайындары жана башка булактардан алынган дайындар
9.1-бөлүмчө. Башка клиникалык изилдөөлөрдүн дайындары
633. Бөлүмчөдө дары-дармектин «пайда – тобокелдик» катышын баалоого таандык болгон жана отчеттук мезгил ичинде катталган күбөлүк ээсинин жетүү мүмкүнчүлүгү болгон башка клиникалык изилдөөлөрдүн натыйжалары боюнча алынган маалыматтар (мисалы, рандомизацияланган клиникалык изилдөөлөрдүн мета-анализинин натыйжалары, дары-дармекти иштеп чыгуу боюнча өнөктөштөрдүн коопсуздугу жөнүндө дайындар ж.б.) жалпыланууга тийиш.
9.2-бөлүмчө. Дары-дармекти колдонуунун каталары
634. Бөлүмчөдө отчеттук мезгилде алынган колдонуу каталары же потенциалдуу колдонуу каталары, анын ичинде терс реакциялардын өнүгүшү менен коштолбогон учурлар жөнүндө дайындарды чагылдырган маалыматтар жалпыланууга тийиш. Колдонуу катасы дары-дармектерди колдонуу процессинин бардык этабында пайда болушу мүмкүн жана бейтапка, керектөөчүгө же саламаттык сактоо системасынын адисине байланыштуу болушу мүмкүн. Потенциалдуу колдонуу катасы бейтапка байланыштуу болбошу мүмкүн жана колдонуу катасына алып келиши мүмкүн болгон жагдайлар пайда болот. Бөлүмчөдө катталган күбөлүк ээсинин баасына ылайык дары-дармектин коопсуздугу жөнүндө дайындарды чечмелөөдө же «пайда – тобокелдик» катышын баалоодо эске алынуучу маалымат берилет.
10-бөлүм. Клиникага чейинки (клиникалык эмес) изилдөөлөрдүн маалыматтары
635. Ушул бөлүмдө отчеттук мезгилде аткарылган же аяктаган клиникага чейинки (клиникалык эмес) in vivo жана in vitro изилдөөлөрдүн (мисалы, канцерогендүүлүктү, репродуктивдик уулуулукту же иммунотоксикалуулукту изилдөө) натыйжасында алынган дайындардын коопсуздук профилине карата маанилүү жалпыланган маалыматтары берилген. Айрым коопсуздук маселелерин изилдөө максатында жүргүзүлгөн изилдөөлөрдүн натыйжалары алынган дайындарына карабастан бөлүмдө көрсөтүлүүгө тийиш. Алынган маалыматтардын коопсуздук профилине тийгизген таасирин баалоо коопсуздук боюнча мезгилдүү жаңыланып туруучу отчеттун «Сигналдар жана тобокелдикти баалоо» бөлүмүндө жана «Жактырылган көрсөткүчтөр боюнча пайда – тобокелдик катышын интеграцияланган талдоо» бөлүмүндө берилүүгө тийиш.
11-бөлүм. Илимий медициналык адабияттардын маалыматтары
636. Ушул бөлүмдө илимий медициналык адабияттарда эксперттик баалоодон өткөн же жарыяланбаган монографиялардан алынган, 
дары-дармекке кирген жана отчеттук мезгилде катталган күбөлүк ээсине жеткиликтүү болгон коопсуздук боюнча алынган жаңы жана маанилүү дайындар жөнүндө жалпыланган маалымат берилет.
637. Коопсуздук боюнча мезгилдүү жаңыланып туруучу отчетту даярдоо үчүн илимий медициналык адабияттардан маалымат издөө медициналык адабияттарда жеке терс реакциялар жөнүндө билдирүүлөрдү издөөдөн кененирээк болууга тийиш, анткени изилдөө предметтеринин топторундагы коопсуздук жагынан терс реакциялардын натыйжаларын баалаган изилдөөлөрдү да камтышы зарыл.
638. Маалымат издөөдө эске алынышы керек болгон, бирок терс реакциялардын жеке учурлары жөнүндө дайындарды алуу максатында адабий издөө жүргүзүүдө аныкталбай калышы мүмкүн болгон коопсуздук профилинин өзгөчө аспектилери төмөнкүлөрдү камтыйт:
жагымсыз кесепеттери менен коштолбогон кош бойлуулуктун натыйжалары (кош бойлуулукту токтотууну кошо алганда);
педиатриялык чөйрөдө дары-дармектерди колдонуу;
боорукердик максатында өзгөчө кырдаалдарга байланыштуу дайындалган дары-дармекти колдонуу программаларын жана жекелештирилген дайындоо программаларын ишке ашыруу;
дары-дармектин натыйжалуулугунун жоктугу;
асимптоматикалык ашыкча дозалоо;
дары-дармектин жалпы мүнөздөмөсүнө ылайык келбеген жана 
дары-дармекти туура эмес колдонуу;
жагымсыз кубулуштардын өнүгүшү менен коштолбогон колдонуу каталары;
клиникага чейинки изилдөөлөрдүн маанилүү натыйжалары.
Эгерде бул колдонула турган болсо, анда бул бөлүмдө дары-дармек кирген фармаконадзордук топтогу башка активдүү заттар жөнүндө маалымат да талданууга тийиш.
12-бөлүм. Коопсуздук боюнча башка мезгилдүү жаңыланып туруучу отчеттор
639. Ушул бөлүм катталган күбөлүк ээси тарабынан ыйгарым укуктуу органдар менен макулдашуу боюнча дары-дармек үчүн коопсуздук боюнча бирден ашык коопсуздук боюнча мезгилдүү жаңыланып туруучу отчет даярдалган учурларда гана түзүлөт (дозалардын туруктуу комбинациясы бар дары-дармек, колдонуу үчүн бир нече көрсөткүчтөр жана (же) чыгаруунун ар кандай формалары менен дары-дармек болгон учурда). Эреже катары, катталган күбөлүк ээси бир таасир этүүчү затка коопсуздук боюнча мезгилдүү жаңыланып туруучу бир отчетту даярдоого тийиш (эгерде ыйгарым укуктуу орган башкача аныктабаса). Айрым учурларда ыйгарым укуктуу органдардын чечими боюнча катталган күбөлүк ээси тарабынан бир дары-дармек үчүн коопсуздук боюнча мезгилдүү жаңыланып туруучу отчеттордун сериясы даярдалат. Мындай сериядагы коопсуздук боюнча мезгилдүү жаңыланып туруучу ар бир отчеттун ушул бөлүмүндө, эгерде мындай жалпылоо ушул отчеттун башка бөлүмдөрүндө берилбесе, коопсуздук боюнча мезгилдүү жаңыланып туруучу башка отчеттордогу коопсуздук жөнүндө маанилүү дайындар жалпыланууга тийиш.
640. Башка катталган күбөлүк ээлери клиникалык изилдөөлөрдүн демөөрчүлөрүнүн же башка өнөктөштөрдүн ушундай 
дары-дармектерге карата коопсуздук боюнча мезгилдүү жаңыланып туруучу отчеттордун маалыматтарына жеткиликтүүлүгү болгондо катталган күбөлүк ээси отчеттук мезгил үчүн коопсуздук боюнча мезгилдүү жаңыланып туруучу отчеттордон алынган коопсуздук жөнүндө маанилүү дайындарды жалпыланган түрдө берүүгө тийиш.
13-бөлүм. Көзөмөлдөнүүчү клиникалык изилдөөлөрдө белгиленген дары-дармектердин жетишсиз терапиялык натыйжалуулугу
641. Эгерде олуттуу жана өмүргө коркунуч туудурган ооруларды дарылоо жана алдын алуу үчүн пайдаланылуучу дары-дармектерге клиникалык изилдөөлөрдү жүргүзүүдө алардын терапевттик натыйжалуулугунун жетишсиздиги же жүргүзүлүп жаткан дарылоого карата терапевттик натыйжалуулугунун жетишсиздиги жөнүндө күбөлөндүрүлгөн дайындар алынса, анда мындай дайындар максаттуу чөйрө үчүн олуттуу тобокелдиктин бар экендигин көрсөтөт жана коопсуздук боюнча мезгилдүү жаңыланып туруучу отчеттун ушул бөлүгүндө талданууга жана жалпыланууга тийиш.
14-бөлүм. Коопсуздук боюнча мезгилдүү жаңыланып туруучу отчетту даярдоо аяктагандан кийин алынган маанилүү маалымат
642. Ушул бөлүмдө дайындарды чогултуу аяктагандан кийин, бирок коопсуздук боюнча мезгилдүү жаңыланып туруучу отчеттун акыркы редакциясын даярдоого чейин алынган дары-дармектин коопсуздугу жана натыйжалуулугу жөнүндө потенциалдуу маанилүү дайындар жалпыланат. Мындай дайындарга жаңы басылмалардагы маанилүү клиникалык дайындар, бейтаптарга байкоо жүргүзүүнү, дарылоону аяктагандан кийин алынган маанилүү дайындар, клиникалык жактан маанилүү токсикологиялык дайындар, ошондой эле катталган күбөлүк ээсинин, дайындарды баалоо боюнча көз карандысыз комитеттердин, 
дары-дармектин коопсуздук профилине байланыштуу көйгөйлөргө карата кабыл алынган ыйгарым укуктуу органдардын аракеттери жөнүндө маалыматтар кирет. Терс реакциялар жөнүндө жаңы жеке билдирүүлөр бөлүмгө киргизилбеши зарыл, эгерде алар терс реакциянын принципиалдуу маанилүү учурун (мисалы, адамда маанилүү терс кубулуштун өнүгүшүнүн биринчи катталган учуру) көрсөтсө, анда 
дары-дармектин коопсуздугуна тиешелүү маанилүү сигнал же коопсуздук боюнча мезгилдүү жаңыланып турган отчетто берилген коопсуздук маселесин баалоо үчүн кошумча маалымат камтылышы мүмкүн. Бөлүмгө ошондой эле ушул мезгил аралыгында табылган дары-дармек жөнүндө маалымдамалык маалыматка (мисалы, жаңы терс реакция, эскертүү же каршы көрсөтмө) олуттуу өзгөртүүлөрдү киргизүүнү болжолдогон коопсуздук жөнүндө маалымат кирет. Бул бөлүмдүн дайындары коопсуздук боюнча мезгилдүү жаңыланып туруучу отчеттун «Сигналдар жана тобокелдикти баалоо» 16-бөлүмүнүн «Тобокелдиктерди жана жаңы маалыматтарды баалоо» 16.3-бөлүмчөсүн түзүүдө эске алынууга тийиш.

15-бөлүм. Сигналдарга (жаңы, каралып жаткан жана аяктаган) сереп

Ушул бөлүмдүн максаты болуп
643. Табылган сигналдарга, терс реакцияларга баа берүү мезгилинде алынган сигналдарга, ошондой эле баалоо аяктаган отчеттук мезгилде алынган сигналдарга сереп берүү ушул бөлүмдүн максаты болуп саналат. Бул бөлүмгө баалоонун биринчи этабы аткарылган жана валидациянын натыйжаларына ылайык баалоонун кийинки этаптарын аткаруунун негиздүүлүгү аныкталган сигналдар киргизилүүгө тийиш. Сигналдар сапаттык ыкманы (мисалы, терс реакция жөнүндө билдирүүлөрдүн бир же серияларын алуунун негизинде) же сандык ыкманы (мисалы, диспропорциянын көрсөткүчүнүн, клиникалык же эпидемиологиялык изилдөөлөрдүн натыйжаларынын негизинде) колдонуунун натыйжалары боюнча аныкталышы мүмкүн, ошондой эле ыйгарым укуктуу орган (дүйнөнүн каалаган өлкөсү) тарабынан коопсуздук боюнча маалымат берүү жөнүндө суроо-талаптын натыйжасы болушу мүмкүн.
644. Сигналдарды кийинки классификациялоо боюнча чечимди, ошондой эле аткарылган баалоонун натыйжалары боюнча корутундуну, анын ичинде медициналык баалоону жана колдо болгон дайындарды илимий чечмелөөнү катталган күбөлүк ээси коопсуздук боюнча мезгилдүү жаңыланып туруучу отчеттун «Сигналдар же тобокелдикти баалоо» деген 
16-бөлүмүндө берет.
645. Жаңы сигналдарга отчеттук мезгилде аныкталган сигналдар кирет. Мурда жабылган сигналга карата отчеттук мезгил аралыгында алынган жаңы клиникалык маанилүү маалымат, ошондой эле мурда четке кагылган сигнал боюнча жаңы аспектилерди аныктоонун же болгон дайындарды андан ары верификациялоонун зарылдыгын аныктоонун негизинде жаңы сигнал катары каралышы зарыл. Жаңы сигналдар мезгилдүү жаңыланып туруучу коопсуздук отчетунун отчеттук мезгилинин аягындагы абал боюнча сигналдардын дайындарынын абалына жараша жабык деп классификацияланат же каралат. Мисалы, жаңы сигналдар баалоонун натыйжалары боюнча төмөнкү иш-чаралар аткарылган же талап кылынышы мүмкүн болгон жаңы маалыматтарды алууну билдирет:
жаңы маалымат алуунун натыйжасында мурда жабык же четке кагылган сигнал боюнча иш улантылды;
идентификацияланган тобокелдиктин мүнөздөмөлөрүнүн көрүнүшүнүн оордук даражасы же жыштыгы боюнча мүмкүн болгон клиникалык жактан маанилүү айырмачылыгы аныкталды (мисалы, жаңы маалымат боордун ферменттеринин активдүүлүгүн убактылуу жогорулатуу түрүндө мурда сыпатталган көрүнүш боюнча боордун жетишсиздигин өнүктүрүү түрүндө олуттуу натыйжанын мүмкүнчүлүгүн болжолдойт же болбосо мурда сыпатталган нейтропения үчүн ушул абалдын башка альтернативдүү себептерин кошпогондо агранулоцитоздун өөрчүшү жөнүндө билдирүү алынган); 
бейтаптардын белгилүү бир чакан тобу үчүн аныкталган тобокелдиктин мүнөздөмөлөрүнүн оордугу же көрүнүү жыштыгы боюнча мүмкүн болгон айырмасы аныкталды;
эскертүүлөргө же өзгөчө көрсөтмөлөргө, каршы көрсөтмөлөргө толуктоолорду киргизүү (потенциалдуу тобокелдик тастыкталган учурда), көрсөтмөлөргө же максаттуу чөйрөгө өзгөртүүлөрдү киргизүү же тобокелдикти минималдаштыруунун башка чараларын көрүү зарылдыгы болжолдонууда.
646. Катталган күбөлүк ээси тарабынан отчеттук мезгилдин аягына карата абал боюнча каралып жаткан же жабык сигналдар боюнча төмөнкүдөй маалыматтар (отчеттун ушул бөлүгүндө же ага карата тиркемеде) таблицалык формада берилүүгө тийиш:
сигналдын кыскача сыпатталышы;
катталган күбөлүк ээси тарабынан сигнал аныкталган дата;
сигналдын (каралып жаткан же жабык) отчеттук мезгилдин аягына карата абалы;
эгерде мүмкүн болсо, сигналдын жабылган датасы; 
негизги дайындардын кыскача баяндамасы;
сигналды андан ары баалоо пландары; 
кабыл алынган же пландаштырылган иш-аракеттер.
647. Жабык сигналдарды баалоонун толук сыпаттамасы бул бөлүмгө киргизилбейт жана коопсуздук боюнча мезгилдүү жаңыланып туруучу отчеттун «Сигналдарды баалоо» 16.2-бөлүмчөсүндө берилүүгө тийиш. Жаңы сигнал катары бааланбаган мурда аныкталган же потенциалдуу тобокелдиктер боюнча жаңы маалыматты баалоо мезгилдүү жаңыланып туруучу коопсуздук отчетунун «Тобокелдиктерди жана жаңы маалыматтарды баалоо» деген 16.3-бөлүмчөсүндө берилет.
648. Эгерде катталган күбөлүк ээси тарабынан ыйгарым укуктуу органдын суроо-талабы боюнча дары-дармекти колдонуу менен байланышкан жана сигнал катары бааланбаган белгилүү бир көйгөйгө баа берилген болсо жана аткарылган анализдин жыйынтыгы боюнча бул көйгөйдү сигналга киргизүү ырасталбаса, бөлүмдө баалоонун алынган натыйжаларын сыпаттоо менен жалпыланган маалымат келтирилет. Эгерде аткарылган баалоонун жыйынтыгы боюнча маселе сигналдарга таандык кылынууга тийиш болсо, анда маалымат коопсуздук боюнча мезгилдүү жаңыланып туруучу отчеттун «Сигналдарды баалоо» 16.2-бөлүмчөсүнө (сигналдар жөнүндө таблицалык маалыматтарга) киргизилиши зарыл.

16-бөлүм. Сигналдар жана тобокелдикти баалоо

649. Ушул бөлүмдүн максаты төмөнкүлөрдү көрсөтүү болуп саналат:
коопсуздук боюнча мезгилдүү жаңыланып туруучу отчетко ылайык, отчеттук мезгилдин башталышына карата аныкталган, маанилүү потенциалдуу тобокелдиктердин жана жетишпеген маалыматтардын белгилүү жана белгисиз мүнөздөмөлөрүнүн кыскача баяндамасы; 
отчеттук мезгил ичинде бардык жабык сигналдарды баалоо; 
мурда белгиленген маанилүү идентификацияланган жана маанилүү потенциалдуу тобокелдиктер жөнүндө жаңы маалыматтарды баалоо;
тобокелдиктерди азайтуу боюнча иш-чаралардын натыйжалуулугу жөнүндө кыскача маалымат.
Ушул бөлүмдөгү маалымат коопсуздук боюнча мезгилдүү жаңыланып туруучу отчеттун башка бөлүмдөрүндө берилген дайындарды кайталабоого тийиш жана дары-дармек үчүн маанилүү катары бааланган тобокелдиктердин мүнөздөмөсүн түзүү менен болгон дайындарды чечмелөөнү жана сын көз менен баалоону чагылдырууга тийиш. Жалпыланган аналитикалык маалыматты берүүгө арналган бөлүмдө, эреже катары, жеке учурлардын сыпаттамасын берүү талап кылынбайт, бирок айрым учурларды клиникалык баалоонун сыпаттамасы, эгерде бул учурлар тобокелдиктин көрүнүшүн мүнөздөө жана клиникалык баалоо үчүн негиз болуп саналса, негиздүү болушу мүмкүн.

16.1-бөлүмчө. Коопсуздук маселелери боюнча жалпыланган маалымат

650. Ушул бөлүмчөнүн максаты дары-дармектин коопсуздугу боюнча маанилүү көйгөйлөр жөнүндө коопсуздуктун ар бир аспектине карата ушул аспектиге кандай жаңы баа берилиши мүмкүн экендиги жөнүндө билдирүүлөрдү көрсөтүү менен негизги жалпылоочу маалыматты берүү болуп саналат. 
651. Тобокелдиктин ар бир аспектисинин маанилүүлүгүн аныктоодо төмөнкү факторлорду эске алуу зарыл:
а) медициналык көз караштан алганда дары-дармек менен байланышкан тобокелдиктин олуттуулугу, анын ичинде бейтаптардын абалына тийгизген таасири;
б) тобокелдиктин жыштыгы, алдын ала айтылуучулугу, алдын ала жоюлушу жана кайтарымдуулугу;
в) коомдук саламаттыкка (калктын саламаттыгына) потенциалдуу таасир этиши (чөйрөдөгү тобокелдиктин жыштыгы, таасир тийгизилген чөйрөнүн өлчөмү);
г) дары-дармектин коомдук саламаттыкка (калктын саламаттыгына) таасири мүмкүн болгон учурларда тобокелдиктин коомдук алгылыктуулугун баалоо (мисалы, эмдөө программасынан баш тартуу). 
652. Жалпылоочу маалымат дары-дармектин коопсуздугу жөнүндө колдо болгон маалымдарды отчеттук мезгилдин башындагы абал боюнча коопсуздук боюнча мезгилдүү жаңыланып туруучу отчетко ылайык берилүүгө жана төмөнкүлөрдү чагылдырууга тийиш:
а) маанилүү аныкталган тобокелдиктерди;
б) маанилүү потенциалдуу тобокелдиктерди;
в) жетишпеген маалыматты.
653. Коопсуздук боюнча спецификациясы бар дары-дармектерге карата бул бөлүмгө киргизилүүчү маалымат коопсуздук боюнча мезгилдүү жаңыланып туруучу отчетко ылайык отчеттук мезгил башталган датага карата коопсуздук боюнча спецификациянын учурдагы версиясында берилген жалпыланган маалыматка дал келүүгө тийиш.
654. Коопсуздук боюнча спецификациясы жок дары-дармектерге карата бул бөлүм идентификацияланган жана потенциалдуу маанилүү тобокелдиктер жөнүндө дайындарды, ошондой эле каттоого чейинки жана катталгандан кийинки мезгилдин дайындарынын негизинде 
дары-дармекти колдонууга байланыштуу жок маалыматтарды, анын ичинде төмөнкү маалыматтарды камтууга тийиш:
маанилүү терс реакциялар жөнүндө;
башка дары-дармектер менен өз ара аракеттенүү жөнүндө; 
колдонуунун аныкталган каталары жөнүндө;
тамак-аш же башка заттар менен өз ара аракеттенүү жөнүндө; 
кесиптик ишти аткарууда организмге таасир этүүнүн натыйжалары жөнүндө;
класстык фармаконадзордук таасири жөнүндө. 
Жетишпеген маалымат боюнча жалпылоочу маалымдар максаттуу чөйрө үчүн коопсуздук профилинин айрым аспектилери боюнча болгон билимдердеги кемчиликтерге сын көз менен баа берүүнү камтууга тийиш.

16.2-бөлүмчө. Сигналды баалоо
655. Бул бөлүмчөдө берилген маалымат отчеттук мезгилде аяктаган коопсуздук боюнча сигналдарды баалоонун натыйжаларын жалпылоого тийиш. Сигналдар аткарылган баалоонун натыйжалары боюнча сигналды четке кагуунун же маанилүү, потенциалдуу же идентификацияланган тобокелдиктердин катарына киргизүү менен сигналды ырастоонун себеби боюнча жабылышы мүмкүн. Бөлүмчөгө сигналдардын төмөндөгү эки категориясы боюнча баалоо киргизилет:
баалоонун натыйжалары боюнча потенциалдуу же аныкталуучу тобокелдиктер категориясына киргизилиши мүмкүн болгон сигналдар, анын ичинде терапиялык натыйжалуулуктун жоктугу;
баалоонун жыйынтыгы боюнча маалыматты баалоо жол-жобосу жүргүзүлгөн күнгө карата болгон илимий баалоонун негизинде жалган сигнал катары четке кагылган сигналдар. Сигналдардын категорияларынын ар бири үчүн катталган күбөлүк ээсинин сигналды четке кагуу же аны потенциалдуу же идентификацияланган тобокелдиктердин катарына киргизүү боюнча чыгарган тыянактарын толук негиздөө менен толук баяндоо берилүүгө тийиш. Берилген аткарылган сигналды баалоонун сыпаттамасын деталдаштыруунун көлөмү жана даражасы коопсуздук профилинин ушул аспектисинин медициналык маанисине (мисалы, оорунун жана өлүмдүн деңгээлин жогорулатуучу олуттуулукка, жыйынтыктарга), коомдук саламаттыкка (калктын саламаттыгына) потенциалдуу таасир этүүсүнө (мисалы, 
дары-дармектин жалпы мүнөздөмөсүнө ылайык эмес колдонуунун таралышына, жыштыгына жана маанилүүлүгүнө), ошондой эле сигнал боюнча далилдүү базанын жетиштүүлүгүнүн деңгээлине жараша болот. Эки категория боюнча бир нече сигналдарды баалоо боюнча маалыматтар бөлүгүнө киргизилгенде, кийинки жыйынтык боюнча маалымат төмөнкү тартипте берилиши зарыл:
жабык жана жалган сигналдар;
маанилүү потенциалдуу тобокелдиктер категориясына кирген жабык сигналдар;
маанилүү аныкталган тобокелдиктер категориясына кирген жабык сигналдар;
потенциалдуу тобокелдиктер катары аныкталган жана маанилүү деп аталбаган жабык сигналдар;
аныкталган тобокелдиктер катары аныкталган жана маанилүү деп бөлүнбөгөн жабык сигналдар.
Жабык сигналдарды баалоо көрсөткүчтөрдү эске алуу менен же колдонулган учурларда чөйрөнү эске алуу менен берилүүгө тийиш.
Сигналды баалоо клиникага чейинки жана клиникалык дайындарды баалоону камтышы мүмкүн жана маалымат алуунун мүмкүн болгон булактарына карата ар тараптуу болушу ыктымал.
Сигналдарды башкаруу процессинин алкагында баштапкы талдоо жүргүзүлгөндөн жана сигналдын приоритеттүүлүгүнөн кийин ыйгарым укуктуу орган тарабынан сигналды баалоо жөнгө салуу чараларын кабыл алуу зарылдыгын аныктоо максатында сигнал жөнүндө болгон бардык маалыматтарды баалоо процесси болуп саналат.
656. Сигналдарды баалоонун сыпаттамасы мезгилдүү жаңыланып туруучу коопсуздук отчетунун ушул бөлүмүнө киргизилиши же отчеттун тиркемеси түрүндө берилиши жана төмөнкү аспекттер жөнүндө дайындарды камтууга тийиш:
а) сигналдын пайда болушунун булагы же себеби;
б) баалоого тиешелүү негиздеме;
в) баалоо ыкмалары, анын ичинде маалымат булактары, издөө критерийлери (эгерде мүмкүн болсо), карап чыгуу үчүн колдонулган MedDRA терминдери (мисалы, артыкчылыктуу деңгээлдеги терминдер, жогорку деңгээлдеги терминдер, тутумдук-органдык классы ж.б.) же стандартташтырылган MedDRA суроо-талаптары) же болбосо аналитикалык ыкмалар;
г) сигналды баалоодо каралуучу дайындарды сын көз менен талдоонун жыйынтыгы боюнча жыйынтыктар (жалпыланган маалымат). Маанилүү көрүнгөн учурларда, жыйынтыктар бир катар учурлардын сыпатталышын же терс реакциянын жеке учурун камтышы мүмкүн;
д) талкуулоо;
е) сунуш кылынган аракеттерди кошо камтыган корутунду.
16.3-бөлүмчө. Тобокелдиктерди жана жаңы маалыматтарды баалоо
657. Катталган күбөлүк ээси коопсуздук боюнча мезгилдүү жаңыланып туруучу отчеттун «Сигналдарды баалоо» 16.2-бөлүмчөсүнө киргизилбеген, мурда аныкталган тобокелдиктерге карата отчеттук мезгил үчүн жаңы маалыматка сын көз менен баа берүүгө тийиш. Мурда белгиленген тобокелдикке же мурда четке кагылган сигналга карата сигнал, эгерде сигнал мезгилдүү жаңыланып туруучу коопсуздук отчетунун отчеттук мезгилинде жабык болсо, коопсуздук жөнүндө жаңы маалымат таблицалык форматта жана «Сигналдарды баалоо» 16.2-бөлүмчөсүндө берилүүгө тийиш. Бул бөлүмчөдө мурда белгиленген тобокелдиктер жөнүндө жаңыланган маалымат берилет, ал сигнал катары бааланбайт. Мындай маалыматтын мисалдары болуп потенциалдуу тобокелдикти идентификацияланган тобокелдикке классификациясын өзгөртүү менен ырастаган же мурда белгиленген тобокелдиктин мүнөздөмөсүн толуктап турган маалыматтар эсептелет.
658. Жаңы маалымат тобокелдиктин төмөнкү аспектилери боюнча берилүүгө тийиш:
а) маанилүү потенциалдуу тобокелдиктер;
б) идентификацияланган маанилүү тобокелдиктер;
в) маанилүү деп эсептелбеген башка потенциалдуу тобокелдиктерге;
г) маанилүү тобокелдик категориясына кирбеген башка идентификацияланган тобокелдиктер;
д) жетишпеген маалымат жөнүндө маалымдарды жаңыртуу.
659. Баалоодо негизги көңүл отчеттук мезгилде алынган жаңы дайындарга жана алынган маалыматтардын тобокелдиктерди түшүнүүгө жана мүнөздөөгө тийгизген таасирин негиздүү чечмелөөгө бурулууга тийиш. Аткарылган таасирди баалоонун негизинде мезгилдүү жаңыланып туруучу коопсуздук отчетунун «Тобокелдиктердин мүнөздөмөсү» деген 
16.4-бөлүмчөсүндө маанилүү потенциалдуу жана маанилүү деп аныкталган тобокелдиктердин мүнөздөмөсү жаңыртылышы мүмкүн. Аткарылган баалоонун сыпаттамасынын деталдаштыруу деңгээли ушул тобокелдиктер боюнча болгон далилдүү базага жана алардын коомдук саламаттыкка (калктын саламаттыгына) таасиринин маанисине ылайык келүүгө тийиш.
660. Жаңы маалыматты баалоонун сыпаттамасы же жетишпеген маалымат жөнүндө маалымдарды жаңыртуу коопсуздук боюнча мезгилдүү жаңыланып туруучу отчеттун ушул бөлүмүнө киргизилиши же отчеттун тиркемеси түрүндө берилиши жана төмөнкү аспекттерди кароого тийиш:
сигналдын пайда болушунун булагы же себеби; 
баалоого байланыштуу негиздеме;
баалоо ыкмалары, анын ичинде дайындар булактары, издөө критерийлери же аналитикалык ыкмалар;
баалоодо каралып жаткан дайындарды сын көз менен талдоонун натыйжалары (жалпыланган маалымат); 
талкуулоо;
отчеттук мезгилдеги жаңы маалыматтын баалоосуна ылайык, маанилүү потенциалдуу же аныкталган тобокелдиктердин мүнөздөмөсүн жаңыртуу үчүн негиздерди тастыктоо же четке кагуу боюнча корутунду.
Бөлүмчөдө отчеттук мезгилде дары-дармектин таасирине дуушар болгон чөйрөлөргө карата бардык жаңы маалыматтар чагылдырылып, сын көз менен бааланууга тийиш, ошондой эле жетишпеген маалыматтар жөнүндө дайындар келтирилип, чечилбеген көйгөйлөр көрсөтүлүүгө тийиш. Дайындардын белгисиздигинин бардык аспектилери объективдүү көрсөтүлүүгө тийиш.
16.4-бөлүмчө. Тобокелдиктердин мүнөздөмөсү
661. Бөлүмчөдө жалпыланган маалыматтардын негизинде (анын ичинде отчеттук мезгил менен чектелбеген) маанилүү идентификацияланган тобокелдиктердин жана маанилүү потенциалдуу тобокелдиктердин мүнөздөмөсү берилет жана жетишпеген маалыматтар сыпатталат.
662. Дайындар булагын эске алуу менен, тобокелдик маалыматы төмөнкү маалымдарды камтууга тийиш (эгер мүмкүн болсо):
жыштыгы;
аныкталган учурлардын саны (эсеби) жана дайындар булагын эске алуу менен баалоонун тактыгы;
дайындоолордун көлөмү (бөлүүчүсү), бейтаптардын саны, 
бейтап-айлар (бейтап-жылдар) ж.б. жана баалоонун тактыгы; 
салыштырмалуу тобокелдикти баалоо жана анын тактыгы;
 абсолюттук тобокелдикти баалоо жана анын тактыгы;
бейтапка тийгизген таасири (белгилери, сапаты жана жашоо жылдарынын саны);
коомдук саламаттыкка (калктын саламаттыгына) тийгизген таасири; тобокелдик (мисалы, жеке тобокелдик факторлору; (курак, кош бойлуулук, сүттүн чыгышы, боордун же бөйрөктүн иштешинин бузулушу, олуттуу патология, оорулардын татаалдыгы, генетикалык полиморфизм, расалык жана (же) этностук) факторлору;
дозасы, башкаруу ыкмасы; дарылоонун узактыгы, тобокелдик мезгили;
алдын алуу (болжолдуу, индикатордук симптомдор же лабораториялык параметрлер боюнча абалды көзөмөлдөө мүмкүнчүлүгү бааланат);
кайтарымдуулук;
потенциалдуу механизм;
далилдүүлүктүн жана белгисиздиктин деңгээли, анын ичинде 
карама-каршы фактыларды талдоо (бар болсо).
Эгерде жетишпеген маалымат маанилүү катары бааланса, тиешелүү маалымдар коопсуздук маселелеринин тизмегине киргизилет. Маалым болгон маалыматтар базасынын чектөөлөрүн көрсөтүү менен (изилдөөгө киргизилген бейтаптардын санын, кумулятивдик таасирди же узак мөөнөттүү колдонууну жана башка чектөөлөрдү эске алуу менен) берилүүгө тийиш.
663. Идентификацияланган жана потенциалдуу тобокелдиктер боюнча олуттуу айырмачылыктар болгон учурда бир нече көрсөткүчтөрү, чыгаруу формалары же киргизүү ыкмалары менен дары-дармектер үчүн коопсуздук боюнча мезгилдүү жаңыланып туруучу отчетту даярдоодо көрсөткүчтөр, чыгаруу формалары же киргизүү ыкмалары боюнча тобокелдиктер боюнча маалыматтарды өзүнчө берүү негиздүү болушу мүмкүн. Отчетто төмөнкү маалыматтар камтылууга тийиш:
а) таасир этүүчү затка мүнөздүү тобокелдиктер;
б) чыгаруунун белгилүү бир формаларына же киргизүү ыкмаларына мүнөздүү болгон тобокелдиктер (кесиптик ишти аткарууда таасирди кошкондо);
в) белгилүү чөйрөлөргө мүнөздүү тобокелдиктер;
г) дарыгердин дайындоосусуз колдонуу менен байланышкан тобокелдиктер (рецепт боюнча жана рецептсиз берилүүчү формаларда берилген таасир этүүчү заттар үчүн).
16.5-бөлүмчө. Тобокелдикти минималдаштыруу иш-чараларынын натыйжалуулугу (эгерде колдонууга болсо)
664. Тобокелдикти минималдаштыруу чаралары дары-дармектин таасирине байланыштуу терс реакциялардын алдын алууга же алардын оордугун азайтууга багытталган иш-аракеттерди камтыйт. Тобокелдикти минималдаштыруу боюнча иштин максаты дары-дармектердин терс реакцияларынын өнүгүү мүмкүнчүлүгүн же оордук даражасын азайтуу. Тобокелдикти минималдаштыруу чаралары өзүнө күндөлүк чараларды (мисалы, дары-дармектин жалпы мүнөздөмөсүн өзгөртүү) же кошумча чараларды (мисалы, саламаттык сактоо системасынын адистерине түздөн-түз кайрылуу, билим берүү материалдарын даярдоо жана жайылтуу) камтыйт.
665. Бөлүмчөдө тобокелдикти минималдаштыруу чараларынын натыйжалуулугун баалоонун жыйынтыктары көрсөтүлүүгө тийиш. Жалпыланган түрдө отчеттук мезгилде алынган маанилүү идентификацияланган тобокелдиктерге карата тобокелдикти минималдаштыруунун конкреттүү чараларынын натыйжалуулугу жана (же) чектөөлөрү жөнүндө тиешелүү маалымат берилет. Башка мүчө мамлекеттерде ишке ашырууда пайдалуу жана пайдалуу болушу мүмкүн болгон бир мүчө мамлекетте алынган тобокелдикти минималдаштыруу чараларынын натыйжалуулугун баалоону аткаруунун натыйжалары маанилүү болуп саналат жана отчетто берилүүгө тийиш. Отчеттук мезгил ичинде өзүнчө региондо алынган тобокелдикти минималдаштыруу чараларынын натыйжалуулугун баалоонун жыйынтыктары отчеттун региондук тиркемесинде берилет.
17- бөлүм. Пайданы баалоо
666. Ушул бөлүмдүн «Дары-дармектин натыйжалуулугу жөнүндө маанилүү базистик маалымат» деген 17.1 жана 
«Дары-дармектин натыйжалуулугу жөнүндө жаңы аныкталган маалымат» деген 17.2-бөлүмчөлөрүндө дары-дармектин пайдасынын мүнөздөмөсүн түзүүчү, сыпаттамасы андан кийин дары-дармектин «Жактырылган көрсөткүчтөр боюнча «пайда – тобокелдик» катышын интеграциялык баалоо» деген 18-бөлүмүндөгү «пайда – тобокелдик» катышын интеграциялык баалоого киргизүү менен «Пайданын мүнөздөмөсү» деген 17.3-бөлүмчөсүндө берүүгө жаткан дары-дармектин натыйжалуулугу жөнүндө негизги жана жаңы маалымат берилет. 
17.1-бөлүмчө. Дары-дармектин натыйжалуугугу жөнүндө маанилүү базистик маалымат
667. Ушул бөлүмдө клиникалык изилдөөлөрдүн жүрүшүндө жана медициналык практикада колдонууда (отчеттук мезгилдин башында) 
дары-дармектин натыйжалуулугуна тиешелүү негизги маалыматтар берилет. Бул маалымат дары-дармек боюнча маалымдамалык маалыматка киргизилген колдонуунун жактырылган көрсөткүчтөрүнө тиешелүү болууга тийиш.
668. Бир нече көрсөткүчтөрү, максаттуу чөйрөсү жана (же) киргизүү ыкмалары бар дары-дармектер үчүн пайда ар бир фактор боюнча өзүнчө мүнөздөлүүгө тийиш.
669. Отчеттук мезгилде коопсуздук же натыйжалуулук профилинде олуттуу өзгөрүүлөр аныкталган дары-дармектер үчүн бул бөлүм коопсуздук боюнча мезгилдүү жаңыланып туруучу отчеттун «Пайданын мүнөздөмөсү» 17.3-бөлүмчөсүндө чагылдырылган дары-дармектин пайдасынын жаңыланган мүнөздөмөсүн негиздөө үчүн жетиштүү маалыматты камтууга тийиш. Бул бөлүмчөдө берилген маалыматтын мазмуну жана деталдаштыруу даражасы «Пайданын мүнөздөмөсү» 17.3-бөлүмчөсүндө пайданын мүнөздөмөсүн негиздөө жана «Жактырылган көрсөткүчтөр боюнча 
«пайда – тобокелдик» катышына интеграцияланган талдоо» 18-бөлүмүндөгү «пайда – тобокелдик» катышын баалоо үчүн жетиштүү болууга тийиш жана (зарыл болсо) төмөнкү аспектилерди камтышы мүмкүн:
а) эпидемиологиянын жана оорунун келип чыгышы;
б) пайданын мүнөздөмөсү (мисалы, диагностикалык, профилактикалык, симптоматикалык, ооруну өзгөртүүчү);
в) пайданы тастыктаган маанилүү чекиттер (мисалы, өлүмгө, симптоматологияга, натыйжаларга таасир берүү);
г) клиникалык изилдөөлөрдө жана медициналык практикада салыштыруу препаратына салыштырмалуу натыйжалуулуктун далилдери (мисалы, активдүү көзөмөлдөө менен салыштырмалуу клиникалык изилдөөлөр, мета-анализдер, байкоо жүргүзүү);
д) эгерде бул «пайда – тобокелдик» катышын баалоого тиешелүү болсо, оорунун татаалдыгы, генетикалык полиморфизм боюнча маанилүү чөйрө топчолору боюнча (мисалы, курактык, жыныстык, этникалык) тенденциялар жана (же) пайданын далилдери.
17.2-бөлүмчө. Натыйжалуулук жөнүндө аныкталган жаңы маалымат
670. Айрым дары-дармектер үчүн отчеттук мезгилде клиникалык изилдөөлөрдө жана медициналык практикада натыйжалуулугу жөнүндө жаңы маалымат алынышы мүмкүн, ал ушул бөлүмдө берилүүгө тийиш. Колдонууга жактырылган көрсөткүчтөргө карата реалдуу медициналык практика шартында (бар болсо) колдонууда натыйжалуулук жөнүндө жаңы маалымат берилиши мүмкүн. Эгерде бул «пайда – тобокелдик» катышын баалоого тиешелүү болсо, колдонуу боюнча жактырылбаган көрсөткүчтөргө карата далил базасы жөнүндө маалымат бөлүмгө киргизилбейт.
671. Отчеттук мезгил аралыгында жактырылган жаңы көрсөткүчтөр боюнча колдонууда дары-дармектин натыйжалуулугу жөнүндө маалымат да ушул бөлүмдө чагылдырылууга тийиш. Бөлүмчөдө берилген маалыматтын мазмуну жана деталдаштыруу даражасы «Дары-дармектин 
«пайда – тобокелдик» катышын интеграциялык баалоо» 18-бөлүмүндөгү «Пайданын мүнөздөмөсү» деген 17.3-бөлүмчөсүндө пайданын мүнөздөмөсүн негиздөө жана коопсуздук боюнча мезгилдүү жаңыланып туруучу отчеттун «пайда – тобокелдик» катышын баалоо үчүн жетиштүү болууга тийиш.
672. Бөлүм вакциналарга, микробго жана башка дары-дармектерге өзгөчө көңүл бурат, алар үчүн терапиялык чөйрөнүн өзгөрүшү убакыттын өтүшү менен «пайда – тобокелдик» катышына таасир этиши мүмкүн. 
17.3-бөлүмчө. Пайданын мүнөздөмөсү
673. Бөлүмчөдө отчеттук мезгилде белгилүү болгон (жактырылган көрсөткүчтөр боюнча) терапиялык пайданын негизги жана жаңы маалыматтарына байланыштуу бириктирилген маалымат берилет.
674. Натыйжалуулук профили боюнча жаңы маалыматтар жок болгон жана коопсуздук профилинде олуттуу өзгөрүүлөр болбогон учурда, бул бөлүм коопсуздук боюнча мезгилдүү жаңыланып туруучу отчеттун «Клиникалык изилдөөлөрдүн жана медициналык практикада колдонуунун жүрүшүндө алынган дары-дармектин натыйжалуулугу жөнүндө маанилүү базистик маалымат» деген 17.1-бөлүмчөгө шилтемени камтууга тийиш.
675. Эгерде отчеттук мезгилде терапиялык артыкчылыктар жөнүндө жаңы маалымат алынган болсо жана коопсуздук профилинде олуттуу өзгөрүүлөр болбосо, бөлүмдө негизги жана жаңы дайындар жөнүндө кыскача маалыматтар берилет.
676. Коопсуздук профилинде олуттуу өзгөрүүлөр болгон же алгач көрсөтүлгөндөргө салыштырмалуу терапиялык пайданын кыйла төмөн деңгээлин болжолдогон жаңы дайындар алынган учурда, бул бөлүмчөдө клиникалык изилдөөлөрдүн жана медициналык практиканын жүрүшүндө коопсуздук жана натыйжалуулук боюнча далилдүү базага төмөнкү маалыматтарды көрсөтүү менен кыскача сын көз менен баа берүү келтирилүүгө тийиш:
а) терапиялык пайда жөнүндө дайындардын далилдүү деңгээлин кыскача баяндоо (натыйжалуулуктун салыштырма аспектисин, натыйжанын көрүнүктүүлүк даражасын, статистикалык иштетүүнүн тууралыгын, методологиянын алсыз жана күчтүү жактарын, ар кандай изилдөөлөрдө дайындардын шайкештигин баалоо жүргүзүлөт);
б) суррогаттык акыркы чекиттерге шек келтирген жаңы маалымдар (бар болсо);
в) терапиялык натыйжалуулук көрүнүшүнүн клиникалык мааниси;
г) максаттуу топчолордо терапиялык натыйжалуулук жөнүндө маалыматты жалпылоо мүмкүнчүлүгү (мисалы, кайсы бир чөйрөнүн топчосунда терапиялык натыйжанын жетишсиздиги жөнүндө маалымат);
д) «доза – терапиялык жооп» мүнөздөмөсүнүн шайкештиги;
е) натыйжалуулуктун узактыгы;
ж) салыштырмалуу натыйжалуулук;
з) клиникалык изилдөөлөрдүн натыйжасында алынган натыйжалуулук жөнүндө маалыматтар медициналык практикада дары-дармек колдонулган чөйрөнү эске алуу менен канчалык деңгээлде жалпыланышы мүмкүн экендигин аныктоо.
18-бөлүм. Жактырылган көрсөткүчтөр боюнча «пайда – тобокелдик» катышынын интеграцияланган талдоосу
677. Ушул бөлүмдө катталган күбөлүк ээси тарабынан 
дары-дармекти клиникалык практикада колдонууда анын пайдалуулугуна жана тобокелдигине жалпыланган баа берилүүгө тийиш. Коопсуздук боюнча мезгилдүү жаңыланып туруучу отчеттун «Тобокелдиктерди жана жаңы маалыматтарды баалоо» 16.3 жана «Пайданын мүнөздөмөсү» 
16.4-бөлүмчөлөрүндө камтылган маалыматтарды кайталабастан пайда жана тобокелдик бөлүмүндөгү мурдагы бөлүмдөрдүн дайындарынын негизинде сын көз менен талдоо жана бириктирилген маалымат берилет.
18.1-бөлүмчө. «Пайда – тобокелдик» катышынын контекстинде (медициналык муктаждыкты жана маанилүү альтернативаны кошо) интеграцияланган талдоо
678. Ушул бөлүмчөдө альтернативаларды же альтернативалуу дарылоону (медикаментоздук, хирургиялык же башка ыкмаларды, анын ичинде дарылоонун жоктугун) эске алуу менен жалпыланган 
дары-дармектин жактырылган көрсөткүчтөр боюнча медициналык муктаждыгынын кыскача баяндамасы берилет.
18.2-бөлүмчө. «Пайда – тобокелдик» катышын талдоо 
жол-жоболорун баалоо
679. «Пайда – тобокелдик» катышы көрсөткүчкө жана максаттуу чөйрөлөргө жараша ар кандай мааниге ээ. Демек, бир нече көрсөткүчтөр боюнча катталган дары-дармектер үчүн «пайда – тобокелдик» катышы ар бир көрсөткүч боюнча өзүнчө бааланууга тийиш. Топчолордун ортосунда 
«пайда – тобокелдик» катышында бир көрсөткүчтүн алкагында олуттуу айырмачылыктар болгон учурда бул «пайда – тобокелдик» катышын баалоо өзүнчө жана чөйрө топчолору үчүн (эгерде мүмкүн болсо) берилүүгө тийиш.
680. Бөлүмчө пайда жана тобокелдиктерди баалоо боюнча негизги маалыматтарды камтууга тийиш:
а) пайда жана тобокелдик жөнүндө мурдагы бөлүмдөрдө берилген, алардын катышын баалоо максатында бириктирилген негизги маалымат;
б) дары-дармекти колдонуу контекстин (айыктыруу, алдын алуу, диагностикалоо), оорунун татаалдык жана олуттуулук даражасын, максаттуу чөйрөнү (салыштырмалуу дени сак, өнөкөт оорулары, сейрек абалдары менен) баалоо;
в) пайдага карата – анын мүнөзүн, клиникалык маанисин, натыйжалуулугунун узактыгын жана көрүнүктүүлүгүн, алынган маалыматтарды бүткүл чөйрөгө жайылтуу мүмкүнчүлүгүн баалоо, альтернативдик дарылоого жооп бербеген бейтаптардагы натыйжалуулуктун далили, пайданын жеке аспектилери;
г) тобокелдикке карата – клиникалык маанисин баалоо (мисалы, уулануунун мүнөзү, олуттуулугу, жыштыгы, божомолдуулугу, алдын алуу жөндөмдүүлүгү, кайтарымдуулугу, бейтапка тийгизген таасири), анын ичинде дары-дармекти жактырылган жалпы мүнөздөмөгө киргизилген көрсөткүчтөргө ылайык эмес колдонуу, клиникалык изилдөөлөрдүн алкагында жактырылбаган көрсөткүчтөр боюнча колдонуу жана туура эмес колдонуу менен байланышкан тобокелдик аспектилери;
д) «пайда – тобокелдик» катышын баалоону түзүүдө алсыз жана күчтүү жактар, ошондой эле алардын пайдалар жана тобокелдиктер жагындагы далилдүү базанын белгисиздиги, алардын баалоого тийгизген таасирин сыпаттоо менен (аткарылган баалоонун чектөөлөрүнүн мүнөздөмөсүн көрсөтүү менен).
681. «Пайда – тобокелдик» катышын баалоо үчүн колдонулган методологиянын сыпаттамасы жана аргументи, ошондой эле төмөнкү маалыматтар берилет:
жасалган тыянакты тастыктаган божомолдор;
«пайда – тобокелдик» катышын баалоо;
пайда менен тобокелдикти чагылдыруу мүмкүнчүлүгү жана аларды салыштыруу мүмкүнчүлүгү жөнүндө комментарийлер;
катышка формалдуу сандык же жарым жекече баа берилген учурда баалоо ыкмаларынын жалпыланган сыпаттамасы киргизилет.
«Пайда – тобокелдик» катышын баалоодо экономикалык баалоо (мисалы, «нарк – натыйжалуулук») каралбоого тийиш.
Маанилүү жаңы маалымат алынган учурда же коопсуздук боюнча мезгилдүү жаңыланып туруучу отчетту даярдоодо ыйгарым укуктуу органдын суроо-талабы боюнча катталган күбөлүк ээси тарабынан пайда жана тобокелдиктер жөнүндө кумулятивдик маалыматтардын негизинде «пайда – тобокелдик» катышына толук баа берүү аткарылууга тийиш. Эгерде отчеттук мезгилде анча чоң эмес жаңы маалымат алынган болсо, 
«пайда – тобокелдик» катышын баалоо отчеттук мезгилде алынган коопсуздук боюнча жаңыланган маалыматтарды баалоого багытталууга тийиш. 
19- бөлүм. Коопсуздук боюнча мезгилдүү жаңыланып туруучу отчеттун корутундусу жана сунушталган кийинки аракеттер
682. Коопсуздук боюнча мезгилдүү жаңыланып туруучу отчеттун корутунду бөлүмүндө отчеттук мезгилде аныкталган жаңы маалыматтын жактырылган ар бир көрсөткүчү боюнча, ошондой эле бейтаптардын кичи топтору боюнча (эгер мүмкүн болсо) «пайда – тобокелдик» катышынын жалпы баалоого тийгизген таасири жөнүндө корутунду камтылууга тийиш.
683. Коопсуздук боюнча кумулятивдик маалыматтарды баалоого жана «пайда – тобокелдик» катышын талдоого таянып, катталган күбөлүк ээси дары-дармек жөнүндө маалымдамалык маалыматты өзгөртүү зарылдыгын баалоого жана тиешелүү өзгөртүүлөрдү сунуштоого тийиш.
684. Зарыл болгон учурда корутунду «пайда – тобокелдик» катышын оптималдаштыруу же андан ары баалоо боюнча алдын ала сунуштарды, анын ичинде мүчө мамлекеттердин ыйгарым укуктуу органдары менен талкуулоо максатында тобокелдикти минималдаштыруу чараларын камтууга тийиш.
685. Фармакокөзөмөл жана тобокелдиктерди минималдаштыруу планы бар дары-дармектерге карата зарылчылыкты аныктаган учурда өзгөртүү боюнча сунуштар планга киргизилүүгө тийиш.
686. Коопсуздук боюнча кумулятивдик маалыматтарды баалоонун жана «пайда – тобокелдик» катышын баалоонун негизинде катталган күбөлүк ээси дары-дармек жөнүндө маалымдамалык маалыматка өзгөртүүлөрдү киргизүү жана (же) фармакокөзөмөл же тобокелдиктерди минималдаштыруу боюнча кошумча иш-чараларды аткаруу зарылдыгы жөнүндө мезгилдүү жаңыланып туруучу коопсуздук боюнча отчетто корутунду жасоого тийиш. Дары-дармекти колдонуу жөнүндө маалымдамалык маалыматка киргизүү үчүн сунушталган өзгөртүүлөр (дары-дармектин жалпы мүнөздөмөсү жана медициналык колдонуу боюнча нускама) ушул бөлүмдө баяндалууга тийиш. 
20- бөлүм. Коопсуздук боюнча мезгилдүү жаңыланып туруучу 
отчетко тиркемелер
687. Ушул бөлүмчөдө төмөнкү маалыматтарды камтыган тиркемелер камтылууга тийиш:
а)маалымдоочу маалымат;
б) клиникалык изилдөөлөрдүн жүрүшүндө аныкталган олуттуу жагымсыз кубулуштар жөнүндө жалпыланган таблицалык дайындар, ошондой эле мезгилдүү жалпылоочу таблицалык дайындар каттоодон кийинки колдонуунун дайындарынын негизинде олуттуу жана олуттуу эмес терс реакциялар жөнүндө өз-өзүнчө;
в) сигналдар жөнүндө таблицалык дайындар (эгерде алар мезгилдүү жаңыланып туруучу коопсуздук отчетунун негизги бөлүгүнө киргизилбесе);
г) максаты коопсуздук боюнча көйгөйлөрдү табуу, мүнөздөө жана сан жагынан баалоо, же дары-дармектин коопсуздук профилин тастыктоо же тобокелдикти минималдаштыруу чараларынын натыйжалуулугун баалоо болуп саналган катталган күбөлүк ээси тарабынан каржыланган коопсуздук боюнча бардык каттоодон кийинки интервенциялык жана интервенциялык эмес изилдөөлөрдүн тизмеги;
д) коопсуздук боюнча мезгилдүү жаңыланып туруучу отчетту даярдоо үчүн пайдаланылган маалымат булактарынын тизмеги;
е) дары-дармек боюнча сунушталган маалыматтардын долбоорлору (дары-дармектин жалпы мүнөздөмөсү жана медициналык колдонуу боюнча нускама);
ж) фармакокөзөмөл жана тобокелдикти минималдаштыруу чаралары боюнча сунуш кылынган кошумча иш-чаралар жөнүндө маалымат (тиркемеге катталган күбөлүк ээси пландаштырган тобокелдиктерди башкаруу планын берүүнү же болбосо тобокелдиктерди башкаруу планын жаңыртуу боюнча көрсөтмө киргизилүүгө тийиш); 
з) отчеттук мезгилдин башталышына карата абал боюнча тобокелдиктерди башкаруу планынын алдын ала II бөлүмүнүн CVII модулунун редакциясына ылайык дары-дармектин коопсуздугу боюнча көйгөйлөр боюнча жалпыланган маалымат;
и) катталган күбөлүк ээси тарабынан демөөрчүлүк кылынган коопсуздук боюнча каттоодон кийинки интервенциялык жана интервенциялык эмес изилдөөлөрдүн жыйынтыктоочу отчетторунун дайындары, алардын максаты коопсуздукка байланыштуу көйгөйлөрдү аныктоо, мүнөздөө жана сандык баалоо, же дары-дармектин коопсуздук профилин тастыктоо же тобокелдикти минималдаштыруу чараларынын натыйжалуулугун баалоо болуп саналат;
к) изилдөөлөрдүн натыйжалары же тобокелдикти минималдаштыруу чараларынын натыйжалуулугун баалоо боюнча башка иш-чаралар жөнүндө отчеттордун дайындары.
7. Катталган күбөлүк ээсинин деңгээлинде коопсуздук боюнча мезгилдүү жаңыланып туруучу отчеттун сапат системасы
688. Катталган күбөлүк ээсинин сапат системасынын алкагында коопсуздук боюнча мезгилдүү жаңыланып туруучу отчетту даярдоо, сапатты көзөмөлдөө, карап чыгуу жана берүү үчүн түзүмдөр жана анын ичинде процесс учурунда жана аларды баалоодон кийин жол-жоболордун аткарылышын көзөмөлдөө жол-жоболору катары сыпатталган жана жазуу жүзүндөгү документтер түрүндө таризделген процесстер иштелип чыгууга тийиш.
689. Фармакокөзөмөл процесстери коопсуздук боюнча мезгилдүү жаңыланып туруучу отчеттун сапатына түздөн-түз таасир этиши мүмкүн болгон бир катар багыттарды камтыйт (мисалы, капилет таратуу же клиникалык изилдөөлөрдүн алкагында алынган терс реакциялар жөнүндө билдирүүлөрдү иштеп чыгуу, илимий медициналык адабияттарга сереп салуу, сигналды аныктоо, валидациялоо жана баалоо, фармакокөзөмөл жана каттоодон кийинки изилдөө иш-аракеттери боюнча кошумча чаралар, пайданы жана тобокелдикти баалоодо дайындарды иштеп чыгуу жана бириктирүү жол-жоболору ж.б.). Сапат системасы процесстердин ортосундагы байланышты, маалымат каналдарын жана мезгилдүү жаңыланып туруучу коопсуздук отчетуна киргизүү үчүн маалымат топтоо жол-жоболору боюнча милдеттерди сыпаттап берүүгө тийиш. Коопсуздук боюнча мезгилдүү жаңыланып туруучу отчетто берилген маалыматтардын толуктугун жана тактыгын камсыз кылуу максатында процесстердин сапатын көзөмөлдөө боюнча документтештирилген жол-жоболор иштелип чыгышы жана киргизилиши зарыл. «Пайда – тобокелдик» катышын интеграцияланган баалоонун маанилүүлүгүнө жараша коопсуздук боюнча мезгилдүү жаңыланып туруучу отчетту даярдоого ар кандай бөлүмдөрдүн салымын камсыз кылууга тийиш.
690. Коопсуздук боюнча мезгилдүү жаңыланып туруучу отчет мүчө мамлекеттердин ыйгарым укуктуу органдары тарабынан коопсуздукка байланыштуу атайын суроо-талаптарга баа берүүнү камтууга тийиш. Катталган күбөлүк ээси мындай суроо-талаптарды талаптагыдай иштеп чыгып, аларга жоопторду камсыз кылуучу механизмди иштеп чыгып, ишке киргизүүгө тийиш. 
691. Терс реакциялар жана көрүнүштөр жөнүндө берилген дайындардын тактыгын жана толуктугун камсыз кылуу максатында жалпыланган таблицалык дайындарындагы катталган күбөлүк ээсинин  дайындар базасынын бөлүгү верификацияланууга тийиш. Маалыматтарды алуу жана сапатты көзөмөлдөө үчүн колдонулган параметрлерди маалыматтар базасына жайгаштыруу процесстери талаптагыдай түрдө документтештирилүүгө тийиш. 
692. Катталган күбөлүк ээсинин сапат системасы катталган күбөлүк ээси тарабынан мыйзамдардын талаптарын аткарбоо тобокелдигин, ошондой эле төмөнкү тобокелдиктерди жокко чыгарууга тийиш:
коопсуздук боюнча мезгилдүү жаңыланып туруучу отчетту толук бербөөнү, көрсөтүлгөн отчетту берүүнүн графигин же мөөнөттөрүн бузууну кошо алганда, отчет бербөө (мүчө мамлекеттердин ыйгарым укуктуу органдары менен алдын ала макулдашуусуз);
суралган маалыматты негизсиз бербөө;
отчеттордун сапатынын төмөндүгү (коопсуздук боюнча жаңы маалыматтарга, коопсуздук боюнча сигналдарга талдоо жүргүзүү, тобокелдикти баалоо, пайданы баалоо жана «пайда – тобокелдик» катышын интеграцияланган талдоо үчүн берилген маалыматтын же баалоонун начардыгы, туура эмес колдонуу жөнүндө көрсөтмөнүн жоктугу, стандарттык терминологиянын жоктугу, учурларды негизсиз четтетүү, тобокелдик факторлору боюнча маалыматтарды бербөө);
коопсуздук боюнча мезгилдүү жаңыланып туруучу отчетту мүчө мамлекеттердин ыйгарым укуктуу органдарынан мурда алынган 
суроо-талаптарды чагылдырбастан берүү.
693. Коопсуздук боюнча мезгилдүү жаңыланып туруучу отчетту даярдоо жана берүү жол-жобосунан бардык олуттуу четтөөлөр документтештирилип, аларды оңдоо үчүн тиешелүү оңдоо жана эскертүү 
иш-чаралары жүргүзүлүүгө тийиш. Бул документтер каалаган убакта жеткиликтүү болууга тийиш.
694. Коопсуздук боюнча мезгилдүү жаңыланып туруучу отчетту даярдоо боюнча милдеттер үчүнчү жактарга өткөрүлүп берилген учурда катталган күбөлүк ээси үчүнчү жакта Бирликтин органдарынын актыларынын талаптарына жана мүчө мамлекеттердин мыйзамдарына ылайык сапаттын тиешелүү системасынын болушун камсыз кылууга тийиш.
8. Кызматкерлерди мезгилдүү жаңыланып туруучу коопсуздук отчетунун жол-жоболоруна үйрөтүү
695. Фармакокөзөмөл боюнча кызматкерлердин, ошондой эле медициналык маалыматты баалоого жана сапатты көзөмөлдөөгө, сапатты көзөмөлдөөнү даярдоо жол-жоболоруна, сереп жасоого,  баалоого, коопсуздук боюнча мезгилдүү жаңыланып туруучу отчетту даярдоого тартылган адамдардын тийиштүү квалификациясын, тажрыйбасын жана окутуусун камсыз кылуу фармакокөзөмөл боюнча ыйгарым укуктуу адамдын жоопкерчилигиндеги милдет болуп саналат. Фармакокөзөмөлгө байланыштуу ар кандай билимдерди жана көндүмдөрдү үйрөтүү зарыл. Окутуунун багыттары Бирликтин укук ченемдери жана мүчө мамлекеттердин мыйзамдары, колдонмолор, маалыматтарды илимий баалоо, коопсуздук боюнча мезгилдүү жаңыланып туруучу отчетту даярдоо жол-жоболору менен тааныштырууну караштырууга тийиш. Окуудан өтүү коопсуздук боюнча мезгилдүү жаңыланып туруучу отчетту даярдоого байланыштуу милдеттерди аткаруу башталганга чейин документ түрүндө ырасталууга тийиш. 
9. Коопсуздук боюнча мезгилдүү жаңыланып туруучу отчетту берүү тартиби
Коопсуздук боюнча мезгилдүү жаңыланып туруучу отчетту берүүнүн стандарттык тартиби
696. Дары-дармектердин коопсуздугу боюнча мезгилдүү жаңыланып туруучу отчетту берүүнүн мезгилдүүлүгү жана мөөнөттөрү мүчө мамлекеттердин ыйгарым укуктуу органдары бекиткен тизмекке ылайык аныкталат.
697. Эл аралык патенттелбеген аталышы же топтук аталышы көрсөтүлгөн тизмекке киргизилбеген дары-дармектер үчүн коопсуздук боюнча мезгилдүү жаңыланып туруучу отчетту берүүнүн мезгилдүүлүгү:
алгачкы 2 жыл ичинде эл аралык каттоо датасынан тартып – 6 ай сайын;
кийинки 2 жыл ичинде – жыл сайын;
андан ары – 3 жылда бир.
Коопсуздук боюнча мезгилдүү жаңыланып туруучу отчетту берүү мөөнөтү маалыматтарды топтоо аяктаган датадан тартып 90 календардык күндөн ашпайт.

Кайра чыгарылган дары-дармектерге, медициналык колдонуусу жакшы изилденген дары-дармектерге, өсүмдүк дары-дармектерине, мүчө мамлекеттерде катталган же Бирликтин талаптарына ылайык келтирилген гомеопатиялык дары-дармектерге коопсуздук боюнча мезгилдүү жаңыланып туруучу отчетту берүү тартиби

698.Кайра чыгарылган дары-дармектерге, медициналык колдонуусу жакшы изилденген дары-дармектерге, өсүмдүк дары-дармектерине, мүчө мамлекеттерде катталган же Бирликтин талаптарына ылайык келтирилген гомеопатиялык дары-дармектерге коопсуздук боюнча мезгилдүү жаңыланып туруучу отчет төмөнкү учурларды кошпогондо берилүүгө тийиш эмес: 
референттик мамлекеттин ыйгарым укуктуу органы (эксперттик уюму) тарабынан дары-дармекти каттоодо белгиленген коопсуздук боюнча мезгилдүү жаңыланып туруучу отчетту берүү боюнча милдеттенме;
фармакокөзөмөл системасында аныкталган маалыматтарынын негизинде белгиленген коопсуздук боюнча мезгилдүү жаңыланып туруучу отчетту берүү боюнча милдеттенме;
мүчө мамлекеттин аймагында кайра чыгарылган дары-дармектер үчүн катталган оригиналдуу дары-дармектин жоктугу.
699. Мүчө мамлекеттердин ыйгарым укуктуу органы кайра чыгарылган дары-дармектин, медициналык колдонуусу жакшы изилденген дары-дармектин, өсүмдүк дары-дармегинин, гомеопатиялык дары-дармектин катталган күбөлүк ээсинен коопсуздук боюнча мезгилдүү жаңыланып туруучу отчетту берүүнү талап кылууга укуктуу.
700. Коопсуздук боюнча мезгилдүү жаңыланып туруучу отчетту үзгүлтүксүз берүү боюнча талаптар белгиленбеген дары-дармектердин катталган күбөлүк ээлери дары-дармектин жашоо циклинин аралыгында коопсуздуктун үзгүлтүксүз мониторингин камсыз кылуу жана дары-дармектин «пайда – тобокелдик» катышын баалоого таасир этиши мүмкүн болгон бардык маалыматтарды ыйгарым укуктуу органга токтоосуз берүү боюнча ушул Эрежелерде каралган бардык жол-жоболорду жана 
иш-чараларды аткарууну камсыз кылышат.
Коопсуздук боюнча мезгилдүү жаңыланып туруучу отчетту 
кезексиз берүү
701. Коопсуздук боюнча мезгилдүү жаңыланып туруучу отчет токтоосуз берилүүгө тийиш. Коопсуздук боюнча мезгилдүү жаңыланып туруучу отчетту даярдоо мүчө мамлекеттин ыйгарым укуктуу органынын жазуу жүзүндөгү суроо-талабын алган датадан тартып 60 календардык күндөн ашпаган мөөнөттө ишке ашырылууга тийиш. 
10. Коопсуздук боюнча мезгилдүү жаңыланып туруучу отчетту 
берүү формасы
702. Коопсуздук боюнча мезгилдүү жаңыланып туруучу отчет электрондук түрдө орус же англис тилдеринде тексттик издөө мүмкүнчүлүгү менен төмөнкү бөлүмдөрдү орус тилине милдеттүү которуу менен берилүүгө тийиш: негизги мазмунун кыскача баяндоо, жактырылган көрсөткүчтөр боюнча «пайда – тобокелдик» катышын интеграцияланган талдоо жана корутунду. Мүчө мамлекеттин ыйгарым укуктуу органынын суроо-талабы боюнча катталган күбөлүк ээси мындай суроо-талапты алган датадан тартып 30 календардык күндүн ичинде мезгилдүү жаңыланып туруучу коопсуздук боюнча отчеттун башка бөлүмдөрүнүн орус тилине котормосун берүүгө милдеттүү.
11. Мүчө мамлекеттердин аймактарындагы коопсуздук боюнча мезгилдүү жаңыланып туруучу отчетту баалоо процесси
703. Мүчө мамлекеттердин ыйгарым укуктуу органдары отчеттун Бирликтин укугунун жана мүчө мамлекеттердин мыйзамдарынын талаптарына шайкештигин аныктоо, ошондой эле дары-дармектин коопсуздук профилиндеги мүмкүн болгон өзгөрүүлөрдү жана бул өзгөрүүлөрдүн дары-дармектин «пайда – тобокелдик» катышын баалоого тийгизген таасирин аныктоо максатында коопсуздук боюнча мезгилдүү жаңыланып туруучу отчетту баалоону жүзөгө ашырууга тийиш.
IX. Сигналды башкаруу
1. Сигналдарды алуу булактары жана аларды иштетүү
704. Сигналдарды алуу булактары дары-дармектерди колдонууда алынган бардык дайындарды, анын ичинде клиникага чейинки жана клиникалык дайындарды, фармакокөзөмөл ыкмалары жана сапатты көзөмөлдөө системасы жөнүндө дайындарды камтыйт. Дайындар капилет репорт берүү системасын, интервенциялык эмес изилдөөлөрдү, клиникалык изилдөөлөрдү жүргүзүүнүн натыйжасында активдүү мониторинг жүргүзүү системасын, ошондой эле башка булактардан алынган маалымдарды камтышы мүмкүн.
705. Сигналдардын эң көп кездешкен булактары болуп терс реакциялар жөнүндө капилет билдирүүлөр, дары-дармектердин коопсуздугуна мониторинг жүргүзүүнүн активдүү формалары, клиникалык изилдөөлөр, илимий медициналык адабияттардагы макалалар саналат.
706. Көпчүлүк учурларда сигналдарды аныктоо терс реакциялардын дайындар базаларына, анын ичинде катталган күбөлүк ээлеринин, ыйгарым укуктуу органдардын, Дүйнөлүк саламаттык сактоо уюмунун дайындар базаларына терс реакциялардын дайындар базаларына мезгилдүү мониторинг жүргүзүүнүн натыйжасы болуп саналат. Сигналдарды ар кандай изилдөө, анын ичинде клиникалык, интервенциялык жана интервенциялык эмес изилдөөлөр, системалаштырылган сын-пикирлер, мета-анализдер аркылуу аныктоого болот. Активдүү мониторингдин ар кандай түрлөрү сигналдарды аныктоого жардам берет, ошондой эле адистердин терс реакциялардын айрым түрлөрү жөнүндө отчет берүү процессин жандандырат.
707. Башка маалымат булактарына интернеттеги булактар (коомдук сайттар, социалдык тармактар, блогдор) же башка булактар кирет, алар аркылуу бейтаптар жана керектөөчүлөр дары-дармектерге терс реакциялардын пайда болуу тажрыйбасы жөнүндө билдире алышат.
2. Сигналдарды аныктоо методологиясы
708. Сигналдарды аныктоо маалыматтардын мүнөздөмөсүн (мисалы, дары-дармектин рынокто болгон убактысы, анын бейтаптарга тийгизген таасиринин өзгөчөлүктөрү, максаттуу чөйрө) эске алган түзүмдөштүрүлгөн жана таанылган методологияга ылайык жүргүзүлүүгө тийиш жана жол-жобо ага карата аткарылган дары-дармектин түрүнө жараша ар кандай болушу мүмкүн. Мисалы, вакциналарга жана башка биологиялык дары-дармектерге карата атайын методологиялар колдонулушу мүмкүн. Сигналдарды аныктоо процессинде мониторингдин бардык маалымат булактарынан алынган дайындар эске алынууга тийиш.
709. Келип түшкөн сигналды ырастаган далилдүү негизди баалоо максатында түзүмдөштүрүлгөн жана таанылган методологияны колдонуу зарыл, ал клиникалык маанисин, дары-дармек менен терс реакциянын ортосундагы өз ара байланыштын аныктыгынын даражасын, жаңы өз ара байланыш боюнча маалыматтардын ырааттуулугун (же өз ара байланыштын аспектисин), таасир этүү жана реакция даражасынын өз ара байланышын, дары-дармек менен терс реакциянын ортосундагы себеп-натыйжа байланышын, биологиялык негиздүүлүктү, эксперименттик натыйжаларды, жагымсыз кубулуштардын мүнөзү боюнча окшош маалыматтарды эске алууга тийиш.
3. Сигналдарды иштеп чыгуу процесси
Жалпы жоболор
710. Сигналдарды иштеп чыгуу процесси сигналды аныктоодон баштап, сунуштарды иштеп чыгууга чейинки этаптарды камтыйт. Сигналдарды иштеп чыгууну аткаруу эрежелери катталган 
дары-дармектердин коопсуздугун көзөмөлдөөгө катышкан бардык кызыкдар тараптарга тиешелүү.
711. Сигналдарды иштеп чыгуу процесси төмөнкү кадамдарды камтыйт:
а) сигналды аныктоо;
б) сигналды инспекциялоо;
в) сигналды приоритеттөө;
г) сигналды баалоо;
д) иш-аракеттер боюнча сунуштар;
е) маалымат алмашуу.
712. Сигналдарды аныктоо үчүн колдонулган айрым маалымат булактары менен иштөө сигналдарды иштеп чыгууда ийкемдүүлүктү талап кылышы мүмкүн, мисалы:
эгерде сигналдарды аныктоо жеке терс реакциялар жөнүндө билдирүүлөрдү карап чыгууга негизделсе, анда сигналды аныктоо 
жол-жобосу аныкталган сигналды инспекциялоону жана алдын ала артыкчылыкты камтышы мүмкүн;
эгерде сигнал бириккен изилдөө натыйжаларынын негизинде аныкталса, анда ар бир жеке билдирүүнү баалоо мүмкүн эмес жана инспекциялоонун натыйжасында кошумча маалыматтарды чогултуу талап кылынышы мүмкүн.
Иш-аракеттердин тартиби (Бирликтин органдарынын актыларына жана мүчө мамлекеттердин мыйзамдарына ылайык кийинчерээк чечим кабыл алуу менен) жана маалымат алмашуу процессинин ар бир баскычында эске алуу зарыл болгон компоненттер болуп саналат.
Сигналды аныктоо
713. Сигналды аныктоонун бардык ыкмаларына карата төмөнкү талаптар колдонулат:
а) колдонулган ыкма маалыматтардын көлөмүнө туура келүүгө тийиш(мисалы, татаал статистикалык ыкмаларды колдонуу маалыматтардын аз көлөмүнө ылайыксыз болушу мүмкүн);
б) бардык тиешелүү булактардан алынган маалыматтар эске алынышы зарыл;
в) маалыматтарды табуу боюнча аткарылуучу иштин сапатына кепилдик берүүчү системалар киргизилүүгө тийиш;
г) кумулятивдик маалыматтарды карап чыгуунун натыйжалары квалификациялуу адам тарабынан өз убагында жана тиешелүү түрдө бааланууга тийиш;
д) коомдук саламаттыкка (калктын саламаттыгына) коркунуч туулганда токтоосуз жана натыйжалуу аракеттер көрүлүүгө тийиш;
е) сигналдарды аныктоо процесси ыкманын негиздемесин жана сигналдарды табуу боюнча иш-аракеттерди аткаруунун мезгилдүүлүгүн кошо алганда, тиешелүү түрдө документтештирилүүгө тийиш.
714. Коопсуздук сигналдарын аныктоо жеке терс реакциялар жөнүндө билдирүүлөрдүн дайындар базаларын карап чыгуу, ири дайындар базаларын статистикалык талдоо же ушул ыкмаларды айкалыштырууга негизделген айкалышкан ыкманын негизинде жүргүзүлүшү мүмкүн.

Жеке коопсуздук отчетторуна сереп
715. Жеке терс реакциялар жөнүндө отчеттор капилет репорт берүү системасынан, мониторингдин, клиникалык изилдөөлөрдүн активдүү формаларынан келип чыгышы же илимий медициналык адабияттарда жарыяланышы мүмкүн. Андан аркы иш-аракеттерди жасоо үчүн олуттуу же катуу терс реакция жөнүндө (мисалы, анафилактикалык шок) бир билдирүү жетиштүү болушу мүмкүн. Бааланууга тийиш болгон маалымат билдирүүлөрдүн санын (кайталанган билдирүүлөрдү жана туура эмес жол-жоболоштурулган билдирүүлөрдү алып салгандан кийин), бейтаптын демографиялык дайындарын (мисалы, курагы жана жынысы), шектүү дары-дармек (мисалы, киргизилген доза) жана терс реакция (мисалы, терс реакциянын белгилери жана симптомдору), дары-дармекти колдонуу менен терс реакциянын өнүгүшүнүн ортосундагы убактылуу өз ара байланыш, дары-дармекти колдонууну улантууга же токтотууга байланыштуу клиникалык жыйынтык тууралуу маалымдарды, жагымсыз кубулуштардын өнүгүшүнүн потенциалдуу альтернативдүү себептеринин болушун, жөнөтүүчүнүн себеп-натыйжа байланышынын билдирүүсүн баалоосун жана биологиялык жана фармакологиялык байланыштын аныктыгы жөнүндө маалыматты камтууга тийиш.
Ири дайындар базаларын статистикалык талдоо
716. Отчеттордун санынын диспропорциясына негизделген сигналдарды автоматтык түрдө аныктоонун ар кандай статистикалык ыкмалары бар, башкача айтканда, дайындар базасындагы башка активдүү заттарга же дары-дармектерге салыштырмалуу тиешелүү активдүү затка же дары-дармектерге шектүү терс реакция жөнүндө кабар таратуунун жогорку деңгээли. Статистикалык ыкмаларды колдонуу бардык кырдаалдарга ылайык келе бербейт.
Статистикалык ыкмаларды колдонууда жана сигналдарды идентификациялоо критерийлерин тандоодо дайындардын көлөмү, жеткиликтүү маалыматтын толуктугу жана терс реакциянын олуттуулугу эске алынышы зарыл.
717.Дайындар базасына статистикалык анализ жүргүзүүнүн жана статистикалык отчетту генерациялоонун мезгилдүүлүгү таасир этүүчү заттын же дары-дармектин мүнөздөмөсүнө, колдонуу көрсөткүчтөрүнө жана потенциалдуу же идентификацияланган тобокелдиктерге жараша болот.
Статистикалык методдордун айкалышы жана жеке коопсуздук отчетторунун сереби
718.Статистикалык отчеттор терс реакциянын жыштыгынын алдын ала аныкталган критерийлерине, терс реакциянын катаалдыгынын деңгээлине, терс реакциянын клиникалык маанисине, жаңылыкка же терс реакциянын өнүгүшү менен дары-дармекти колдонуунун ортосундагы статистикалык өз ара байланышка шайкеш келген шектүү терс реакцияларды аныктоого арналган болушу мүмкүн. Мындай чыпкалоо ыкмалары жол-жобонун биринчи этабында каралып жаткан терс реакциялар жөнүндө эң маанилүү жеке билдирүүлөрдү тандоону жеңилдетиши мүмкүн. Бул чыпкалоо процессинде колдонулган көрсөткүчтүн чектик мааниси (мисалы, 3 билдирүүдөн кем эмес) шектүү терс реакциянын жана сигналдын клиникалык маанисине, коомдук саламаттыкка (калктын саламаттыгына) тийгизген таасирине жана дары-дармектерди колдонуунун таралуу даражасына жараша өзгөрүшү мүмкүн.
719. Сигналдарды аныктоо процессинде автоматтык скринингди колдонууда терс реакциялар жөнүндө тиешелүү жеке билдирүүлөрдү өзүнчө изилдөө зарыл.
Колдонулган статистикалык ыкмага карабастан, сигналдарды аныктоо жол-жобосу ар дайым клиникалык баалоону камтууга тийиш. Статистикалык ыкма сигналды аныктоонун жана валидациялоонун кошумча ыкмасы болуп саналат.
Сигналды валидациялоо
720. Сигналды аныктоодо колдо болгон маалымат дары-дармекти колдонуу менен терс реакцияны же мурда белгиленген өз ара байланыштын жаңы аспектисин иштеп чыгуунун ортосундагы жаңы потенциалдуу себеп-натыйжалык байланышты аныктоонун жетиштүү далилдерин камтыгандыгын верификациялоо жана тастыктоо максатында маалыматтарга баа берүү аткарылат. Валидациялоонун жыйынтыктары сигналды андан ары баалоо зарылдыгын аныктайт.
721. Сигналды валидациялоо жол-жобосун аткарууда аны алуу булагына карабастан төмөндөгүлөрдү эске алуу зарыл:
а) сигнал жөнүндө мурдагы маалымат:
дары-дармек жөнүндө маалыматта терс реакция жөнүндө маалыматтын чагылдырылышынын даражасы (дары-дармектин жалпы мүнөздөмөсү жана медициналык колдонуу боюнча нускама);
сигналдын белгилүү бир дары-дармектин жана (же) дары-дармектин белгилүү бир формасынын өзгөчөлүктөрү менен мүмкүн болгон шартталышын баалоо максатында таасир этүүчү заты окшош башка 
дары-дармектер жөнүндө маалыматта (чыгаруунун башка формасы же башка айырмачылыктары менен) терс реакция менен байланышкан сигналды чагылдыруу;
сигнал буга чейин мезгилдүү жаңыланып туруучу коопсуздук отчетунда же башка жөнгө салуу жол-жобосунун алкагында тобокелдиктерди башкаруу планында бааланган же илимий эксперттик комитеттин деңгээлинде талкууланган.
Эреже катары, ушул пунктчада көрсөтүлгөндөргө тиешеси жок сигналдар валидацияланууга тийиш. Бирок, буга чейин белгилүү болгон сигналдарга карата дары-дармектин жалпы мүнөздөмөсүнө киргизилген же мүчө мамлекеттин ыйгарым укуктуу органы тарабынан мурда каралып жаткан маалыматтарга же мүнөздөмөлөргө салыштырмалуу өнүгүү жыштыгы, персистингдин узактыгы, оордугу же натыйжасы (мисалы, өлүмгө алып келүү) боюнча айырмачылыктар потенциалдуу аныкталган учурда валидация жүргүзүү зарыл болушу мүмкүн;
б) өз ара байланышты тастыктоо боюнча далилдүү базаны түзүү деңгээли:
саламаттык сактоо системасынын адисинин тиешелүү изилдөөлөрдүн натыйжалары менен байкалган четтөөлөрдү тастыктаган өз ара байланышты (мисалы, дары-дармекти жокко чыгаруунун жана кайра дайындоонун оң натыйжалары менен негизделген убактылуу өз ара байланышы бар, альтернативдүү түшүндүрмөнү же башка себептик факторлорду кошпогондо) баалоону камтыган билдирүүлөрдүн жалпы саны (кайталоочу учурлар четтетилгенден кийин);
отчеттордун саны бейтаптарга таасир этүү көлөмүнө карата колдонулат;
дары-дармекти колдонууга байланыштуу шарттар жөнүндө кабарлоонун кошумча учурлары (мисалы, клиникалык кыйынчылыктарды же терс реакциянын көрүнүшүнүн ар кандай оордугун билдирген MedDRAнын башка терминдери);
далилдүү базанын учурларынын ортосундагы ырааттуулук (мисалы, терс реакциянын өнүгүшүнө чейинки убакыттын ырааттуулугу, терс реакциянын белгилерин кайталап байкоо); 
маалыматтардын сапаты жана документтештирилиши;
эгерде мүмкүн болсо, эл аралык уюмдар макулдашкан учурлардын аныктамасына ылайык келүү (мисалы, теринин оор реакциясынын белгилүү бир критерийлерине ылайык келүү (RegiSCAR шкаласы боюнча), иммунизациядан кийин терс көрүнүштөрдүн кабыл алынган аныктамасына дал келүү);
доза менен терс реакциянын көрүнүшүнүн ортосундагы байланыштын болушу;
аны ишке ашыруунун биологиялык же фармакокөзөмөл ыктымалдуулугуна жараша мүмкүн болгон өнүгүү механизминин болушу;
отчеттуулуктун диспропорционалдуулугун аныктоо (эгерде мүмкүн болсо);
клиникалык мааниси жана контексти:
терс реакциянын оордугу жана олуттуулугу;
терс реакциянын натыйжасы жана кайтарымдуулугу;
белгилүү терс реакциянын мүнөздөмөсүнүн жаңы аспектилери, (мисалы, катаалдыгы, туруктуу узактыгы, натыйжасы, жыштыгы же башкаруу бөлүгү);
дары-дармек менен өз ара аракеттенүүнүн натыйжасы катары терс реакцияны иштеп чыгуу;
бейтаптардын аялуу тобунда терс реакцияны иштеп чыгуу (мисалы, кош бойлуу аялдар, балдар, улгайган бейтаптар, тобокелдик факторлору бар бейтаптар);
колдонуунун айырмаланган ыкмасында (мисалы, ашыкча дозада, көз карандылыкта, туура эмес колдонууда, дары-дармектин жалпы мүнөздөмөсүнө же медициналык колдонуу боюнча нускамага ылайык эмес колдонууда, колдонуудагы жаңылыштыкта, жасалмаланган дары-дармекти колдонууда) терс реакцияны өнүктүрүү.
722. Сигналдар жөнүндө маалыматтын кошумча булактары терс реакция менен дары-дармектин ортосунда жаңы өз ара байланыштын бар экендиги жөнүндө божомолду тастыктоо же четке кагуу бөлүгүндө далилдүү базаны толуктоого мүмкүндүк берген же ушундай белгилүү өз ара байланыштын жаңы аспектисин камтыган маалыматтарды камтышы мүмкүн, буга байланыштуу бул маалыматтын маанисине жана жеткиликтүүлүгүнө жараша сигналды андан ары баалоо жол-жобосун аткарууда колдонулушу мүмкүн. Мындай сигнал маалымат булактарына төмөнкүлөр кирет:
клиникалык изилдөө дайындары;
илимий медициналык адабияттарда жарыяланган ушул сыяктуу учурлардын өнүгүшү жөнүндө маалымат, анын ичинде дары-дармектердин фармакотерапевттик классындагы башка активдүү заттар жөнүндө маалымат;
терс реакциялардын же коштоочу оорулардын эпидемиологиясы жөнүндө маалымат;
эксперименталдык жана (же) клиникалык эмес дайындар; 
ыйгарым укуктуу органдын же катталган күбөлүк ээсинин дайындар базалары боюнча сигнал аныкталган учурда терс реакциялардын ири дайындар базалары;
бейтаптардын мүнөздөмөсү же дары-дармекти колдонуунун өзгөчөлүктөрү жөнүндө маалымат алууга мүмкүн болгон саламаттык сактоо системасынын дайындар базалары;
дүйнөнүн башка өлкөлөрүнүн жөнгө салуучу органдарынын маалыматы.
723. Эгерде документациянын сигналына тиешеси бар бардык документтерди верификациялоо процесси болжолдуу жаңы себеп-натыйжа байланышын же терс реакция менен дары-дармектин ортосундагы белгилүү өз ара байланыштын жаңы аспектиси жөнүндө күбөлөндүрсө жана андан ары баалоонун негиздемеси болсо, сигнал валидацияланган статуска ээ болот.
724. Валидация процессинде болжолдуу жаңы себеп-натыйжа байланышы же белгилүү мамиленин жаңы аспектиси тастыктала элек сигнал андан ары талдоону талап кылышы мүмкүн (мисалы, терс реакциянын тиешелүү учуру боюнча документтердин саны жетишсиз болгон учурларда). Мындай учурларда каттоодон кийинки байкоо жүргүзүү мезгилине таандык мурда алынган учурлар боюнча терс реакциялар жөнүндө жаңы билдирүүлөр же кийинки байкоо жүргүзүүнүн натыйжалары бардык тиешелүү билдирүүлөрдү эсепке алууну жана карап чыгууну камсыз кылуу максатында тиешелүү убакыт аралыктары аркылуу кайрадан каралууга тийиш.
725. Уюмдун деңгээлиндеги сигналды иштеп чыгууда чечим кабыл алган ар кандай деңгээлдеги жетекчилерди тартуу менен эксперттик баалоонун жана талкуунун бир нече этаптары талап кылынышы мүмкүн. Валидациянын жыйынтыктары боюнча ар кандай чечимдер кабыл алынышы мүмкүн, анын ичинде сигналдын (валиддик эмес сигналдын) валидациясын ырастоо же четке кагуу, колдо болгон маалыматтарга кошумча баа берүүнү жүргүзүү зарылдыгы жөнүндө чечим кабыл алуу, валидацияланган сигналды жаңы тобокелдикке же белгилүү тобокелдиктин белгисиз жагына киргизүү (мисалы, маалымдамалык маалыматка өзгөртүүлөрдү киргизүү жана (же) тобокелдикти минималдаштыруу чараларын киргизүү) же валидацияланган сигналды жаңы тобокелдикке же белгилүү тобокелдиктин белгисиз аспектисине (четке кагылган сигнал) киргизүү жөнүндө божомолдор четке кагылышы мүмкүн.
726. Валидацияны аткаруунун жана тастыктоочу маалыматтарды баалоонун жыйынтыктары боюнча колдо болгон маалыматтар жаңы потенциалдуу себеп-натыйжа байланышы же белгилүү өз ара байланыштын жаңы аспектиси бар деген божомол үчүн жетишсиз болуп санала тургандыгы аныкталган, демек, сигналды андан ары талдоо негиздүү болуп саналбайт, бул этапта валидацияланбаган сигнал деп таанылат.
727. Катталган күбөлүк ээлери жана мүчө мамлекеттердин ыйгарым укуктуу органдары болжолдуу жаңы себеп-натыйжалык байланышы же терс реакция менен дары-дармектин ортосундагы белгилүү өз ара байланыштын жаңы аспектиси жөнүндө күбөлөндүрүүчү катары кабыл алынбагандыгынын себептерин, ошондой эле мындай учурларды издөөгө жана сигналдарды баалоого жардам бере турган маалыматтарды иликтөөнү жана көзөмөлдөөнү кошо алганда, сигналдарды валидациялоонун жыйынтыктарын эсепке алуу максатында байкоо жүргүзүү системасына ээ болууга тийиш.
Сигналдарды приоритеттөө
728. Сигналдарды башкаруу процессинин негизги элементи алардын коомдук саламаттыкка (калктын саламаттыгына) тийгизген таасирин токтоосуз аныктоо же бейтаптардагы дары-дармектин таасир этүүчү 
«пайда – тобокелдик» катышы болуп саналат. Бул таасирди баалоодо төмөнкү факторлор эске алынат:
а) терс реакциянын оордук даражасы, олуттуулугу, натыйжасы, кайтарымдуулугу жана аны болтурбоо мүмкүнчүлүгү;
б) бейтаптарга тийгизген таасирин жана терс реакциянын жыштыгын баалоо;
в) дары-дармекти тобокелдиктин аялуу чөйрө топторунда жана (же) дары-дармекти колдонуунун башка ыкмасына дуушар болгон чөйрө топторунда колдонуу (мисалы, туура эмес пайдалануу же билдирилген көрсөткүчтөр боюнча пайдалануу);
г) оорунун жүрүшүнө карата дарылоону токтотуунун кесепеттери жана терапиялык альтернативалардын болушу;
д) пландаштырылган жөнгө салуучу чаралардын таасиринин болжолдуу даражасы (мисалы, терс реакциялардын, эскертүүлөрдүн, каршы көрсөтмөлөрдүн бөлүктөрүн толуктоо, тобокелдикти минималдаштыруунун кошумча чараларын киргизүү, медициналык колдонууну токтотуу, рыноктон чакыртып алуу);
е) сигналдын фармакотерапевттик класстагы таасир этүүчү башка заттарга таралыш мүмкүндүгү.
729. Мындай баалоонун жыйынтыктарын коомчулукка жана медициналык кызматкерлерге токтоосуз жеткирүү максатында белгилүү бир жагдайларда жалпыга маалымдоо каражаттарында талкууланган же коомдук саламаттык (калктын саламаттыгы) үчүн мааниси жогору (мисалы, калкты иммунизациялоонун натыйжасында терс реакциялар) сигналдарга өзгөчө көңүл бурулууга тийиш. 
730. Сигналды приоритеттөө жол-жобосунун натыйжасы сигналды башкаруунун кийинки этаптарын аткаруунун убакыт алкагы боюнча сунуштаманы камтууга тийиш. Сигнал менен иштөөнүн ар бир этабында тобокелдиктин алдын алуу же минималдаштыруу боюнча чараларды көрүү зарылдыгын аныктаган маалымат болгон учурда тиешелүү чаралар өз убагында, анын ичинде сигналды баалоо боюнча иштердин толук көлөмү аяктаганга чейин кабыл алынууга тийиш. Сигнал менен иштөөнүн бардык кадамдары клиникалык баалоону жана башкарууну камтууга тийиш, натыйжада алынган маалыматты тез арада эске алып, кийинки 
иш-аракеттердин тиешелүү өзгөрүүлөрүн аныктоо зарыл.
731. Сигналды арттыруу жол-жобосунун натыйжасы байкоо системасына сигналды приоритеттештирүүнүн ыйгарылган деңгээлин негиздөө менен киргизилүүгө тийиш.
Сигналдарды баалоо
732. Сигналдарды баалоонун максаты жаңы тобокелдиктин аракеттеги зат же дары-дармек менен себеп-натыйжа байланышынын далилдерин андан ары изилдөө же белгилүү тобокелдиктин мүнөздөмөсүнүн өзгөрүшүн изилдөө, андан кийин кошумча дайындарды чогултуу же жөнгө салуу чараларын көрүү зарылдыгын аныктоо болуп саналат. Баалоо тиешелүү сигнал жөнүндө маалыматты кылдат фармакокөзөмөлдүк, медициналык жана эпидемиологиялык изилдөөдөн турат. Сереп фармакокөзөмөлдүк, клиникага чейинки жана клиникалык дайындарды камтууга тийиш жана каттоого арыз берүүдө дары-дармектин досьесинин дайындарын, илимий медициналык адабияттардагы макалаларды, катталган күбөлүк ээлеринен жана мүчө мамлекеттердин ыйгарым укуктуу органдарынан капилет билдирүүлөрдү жана жарыяланбаган маалыматтарды кошкондо,  маалымат алуу булактарына карата максималдуу толук болууга тийиш. Ошондой эле тышкы эксперттердин сунуштарын эске алуу зарыл. Эгерде маалымат бир нече булактардан алынса, коопсуздук маселесин баалоого кошкон салымын баалоо максатында алардын далилдүүлүк деңгээлин жана чектөөлөрүн эске алуу зарыл. Ар кандай булактардан алынган жалпы маалымат эл аралык таанылган терминологияны тандоону талап кылат. Терминологиялык аныктама жок болгон учурда, операциялык аныктаманы колдонуу зарыл.
733. Айрым учурларда сигналдарды терапиялык деңгээлге же тутумдук-органикалык класстарга же стандартташтырылган суроо-талап деңгээлинде (медициналык MedDRA терминология сөздүгүн колдонууда) баалоо зарыл. Маалыматты издөө процессинде издөөгө бир класстагы башка дары-дармектерди жана башка терс реакцияларды киргизүү талап кылынышы мүмкүн, мисалы, татаал ооруга байланыштуу башка терминдерге байланыштуу (мисалы, оптикалык неврит бир нече склероздун мүмкүн болгон биринчи белгиси катары), реакциянын алгачкы баскычы (мисалы, QT интервалдын узартылышы) же тиешелүү терс реакциянын клиникалык татаалдыгы (мисалы, суусуздануу же бөйрөктүн курч жетишсиздиги).
734. Ар кандай булактардан маалымат чогултууга убакыт талап кылынышы мүмкүн. Процессти оптималдаштыруу максатында сигналды баалоону этап-этабы менен колдонсо болот. Эгерде баалоонун биринчи этабынын натыйжасында алдын алуу керек болгон потенциалдуу тобокелдик жөнүндө жыйынтык чыкса, катуу терс реакциянын жаңы сигналына карата убактылуу чаралар көрүлүшү мүмкүн.
4. Сигналдарды баалоонун жыйынтыктары боюнча мүчө мамлекеттердин ыйгарым укуктуу органдарынын аракеттери
735. Мүчө мамлекеттердин ыйгарым укуктуу органдарынын сигналды баалоонун жыйынтыктары боюнча иш-аракеттери Бирликтин органдарынын актыларында же мүчө мамлекеттердин мыйзамдарында белгиленген талаптарга жана сигналды баалоонун жыйынтыктары боюнча тыянактарга ылайык ар кандай болушу мүмкүн.
736. Сунуштар топтолгон маалыматтын негизинде сигналды баалоодон кийин түзүлгөнүнө карабастан, иш-аракеттердин зарылдыгы тобокелдикти минималдаштыруу боюнча мурдагы аракеттердин негиздүүлүгүн жана максатка ылайыктуулугун аныктоо менен сигналды башкаруунун бүткүл процессинин жүрүшүндө бааланат.
737. Сигналды баалоонун жыйынтыктары боюнча иш-аракеттер, эгерде шектүү терс реакциянын өнүгүү механизмдери алдын алуу мүмкүнчүлүгүн же терс реакциянын оордугун төмөндөтүүнү көрсөтсө, тобокелдиктерди кошумча изилдөөнү же тобокелдиктерди минималдаштыруу чараларын камтышы мүмкүн. Эгерде жыйынтык чектелген маалыматка негизделсе, анда коопсуздук маселесин же көйгөйүн изилдөө максатында коопсуздукту каттоодон кийинки изилдөө талап кылынышы мүмкүн.
738. Эгерде мүчө мамлекеттин ыйгарым укуктуу органы катталган күбөлүк ээсине кошумча иш-аракеттерди жүргүзүү жөнүндө суроо-талап жиберсе, мындай суроо-талапта жетишилген максаттар жана аралык жыйынтыктар жөнүндө отчетторду коомдук саламаттыкка (калктын саламаттыгына) коопсуздук боюнча көйгөйдүн оордук даражасына жана таасирине пропорционалдуу түрдө кошуу менен иш-аракеттерди аткаруу мөөнөтү көрсөтүлүүгө тийиш. Катталган күбөлүк ээси  жана мүчө мамлекеттердин ыйгарым укуктуу органдары изилденүүчү коопсуздук маселесинин параметрлерин, мисалы, өнүгүүнүн жыштыгын жана изилдөөнүн келечектүү дизайнына болгон муктаждыкты эске алуу менен белгиленген мөөнөттө изилдөө жүргүзүү мүмкүнчүлүгүн эске алууга тийиш. Дары-дармекти коопсуз жана натыйжалуу колдонууну камсыз кылуу же дары-дармектин каттоо күбөлүгүнүн колдонулушун убактылуу токтото туруу мүмкүнчүлүгүн кошо алганда, тобокелдикти жоюу боюнча убактылуу чараларды эске алуу зарыл.
739. Бейтаптар үчүн тобокелдик жок болгон учурда мүчө мамлекеттин ыйгарым укуктуу органы андан ары баалоонун же андан аркы аракеттердин зарылдыгы жок деген чечим кабыл ала алат.
5. Маалымат алмашуу
740. Сигналдар жөнүндө маалыматты жайылтуу, кошумча маалыматтарды топтоо, коопсуздук маселесин андан ары баалоо жана бейтаптардын саламаттыгын коргоо жөнүндө чечим кабыл алуу максатында мүчө мамлекеттердин ыйгарым укуктуу органдарынын, катталган күбөлүк ээлеринин жана башка катышуучулардын ортосунда маалымат алмашуу мүмкүнчүлүгүн камсыз кылуу зарыл.
741. Катталган күбөлүк ээлери сигналдар жөнүндө тиешелүү маалыматты мүчө мамлекеттердин ыйгарым укуктуу органдарына беришет (бул дары-дармектин фармакөзөмөл жана «пайда – тобокелдик» катышына мониторинг жүргүзүү боюнча милдеттенмелердин бир бөлүгүн түзөт). Коомдук саламаттыкка (калктын саламаттыгына) таасир этиши мүмкүн болгон валидацияланган сигналдар жана дары-дармектин 
«пайда – тобокелдик» катышы ушул Эрежелердин 756 – 757-пункттарына ылайык мүчө мамлекеттердин ыйгарым укуктуу органдарына өткөрүлүп берилүүгө тийиш. Ошондой эле, тиешелүү учурларда мүмкүн болгон 
иш-аракеттер жөнүндө сунуштар берилүүгө тийиш.
742. Мүчө мамлекеттердин ыйгарым укуктуу органдары сигналдарды баалоонун натыйжаларын катталган күбөлүк ээлерине берет.

6. Биологиялык дары-дармектер жөнүндө сигналды башкаруу процессине кошумча талаптар
743. Биологиялык дары-дармектерди катталган күбөлүк ээлери тарабынан, башка дары-дармектер сыяктуу эле, бүткүл жашоо цикли ичинде коопсуздук же натыйжалуулук профилине байланыштуу потенциалдуу жаңы тобокелдиктерди аныктоо жана баалоо максатында үзгүлтүксүз мониторинг жүргүзүү камсыз кылынууга тийиш. Өзгөчө талаптар иммуногендүүлүк тобокелдигинин мүнөздөмөсүн жана клиникалык кесепеттерин кошо алганда, коопсуздук жана натыйжалуулук профилине потенциалдуу таасир этиши мүмкүн болгон биологиялык дары-дармектерге мүнөздүү өндүрүштүк процесстин өзгөрүлмөлүүлүгү менен байланыштуу. Ушундан улам сигналды башкаруунун бардык этаптары катталган күбөлүк ээлерине таандык биологиялык дары-дармектерге карата жана таасир этүүчү затка карата аткарылууга тийиш. Сигнал аныкталган учурда анын себебин аныктоо үчүн, анын ичинде шектүү серияны аныктоо үчүн бардык зарыл иш-аракеттер жасалууга тийиш. Аткарылуучу жол-жоболор өндүрүштүк процесстин же биологиялык дары-дармектин сапатынын өзгөрүшүнө байланыштуу болушу мүмкүн болгон маанилүү жана олуттуу тобокелдиктерди аныктоого сезгичтиктин талап кылынган деңгээли, ошондой эле маанилүү сериялар аралык айырмачылыктар менен мүнөздөлүүгө тийиш. Биоаналогиялык (биосимилярдуу) дары-дармектерге карата өмүр циклинин аралыгында референттик биологиялык дары-дармектин мүмкүн болгон маанилүү айырмачылыктарын табуу жол-жоболору аткарылышы зарыл. Иммуногендүүлүктүн потенциалдуу тобокелдигинин клиникалык жактан маанилүү кесепеттери (биологиялык дары-дармек үчүн теориялык жактан аныкталган катары) дары-дармектин бүткүл жашоо цикли бою эске алынышы зарыл жана мониторингге алынууга тийиш.
744. Биологиялык дары-дармектерди катталган күбөлүк ээлери тарабынан белгилүү бир биологиялык дары-дармектерди иш жүзүндө колдонууга карата актуалдаштырылган жана ишенимдүү маалыматтарды алуу үчүн ар кандай ыкмаларды жана маалымат булактарын колдонууну кошкондо, бардык мүмкүн болгон чаралардын аткарылышы камсыз кылынууга тийиш. Иш жүзүндөгү колдонуу жана шектүү деп табылган терс реакциялар жөнүндө маалыматтарды талдоо процесси сигналды аныктоонун үзгүлтүксүздүгү камсыз кылынгандай уюштурулууга тийиш, анын ичинде терс реакциялардын таратуунун күтүлүп жаткан жыштыгынын мүмкүн болгон өзгөрүүсүн аныктоо же жаңы сигналды билдириши мүмкүн болгон тенденциянын өзгөрүшү (атап айтканда биологиялык дары-дармектии өндүрүү процессине өзгөртүүлөрдү киргизүүнүн натыйжасында). Айрым таасир этүүчү заттарга карата көп учурда мониторинг жүргүзүү боюнча талаптар аткарылышы мүмкүн, өндүрүш процессине өзгөртүүлөрдү киргизүү сигналды өз убагында аныктоону камсыз кылуу боюнча өзгөчө чараларды аткаруу үчүн негиз болуп саналат.
745. Биологиялык дары-дармектер боюнча маалыматтарга мониторинг жүргүзүүдө аныкталган сигналдар жөнөтүлгөн же сатылган сериялардын номерлерин, бул сериялардын көлөмүн жана тиешелүү сериялар жеткирилген региондорду (өлкөлөрдү) кошо алганда, таасирдин сериялык көлөмү боюнча маалыматтарды эске алуу менен бааланууга тийиш. Биологиялык дары-дармектин коопсуздугунун же сапатынын профилиндеги жаңы тобокелдиктерди өз убагында аныктоону жана жашоо циклинин кайсы этабында болбосун өзгөртүүлөрдү камсыз кылуу максатында күндөлүк фармакокөзөмөл процесстерин интенсификациялоо сунушталат. Жаңы сигналдарга карата бул сигналды шектүү биологиялык дары-дармекке же ушул сыяктуу таасир этүүчү бардык заттарга таркатуу зарылчылыгына баа берүү жүргүзүлүүгө тийиш. Белгилүү бир биологиялык дары-дармекке карата аныкталган сигналдын өзгөчөлүгүн тастыктоо жөнүндө маалыматтар жетишсиз болгон учурда биологиялык дары-дармектерге карата талап кылынган сактыкты камсыз кылуу максатында референттик препаратты кошкондо бардык окшош таасир этүүчү заттарга карата жөнгө салуучу аракеттерди колдонуу негиздүү болушу мүмкүн. Иммуногендик этиологиясы бар кайсы болбосун жаңы табылган клиникалык тобокелдикке карата бул тобокелдиктин белгилүү бир биологиялык дары-дармек же биологиялык дары-дармектин белгилүү бир сериясы менен өз ара байланышын аныктоо боюнча толук изилдөө жүргүзүлүүгө тийиш, ошондой эле бул тобокелдикти минималдаштыруу же жоюу боюнча иш-чараларды андан ары ишке ашыруу максатында аныкталган клиникалык тобокелдиктин себебин аныктоо боюнча чаралар көрүлүүгө тийиш (мисалы, көзөмөлдөө ыкмаларын оптималдаштыруу, өндүрүштүк процесстин этаптары).
7. Байкоо жүргүзүүнү камсыз кылуу бөлүгүндө сигналды башкарууда сапатка карата талаптар
746. Сигналды башкаруу олуттуу процесстерди билдирет. Валидация, артыкчылык берүү, баалоо, убактылуу мөөнөттөр, чечимдер, аракеттер, пландар, репорт берүү, ошондой эле башка негизги жол-жоболор тиешелүү түрдө документтештирилип, мезгил-мезгили менен көзөмөлдөнүп турууга тийиш. Көзөмөлдөө системалары дагы документтештирилип, инспекциялоонун натыйжасында белгилүү бир биологиялык дары-дармек менен тобокелдиктин жаңы потенциалдуу себептик байланышы жок же мындай тобокелдиктин белгилүү өз ара байланышынын жаңы аспектиси жок деген тыянак чыгарылган сигналдарды камтууга тийиш, анткени аларга кийинки анализде өзгөчө көңүл бурушу мүмкүн. Бардык жазуулар учурдагы жол-жоболорго ылайык архивделип, сакталууга тийиш.
8. Сапат системалары жана документтер
747. Сигналдарды иштеп чыгуу системасынын маанилүү өзгөчөлүгү системанын талаптагыдай жана натыйжалуу иштешин камсыз кылуу, милдеттерди жана талап кылынган иш-аракеттерди стандартташтыруу, бул иш-аракеттерди тиешелүү квалификациясы бар адамдар тарабынан аткаруу жана аларды бардык тартылган тараптар түшүнүү, системаны талаптагыдай көзөмөлдөө жана өркүндөтүү максатында так документтештирилиши болуп саналат (зарыл болсо). Бул талаптардын негизинде сапатты камсыз кылуу жана көзөмөлдөө системасы иштелип чыгып, сигналдарды башкаруунун бардык процесстерине карата колдонулууга тийиш. Ошондой эле сапат системасынын жол-жоболору иштелип чыгып, документ түрүндө таризделүүгө жана киргизилүүгө тийиш. Бул талап сигналдарды аныктоо боюнча иштерди аткаруунун методологиясына жана мезгилдүүлүгүнө карата жайылтылат.
Иш-аракеттерге жана документтерди жүргүзүүгө, сапат маселелерин көзөмөлдөөгө жана изилдөөгө, ошондой эле түзөтүү жана эскертүү чараларын кабыл алууга карата функцияларды жана милдеттерди, анын ичинде бул багыт боюнча кандайдыр бир иштерди аткарган контракттык тараптардын кошо аткаруучуларынын аудитин кошо алганда, сигналдарды башкаруу системасында сапатты камсыз кылуу аудити боюнча милдеттерди бөлүштүрүү зарыл. Маалыматтардын жана документтердин купуялуулугу, маалыматтардын коопсуздугу жана аныктыгы (анын ичинде берүүдө бүтүндүгү) кепилденүүгө тийиш.
748. Көзөмөлдөө системасы бардык тартылган тараптар тарабынан сигналды башкаруунун бардык этаптарында, анын ичинде баалоону, талдоону, чечим кабыл алууну жана негиздөөнү кошо алганда, деталдуу аткарууну байкоого алууга жана көзөмөлдөөгө мүмкүндүк берүүчү аудитордук изди түзүү максатында маалыматтардын сакталышын камсыз кылууга тийиш.
749. Иш-аракеттердин ар бир этабын, анын ичинде документтерди жүргүзүүнү, сапатты көзөмөлдөөнү жана карап чыгууну, ошондой эле түзөтүүчү жана алдын алуучу иш-чараларды аткаруунун ролу жана жоопкерчилиги аныкталууга жана документтештирилүүгө тийиш.
750. Сигналдарды башкаруу процессинин сыпаттамасы катталган күбөлүк ээси тарабынан фармакокөзөмөл системасынын мастер-файлына киргизилет. Процесстин бул бөлүгүндө системанын иштешинин натыйжалуулугу үзгүлтүксүз көзөмөлдөөнүүгө тийиш, процесстин натыйжалуулугунун индикаторлору фармакокөзөмөл тутумунун 
мастер-файлынын тиркемесинде берилет. Катталган күбөлүк ээси тарабынан фармакокөзөмөл системасынын бардык процесстерине карата документтерди жана жазууларды башкаруу системасынын иштеши камсыз кылынууга тийиш, бул документтерди издөө, коопсуздук боюнча көйгөйдү изилдөө максатында кабыл алынган бардык чараларды көзөмөлдөө, ошондой эле мындай көйгөйгө карата (чечимдерди кабыл алуу даталарын жана процессин кошо алганда) иликтөөлөрдү аткаруу жана чечимдерди кабыл алуу мөөнөттөрүн сактоо мүмкүнчүлүгүн камсыз кылат. Сигналдарды башкаруу процессине карата, анын ичинде бул ишке кызмат көрсөтүүчүлөрдү жана контракттык уюмдарды тарткан учурда фармакөзөмөл системасынын бардык башка олуттуу процесстерине карата катталган күбөлүк ээси тарабынан үзгүлтүксүз аудиттердин аткарылышы камсыз кылынууга тийиш.
751. Бул талаптардын аткарылышын ырастаган документтер каалаган убакта жеткиликтүү болууга тийиш, атап айтканда аткарылган иш-аракеттер жана кабыл алынган чечимдер боюнча далилдүү базаны жана мындай баалоонун негиздүүлүгүн баалоо зарыл болгондо.
752. Жүргүзүлүп жаткан ишти баалоо же инспекциялоо максатында каттоо жол-жобосуна чейин жана андан кийин ушул жоболордун сакталышы жөнүндө катталган күбөлүк ээсинин документтерин изилдөө талап кылынышы мүмкүн.
9. Окутуу
753. Кызматкерлер бөлүштүрүлгөн функцияларга жана милдеттерге ылайык сигналдарды иштеп чыгуу боюнча иш-аракеттерди аткарууга атайын окутулууга  тийиш. Бул талап фармакокөзөмөл боюнча бөлүмдүн кызматкерлерине, ошондой эле потенциалдуу сигналдар жөнүндө белгилүү болушу мүмкүн болгон же сигналдарды иштеп чыгуу процессине катышкан кызматкерлерге, мисалы административдик (укуктук) бөлүмдүн кызматкерлерине, клиникага чейинки, медициналык, фармакоэпидемиологиялык жана маркетингдик изилдөөлөргө катышкан кызматкерлерге тиешелүү. Окутуу терминология жана сигнал булактары менен жеткиликтүү дайындар базалары менен таанышууну камсыз кылууга тийиш. Окутуу системасынын жол-жоболору жана окутуу жөнүндө маалыматтарды жайгаштыруу тийиштүү түрдө документтештирилүүгө, адистердин таржымалы жана аткарылган функциялардын сыпатталышы архивдештирилүүгө тийиш.
10. Ролдор жана милдеттер
Мүчө мамлекеттердин ыйгарым укуктуу органдарынын ролу

754. Мүчө мамлекеттин ыйгарым укуктуу органы:
а) ушул Эрежелердин 704 – 707-пункттарында көрсөтүлгөн башка булактардан алынган маалыматтарды кошо алганда, өз аймагындагы сигналдар жөнүндө дайындарды көзөмөлдөйт;
б) валидацияны жана жеткиликтүү булактардан алынган сигналдарды иштеп чыгуу жол-жобосунун башка этаптарын аткарат;
в) валидация жана баалоо жол-жоболорунан өткөн сигналдарды мүчө мамлекеттердин тиешелүү эксперттик комитеттерине андан ары изилдөө же тобокелдикти минималдаштыруу боюнча кийинки аракеттердин максатка ылайыктуулугун аныктоо максатында берет;
г) валидациядан өткөн аныкталган сигналдар жана иштелип чыккан чаралар жөнүндө мүчө мамлекеттердин башка ыйгарым укуктуу органдарына маалымдоону аткарат. 
Катталган күбөлүк ээсинин функциялары жана милдеттери
755. Катталган күбөлүк ээси:
а) дары-дармектердин коопсуздугуна үзгүлтүксүз мониторинг жүргүзөт жана мүчө мамлекеттердин ыйгарым укуктуу органдарына каттоо шарттарына, анын ичинде коопсуздук боюнча шашылыш көйгөйлөргө таасир этиши мүмкүн болгон жаңы маалыматтар жөнүндө маалымдайт;
б) сигналдар жөнүндө бардык дайындарды жана маалыматтарды көзөмөлдөйт;
в) дайындар базаларында камтылган терс реакциялардын маалыматтарына жана сигналдар жөнүндө дайындардын башка булактарына үзгүлтүксүз мониторинг жүргүзөт. Сигналдарды табуу ушул Эрежелердин 720 – 722-пункттарына ылайык берилген маалыматтын компоненттерин эске алуу менен аларды валидациялоону камтууга тийиш;
г) табылган бардык сигналдарды валидациялоону аткарат жана алар жөнүндө мүчө мамлекеттердин ыйгарым укуктуу органдарына билдирет;
д) ушул Эрежелердин 756 – 757-пункттарына ылайык сигналдарды табуу боюнча ишти жүзөгө ашыруунун натыйжасында коопсуздук боюнча шашылыш көйгөй табылган учурда мүчө мамлекеттердин ыйгарым укуктуу органдарына кабарлайт;
е) суроо-талап боюнча кошумча маалымат берүү жолу менен сигналдарды баалоо жол-жобосун аткаруунун алкагында мүчө мамлекеттердин ыйгарым укуктуу органдары менен кызматташат;
ж) сигналды аныктоонун бардык жол-жоболору боюнча аудитордук издин болушун камсыз кылат;
з) мүчө мамлекеттердин ыйгарым укуктуу органдары тарабынан аткарылган коопсуздук жөнүндө жаңы маалыматты баалоонун натыйжаларын кошо алганда, дары-дармек жөнүндө маалыматтын илимий билимдердин заманбап деңгээлине ылайык келишин камсыз кылат.
11. Коопсуздук  боюнча өтө шашылыш көйгөйлөр
756. Коопсуздук боюнча өтө шашылыш көйгөйдүн критерийлерине жооп берген дары-дармек жөнүндө маалыматты алган учурда катталган күбөлүк  ээси бул дары-дармек катталган мүчө мамлекеттердин ыйгарым укуктуу органдарына жазуу жүзүндө же электрондук почта аркылуу маалымдоону камсыз кылат. Коопсуздук боюнча өтө шашылыш көйгөй тууралуу маалымат мүмкүн болушунча кыска мөөнөттө, бирок текшерилген сигнал же коопсуздук боюнча  көйгөй коопсуздук боюнча  өтө шашылыш көйгөй аныктамасына дал келгендиги аныкталгандан кийин 3 жумушчу күндөн кечиктирбестен берилет. Коопсуздук боюнча аныкталган өтө шашылыш көйгөй боюнча маалымат берүү талабы мындай көйгөй шектүү терс реакциянын бир эле учуруна байланыштуу болгон учурларда терс реакциялар жөнүндө жеке билдирүүлөрдү тез арада репорт берүү талабына кошумча болуп саналат.
757. Коопсуздук боюнча өтө шашылыш көйгөй жөнүндө кабарлоодо катталган күбөлүк ээсине берилген маалыматка көйгөйдүн сыпаттамасын, маалымат булагы жөнүндө маалымдарды, аткаруу мөөнөтүн көрсөтүү менен кандай гана болбосун пландаштырылган же көрүлгөн чараларды, ошондой эле коопсуздук боюнча бул көйгөйгө тиешелүү болгон бардык документтерди киргизүү зарыл. Катталган күбөлүк ээси коопсуздук маселеси боюнча ар кандай кошумча маалыматты мүчө мамлекеттердин ыйгарым укуктуу органдарына ал жеткиликтүү болгондон кийин берүүнү камсыз кылат.
758. Коопсуздук боюнча  өтө шашылыш көйгөй жөнүндө кабарлоону алуу фактысы боюнча мүчө мамлекеттин ыйгарым укуктуу органы мындай көйгөйдүн өтө шашылыш жана потенциалдуу таасир этүү даражасына токтоосуз баа берет, ошондой эле аныкталган көйгөйгө карата кийинки аракеттер жана мүмкүн болуучу жөнгө салуу чаралары аныкталат. Коопсуздук боюнча  өтө шашылыш көйгөйдүн инциденттин критерийлерине ылайыктуулугу аныкталган учурда мүчө мамлекеттин ыйгарым укуктуу органы коомдук саламаттыкка (калктын саламаттыгына) олуттуу таасир этүүнүн алдын алуу боюнча тиешелүү чараларды көрүү жана баалоо максатында тиешелүү компетенттүү уюмдарды тартуу менен кошумча консультацияларды аткара алат.
Дары-дармек менен болгон окуя сапатка, натыйжалуулукка же коопсуздук маселелерине, бирок көбүнесе коопсуздук жана (же) сапат маселелерине (жана, балким, андан кийинки жеткирүү тартыштыгына) байланыштуу болушу мүмкүн. Башында калктын саламаттыгы үчүн олуттуу деп бааланбаган, бирок жалпыга маалымдоо каражаттарында же башка маалыматтык ресурстарда чагылдырылгандан кийин жалпыга жеткиликтүү болуп калган жана дары-дармекке карата калктын олуттуу тынчсыздануусун алып келиши мүмкүн болгон жагдайлар өзгөчө кырдаалдар катары каралышы мүмкүн экендигин эске алуу зарыл. Ошол сыяктуу эле, 
дары-дармектерди туура колдонууга терс таасирин тийгизиши мүмкүн болгон башка жагдайлар (мисалы, дары-дармектерди колдонууну токтотууга алып келген жагдайлар) өзгөчө кырдаалды аныктоого байланыштуу болушу мүмкүн.
Дары-дармек боюнча инцидент каттоо ыкмасына карабастан Евразия экономикалык бирлигинде катталган дары-дармекке кирет.
759. Катталган күбөлүк ээси коопсуздук боюнча өтө шашылыш көйгөйдү баалоо этаптарында мүчө мамлекеттердин ыйгарым укуктуу органдары менен натыйжалуу өз ара аракеттенүүнү жана кызматташууну камсыз кылууга тийиш.
760. Негизсиз ашыкча оорчулук болтурбоо жана иштин натыйжалуулугун камсыз кылуу максатында катталган  күбөлүк ээлерине коопсуздуктун мындай өтө шашылыш көйгөйлөрү жөнүндө гана билдирүү керек, башкача айтканда, алардын шашылыштыгы жана олуттуулугу баалоонун жана чара көрүүнүн кечиктирилишине жол бербейт.
761. Эгерде өтө шашылыш көйгөйдү баалоонун жыйынтыгы боюнча, коопсуздук боюнча катталган күбөлүк  ээси тарабынан дары-дармекти сатууну жана колдонууну убактылуу же туруктуу токтотуу, дары-дармекти рыноктон чакырып алуу, каттоо күбөлүгүн кайтарып алууга суроо-талап же каттоо күбөлүгүн ырастоого арыз берүүдөн баш тартуу чаралардын бирин кабыл алуу жөнүндө чечим кабыл алынса, мүчө мамлекеттердин ыйгарым укуктуу органдарына мындай чечимдерди жана чараларды кабыл алуу жөнүндө билдирүү жөнөтүшү зарыл.
762. Бул «пайда – тобокелдик» катышын баалоого таасир этиши жана дары-дармекти берүүдө олуттуу чектөөлөргө алып келиши мүмкүн болгон дары-дармектин сапат талаптарына жооп бербегендиги же жасалма 
дары-дармекти колдонуу менен байланышкан жаңы коопсуздук маалыматы дагы коопсуздук боюнча өтө шашылыш көйгөй катары мүчө мамлекеттердин ыйгарым укуктуу органдарына берилбейт жана дары-дармектин сапатына карата белгиленген талаптардан дары-дармектин сапатынын четтөөсүнө тиешелүү маалыматтарды берүү жөнүндө мүчө мамлекеттердин мыйзамдарынын талаптарына ылайык берилүүгө жатпайт.
12. Дары каражаттарынын натыйжасыздыгы жөнүндө билдирүүлөрдү камтыган дары каражаттарында табылган терс реакциялар (таасирлер) боюнча бирдиктүү дайындар базасына мониторинг жүргүзүү
Терс реакциялардын маалыматтар базасына кирүү тартиби
763. Мүчө мамлекеттердин ыйгарым укуктуу органдары дары каражаттарынын натыйжасыздыгы жөнүндө билдирүүлөрдү камтыган дары каражаттарында табылган терс реакциялар (таасирлер) боюнча бирдиктүү дайындар базасына киргизилген терс реакциялар жөнүндө жеке билдирүүлөрдүн бардык маалымат элементтерине (мындан 
ары – терс реакциялардын дайындар базасы) ээ болушат.
764. Каттоо күбөлүгүнүн ээлери терс реакциялардын дайындар базасына киргизүү үчүн берилген терс реакциялар жөнүндө жеке билдирүүлөрдүн бардык маалымат элементтерине чектөөсүз кире алышат. Терс реакциялардын дайындар базасына киргизилген терс реакциялар жөнүндө башка жеке билдирүүлөргө карата катталган күбөлүк ээлери тарабынан жеке билдирүүлөрдүн маалымат элементтеринин кеңейтилген көлөмүнө, анын ичинде терс реакциялардын учурларынын сыпатталышына жетүү үчүн, купуялуулукту сактоо жана мындай билдирүүлөр жөнүндө дайындарды сигналдарды башкаруунун алкагында иштерди аткаруу үчүн гана колдонуу жөнүндө тастыктоо берүү менен суроо-талап жиберилиши мүмкүн.
Мониторингдин мезгилдүүлүгү
765. Катталган  күбөлүк ээлери жана мүчө мамлекеттердин ыйгарым укуктуу органдары терс реакциялардын дайындар базасына үзгүлтүксүз мониторинг жүргүзүүнү камсыз кылууга тийиш. Мониторингдин жыштыгы аныкталган тобокелдиктерге, потенциалдуу тобокелдиктерге жана дары-дармек же активдүү зат жөнүндө кошумча маалымат алуу зарылдыгына жараша аныкталат.
766. Терс реакциялардын дайындар базасынын маалыматтарына мониторинг жүргүзүүнүн жыштыгы дары-дармектин же таасир этүүчү заттын коопсуздук профили боюнча маалыматтардын топтолушуна жараша төмөнкүдөй факторлорду эске алуу менен өзгөрүшү мүмкүн:
а) биринчи катталган датадан тартып мезгил;
б) бейтаптарга таасир этүү деңгээли;
в) маанилүү потенциалдуу тобокелдиктер жана жетишпеген маалыматтар (тобокелдиктерди башкаруу планына ылайык);
г) коопсуздук боюнча мезгилдүү жаңыланып туруучу отчетту берүүнүн жыштыгы;
д) ошол мезгилде алынган терс реакциялар жөнүндө жеке билдирүүлөрдүн саны;
е) коопсуздук маселелери менен байланышкан өзгөчө кырдаалдардын болушу (мисалы, эмдөө боюнча компанияны өткөрүү мезгили).
767. Катталган күбөлүк ээлери мониторингди камсыз кылуу боюнча милдеттенмелер аткарылган таасир этүүчү заттардын же 
дары-дармектердин ар биринин мониторингинин тиешелүү жыштыгын аныктоого тийиш. Терс реакциялардын дайындар базасына мониторинг жүргүзүүнүн минималдуу сунуш кылынган жыштыгы – 6 ай. Тизмекке киргизүү үчүн бирден-бир негиз дары-дармектин коопсуздугун каттоодон кийинки изилдөөнү аткаруу жөнүндө талап болгон учурларды кошпогондо, кошумча мониторинг жүргүзүлө турган дары-дармектин тизмегине киргизилген таасир этүүчү заттарга карата көбүрөөк мониторинг жүргүзүлөт. Мониторинг жүргүзүүнүн жыштыгы, анын ичинде киргизилген өзгөртүүлөр, ошондой эле анын негиздемеси уюмдун ички жол-жоболоруна ылайык документтештирилүүгө тийиш.
Терс реакциялардын дайындар базасын талдоо
768. Дары-дармектин айкалышын жана терс реакцияны андан ары карап чыгууну аткаруу үчүн тандап алуу илимий негизделген факторлорго негизделүүгө тийиш (мисалы, статистикалык көрсөткүчтөрдүн маанилерине ылайык келген учурлардын саны, дары-дармектин коопсуздугунун профили боюнча маалыматтар, клиникалык мааниси, бейтаптын абалынын терс реакциясы, чөйрөнүн  өзгөчөлүктөрү жана мурдагы баалоонун маалыматтары). Отчеттуулуктун диспропорционалдуулугун аныктаган бардык учурлар кийинки изилдөөгө жатпайт. Репорт берүүнүн диспропорционалдуулугу белгиленбеген дары-дармектин жана терс реакциянын айрым аныкталган айкалыштары терс реакциялардын дайындар базасын баалоо менен кийинки изилдөөнү талап кылат.
769. Терс реакциялар жөнүндө дайындар базасын сереп жасоонун натыйжалары активдүү зат же активдүү заттардын айкалышы жөнүндө маалымдарды камтыйт. Дайындарды илимий баалоо иштеги сигнал ошол таасир этүүчү затты же таасир этүүчү заттардын айкалышын камтыган бардык же айрым дары-дармектерге гана мүнөздүү болушу мүмкүн экендигин аныктоону караштырууга тийиш. Катталган күбөлүк ээлери талдоо жүргүзүүдө дары-дармектин коопсуздугуна байланыштуу терс реакциялар жөнүндө бардык жеке билдирүүлөрдү эске алууга тийиш.
770. Сигнал валидацияланганда терс реакциялардын дайындар базасында камтылган маалыматты талдоо сигнал жөнүндө мурдагы маалыматтарды, сигнал менен дары-дармектин ортосундагы өз ара байланыштын далилдүүлүк даражасын жана клиникалык маанисин эске алуу менен аткарылууга тийиш. Дайындар базасын мониторингдөө жана талдоо бөлүгүндөгү жазууларды башкаруу уюмдун ички жол-жоболоруна ылайык жүргүзүлөт.
Катталган күбөлүк ээлери  тарабынан терс реакциялардын дайындар базасына мониторинг жүргүзүүнүн негизинде аныкталган сигналдар жөнүндө мүчө мамлекеттердин ыйгарым укуктуу органдарын кабарлоо тартиби
771. Дайындар базасынын мониторингин аткарууда жаңы сигналдын терс реакциялары аныкталган учурда катталган күбөлүк ээси тарабынан бул сигналды валидациялоо жана андан кийин мүчө мамлекеттердин ыйгарым укуктуу органдарына маалымдоо аткарылууга тийиш.
772. Сигналды валидациялоо катталган күбөлүк ээси тарабынан терс реакциялар жөнүндө дайындар базасында камтылган маалыматтарды кылдат талдоону камтууга тийиш. Текшерилген сигналдар үчүн талдоо башка жеткиликтүү маалыматтарды баалоо менен толукталышы зарыл (мисалы, катталган күбөлүк ээсинин дайындар базасында, илимий медициналык адабияттардагы беренеде, клиникалык изилдөөлөрдүн дайындарында камтылган). Катталган күбөлүк ээси тарабынан, мүмкүн болсо, жаңы тобокелдик жөнүндө маалыматтын ушул сыяктуу таасир этүүчү затты камтыган башка дары-дармектерге таралышына баа берилүүгө тийиш(белгилүү бир дары-дармекке тиешелүү тобокелдик табылган учурларды кошпогондо). Бул учурда дары-дармек жөнүндө маалыматты каттоо күбөлүгүнүн шарттарына өзгөртүүлөрдү киргизүү аркылуу жаңы аныкталган тобокелдикке ылайык келтирүү зарыл. Катталган күбөлүк ээси ошондой эле жарыяланган же мүчө мамлекеттердин ыйгарым укуктуу органдарынын кароосунда турган сигналдар жөнүндө маалыматты эске алышы зарыл.
773. Өздүк баалоонун негизинде катталган күбөлүк ээси сигналга карата төмөнкүдөй корутунду чыгарууга укуктуу:
а) сигнал четке кагылгандардын катарына киргизилиши мүмкүн;
б) сигнал жаңы тобокелдик болуп саналат;
в) сигнал мурда белгилүү болгон тобокелдиктин өзгөрүшүн билдирет;
г) сигналды баалоо үчүн кийинки талдоо зарыл, аны ыйгарым укуктуу органдар жүргүзүүгө тийиш.
774. Сигнал жаңы же өзгөртүлгөн тобокелдик болуп санала тургандыгы жана (же) ыйгарым укуктуу органдар жүргүзө турган андан аркы талдоонун зарылдыгы жөнүндө корутунду ушул документте көрсөтүлгөн сигнал жөнүндө кабарлоо мөөнөттөрүнүн таяныч пункту («0 күн») болуп саналат.
775. Каттоо күбөлүгүнүн шарттарын өзгөртүүнү талап кылган жаңы же өзгөртүлгөн тобокелдикти белгилөө, эгерде катталган күбөлүк ээси ыйгарым укуктуу органдар тарабынан сигналды андан ары талдоо негиздүү деп эсептебесе, каттоо күбөлүгүнүн шарттарын өзгөртүүгө арыз берүү үчүн негиз болуп саналат. Ыйгарым укуктуу органдар тарабынан жүргүзүлгөн баалоо каттоо күбөлүгүнүн негизинде ырасталган сигналдар четке кагылышы же жаңы же өзгөртүлгөн тобокелдиктер катары ырасталышы мүмкүн болбогон учурда андан аркы талдоо талап кылынышы мүмкүн.
776. Эгерде ушул Эрежелердин 782 – 784-пункттарында каралган шарттар аткарылса, ыйгарым укуктуу органдар тарабынан андан ары талдоо жүргүзүүнү талап кылган сигналдар жөнүндө мезгилдүү жаңыланып туруучу коопсуздук боюнча отчеттун алкагында гана маалымат берилиши мүмкүн. Эгерде көрсөтүлгөн шарттар сакталбаса, катталган күбөлүк ээси тарабынан ушул Эрежелердин 785 – 788-пункттарына ылайык сигнал жөнүндө мүчө мамлекеттердин ыйгарым укуктуу органдарына өзүнчө билдирүү жиберилүүгө тийиш.
777. Четке кагылган сигналдар жөнүндө мүчө мамлекеттердин ыйгарым укуктуу органдарына кабарлоо бул маалыматты коопсуздук боюнча мезгилдүү жаңыланып туруучу отчетко киргизүү аркылуу гана жүзөгө ашырылат.
778. Мүчө мамлекеттердин ыйгарым укуктуу органдарына токтоосуз көңүл бурууну талап кылган валидацияланган сигналдар жөнүндө маалымдоо ушул Эрежелердин 756 жана 757-пункттарына ылайык коопсуздук боюнча өтө шашылыш көйгөй жөнүндө кабарлоо жол-жобосунун алкагында ишке ашырылат.
13. Каттоо күбөлүгүнүн шарттарын өзгөртүү
779. Терс реакциялардын дайындар базасына мониторинг жүргүзүүдө табылган сигналды жеке баалоонун негизинде катталган күбөлүк ээси тарабынан дары-дармек жөнүндө маалыматка өзгөртүүлөрдү киргизүү зарылдыгы жана (же) алынган жаңы маалыматтарга байланыштуу тобокелдиктерди башкаруу планы жөнүндө корутунду жасалышы мүмкүн. Мындай учурларда катталган күбөлүк ээси тиешелүү ыйгарым укуктуу органдарга каттоо күбөлүгүнүн шарттарына өзгөртүүлөрдү киргизүү жөнүндө арызды эң кыска мөөнөттө, бирок сигналды баалоо аяктагандан кийин 3 ай өткөндөн кийин, анын жыйынтыгы боюнча сигнал маанилүү тобокелдиктин аныктамасына ылайыктуу катары баалангандан кийин же маанилүү деп эсептелбеген терс реакциялар же тобокелдиктер болгон учурда 6 айдын ичинде бериши зарыл.
780. Ушул Эрежелердин 779-пунктунда көрсөтүлгөн учурларда ушул Эрежелердин 785 – 788-пункттарына ылайык сигнал жөнүндө өзүнчө билдирүү талап кылынбайт, анткени сунуш кылынган өзгөртүүлөр жана тиешелүү далилдер базасы каттоо күбөлүгүнүн шарттарына өзгөртүүлөрдү киргизүү жол-жобосунун алкагында ыйгарым укуктуу органдар тарабынан бааланат.
781. Катталган күбөлүк  ээлери Бирликтин органдарынын каттоо күбөлүгүнүн шарттарына өзгөртүүлөрдү киргизүү жаатындагы актыларынын талаптарын сакташы зарыл, ошондой эле тиешелүү учурларда өзгөртүүлөрдү киргизүү жөнүндө арызды даярдоого байланыштуу маселелерди ыйгарым укуктуу органдар менен координациялоосу зарыл.
14. Коопсуздук боюнча мезгилдүү жаңыланып туруучу отчетко сигналды киргизүү
782. Эгерде дары-дармектин таасир этүүчү затына карата коопсуздук боюнча мезгилдүү жаңыланып туруучу отчетту берүүнүн мезгилдүүлүгү сигналдын терс реакцияларынын дайындар базасына үзгүлтүксүз мониторинг жүргүзүүнүн натыйжалары боюнча табылган катталган күбөлүк ээси тарабынан баалоо аяктагандан кийин 6 айды түзсө, мүчө мамлекеттин ыйгарым укуктуу органына ушул Эрежелердин 
785 – 788-пункттарына ылайык сигнал жөнүндө өзүнчө билдирүү берүү талап кылынбайт. Эгерде катталган күбөлүк ээси дайындар  базасы жабылган күндөн кийин сигналды баалоону аяктаса, анда бул сигнал жөнүндө маалымат мезгилдүү жаңыланып туруучу коопсуздук отчетунун «Коопсуздук боюнча мезгилдүү жаңыланып туруучу отчетту даярдоо аяктагандан кийин алынган маанилүү маалымат» бөлүмүнө сигналды андан ары башкаруу сунушу менен бир убакта киргизилүүгө тийиш.
783. Коопсуздук боюнча мезгилдүү жаңыланып туруучу отчетко киргизүү үчүн берилген коопсуздук жөнүндө жыйынды дайындарды баалоонун жана «пайда – тобокелдик» катышын талдоонун негизинде катталган күбөлүк  ээси каттоо күбөлүгүнүн шарттарына өзгөртүүлөрдү киргизүү жана (же) чараларды көрүү зарылдыгы жөнүндө, анын ичинде коопсуздук боюнча мезгилдүү жаңыланып туруучу отчет берилген 
дары-дармекке карата дары-дармек жөнүндө жактырылган ар кандай өзгөртүүлөрдү киргизүү зарылдыгы жөнүндө тыянак чыгарууга тийиш. Бул коопсуздук сигналдарын баалоого негизделген тыянактарга да тиешелүү.
784. Сигнал жөнүндө маалымат алуу булагына карабастан мезгилдүү жаңыланып туруучу коопсуздук боюнча отчетко отчеттук мезгил ичинде же дайындар  базасы жабылгандан кийин баалоо жүргүзүлгөн бардык валидацияланган сигналдар жана коопсуздуктун шашылыш көйгөйлөрү жөнүндө маалымат киргизилет.
15. Сигнал жөнүндө атайын билдирүү
785. Эгерде катталган күбөлүк ээси тарабынан терс реакциялар жөнүндө дайындар базасына мониторинг жүргүзүү аркылуу аныкталган сигналга аткарылган баалоонун негизинде бул сигнал ушул Эрежелердин 
779 – 784-пункттарынын жоболоруна ылайык келбегендиги жана мүчө мамлекеттердин ыйгарым укуктуу органдары тарабынан сигналга андан ары талдоо жүргүзүү зарылдыгы жөнүндө тыянак чыгарылса, катталган күбөлүк ээси сигнал жөнүндө мүчө мамлекеттин ыйгарым укуктуу органынын сайтында жеткиликтүү болгон атайын кабарлоо формасын толтуруп, аны тиешелүү дары-дармек катталган мүчө мамлекеттердин ыйгарым укуктуу органдарынын дарегине жөнөтүүсү зарыл. 
786. Сигнал жөнүндө атайын кабарлоо мүмкүн болушунча кыска мөөнөттө, бирок катталган күбөлүк ээси баалоону аяктагандан жана мүчө мамлекеттердин ыйгарым укуктуу органдары тарабынан талдоо жүргүзүү зарылдыгы жөнүндө корутунду чыгаргандан тартып 30 календардык күн өткөндөн кийин жиберилүүгө тийиш.
787. Эгерде сигналдар катталган күбөлүк ээси тарабынан коопсуздук боюнча мезгилдүү жаңыланып туруучу отчетко киргизилсе же ушул Эрежелердин 779 – 784-пункттарынын жоболоруна ылайык каттоо күбөлүгүнүн шарттарына өзгөртүүлөрдү киргизүү жол-жобосун демилгелөө үчүн негиз болуп эсептелсе, сигнал жөнүндө атайын кабарлоолор талап кылынбайт.
788. Жүргүзүлгөн баалоонун негизинде катталган күбөлүк ээлери четке каккан сигналдар жөнүндө маалыматты мүчө мамлекеттердин ыйгарым укуктуу органдарына сигнал жөнүндө атайын билдирүү формасында жибербөө зарыл, бирок бул сигналдар жөнүндө маалымдар коопсуздук боюнча мезгилдүү жаңыланып туруучу отчетко киргизилүүгө тийиш.
16. Кийинки жөнгө салуу процесстери
789. Мүчө мамлекеттердин ыйгарым укуктуу органы кошумча 
иш-аракеттердин зарылдыгы жөнүндө чечим кабыл алган учурда бул ыйгарым укуктуу орган сигналды баалайт жана коопсуздук боюнча көйгөйдүн мөөнөттөрүнүн, тийиштүү даражаларынын жана олуттуулугунун чегинде каттоо күбөлүгүнө карата андан кийинки аракеттерди жүргүзүүнү макулдашат, андан кийин төмөнкүдөй чечимдер кабыл алынышы мүмкүн:
катталган күбөлүк ээси тарабынан жүргүзүлүп жаткан жол-жобонун алкагында баалоо үчүн кошумча маалыматтар берилүүгө тийиш;
катталган күбөлүк ээси дайындарга кошумча баа берүүгө жана мындай баалоонун натыйжаларын белгиленген мөөнөттө берүүгө тийиш;
катталган күбөлүк ээси сигнал жөнүндө кошумча дайындарга анын жыйынтыктарын кезектеги же мезгилдүү жаңыланып туруучу коопсуздук боюнча отчетко киргизүү менен сереп салууну аткарууга тийиш;
катталган күбөлүк ээси дары-дармек жөнүндө маалыматты каттоо шарттарына өзгөртүүлөрдү киргизүү аркылуу жаңы маалыматка ылайык келтирүүгө тийиш;
катталган күбөлүк ээси макулдашылган протоколго ылайык каттоодон кийинки изилдөөнү каржылоону жана жүргүзүүнү камсыз кылууга жана мындай изилдөөнүн корутунду жыйынтыктарын берүүгө тийиш;
катталган күбөлүк ээси тобокелдиктерди башкаруу планын берүүгө тийиш (жаңы маалыматты эске алуу менен);
катталган күбөлүк ээси дары-дармекти коопсуз жана натыйжалуу колдонууну камсыз кылуу үчүн талап кылынган тобокелдикти минималдаштыруу боюнча кошумча чараларды көрүүгө тийиш (мисалы, атайын билим берүү программасынын алкагында же саламаттык сактоо системасынын адистерине түздөн-түз маалымдоо жолу менен);
каттоо статусу өзгөртүлүүгө тийиш, каттоо күбөлүгүнүн колдонулушу убактылуу токтотулууга же узартылбоого тийиш, каттоо күбөлүгү кайра чакыртып алынууга тийиш;
коопсуздукка байланыштуу шашылыш чектөөлөр киргизилүүгө тийиш;
мүчө мамлекеттердин ыйгарым укуктуу органдары кошумча маалыматтарды топтошу зарыл (мисалы, фармакокөзөмөл жөнүндө дайындарды алмашуу системасы аркылуу) же жеткиликтүү маалыматтарга кошумча талдоо жүргүзүү зарыл;
мүчө мамлекеттердин ыйгарым укуктуу органы эксперттик комитеттерден кошумча илимий кеңеш алуусу зарыл;
катталган күбөлүк ээси Бирликтин органдарынын актыларында жана мүчө мамлекеттердин мыйзамдарында белгиленген фармакокөзөмөл системасына карата талаптарды сактагандыгын тастыктоо максатында фармакокөзөмөл системасын пландан тышкары инспекциялоону аткаруу зарыл;
шектүү дары-дармекти кошумча мониторинг жүргүзүлө турган продукциянын тизмегине киргизүү зарыл;
башка кошумча иш-аракеттерди аткаруу зарыл;
күнүмдүк фармакокөзөмөлдөн тышкары кошумча баалоо же иш-аракет талап кылынбайт.
Сигналдарды баалоонун жыйынтыктары боюнча мүчө мамлекеттердин ыйгарым укуктуу органдарынын сунуштары мүчө мамлекеттердин ыйгарым укуктуу органдарынын Интернет тармактарындагы расмий сайтына жарыяланууга тийиш.
17. Мүчө мамлекеттердин ыйгарым укуктуу органдарынын 
коопсуздук боюнча көйгөйлөрдү көзөмөлдөө системаларындагы 
жазууларды башкаруу
790. Мүчө мамлекеттердин ыйгарым укуктуу органдары тарабынан коопсуздукка байланыштуу көйгөйлөрдү көзөмөлдөө системасына төмөнкү сигналдарга карата маалыматтарды киргизүү камсыз кылынат:
а) мүчө мамлекеттин ыйгарым укуктуу органы тарабынан валидация жол-жобосу аткарылган сигналдар;
б) катталган күбөлүк ээлеринен алынган валидацияланган сигналдар;
в) коопсуздук боюнча өтө шашылыш көйгөйлөр.
791. Мүчө мамлекеттердин ыйгарым укуктуу органдарынын коопсуздугу боюнча көйгөйлөрдү көзөмөлдөө системасындагы сигналдар жөнүндө маалымат төмөнкүдөй элементтерди камтыйт:
а) валидацияланган сигналдын сыпаттамасы;
б) четке кагуу үчүн негиздеме (четке кагылган сигналдар үчүн);
в) сигналдарды баалоо жөнүндө отчет, жол-жоболордун этаптарын аткаруу мөөнөттөрү, эксперттик комитеттин сунуштары (ырасталган сигналдар).
18. Ыйгарым укуктуу органдардын чечимдеринин ачыктыгы
792. Мүчө мамлекеттер фармакокөзөмөл системасы тарабынан аныкталган коопсуздук маселелери боюнча маанилүү маалыматтарды Интернетке мүчө мамлекеттин ыйгарым укуктуу органдарынын сайттарына жана башка жеткиликтүү маалымат каражаттарынын жардамы менен жарыялоо жолу менен калкка өз убагында жеткирүүнү көзөмөлдөөнү жүзөгө ашырууга тийиш.
Х. Коопсуздукту каттоодон кийинки изилдөө
1. Жалпы жоболор
793. Дары-дармектин коопсуздугун каттоодон кийинки изилдөө катталган күбөлүк ээси тарабынан өз демилгеси боюнча же ага мүчө мамлекеттердин ыйгарым укуктуу органы тарабынан каттоо күбөлүгүн берүүнүн шарты катары же каттоо күбөлүгүн бергенден кийин, эгерде изилдөө жүргүзүү жолу менен кошумча изилдөөнү талап кылган катталган дары-дармекке байланыштуу тобокелдиктердин бар экендиги жөнүндө божомол бар болсо демилге кылынышы, көзөмөлдөнүшү же каржыланышы мүмкүн.
794. Коопсуздукту каттоодон кийинки изилдөө клиникалык изилдөө же интервенциялык эмес изилдөө, анын ичинде реалдуу клиникалык практиканын маалыматтарын колдонуу  менен  изилдөө болушу мүмкүн.
795. Ушул бөлүмдүн талаптары мүчө мамлекеттердин аймактарында коопсуздукту интервенциялык эмес каттоодон кийинки изилдөөлөргө карата колдонулат.
796. Коопсуздукту каттоодон кийинки изилдөө бейтаптардан жана саламаттык сактоо системасынын адистеринен  алынган дайындарды чогулткан изилдөөлөрдү, ошондой эле мурда башка максатта алынган жана бейтаптардын медициналык карталарында же башка документтерде (анын ичинде электрондук түрдө) сакталган дайындарды кайра колдонуучу изилдөөлөрдү камтыйт.
797. Эгерде коопсуздукту каттоодон кийинки изилдөө клиникалык изилдөө болсо, аны жүргүзүүдө Бирликтин органдарынын актыларында жана мүчө мамлекеттердин мыйзамдарында каралган клиникалык изилдөөлөрдү уюштурууга жана өткөрүүгө карата талаптар аткарылууга тийиш.
798. Коопсуздукту интервенциядан кийинки изилдөөнүн негизги максаты клиникалык мааниге ээ же калктын саламаттыгы үчүн маанилүү болушу мүмкүн болгон илимий дайындарды алуу болууга тийиш.
799. Коопсуздукту инспекциялоодөн кийинки изилдөө милдеттери төмөнкүлөрдү камтышы мүмкүн:
а) потенциалдуу же потенциалдуу идентификацияланган тобокелдиктер (мисалы, ушул дары-дармекти колдонбогон  чөйрөдө же башка дары-дармекти колдонгон чөйрөдө, анын ичинде 
дары-дармектердин башка классына кирген чөйрөдө пайда болуу жыштыгын, салыштырмалуу тобокелдиктердин пайда болуу жыштыгын баалоо, ошондой эле тобокелдик факторлорун жана дары-дармектин таасирин өзгөртүүчү факторлорду изилдөө);
б) каттоого чейинки этапта изилденбеген же жетиштүү изилденбеген бейтаптардын топторунда (мисалы, кош бойлуу аялдарда, өзгөчө курактык топтордо, бөйрөк же боор жетишсиздиги бар бейтаптарда) жактырылган көрсөткүчтөр колдонулган дары-дармектин тобокелдиктерин баалоо;
в) дары-дармекти узак убакытка колдонуу менен байланышкан тобокелдикти баалоо;
г) дары-дармектерди ичүү менен байланышкан тобокелдиктердин жоктугун тастыктоо;
д) медициналык продукциянын коопсуздугу же тобокелдикти минималдаштыруу чараларынын натыйжалуулугу жөнүндө кошумча маалымдарды алуу менен дары-дармектерди дайындоонун стандарттык медициналык практикасына баа берүү (мисалы, коопсуздуктун профилине таасир этиши мүмкүн болгон  колдонууга көрсөткүчтөр боюнча колдонуу, дары-дармектин жалпы мүнөздөмөсүнө ылайык эмес колдонуу, коштоочу терапия менен колдонуу, күндөлүк медициналык практикада колдонуунун каталары сыяктуу чаралар, ошондой эле  коопсуздук боюнча көйгөйдүн коомдук саламаттыкка (калктын саламаттыгы) тийгизген таасирин баалоо боюнча дайындарды  алуу максатында жүргүзүлгөн изилдөө сыяктуу чаралар);
е) тобокелдикти минималдаштыруу чараларынын натыйжалуулугуна баа берүү.
800. Коопсуздукту каттоодон кийинки изилдөөнүн дизайны изилдөөнүн максатына ылайык келүүгө тийиш, мында изилдөөнү каттоодон кийинки изилдөөлөргө бөлүү жогоруда көрсөтүлгөн критерийлерге жооп берген учурда тандалган дизайндын түрү менен чектелбейт. Мисалы, илимий медициналык адабияттарды системалуу карап чыгуу же мета-анализ коопсуздукту каттоодон кийинки изилдөө катары каралышы мүмкүн (изилдөө максаттарына жараша).
801. Изилдөөлөрдүн протоколдорун иштеп чыгууда, изилдөөлөрдү жүргүзүүдө жана изилдөөлөр жөнүндө отчетторду түзүүдө катталган  күбөлүк ээлери тарабынан тиешелүү илимий колдонмолор эске алынууга тийиш. Изилдөөлөрдүн протоколдорун жана изилдөөлөр жөнүндө отчетторду баалоодо мүчө мамлекеттердин ыйгарым укуктуу органдары фармакоэпидемиология чөйрөсүндөгү мындай колдонмолорду жана методикалык стандарттарды эске алышы зарыл.
802. Катталган  күбөлүк  ээси тарабынан каржыланган коопсуздукту каттоодон кийинки изилдөө үчүн, алар иштелип чыккан, жүргүзүлгөн жана толук же жарым-жартылай талданган учурда, ошол катталган  күбөлүк ээсинин жалданма кызматкери болуп саналбаган изилдөөчүлөрдү тартуу менен катталган  күбөлүк ээси изилдөөчүлөрдүн зарыл болгон квалификациясына, даярдыгына жана тажрыйбасына кепилдик берүүгө тийиш.
803. Катталган  күбөлүк  ээси менен изилдөөчүлөрдүн ортосунда түзүлүүчү келишим изилдөөлөрдү жүргүзүүдө жөнгө салуучу милдеттенмелерди, ошондой эле алынган маалыматтарга илимий экспертиза жүргүзүүнү камсыз кылууга, фармакоэпидемиологиялык изилдөөлөрдү жүргүзүүнүн методологиялык стандарттарынын аткарылышын аныктоочу шарттарды камтууга жана изилдөөнү уюштуруу жана өткөрүү үчүн мааниге ээ болгон төмөнкү аспекттерди кароого тийиш:
а) негиздеме, негизги максаттар жана пландаштырылган изилдөө ыкмаларынын кыскача баяндамасы;
б) изилдөөчүнүн жана катталган  күбөлүк  ээсинин укуктары жана милдеттери;
в) тараптардын милдеттери жана жоопкерчилиги;
г) изилдөө протоколунун макулдашуусун алуу жол-жобосу;
д) катталган  күбөлүк  ээси фармакокөзөмөл боюнча милдеттенмелерин аткарылышын камсыз кылуучу жол-жоболор, анын ичинде изилдөөчүлөргө терс реакциялар жөнүндө билдирүүлөрдү жана коопсуздук жөнүндө башка билдирүүлөрдү токтоосуз берүү (эгерде мүмкүн болсо);
е) изилдөө жүргүзүүнүн натыйжасында келип чыккан интеллектуалдык менчик укуктары жана изилдөөнүн натыйжаларына жетүү;
ж) аудит жүргүзүү же изилдөөнү инспекциялоо максатында дайындарды иштеп чыгуу үчүн колдонулган талдоо үчүн дайындардын топтомун жана статистикалык программаларды сактоо жана аларга жетүү;
з) изилдөөнүн аткарылышынын жана жыйынтыктоочу отчетту даярдоонун этаптары жөнүндө маалымдоо стратегиясы;
и) изилдөөнүн орто аралык жана акыркы жыйынтыктарын жарыялоо стратегиясы.
804. Эгерде аларды жүргүзүү дары-дармекти рынокто жылдырууга өбөлгө түзсө, каттодон кийинки интервенциялык изилдөөлөр жүргүзүлбөөгө тийиш. Бул талап катталган күбөлүк ээсинин кызматкерлери тарабынан аткарылуучу изилдөөлөрдү, ошондой эле үчүнчү тараптардын катышуусу менен аткарылуучу изилдөөлөрдү кошо алганда, изилдөөнүн алкагында аткарылуучу бардык изилдөөлөргө жана бардык иштерге  дагы тийиштүү.
805. Саламаттык сактоо системасынын адистеринин изилдөөгө катышуу акысы изилдөө жүргүзүү үчүн талап кылынган убакыттын жана чыгымдарды компенсациялоо менен чектелүүгө тийиш.
2. Изилдөөнү каттоо
806. Өткөрүү мүчө мамлекеттин ыйгарым укуктуу органы тарабынан белгиленген катталган күбөлүк ээсинин милдеттенмелеринин бир бөлүгү болуп эсептелген коопсуздукту каттодон кийинки изилдөөлөр мүчө мамлекеттин тиешелүү ыйгарым укуктуу органынын сайтында Интернет тармагында жайгаштырылган мүчө мамлекеттердин каттоодон кийинки изилдөөлөрүнүн электрондук реестринде (мындан ары – реестр) катталууга тийиш. Реестрден кийинки изилдөөлөрдү каттоо датасы изилдөөнүн жыйынтыгы боюнча жыйынтыктоочу отчетту берүүгө карата көзөмөл күнү катары кабыл алынат.
807. Аткарылган бардык интервенциялык эмес изилдөөлөрдүн ачыктыгын камсыз кылуу, ошондой эле мүчө мамлекеттердин ыйгарым укуктуу органдары менен катталган күбөлүк ээлеринин ортосунда фармакокөзөмөл жөнүндө маалыматтарды алмашуу максатында катталган күбөлүк ээсинин реестрге мүчө мамлекеттердин аймактарында аткарылуучу жана мүчө мамлекеттердин ыйгарым укуктуу органдары менен макулдашылган тобокелдиктерди башкаруу пландарында каралган же өз демилгеси боюнча жүргүзүлүүчү коопсуздуктун бардык каттоодон кийинки изилдөөлөрү жөнүндө маалыматтарды киргизүүнү камсыз кылышы зарыл.
808. Каттодон кийинки интервенциялык эмес изилдөөлөр реестрде изилдөө башталганга чейин же андан эртерээк катталууга тийиш (мисалы, тобокелдиктерди башкаруу планында макулдашылган изилдөөнүн алкагында дайындарды чогултуу башталган учурда). Изилдөө протоколу изилдөө жөнүндө дайындарды топтоо башталганга чейин же андан эрте мөөнөттө реестрге киргизилүүгө тийиш. Изилдөө протоколунун олуттуу өзгөрүүлөрү жөнүндө маалымат, изилдөөнүн аткарылышынын жүрүшү жөнүндө отчеттор жана изилдөөнүн жыйынтык отчету бул документтерди даярдоо аяктаган датадан тартып 14 календардык күндөн кечиктирбестен реестрге киргизилүүгө тийиш. Изилдөө боюнча маалымат орус тилинде берилет (артыкчылыктуу). Эгерде изилдөө протоколу англис тилинде түзүлсө, катталган күбөлүк ээси изилдөөнүн аталышын, изилдөө протоколунун резюмесин жана изилдөөнүн жыйынтык отчетунун резюмесин орус тилине которууну камсыздайт.
809. Эгерде протоколду алдын ала жарыялоо изилдөөнүн аныктыгына (мисалы, изилдөөнүн максаттарына карата маалыматтардын алдын ала болушу каталарга алып келиши мүмкүн болгон дайындарды алгачкы чогултуу менен жүргүзүлгөн изилдөөлөргө карата) же интеллектуалдык укуктарды коргоого терс таасирин тийгизиши мүмкүн болсо, мындай протоколду же анын редакциясын катталган күбөлүк ээси тарабынан дайындарды чогултуу башталганга чейин реестрге түздөн-түз берүүгө жол берилет. Протоколдун бул редакциясы негиздүү болууга жана маалыматтын минималдуу зарыл көлөмүн, анын ичинде редакцияланган учурларды камтууга тийиш. Протоколдун титулдук барагында протоколдун редакциясы көрсөтүлгөн белги камтууга тийиш. Мындай учурда дайындарды чогултуу башталганга чейин изилдөөнүн толук протоколу катталган күбөлүк ээси тарабынан мүчө мамлекеттин ыйгарым укуктуу органынын суроо-талабы боюнча берилет. Изилдөөнүн толук протоколу дайындарды топтоо аяктаган датадан тартып 14 календардык күндөн кечиктирбестен реестрге жайгаштырылууга тийиш.
3. Изилдөө протоколу
810. Бардык учурларда (ыйгарым укуктуу органдар тарабынан берилген милдеттенмелерге ылайык, ошондой эле өз демилгеси боюнча) катталган күбөлүк ээлери тарабынан аткарылган каттодон кийинки коопсуздукту изилдөө тиешелүү квалификациясы жана тажрыйбасы бар адамдар тарабынан иштелип чыккан изилдөөнүн илимий негизделген протоколуна ылайык жүргүзүлүүгө тийиш.
811. Коопсуздукту каттоодон кийинки изилдөөлөрдү жүргүзүүдө өз демилгеси боюнча катталган күбөлүк ээсинин дайындарды чогултуу башталганга чейин изилдөө протоколун изилдөө жүргүзүү пландаштырылган мүчө мамлекеттин ыйгарым укуктуу органына өткөрүп бериши зарыл.
812. Мүчө мамлекеттин ыйгарым укуктуу органы тарабынан берилген милдеттенмеге ылайык катталган күбөлүк ээси демилге кылган коопсуздукту каттоодон кийинки изилдөөлөрдү жүргүзүүдө катталган күбөлүк ээси дайындарды чогултуу башталганга чейин изилдөө жөнүндө маалыматты, анын ичинде изилдөө протоколунун долбоорун, коопсуздукту каттоодон кийинки изилдөө жүргүзүү боюнча милдеттенме берилген мүчө мамлекеттин ыйгарым укуктуу органына берүүнү камсыз кылууга тийиш. Башка мүчө мамлекеттердин аймактарында коопсуздукту каттоодон кийинки изилдөөлөр жүргүзүлгөн учурда, бул мүчө мамлекеттердин ыйгарым укуктуу органдарына изилдөө протоколун берүү менен мындай иштерди жүргүзүү жөнүндө маалымдоону камсыз кылуу зарыл.
813. Фармакокөзөмөлгө байланыштуу ишти жүзөгө ашыруу боюнча милдеттенмелерди катталган күбөлүк ээси тарабынан аткаруу максатында, фармакокөзөмөл боюнча ыйгарым укуктуу адам же тиешелүү ыйгарым укуктар берилген адам, ыйгарым укуктуу органдар тарабынан белгиленген милдеттенмелерге ылайык, тобокелдиктерди башкаруунун макулдашылган планы боюнча же өз демилгеси боюнча катталган күбөлүк ээси тарабынан аткарылуучу изилдөөлөрдүн протоколдорун кароого жана бекитүүгө тартылууга тийиш. Фармакокөзөмөлдү мүчө мамлекеттин деңгээлинде жүзөгө ашыруу боюнча байланышуучу адамга тиешелүү мүчө мамлекеттин аймагында катталган күбөлүк ээси тарабынан жүргүзүлгөн же демөөрчүлүк кылган коопсуздукту каттоодон кийинки ар кандай изилдөө жөнүндө да маалымат берилүүгө тийиш жана изилдөө протоколуна кирүү мүмкүнчүлүгү болууга тийиш.
Изилдөө протоколунун форматы жана мазмуну
814. Тобокелдиктерди башкаруунун макулдашылган планы боюнча же өз демилгеси боюнча ыйгарым укуктуу орган тарабынан белгиленген милдеттенмеге ылайык каттоо катталган күбөлүк ээси аткарган коопсуздукту каттоодон кийинки изилдөөнүн протоколу төмөнкү бөлүмдөрдү камтууга тийиш:
а) каттоодон кийинки изилдөөнүн аталышы;
дары-дармекти, таасир этүүчү затты же изилденүүчү дары-дармектин тобун аныктоочу жалпы колдонулуучу терминологияны камтыган, акыркы редакциясынын редакциясын жана датасын көрсөтүү менен субтитрди камтыган аталышы (толук жана кыскартылган (аббревиатура)). Изилдөө протоколу реестрде катталгандан кийин, кийинки версияларда реестрге ылайык коопсуздукту каттоодон кийинки изилдөөнүн номери камтылууга тийиш);
б) катталган күбөлүк ээси (катталган күбөлүк ээсинин аталышы жана жайгашкан жери (дареги));
в) жооптуу тараптар (аты-жөнү, кызматы, квалификациясы, иштеген жери (дареги) жана протоколдун негизги авторун, башкы изилдөөчүлөрдү, изилдөө жүргүзүлө турган ар бир мүчө мамлекет жана изилдөө борборлору үчүн координатор-изилдөөчүлөрдү кошкондо бардык жооптуу тараптар жөнүндө маалымдар, ошондой эле изилдөө жүргүзүлүп жаткан аянттарга тиешелүү башка маалыматтар. Изилдөөгө тартылган бардык мекемелердин жана изилдөөчүлөрдүн тизмеги мүчө мамлекеттердин ыйгарым укуктуу органдарынын суроо-талабы боюнча жеткиликтүү болууга тийиш);
г) төмөнкү бөлүмчөлөрдү камтыган кыскача сыпаттама (изилдөө протоколунун өзүнчө кыскача сыпаттамасы):
протоколдун редакциясын жана датасын, ошондой эле протоколдун авторунун фамилиясын, атын жана атасынын атын (бар болсо), протоколдун авторунун негизги иш орду жөнүндө маалымдарды көрсөтүү менен изилдөөнүн аталышы;
изилдөө жүргүзүүнүн негиздемеси жана өбөлгөлөрү;
изилдөөнүн максаты жана милдеттери;
изилдөөнүн дизайны;
изилденүүчү чөйрө;
мониторлонуучу көрсөткүчтөр;
дайындардын булактары;
изилдөөнүн көлөмү (тандап алуунун көлөмү);
дайындарды талдоо;
изилдөөнүн негизги этаптары;
д) өзгөртүүлөр жана жаңыртуулар (дайындарды топтоо башталгандан кийин изилдөө протоколунун олуттуу өзгөрүшү жөнүндө маалымат, анын ичинде ар бир өзгөртүүнүн негиздемеси жана датасы, ошондой эле өзгөртүү киргизилген протоколдун бөлүмүнө шилтеме);
е) изилдөөнүн жана отчет берүүнүн негизги этаптарын аткаруунун пландаштырылган даталары менен негизги этаптары (таблицалык формадагы дайындар):
дайындарды чогултуунун башталышы;
дайындарды чогултуунун аякташы;
изилдөөнүн жүрүшү жөнүндө отчеттор;
дайындарды талдоо кадамдарына ылайык, изилдөө натыйжалары жөнүндө орто аралык отчеттор (эгер мүмкүн болсо);
изилдөөнүн жыйынтыгы боюнча жыйынтыктоочу отчет.
Ошондой эле, изилдөө жүргүзүүнүн башка маанилүү кадамдары боюнча дайындар берилүүгө тийиш:
ж) изилдөө жүргүзүүнүн негиздери жана өбөлгөлөрү  (изилдөөгө негиз болгон коопсуздук боюнча көйгөйдүн (көйгөйлөрдүн) коопсуздук профилинин же тобокелдиктерди башкаруу боюнча чаралардын сыпаттамасы, ошондой эле коопсуздук жөнүндө тиешелүү маалыматка баа берүүнү камтыган бардык жарыяланган жана жарыяланбаган дайындарга сын көз менен талдоо жүргүзүү же изилдөөгө багытталган коопсуздук жаатында жетишпеген билимдерди көрсөтүү. Сереп жаныбарлардын тиешелүү эксперименттеринин жыйынтыктарын, клиникалык изилдөөлөрдү, чөйрө тууралуу статистикалык дайындарды жана мурдагы эпидемиологиялык изилдөөлөрдүн дайындарын камтышы мүмкүн. Сереп окшош изилдөөлөрдүн жыйынтыктарына шилтемелерди жана дары-дармектин коопсуздугу боюнча билимдеги изилдөөнүн мааниси жөнүндө маалыматтарды камтууга тийиш);
з) изилдөөнүн максаты жана милдеттери (изилдөө аны демилгелөөгө алып келген маселени чечүүгө кандайча өбөлгө түзөөрүн түшүндүрүүчү изилдөөнүн максаты, ошондой эле изилдөө жүргүзүүнүн натыйжасында алынууга тийиш болгон маалымдарды же маалыматты сыпаттаган ар кандай алдын ала гипотезаларды жана негизги тезистерди кошо алганда, изилдөө милдеттери);
и) изилдөө ыкмаларынын сыпатталышы, анын ичинде:
изилдөөнүн дизайны (изилдөөнүн дизайнынын сыпатталышы жана аны тандоонун негиздемеси);
изилдөө жүргүзүүнүн шарттары (адамдардын категориялары, орду, убакыт мезгили жана тандап алуу критерийлери боюнча аныкталуучу изилдөөнүн чөйрөсү, анын ичинде бардык колдонулган киргизүү жана кошпоо критерийлеринин негиздемеси. Эгерде максаттуу чөйрөдөн кандайдыр бир тандоо жүргүзүлсө, анда максаттуу чөйрөнүн сыпатталышы жана тандоо ыкмаларына байланыштуу деталдары болушу зарыл. Эгерде изилдөөнүн дизайны системалуу сереп же мета-анализ түрүндө болсо, анда тандап алуу критерийлери жана изилдөөнүн ылайыктуулугу түшүндүрүлүшү зарыл). 
к) өзгөрүлмөлөр (натыйжалар, таасирлер жана башка өзгөрүлмөлөр, анын ичинде ар биринин өзүнчө мүнөздөмөсү менен өлчөнүүчү тобокелдик факторлору, потенциалдуу факторлор, бурмалоочу жыйынтыктар жана натыйжалуулукту модификациялаган факторлор, операциялык аныктамалар);
л) дайындар булактары (изилдөө максаттары үчүн маанилүү болгон таасирлерди, натыйжаларды жана башка бардык өзгөрүлмөлөрдү аныктоочу стратегия жана дайындар булактары, мисалы, натыйжаларды бурмалоочу потенциалдуу факторлор жана натыйжалуулукту модификациялоочу факторлор. Дайындардын, инструменттердин жана өлчөөлөрдүн валидацияланган булактарын колдонууда валидация ыкмасынын сыпатталышы зарыл. Эгерде дайындарды же инструменттерди алуу ыкмалары пилоттук изилдөөнүн жүрүшүндө сыноодон өтсө, пилоттук изилдөө жүргүзүү пландарын сунуштоо зарыл. Диагноздорду валидациялоо үчүн колдонула турган бардык эксперттик комитеттер жана баалоо жол-жоболору сыпатталып берилиши зарыл. Изилдөөдө электрондук медициналык карталар сыяктуу дайындар булагы колдонулган учурда, жазуулардын валиддүүлүгүнө жана дайындарды коддоого тийиштүү бардык маалыматтарды көрсөтүү зарыл. Системалуу сереп жасоо же мета-талдоо жүргүзүлсө, изилдөөчүлөрдүн дайындарын тастыктоо үчүн стратегиянын, издөө процесстеринин, ошондой эле ар кандай ыкмалардын сыпаттоосу  болушу зарыл); 
м) тандап алуунун көлөмү (тандап алуунун пландаштырылган көлөмү, изилдөөнүн натыйжаларынын пландаштырылган тактыгы жана алдын ала берилген кубаттуулук менен алдын ала берилген тобокелдикти минималдуу аныктай ала турган тандап алуунун көлөмүн эсептөө);
н) дайындарды башкаруу (дайындарды башкаруу жана дайындарды топтоо, калыбына келтирүү жана даярдоо жол-жоболорун кошо алганда, изилдөө учурунда колдонула турган статистикалык программа);
о) дайындарды талдоо (изилдөөнүн бардык маанилүү этаптары (иштелип чыга элек дайындардан баштап жыйынтык натыйжаны алууга чейин), дал келбестиктерди же каталарды оңдоо, анык эмес маанилер, иштелип чыга элек дайындардын модификациялары, категориялоону, талдоону жана натыйжаларды берүү үчүн колдонулган ыкмалар, ката булактарын жана алардын натыйжаларга таасирин көзөмөлдөө жол-жоболору, келип чыгуу же өз ара байланыш жыштыгын өлчөө жана ар кандай сезгичтикти талдоо үчүн дайындарга карата колдонулуучу ар кандай статистикалык жол-жоболор. Баштапкы анализ топчолордогу анализден жана экинчи анализден өзүнчө болууга тийиш); 
п) сапатты көзөмөлдөө (алынган дайындардын жана баштапкы документтердин тактыгын жана окулаарын кошо алганда, дайындардын сапатын жана бүтүндүгүн камсыз кылуу үчүн механизмдердин жана 
жол-жоболордун сыпаттамасы, жазууларды сактоо жана статистикалык программаларды архивдештирүү жөнүндө маалымдар, жазууларды верификациялоо жол-жоболорун валидациялоо жана акыркы чекиттерди валидациялоо жөнүндө жеткиликтүү дайындардын сыпаттамасы, ар кандай көмөкчү лабораториялардын же изилдөө топторунун сертификациясы жана (же) квалификациясы жөнүндө дайындар киргизилет(эгерде мүмкүн болсо);
р) изилдөө ыкмаларына тиешелүү чектөөлөр (изилдөөнүн дизайнына, дайындар булактарына жана аналитикалык ыкмаларга тиешелүү чектөөлөр, анын ичинде жыйынтыктарды бурмалоо көйгөйлөрү, каталар, жалпылаштыруу жана кокустук каталар, каталардын санын азайтууга багытталган чаралардын ийгилигинин натыйжалуулугун болжолдоо);
с) изилдөө субъекттерин коргоо (коопсуздукту интервенциялык эмес каттоодон кийинки изилдөөлөрдүн катышуучуларынын укуктарын сактоо бөлүгүндө мүчө мамлекеттин мыйзамдарынын талаптарына шайкештигин камсыз кылуу максатында көрүлүүчү коопсуздук чаралары);
т) дайындарды башкаруу жана жагымсыз көрүнүштөр жана терс реакциялар жөнүндө маалыматтарды берүү (изилдөө жүргүзүүдө дары-дармектин «пайда – тобокелдик» катышын баалоого таасир этиши мүмкүн болгон терс реакциялардын айрым учурлары тууралуу билдирүүлөрдү жана бардык жаңы маалыматтарды чогултуу, башкаруу жана берүү жол-жоболору); 
у) учурдагы отчетторду, жыйынтыктоочу отчетторду жана жарыялоолорду берүү пландарын кошо алганда, алынган дайындарды жайылтуунун жана изилдөөнүн жыйынтыктарын билдирүү боюнча пландар.
815. Дайындарды баштапкы чогултууну караган изилдөөлөр үчүн чогултулган маалыматтардын көлөмүнөн белгилүү бир жагымсыз кубулуш четтетилген учурда, изилдөө протоколунда катталган күбөлүк ээси тарабынан ушул каттоодон кийинки изилдөөдө колдонулган коопсуздук боюнча дайындарды чогултууга карата ыкманын негиздемеси келтирилүүгө тийиш. Чогултулуп жаткан дайындардын алынып салынган жагымсыз кубулуштарды көрсөтүү MedDRA терминологиялык классификаторунун тиешелүү деңгээлин колдонуу менен келтирилүүгө тийиш. Изилдөөнүн алкагында чогултулган маалыматтан коопсуздук боюнча маалыматтын бир бөлүгүн алып салганда протоколдун бул бөлүмүндө саламаттык сактоо системасынын адистери жана бейтаптар үчүн терс реакциялар жөнүндө маалымат берүү үчүн катталган күбөлүк ээсинин же ыйгарым укуктуу органдын байланыш дайындары көрсөтүлүүгө жана атайын формалар каралууга тийиш. Өлүмгө алып келген шектүү терс реакция терс реакция жөнүндө жеке билдирүү формасында токтоосуз таратылууга тийиш болбогон учурда, мындай реакция жөнүндө маалымат мындай терс реакциялардын тизмегине MedDRA терминологиялык классификаторуна ылайык системалык-орган классынын деңгээлин жана бул учурду токтоосуз репорт берүү жол-жобосунан алып салуу үчүн негиздерди көрсөтүү менен киргизилүүгө тийиш.
816. Кайра топтолгон дайындарга негизделген изилдөөлөр үчүн протоколдун тиешелүү бөлүгүндө MedDRA терминологиялык классификаторунун тиешелүү деңгээлин пайдалануу менен талдануучу жагымсыз кубулуштардын же терс реакциялардын сыпаттамасы келтирилүүгө тийиш. Кайра топтолгон дайындарды колдонуу менен изилдөө жүргүзүүдө шектүү терс реакциялар жөнүндө жеке билдирүү түрүндө репорт берүү жол-жобосун аткаруу талап кылынбайт. 
817. Айкалыштырылган дизайн менен изилдөө жүргүзүүдө баштапкы дайындарды топтоого негизделген изилдөө талаптары алар тууралуу маалымат баштапкы дайындарды топтоо аркылуу алынган терс реакцияларга карата колдонулууга тийиш, ал эми кайра топтолгон дайындарга негизделген изилдөө талаптары алар тууралуу маалымат кайра топтолгон дайындар аркылуу алынган терс реакцияларга карата колдонулууга тийиш. 

Шилтемелер

818. Бул бөлүмдө буга чейин каралбаган конкреттүү аспектилер жөнүндө кошумча маалыматтар камтылышы мүмкүн (мисалы, анкеталар, таратуу формалары).  
819. Протоколду иштеп чыгууну негиздөө үчүн жүргүзүлгөн изилдөөнүн аткарылышын баалоо максатында жүргүзүлгөн изилдөөлөр жөнүндө маалымат (мисалы, анкеталарды (сурамжылоолорду) тестирлөө же болбосо изилдөөнүн статистикалык тактыгын аныктоо максатында медициналык кубулуштарды же дайындоолорду жөнөкөй эсептөө) изилдөө протоколунун тиешелүү бөлүмүндө алардын ыкмаларын жана жыйынтыктарын кыскача сыпаттоо менен жайгаштырылууга тийиш. Толук отчеттор катталган күбөлүк ээси тарабынан мүчө мамлекеттин ыйгарым укуктуу органынын суроо-талабы боюнча берилүүгө тийиш. Мындай изилдөөлөр протоколдо толугу менен сыпатталууга тийиш (мисалы, колдонулган бейтаптардын анкетасын пилоттук баалоо боюнча изилдөө).
4. Изилдөө протоколуна олуттуу өзгөртүүлөрдү киргизүүнү көзөмөлдөө
820. Изилдөөнүн протоколуна олуттуу өзгөртүүлөрдү киргизүү зарыл болгон учурда изилдөөнүн жүрүшүндө ишке ашырылууга тийиш. Изилдөө башталгандан кийин изилдөө протоколундагы ар кандай олуттуу өзгөрүүлөр өзгөртүүлөрдү киргизүү датасын көрсөтүү менен протоколдо белгиленүүгө тийиш, киргизилүүчү өзгөртүүлөргө байкоо  жүргүзүү камсыз кылынууга тийиш. Эгерде протоколго олуттуу өзгөртүүлөрдү киргизүү изилдөөнүн интервенциялык клиникалык изилдөө деп таанылышына алып келсе, андан ары изилдөө Бирликтин органдарынын актыларына ылайык жүргүзүлөт.
821. Коопсуздукту ыктыярдуу түрдө демилгелеген каттоодон кийинки изилдөөлөр үчүн катталган күбөлүк ээси дары-дармектин коопсуздугун каттоодон кийинки интервенциялык эмес изилдөө жүргүзүлүп жаткан мүчө мамлекеттин ыйгарым укуктуу органына өзгөртүүлөр же жаңыртуулар менен изилдөө протоколун берет.
822. Мүчө мамлекеттин ыйгарым укуктуу органы тарабынан берилген милдеттенмеге ылайык катталган күбөлүк ээси тарабынан демилгеленген коопсуздукту каттоодон кийинки изилдөөлөр үчүн катталган күбөлүк ээси изилдөөнүн протоколуна ар кандай олуттуу өзгөртүүлөрдү киргизүү жөнүндө маалыматты алар киргизилген учурга чейин коопсуздукту каттоодон кийинки изилдөөлөрдү жүргүзүү боюнча милдеттенме берилген мүчө мамлекеттин ыйгарым укуктуу органына берүүнү камсыз кылууга тийиш.
5. Мүчө мамлекеттердин ыйгарым укуктуу органдарына фармакокөзөмөл боюнча дайындарды берүү
Дары-дармектин «пайда – тобокелдик» катышын баалоо 
үчүн маанилүү дайындар

823. Катталган күбөлүк ээси изилдөө жүргүзүүдө алынган дайындарды көзөмөлдөйт жана алардын тиешелүү дары-дармектин «пайда - тобокелдик» катышына тийгизген таасирин баалайт. 
Дары-дармектин «пайда - тобокелдик» катышын баалоого таасир этиши мүмкүн болгон бардык жаңы маалыматтар коопсуздукту каттоодон кийинки изилдөө жүргүзүлүп жаткан жана изилденүүчү дары-дармек катталган мүчө мамлекеттердин ыйгарым укуктуу органдарына коопсуздук боюнча өтө шашылыш көйгөй жөнүндө билдирүү формасында токтоосуз билдирилет. Дары-дармектин «пайда - тобокелдик» катышын баалоого таасир этиши мүмкүн болгон дайындар терс реакциялар жөнүндө шектүү маалыматтарды талдоонун натыйжасында алынган маалыматтарды же коопсуздук боюнча жалпыланган дайындарды орто аралык талдоонун натыйжаларын камтышы мүмкүн.
824. Коопсуздук боюнча мезгилдүү жаңыланып туруучу отчеттун алкагында жана тобокелдиктерди башкаруу планын жаңыртууда (эгерде мүмкүн болсо) изилдөөлөрдүн жыйынтыктары жөнүндө маалыматты берүү Эрежелердин 823-пунктунда көрсөтүлгөн маалымдоо жол-жоболоруна карабастан жүзөгө ашырылат.
Шашылыш түрдө берилүүчү терс реакциялар жана 
жагымсыз кубулуштар
825. Олуттуу күтүлбөгөн терс реакциялар жөнүндө маалымат ушул Эрежелердин VII бөлүмүнүн талаптарына ылайык мүчө мамлекеттердин ыйгарым укуктуу органдарына тез арада берилүүгө тийиш.
826. Баштапкы маалыматтарды топтоо менен изилдөө жүргүзүүдөн алынган терс реакциялар жана жагымсыз кубулуштар жөнүндө маалымат убактылуу коопсуздук маалыматтарын талдоо отчетунда жана изилдөөнүн акыркы отчетунда документтештирилет жана жалпыланат.
827. Кайра топтолгон дайындар менен изилдөө жүргүзүп алынган терс реакциялар жана жагымсыз кубулуштар жөнүндө маалыматтар изилдөө протоколунда коопсуздук боюнча маалыматты берүүнүн башка тартиби каралган жана негизделген учурларды кошпогондо, коопсуздук боюнча дайындарды талдоо боюнча аралык отчетто жана изилдөөнүн жыйынтыктоочу отчетунда документтештирилүүгө жана жалпыланууга тийиш. 
828. Терс реакциялар жана жагымсыз кубулуштар жөнүндө маалыматтарды топтоо жол-жоболору, анын ичинде дайындарды башкаруу (анын ичинде катталган күбөлүк ээси тарабынан аткарылган сереп жана баалоо) жана көрсөтүлгөн терс реакциялар жана жагымсыз кубулуштар жөнүндө билдирүүлөрдү берүү клиникалык изилдөө борборлорунда аткарылууга тийиш жана кыскача түрдө изилдөө протоколунда сыпатталууга тийиш.
6. Изилдөөнүн жүрүшү жөнүндө отчет жана изилдөөнүн натыйжалары жөнүндө аралык отчет
829. Изилдөөнүн аткарылышынын жүрүшү жөнүндө отчетто изилдөөнүн аткарылышынын этабын чагылдырган маалыматтар камтылат, мисалы, изилдөөгө кирген жана дары-дармектин таасирине дуушар болгон бейтаптардын саны же максаттуу жыйынтык катталган бейтаптардын саны, ошондой эле пайда болгон көйгөйлөр жана изилдөө жүргүзүүнүн күтүлүп жаткан планынан четтөөлөр. Изилдөөнүн жүрүшү жөнүндө отчетто изилдөөнүн натыйжалары жөнүндө аралык маалыматтар камтылышы мүмкүн.
830. Изилдөөнүн жыйынтыктары жөнүндө аралык отчет дайындарды чогултуу аяктаганга чейин же андан кийин дайындарды изилдөөнүн пландаштырылган аралык талдоонун натыйжаларын камтыйт.
831. Мүчө мамлекеттин ыйгарым укуктуу органы катталган күбөлүк ээси үчүн милдеттүү болуп саналган же мүчө мамлекеттин аймагында ыктыярдуу негизде жүргүзүлүүчү коопсуздукту каттоодон кийинки изилдөөнүн аткарылышынын жүрүшү жөнүндө отчет берүүнү талап кыла алат. Изилдөөнүн жүрүшү жөнүндө отчетту берүү өтүнүчү изилдөө башталганга чейин же изилдөө учурунда жасалышы мүмкүн. Изилдөөнүн жүрүшүндө алынган натыйжалуулук жана (же) коопсуздук профилине карата маалымат же Бирликтин укугу жана мүчө мамлекеттердин мыйзамдары тарабынан каралган жол-жоболор менен байланышкан изилдөөлөрдү аткаруунун жүрүшү жөнүндө маалымат алуу зарылдыгы, ошондой эле 
дары-дармектин коопсуздугу боюнча маанилүү маалыматтар суроо-талаптын себеби болушу мүмкүн.
832. Аралык отчетту берүү убактысы мүчө мамлекеттердин ыйгарым укуктуу органдары менен макулдашылууга жана изилдөө жүргүзүү башталганга чейин отчетторду берүү тартибин макулдашуу аткарылган учурда изилдөө протоколунда көрсөтүлүүгө тийиш. Коопсуздукту каттоодон кийинки изилдөөнүн жүрүшү мезгилдүү жаңыланып турган коопсуздук отчетунда жана тобокелдиктерди башкаруу планынын жаңыртууларында (эгер мүмкүн болсо) тиешелүү түрдө чагылдырылууга тийиш.
833. Изилдөөнүн аткарылышынын жүрүшү жөнүндө отчет каралгандан кийин мүчө мамлекеттин ыйгарым укуктуу органы тарабынан кошумча маалымат суралышы мүмкүн.
7. Изилдөөнүн жыйынтыктоочу отчету
834. Мүчө мамлекеттин ыйгарым укуктуу органы тарабынан берилген милдеттенмеге ылайык катталган күбөлүк ээси тарабынан демилгеленген коопсуздукту интервенциялык эмес каттоодон кийинки изилдөөнүн аткарылышы жөнүндө жыйынтыктоочу отчет ал аяктагандан кийин кыска мөөнөттө, дайындарды чогултуу аяктаган датадан тартып 12 айдан кечиктирилбестен мүчө мамлекеттердин ыйгарым укуктуу органдарына берилүүгө тийиш.
835. Катталган күбөлүк ээси демилге кылган коопсуздукту каттоодон кийинки изилдөө үчүн дары-дармек аймагында катталган мүчө мамлекеттердин ыйгарым укуктуу органдарына изилдөө жөнүндө жыйынтыктоочу отчет берилиши зарыл.
836. Изилдөө токтотулган учурда, себебин көрсөтүү менен жыйынтыктоочу отчет берилет.
837. Коопсуздукту изилдөөдөн кийинки изилдөөнүн жыйынтыгы боюнча отчет төмөнкү маалыматтарды камтууга тийиш:
а) аталышы: жалпы колдонулган терминологияны камтыган жана изилдөөнүн дизайнын, жыйынтыктоочу отчеттун датасын, отчеттун авторунун фамилиясын, атын, атасынын атын (бар болсо) көрсөткөн аталыш. Эгерде изилдөө мүчө мамлекеттердин коопсуздугун каттоодон кийинки изилдөөлөрдүн реестринде катталган учурда каттоо номери жана мүчө мамлекеттердин ыйгарым укуктуу органдарынын веб-порталында жайгаштырылган жазууларга шилтеме көрсөтүлөт;
б) кыскача мазмунду камтыган кыскача маалымат: изилдөөнүн заголовогу жана подзаголовогу тууралуу маалыматты көрсөтүү менен протоколдун версиясынын номери жана бекитилген датасы, ошондой эле негизги автордун аты-жөнү (бар болсо), анын иштеген жерин көрсөтүү менен;
изилдөөнүн аткарылышын негиздөө;
изилдөө маселеси жана изилдөөнүн максаттары;
изилдөөнүн дизайны;
изилденип жаткан чөйрө;
изилденүүчү өзгөрүлмөлөр;
дайындарды алуу булактары;
тандап алуунун көлөмү;
дайындарды талдоо;
башкаруу пункттары;
в) катталган күбөлүк ээси: катталган күбөлүк ээсинин толук аталышы жана анын жайгашкан жери (дареги);
г) изилдөөчүлөр: фамилиясы, аты, атасынын аты (бар болсо), аталышы, илимий даражасы, иштеген жери (дареги) жана бардык изилдөөчүлөр жөнүндө маалымдар, ошондой эле изилдөөгө катышкан бардык уюмдардын тизмеги жана изилдөө жүргүзүлгөн жерлер. Бул маалымат изилдөө жүргүзүлгөн ар бир мүчө мамлекет тарабынан берилет жана мүчө мамлекеттердин ыйгарым укуктуу органдарынын суроо-талабы боюнча жеткиликтүү болууга тийиш;
д) көзөмөл чекиттери (изилдөөнү аткаруунун көзөмөл чекиттеринин даталары):
дайындарды топтоону баштоо (пландаштырылган жана иш жүзүндө);
себептерин көрсөтүү менен дайындарды топтоонун аякташы (пландаштырылган жана иш жүзүндө) же изилдөөнү токтотуу күнү (эгер мүмкүн болсо);
изилдөөнүн жүрүшү жөнүндө отчет;
изилдөөнүн натыйжалары жөнүндө убактылуу отчет (эгерде мүмкүн болсо);
изилдөөнүн натыйжалары жөнүндө жыйынтыктоочу отчет;
этика боюнча комитет протоколду бекиткен күндү (эгерде мүмкүн болсо) жана изилдөөнүн электрондук каттоосунда изилдөөнүн катталган күнүн кошо алганда, изилдөөгө колдонулуучу башка көзөмөл пункттары;
е) изилдөөнүн аткарылышынын негиздемеси жана өбөлгөлөрү: изилдөө жүргүзүүгө себеп болгон коопсуздук боюнча көйгөйдүн сыпаттамасы, ошондой эле коопсуздук боюнча тиешелүү маалыматка баа берүүнү же изилдөө жүргүзүлгөн коопсуздук боюнча жетишпеген маалыматтарды көрсөтүүнү камтыган бардык жарыяланган жана жарыяланбаган дайындарды талдоо;
ж) изилдөө протоколуна ылайык алдын ала гипотезаларды кошкондо изилдөөнүн максаты жана милдеттери;
з) өзгөртүүлөр жана жаңыртуулар: дайындарды чогултуу башталгандан кийин баштапкы изилдөө протоколунун ар кандай олуттуу өзгөрүүлөрүнүн жана жаңыртууларынын тизмеги, анын ичинде ар бир өзгөртүүнүн же жаңыртуунун негиздемеси;
и) изилдөө ыкмалары, анын ичинде:
изилдөөнүн дизайны: изилдөө дизайнынын негизги элементтери жана тандалган дизайндын негиздемеси;
шарттар: изилдөө жүргүзүүнүн шарттары, орду жана тиешелүү даталары, анын ичинде бейтаптарды тандап алуу, кийинки байкоо жана дайындарды чогултуу мезгилдери (системалуу карап чыгуу же 
мета-анализ жүргүзүлгөн учурда – жарамдуулук критерийлери катары колдонулган изилдөөлөрдүн мүнөздөмөлөрү, аларды негиздөө менен);
бейтаптар: максаттуу чөйрө жана бейтаптарды изилдөөгө киргизүү критерийлери. Катышуучуларды тандоо булактары жана ыкмалары, анын ичинде (мүмкүн болсо) алардын деталдуу сыпатталышы, ошондой эле изилдөөдөн четтетилген катышуучулардын саны жана изилдөөдөн чыгып кетүү себептери көрсөтүлүүгө тийиш;
талдануучу өзгөрүлмөлөр: натыйжалар, дары-дармектин бейтаптарга тийгизген таасири, болжолдуу факторлор, потенциалдуу бурмалоочу факторлор жана натыйжалуулукту өзгөртүүчү факторлор, анын ичинде операциялык аныктамалар жана диагностикалык критерийлер;
дайындар булактары жана өлчөө: каралып жаткан ар бир көрсөткүч үчүн маалымат булактары жана баалоо жана өлчөө ыкмаларынын деталдуу сыпатталышы (эгер мүмкүн болсо), ошондой эле баалоо ыкмаларынын салыштырмалуулугу (1 ыкмадан ашык болсо) көрсөтүлөт. Эгерде изилдөө учурдагы дайындардын булагын (электрондук медициналык карталар) колдонулган болсо, анда отчетто жазуулардын жарактуулугу жана дайындарды коддоо жөнүндө ар кандай маалыматтарды көрсөтүү зарыл. Системалуу сереп  же мета-анализ жүргүзүлгөн учурда,  маалыматтардын бардык булактары, издөө стратегиясы, изилдөө ыкмаларын тандоо ыкмалары, дайындарды алуу ыкмалары жана дайындарды алуу жана тастыктоо процесстери сыпатталууга тийиш;
каталар: потенциалдуу катанын булактарын чечүү боюнча көрүлгөн иш-аракеттерди же чараларды сыпаттоо;
тандап  алуунун көлөмү: тандап  алуунун көлөмү жана тандап  алуунун көлөмүн эсептөөнүн негиздемеси жана тандалган өлчөмгө жетүү ыкмасы;
дайындарды кайра түзүү: дайындарды трансформациялоо, эсептөө же операциялар, анын ичинде анализ жүргүзүүдө сандык дайындарды иштеп чыгуу ыкмалары, дайындарды топтоонун тандалган ыкмаларын негиздөө;
статистикалык ыкмалар (төмөнкү аспектилер боюнча сыпаттоо): жалпылоонун негизги ыкмалары;
изилдөөдө колдонулган бардык статистикалык ыкмалар, анын ичинде бурмалоону көзөмөлдөө ыкмалары (мета-анализге карата – изилдөө натыйжаларын айкалыштыруу ыкмалары);
бейтаптардын чакан топторун жана анализделген өзгөрмөлөрдүн өз ара байланышын изилдөө үчүн колдонулган ар кандай ыкмалар;
жетишпеген дайындар боюнча көйгөйдү чечүү ыкмасы; изилдөө сезгичтигин баалоо;
өзгөртүүлөрдү негиздөө менен изилдөө протоколунда каралган дайындарды талдоо планына бардык өзгөртүүлөр;
сапатты көзөмөлдөө: дайындардын сапатын жана бүтүндүгүн камсыз кылуу механизмдери жана жол-жоболору;
к) жыйынтыктар: алынган дайындарды жана жүргүзүлгөн анализдерди көрсөтүү үчүн таблицаларды, графиктерди жана иллюстрацияларды берүү. Адаптацияланган жана адаптацияланбаган жыйынтыктар көрсөтүлүүгө тийиш. Дайындардын тактыгын баалоо ишеним аралыгын көрсөтүү менен сандык түрдө жүргүзүлүүгө тийиш. Бул бөлүмдө төмөнкү бөлүмчөлөр камтылууга тийиш:
катышуучулар: изилдөөнүн ар бир баскычындагы бейтаптардын саны (мисалы, потенциалдуу ылайыктуу, скрининг жол-жобосунан өткөн, киргизүү критерийлерине жооп берген, изилдөөгө киргизилген, кийинки байкоо жүргүзүүнү аяктаган жана талдоого алынган, ошондой эле ар кандай этапта изилдөөдөн чыгып кетүү себептери). Системалуу серепте же мета-анализде скрининг жол-жобосунан өткөн, шайкештикке бааланган жана системалуу серепке же мета-анализге кирген бейтаптардын саны көрсөтүлөт, ар бир этапта изилдөөдөн чыгып калуунун себептери көрсөтүлөт;
сыпаттама дайындар: изилдөөнүн катышуучуларынын мүнөздөмөлөрү, дары-дармектин бейтаптарга тийгизген таасири жана дайындарды бурмалоочу потенциалдуу факторлор жөнүндө маалымат, ошондой эле каралып жаткан ар бир өзгөрүлмө үчүн жетишпеген дайындар бар катышуучулардын саны. Системалуу сереп же мета-анализ жүргүзүлгөн учурда изилдөө үчүн пайдаланылган дайындар (тандап алуунун көлөмү, пландаштырылган изилдөө) көрсөтүлөт;
жыйынтыктар жөнүндө дайындар: алынган негизги жыйынтыктарга жараша категориялар боюнча катышуучулардын саны;
негизги жыйынтыктар: адаптацияланбаган баалоонун натыйжалары (эгерде мүмкүн болсо), бурмаланган факторлорду эске алуу менен ылайыкташтырылган баалоо жана алардын тактыгы (мисалы, 95% ишеним аралыгы). Эгерде мүмкүн болсо, салыштырмалуу тобокелдикти баалоо маанилүү мезгил үчүн абсолюттук тобокелдикке которулууга тийиш;
анализдин башка түрлөрү: жүргүзүлгөн башка анализдер, мисалы, чакан жана өз ара аракеттенүү анализдери, ошондой эле сезгичтик тесттери;
жагымсыз кубулуштар жана терс реакциялар: дайындарды башкаруу жана жагымсыз кубулуштар жана терс реакциялар жөнүндө маалыматты мүчө мамлекеттердин ыйгарым укуктуу органдарына ушул Эрежелердин VII бөлүмүнүн талаптарына ылайык берүү. Электрондук медициналык карталардын дайындарын талдоону, системалуу кайра карап чыгууну жана мета-анализди камтыган «учур – көзөмөл» же ретроспективдүү когорттук изилдөөлөр сыяктуу белгилүү бир изилдөө долбоорлоруна карата ар бир жеке иштин деңгээлинде себеп-натыйжа байланышынын аныктыгынын даражасын баалоо мүмкүн эместигин көрсөтүү зарыл; 
л)талкуулоо: 
негизги жыйынтыктар: изилдөөнүн милдеттерине тиешелүү болгон жыйынтыктар, бул изилдөөдө алынган жыйынтыктар шайкеш келген же 
карама-каршы келген мурда жүргүзүлгөн изилдөөлөрдүн жыйынтыктары, ошондой эле алардын дары-дармектин «пайда – тобокелдик» катышына тийгизген таасири (эгер бул колдонулса);
чектөөлөр: дайындардын сапатына жана бүтүндүгүнө таасир этиши мүмкүн болгон жагдайларды эске алуу менен изилдөөнүн чектөөлөрү, алардын таасирин минималдаштыруу үчүн колдонулган ыкманын жана методдордун чектөөлөрү (мисалы, жооп алуу жыштыгы, жетишпеген же толук эмес дайындар, колдонулган баалоо маанилери), мүмкүн болгон каталардын жана так эместиктердин булактары жана кубулуштардын жарактуулугу. Потенциалдуу каталардын багытын да, масштабын да ыйгарым укуктуу орган (эксперттик уюм) менен талкуулоо зарыл;
интерпретация: изилдөөнүн жыйынтыктарын, милдеттерди, чектөөлөрдү, анализдин көптүгүн, ушул сыяктуу изилдөөлөрдүн жыйынтыктарын ж.б. эске алуу менен чечмелөө;
изилдөөнүн жыйынтыктарын жалпылоо (тышкы негиздүүлүк);
м) шилтемелер;
н) изилдөөнүн мурда каралбаган конкреттүү аспектилери жөнүндө башка маалымат.
838. Изилдөөнүн жыйынтыктоочу отчетунун кыскача баяндамасында изилдөөдө колдонулган ыкмалар, ошондой эле алынган жыйынтыктар жөнүндө жалпыланган маалымат камтылууга тийиш, ал төмөнкү форматта берилет:
а) таржымал түзүлгөн датаны, фамилиясын, атын, атасынын атын (бар болсо) жана автордук жамааттан биринчи автору жөнүндө маалыматтарды кошкондо, изилдөөнүн аталышы (кошумча баш сөз  менен алгы сөз түрүндө);
б) ачкыч сөздөр (изилдөөнүн негизги мүнөздөмөлөрүн чагылдырган 5тен кем эмес ачкыч сөз);
в) негиздеме жана өбөлгөлөр;
г) изилдөөнүн максаты жана милдеттери;
д) изилдөөнүн дизайны;
е) изилдөө жүргүзүүнүн шарттары;
ж) бейтаптар жана тандап алуунун көлөмү;
з) талдануучу өзгөрүлмөлөр жана дайындар булактары;
и) жыйынтыктары;
к) дары-дармектин «пайда – тобокелдик» катышына изилдөөнүн жыйынтыктарынын таасирин баалоону талкуулоо (анын ичинде (эгерде колдонулса));
л) жыйынтык;
м) катталган күбөлүк ээси;
н) башкы изилдөөчүнүн фамилиясы, аты, атасынын аты (бар болсо) жана маалымдары.
7. Изилдөөнүн жыйынтыктарын авторлор тарабынан жарыялоо
839. Эгерде изилдөө катталган күбөлүк ээсинин кызматкери болуп саналбаган изилдөөчүлөр тарабынан толук же жарым-жартылай жүргүзүлсө жана талданса, катталган күбөлүк ээси изилдөөнү жарыялоо стратегиясын башкы изилдөөчү менен алдын ала макулдашат. Катталган күбөлүк ээси изилдөө жүргүзүүнүн жүрүшүндө алынган материалдарды жарыялоо үчүн арналган жыйынтыктарды жана аларды чечмелөөнү карап чыгууга, ошондой эле негизсиз кечигүүлөрдөн качуу менен материалдарды басып чыгарууга өткөрүп бергенге чейин өзүнүн комментарийлерин берүүгө ыйгарым укуктуу болууга тийиш. Жарыяланууга тийиш болгон материалдарга өзгөртүүлөрдү киргизүү боюнча суроо-талаптар илимий жактан негизделүүгө тийиш.
Изилдөөнүн жарыяланган жыйынтыктарын мүчө мамлекеттердин ыйгарым укуктуу органдарына берүү
840. Мүмкүнчүлүк берүү максатында ыйгарым укуктуу орган жарыяланууга тийиш болгон изилдөөнүн дайындары менен алдын ала таанышып чыгат, катталган күбөлүк ээси макаланын жыйынтык вариантын басма үйүндө материалдарды кабыл алган датадан тартып 
14 календардык күндүн ичинде дары-дармек катталган мүчө мамлекеттердин ыйгарым укуктуу органдарына өткөрүп бериши зарыл.
8. Дайындарды коргоо
841. Катталган күбөлүк ээси жана изилдөөчүлөр изилдөө жүргүзүлүп жаткан аймакта бейтаптардын жеке дайындарын коргоо боюнча мүчө мамлекеттердин мыйзамдарынын талаптарын сактоого тийиш. Катталган күбөлүк ээси бул маалыматтын так берилишин, чечмеленишин жана верификациясын камсыз кылгандай изилдөө жөнүндө бардык маалыматтардын туура жүгүртүлүшүн жана сакталышын камсыз кылууга тийиш. Бул учурда бейтаптардын медициналык карталарынын дайындарынын купуялуулугу бузулбоого тийиш.
9. Аудитти жана инспекциялоону жүргүзүү
842. Катталган күбөлүк ээси изилдөөнүн аткарылышына карата фармакокөзөмөл боюнча өз милдеттенмелеринин аткарылышын камсыз кылууга, ошондой эле аудит жүргүзүү, инспекциялоо жана верификациялоо мүмкүнчүлүгүн камсыз кылууга тийиш. Документтердеги мындай өзгөрүүлөрдүн байкалышын камсыз кылуу үчүн дайындардын бардык өзгөртүүлөрү документтештирилүүгө тийиш. Катталган күбөлүк ээси изилдөө боюнча жыйынтыктоочу отчетко киргизилген дайындарды түзүү үчүн колдонулган аналитикалык дайындардын жана статистикалык программалардын электрондук форматта сакталышын, ошондой эле аудит жана инспекциялоо үчүн алардын жеткиликтүүлүгүн камсыз кылууга тийиш. 
10. Тобокелдиктерди башкаруу системасына таасир этүү
843. Мүчө мамлекеттин ыйгарым укуктуу органы белгилеген милдеттенмелерге ылайык же тобокелдиктерди башкаруу планына ылайык демилгелүү тартипте аткарылуучу коопсуздукту каттодон кийинки изилдөө жөнүндө маалымат катталган күбөлүк ээсинин тобокелдиктерди башкаруу планына киргизилүүгө тийиш.
844. Эгерде тобокелдиктерди башкаруу планы жок болсо, анда коопсуздукту каттоодон кийинки изилдөөнүн маалыматтарын камтыган жаңы план иштелип чыгууга тийиш. Тобокелдиктерди башкаруу планынын бардык тиешелүү бөлүмдөрүнө жана модулдарына, анын ичинде коопсуздук боюнча спецификацияга, фармакокөзөмөл планына жана тобокелдиктерди минималдаштыруу планына, ошондой эле тобокелдикти минималдаштыруу чараларына сереп салууга изилдөө жүргүзүүнү эске алуу менен тиешелүү өзгөртүүлөр киргизилет. 
11. Коопсуздукту милдеттүү каттоодон кийинки изилдөөлөрдүн 
жол-жобосу
845. Эгерде каттоодон кийинки изилдөөнү жүргүзүү дары-дармектин пайда-тобокелдик катышына олуттуу таасир этиши мүмкүн деп божомол жасоого негиз  болсо, (аны алуу фармакокөзөмөлдүн күнүмдүк ыкмаларынын жардамы менен тобокелдикти (тобокелдиктерди) тиешелүү деңгээлде изилдөө же баалоо мүмкүн эместигинин себеби боюнча коопсуздукту изилдөөнүн активдүү ыкмаларын аткарууну талап кылган дары-дармектин коопсуздук профилин мүнөздөөчү маанилүү дайындардын жоктугуна карата негизделген эксперттик пикир)  мүчө мамлекеттерде коопсуздукту милдеттүү каттоодон кийинки изилдөөлөрдү жүргүзүү мүчө мамлекеттин компетенттүү органы тарабынан каттоого өтүнмөнү баалоо жүргүзүүдө же каттоодон кийинки этапта дайындалышы ыктымал.
846. Ыйгарым укуктуу органдын бул талабы коопсуздук жана натыйжалуулук профилин баалоонун маалыматтары менен тийиштүү түрдө негизделип, жазуу жүзүндө жазылып, изилдөө жүргүзүүнүн милдеттерин жана мөөнөттөрүн камтууга тийиш. Талап ошондой эле изилдөөнүн негизги мүнөздөмөлөрү боюнча көрсөтмөлөрдү камтышы мүмкүн (мисалы, изилдөөнүн дизайны, шарттары, дары-дармектин таасири, изилдөөнүн натыйжалары, максаттуу чөйрө). Сунушталган ыкмалардын катарына активдүү мониторинг жүргүзүү ыкмалары (мисалы, белгилүү бир клиникалык базалардагы мониторинг, рецепт боюнча мониторинг, регистрлер), салыштырмалуу байкоочу интервенциялык эмес изилдөөлөр (мисалы, когорттук изилдөө (мониторинг), учур-көзөмөл тибин изилдөө, учурлардын сериясын изилдөө жана башкалар), клиникалык изилдөөлөр, керектөө изилдөөлөрү, фармакоэпидемиологиялык изилдөөлөр кириши мүмкүн.
847. Каттоодон кийинки этапта коопсуздукту милдеттүү каттоодон кийинки изилдөөнү жүргүзүүнү дайындоо жөнүндө ыйгарым укуктуу органдардан жазуу жүзүндөгү билдирүүнү алган датадан тартып 
30 календардык күндүн ичинде катталган күбөлүк ээси
дары-дармектин коопсуздугу боюнча изилдөө жүргүзүү боюнча милдеттенмени белгилөө боюнча жазуу жүзүндөгү комментарийлерди берүү мүмкүнчүлүгүн суроого укуктуу. Мүчө мамлекеттердин ыйгарым укуктуу органдары көрсөтүлгөн комментарийлерди берүү мөөнөтүн аныктайт. Катталган күбөлүк ээси берген жазуу жүзүндөгү комментарийлердин дайындарын талдоонун негизинде мүчө мамлекеттин ыйгарым укуктуу органы милдеттенмени чакыртып алууга же ырастоого тийиш. Милдеттенме ырасталган учурда каттоо күбөлүгүн берүү шарттарына каттоонун милдеттүү шарты катары коопсуздукту каттоодон кийинки изилдөөнү жүргүзүү жөнүндө көрсөтүү менен тиешелүү өзгөртүүлөр киргизилүүгө тийиш. Тобокелдиктерди башкаруу планы болгон учурда катталган күбөлүк ээси тарабынан пландын тиешелүү бөлүмдөрүнө өзгөртүүлөр киргизилет.
12. Коопсуздукту интервенциялык эмес жана каттоодон кийинки изилдөөлөрдү көзөмөлдөө
Катталган күбөлүк ээсинин ролу жана милдеттери
848. Катталган күбөлүк ээси изилдөөнүн коопсуздукту каттоодон кийинки изилдөө критерийлерине шайкештигин камсыз кылуу үчүн жооп берет.
849. Коопсуздукту интервенциялык эмес каттоодон кийинки изилдөөгө карата катталган күбөлүк ээси фармакокөзөмөл боюнча өз милдеттенмелеринин аткарылышын, ошондой эле аудит, инспектирлөө жана верификация жүргүзүү мүмкүнчүлүгүн камсыз кылууга тийиш.
850. Катталган күбөлүк ээси коопсуздукту интервенциялык эмес каттоодон кийинки изилдөө жүргүзүү боюнча милдеттенме белгиленгенде катталган күбөлүк ээси тарабынан андан ары баалоого мүчө мамлекеттердин ыйгарым укуктуу органына берүү менен изилдөө протоколун иштеп чыгуу камсыз кылынууга тийиш. Катталган күбөлүк ээси изилдөөнү аткаруунун бардык этаптарында интервенциялык эмес изилдөө критерийлерине шайкештикти камсыз кылуу үчүн жооп берет.
851. Интервенциядан кийинки коопсуздукту изилдөө мүчө мамлекеттин аймагында изилдөө жүргүзүү пландаштырылган ыйгарым укуктуу органы тарабынан жазуу жүзүндө жактырылгандан кийин гана башталышы мүмкүн. Ыйгарым укуктуу органдын жактыруусу изилдөөнүн катышуучуларынын бакубатчылыгын камсыз кылуу жана укуктарын коргоо принцибине негизделүүгө тийиш.
852. Коопсуздукту каттоодон кийинки изилдөөнүн протоколу макулдашылгандан кийин катталган күбөлүк ээси тарабынан изилдөө протоколуна андан кийинки бардык олуттуу өзгөртүүлөрдү киргизүү башталганга чейин ыйгарым укуктуу органга берүү камсыз кылынууга тийиш.
853. Изилдөө аяктагандан кийин катталган күбөлүк ээси изилдөө жөнүндө жыйынтыктоочу отчетту, анын ичинде жарыялоо үчүн жыйынтыктоочу отчеттун резюмесин мүчө мамлекеттин ыйгарым укуктуу органына кыска мөөнөттө, бирок эгерде мүчө мамлекеттин ыйгарым укуктуу органы отчет берүү мөөнөтүн узартууга жазуу жүзүндө уруксат бербесе, дайындарды чогултуу аяктаган датадан тартып 365 календардык күндөн (12 айдан) кечиктирбестен берет. Жыйынтыктоочу отчетту берүү мөөнөтүн узартуу мүмкүндүгү жөнүндө суроо-талап катталган күбөлүк ээси тарабынан мүчө мамлекеттин ыйгарым укуктуу органына отчетту милдеттүү түрдө берүү мөөнөтү аяктаганга чейин 3 айдан кечиктирбестен жиберилүүгө тийиш.
854. Катталган күбөлүк ээси изилдөөнүн натыйжаларына тийиштүү баа берүүнүн аткарылышы, алардын каттоо шарттарына тийгизген таасири жана каттоо шарттарына өзгөртүүлөрдү киргизүүгө өтүнмө берүү (зарыл болсо мүчө мамлекеттердин ыйгарым укуктуу органдарына) үчүн жоопкерчилик тартат.
Мүчө мамлекеттердин ыйгарым укуктуу органдары
855. Коопсуздукту каттодон кийинки изилдөөнү дайындоо жөнүндө ыйгарым укуктуу органдардын чечимин алгандан кийин катталган күбөлүк ээси изилдөөнүн протоколун иштеп чыгат жана аны мүчө мамлекеттин ыйгарым укуктуу органынын кароосуна берет. Протоколдун долбоору берилген датадан тартып 60 календардык күндүн ичинде мүчө мамлекеттин ыйгарым укуктуу органы төмөнкү маалыматтарды камтыган жооп түзөт:
изилдөө протоколунун долбоорун бекитүү; 
изилдөө протоколуна өзгөртүүлөрдү киргизүү боюнча сунуштамаларды;
 изилдөө протоколун макулдашуудан баш тартуу же катталган күбөлүк ээсине изилдөө Бирликтин органдарынын актыларынын талаптарына жана мүчө мамлекеттин клиникалык изилдөөлөрдү жүргүзүү жаатындагы мыйзамдарына ылайык клиникалык болуп санала тургандыгы жөнүндө кабарлоо.
Макулдашуудан баш тартуу төмөнкү учурлардын кайсынысында болбосун дал келбестиктин себептеринин деталдуу негиздемесин камтууга  тийиш:
эгерде изилдөө жүргүзүү дары-дармектердин маркетингдик илгерилетүүсүнө өбөлгө түзөт деп ишенүүгө негиз бар болсо;
эгерде изилдөө планы изилдөө тапшырмаларын аткарууга мүмкүнчүлүк бербесе.
Изилдөө протокол мүчө мамлекеттин ыйгарым укуктуу органы тарабынан жазуу жүзүндө бекитилгенден кийин гана башталышы мүмкүн.
Изилдөө башталгандан кийин протоколго ар кандай олуттуу өзгөртүүлөр алар киргизилгенге чейин мүчө мамлекеттин ыйгарым укуктуу органына берилет. Мүчө мамлекеттин ыйгарым укуктуу органы изилдөө планына өзгөртүүлөр берилген датадан тартып 60 календардык күндүн ичинде бул өзгөртүүлөрдү баалоону аткарууга жана катталган күбөлүк ээсине алардын бекитилгендиги же четке кагылгандыгы жөнүндө билдирүүгө тийиш. Протоколго киргизилген олуттуу өзгөртүүлөр четке кагылган учурда мүчө мамлекеттин ыйгарым укуктуу органынын жазуу жүзүндөгү корутундусу өзгөртүүлөрдү изилдөө протоколуна кайра берүү мөөнөтүн көрсөтүүнү камтууга тийиш.
Мүчө мамлекеттердин ыйгарым укуктуу органдары башка мүчө мамлекеттердин аймактарында катталган дары-дармектерге карата коопсуздукту каттоодон кийинки изилдөөнүн протоколдоруна баа берүүнү аткаруунун жыйынтыктары боюнча маалымат алмашууну камсыз кылат.
Изилдөө аяктагандан кийин катталган күбөлүк ээси мүчө мамлекеттин ыйгарым укуктуу органына изилдөө жөнүндө жыйынтыктоочу отчетту, анын ичинде изилдөө резюмесин жарыялоо үчүн берет. Отчетту кароонун жана алынган маалыматтарды дары-дармектин «пайда – тобокелдик» катышына мүмкүн болгон таасирин баалоонун негизинде мүчө мамлекеттин ыйгарым укуктуу органы дары-дармекти каттоо статусуна өзгөртүүлөрдү, аны колдонуу шарттарына өзгөртүүлөрдү киргизүү боюнча сунуштарды берүү зарылдыгын, пайдасынан тобокелдик ашып кеткенде дары-дармекти колдонууну камсыз кылуу максатында башка тиешелүү чараларды колдонуу зарылдыгын аныктоого тийиш. Дары-дармекти колдонууну камсыз кылуу боюнча көрсөтүлгөн чаралар оң болгон учурда «пайда – тобокелдик» катышы дары-дармектин коопсуздугу жөнүндө жаңы маанилүү маалыматтар табылган учурда аралык отчетту баалоодон кийин кабыл алынууга тийиш.
XI. Коопсуздук тууралуу маалымдоо
1. Коопсуздук тууралуу маалымдоонун милдеттери
856. Коопсуздук тууралуу маалымдоо жөнгө салуу системасына калктын ишенимин арттырууга өбөлгө түзөт, ошондой эле:
а) дары-дармектерди коопсуз жана натыйжалуу пайдалануу жөнүндө өз убагында, илимий жактан негизделген маалыматтарды берүү;
б) зарыл болгон учурда медициналык практиканы (анын ичинде 
өзүн-өзү дарылоо практикасын) оптималдаштырууга көмөктөшүү;
в) дары-дармектерди колдонуунун ыкмаларын, калыптанган практикасын жана мүнөзүн өзгөртүү;
г) тобокелдиктерди минималдаштыруу менен байланышкан ишти колдоо;
д) дары-дармектерди сарамжалдуу пайдалануу жөнүндө негиздүү чечимдерди кабыл алууга көмөктөшүү.
Коопсуздук тууралуу маалымдоо принциптери
857. Коопсуздук тууралуу маалымдоонун төмөнкү принциптери колдонулушу зарыл:
а) тиешелүү чараларды көрүү мүмкүнчүлүгүн камсыз кылуу максатында аларды максаттуу аудиторияга белгиленген мөөнөттө берүү үчүн коопсуздук тууралуу маалыматка актуалдуу, так, анык жана туура маалымдарды киргизүү зарылдыгы;
б) берилүүчү маалыматтын тактыгын жана маанисин сактоо шартында тиешелүү тил каражаттарын колдонуу менен жана билим берүүнүн ар кандай деңгээлин эске алуу менен коопсуздук тууралуу маалыматты адаптациялоо зарылдыгы жана ар кандай максаттуу аудиториялардан (саламаттык сактоо системасынын бейтаптары жана адистери үчүн) маалымат алуу муктаждыгы;
в) коопсуздук тууралуу маалымдоо фармакокөзөмөл жана тобокелдикти башкаруу процесси боюнча иштин бир бөлүгү болууга тийиш жана тобокелдикти баалоо процессинин жана минималдаштыруу чараларынын бир бөлүгү болуп саналат;
г) коопсуздук тууралуу маалымат түзүүгө жана алмашууга катышкан тараптардын (ыйгарым укуктуу органдар, башка мамлекеттик органдар жана катталган күбөлүк ээлери) ишин жана өз ара аракеттенүүсүн тийиштүү түрдө координациялоону камсыз кылуу зарылдыгы;
д) дары-дармектин пайдасына жалпы баа берүүнү эске алуу менен тобокелдиктер жөнүндө маалыматты берүү зарылдыгы, анын ичинде терс реакциялардын олуттуулугу, терс реакциялардын оордук даражасы, жыштыгы, алардын өнүгүшүнүн тобокелдик факторлору, терс реакциялардын башталыш убактысы, кайтарымдуулугу жана мүмкүн болсо калыбына келтирүүнүн болжолдуу мезгили жөнүндө жеткиликтүү жана актуалдуу маалыматтар;
е) коопсуздук тууралуу маалымдоо коопсуздук боюнча дайындарда белгисиздиктерди чечүүгө өбөлгө түзүүгө тийиш. Бул мүчө мамлекеттердин ыйгарым укуктуу органдары тарабынан коопсуздук боюнча дайындарды баалоо жол-жоболорун аткарууда жаңы маалыматтар пайда болгон учурда өзгөчө актуалдуу. Бул этапта, эгерде профилдин белгисиз жактары тийиштүү түрдө тактала элек болсо, маалымдоонун артыкчылыктары ката кетүү коркунучу менен байланыштырылууга тийиш;
ж) атаандаш тобокелдиктерди эске алуу зарылдыгы (мисалы, дарылануудан баш тартуу коркунучу) (бар болсо);
з) тобокелдиктерди сыпаттоодо жана салыштырууда кыйла негизделген сандык көрсөткүчтөрдү пайдалануу зарылдыгы (мисалы, салыштырмалуу тобокелдиктердин жана абсолюттук тобокелдиктердин көрсөткүчтөрү). Тобокелдиктерди салыштыруу үчүн бейтаптардын топтору мүнөздөмөлөрү боюнча окшош болууга тийиш. Маалыматты берүүнүн башка ыкмалары да колдонулушу мүмкүн (тобокелдиктерди баалоонун графикалык чагылдырылышы жана (же) «пайда – тобокелдик» катышы);
и) коопсуздук тууралуу маалыматты даярдоодо (коопсуздук боюнча татаал маселелер боюнча маалыматтарды даярдоодо) медициналык кызматкерлер же бейтаптар менен алдын ала консультацияларды өткөрүү зарылдыгы;
к) коопсуздук тууралуу маалымдоо кийинки маалыматты берүүнү (мисалы, сунуштардагы болжолдуу өзгөртүүлөрдү, коопсуздук боюнча көйгөйдү чечүүнү) камтууга тийиш (зарыл болсо);
л) коопсуздук тууралуу маалымдоонун натыйжалуулугуна баа берүүнү аткаруу (мүмкүнчүлүк болгондо);
м) коопсуздук тууралуу маалыматтын жеке дайындарды коргоо жөнүндө талаптарга ылайык келиши.
2. Максаттуу аудиториялар
858. Саламаттык сактоо системасынын адистери, ошондой эле дары-дармектерди колдонгон (жазып берген, дайындаган, берген, жүгүртүүгө катышкан, киргизген же кабыл алган) бейтаптар жана оорулууларга каралашкандар  ыйгарым укуктуу органдар жана катталган күбөлүк ээлери тарабынан жүзөгө ашырылуучу коопсуздук тууралуу маалымдоого багытталган негизги максаттуу аудитория болуп эсептелет.
859. Негизги максаттуу аудиторияда негизги ролду саламаттык сактоо системасынын адистери ойношот. Дары-дармектердин коопсуздугу тууралуу натыйжалуу маалымдоо аларга фармакотерапияны коопсуздук тууралуу эң актуалдуу маалыматтарды жана иштелип чыккан сунуштарды эске алуу менен жүргүзүүгө, ошондой эле бейтаптардын коопсуздугун камсыз кылууга жана алардын жөнгө салуучу системага жана саламаттык сактоо системасына болгон ишенимди арттырууга көмөк көрсөтүү менен бейтаптарга түшүнүктүү жана пайдалуу маалыматтарды берүүгө мүмкүндүк берет.
860. Бейтаптар, керектөөчүлөр жана саламаттык сактоо системасынын адистеринин кесиптик бирикмелери коопсуздук тууралуу маанилүү маалыматты тиешелүү максаттуу аудиторияга жайылтууда маанилүү ролду ойной алышат.
861. Жалпыга маалымдоо каражаттары дагы коопсуздук маалыматы үчүн максаттуу аудитория болуп саналат. Жалпыга маалымдоо каражаттарынын бейтаптарга, саламаттык сактоо системасынын адистерине жана калктын кеңири катмарына жетүү мүмкүнчүлүгү дары-дармектер жөнүндө жаңы жана маанилүү маалыматтарды таратуунун маанилүү фактору болуп саналат. Аталган коопсуздук маалыматын жалпыга маалымдоо каражаттары аркылуу жайылтуу коомдук пикирдин калыптанышына таасирин тийгизет, ошондуктан жалпыга маалымдоо каражаттары коопсуздук маалыматын башка булактардан (мисалы, катталган күбөлүк ээлеринен) кошумча ыйгарым укуктуу органдардан түз алышы маанилүү.
3. Коопсуздук тууралуу  маалыматтын мазмуну
862. Коопсуздук тууралуу маалымат объективдүү болууга жана адаштырбоого тийиш.
863. Ушул Эрежелердин 857-пунктунда баяндалган принциптерди эске алуу менен коопсуздук тууралуу маалымат төмөнкүлөрдү камтууга тийиш:
а) колдонуунун ар кандай шарттарында дары-дармектин 
«пайда – тобокелдик» катышына таасир этүүчү ар кандай катталган 
дары-дармек жөнүндө жаңы маанилүү маалыматтар;
б) коопсуздук тууралуу маалымдоо жол-жобосун максаттуу аудиторияга түшүнүктүү түрдө баштоонун себептери;
в) саламаттык сактоо системасынын адистери жана бейтаптар үчүн маалымат берилип жаткан коопсуздук тууралуу көйгөйгө байланыштуу зарыл сунуштар;
г) катталган күбөлүк ээси менен мүчө мамлекеттин ыйгарым укуктуу органынын ортосундагы коопсуздук тууралуу маалымат берүү жөнүндө макулдашууга көрсөтмө (эгерде мүмкүн болсо);
д) дары-дармек жөнүндө маалыматта сунушталган өзгөртүүлөр тууралуу маалыматтар (мисалы, дары-дармектин жалпы мүнөздөмөсүндө же медициналык колдонуу боюнча нускамада);
е) дары-дармекти колдонуу боюнча кошумча маалымат же билдирүүнү максаттуу аудиторияга жеткирүү үчүн зарыл болгон башка дайындар;
ж) библиографиялык тизмек же коопсуздук тууралуу маалыматта көрсөтүлгөн коопсуздуктун конкреттүү аспектиси тууралуу кененирээк маалыматты камтыган булактарга шилтемелер;
з) шектүү терс реакциялар жөнүндө мүчө мамлекеттин ыйгарым укуктуу органына мүчө мамлекеттин капилет репорт берүү системасы аркылуу кабарлоонун зарылдыгы жөнүндө эскертүү.
864. Коопсуздук тууралуу маалымат адаштырбоого жана объективдүү берилүүгө тийиш. Коопсуздук тууралуу маалыматта жарнамалык мүнөздөгү элементтер жана дары-дармекти илгерилетүүгө багытталган башка материалдар камтылбоого тийиш.
4. Коопсуздук тууралуу маалымдоо ыкмалары
865. Коопсуздук тууралуу маалымдоону ишке ашырууда максаттуу аудиторияга жеткирүү жана алардын өсүп жаткан муктаждыктарын канааттандыруу үчүн ар кандай маалымат берүү каражаттарын колдонуу зарыл. Пайдаланыла турган коммуникациянын ар кандай каражаттары жана маалыматты берүү каналдары ушул Эрежелердин 866 – 896-пункттарында көрсөтүлгөн.
Саламаттык сактоо системасынын адистерине 
түздөн-түз кайрылуу
866. Ушул Эрежелерде саламаттык сактоо системасынын адистерине түздөн-түз кайрылуу катары катталган күбөлүк ээлери же ыйгарым укуктуу органдары тарабынан коопсуздук тууралуу жаңы дайындарга ылайык дары-дармекти колдонууга карата белгилүү бир аракеттерди жасоо же алардын практикасын өзгөртүү зарылдыгы тууралуу билдирүү максатында коопсуздук тууралуу маанилүү маалыматты түздөн-түз саламаттык сактоо системасынын адистерине жеткирүү түшүнүлөт.
867. Саламаттык сактоо системасынын адистерине түздөн-түз кайрылуу саламаттык сактоо системасынын адистеринин суроолоруна жооп болуп эсептебейт.
868. Түздөн-түз кайрылуу үчүн маалыматтык материалды иштеп чыгуу катталган  күбөлүк ээси менен мүчө мамлекеттин ыйгарым укуктуу органынын ортосундагы кызматташтыктын негизинде жүзөгө ашырылат.
869. Катталган  күбөлүк ээси саламаттык сактоо системасынын адистерине түздөн-түз кайрылуу жана маалымдоо планы боюнча маалыматтын мазмуну тууралуу мүчө мамлекеттин тиешелүү ыйгарым укуктуу органынын макулдугун алууга тийиш.
870. Мүчө мамлекеттин ыйгарым укуктуу органы менен катталган күбөлүк ээсинин ортосунда макулдашуу жол-жобосу катталган күбөлүк ээси тарабынан маалыматтык материалдар таркатыла баштаганга чейин аяктоого тийиш.
871. Маалыматтын мазмуну жана маалымдоо планы, максаттуу аудитория, маалыматты жайылтуу графиги жана аны жайылтуу ыкмалары  мүчө мамлекеттин ыйгарым укуктуу органы тарабынан жактырылууга тийиш. 
872. Мүчө мамлекеттин ыйгарым укуктуу органы катталган күбөлүк ээсине маалыматтын мазмуну же маалымдоо планы боюнча мүчө мамлекеттин ыйгарым укуктуу органынын сын-пикирлерине комментарийлерди жөнөтүү үчүн кеминде 2 жумушчу күн берүүгө тийиш.
873. Зарыл болгон учурда мүчө мамлекеттин ыйгарым укуктуу органынын кароосу боюнча бул жол-жобо үчүн пайда болгон кырдаалдын шашылыштыгына жараша ушул Эрежелердин 872-пунктунда көрсөтүлгөндөн башка мөөнөт белгилениши мүмкүн.
874. Саламаттык сактоо системасынын адистерине түздөн-түз кайрылуу үчүн маалымат берүү зарыл болгон бир эле таасир этүүчү затка катталган күбөлүктүн бир нече ээси болгон учурда билдирүү бирдиктүү макулдашылган мүнөздө болууга тийиш.
875. Саламаттык сактоо системасынын адистерине түздөн-түз кайрылуу үчүн маалыматтарды даярдоодо тиешелүү учурларда алар берген маалымат максаттуу аудиторияга пайдалуу жана ылайыкташтырылган болушун камсыз кылуу үчүн саламаттык сактоонун профилдик уюмдарынын кызматкерлерин же илимий коомдордун өкүлдөрүн тартуу ылайыктуу болот.
876. Саламаттык сактоо системасынын адистерине түздөн-түз кайрылууну жайылтуу маалыматты жайылтуунун кошумча куралдарын жана каналдарын пайдалануу менен коштолууга тийиш.
877. Саламаттык сактоо системасынын адистерине түздөн-түз кайрылуу тобокелдиктерди минималдаштыруунун кошумча чаралары катары тобокелдиктерди башкаруу планына киргизилүүгө тийиш.
878. Саламаттык сактоо системасынын адистерине түздөн-түз кайрылуу үчүн маалымат кечиктирилгис чараларды көрүү же дары-дармекке карата болгон практиканы өзгөртүү зарыл болгондо төмөнкү учурларда таратылууга тийиш:
а) дары-дармектин коопсуздук профилиндеги өзгөрүүлөр менен шартталган мамлекеттик каттоо тууралуу күбөлүктү токтото туруу же жокко чыгаруу;
б) дары-дармектин коопсуздугунун профилин өзгөртүү менен шартталган дары-дармекти колдонуу боюнча сунуштарга жаңы каршы көрсөтмөнү же сунуш кылынган дозаларды өзгөртүүнү чектөө себеби боюнча өзгөртүүлөрдү киргизүү;
в) фармацевтикалык рынокто дары-дармектин жеткиликтүүлүгүн чектөө же дары-дармекти өндүрүүнү токтотуу, бул медициналык жардам көрсөтүү системасына терс таасирин тийгизиши мүмкүн.
879.Саламаттык сактоо системасынын адистерине түздөн-түз кайрылуу зарылдыгы каралууга тийиш болгон жагдайлар:
а) дары-дармекти колдонуу боюнча сунуштарда жаңы эскертүүлөрдүн же өзгөчө көрсөтмөлөрдүн пайда болушу;
б) мурда белгисиз болгон тобокелдикти аныктоо, ошондой эле белгилүү тобокелдиктин жыштыгынын же оордук даражасынын өзгөрүшү жөнүндө жаңы дайындар;
в) дары-дармектин кыйла төмөн натыйжалуулугу жөнүндө негизделген дайындардын пайда болушу;
г) терс реакциялардын өнүгүшүн болтурбоо же терс реакцияларды токтотуу же дары-дармекти кыянаттык менен пайдалануу боюнча, ошондой эле дары-дармекти колдонууда ката кетүү коркунучун азайтуу боюнча жаңы сунуштар;
д) маанилүү потенциалдуу тобокелдиктерди туруктуу баалоонун жыйынтыктары тууралуу маалымат, алар боюнча жеткиликтүү маалыматтар белгилүү бир учурда жөнгө салуу чараларын кабыл алуу үчүн жетишсиз болуп саналат (бул учурда түздөн-түз кайрылуу клиникалык практикада коопсуздук жөнүндө көйгөйгө кылдат мониторинг жүргүзүүгө, терс реакциялар жөнүндө билдирүүлөрдү берүүгө, ошондой эле потенциалдуу тобокелдикти минималдаштыруу чаралары жөнүндө маалымдоого тийиш).
Мүчө мамлекеттин ыйгарым укуктуу органы саламаттык сактоо системасынын адистерине түздөн-түз кайрылуу үчүн маалыматты жайылтууга же катталган күбөлүк ээсинен дары-дармекти андан ары коопсуз жана натыйжалуу пайдалануу үчүн зарыл деп эсептеген учурда саламаттык сактоо системасынын адистерине түздөн-түз кайрылуу үчүн маалыматты даярдоону, макулдашууну жана жайылтууну талап кылууга укуктуу.
880. Мүчө мамлекеттердин ыйгарым укуктуу органдары саламаттык сактоо системасынын адистерине түздөн-түз кайрылуу үчүн маалыматтык материалдын акыркы вариантын жарыялоого укуктуу. Мүчө мамлекеттердин ыйгарым укуктуу органдары коопсуздук жөнүндө кошумча билдирүү (зарыл болгон учурда) чыгара алат жана тиешелүү уюмдар менен саламаттык сактоо системасынын адистеринин арасында маалымат тарата алат. Коопсуздук тууралуу кошумча билдирүү, эреже катары, шашылыш чараларды көрүү же медициналык практиканын аспектилерин өзгөртүү зарыл болгон учурда демилгеленет жана саламаттык сактоо системасынын адистери үчүн ыйгарым укуктуу органдын сунуштамаларын жана тобокелдикти минималдаштыруу чараларын камтыйт. Коопсуздук тууралуу кошумча маалымдоо зарылдыгы жөнүндө чечим кабыл алынган учурда мүчө мамлекеттердин ыйгарым укуктуу органдары саламаттык сактоо системасынын жана калктын кызыкчылыктарын эске алышат. Мүчө мамлекеттердин ыйгарым укуктуу органдары тарабынан кошумча билдирүүлөрдүн максималдуу жайылтылышын камсыз кылуу максатында кыйла натыйжалуу жана максаттуу аудиторияга багытталган маалымат каналдары тандалышы зарыл.
Зарыл болгон учурда маалымдоо программасы саламаттык сактоо системасын башкаруунун илимий жана кесиптик бирикмелерин, бейтаптардын уюмдарын, жергиликтүү органдарын тартууну камтышы мүмкүн.
Саламаттык сактоо системасынын адиси болбогон адамдар 
үчүн маалымат
881. Жеткиликтүү тил менен жазылган маалыматтык материал (мисалы, суроо-жооп форматында) саламаттык сактоо системасынын адиси болуп саналбаган адамдарга (мындан ары – адис эместер) коопсуздук боюнча көйгөйлөргө тиешелүү илимий маселелерди жана жөнгө салуу чараларын түшүнүүгө жардам берет.
882. Катталган күбөлүк ээси тарабынан даярдалган жеткиликтүү тилдеги материалдар коопсуздук менен байланышкан көйгөйлөргө карата бейтаптар жана саламаттык сактоо системасынын адистери үчүн тобокелдиктерди минималдаштыруу боюнча мүчө мамлекеттердин ыйгарым укуктуу органдарынын сунуштарын жана маалыматтарын камтууга тийиш, ошондой эле тиешелүү маалымдамалык маалымат менен коштолууга тийиш.
883. Мүчө мамлекеттердин ыйгарым укуктуу органдары адис эмес адамдар үчүн маалыматты мүчө мамлекеттердин медициналык интернет-порталдарына жайгаштырышат жана аны бейтаптар менен саламаттык сактоо уюмдарынын арасында кошумча тарата алышат же максаттуу аудиториянын коопсуздук тууралуу маанилүү маалыматты жайылтуусунун жана ага жетишүүсүнүн талап кылынган деңгээлин камсыз кылуучу башка ыкмаларды жана каналдарды пайдалана алышат.
884. Маалыматтын жеткиликтүүлүгүн жогорулатуу максатында калкка жеткиликтүү тилде документтерди даярдоо процессине саламаттык сактоо системасынын бейтаптарын жана адистерин тартуу зарыл.
Басма сөздөгү маалымат
885. Басма сөздө жайгаштырылган маалыматтарга журналисттер үчүн арналган пресс-релиздер жана басма сөз жыйындары кирет.
886. Мүчө мамлекеттердин ыйгарым укуктуу органдары 
пресс-релиздерди мүчө мамлекеттердин ыйгарым укуктуу органдарынын сайттарына жайгаштыруудан тышкары түздөн-түз журналисттерге жөнөтө алышат, бул журналисттерге ыйгарым укуктуу органдын баалоосунан өткөн маалыматты түз алууга мүмкүндүк берет. Жалпыга маалымдоо каражаттары менен өз ара аракеттенүү кеңири аудиторияга жетүүнүн маанилүү жолу, ошондой эле жөнгө салуу системасына болгон ишенимди арттырат.
887. Катталган күбөлүк ээлери ыйгарым укуктуу орган тарабынан кабыл алынган жөнгө салуу чараларын көрсөтүү менен коопсуздукка байланыштуу маселе боюнча өз позициясын көрсөтүү менен пресс-релизди даярдап, жарыялай алышат.
888. Пресс-релиздерди (журналисттерден тышкары) башка окурмандар окуй алышат (мисалы, саламаттык сактоо системасынын адистери, бейтаптар жана башка адистер), пресс-релиздерде ушул коопсуздук маселесине тиешелүү маалымдамалык материалдарга шилтеме жасоо зарыл. Эгерде саламаттык сактоо системасынын адистерине түздөн-түз кайрылуу пландаштырылса, саламаттык сактоо адистери пресс-релиз жарыяланганга чейин же пресс-релизди жарыялоо же жайылтуу менен бирге медициналык адистерге бейтаптардын суроолоруна жооп берүүгө даярдануу мүмкүнчүлүгүн камсыз кылуу зарыл.
889. Эгерде коопсуздук маселеси жалпыга маалымдоо каражаттары үчүн чоң кызыгууну туудурса же калктын саламаттыгы үчүн маанилүү маселе боюнча калкка көп пландуу жана татаал маалыматтарды жеткирүү зарыл болгон учурда мүчө мамлекеттердин ыйгарым укуктуу органдары тарабынан коомчулукка маалымдоонун натыйжалуу ыкмасы катары журналисттер менен басма сөз жыйынын өткөрүү маселеси каралышы мүмкүн.
Веб-сайт
890. Веб-сайт калкка (анын ичинде бейтаптарга жана саламаттык сактоо системасынын адистерине) маалымат берүүнүн маанилүү куралы болуп саналат. Мүчө мамлекеттердин ыйгарым укуктуу органдары, ошондой эле катталган күбөлүк ээлери өздөрү көзөмөлдөгөн веб-сайттарда жайгаштырылган коопсуздук боюнча маанилүү маалыматтын колдонуучуларга оңой жеткиликтүү жана түшүнүктүү болушун камсыз кылууга тийиш. Сайттардагы маалыматтар ар дайым жаңыланып турушу керек жана эскирген маалыматтар ошого жараша белгиленип же алынып салууга тийиш.
Интернет байланышынын башка каражаттары
891. Коопсуздук маалыматы башка веб-тиркемелер аркылуу интернетке жайылышы мүмкүн. Жаңы, жогорку ылдамдыктагы байланыш каналдарын колдонууда, берилип жаткан маалыматтын тактыгын бузбоо үчүн зарыл чараларды көргөн оң. Байланыш практикасында ар кандай максаттуу аудитория колдонгон жаңы байланыш каражаттары эске алынышы зарыл.
Маалыматтык каттар жана бюллетендер
892. Маалыматтык каттар жана бюллетендер дары каражаттары жана алардын коопсуздугу жана натыйжалуулугу жөнүндө жаңы маалыматтарды үзгүлтүксүз берүү үчүн иштелип чыккан. Бул маалымат берүү механизмдери аркылуу мүчө мамлекеттердин ыйгарым укуктуу органдары 
веб-тиркемелерди жана башка жеткиликтүү каражаттарды колдонуу менен көбүрөөк аудиторияга жете алышат.
Мүчө мамлекеттердин ыйгарым укуктуу органдарынын ортосундагы өз ара аракеттенүү
893. Мүчө мамлекеттердин ыйгарым укуктуу органдарынын бири коопсуздук боюнча белгилүү бир көйгөйгө карата жөнгө салуучу мүнөздөгү чараларды кабыл алганда мүчө мамлекеттердин башка ыйгарым укуктуу органдарында суроо-талаптарга жооп берүү же маалымат алмашуу зарылдыгы келип чыгышы мүмкүн. Мүчө мамлекеттин ыйгарым укуктуу органы тарабынан даярдалган жөнгө салуулар аралык маалыматтык материалдарды кесиптештеринин жардамы менен тышкы суроо-талаптарга жооп берүү же коопсуздук тууралуу конкреттүү маселе боюнча маалымат алмашуу үчүн колдонуу зарыл.
Калктын суроо-талаптарына жооптор
894. Мүчө мамлекеттердин ыйгарым укуктуу органдары жана катталган күбөлүк ээлери калктын дары-дармектер жөнүндө 
суроо-талаптарына жооп берүүнүн колдонуудагы системаларына ээ болууга тийиш. Жооптор ачык жеткиликтүү болгон маалыматтарды камтууга жана мүчө мамлекеттердин ыйгарым укуктуу органдары тарабынан берилген бейтаптар жана саламаттык сактоо системасынын адистери үчүн тиешелүү сунуштарды камтууга тийиш. Эгерде суроолор жеке дарылоо боюнча консультацияга тиешелүү болсо, бейтапка саламаттык сактоо системасынын адистерине кайрылууну сунуш кылуу зарыл.
Маалымат берүүнүн башка каражаттары
895. Ушул Эрежелердин 866 – 894-пункттарында көрсөтүлгөн маалымат берүү ыкмаларынан тышкары коопсуздук боюнча маалыматтарды берүүнүн башка каражаттары жана каналдары бар (мисалы, илимий журналдарда жана кесиптик уюмдардын журналдарында жарыялоо).
896. Тобокелдиктерди башкаруу чөйрөсүндө маалымат берүүнүн айрым каражаттары жана жолдору колдонулушу мүмкүн. Тобокелдиктерди минималдаштыруу иш-чаралары көбүнчө тобокелдиктерди маалымдоо боюнча атайын программаларды камтыйт. Бул программаларда колдонулган инструменттер (мисалы, бейтаптар үчүн эскертмелер, билим берүү материалдары же саламаттык сактоо системасынын адистери үчүн коопсуздук боюнча колдонмолор) ушул Эрежелердин XII бөлүмүндө келтирилген.
5. Коопсуздук тууралуу  маалымдоонун натыйжалуулугу
897. Коопсуздук тууралуу маалымдоо максаттуу аудитория тарабынан кабыл алынып, түшүнүлүп, максаттуу аудитория маалыматка тиешелүү чараларды көрүү менен жооп берсе натыйжалуу деп эсептелет. Натыйжалуулугун баалоо үчүн маалымдоого так параметрлерге (көрсөткүчтөргө) негизделген тиешелүү механизмдер колдонулууга тийиш. Көрсөткүчтөр ар кандай натыйжаларды өлчөөгө негизделиши мүмкүн, мисалы, жүрүм-турум, өз ара мамилелер, билим, ошондой эле маалымдоо боюнча иш-чаралардын натыйжалуулугун мүнөздөөчү башка параметрлер же факторлор. Аткарылган натыйжалуулукту баалоонун негизинде тыянактар чыгарылып, андан ары маалымдоо боюнча иш-аракеттерге карата артыкчылыктар аныкталууга, ошондой эле максаттуу аудиториянын керектөөлөрүнө ылайык маалымдоо инструменттерин жана практикасын адаптациялоо (зарыл болгон учурда) аткарылууга тийиш. Коопсуздук тууралуу маалыматтын ушул Эрежелердин 857-пунктунун талаптарына шайкештигин аныктоо үчүн максаттуу аудиторияны изилдөөгө негизделген ыкманы колдонуу зарыл. Бул ыкманы колдонууда максаттуу аудиторияны баалоонун ар кандай натыйжалары, анын ичинде жүрүм-турум, мамилелер жана билим салыштырылышы мүмкүн.
898. Катталган күбөлүк ээлери саламаттык сактоо системасынын адистерине коопсуздук көйгөйлөрү тууралуу түздөн-түз маалымдоонун натыйжалуулугун баалоо үчүн жооп беришет. Катталган күбөлүк ээлери мүчө мамлекеттердин ыйгарым укуктуу органдарына саламаттык сактоо системасынын адистерине түздөн-түз кайрылуу формасында маалымат алган саламаттык сактоо системасынын адистеринин саны, түздөн-түз маалымдоонун натыйжалуулугун баалоонун жыйынтыктары, ошондой эле аныкталган кыйынчылыктар (мисалы, алуучулардын тизмеги же жайылтуу мөөнөттөрү жана механизмдери менен көйгөйлөрү) жөнүндө маалымдоого тийиш. Саламаттык сактоо системасынын адистерине түздөн-түз кайрылуунун натыйжалуулугу жетишсиз экендиги аныкталган бардык учурларда тиешелүү оңдоо жана алдын алуу чаралары көрүлүүгө тийиш.
6. Коопсуздук тууралуу маалымдоонун сапат тутумуна талаптар
899. Ушул Эрежелердин 2-бөлүмүндө баяндалган коопсуздук тууралуу маалымдоонун сапат системасына карата талаптарга ылайык, коопсуздук тууралуу маалымдоонун ушул Эрежелердин 857-пунктунда аныкталган принциптерге ылайык келишин камсыз кылуучу жол-жоболордун болушу талап кылынат. Сапатты көзөмөлдөө объектиси болгон коопсуздук тууралуу берилүүчү маалыматка карата көзөмөлдөө жол-жоболорун аткаруу жана документтештирүү камсыз кылынууга тийиш.
7. Мүчө мамлекеттердин аймактарындагы коопсуздук тууралуу маалымдоо тармагында өз ара аракеттенүү
Дары-дармектердин коопсуздугу тууралуу маалымдоо тармагында
мүчө мамлекеттердин ыйгарым укуктуу органдарынын 
өз ара аракеттенүүсү
900. Мүчө мамлекеттердин ыйгарым укуктуу органдарынын маалыматтык өз ара аракеттенүүсүнүн алкагында ыйгарым укуктуу органдар тарабынан коопсуздук жөнүндө маалыматты жайгаштырууга карата пландаштырылган маалыматтар менен үзгүлтүксүз алмашуу аткарылат.
Мүчө мамлекеттердин аймактарында катталган дары-дармектердин коопсуздугу маселелери боюнча саламаттык сактоо системасынын адистерине түздөн-түз кайрылуу
901. Эгерде дары-дармек бир же бир нече мүчө мамлекеттердин аймагында катталса, мүчө мамлекеттердин ыйгарым укуктуу органдары саламаттык сактоо системасынын адистерине түздөн-түз кайрылуу үчүн маалыматтын жактырылган мазмуну боюнча маалыматтарды жана макулдашуу жол-жобосунан өткөн саламаттык сактоо системасынын адистерин маалымдоо планын алмашышат. Маалыматтык материалдын акыркы вариантын жана маалыматты берүү планын алмашуу үчүн мүчө мамлекеттердин ыйгарым укуктуу органдары маалыматтык өз ара аракеттенүүнүн жеткиликтүү системасын колдонушат.
Катталган күбөлүк ээлерине талаптар
902. Катталган күбөлүк ээси дары-дармек катталган аймактарда ыйгарым укуктуу органдарга фармакокөзөмөлгө же коопсуздукка байланыштуу көйгөйлөр боюнча, ошондой эле тиешелүү дары-дармекти колдонууга байланыштуу көйгөйлөр боюнча тиешелүү маалыматты жалпыга билдирүү, же маалымдоо, же маалыматты жайгаштыруу ниети жөнүндө маалымдоого милдеттүү. Ыйгарым укуктуу органдарга маалымдоо жана макулдашууну алуу максатында маалымат берүү аны жарыялаганга чейин 24 сааттан кем эмес мөөнөт бүткөнгө чейин жарыялоого тыюу салуу шарты менен жасалууга тийиш. Ыйгарым укуктуу органдарга маалымдоо калкка маалымат берүү менен бир эле учурда жүргүзүлүшү өзгөчө жагдайларда негиздер болгондо гана мүмкүн. 
903. Ушул Эрежелердин 902-пунктунда көрсөтүлгөн негиздерге калктын өмүрүнө, ден-соолугуна же бакубатчылыгына негиздүү коркунуч кирет.
904. Катталган күбөлүк ээси калкка берилген маалыматтын объективдүүлүгү жана тактыгы үчүн жооп берет. Эгерде катталган күбөлүк ээси үчүнчү тарап мүчө мамлекеттердин аймактарында катталган 
дары-дармектин «пайда – тобокелдик» катышына таасир этиши мүмкүн болгон маалыматты жайылтууга ниеттенип жаткандыгы жөнүндө маалымат алса, катталган күбөлүк ээси бул жөнүндө мүчө мамлекеттердин тиешелүү ыйгарым укуктуу органдарына билдирүүгө тийиш.
Үчүнчү тараптар менен өз ара аракеттенүү
905. Үчүнчү тараптар (илимий журналдар, илимий коомдор, бейтаптардын уюмдары ж.б.) мүчө мамлекеттердин ыйгарым укуктуу органдарына Бирликтин алкагында катталган дары-дармектердин коопсуздугу боюнча пайда болуп жаткан жаңы маалыматтар жөнүндө маалымдашы зарыл. Эгерде бул маалыматты жарыялоо пландаштырылса, аны жарыялаганга чейин мүчө мамлекеттердин ыйгарым укуктуу органдарына тааныштыруу зарыл.
Саламаттык сактоо системасынын адистерине түздөн-түз кайрылууну даярдоодо тилди тандоо жана котормону аткаруу
906. Маалымдоонун ар кандай ыкмаларын колдонуу менен жайылтылган коопсуздук тууралуу маанилүү маалымат максаттуу аудиторияга өз убагында жана тиешелүү дары-дармек катталган мүчө мамлекеттин расмий тилинде жеткирилүүгө тийиш.
907. Коопсуздук тууралуу маалыматты даярдоодо жана жактырууда мүчө мамлекеттердин ыйгарым укуктуу органдары мүчө мамлекеттин орус же башка мамлекеттик тилин колдонушат.
908. Саламаттык сактоо системасынын адистерине түздөн-түз кайрылуу маалыматы катталган күбөлүк ээси тарабынан иштелип чыгат жана ыйгарым укуктуу органга мүчө мамлекеттин мамлекеттик тилинде же орус тилинде макулдашууга берилет. Мүчө мамлекеттин ыйгарым укуктуу органы макулдашкан гана саламаттык сактоо системасынын адистерине түздөн-түз кайрылуу маалыматтарын мүчө мамлекеттин расмий тилинде же орус тилинде таратууга жол берилет.
XII. Тобокелдикти минималдаштыруу чаралары
1. Жалпы жоболор
909. Тобокелдикти минималдаштыруу чаралары терс реакциялардын өнүгүшүн болтурбоого, терс реакциялардын өнүгүү жыштыгын же оордук даражасын азайтууга, ошондой эле дары-дармекке терс реакциянын өнүгүшүндө бейтаптарга таасир этүүнүн жагымсыз кесепеттерин минималдаштырууга багытталган аракеттер болуп саналат.
910. Бул бөлүмгө киргизилген тобокелдикти минималдаштыруу чаралары ушул Эрежелердин VI бөлүмүндө белгиленген тобокелдикти минималдаштыруу системасына коюлган талаптарга ылайык каралат.
911. Тобокелдикти минималдаштыруу чаралары тобокелдикти минималдаштыруу боюнча күнүмдүк чараларды же тобокелдикти минималдаштыруунун кошумча чараларын камтышы мүмкүн. Ушул Эрежелердин VI бөлүмүндө көрсөтүлгөн тобокелдикти минималдаштыруунун күндөлүк чаралары бардык дары-дармектерге жайылтылат.
912. Коопсуздукка байланыштуу көйгөйлөрдүн көпчүлүгү тобокелдикти минималдаштыруунун күндөлүк чараларын колдонуу менен тиешелүү түрдө башкарылышы мүмкүн, тобокелдиктерди башкаруунун кошумча чаралары айрым тобокелдиктерге карата колдонулушу мүмкүн, алар үчүн тобокелдикти минималдаштыруунун күндөлүк чаралары тобокелдиктерди туура башкарууну камсыз кылуу жана (же) дары-дармектин «пайда-тобокелдик» катышын жакшыртуу үчүн жетишсиз болушу ыктымал.
913. Бул бөлүмдө тобокелдикти минималдаштыруунун кошумча чараларын колдонуу, тобокелдикти минималдаштыруу инструменттерин тандоо жана көрсөтүлгөн чаралардын натыйжалуулугун баалоо боюнча колдонмо камтылган. Айрым шарттарда натыйжалуулукту баалоо коопсуздук көйгөйлөрү менен байланышкан тобокелдикти минималдаштырууга багытталган күндөлүк чараларга карата талап кылынышы мүмкүн (мисалы, дары-дармектин жалпы мүнөздөмөсү медициналык практиканын күндөлүк стандарттарында каралбаган тобокелдикти минималдаштыруу боюнча сунуштарды камтыса). Аталган учурларда тобокелдикти минималдаштыруу чараларынын натыйжалуулугун баалоо боюнча сунуштар күндөлүк иш-чараларга да кирет.
914. Тобокелдикти минималдаштыруу чаралары коопсуздук спецификациясында берилген коопсуздукка байланыштуу көйгөйлөрдүн негизинде аныкталат. Коопсуздукка байланыштуу ар бир көйгөй жекече тартипте каралат, тобокелдикти минималдаштыруунун эң максатка ылайыктуу чарасын тандоодо потенциалдуу терс реакциялардын олуттуулугун, алардын оордук даражасын, алдын алууну же тобокелдикти азайтуу үчүн зарыл болгон клиникалык аракеттерди, дары-дармекти колдонуунун көрсөткүчтөрүн, дары-дармекти киргизүүнүн жолун жана ыкмасын, максаттуу чөйрөнү жана дары-дармек колдонулган саламаттык сактоо мекемелеринин тибин эске алуу зарыл.
915. Коопсуздук маселесин башкаруу үчүн тобокелдикти минималдаштыруунун 1ден ашык чарасын колдонууга жол берилет, мында тобокелдикти минималдаштыруунун 1 чарасы бир нече коопсуздук маселелерине жайылтылышы мүмкүн.
916. Катталган күбөлүк ээси ыйгарым укуктуу органдар тарабынан макулдашылган тобокелдиктерди башкаруу планына киргизилген же милдеттүү каттоо шарттары катары белгиленген тобокелдикти минималдаштыруу чараларынын аткарылышына тиешелүү көзөмөлдү камсыз кылуу үчүн жоопкерчилик тартат.
917. Ыйгарым укуктуу органдар тобокелдиктерди башкаруу планына киргизилген же каттоонун милдеттүү шарттары катары белгиленген тобокелдикти минималдаштыруу чараларын киргизүүнүн жана ишке ашыруунун натыйжаларын көзөмөлдөө үчүн жоопкерчилик тартышат.
918. Тобокелдикти минималдаштыруу чаралары дары-дармекти өмүр бою коопсуз жана натыйжалуу пайдаланууну оптималдаштырууга багытталган. Дары-дармектин «пайда-тобокелдик» катышы терс реакциялардын кесепеттеринин тобокелдигин жана оорчулугун азайтуу жолу менен, ошондой эле максаттуу тандап алуу жана (же) бейтаптарды четтетүү аркылуу же дарылоонун кылдат мониторинги (кабыл алуунун конкреттүү схемасы, лабораториялык мониторинг, бейтаптарды кийинки байкоо ж.б.) аркылуу пайдасын оптималдаштыруу жолу менен жакшыртылышы мүмкүн. Тобокелдикти минималдаштыруу чаралары дары-дармекти оптималдуу дозада жана оптималдуу колдонуу режиминде ылайыктуу бейтапка 
дары-дармекти дайындоо жана бейтапты башкаруу боюнча тиешелүү даярдыгы бар адис тарабынан оптималдуу дозада жана колдонуунун оптималдуу режиминде, ошондой эле ишенимдүү маалыматтарды берүү жана талаптагыдай көзөмөл менен берилишин кепилдөө максатында медициналык практикада дары-дармекти оптималдуу пайдалануу үчүн колдонмо болуп саналат. 
919. Коопсуздукка байланыштуу көйгөйлөрдүн көпчүлүгүн тобокелдикти минималдаштыруу боюнча иш-чаралар менен туура башкарса болот. Айрым учурларда маанилүү айрым тобокелдиктер үчүн тобокелдиктерди минималдаштыруунун күнүмдүк чаралары жетишсиз деп бааланышы мүмкүн жана тобокелдикти туура башкарууну камсыз кылуу үчүн тобокелдикти минималдаштыруунун кошумча чараларын киргизүү талап кылынат.
Тобокелдикти минималдаштыруунун кошумча чараларын киргизүү зарылдыгын аныктоодо терс реакциялардын жыштыгына, олуттуулугуна, алардын оордук даражасына, саламаттык сактоо системасына таасир этүүсүнө жана тобокелдиктин алдын алууга карата коопсуздуктун артыкчылыктары эске алынат. Андан ары күндөлүк чараларды колдонууда тобокелдикти минималдаштыруу боюнча коюлган максатка жетүү мүмкүндүгүнө баа берүү аткарылат жана коюлган максаттарга кыйла деңгээлде шайкеш келген тобокелдиктерди минималдаштыруунун кошумча чаралары (бул чаралар жетишсиз деп божомолдонгон учурда) аныкталат. Тобокелдикти минималдаштыруунун кошумча чаралары эң маанилүү жана алдын алуучу тобокелдиктерге карата колдонулууга тийиш, мында көрсөтүлгөн чараларды аткаруу менен байланышкан бардык катышкан тараптарга жүктөлгөн оорчулук бейтаптар үчүн күтүлгөн пайданы актоого тийиш.
920. Тобокелдикти минималдаштыруунун кошумча чаралары катары колдонулган бир катар ар кандай ыкмалар бар. Дары каражаттарын жүгүртүүнү жөнгө салуу чөйрөсү үзгүлтүксүз өнүгүү стадиясында турат жана колдо болгон ыкмалар, анын ичинде маалыматтык технологияларды кеңири колдонууга багытталган жаңылары менен толукталат. 
921. Тобокелдикти минималдаштыруунун кошумча чараларын ийгиликтүү аткаруу бардык кызыкдар тараптардын, анын ичинде катталган күбөлүк ээлерин, бейтаптардын жана саламаттык сактоо системасынын адистеринин катышуусун талап кылат. Коюлган максаттарга жетишүүнү камсыз кылуу үчүн саламаттык сактоо системасында бул чаралардын ишке ашырылышын баалоо, ошондой эле кабыл алынган чаралардын дары-дармектин «пайда – тобокелдик» катышына жана мындай чараларды аткаруу үчүн саламаттык сактоо системасынын адистери жана бейтаптар тарабынан зарыл болгон күч-аракеттерге пропорционалдык катышын аныктоо зарыл. Саламаттык сактоо системасына, катталган күбөлүк ээлерине, ыйгарым укуктуу органдарга жана бейтаптарга ашыкча жана негизсиз оорчулуктарды болтурбоо тобокелдикти минималдаштыруунун кошумча чараларын киргизүүнүн маанилүү шарты болуп саналат.
922. Тобокелдикти минималдаштыруунун кошумча чаралары конкреттүү тобокелдиктерди минималдаштыруунун жана (же) 
«пайда – тобокелдик» катышын оптималдаштыруунун жалпы максатына дал келген так аныкталган максатка ээ болууга тийиш. Конкреттүү максаттар жана аткаруунун негизги этаптары менен ушул максаттарга жетишүүнү баалоонун алдын ала аныкталган параметрлери тобокелдикти минималдаштыруунун кошумча чараларын иштеп чыгууда жана натыйжалуулуктун максаттуу деңгээлине жетишүүнү баалоодо колдонмо болууга тийиш.
923. Бул чараларды киргизүү этабында, аларды аткаруу процессинде жана аяктоо боюнча алдын ала аныкталган параметрлер боюнча тобокелдикти минималдаштыруунун кошумча чараларынын аткарылышына тиешелүү мониторинг жүргүзүү жана натыйжалуулугуна баа берүү камсыз кылынууга  тийиш. 
924. Коомдук саламаттыкты (калктын саламаттыгын) коргоо боюнча каалаган натыйжаларга жетишүүнү камсыз кылуу максатында тобокелдикти минималдаштыруу каражаттарын же ыкмаларын жана тобокелдикти минималдаштыруу чараларын киргизүү стратегиясын тандоодо коопсуздукка байланыштуу көйгөйдүн көз карашы боюнча мүнөздөмөсү эске алынат:
дары-дармектин «пайда – тобокелдик» катышы;
дары-дармектин терапиялык мааниси;
максаттуу чөйрө;
тобокелдикти минималдаштырууга багытталган зарыл клиникалык 
иш-аракеттер.
Тобокелдикти минималдаштыруунун ишке ашырылып жаткан чараларынын натыйжалуулугуна аралык баа берүүнү үзгүлтүксүз аткаруу алардын жетишсиз натыйжалуулугун өз убагында аныктоого жана тиешелүү түзөтүүчү иш-чараларды киргизүүгө жана тобокелдикти минималдаштыруу чаралары боюнча иш-чаралар планына өзгөртүүлөрдү киргизүүгө багытталууга тийиш. Бул багыт медициналык илимдин өнүгүп келе жаткан тармагы болуп саналат, ал жалпы кабыл алынган стандарттарга жана ыкмаларга ээ эмес, ушуга байланыштуу фармакоэпидемиологияда жана илимдин башка тармактарында (мисалы, социологияда же жүрүм-турумду изилдөө илимдеринде) колдонулуучу тиешелүү ыкмаларды жана сандык ыкмаларды, ошондой эле сапаттуу изилдөө ыкмаларын колдонууга жол берилет.
925. Тобокелдиктерди минималдаштыруунун кошумча чараларын киргизүү конкреттүү ыкмаларды жана аларды ишке ашыруу планын, ошондой эле баалоо стратегиясын иштеп чыккан программа катары каралышы зарыл. Тобокелдиктерди минималдаштыруу планы тобокелдиктерди башкаруу планынын курамдык бөлүгү болуп саналат. Тобокелдикти минималдаштыруу планы төмөнкү бөлүмдөрдү камтууга тийиш:
а) негиздеме: тобокелдикти минималдаштыруу боюнча сунуш кылынган кошумча чараларды киргизүү зарыл болгон учурда негиздөө;
б) милдеттер: конкреттүү максаттарды көрсөтүү жана сунуш кылынган кошумча тобокелдикти минималдаштыруу чарасы сунушталган кошумча чаралардын ар бири үчүн коопсуздукка байланыштуу конкреттүү көйгөйдү чечүүгө кандайча багытталаарын толук сыпаттоо;
в) сыпаттама: тобокелдиктерди минималдаштыруунун тандалган кошумча чараларын сыпаттоо, анын ичинде колдонула турган каражаттарды же ыкмаларды жана мазмундун негизги элементтерин сыпаттоо;
г) аткаруу планы: тобокелдикти минималдаштыруунун кошумча чараларын аткаруу боюнча сунуштарды толук сыпаттоо (мисалы, кийлигишүүлөрдүн мүнөздөмөсү, максаттуу аудитория жөнүндө толук маалымат, билим берүү программаларын жүргүзүү жана (же) билим берүү инструменттерин жайылтуу планы, зарыл болгон учурда башка катталган күбөлүк ээлери менен чараларды координациялоо механизми);
д) баалоо планы: пландаштырылган процессти аткаруунун натыйжалуулугу жана натыйжага таасир этүүнүн жалпы көрсөткүчтөрүн аныктоо (мисалы, тобокелдикти азайтуу) көз карашынан алганда тобокелдикти минималдаштыруунун кошумча чараларынын натыйжалуулугуна баа берүү боюнча негизги этаптарды көрсөтүү менен деталдуу план.
2. Тобокелдикти минималдаштыруунун кошумча чаралары
926. Эгерде алар дары-дармекти коопсуз жана натыйжалуу колдонуунун шарттары катары бааланса, тобокелдикти минималдаштыруунун кошумча чаралары  киргизилет. Тобокелдикти минималдаштыруунун сунушталган кошумча чаралары илимий жактан негизделүүгө тийиш, ошондой эле тиешелүү квалификациясы бар адистер тарабынан иштелип чыгууга жана берилүүгө тийиш.
927. Тобокелдикти минималдаштыруунун кошумча чаралары ар кандай максаттарга, дизайнга, максаттуу аудиторияга жана татаалдыкка ээ болушу мүмкүн. Бул чаралар дары-дармекти колдонуунун пайдасы тобокелдиктен ашкан бейтаптарды тандап алуу жол-жобосун камсыз кылуу жана дары-дармекти колдонууга болбойт делген бейтаптарды четтетүү максатында, терапия жүргүзүүдө маанилүү тобокелдиктерди көзөмөлдөө жана (же) ал өнүккөн учурда терс реакцияны талаптагыдай башкаруу менен байланышкан тиешелүү мониторингди камсыз кылуу максатында колдонулушу мүмкүн.
928. Эгерде бул максатка жетүү медициналык колдонуу боюнча нускамада дары-дармек жөнүндө маалыматты же этикеткадагы маалыматты берүү аркылуу гана дары-дармекти тиешелүү түрдө дайындоону камсыз кылуу максатында колдонуунун ката тобокелдигине карата жана (же) 
дары-дармекти тиешелүү түрдө дайындоону камсыз кылуу максатында тобокелдикти минималдаштыруунун атайын чаралары иш жүзүндө ишке ашпай калса, кошумча иштелип чыгышы мүмкүн.
929. Эгерде тобокелдикти минималдаштыруунун кошумча чараларын колдонуу тууралуу суроо-талап берилсе, анда ал үчүн негиздеме документтештирилип, коопсуздукка байланыштуу конкреттүү маселелер көрсөтүлүүгө тийиш жана тобокелдиктерди минималдаштыруу чараларын аткаруу жана баалоо этаптары деталдуу пландаштырылууга тийиш.
930. Тобокелдиктерди минималдаштыруунун кошумча чаралары төмөнкү багыттарды камтышы мүмкүн:
а) билим берүү программалары;
б) көзөмөлдөнгөн жетүү программалары;
в) тобокелдикти минималдаштыруунун башка чаралары.
3. Билим берүү программасы
931. Билим берүү программасында колдонула турган инструменттер же ыкмалар дары-дармектин жалпы мүнөздөмөсүндө же медициналык колдонуу боюнча нускамада камтылган маалыматтарды берүү менен максаттуу маалымдоого негизделет. Ар кандай билим берүү материалы тобокелдикти минималдаштыруунун конкреттүү максаттарына жетүүгө багытталууга тийиш.
932. Билим берүү программасынын максаты коркунучту минималдаштыруу максатында саламаттык сактоо системасынын адистеринин жана бейтаптардын аракеттерине оң таасир этүү аркылуу 
дары-дармекти колдонууну оптималдаштыруу болуп саналат. Билим берүү материалдарын иштеп чыгуу практикалык көз караштан алганда аткарылуучу жана натыйжалуу сунуш бар деген божомолго негизделүүгө тийиш, ал максаттуу аудитория тарабынан өздөштүрүлүшү мүмкүн жана бул чараны колдонуу тобокелдикти минималдаштыруу жана (же) «пайда – тобокелдик» катышын оптималдаштыруу боюнча маанилүү жана олуттуу иш-чара болуп саналат.
933. Билим берүү программасынын контекстинде колдонулган билим берүү каражаттары бир нече ар кандай максаттуу аудиторияга ээ болушу мүмкүн, ошондой эле коопсуздукка байланыштуу 1ден ашык көйгөйгө багытталышы мүмкүн жана заманбап маалыматтык-коммуникациялык технологияларды (Интернет тармагын), маалымат каражаттарын колдонуу менен шаймандардын айкалышын колдонуу аркылуу (кагаз жүзүндө, аудио, видео конференциялар) жана жеке окутуу аркылуу ишке ашырылышы мүмкүн. Бул материалдарга жеткиликтүүлүктү камсыз кылуу үчүн материалдарды ар кандай форматта берүү, анын ичинде маалымдоо каражаттары бузулган же Интернет тармагына кирүү мүмкүн болбогон учурлар да каралышы зарыл. Колдонулган билим берүү каражатын ылайыкташтырууну жана медианы тандоону максаттуу аудиториянын муктаждыктарына ылайыкташтырууну камсыз кылуу зарыл (мисалы, тилди, сүрөттөрдүн түрүн, диаграммаларды же билим берүү инструментинин башка графикалык коштоосун тандоо). Билим берүү программаларын аткаруунун натыйжаларын оптималдаштыруу максатында колдонулган билим берүү каражаттарын максаттуу аудиторияга алдын ала тестирлөөнү камсыз кылуу зарыл.
934. Ар кандай билим берүү материалдарынын мазмуну 
дары-дармектин ыйгарым укуктуу органдар тарабынан жактырылган маалымат (дары-дармектин жалпы мүнөздөмөсү же медициналык колдонуу боюнча нускамасы) менен толук шайкеш келүүгө тийиш. Билим берүү материалдары дары-дармектин ыйгарым укуктуу органдар тарабынан жактырылган маалыматка кошумча катары кызмат кыла алат. Билим берүү материалдары жарнактын элементтерин камтыбоого тийиш (түз же жабык (мисалы, логотип, сүрөттөлүштү көрсөтө турган азыктын мүнөздүү түстүү дизайны)), бирок дары-дармекти колдонуу менен байланышкан тобокелдиктерди жана аларды минималдаштыруунун кошумча чараларын талап кылган тобокелдиктерди башкаруу боюнча маалыматтарды камтууга тийиш.
935. Билим берүү программасы дары-дармек боюнча жарнамалык өнөктүктөн толугу менен ажыратылууга тийиш Билим берүү программаларын өтүүнүн натыйжасында алынган врачтардын жана бейтаптардын байланыш маалыматтарын жарнама максатында пайдаланууга жол берилбейт.
936. Ушул Эрежелердин 937 – 942-пункттарында көрсөтүлгөн билим берүү инструменттерин коопсуздукту кошумча минималдаштыруу максатында билим берүү программаларын иштеп чыгууда жекече же комплекстүү колдонсо болот.
4. Билим берүү инструменттери
937. Билим берүү инструменттери белгилүү бир багытка ээ болууга жана саламаттык сактоо системасынын адистери жана (же) бейтаптар тарабынан мындай тобокелдиктерди минималдаштыруу максатында көрүлүүгө тийиш болгон тобокелдиктердин жана конкреттүү аракеттердин негизинде тобокелдикти аныктоону камтууга тийиш.
938. Билим берүү инструменттериндеги маалыматтар тобокелдикти минималдаштырууга карата коопсуздук боюнча конкреттүү көйгөйлөргө тиешелүү болгон белгилүү бир иш-аракеттер жөнүндө маалыматты камтууга тийиш жана коопсуздук боюнча көйгөйгө тиешеси жок маалыматтарды камтыбоого тийиш. Билим берүү материалдарындагы маалымдар 
дары-дармектин жалпы мүнөздөмөсүнө же медициналык колдонуу боюнча нускамага шилтемени камтууга тийиш.
939. Дары-дармекти колдонуунун коопсуздугун жана натыйжалуулугун камсыз кылуу жана маанилүү тобокелдиктерди талаптагыдай башкаруу үчүн арналган билим берүү инструменттери:
а) тобокелдиктерди минималдаштыруу максатында бейтаптын тандоосун, көзөмөлдөөнү жана мониторингди кошкондо дары-дармекти дайындоо тартиби;
б) ушул пункттун «а» пунктчасында көрсөтүлгөн тобокелдиктерди башкаруу боюнча колдонмо (саламаттык сактоо системасынын адистери, бейтаптар же аларга каралашкан адамдар үчүн);
в) тобокелдикти мүнөздөө үчүн өзгөчө кызыктуу болгон аныкталган терс реакциялар тууралуу маалыматты берүү боюнча колдонмо.
Саламаттык сактоо системасынын адистери үчүн колдонулган билим берүү инструменттери же ыкмалары
940. Саламаттык сактоо системасынын адистери үчүн билим берүү инструментин колдонуунун максаты дары-дармекти колдонуу менен байланышкан, ошондой эле тобокелдикти минималдаштыруунун кошумча чараларын колдонууну талап кылган өзгөчө тобокелдиктер менен байланыштуу тобокелдикке тиешеси бар сунуштарды жана (же) каршы көрсөтмөлөрдү жана (же) эскертүүлөрдү берүү болуп саналат:
а) бейтаптардын тандоосу;
б) дарылоо ыкмасы, дозалоо режими, көзөмөлдөө жана мониторинг;
в) атайын административдик жол-жоболор же дары-дармекти берүү;
г) бейтаптарга бериле турган деталдуу маалымат.
941. Билим берүү инструментинин же ыкмасынын форматын тандоо берилген маалыматка жараша болот. Эгерде жеке бейтапка рецепт жазуудан мурда белгилүү бир иш-аракеттерди жасоо керек болсо, анда көзөмөлдөө баракчасы ылайыктуу формат болушу мүмкүн. Брошюра түрүндөгү формат адистердин терс реакцияларды эрте аныктоо жана башкаруу максатында белгилүү бир тобокелдиктерди билүүгө ылайыктуу болушу мүмкүн, плакаттарда колдонулуучу терапиялык колдонмолор же 
дары-дармек схемалары камтылышы мүмкүн. Билим берүү инструментинин форматын тандоо маалыматтын фокусуна, көлөмүнө, максаттуу аудиторияга жана башка факторлорго жараша болот.
Бейтаптар жана аларга каралашкан адамдар үчүн колдонулган билим берүү инструменттери же ыкмалары
942. Бейтаптар жана адамдар үчүн колдонулуучу билим берүү инструменттери же ыкмалары тобокелдиктерди минималдаштыруунун кошумча чараларын көрүүнү, ошондой эле бейтапты андан ары башкарууну оптималдаштырууну талап кылган терс реакцияларды эрте аныктоо стадиясында белгилерди жана симптомдорду түшүнүүнү жакшыртууга багытталууга тийиш. Зарыл болгон учурда билим берүү инструменти же ыкмасы бейтапка маанилүү иш-аракеттер жөнүндө маалымат берүү жана эскертүү үчүн колдонулушу мүмкүн (дары-дармекти натыйжалуу колдонуу үчүн зарыл болгон ар кандай этаптардын сакталышын камсыз кылуу максатында саламаттык сактоо системасынын адистери менен талкуулап, бейтап катталышы же аткарылышы керек болгон 
дары-дармектерди дозалоо же диагностикалык жол-жоболор боюнча жазууларды жүргүзүү ж.б.).
Бейтап үчүн эскертме
943. Бул инструменттин максаты бейтаптын учурдагы дарылоосу жана дарылоого байланыштуу тобокелдиктер (мисалы, башка дары-дармектер менен потенциалдуу өз ара аракеттенүү) жөнүндө маалымат ар дайым бейтаптын карамагында болот жана саламаттык сактоо системасынын адисине жеткиликтүү болот. Маалымат тобокелдикти минималдаштыруу боюнча негизги көрсөтмөлөрдү берүү үчүн зарыл болгон минимумду жана ар кандай кырдаалда, анын ичинде өзгөчө кырдаалда бейтаптын абалын жеңилдетүүчү зарыл иш-аракеттерди камтууга тийиш. Бул куралдын негизги мүнөздөмөлөрүнүн бири анын колдонулушун жеңилдетүү үчүн чакан болууга тийиш.
5. Көзөмөлдөнгөн жетүү программасы
944. Көзөмөлдөнгөн жетүү программасы көзөмөл деңгээлинен тышкары дары-дармектин жеткиликтүүлүгүн көзөмөлдөөгө багытталган чаралардын тизмегинен турат, ал тобокелдикти минималдаштыруунун күндөлүк чаралары, башкача айтканда дары-дармектин жөнгө салуу статусу менен кепилденет. Көзөмөлдөнгөн жеткиликтүүлүк тобокелдиктерди минималдаштыруунун кошумча чараларын колдонбостон жетишүүгө мүмкүн болбогон, далилденген пайдасы бар дары-дармек үчүн олуттуу тобокелдикке (мисалы, өмүргө коркунуч туудурган терс реакциялардын өнүгүү тобокелдиги) (мисалы, дарылоонун альтернативдүү ыкмаларынын натыйжасыздыгынан улам максаттуу калк үчүн альтернативдүү дарылоо ыкмалары же максаттуу чөйрө топчолору жок, өмүргө коркунуч келтирүүчү патологияны дарылоо үчүн дары-дармектер) карата тобокелдикти минималдаштыруу чарасы катары каралышы зарыл.
945. Дары-дармекти дайындоого жана (же) берүүгө жана (же) көзөмөлдөнгөн жеткиликтүүлүк программасында пайдаланууга чейин аткарылууга тийиш болгон иш-чаралар өзүнчө же башка иш-чаралар менен комплексте аткарылат. Мындай иш-чараларга төмөнкүлөр кирет:
а) бейтаптын дары-дармекти дайындоонун белгилүү клиникалык критерийлерине шайкештигин тастыктоо үчүн бейтапты көзөмөлдөөнүн жана (же) текшерүүнүн өзгөчө ыкмалары;
б) дары-дармекти жазып берген дарыгер, дары-дармекти берген фармацевттик кызматкер жана (же) бейтап дары-дармекти колдонуу менен коштолгон тобокелдиктин түшүндүрмөсүн камтыган маалыматты алгандыгын жана түшүнгөндүгүн документ менен тастыктоосу;
в) дайындарды чогултуунун атайын системасында (бейтаптардын каттоосунда) ал жөнүндө маалыматты каттоо аркылуу бейтапка системалуу түрдө кийинки байкоо жүргүзүү боюнча так жол-жоболорду колдонуу;
г) дары-дармектерди мындай дары-дармектерди берүүгө (сатууга) атайын уруксаты (лицензиясы) бар дарыканалар аркылуу гана берүү (сатуу).
946. Айрым учурларда көзөмөлдөнгөн жетүү каражаты катары бейтаптын абалын текшерүүнүн же көзөмөлдөөнүн атайын ыкмалары жүргүзүлөт (мисалы, бейтаптын абалын көзөмөлдөө, лабораториялык көрсөткүчтөр же дарылоонун башка түрлөрү (ЭКГ ж.б.), боордун функциясынын анализдери, кандын үзгүлтүксүз анализдери, кош бойлуулукка тест (кош бойлуулуктун алдын алуу программасынын компоненти болушу мүмкүн). Эгерде бул дары-дармектин «пайда-тобокелдик» катышы жагынан орчундуу фактор болуп саналса, көрсөтүлгөн чаралар дары-дармектин жалпы мүнөздөмөсүнө ылайык көзөмөлдү камсыз кылуу максатында колдонулат.
6. Тобокелдикти минималдаштыруунун башка чаралары
Дары-дармектерди дистрибьюциялоонун көзөмөлдөнүүчү системасы
947. Дистрибьюциялоонун көзөмөлдөнүүчү системасы дары-дармекти дарыканалар белгилеген жерге чейин ташуунун жана (же) дары-дармекти берүүнүн бардык этаптарын көзөмөлдөөнү камсыз кылууга багытталган чаралардын түрлөрүнө кирет. Бир же бир нече аныкталган дистрибьюторлор тарабынан дары-дармектерге буйрутма берүү жана жөнөтүү 
дары-дармектерди көзөмөлдөөнү жеңилдетет. Мисалы, бул чаралар 
дары-дармектерди туура эмес пайдалануунун жана кыянаттык менен пайдалануунун алдын алуу максатында ар бир мүчө мамлекетте өзүнүн мыйзамдарына ылайык көзөмөлдөнүүчү дары-дармектерге карата каралышы мүмкүн.
Кош бойлуулуктун алдын алуу программасы
948. Кош бойлуулуктун алдын алуу программасы кош бойлуулук мезгилинде түйүлдүккө белгилүү же потенциалдуу тератогендик таасири бар дары-дармектин таасир этүү коркунучун минималдаштырууга багытталган чаралардын жыйындысы. Бул программа аял бейтаптарга дары-дармек кош бойлуулук мезгилинде дайындалбай тургандыгын жана дарылоо курсу жана (же) терапия токтотулгандан кийин белгилүү бир убакыт аралыгында бойго бүтүү болбой тургандыгын кепилдөөгө мүмкүндүк берген көзөмөлдөө механизмин киргизүүнү камсыз кылууга тийиш. Эгерде биологиялык атанын дары-дармектерди колдонушу кош бойлуулуктун натыйжасына терс таасирин тийгизиши мүмкүн болсо, кош бойлуулуктун алдын алуу программасы эркек бейтаптарга да багытталышы мүмкүн.
949. Кош бойлуулуктун алдын алуу боюнча программасы билим берүү куралдарын жана дары-дармекке жеткиликтүүлүктү көзөмөлдөнүн тиешелүү куралдарын колдонууну камтыйт. Кош бойлуулуктун алдын алуу программасын пландаштырууда төмөнкү элементтер (жеке жана жалпы) каралышы зарыл:
а) тератогендик тобокелдикке карата маалымат берүү жана бул тобокелдикти минималдаштыруу үчүн зарыл иш-аракеттерди жасоо максатында саламаттык сактоо системасынын адистерине жана бейтаптарга багытталган билим берүү куралдары (контрацепциянын бирден ашык ыкмасын колдонуу боюнча колдонмо жана контрацепттик каражаттардын ар кандай түрлөрүн колдонуу боюнча колдонмо, дарылоону токтоткондон кийин кош бойлуулуктан сактануу керек болгон мезгилдин узактыгына карата бейтап үчүн маалымат ж. б.);
б) дары-дармекти дайындоонун же берүүнүн этабында кош бойлуулукка тесттин аткарылышын камсыз кылуу жана дары-дармекти дайындоонун же берүүнүн алдында медициналык жана фармацевттик кызматкердин жагымсыз натыйжаларды көзөмөлдөө менен көзөмөлдөнгөн жеткиликтүүлүк;
в) рецепттин максималдуу колдонуу мөөнөтүн чектөө (30 календардык күн);
г) пландаштырылбаган кош бойлуулук учурунда консультация берүү жана кокустан кош бойлуулуктун натыйжасын баалоо.
950. Ошондой эле, дарылоо учурунда же дарылоо аяктагандан кийин тиешелүү мезгилде (мисалы, 3 айдын ичинде) кош бойлуулук регистрин иштеп чыгуу жана ишке ашыруу максатка ылайык экендигин эске алуу зарыл. Кош бойлуулуктун учурлары жана натыйжалары боюнча маалыматтарды системалуу топтоо инструментин колдонуу кош бойлуулуктун алдын алуу боюнча аткарылуучу программанын натыйжалуулугу жөнүндө маалыматтарды чогултууга жана тобокелдиктин мүнөздөмөсү боюнча маалыматтарды чогултууга, айрыкча баштапкы каттоодон кийинки этапта (башкача айтканда, кош бойлуулуктун жыйынтыгы боюнча олуттуу чектөөлөр же маалыматтар жок болгон этапта) өбөлгө түзөт.
Саламаттык сактоо системасынын адистерине түздөн-түз кайрылуу
951. Ушул Эрежелердин 866-пунктунда көрсөтүлгөн саламаттык сактоо системасынын адистерине түздөн-түз кайрылуу ушул Эрежелердин 
XI бөлүмүндө көрсөтүлгөн дары-дармектин терс реакцияларынын белгилүү бир тобокелдиктерин азайтуу жана (же) оордугун төмөндөтүү максатында аткарылат.
7. Тобокелдиктерди минималдаштыруу чараларын киргизүү
952. Тобокелдикти минималдаштыруунун кошумча чаралары белгилүү бир максаттуу аудиториянын чегинде жүзөгө ашырылышы керек болгон 1 же бир нече чараларды колдонууну камтышы мүмкүн. Тобокелдикти минималдаштыруу чараларын ишке ашыруунун убакыт алкагына жана үзгүлтүксүздүгүнө, ошондой эле максаттуу аудиториянын алкагында максаттарга жетүүгө багытталган жол-жоболорго тийиштүү көңүл бурулууга тийиш. Мисалы, билим берүү инструменттерин бир жолу жайылтуу 
дары-дармекти жазып бериши мүмкүн болгон бардык медициналык кызматкерлерге жана (же) керектөөчүлөргө, анын ичинде жаңы медициналык кызматкерлерге жана керектөөчүлөргө маалымат берүүнү камсыз кылуу үчүн жетишсиз болушу мүмкүн. Тобокелдикти минималдаштыруу чараларын ишке ашыруу боюнча билим берүү куралдарын же программалардын ыкмаларын кошумча жайылтуу зарылдыгы келип чыгышы мүмкүн. Жарнамалык мүнөздөгү материалдардан так айырмаланууну камсыз кылуу үчүн билим берүү куралдарынын же программаларынын жалпы форматына тийиштүү көңүл буруу зарыл. Тобокелдикти минималдаштыруу чаралары ар кандай максаттарга багытталгандыктан, айрым чаралар (мисалы, эскертүүлөр, көзөмөлдөнүүчү жеткиликтүүлүк программалары жана кош бойлуулуктун алдын алуу боюнча программалар) көпчүлүк учурда 
дары-дармекти андан ары колдонууну коштошу зарыл, ал эми башкалары (мисалы, саламаттык сактоо системасынын адистерин түздөн-түз маалымдоо жана билим берүү материалдары) дары-дармекти колдонуунун кийинки этаптарында талап кылынбашы мүмкүн. Тобокелдикти минималдаштыруунун ар бир чарасын тандоонун негиздүүлүгү жана аны дары-дармекти колдонуунун кийинки этаптарында ишке ашыруу зарылдыгы дары-дармекти каттоого берүү этабында тобокелдиктерди башкаруу планында каралууга, бааланууга жана чагылдырылууга тийиш. Мүчө мамлекеттин ыйгарым укуктуу органына макулдашуу үчүн билим берүү материалдарын берүү жарнамалык материалды таратуудан өзүнчө жүргүзүлүүгө тийиш, мында коштомо катта материалдар жарнамалык же билим берүү болуп саналаары белгиленүүгө тийиш. Билим берүү материалдары жарнамалык эмес экендигин көрсөтүү менен жарнамалык материалдардан өзүнчө таратылышы зарыл. Сапатты камсыз кылуу механизмдери жайылтуудагы системалар тобокелдикти минималдаштыруу чараларын колдонуу максатына ылайык келерин, көзөмөлдөнүүчү болуп саналарын жана аудитке алынышын камсыз кылууга тийиш.
8. Тобокелдикти минималдаштыруу иш-чараларынын натыйжалуулугун баалоо
953. Тобокелдикти минималдаштыруу чараларынын натыйжалуулугун баалоо тобокелдикти минималдаштыруу чараларын колдонуунун натыйжалуулугун аныктоо, натыйжасыздыктын себептерин аныктоо, ошондой эле түзөтүүчү аракеттерди аткаруу зарылдыгы үчүн зарыл болуп саналат. Иш-чаралардын натыйжалуулугун баалоо ар бир чара боюнча жана жалпысынан тобокелдиктерди минималдаштыруу программасы үчүн жүргүзүлөт.
954. Тобокелдикти минималдаштыруу чараларынын натыйжалуулугун баалоо убактысы тобокелдикти минималдаштыруу чараларын аткарууну баштоо үчүн зарыл болгон убакытты, саламаттык сактоо системасы тарабынан дары-дармекти пайдалануунун көлөмүн жана пландаштырылган иш-чараларды аткаруу мөөнөттөрүнө таасир этүүчү башка факторлорду эске алуу менен чараларды аткаруу башталганга чейин тобокелдиктерди башкаруу планынын алкагында кылдаттык менен пландаштырылууга тийиш.
955. Жалпысынан бир же бир нече инструменттердин же тобокелдиктерди минималдаштыруу программасынын натыйжалуулугун мезгилдүү карап чыгуу пландаштырылышы зарыл. Аталган программанын аткарылышын баалоодо өзгөчө мааниге ээ болгон натыйжалуулукту баалоонун төмөнкү көзөмөл чекиттери колдонулат:
а) тобокелдикти минималдаштыруу программасын аткаруу башталгандан кийин (мисалы, 12-18 айдын ичинде) зарыл болгон учурда тобокелдикти минималдаштыруу программасына өзгөртүүлөрдү киргизүү мүмкүнчүлүгүн камсыз кылуу максатында;
б) дары-дармекти каттоону тастыктоону баалоону аткаруу этабында.
956. Аткаруунун бардык этаптарында тобокелдикти минималдаштыруу чараларынын натыйжалуулугун баалоо тобокелдикти минималдаштыруунун кошумча чараларын андан ары колдонуу зарылдыгын белгилөөнү да камтыйт.
957. Тобокелдикти минималдаштыруу иш-чараларынын натыйжалуулугун баалоо тобокелдикти минималдаштыруу иш-чарасынын ар кандай аспектилерин карап чыгууга тийиш: процесс (башкача айтканда, пландаштырылган программаны аткаруунун деңгээли), анын максаттуу аудиториянын аң-сезимине тийгизген таасири ошол максаттуу аудиториянын жүрүм-турумундагы өзгөрүүлөр, ошондой эле натыйжа (тобокелдикти минималдаштыруу максаттарына канчалык жетишилди). Баалоо стратегиясын иштеп чыгууда тобокелдиктерди минималдаштыруу планын аткаруу процессинин (мындан ары – процесс) жана жетишилген натыйжалардын аспектилери аныкталат, алар так эмес же адаштыруучу маалыматтарды алуудан, болбосо саламаттык сактоо системасына же тобокелдикти минималдаштыруу чараларын аткаруу процессине тартылган башка тараптарга ашыкча оорчулуктан качуу үчүн туура өлчөнүшү мүмкүн. Аткарылуучу активдүү чаранын натыйжалуулугунун ар бир компонентине баа берүү, ошондой эле тобокелдикти минималдаштыруу инструментинин натыйжалуулугу бааланган туура көрсөткүчтөрдү белгилөө убактысы катталган күбөлүк ээси тарабынан кылдат каралып, тобокелдикти минималдаштыруу чараларын аткаруу башталганга чейин пландаштырылууга тийиш.
958. Тобокелдикти минималдаштыруу иш-чараларынын натыйжалуулугун баалоо үчүн көрсөткүчтөрдүн 2 тобун колдонуу зарыл:
а) процесстин көрсөткүчтөрү;
б) жыйынтыктын көрсөткүчтөрү.
959. Процесстин көрсөткүчтөрү тобокелдикти минималдаштыруу 
иш-чараларынын бардык этаптарын аткаруунун оң динамикасын орнотуу үчүн зарыл. Бул топ пландаштырылган программанын аткарылыш даражасын баалоону жана максаттуу аудиториянын жүрүм-турумуна же 
иш-аракеттерине талап кылынган таасирге жетишүүнү камсыз кылууга тийиш. Программанын аткарылышынын көрсөткүчтөрү алдын ала аныкталып, программанын аткарылышы учурунда көзөмөлдөнүп турууга тийиш. Алынган дайындар жана тажрыйба зарыл болгон учурда түзөтүү иш-аракеттерин оптималдаштыруу үчүн колдонулушу мүмкүн. Процесстин аткарылышын баалоо анын натыйжасында тобокелдикти минималдаштыруунун кошумча чаралары конкреттүү тобокелдиктерди ойдогудай көзөмөлдөөгө жетишүүгө мүмкүндүк бергендигине же бербегендигине байланыштуу процесстерди жана себептик механизмдерди түшүнүүнү жакшырта алат. 
960. Жыйынтыктын көрсөткүчтөрү тобокелдикти минималдаштыруу чараларын киргизүү аркылуу жетишилген тобокелдикти көзөмөлдөө даражасына жалпы баа берүүнү камсыз кылат. Мисалы, ыкчам чара көрүүнүн максаты терс реакциянын жыштыгын жана (же) оордугун азайтуу болсо, натыйжаны баалоонун акыркы критерийи ошол максатка байланыштуу болот.
961. Жыйынтыктардын көрсөткүчтөрүн баалоону аткаруу негиздүү мүмкүн болбогон учурда (мисалы, тобокелдикке дуушар болгон бейтаптардын негизсиз көп саны, өтө сейрек кездешүүчү жагымсыз көрүнүштөр) тобокелдикти минималдаштыруу чараларынын натыйжалуулугун баалоодо процесстин көрсөткүчтөрүн туура мүнөздөгү интерпретациялоого негизделет.
962. Тобокелдикти минималдаштыруу чараларынын натыйжалуулугун баалоо жол-жобосун жүргүзүүнүн жыйынтыгы боюнча тобокелдикти минималдаштыруу чарасын өзгөртүүсүз андан ары аткаруу мүмкүнчүлүгү же аны өзгөртүү зарылдыгы жөнүндө корутунду чыгарылат. Тобокелдикти минималдаштыруу чараларынын натыйжалуулугун баалоо тобокелдикти минималдаштыруу боюнча иш жетишсиз болуп саналаарын жана күчөтүлүүгө тийиш экендигин (дары-дармектин жалпы мүнөздөмөсүндөгү эскертүүлөргө же сунуштарга жана медициналык колдонуу боюнча нускамага өзгөртүүлөрдү киргизүү, тобокелдикти минималдаштыруу боюнча сунуштардын тактыгын жакшыртуу жана (же) тобокелдикти минималдаштыруу же иштеп жаткан инструменттерди кошуу аркылуу) күбөлөндүрүшү мүмкүн. Баалоо жол-жобосунун башка натыйжасы болуп тобокелдикти минималдаштыруу чараларынын дал келбестигин же баалоо жол-жобосунда талап кылынган багыттын жоктугунун фактысын аныктоо болуп калышы мүмкүн, буга байланыштуу программа боюнча иштердин көлөмү азайтылышы же аны жөнөкөйлөтүү каралышы мүмкүн (тобокелдикти минималдаштыруу инструменттеринин же ыкмаларынын санын азайтуу, же тобокелдикти минималдаштыруунун айрым чараларын аткаруунун үзгүлтүксүздүгү же алар тобокелдикти минималдаштырууга олуттуу салым кошпогону көрсөтүлгөн иш-чаралардын бир бөлүгүн алып салуу).
963. Коопсуздукка байланыштуу көйгөйлөрдү башкарууда тобокелдикти минималдаштыруу иш-чараларынын натыйжалуулугун баалоодон тышкары, тобокелдикти минималдаштыруунун кошумча чарасы калктын саламаттыгына жакынкы мезгилге жана келечекке күтүлбөгөн (терс) таасирин тийгизиши мүмкүн экендигин баалоо дагы маанилүү. Күтүлбөгөн кесепеттердин мисалдарына саламаттык сактоо системасынын негизсиз ашыкча жүктөлүшү, дары-дармекти бейтаптарга колдонууну токтотуу, анын ичинде бул бейтаптар үчүн «пайда-тобокелдик» оң катышы болгон учурларда кирет.
964. Тобокелдиктерди башкаруу иш-чараларынын натыйжалуулугун баалоо боюнча изилдөөлөр коопсуздук боюнча каттоодон кийинки изилдөөлөр болуп саналат. Ошентип, жүрүм-турумдун же коопсуздуктун көрсөткүчтөрүн баалоо максатында изилдөө жүргүзүүдө ушул Эрежелердин X бөлүмүндө аныкталган коопсуздукту каттоодон кийинки изилдөөгө талаптардын аткарылышы камсыз кылынууга тийиш.
Бул колдонмо процесстин жөнөкөй көрсөткүчтөрүн өлчөөгө колдонулбайт (мисалы, максаттуу чөйрөдө тобокелдикти минималдаштыруу чараларын камтыган маалыматтык инструменттерди жайылтуу). Тиешелүү учурларда фармакоэпидемиологияда изилдөөлөрдү баалоонун методологиялык стандарттары колдонулушу мүмкүн.
Процесстин көрсөткүчтөрүн баалоо
965. Процесстин көрсөткүчтөрү баштапкы программанын аткарылышынын көлөмүн баалоо параметрлерине жана (же) аны аткаруу процессиндеги өзгөрүүлөргө негизделет. Процесстин көрсөткүчтөрү тобокелдикти минималдаштыруу чараларын (натыйжанын көрсөткүчтөрүн) ишке ашыруу аркылуу белгиленген максаттарга жетишүүнү баалоону толуктоого жана алмаштырууга тийиш эмес. Активдүү чаралардын мүнөзүнө жараша алардын натыйжалуулугун баалоо үчүн процесстин ар кандай көрсөткүчтөрүн аныктоого болот.
Максаттуу чөйрөнүн жетишкендиги
966. Эгерде тобокелдикти минималдаштыруу чаралары билим берүү куралдары менен камсыз кылуу аркылуу саламаттык сактоо системасынын адистерине жана (же) бейтаптарга маалыматтарды жана көрсөтмөлөрдү берүү болсо, анда аткаруунун негизин алуу үчүн маалыматтын таралышын баалоо чаралары колдонулат. Бул көрсөткүчтөр максаттуу чөйрө үчүн колдонулган инструменттин берилишин баалоого жана максаттуу чөйрө тарабынан материалдарды иш жүзүндө алууга баа берүүгө багытталууга тийиш.
Клиникалык билимди баалоо
967. Билим берүү инструменттерин колдонуу жана (же) маалымат берүүнүн башка ыкмаларын колдонуу менен алынган максаттуу чөйрөнүн маалымдуулугун жана билим деңгээлин баалоо максатында аналитикалык сурамжылоонун илимий ыкмалары колдонулат.
968. Аналитикалык сурамжылоо, адатта, телефон аркылуу, жеке сүйлөшүүдө же почта (электрондук почта) аркылуу жооп берүүгө уруксат берилген негизги стандарттык суроолорду камтыйт. Аналитикалык сурамжылоолорду үзгүлтүксүз жүргүзүү зарыл.
969. Ушул Эрежелердин 968-пунктунда көрсөтүлгөн мамиле саламаттык сактоо системасынын адистеринин жана (же) бейтаптардын максаттуу аудиториясынын өкүлчүлүктүү топторунун сунушталган чараларга жана маалымдуулук деңгээлине карата мамилесин көзөмөлдөө үчүн ыңгайлаштырылышы мүмкүн жана тиешелүү психометриялык аспаптарды колдонуу менен жүзөгө ашырылат. Жогоруда көрсөтүлгөн көрсөткүчтөргө баа берүүнү жүргүзүү үчүн тандоонун адекваттуу көлөмүн аныктоо зарыл, ага киргизүү рандомизация принциптерин колдонуу менен жүргүзүлөт. Билимге аналитикалык сурамжылоону жүргүзүү үчүн демилгелүү топторду же бейтаптарды колдоо топторун колдонуу өзүн-өзү тандоо принцибинин объективдүү эместигине байланыштуу колдонулбаганы оң.
970. Аналитикалык сурамжылоонун максаттарына, изилдөөнүн дизайнына, тандап алуунун көлөмүнө жана репрезентативдүүлүгүнө, көз каранды жана көзкарандысыз өзгөрүлмөлөрдүн ыкчам аныктамаларына, ошондой эле статистикалык анализге көңүл буруу зарыл. Дайындарды чогултуу боюнча эң ылайыктуу инструменттерди (анкеталар, сурамжылоолор ж.б.) тандоого да кылдат көңүл бурулууга тийиш.
Клиникалык аракеттерди баалоо
971. Кошумча билим берүү чараларынын жана (же) маалыматтык камсыздоонун натыйжалуулугуна баа берүү максатында клиникалык билимдерди гана эмес, аларга негизделген клиникалык аракеттерди  дагы (мисалы, дары-дармекти дайындоо) аныктоо зарыл.
972. Электрондук медициналык карталарда көрсөтүлгөн кайрадан топтолгон дайындарды колдонуу аркылуу дары-дармекти колдонуу боюнча изилдөөлөр катышуучулардын, максаттуу аудиториянын жана маалымат базасынын тиешелүү санын камсыз кылган учурда клиникалык аракеттерге сандык баа берүүнү жүргүзүү үчүн баалуу курал катары каралышы зарыл.
973. Башка бейтаптардын маалыматтарын эске алуу менен (клиникалык, демографиялык маалыматтар ж.б.) дары-дармектерди дайындоо барактарын талдоо дары-дармектерди дайындоого баа берүүнү, анын ичинде өз ара аракеттенүүчү 2 дары-дармекти бирге дайындоону, лабораториялык мониторинг боюнча сунуштарга ылайык келүүнү, ошондой эле бейтаптын абалын талдоону жана көзөмөлдөөнү камсыз кыла алат. 
974. Дары каражаттарын керектөөчүлөрдүн когорту үчүн статистикалык ыкмаларды (динамикалык катарларды талдоо, жашоо деңгээлин талдоо, логистикалык регрессия ж.б.) колдонуу менен 
дары-дармектерди дайындоонун же колдонуунун ар кандай аспектилерине баа берүүгө болот, бул алынган далилдерди сыпаттоодон тышкары тобокелдикти минималдаштыруу божомолун аткарууга мүмкүндүк берет. Дары-дармектин каттоо статусун жана аны дайындоо жана берүү тартибин кошо алганда, мүчө мамлекеттерде дары-дармектерди колдонууну баалоо боюнча изилдөөлөрдүн жыйынтыктарын өткөрүүгө жана чечмелөөгө өзгөчө көңүл бурулууга тийиш, анткени дары-дармекти дайындоо тартиби 
дары-дармек жөнүндөгү маалыматты жана тобокелдикти минималдаштыруунун кандай гана болбосун чарасын гана эмес, ошондой эле дары-дармекти дайындоо боюнча мүчө мамлекеттердин жетекчилигин, саламаттык сактоо системасына байланышкан дары-дармекти практикада колдонуу жана дарылоого кеткен чыгымдардын ордун толтурууну чектөө аспектилерди да чагылдырышы мүмкүн. Мүчө мамлекеттерде жана анын чегинен тышкары жерлерде медициналык кызмат көрсөтүү системасынын мындай ар түрдүүлүгү бир нече өлкөлөрдө бирдей максатта изилдөө жүргүзүү үчүн негиз болушу мүмкүн.
975. Аналитикалык сурамжылоолордо чогултулган дайындарга негизделген жүрүм-турум изилдөөлөрү мурдагы маалыматтар жок болгон учурда клиникалык аракеттерди баалоодо эске алынууга тийиш.
Жыйынтыктын көрсөткүчтөрүн баалоо
976. Тобокелдикти минималдаштыруу программасын аткаруунун ийгиликтүү көрсөткүчтөрү дары-дармекти колдонуунун коопсуздугун жогорулатуунун натыйжалары болуп саналат (интервенциялык изилдөөнүн алкагынан тышкары бейтапка дары-дармектин таасир этүүсүнө байланыштуу терс реакциялардын жыштыгы жана (же) оордук даражасы).
977. Тобокелдиктерди минималдаштыруу боюнча программаны аткаруунун ийгиликтүү көрсөткүчтөрүнүн маалыматтарына негизделген баалоо каттоодон кийинки этапта коопсуздукту изилдөөнүн натыйжасында алынган терс реакциянын жыштыгынын же кумулятивдик жыштыгынын көрсөткүчү сыяктуу натыйжанын жыштыгынын эпидемиологиялык чараларын салыштырууну камтууга тийиш. Эгерде мындай ыкма тобокелдикти минималдаштыруунун ишке ашырылып жаткан чараларынын натыйжалуулугун баалоону жүзөгө ашырууга өбөлгө түзсө, дары-дармекти колдонуунун коопсуздугун жогорулатуунун тиешелүү натыйжаларын (мисалы, изилдөөнүн суррогаттык акыркы чекитин (мисалы, клиникалык акыркы чекитти алмаштыруу катары тиешелүү биомаркерди) колдонуу каралышы зарыл.
978. Кандай гана ыкма болбосун, эпидемиологиялык изилдөөнүн илимий жана таанылган принциптери ар дайым колдонулган акыркы жыйынтыктын көрсөткүчүн баалоо үчүн колдонмо болууга тийиш.
979. Тобокелдикти минималдаштыруу чараларын көрүүдөн мурда жана андан кийин жыштыкты салыштыруу эске алынышы зарыл. Чараларды аткарганга чейин жана андан кийин баалоо жана эсептөө жүргүзүү мүмкүн болбогон учурда (мисалы, каттоо күбөлүгүн алуу учурунда тобокелдикти минималдаштыруу чаралары колдонууга киргизилген) чараларды аткаргандан кийинки этапта алынган натыйжанын жыштыгынын көрсөткүчү илимий булактардан алынган алдын ала аныкталган референттик мааниге, бейтаптардын медициналык карталарынын ретроспективдүү маалыматтарына, жалпы калкта күтүлгөн жыштыкка (болжолдонгонго салыштырмалуу байкалган талдоо ж.б.) байланыштуу болот жана таратууга түрткү берүүнүн мүмкүн болгон натыйжасын эске алууга, бейтаптарга медициналык жардам көрсөтүү тартибин жана (же) тобокелдикти минималдаштыруу боюнча иш-чараларды өзгөртүүгө тийиш. Салыштыруу тобун тандоо туура негизделүүгө тийиш.
980. Тобокелдикти минималдаштыруу иш-чараларынын натыйжалуулугун баалоо ыкмалары минималдаштырылуучу тобокелдиктер менен салыштырылууга тийиш. Тобокелдикти минималдаштыруунун күндөлүк чараларынын натыйжалуулугун баалоодо капилет көрсөткүчтү (белгиленген мезгил ичинде терс реакциялар жөнүндө шектелгендердин саны) колдонууга жол берилет. Капилет репорт берүү өзгөчө кырдаалдардан тышкары максаттуу чөйрөдөгү терс реакциялардын жыштыгын баалоодо этияттык менен каралышы зарыл (мисалы, дары-дармекти колдонууда жагымсыз көрүнүштөрдүн жыштыгы сейрек кездешет, жалпы чөйрөдө базистик жыштык анча чоң эмес жана дарылоо менен терс реакциянын ортосунда өз ара байланыш бар).
981. Каралып жаткан топтогу тобокелдик даражасын түздөн-түз аныктоо иш жүзүндө мүмкүн болбогон шартта, капилет билдирүүлөр дары-дармекти колдонуу контекстинде репорт берүү деңгээлинин көрсөткүчүн баалоо үчүн айрым негиздүү маалыматтарды алуу шартында топтогу терс реакциянын жыштыгынын болжолдуу маанисине карата божомол жасоого мүмкүндүк берет.
982. Болжолдонгон терс реакцияларга карата репорт берүү деңгээлине таасир этүүчү мүнөздүү каталар адаштыруучу натыйжаларга алып келиши мүмкүн. Мисалы, дары-дармектерди каттоодон кийинки мониторинг этабында аныкталган коопсуздук маселеси менен байланышкан тобокелдикти минималдаштыруу программасын киргизүү айрым терс реакцияларга байланыштуу маалымдуулукту жогорулатууга жардам берет, натыйжада билдирүүнүн деңгээли жогорулашы мүмкүн.
983. Мындай шартта, капилет репорт берүүнү талдоо кийлигишүү натыйжасыз болгон деген жаңылыш жыйынтыкка алып келиши мүмкүн. Белгилүү бир убакыт аралыгында отчеттуулуктун төмөндөшү дагы кийлигишүү натыйжалуу болду деген жаңылыш жыйынтыкка алып келиши ыктымал.
9. Координациялоо
984. Рынокто бирдей таасир этүүчү заты бар бирден ашык дары-дармек болгон учурда мүчө мамлекеттердин ыйгарым укуктуу органдары тарабынан каралган тобокелдикти минималдаштыруунун кошумча чараларына карата бирдиктүү мамиле колдонулат. Дары-дармектердин тобу үчүн координациялык иш-аракеттердин зарылдыгы пайда болгондо мүчө мамлекеттин ыйгарым укуктуу органы тарабынан макулдашылган мамиле иштелип чыгууга тийиш. Мындай жагдайларда алдын ала пландаштыруу тобокелдикти минималдаштыруу чараларынын натыйжалуулугу ар бир өзүнчө дары-дармек үчүн, ошондой эле дары-дармектер үчүн жалпысынан бааланышын камсыз кылууга тийиш.
10. Тобокелдиктерди азайтуу чараларынын сапат системасы
985. Тобокелдикти минималдаштыруу чараларын иштеп чыгуу жана жүзөгө ашыруу процессинде көптөгөн эксперттер катышканына карабастан мындай чаралардын сапаты, тактыгы жана илимий бүтүндүгү үчүн жоопкерчилик катталган күбөлүк ээсине жана катталган күбөлүк ээсинин фармакөзөмөл боюнча ыйгарым укуктуу адамына жүктөлөт.
986. Катталган күбөлүк ээси жаңы маалымат пайда болгон учурда тобокелдиктерди башкаруу планын жаңыртууга, дары-дармектин жалпы мүнөздөмөсүндөгү тобокелдикти минималдаштыруу чаралары боюнча материалдардагы маалыматтын жана анын медициналык колдонуу боюнча нускамасына шайкеш келүүсүнө жооп берет, ошондой эле ушул Эрежелердин II бөлүмүндө көрсөтүлгөн сапат принциптерин колдонууга тийиш. Тобокелдиктерди башкаруу планынын көзөмөлдөнгөн версиялары мүчө мамлекеттердин ыйгарым укуктуу органдарына кароо жана баалоо жүргүзүү үчүн өткөрүлүп берилүүгө тийиш. Бул документтер, тобокелдиктерди башкаруу планы жана тобокелдиктерди башкаруу системасынын планына киргизилген, ошондой эле тобокелдикти минималдаштыруу чараларын камтыган ар кандай документтер аудиттен же инспекциядан өтүшү ыктымал.
987. Катталган күбөлүк ээси тобокелдикти минималдаштыруу чараларынын натыйжалуулугун баалоо боюнча изилдөөлөрдү же анализдерди жүргүзүүнүн натыйжалары боюнча отчеттуулук механизмдеринин документ түрүндө ырасталышын камсыз кылууга тийиш. Бул документтер аудитке же инспекциялоого дуушар болушу мүмкүн.
11. Мүчө мамлекеттердин ыйгарым укуктуу органдарынын жоопкерчилиги
988. Мүчө мамлекеттердин ыйгарым укуктуу органдары дары-дармекти коопсуз жана натыйжалуу пайдалануу шарты катары колдонулуучу тобокелдикти минималдаштыруунун кошумча чараларын жүзөгө ашыруу үчүн жоопкерчилик тартышат. Борборлоштурулбаган жол-жобо же өз ара таануу жол-жобосу боюнча каттоодо дары-дармектер үчүн белгиленген тобокелдикти минималдаштыруунун кошумча чаралары тобокелдиктерди башкаруу планына киргизилет жана каттоонун шарты болуп саналат. Мүчө мамлекеттин деңгээлинде тобокелдикти минималдаштыруунун кошумча чараларын киргизүү мүчө мамлекеттердин мыйзамдарын жана саламаттык сактоо системасынын өзгөчөлүктөрүн эске алуу менен жүзөгө ашырылышы мүмкүн, мисалы, белгилүү бир тобокелдиктерге карата чараларды мүчө мамлекеттердин деңгээлинде саламаттык сактоо системасынын мүмкүнчүлүктөрүн эске алуу менен башка ыкмаларды колдонуу аркылуу ишке ашырууга жол берилет.
989. Каттоо күбөлүгү берилгенден кийин киргизилген тобокелдикти минималдаштыруу чараларына карата мүчө мамлекеттердин ыйгарым укуктуу органдары аларды ыкчам кароону жана катталган күбөлүк ээси менен макулдашууну камсыз кылууга тийиш.
990. Мүчө мамлекеттердин ыйгарым укуктуу органдары зарыл болгон учурда кайра чыгарылган дары-дармектер жана бирдей аракеттеги курамы бар биоаналогдор үчүн катталган күбөлүк ээлери киргизген тобокелдикти минималдаштыруу чараларын унификациялоого көмөк көрсөтө алышат. Таасир этүүчү заттын коопсуздугуна байланыштуу көйгөйлөр менен шартталган кайра чыгарылган дары-дармектер жана биоаналогдор үчүн тобокелдикти минималдаштыруунун кошумча чараларын киргизүү зарыл болгон учурда кайра чыгарылган дары-дармектерге жана биоаналогдорго карата колдонулуучу тобокелдикти минималдаштыруу чараларын референттик дары-дармек үчүн тобокелдикти минималдаштыруу чараларына ылайык келтирүү зарыл. Белгилүү бир жагдайларда гибрид 
дары-дармектерге карата референттик дары-дармек үчүн киргизилген тобокелдикти минималдаштыруу чараларынан тышкары (мисалы, курамында, дайындоо ыкмасында айырмачылыктар же шайкеш келбөө көйгөйлөрү менен шартталган) тобокелдикти минималдаштыруунун кошумча чаралары зарыл болушу мүмкүн. Мүчө мамлекеттин ыйгарым укуктуу органы катталган күбөлүк ээлери тарабынан киргизилүүгө тийиш болгон тобокелдикти минималдаштыруу чараларынын негизги инструменттерин тандоого көмөк көрсөтүшү мүмкүн жана мүчө мамлекеттердин деңгээлинде тобокелдикти минималдаштыруу чараларын шайкеш колдонууну камсыз кылуу максатында веб-порталда жайгаштыруу аркылуу сунуштарга жетүүнү камсыз кылууга тийиш.
991. Мүчө мамлекеттердин ыйгарым укуктуу органдары тобокелдикти минималдаштыруу боюнча ар кандай аспаптын же ыкманын колдонулушун камсыз кылууга тийиш. Мүчө мамлекеттердин ыйгарым укуктуу органдары арыз ээси же катталган күбөлүк ээси менен басма материалдарын, интернет-платформаларды жана башка аудио жана видео ортомчулуктарды кошо алганда, тобокелдикти минималдаштыруу инструменттеринин же ыкмаларынын форматын жана каражаттарын, ошондой эле дары-дармекти рынокко чыгарардын алдында же башка убакта (зарыл болгон учурда) ыкчам чараларды аткаруу графигин макулдашууга тийиш.
992. Мүчө мамлекеттин ыйгарым укуктуу органы тобокелдикти минималдаштыруу боюнча тиешелүү билим берүү материалдарын жана башка аспаптарды же ыкмаларды тандоого карата чечим кабыл алат, мында мүчө мамлекеттердин ыйгарым укуктуу органдары тарабынан тобокелдиктерди башкаруу планынын негизги элементтерин макулдашуу сунушталат. Тобокелдикти минималдаштыруунун кошумча чараларынын натыйжалуулугун баалоо боюнча иш-чараларды аткаруу мүчө мамлекетте медициналык жардам көрсөтүү шарттарынын өзгөчөлүктөрүнө же ушул мүчө мамлекеттин аймагында жүргүзүлүп жаткан тобокелдикти минималдаштыруу чараларын камтыган программага карата башка мүчө мамлекетте же үчүнчү өлкөдө жүргүзүлгөн натыйжалуулукту баалоо боюнча изилдөөлөрдүн натыйжаларын колдонуу мүмкүн эместигине байланыштуу мүчө мамлекеттердин биринин аймагында талап кылынышы мүмкүн. Мүчө мамлекеттердин ыйгарым укуктуу органдары ушул мүчө мамлекеттин аймагында тобокелдикти минималдаштыруу чараларын киргизүүнүн натыйжаларына көзөмөлдү жүзөгө ашырат.
993. Эгерде бейтап үчүн эскертүү экинчи (керектөөчү) таңгакка киргизилген болсо, ал дары-дармек жөнүндө расмий маалыматтын бөлүгү болуп эсептелет жана мүчө мамлекеттин ыйгарым укуктуу органы тарабынан макулдашылууга тийиш.
994. Катталган күбөлүк ээлери дары-дармектерди каттоо шарттарынын аткарылышына, анын ичинде белгилүү бир аймакта 
дары-дармекти коопсуз пайдаланууга карата бардык шарттардын же чектөөлөрдүн аткарылышына жоопкерчилик тартышат.
995. Катталган күбөлүк ээлери тобокелдикти минималдаштыруунун сунушталган кошумча чараларынын максаттарын жана алардын натыйжалуулугун баалоонун көрсөткүчтөрүн аныктоого тийиш. Катталган күбөлүк ээси мүчө мамлекеттерде колдонулуп жаткан саламаттык сактоо системасынын ар кандай шарттарына карата тобокелдикти минималдаштыруу чараларын адаптациялоо зарыл болгон учурда кыска мөөнөттө мүчө мамлекеттердин ыйгарым укуктуу органдары менен тобокелдиктерди минималдаштыруу пландарын алдын ала координациялоону аткарышы зарыл. Тобокелдикти минималдаштыруунун ар кандай кошумча ыкчам чаралары ушул Эрежелердин 918 – 951-пункттарында көрсөтүлгөн жалпы принциптерге ылайык иштелип чыгууга жана ушул Эрежелердин VI бөлүмүнө ылайык тобокелдикти минималдаштыруу боюнча программада чагылдырылууга тийиш.
996. Тобокелдикти минималдаштыруу планында мүчө мамлекеттин ыйгарым укуктуу органы тарабынан жактырылган чаралар катталган күбөлүк ээси тарабынан аткарылууга тийиш. Катталган күбөлүк ээси мүчө мамлекеттердин ыйгарым укуктуу органдары менен макулдашуу боюнча тобокелдикти минималдаштыруунун кошумча чараларын аткаруу жөнүндө маалымат берүүгө, ошондой эле мүчө мамлекеттердин ыйгарым укуктуу органдарына ар кандай өзгөрүүлөр, келип чыккан кыйынчылыктар же тобокелдикти минималдаштыруунун кошумча чараларын аткарууда пайда болгон маселелер жөнүндө маалымдоого тийиш. Аткарылган инструменттерге же тобокелдикти минималдаштыруу чараларынын ыкмаларына карата ар кандай өзгөрүүлөр мүчө мамлекеттердин ыйгарым укуктуу органдары менен макулдашылууга тийиш.
997. Маалыматтык технологияларды колдонуу менен инструменттерди же ыкмаларды ишке киргизүүдө катталган күбөлүк ээси тобокелдикти минималдаштыруу чараларынын жеткиликтүүлүгүнө, таанылышына, катталган күбөлүк ээсинин бул чараларды киргизгендиги үчүн жоопкерчилигине, маалыматтардын купуялуулугуна жана корголушуна байланышкан потенциалдуу көйгөйлөрдү эске алуу менен ар бир мүчө мамлекетке мүнөздүү талаптарды колдонууга тийиш.
998. Кайра чыгарылган дары-дармектерге карата катталган күбөлүк ээси референттик дары-дармек үчүн колдонулуучу аспаптардын же ыкмалардын көлөмүнө, багытына, мазмунуна жана форматына ылайык тобокелдикти минималдаштыруу чараларын иштеп чыгууга тийиш. Ыкчам чаралардын графигин түзүү жана пландаштыруу саламаттык сактоо системасына болгон оорчулукту азайтуу максатында тийиштүү түрдө макулдашылууга тийиш.
999. Кайра чыгарылган дары-дармектерге карата тобокелдикти минималдаштыруу чараларынын натыйжалуулугун баалоо катталган күбөлүк ээси тарабынан мүчө мамлекеттердин ыйгарым укуктуу органдары менен кызматташтыкта жүзөгө ашырылат. Зарыл болгон учурда саламаттык сактоо системасынын жүгүн азайтуу максатында изилдөөлөрдү жүргүзүү үчүн биргелешкен изилдөөлөрдү жүргүзүү талап кылынат. Мисалы, эгерде келечектүү когорт изилдөөсүн аткаруу белгиленсе, ага киргизүү белгилүү бир соода аталышы бар дары-дармектин дайындалышына же дары-дармектин белгилүү бир өндүрүүчүсүнө карабастан жүргүзүлүшү зарыл. Мындай учурларда белгилүү бир дары-дармектин дайындарын каттоо конкреттүү дары-дармекке мүнөздүү болгон жаңы тобокелдикти тез идентификациялоо максатында маанилүү болуп саналат.
1000. Катталган күбөлүк ээси тобокелдиктерди башкаруу планына киргизилген тобокелдикти минималдаштыруу чараларынын натыйжаларын көзөмөлдөөгө тийиш. Натыйжалуулукту баалоонун жалпы принциптери ушул Эрежелердин 953 – 983-пункттарында көрсөтүлгөн.
1001. Катталган күбөлүк ээси коопсуздук боюнча мезгилдүү жаңыланып туруучу отчетто «пайда - тобокелдик» катышын баалоого тиешелүү болгон тобокелдикти минималдаштыруунун кошумча чараларынын натыйжалуулугун баалоо боюнча отчет берүүгө тийиш.
1002. Катталган күбөлүк ээси тиешелүү жөнгө салуучу баалоону жана ушул Эрежелердин V бөлүмүнө ылайык иш-аракеттерди аткаруу үчүн мүчө мамлекеттердин ыйгарым укуктуу органдары менен өз убагында байланышты камсыз кылууга тийиш.
13. Саламаттыкты сактоо системасынын адистери жана бейтаптар
1003. Саламаттык сактоо системасынын адистери менен бейтаптардын өз ара аракеттенүүсү «пайда - тобокелдик» катышын оптималдаштыруу максатында билим берүү программаларын жана (же) көзөмөлдөнүүчү жеткиликтүүлүк программаларын ийгиликтүү аткаруу үчүн зарыл болгон өтө маанилүү фактор болуп саналат. Дары-дармектерди коопсуз жана натыйжалуу пайдаланууну камсыз кылуу үчүн киргизилиши мүмкүн болгон тобокелдикти минималдаштыруунун ар кандай кошумча чараларына өзгөчө көңүл бурулууга тийиш.
14. Тобокелдиктерди башкаруу планына жана коопсуздук боюнча мезгилдүү жаңыланып туруучу отчетко тобокелдикти минималдаштыруу 
иш-чараларынын натыйжалуулугунун таасири
1004. Коопсуздук боюнча мезгилдүү жаңыланып туруучу отчетту жана тобокелдиктерди башкаруу планын жаңыртуу дары-дармекти колдонуу менен байланышкан маанилүү тобокелдиктерди азайтуу үчүн киргизилген тобокелдикти минималдаштыруунун кошумча чараларын колдонуунун натыйжасына суммалык баа берүүнү камтууга тийиш. Тобокелдиктерди башкаруу планында тобокелдикти минималдаштыруу жана (же) фармакокөзөмөл чараларын пландаштырууга иштин жүрүшүнүн жана анын жыйынтыктарынын таасирин чагылдыруу зарыл. Коопсуздук боюнча мезгилдүү жаңыланып туруучу отчетко киргизилген чаралардын коопсуздук профилине жана (же) дары-дармектин «пайда – тобокелдик» катышына тийгизген таасирине баа берүү зарыл. Отчеттук мезгилдин процессинде же тобокелдикти минималдаштыруунун акыркы чараларын ишке ашырган учурдан тартып алынган маалыматтарды өзгөчө белгилеп кетүү зарыл.
1005. Бардык учурларда тобокелдикти минималдаштыруу чараларынын натыйжалуулугун баалоонун жыйынтыктары тобокелдиктерди башкаруу планына киргизилүүгө тийиш. Сын көз менен баалоону жүргүзүүнүн алкагында катталган күбөлүк ээси максатка жетүүгө өбөлгө түзгөн же тобокелдикти минималдаштыруу чараларынын жетишсиздигине же натыйжасыздыгына алып келген факторлорго карата байкоо жүргүзүүгө тийиш. Мындай сын көз менен талдоо мүчө мамлекеттерден тышкары тажрыйбага шилтемени камтышы мүмкүн (эгерде бар болсо).
1006. Тобокелдикти минималдаштыруу иш-чараларынын натыйжалуулугун баалоо максаттуу тобокелдикти минималдаштырууга карата алардын натыйжалуулугунун деңгээлин чагылдырууга тийиш. Процесстин көрсөткүчтөрүн жана натыйжанын көрсөткүчтөрүн айкалыштыруу үчүн тобокелдикти минималдаштыруу чараларынын натыйжалуулугун баалоо ушул Эрежелердин 953 – 983-пункттарына ылайык аткарылат. Каттоо күбөлүгүн берүү учурунда киргизилген тобокелдикти минималдаштыруу чаралары менен кийинчерээк каттоодон кийинки этапта киргизилген чаралардын ортосунда чектөө коюлууга тийиш.
1007. Тобокелдикти минималдаштыруу чараларынын натыйжалуулугун баалоо төмөнкү сунуштарды эске алуу менен берилүүгө тийиш:
а) баалоо төмөнкү пункттарды камтууга тийиш:
киргизилген тобокелдикти минималдаштыруу чараларынын кыскача сыпаттамасы;
алардын максаттарын аныктоо;
тандалган процесстин жана натыйжанын көрсөткүчтөрүн сыпаттоо;
б) баалоо терс реакциялардын мүнөзүн талдоону, анын ичинде алардын олуттуулугун жана бул реакциялардын алдын алууну камтышы зарыл. Зарылчылык болсо, тобокелдикти минималдаштыруу чараларын клиникалык аткарууга таасир этиши мүмкүн болгон логистикалык факторлорду да эске алуу зарыл;
в) баалоо баштапкы пландан бардык четтөөлөрдү кошо алганда, күндөлүк клиникалык практикада тобокелдикти минималдаштыруу чараларын аткарууну талдоону камтууга тийиш. Мындай баалоо 
дары-дармекти колдонуу боюнча изилдөөлөрдүн жыйынтыктарын камтышы мүмкүн;
г) жыйынтыктын көрсөткүчтөрү тобокелдикти минималдаштыруу чараларын аткаруунун жүрүшүндө коюлган милдеттерге жетишүү даражасын баалоодо негизги акыркы чекит болуп калууга тийиш.
1008. Тобокелдиктерди башкаруу чараларын өркүндөтүү максатында планга өзгөртүүлөрдү киргизүү жөнүндө сунуштар мезгилдүү жаңыланып туруучу коопсуздук боюнча отчеттун тиешелүү бөлүмүндө берилүүгө тийиш. Тобокелдиктерди минималдаштыруу планы келип түшкөн тобокелдиктерди минималдаштыруу иш-чараларынын натыйжалуулугу жөнүндө маалыматты эске алуу менен жаңыртуу зарыл.
1009. Тобокелдиктерди башкаруу планын жаңылоонун мезгилдүүлүгү дары-дармекти колдонуу менен байланышкан тобокелдиктерге пропорционалдуу болууга тийиш. Тобокелдикти минималдаштыруу программасы тобокелдиктерди башкаруу планын жаңыртууну камтууга тийиш (зарыл болсо).
1010. Тобокелдиктерди башкаруу планынын айрым бөлүмдөрүнө өзгөртүүлөрдү киргизүүдө, алар документтерди тапшырганда коштомо катта көрсөтүлүшү зарыл. Эгерде тобокелдикти минималдаштыруу чараларын аткаруунун натыйжалары боюнча дары-дармектин жалпы мүнөздөмөсүнө өзгөртүүлөрдү киргизүү талап кылынса, дары-дармек жөнүндө маалыматка өзгөртүүлөрдү киргизүү зарыл. Коопсуздук боюнча мезгилдүү жаңыланып туруучу отчетту даярдоонун жыйынтыгы боюнча дары-дармек жөнүндө маалыматты жаңыртуунун зарылдыгы да аныкталышы мүмкүн.
15. Тобокелдикти минималдаштыруу чараларын киргизүүнүн ачыктыгы
1011. Ыйгарым укуктуу органдар интернет-порталдарга: 
дары-дармектин жалпы мүнөздөмөсүнүн колдонуудагы редакциясына, тобокелдикти минималдаштыруу боюнча киргизилген чараларды көрсөтүү менен тобокелдиктерди башкаруу планынын кыскача резюмесин жайгаштыруу жолу аркылуу тобокелдикти минималдаштыруунун киргизилген чаралары жөнүндө маалыматтын ачык-айкындуулугун жана жеткиликтүүлүгүн камсыз кылат.
1012. Ыйгарым укуктуу органдар тарабынан мүчө мамлекеттердин дары-дармектеринин интернет-порталында төмөнкү маалыматтарга эркин жетүү мүмкүнчүлүгүн берүүгө тийиш:
а) дары-дармектин жалпы мүнөздөмөсү жана медициналык колдонуу боюнча нускамасы (кошумча баракчасы);
б) каттоо күбөлүгүнүн белгиленген шарттары, анын ичинде шарттарды аткаруу мөөнөттөрү;
в) фармакокөзөмөл боюнча планды жана тобокелдикти минималдаштыруу боюнча иш-чараларды кошо алганда, тобокелдиктерди башкаруу планынын кыскача резюмеси;
г) дары-дармекти каттоону жактыруунун шарты катары зарыл болгон тобокелдикти минималдаштыруунун кошумча чаралары жөнүндө маалыматтар (мисалы, эгерде тобокелдиктер жөнүндө маалымдоо басма материалдары түрүндө жүргүзүлсө, анын көчүрмөсү берилет же билим берүү материалына, бейтап үчүн эскертмеге, контролдук тизмелерге же башка шаймандарга (мүмкүн болсо) электрондук жеткиликтүүлүк берилет.
XIII. Фармакокөзөмөл практикасынын алкагында кошумча 
мониторинг жүргүзүү
1. Жалпы жоболор
1013. Фармакокөзөмөл саламаттык сактоо системасынын зарыл функциясы болуп саналат жана дары-дармекти пайдалануу менен байланышкан коопсуздуктун потенциалдуу коркунучтарын тез аныктоого жана ага жооп берүүгө багытталган.
1014. Дары-дармекти каттоо бейтаптардын белгилүү бир максаттуу тобу үчүн дары-дармектин «пайда – тобокелдик» катышын каттоо учурунда жактырылган көрсөткүчтөрдүн жана колдонуу боюнча сунуштардын чегинде оң катышынын негизинде жүзөгө ашырылат.
1015. Бирок, баштапкы каттоо учуруна карата бардык тобокелдиктер аныкталбашы мүмкүн, айрым тобокелдиктер дары-дармектин бүткүл жашоо циклинин аралыгында дары-дармекти кеңири колдонууда каттоодон кийинки этапта аныкталат.
1016. Дары-дармектердин коопсуздугун көзөмөлдөөнү аларды колдонуу менен байланышкан тобокелдиктин деңгээлине пропорционалдуу даражада ишке ашыруу мүмкүнчүлүгүн камсыз кылуу үчүн алар катталгандан кийин коопсуздук боюнча дайындарды кеңейтип чогултууну талап кылган дары-дармектердин тизмегин түзүү максатка ылайыктуу болуп саналат, бул айрым дары-дармектерге карата кошумча мониторинг концепциясын колдонууну билдирет.
1017. Мүчө мамлекеттердин ыйгарым укуктуу органдары Интернет тармагындагы расмий баракчаларда мүчө мамлекеттердин аймактарында кошумча мониторинг жүргүзүүгө тийиш болгон дары-дармектердин бирдиктүү тизмегин (мындан ары – тизмек) түзөт, актуалдаштырат жана жарыялайт. Мындай дары-дармектер дары-дармектин жалпы мүнөздөмөсүндө жана медициналык колдонуу боюнча нускамада «Бул 
дары-дармек кошумча мониторингге алынууга тийиш. Бул жаңы коопсуздук маалыматын тез арада ачып берет. Биз саламаттыкты сактоо тутумунун адистеринен шектүү терс реакциялар жөнүндө кабарлоону өтүнөбүз» деген маалыматтар менен коштолгон кара, тең капталдуу үч бурчтук 
(▼) менен белгиленет. 
2. Кошумча мониторинг жүргүзүүгө тийиш болгон дары-дармектин тизмесине дары-дармектерди киргизүү үчүн негиздер
1018. Бардык дары-дармектерди каттоо учурунда бар болгон маалыматтарды (дары-дармекти иштеп чыгууда жүргүзүлгөн клиникалык изилдөөлөрдүн маалыматтарын) эске алуу менен «пайда – тобокелдик» катышын оң деп таануунун негизинде жүргүзүлөт. Бирок, сейрек кездешүүчү же узак мөөнөттүү колдонуу менен пайда болгон терс реакциялар дары-дармектерди бейтаптардын кеңири чөйрөсү колдонгондон кийин жана (же) узак мөөнөттүү колдонуудан кийин гана билиниши мүмкүн. Мындан тышкары, дары-дармекти колдонуу менен байланышкан артыкчылыктар жана тобокелдиктер жалпы клиникалык практиканын шарттарынан айырмаланган шарттарда бааланган болушу мүмкүн, мисалы, бир нече кошумча оорулары бар же дары-дармектерди ичкен бейтаптардын айрым түрлөрүнө карата клиникалык изилдөөлөр жүргүзүлбөйт. Ошентип, 
дары каражаты рынокко чыккандан кийин, аны ар кандай чөйрөдө колдонушу туруктуу мониторингди талап кылат. Катталган күбөлүк ээлери жана ыйгарым укуктуу органдар пайда болгон коопсуздук жөнүндө маалыматты алуу үчүн дары-дармектерге туруктуу мониторинг жүргүзүшөт, ошондой эле дары-дармектин «пайда - тобокелдик» катышына анын таасирин баалоону аткарышат. Бирок, айрым дары-дармектер коопсуздукка байланыштуу жаңы маанилүү көйгөйлөрдү ыкчам аныктоо жана тиешелүү чараларды токтоосуз колдонуу максатында мамлекеттик каттоодон өткөндөн кийин коопсуздук жөнүндө маалыматтарды кыйла интенсивдүү чогултууну талап кылат. Кошумча мониторинг концепциясы айрым дары-дармектин коопсуздугуна мониторинг жүргүзүүнүн натыйжалуулугун жогорулатуу жана аныкталган терс реакциялар жөнүндө капилет билдирүүлөрдү берүүгө түрткү берүү үчүн колдонулат.
1019. Кошумча мониторинг статусу дары-дармекке мамлекеттик каттоо жөнүндө күбөлүктү берүү учурунда же каттоодон кийинки мониторинг процессинде коопсуздукка байланыштуу жаңы көйгөй табылганда дары-дармектин жашоо циклинин кийинки этаптарында ыйгарылышы мүмкүн. Атап айтканда, кошумча мониторингдин статусу жаңы таасир этүүчү затты камтыган дары-дармектерге фармакокөзөмөл жүргүзүү үчүн артыкчылыктуу болуп саналган биологиялык теги бир бардык дары-дармектер үчүн каттоо күбөлүктөрүн берүүдө маанилүү. Ыйгарым укуктуу органдар ошондой эле белгилүү бир жагдайларда дары-дармекке карата кошумча мониторинг статусун киргизүүнү талап кылышы мүмкүн, мисалы, дары-дармекти коопсуз жана натыйжалуу пайдаланууга карата коопсуздукту каттоодон кийинки изилдөөнү же чектөөлөрдү жүргүзүүнүн натыйжалары боюнча.
3. Кошумча мониторинг жүргүзүүдө маалымат алмашуу 
жана ачыктык
1020. Кошумча мониторингдин статусу саламаттык сактоо системасынын адистерине жана бейтаптарга, болжолдонуп жаткан терс реакциялар жөнүндө кабарлардын санынын жогорулашын камсыз кылгыдай түрдө, мында өтө эле чоочулоолорду жаратпастан билдирилүүгө тийиш. Буга, мисалы, кошумча тобокелдиктерди аныктоо жолу менен жаңы 
дары-дармектин коопсуздук профилин жакшыраак мүнөздөө зарылдыгын баса белгилөө менен, бирок бул потенциалдуу тобокелдиктерди ушул 
дары-дармектин далилденген артыкчылыктары жана терапиялык артыкчылыктары менен байланыштыруу аркылуу жетишүүгө болот. Кошумча мониторинг статусу бар дары-дармектин жалпыга жеткиликтүү тизмеги мүчө мамлекеттин дары-дармектерин жүгүртүү чөйрөсүндөгү ыйгарым укуктуу органы тарабынан дайыма жаңыланып турууга тийиш. Мындан тышкары, саламаттык сактоо системасынын адистери жана бейтаптар бул дары-дармектерди алардын белгилери боюнча оңой тааный алууга тийиш. Кошумча мониторингдин зарылдыгы жөнүндө түшүндүрмө маалымат менен дары каражаттарынын тизмегин жарыялоо саламаттык сактоо системасынын адистерин жана бейтаптарды дары-дармектерди колдонуунун жүрүшүндө пайда болгон кошумча мониторингге жаткан бардык шектүү терс реакциялар жөнүндө кабарлоого түрткү берүүгө тийиш.
4. Дары-дармекти кошумча мониторингдин тизмесине 
киргизүү критерийлери
Киргизүүнүн милдеттүү критерийлери
1021. Кошумча мониторинг жүргүзүүгө тийиш болгон 
дары-дармектердин тизмесине дары-дармектердин төмөнкү категориялары киргизилет:
а) ушул эрежелер күчүнө киргенге чейин мүчө мамлекеттердин биринде да кандайдыр бир дары-дармектин курамында катталбаган жаңы таасир этүүчү затты камтыган мүчө мамлекеттердин аймактарында катталуучу дары-дармектер;
б) ушул эрежелер күчүнө киргенден кийин мүчө мамлекеттин аймагында катталуучу теги биологиялык дары-дармектер;
в) мүчө мамлекеттин ыйгарым укуктуу органы тарабынан мамлекеттик каттоо жөнүндө күбөлүк берилген учурда же мамлекеттик каттоо жөнүндө күбөлүк берилгенден кийин коопсуздукту каттоодон кийинки изилдөөнү аткаруу талап кылынган дары-дармектер.
Киргизүүнүн кошумча (факультативдик) критерийлери
1022. Мүчө мамлекеттин ыйгарым укуктуу органынын суроо-талабы боюнча дары-дармектер кошумча мониторинг жүргүзүүгө тийиш болгон дары-дармектин тизмесине киргизүүнүн төмөнкү кошумча критерийлеринин негизинде киргизилиши мүмкүн:
дары-дармекти колдонуу боюнча сунуштар анын коопсуз жана натыйжалуу колдонулушун камсыз кылуу үчүн зарыл болгон олуттуу чектөөлөрдү камтыса;
мүчө мамлекеттин ыйгарым укуктуу органы тарабынан тобокелдиктерди башкаруу системасында дары-дармектин коопсуздугун камсыз кылуу боюнча башка чараларды колдонуу аныкталса;
мүчө мамлекеттин ыйгарым укуктуу органы катталган күбөлүк ээси үчүн каттоодон кийинки натыйжалуулугун изилдөө жүргүзүү милдеттенмеси белгиленсе.
Дары-дармекке кошумча мониторинг жүргүзүлүүгө тийиш болгон 
дары-дармектин тизмесине киргизүү боюнча чечим ошондой эле тобокелдиктерди башкаруу планында көрсөтүлгөн фармакокөзөмөл боюнча кошумча иш-чараларды жүргүзүүнү эске алуу менен ушул статусту ыйгаруунун максатка ылайыктуулугу жөнүндө маселени да эске алууга тийиш.
5. Кошумча мониторинг жүргүзүлүүгө тийиш болгон 
дары-дармектердин тизмесине киргизүүдө кошумча мониторингдин 
мөөнөтүн аныктоонун критерийлери
Түзөтүүнүн милдеттүү критерийлери
1023. Жаңы таасир этүүчү заттарды камтыган дары-дармектер үчүн, ошондой эле теги биологиялык бардык дары-дармектер үчүн мониторингге алынуучу дары-дармектин тизмесине киргизүүнүн баштапкы мезгили мүчө мамлекеттин аймагында катталган датадан тартып 5 жылды түзөт.
Түзөтүүнүн кошумча критерийлери
1024. Киргизилген дары-дармектер үчүн тизме белгилүү бир шарттарды белгилөөнүн негизинде (коопсуздукту, натыйжалуулукту, тобокелдиктерди башкаруу системасына талаптарды каттоодон кийинки изилдөөлөрдү жүргүзүү) мониторинг жүргүзүлө турган дары-дармектин тизмесине киргизүү мөөнөтү катталган күбөлүк ээсине жүктөлгөн тиешелүү шарттарды жана милдеттенмелерди аткаруу менен байланыштуу жана аткаруу ыргагына жана алынган натыйжаларга ылайык мүчө мамлекеттердин ыйгарым укуктуу органы тарабынан аныкталат.
1025. Дары-дармектин жашоо циклинин аралыгында аны кошумча мониторинг жүргүзүүгө тийиш болгон дары-дармектердин тизмесине бир нече жолу киргизүү мүмкүн.
6. Мүчө мамлекеттердин ыйгарым укуктуу органдарынын 
милдеттери
1026. Мүчө мамлекеттердин ыйгарым укуктуу органы төмөндөгүлөргө милдеттүү:
а) катталуучу (катталган) дары-дармектерди кошумча мониторинг жүргүзүүгө тийиш болгон дары-дармектин тизмесине киргизүү боюнча кабыл алынган чечим жөнүндө башка мүчө мамлекеттердин ыйгарым укуктуу органдарын маалымдоого, дары-дармек жөнүндө маалыматка жана тобокелдиктерди башкаруу планынын резюмесине жалпы жеткиликтүүлүк ачылган мүчө мамлекеттин ыйгарым укуктуу органынын сайтына электрондук шилтеме берүүнү камсыз кылууга;
б) Интернет тармактарындагы сайттарга мүчө мамлекеттердин аймактарында катталган, кошумча мониторинг жүргүзүүгө тийиш болгон дары-дармектин тизмесин жарыялоого. Тизмеде дары-дармек жөнүндө маалыматка жана тобокелдиктерди башкаруу планынын резюмесине жалпы жеткиликтүүлүк ачылган интернет тармагындагы мүчө мамлекеттин ыйгарым укуктуу органынын сайтына электрондук шилтеме көрсөтүлөт;
в) мүчө мамлекеттин мыйзамдарына ылайык катталган, кошумча мониторинг жүргүзүүгө тийиш болгон дары-дармектердин тизмесине киргизилген дары-дармектер жөнүндө башка мүчө мамлекеттердин ыйгарым укуктуу органдарын маалымдоого;
г) сигналдарды табуу боюнча жол-жоболорду жүргүзүүнүн мезгилдүүлүгүн жана өзгөчөлүктөрүн аныктоодо кошумча мониторинг жүргүзүүгө тийиш болгон дары-дармектердин тизмесин эске алууга;
д) катталган күбөлүк ээсине кошумча мониторинг жүргүзүүгө тийиш болгон дары-дармектин тизмесине киргизүү боюнча чечим кабыл алынгандыгы жөнүндө маалымдоого;
е) саламаттык сактоо системасынын адистери жана бейтаптар кошумча мониторинг жүргүзүүгө тийиш болгон дары-дармектин тизмесине киргизилген дары-дармекти колдонуунун натыйжасында келип чыккан ар кандай шектүү терс реакциялар жөнүндө билдириши үчүн бардык тиешелүү чараларды көрүүгө;
ж) кошумча мониторинг жүргүзүүгө тийиш болгон дары-дармектердин тизмесин ай сайын жаңыртып турууга.
7. Катталган күбөлүк ээлеринин милдеттери
1027. Катталган күбөлүк ээси төмөндөгүлөргө милдеттүү:
а) кошумча мониторинг жүргүзүүгө тийиш болгон дары-дармектин тизмесине киргизилген дары-дармектин жалпы мүнөздөмөсүнө жана медициналык колдонуу боюнча нускамага кошумча мониторингдин статусу жөнүндө коштоочу маалымат менен кошо кара түстөгү тең капталдуу үч бурчтуктун (▼) символун киргизүүнү караштырууга;
б) кошумча мониторингдин статусу жөнүндө маалыматты саламаттык сактоо системасынын адистери жана бейтаптар арасында таратылуучу материалга киргизүүгө, ошондой эле мүчө мамлекеттердин ыйгарым укуктуу органдары менен макулдашылгандай терс реакциялар тууралуу кабар таратууга көмөктөшүүгө;
в) мүчө мамлекеттердин ыйгарым укуктуу органдарына алар аныктаган шарттардын аткарылышы жөнүндө маалымат берүүгө;
г)	Евразия экономикалык комиссиясынын Кеңешинин 
2016-жылдын 3-ноябрындагы № 88 чечими менен бекитилген 
дары-дармектин жалпы мүнөздөмөсүнө жана кара түстөгү үч бурчтуктун символун (▼) кошуу же алып салуу боюнча медициналык колдонуу боюнча нускамага өзгөртүүлөрдү жана кошумча мониторингдин статусу жөнүндө кошумча маалыматты каттоо жана экспертизалоо эрежелеринде жана дары-дармектерди медициналык колдонуу боюнча нускамага жана медициналык колдонуу үчүн дары-дармектин жалпы мүнөздөмөсүнө карата талаптарды белгиленген тартипте берүүгө.
8. Кара түстөгү үч бурчтук (▼) белгисин колдонуу
1028. Кошумча мониторинг жүргүзүүгө тийиш болгон дары-дармектин тизмесине киргизилген дары-дармектер үчүн дары-дармектин жалпы мүнөздөмөсү жана медициналык колдонуу боюнча нускама «Бул 
дары-дармек кошумча мониторингге алынууга тийиш. Бул жаңы коопсуздук маалыматын тез арада ачып берет. Биз саламаттыкты сактоо системасынын адистеринен шектүү терс реакциялар жөнүндө кабарлоону өтүнөбүз» деген маалыматтар менен коштолгон кара түстөгү тең капталдуу үч бурчтуктун чаңкалаган символунун белгисин (▼) камтууга тийиш. 
1029. Дары-дармекти кошумча мониторинг жүргүзүүгө же андан чыгарууга тийиш болгон дары-дармектин тизмесине киргизгенден кийин катталган күбөлүк ээси дары-дармектин жалпы мүнөздөмөсүнө жана медициналык колдонуу боюнча нускамага тиешелүү өзгөртүүлөрдү киргизүүгө милдеттүү.
1030. Эгерде дары-дармекти кошумча мониторингге же андан алып салууга тийиш болгон дары-дармектин тизмесине киргизүү жөнүндө чечим Бирликтин органдарынын актыларында же мүчө мамлекеттердин мыйзамдарында (каттоо же кайра каттоо жол-жоболору, дары-дармектин жалпы мүнөздөмөсүнө өзгөртүүлөрдү киргизүү ж.б.) белгиленген 
жол-жобону аткаруунун жүрүшүндө кабыл алынса, анда жол-жобо аяктаганга чейин түшүндүрмө маалыматты көрсөтүү менен кара түстөгү үч бурчтуктун белгисин кошуу же алып салуу максатында дары-дармектин жалпы мүнөздөмөсүнө жана медициналык колдонуу боюнча нускамага өзгөртүүлөрдү киргизүү зарыл. 
1031. Эгерде дары-дармекти кошумча мониторинг жүргүзүүгө тийиш болгон дары-дармектин тизмесине киргизүү же андан чыгаруу жөнүндө чечим Бирликтин органдарынын актыларында же мүчө мамлекеттердин мыйзамдарында белгиленген жол-жоболордун жүргүзүлүшүнө карабастан кабыл алынса, анда катталган күбөлүк ээси белгиленген тартипте 
дары-дармектин жалпы мүнөздөмөсүнө жана медициналык колдонуу боюнча нускамага тиешелүү өзгөртүүлөрдү киргизүүгө милдеттүү.
______________
